
Iš visy PUSIŲ mus supa žmogaus praeitis, pilna neišaiš- 
kintų paslapčių. Archeologams rūpi atskleisti žmonijos 
istoriją su visa jos įvairove, būdinga milžiniškam dau- 
giau kaip dviejų su puse milijonų metų laikotarpiui. Siek- 
dami šio tikslo, jie dažnai tyrinėja praeities paslaptis, ir 
galbūt šis jų darbas labiausiai žadina liaudies vaizduotę. 
Mes ieškome mituose bei legendose minimų žmo- 
nių, vietovių ir reiškinių, kurie gal išnyko, o gal išvis 
egzistavo tik žmogaus vaizduotėje, taip giliai joje 
nije, jog tapo išraiškiais simboliais arba tvirtais jsitikini- 
mais. Mums maga suprasti savo praeitį, tačiau laiko nuo- 
tolis dažnai sutirština paslaptingumo atmosferą. Iš kur 
kilę mūsų tolimieji protėviai ir kaip mes išsivystėme ir 
išlavėjome? Klausiame savęs, kas atsitiko klestėjusioms 


ir tariamai nenugalimoms senovės imperijoms, kurios, 
regis, staiga sužlugo ir išnyko; negalime suvokti, kaip ar 
kam mūsų pirmtakai sukūrė kai kuriuos iš didžiausių 
pasaulyje statinių. 

Šioje knygoje nagrinėjame daug įvairių paslapčių iš 
vadinamojo „senovės pasaulio“, kurio sąvoką sunku tiks- 
liai apibrėžti. Prieš šimtą metų šis terminas reiškė seno- 
vės Viduržemio jūros pasaulį ir apėmė Graikiją, Romą, 
Artimuosius Rytus, Mesopotamiją ir Egiptą. Pagrindi- 
nės praeities paslaptys tuomet buvo klasikinės legendos 
ir tokie klausimai kaip Edeno sodo vieta. 

Mūsų laikais „senovės pasaulis“ aprėpia viską nuo AF 
rikos hominidų iki pirmųjų kukurūzų augintojų Mek- 
sikoje ir Kinijos imperatorių kapų. Prieš šimtmetį „se- 
novės pasaulis“ buvo kaimas, palyginti su šiandienos 
„globaliniu“ archeologiniu pasauliu. Čia apžvelgiame visą 
pasaulį, todėl pasitenkiname plačiausiomis sąvokomis. 
Mūsų „senovės pasaulis“ apima visus žmonijos istorijos 

laikotarpius ir visas pasaulio dalis iki europiečių kelio- 
nių į Naująjį pasaulį, prasidėjusių maždaug prieš penkis 
šimtmečius. 

XX a. parašyta aibė knygų apie kai kurias garsiausias 
pasaulio paslaptis, tačiau nedaug žmonių žino apie stul- 
binamą gausybę daug ginčų keliančių senojo pasaulio 
reiškinių ir iki šiol neįmintų jo mįslių. Knygos „Senovės 
pasaulio paslaptys“ tikslas — užpildyti šią spragą. Tur- 
būt nė vienas nesutiks su mumis dėl visų pasirinktų da- 
lykų, tačiau jie pakankamai plačiai pasklidę laike ir erd- 
vėje, kad atspindėtų nepaprastą žmonių visuomenių 
įvairovę praeityje, be to, čia nagrinėjamos paslaptys, ku- 
rių nebuvo galima įsivaizduoti praėjusio amžiaus pra- 
džioje. Užtenka paminėti kad ir šiuos dalykus: Kas buvo 
pirmieji amerikiečiai? Ar gyvavo kadaise Deivės Moti- 
nos kultas? Kodėl taip staiga sužlugo majų civilizacija? 


Ar Žemę su ankstyvosiomis civilizacijomis nuniokojo 
kometos ir asteroidai? 


Daugelis senovės paslapčių sukėlė tokias aistras, kad 
neprofesionalai ir mokslininkai gina vieną ar kitą hipote- 
zę su tikinčiųjų įkarščiu. „Senovės pasaulio paslapčių“ 
straipsniai dėl 28-ių šio veikalo bendraautorių profesinės 
patirties parašyti autoritetingai ir, svarbiausia, nešališkai. 
Juose pateikiamas įvairiapusis karščiausių ginčų vaizdas. 
Kai kurie mūsų bendraautoriai prisipažįsta negalį duoti 
galutinių atsakymų į senas praeities mįsles. Todėl šie pus- 
lapiai dvelkia gaivia moksline tiesa. 

Tai žavinga, viliojanti kelionė per prikaustančias dė- 
mesį ir žadinančias vaizduotę praeities paslaptis, sukur- 
ta vienų iš geriausių šios srities žinovų. Kaip tokia, ši 
knyga turi išliekamąją vertę. 


BRIAN M. FAGAN 


Viršuje Nuostabūs Šovė urvo (Prancūzija) piešiniai nupiešti 
prieš 30 000 metų; tai vieni seniausių žinomų vaizduojamo- 
jo meno kūrinių. 


Įvadas 


Mokslinės tiesos siekimas 


Gražiausia, ką galime patirti, yra slėpinys. Tai viso tikrojo meno ir mokslo šaltinis. 


B IBLINIS TVANAS, ATLANTIDA, akmens amžiaus mjs- 
lės, neiššifruoti raštai ir žlugusios civilizacijos, tar- 
si gaubiamos sūkuriuojančių ūkų... Šioji knyga — tai ke- 
lionė per didžiausias žmonijos praeities paslaptis visuose 
pasaulio kampeliuose. Daugelis jų yra amžini galvosū- 
kiai, kurių mokslas galbūt niekad neišspręs. Kitos — 
esminiai klausimai apie senovės žmonių visuomenes, 
verčiantys mokslininkus sukti galvas daugiau kaip 
šimtmetį. 

Knyga „Senovės pasaulio paslaptys“ padalyta į šešias 
dalis. Pradedame straipsniu „Mitai ir legendos. Ar juose 

slypi tiesa?“, kuriame apžvelgiamos žymesniosios praei- 
ties paslaptys, per daugelį šimtmečių perėjusios į liau- 
dies kultūrą. Mokslas ir mitas — sunkiai sugyvenantys 
kaimynai, nes pirmasis reikalauja konkretaus įrodymo, 
oantrajam dažnai reikia tikėjimo. Čia pasirinkome moks- 
linį požiūrį ir ieškome mokslinio amžinų legendų pa- 
grindimo. Nagrinėjame įrodymus dėl Edeno sodo ir iz- 
raelitų išėjimo iš Egipto, taip pat aptariame ilgus metus 
vykstančius ginčus dėl dingusio Atlantidos žemyno ir 
Trojos karo, kurie nuo Viktorijos amžiaus traukia gar- 
bingų mokslininkų dėmesį. 

Čia pagrindinis vertinimo kriterijus yra „įrodymas“. 
Pavyzdžiui, kokių patikimų istorinių faktų yra dėl šven- 
tojo Gralio arba dėl Astlano, mitinės actekų atsiradimo 
vietos? Ar pasakojimas apie Jasoną ir argonautus remiasi 
iš tikro vykusiomis senovės graikų kelionėmis Juodąja jū- 
ra? Ar bergždžiai ieškoma Sandoros skrynios? Ar Austra- 
lijos aborigenų pasakojimuose apie vadinamąjį sapnalaikį 
išsaugotas pirmųjų žmonių apsigyvenimo Australijoje prieš 
dešimtis tūkstantmečių prisiminimas? Ir ar Turino dro- 
bulėje iš tikrųjų išlikęs mirusio Kristaus atvaizdas? 

Skyriuje „Akmens amžiaus paslaptys“ pateikiamas 
platus ankstyvosios priešistorės vaizdas, pasirinkus ke- 
liolika svarbesnių dalykų, dėl kurių archeologai ir moks- 
lininkai iki šiol suka galvas. Tyrinėjame šiuolaikinės žmo- 
nijos kilmę ir prieštaringas nuomones dėl mūsų kilimo 
iš atogrąžų Afrikos, kalbos atsiradimą ir pirmųjų meno 


Kairėje Tesėjas užmuša Minotaurą; scena graikiškos vazos 
juodafigūriame piešinyje, apie 540 m. pr. Kr. Ši legenda - 
galbūt prisiminimas apie Kretos salos Minojo kultūros 
žmones, praktikavusius religiją, kurioje jaučiai, matyt, 
vaidino svarbų vaidmenį. 


Dešinėje Vadinamasis Lindou 
vyras, rastas viename 
šiaurės Anglijos durpyne. 
Tokių žmonių palaikų 
aptikta įvairiose Šiaurės 
Europos vietovėse. Kas tai 
buvo? Religinės aukos, 
mirtimi nubausti 
nusikaltėliai ar žuvusieji 
nuo žudikų rankos? 


Apačioje Mislingos 
akmeninės Velykų salos 
statulos jau nuo XVIII a. 
kelia lankytojų smalsumą. 
Manoma, kad šiomis 
didžiulėmis statulomis, 
vadinamomis moai, įamžinti 
aukštą padėtį užėmusieji 
protėviai; raudoni kuodai 
ant galvos vaizduoja 
Polinezijoje įprastas 
šukuosenas. 


MOKSLINES TIESOS SIEKIMAS 


tradicijų, gyvavusių maždaug prieš 30 000 metų, mįslę. 


Kas buvo pirmieji amerikiečiai? Kaip žmonės pirmą kartą 
nusigavo į Australiją ir kada tai įvyko? Kas ledynmečio 
pabaigoje išnaikino tokius stambiuosius žvėris kaip gau- 
ruotieji mamutai ir kardadančiai tigrai? Dar vienas įdo- 
mus ginčas vyksta dėl žemdirbystės atsiradimo pietryti- 
nėje Azijoje apytikriai prieš 12 000 metų, sukėlusio 
esminius žmonių bendruomenių pokyčius, kurie išliko 
iki mūsų dienų. Daug kas mano, jog pirmieji žemdir- 
biai gyveno matriarchalinėje visuomenėje, kurią vienijo 


ĮVADAS 


Medžiotojas su lanku ir strėle, atvaizduotas Drakono 
kalnuose (Pietų Afrika) aptiktuose uolų piešiniuose. Tokie 
uolų meno kūriniai, randami įvairiose pasaulio vietose, 


tiesiogiai supažindina mus su senovės žmonių pasaulėjauta. 


Deivės Motinos kultas. Išnagrinėjame daiktinius šio ti- 
kėjimo įrodymus. O kas buvo Ecis, dabar vadinamas 
Ledo žmogumi, kuris prieš 5000 metų Alpėse prarado 
gyvybę, bet jo kūnas stebuklingai išsilaikė šaltyje? Taip 
pat keliami klausimai, iš kur atsirado indoeuropiečiai ir 
kaip senovės žmonės pastatė Stounhendžą. 

Skyriuje „Senovės civilizacijos“ aprašoma daug prieš- 
taringų problemų, tarp jų afrocentrizmas, senovės Egipto 
civilizacijos tapatybė ir tariamai afrikietiška Vidurio Ame- 
rikos olmekų genties kilmė. Šie prieštaravimai kursto 
smarkias aistras, kaip ir ginčai dėl egiptiečių Sfinkso. 


Nagrinėjami tokie šiuolaikinio mokslo neišspręsti klau- 
simai kaip faraono Tutanchamono mirties priežastis ir 
Naskos linijų pietinėje Peru paslaptys. Daugelyje seno- 
vės civilizacijų kartojasi žmonių aukojimo ir mumifika- 
cijos temos, keldamos mums nuostabą, kodėl kadaise 
klestėję inkai ir kartaginiečiai aukojo vaikus, vildamiesi 
permaldauti dievus, ir akindamos apsvarstyti galimas są- 
sajas tarp dirvos derlingumo ir žmogaus gyvenimo tęsti- 
numo. Mumifikuoti palaikai, rasti Tarimo baseine Ki- 
nijoje, nebuvo aukos — tačiau kas gi buvo tie paslaptingi 
tatuiruoti žmonės languoto audinio drabužiais? Net dėl 
senovės Romos, daugeliu atžvilgių puikiai pažįstamos iš 
archeologijos ir klasikinės literatūros, vis dėlto lieka pa- 
slapčių — nuo slaptingojo mitraizmo kulto iki dingusių 
legionų mįslės. 

Skyrius „Kapai ir dingę lobiai“ supažindina su kai 
kuriais įspūdingiausiais archeologijos atradimais ir dau- 
geliu su jais susijusių klausimų. Negyvosios jūros rank- 
raščiai, nors kruopščiai ištyrinėti ir išversti, lieka mįslin- 
gi, o jų turinio paslaptys iki šiol neatskleistos. Kiti 
radiniai, pavyzdžiui, Kinijos imperatoriaus Šihuangdi te- 
rakotinių kareivių pulkai, kursto vaizduotę, bylodami 
apie neapsakomus turtus, tebeslypinčius neatkastame im- 
peratoriaus kape. Tačiau visi šie radiniai primena mums, 
kad įspūdingi žmogaus kūriniai tėra dalis atradimo jau- 
dulio. Daug reikšmingesni yra jų keliami klausimai, ko- 
kios visuomenės juos sukūrė ir kokie religiniai tikėjimai 
skatino žmones tą daryti. 


Kairėje Archeologas Johanas 
Reinhardas nuvalo sušalusią 
mumiją vaiko, inkų 
paaukoto aukštoje Andų 
viršukalnėje. Buvo tikima, 
kad tokios aukos 
numaldančios aukštuose 
kalnuose gyvenančią 
galingą dievybę, pasaulio 
kūrėją. 


Kitame puslapyje Tikima, jog 
ši Jeruzalės Šventojo Kapo 
bažnyčios koplytėlė 
pastatyta ant Kristaus kapo. 

ĮVADAS 


Skyriuje „Senoviniai ir neiššifruoti raštai“ panaršoma 


po kai kurias neįmintas didžiąsias archeologijos mįsles. 
Raštų išskaitymas reikalauja nepaprastų mokslinių įgū- 
džių; šį darbą mokslininkai dažnai dirba bendromis pa- 
stangomis — o kartais įnirtingai varžydamiesi, — derinda- 
mi aistringą kruopštumą su vaizduotės gebėjimu daryti 
tikėjimo įkvėptus atradimo šuolius. Gerai žinoma, kaip 
buvo sėkmingai iššifruoti egiptiečių hieroglifai, asirų dan- 
tiraštis ir majų raštas. Čia aptariame keletą iki šiol neiš- 
skaitytų raštų ir žmogaus rankų kūrinių, tarp jų Indo 
slėnio raštą, Kretos linijinį A raštą, Faisto diską ir kelis 
senuosius Meksikos aukštikalnės raštus, kurių turinio ne- 
pajėgia atskleisti ne vienos kartos specialistai. 

Skyriuje „Civilizacijų žlugimas“ nagrinėjamos seno- 
vės civilizacijų suirimo priežastys, stebėtinai apleista te- 
ma. Mokslininkai šimtmečiais ginčijasi dėl to, kaip ir 

"kodėl subyrėjo Romos imperija, išnyko senovės majų 
civilizacija. Dažnai jų žūtį mėginta aiškinti, remiantis 
ekologinėmis, socialinės jtampos, karo ir įvairiomis ki- 

Kairėje Mokslininkus seniai 
domina keistas romėnų 
mitraizmo kulto 
simbolizmas ir paslaptingos 
apeigos. Ši skulptūrėlė, 
rasta romėnų įrengtame 
Haustedso forte šiaurės 
Anglijoje, simbolizuoja 
Mitros gimimą iš 
kiaušinio. 


Dešinėje Taurė su užrašu 
etruskų rašmenimis. 
Etruskų kalba tebėra 
nesuprasta, nors ir 
žinome, ką reiškia 
atskiros raidės. 

MOKSLINĖS TIESOS SIEKIMAS 


Kito puslapio kairėje Šioje iš 
lėktuvo padarytoje 
nuotraukoje matomos 
paslaptingosios Naskos 
linijos (Peru pietinėje 
vandenyno pakrantėje), 
datuojamos 100 m. pr. Kr.- 
700 m. po Kr. Kai kurie 
mokslininkai mano, kad tai 
buvo apeiginiai keliai, kiti - 
kad jos jungė senovės 
vandens kelius. 


Kairėje Didingi majų 
Palenkės miesto Meksikoje 
griuvėsiai. Klausimas, kodėl 
sudėtinga ir klestinti majų 
civilizacija staiga žlugo, yra 
turbūt viena nuostabiausių 
žmonijos praeities 
paslapčių. 


tomis priežastimis, tačiau dabar pasidarė įmanoma tiks- 
liau įvertinti katastrofinių klimato pokyčių įtaką, nes pa- 
daryta didelė pažanga nustatant trumpalaikes klimato 
permainas, ypač per pastaruosius kelis tūkstantmečius. 
Parodome, kaip naujos žinios apie El Ninjo reiškinius 
keičia mūsų supratimą apie Močės civilizacijos žlugimą 
šiauriniame Peru pajūryje ir kaip ilgi sausrų laikotarpiai 
prisidėjo prie daug diskusijų keliančio anasazių pueblų 
sunykimo Amerikos pietvakariuose. Dar labiau jaudina 
nauja banga prieštaringų aiškinimų, pasak kurių, pagrin- 
dinė žlugimo ir nuniokojimo priežastis — katastrofiški 
susidūrimai su kometomis ir kiti grėsmingi astronomi- 
niai reiškiniai. 

Po Tutanchamono kapo atradimo daugiau kaip tris 
ketvirčius amžiaus nelėtėja archeologinių ieškojimų tem- 
pas. Tebėra daugybė nepaprastai įdomių praeities pa- 
slapčių, patraukiančių tiek mokslininkų, tiek mėgėjų 
dėmesį. Cia ir slypi archeologijos džiaugsmo šaltinis, mjs- 
lingos žmogaus kūrybinių galių įvairovės šventė. 


„GERAI, aš nuvesiu jus į legendos pasaulį. Girdėjote apie 
tą laiką ir vietą, kur gyvuliai kalbėjo ir vaikščiojo kaip žmo- 
nės, neprijaukinti, nepakeisti, dar tikri žmonės...“ Šis 
šiaurvakarių Amerikos indėnų pasakojimas apie pasaulio 
sukūrimą — vienas iš begalės tokių mitų, vienas iš būdų 
paaiškinti visatos tvarką, gyvenimo pradžią. Senovės egip- 
tiečiai pasakojo apie dievą Amoną, kuris išniro iš vandens 
chaoso ir iškėlė virš vandenų kalvą — pirmykštę žemę. Se- 
najame Testamente, Pradžios knygoje, pasakojama, kaip 
Dievas per šešias dienas sukūrė pasaulį ir žmogų. Mes, 
žmonės, turime ypatingą gebėjimą dvasiškai ir simboliš- 
kai mąstyti, apibrėžti būties ribas, išreikšti ryšį tarp indi- 
vido, žmonių grupės ir visatos daina bei eilėmis. Be to, 
mus labai domina praeitis, todėl daugeliui žmonių rūpi 
mitų bei legendų istoriškumas. 

Daugelis didžiųjų Vakarų pasaulio literatūros kūri- 
nių, kad ir Šventasis Raštas, Homero „Iliada“, Gilgame- 
šo epas ir senovės skandinavų sagos, atsirado kaip žodi- 
niai epai, kurie vėliau buvo užrašyti ir po šiai dienai 
puoselėjami, tyrinėjami, analizuojami. Tarp jų yra ir kai 
kurie mūsų mėgstamiausi antikos mitai — pasakojantys 
apie herojų nuotykius ir jų narsą, — apie Jasoną, ieško- 
jusį aukso kailio, arba Tesėją, Labirinte nukovusį pabai- 
są Minotaurą. Smalsusis mokslas neišvengiamai užduo- 
da klausimų klausimą: ar legendos sako tiesą? Ar iš tikrųjų 
Mozė bėgo iš Egipto, ištikto maro ir kitų nelaimių? Ar 
tikrai Sodoma ir Gomora buvo sunaikintos siera ir ug- 
nimi? Ar Trojos karas yra istorinis įvykis, ar karalius Ar- 
tūras buvo tikrai gyvenęs asmuo, kuris ieškojo šventojo 
Gralio? Atrodo, kad taip ir nepavyksta duoti galutinių 


Jean Francois Detroy, Aukso kailio pagrobimas, 1743. 
Kokie įvykiai iš tikrųjų įkvėpė graikus sukurti mitą apie 
Jasoną ir argonautus? 


MITAI IR LEGENDOS. AR JUOSE SLYPI TIESA? 


atsakymų, nes labai nelengva rasti legendas patvirtinan- 
čių įrodymų, reikalaujamų skeptiško mokslo. 

Tokios paieškos nėra lengvos. Norint rasti Edeno so- 
do vietą, nagrinėta šumerų literatūra, atlikti archeologi- 
niai tyrimai. Seras Leonardas Woolley (klaidingai) ma- 
nė radęs įrodymą dėl biblinio tvano gilioje žemumoje 
ties Ūru pietų Irake. Dabar kai kurie mokslininkai tvir- 
tina, kad liaudies prisiminimų apie tvaną priežastis — stai- 
gus Eukseino ežero patvinimas ir Juodosios jūros susi- 
darymas. Daugybė hipotetinės ir mokslinės literatūros 
parašyta Atlantidos tema. Pasak vienos iš seniausių hi- 
potezių, graikų filosofas Platonas užrašė miglotus prisi- 
minimus apie labai pažangią bronzos amžiaus civilizaci- 
ją, gyvavusią Kretoje. Ieškoti tiesos tarp tokių prieštaringų 
aiškinimų reiškia keliauti ryklių knibždančiais akademi- 
niais vandenimis, nuolatos puldinėjamiems tų, kurie ne- 
abejoja, pavyzdžiui, Sandoros skrynios, Dešimties din- 
gusių Izraelio giminių arba Betliejaus žvaigždės istoriniu 
tikrumu. Epiniai pasakojimai ir įspūdingos nelaimės kar- 
tais skatina kurti nuotykingus praeities scenarijus ir per- 
nelyg supaprastintus jos aiškinimus, tačiau mokslas daž- 
nai įrodo, kad istorinė tikrovė daug sudėtingesnė. 

Visos ankstyvosios civilizacijos sukūrė įtakingas ide- 
ologijas, kuriomis aiškino savo kilmę arba pateisino ka- 
ralių bei imperatorių valdžią. Pavyzdžiui, majų mitolo- 
gija buvo tarsi valstybinė religija, kurioje svarbią vietą 


užėmė žemiškieji valdovai. Žyniai vadovavosi garsiuoju 
„Ilgo skaičiavimo“ kalendoriumi, kai kurių žmonių nuo- 
mone, pranašaujančiu pasaulio pabaigą 2012 m. Tačiau 
ar galime senovės majų mokymus pritaikyti XXI am- 
žiaus pasauliui? Actekų ir Meksikos aukštumų gyvento- 
jai XV a. pradžioje susikūrė šlovingą imperijos istoriją, 

ad pateisintų savo karinius žygius ir užkariavimus. Anot 
majų sukurptos istorijos, jų protėvių tėvynė buvusi į 
šiaurvakarius nuo Meksikos įlankos baseino, ties ežeru, 
vadintu Astlanu. Ar dabar galime būti tikri dėl Astlano 
ir pirmykštės actekų tėvynės vietos? Mokslininkai dar 
netarė savo paskutinio žodžio. 

Majai ir actekai įsivaizdavo, kad gyvasis ir dvasinis 
pasauliai — tai ištisinė aplinka, kurioje vyrai ir moterys, 
turintys nepaprastų dvasinių sugebėjimų, gali pereiti į 
antgamtinę sritį, bendrauti su protėviais ir dvasių pa- 
saulio jėgomis. Tokiose kultūrose niekad nekyla klausi- 
mo, ar legendos apie pasaulio sukūrimą arba epiniai pa- 
sakojimai yra tikri, ar juos galima moksliškai įrodyti. Jie 
tiesiog neatskiriama žmogaus gyvenimo dalis. Australų 
sapnalaikis — toks simbolinis pasaulis, supantis kiekvie- 
ną genties narį ir užpildantis visą gyvenimą. 

Turino drobulė — viena iš garsiausių ir labiausiai gin- 
čytinų Kristaus relikvijų, audeklas su vyro atvaizdu, ma- 
tomu abiejose pusėse; sakoma, kad tai paties Kristaus 
įkapės. Radioaktyviosios anglies metodu nustatyta, jog 
drobulė priskirtina XIII-XIV amžiui. Kyla rimtų nesu- 
tarimų dėl datų ir dėl to, kaip tasai atvaizdas buvo pada- 
rytas arba atsirado audinyje. Turino drobulės keliami 
klausimai — klasikinis pavyzdys, rodantis mokslo ribo- 
tumus narpliojant praeities paslaptis. 

Vienas iš svarbiausių mokslo uždavinių yra patikrin- 
ti seniai žinomų mitų ir legendų santykį su tikrove. At- 
sakymų ieškojimas nekenkia, jeigu tyrėjas neužmiršta, 
kad daugelis žmonių mitus ir legendas, kaip įteisinto ir 
iš širdies puoselėjamo tikėjimo dalį, laiko istorine tiesa 
arba žmonijos istorijos ir gyvenimo pagrindu. O moks- 
las bejėgis karšto tikėjimo akivaizdoje. 


Priešais Lanselotą ir kitus 
Apskritojo stalo riterius 
pasirodo šventasis Gralis. 
Daug ginčų kelia klausimas, 
ar karalius Artūras ir jo 
legendinis dvaras iš tikro 
egzistavo. 


Edeno sodas 


Laikas: mitinis 
Vieta: galbūt pietų Irakas 


Edeno sodas — nepaprasta buveinė žemėje, tačiau nė vienam gyvam padarui neleista Žinoti jos tikslios vietos. 


Ateis laikas ir... Dievas parodys kelią. 


N IEKAS NIEKADA nežinojo, kur yra biblinis Edeno 
sodas su didele gaivinančia upe. Pradžios knyga 
mums sako: „Dievas užveisė sodą Edene, rytuose“ (Pra- 
džios 2,8). Remiantis šiais žodžiais manyta, kad tai pie- 
tinė Irano sritis, senovėje vadinta Šumero ir Akado kraš- 
tu. Šimtmečiais žmonės ieškojo šio legendinio sodo, 


Edeno sodo, kaip žemiškojo 
rojaus arba džiaugsmo 
sodo, biblinis paveikslas, 
kuriame Dievas, Tėvas ir 
Karalius, iš dangaus laimina 
Adomą ir leva. Planetos su 

"savo orbitomis skiria dangų 
nuo žemės. 


RABINŲ PARABOLĖ 


tačiau jis nebuvo surastas. Yra žinomų panašių šumerų 
legendų, bet joms stinga nuodėmės ir bausmės suvoki- 
mo, būdingo hebrajų bibliniam pasakojimui. Vėlesni 
teologai, pradedant šventuoju Pauliumi, Edeno sodą ma- 
nė esant veikiau dangiškojo atlygio vieta, o ne žemiš- 
kuoju rojumi (Antras laiškas korintiečiams 12,3—4). 


MITAI IR LEGENDOS. AR JUOSE SLYPI TIESA? 


Egipto ir Artimųjų Rytų sodai 

Sodo vizija giliai įsišaknijusi semitų sąmonėje — tikriau- 
siai kaip priešprieša saulės išdžiovintiems kraštovaizdžiams, 
besidriekiantiems aplink dirbamus žemės plotus, kur žmo- 
nės gyvena. Didžiumoje Artimųjų Rytų sričių reikia įdėti 
daug triūso, norint gauti iš prastos žemės pakankamai 
maisto. Ši milžiniška teritorija visuomet buvo didelių prie- 
šingybių kraštas: gerai drėkinamos, labai derlingos, gy- 
ventojų rūpestingai prižiūrimos oazės žaliuoja tarp saus- 
ringų dykumų. Nepaprastai derlingi tokių upių kaip 
Tigras ir Eufratas, tekančių per Turkiją, Siriją ir Iraką, ir 


Kairėje Piknikas sode, atvaizduotas XVI a. pradžios persų 
rankraštyje. Iš persų kalbos žodžio, reiškiančio „parkas“, 
atsirado rojaus sąvoka. Viršuje Egipto faraonų XVIII dinastijos 
valdininko Nebamuno sodo baseino atvaizdas jo kapo 
fragmente. Baseiną supa medžiai, teikiantys malonų pavėsį. 


Nilas Egipte slėniai — ryškus kontrastas už jų plytinčioms 
dulkėtoms lygumoms ir smėlėtai dykumai. Be gėlo van- 
dens niekas negali išgyventi — nei augalai, nei gyvuliai, 
nei žmonės. Ir jūros pakrantėje neįmanoma dirbti žemės, 
jeigu nėra šaltinių arba švarių upelių pasėliams drėkinti. 
Ten, kur lietus apsilanko, jo niekad neįmanoma numaty- 
ti, ir net drėkinamoji žemdirbystė priklauso nuo vandens 
atsargų. Nilo slėnyje faraono sapnas apie septynerius per- 
tekliaus metus, paskui septynerius bado metus (Pradžios 
41,1-4) labai tikroviškai atspindi šalies situaciją, kurią 
egiptiečiai turėjo išgyventi iki XX a. vidurio, kai buvo pa- 
statyta Asuano užtvanka. 

Taigi sodo sąvoka tūkstantmečiais buvo brangi Arti- 
mųjų Rytų gyventojams. Pats pavadinimas „Edenas“ su- 
sijęs su akadų kalbos žodžiu edinu, reiškiančiu „lyguma“, 
arba, kas labiau tikėtina, su hebrajiško žodžio šaknimi, 
reiškiančia „džiaugsmas“ arba „malonumas“, ir nuo se- 
niausių laikų siejamas su rojaus idėja. Angliškas žodis pa- 
radise kilęs iš senosios persų kalbos žodžio apiri-daeza (par- 
kas), kuris hebrajų kalboje tapo pardes, o paskui graikų 
kalboje paradeisos. Graikiškuose Biblijos vertimuose šis 
žodis pirmą kartą buvo pavartotas Edeno sodui įvardyti, 
paskui juo imta vadinti visus sodus ir pramogų parkus, 
pavyzdžiui, didelį rūmų kompleksą, įrengtą iš šulinių drė- 


kinamuose soduose su plaukymo baseinais ir vandens įtai- 
sais, kurį karalius Erodas sukūrė Jeriche I a. pr. Kr. 

Faraonų laikotarpio Egipto valdovai ir didikai ap- 
juosdavo savo namus drėkinamais sodais, brandinančiais 
vaisius ir daržoves; o žuvies gaudavo iš tvenkinių, šalia 
kurių žmonės ilsėdavosi per vidurdienio kaitrą. Toks yra 
sodas, minimas hebrajų Biblijoje, pasodintas tarp Jeru- 
zalę saugojusios dvigubos sienos (Karalių antra 25,4). 
Toks galėjo būti ir karaliaus Uzos sodas, aprašytas Kara- 
lių antroje knygoje (21,18). Ir kitose senovės Artimųjų 
Rytų vietovėse valdovai įkurdavo rojaus sodus; paminė- 
tini Asirijos ir Babilonijos karaliaus rūmų sodai. Kai ku- 
rie karaliai kurdavo ir didelius parkus laukiniams gyvū- 
nams, ne tiek norėdami juos išsaugoti, kiek dėl medžioklės; 
įvairius medžiojamuosius žvėris importuodavo ir specia- 
liai veisė — iš jų žymiausi buvo Ašurbanipalo (668—627 m. 
pr. Kr.) medžioti liūtai, pavaizduoti Ninevės rūmų relje- 
fuose. Kitame reljefe matome tą patį karalių su žmona, 
puotaujančius vijoklinių augalų lapinėje tarp prabangių 
rūmų parko medžių. Dar viename Ninevės reljefe pavaiz- 
duotas sodas, tikriausiai užveistas Sinaheribo (704-681 m. 
pr. Kr.), išvagotas drėkinimo kanalų, maitinamų vande- 
niu iš akveduko, kurį karalius pastatydino vandeniui mies- 
to daržams, sodams ir parkams tiekti iš Zagro kalnų, stūk- 
sančių apie 80 km į rytus. 


Kabantieji Babilono sodai 
Visų garsiausi sodai — kabantieji Babilono sodai — buvo 
gerai žinomi jau senovėje. Sie „džiaugsmo sodai“ (tinka- 


EDENO SODAS 


Viršuje Asirijos karalius Ašurbanipalas, puotaujantis savo 
rūmų sode. Ninevės rūmų reljefo fragmentas, VII a. pr. Kr. 
Apačioje Rekonstruotas Nebukadnecaro sosto menės Babilone 
fasadas, išpuoštas palmių ir krūmų piešiniais, VI a. pr. Kr. 

MITAI IR LEGENDOS. AR JUOSE SLYPI TIESA? 


mas „Edeno sodo“ vertimas) buvo vienas iš septynių se- 
novės pasaulio stebuklų. Pasak legendos, juos sukūręs 
Babilonijos karalius Nebukadnecaras (604-562 m. pr. 
Kr.) savo žmonai Amijitei iš Medijos, kuri ilgėjosi miš- 
kingų savo tėvynės kalnų. XX a. pradžioje vokiečių ar- 
cheologas Robertas Koldewey manė atpažinęs pama- 


Viršuje Mesopotamijos cilindriniame antspaude matyti dvi 
figūros, sėdinčios abipus šventojo medžio - dešinioji yra 
deivė, tai rodo jos raguota šukuosena. Kiekvienai už 
nugaros rangosi gyvatė, galbūt primenanti Edeno sodo 
istoriją. Kairėje Adomas ir Ieva, Masolino ir Masaccio, XV a. 
Atkreipkite dėmesį į žalčio galvą, atvaizduotą kaip moters 
galva. 


tus šio statinio, kurį jis įsivaizdavo kaip terasuotą ziku- 
ratą, apaugintą įvairiausių rūšių augalais. Naujesni ar- 
cheologiniai tyrimai parodė, kad į šiaurę nuo karaliaus 
rūmų įrengtose drėkinamose terasose galėjo būti veisia- 
mi medžiai ir gėlės karaliui su šeima ir artimaisiais. Įdo- 
mu, kad šis plotas yra tarp pačių rūmų, stovėjusių Siaur- 
vakariniame Babilono kampe, sienų ir šiaurinių miesto 
įtvirtinimų. Todėl galimas dalykas, kad klasikinė kara- 
liaus sodo padėtis buvo žemės plote tarp dvigubų mies- 
to gynybinių sienų, šalia jo rūmų, kaip Jeruzalėje. 


Edeno sodo samprata 

Senovės Artimųjų Rytų karalių sodai — tai bandymai įgy- 
vendinti mitinę svajonę. Biblinis Edeno sodas įsivaiz- 
duojamas kaip žemiškasis arba dangiškasis rojus, kurio 
žmonės trokšta kaip ramybės ir džiaugsmo vietos. Va- 
karų civilizacijoje jis siejamas su „aukso amžiaus“, „Lai- 
mingyjy salų“, „Palaimintųjų salų“, „Eliziejaus laukų“ 
ir panašiomis sąvokomis. Idiliškos būties idėja pasirodė 
esanti labai gaji. 

Biblinis Edenas — nekaltybės vieta, priklausanti nekal- 
tybės amžiui, kai žmonės galėjo kalbėtis su Dievu kaip su 
draugu. Paskui mes išaugome. Kadangi Pažinimo medžio 
vaisiai atvėrė mums akis, leido pamatyti mūsų tikrąją pa- 
dėtį, tapome visiškai žmogiški. Sužinojome, jog turime 
dirbti, kad išgyventume, jog pasaulį persekioja ligos, blo- 
gis, skurdas ir mirtis. Minėtos biblinės parabolės tiesa yra 
labai reikšminga ir veikia žmogaus širdies lygmenyje. Šian- 
dien esame labiau pasirengę pripažinti, kad Edeno sodas 
glūdi tik mūsų sielose, kur simbolinio mito prasmė pa- 
veikesnė negu bet kuris konkretus faktas. 


Biblinis tvanas Ir 


Laikas: mitinis / VI tūkstantmetis pr. Kr. 
Vieta: pietvakarių Turkija / Juodoji jūra? 


Nojaus laivas 


Tuomet Dievas tarė Nojui: „Nusprendžiau padaryti galą visiems mirtingiesiems, nes per juos žemė prisipildė 
smurto; štai sunaikinsiu juos drauge su žeme. Statykis laivą iš gofero medžių... Užliesiu tvano vandenimis 
žemę po dangumi sunaikinti visiems mirtingiesiems, turintiems gyvybės alsavimq". 


B IBLIJOS PASAKOJIMAS apie didįjį tvaną, paskandinusį 
visą pasaulį, pateiktas Pradžios knygoje (6—9). Kai 
Dievas nusprendė dėl žmonijos nuodėmių sunaikinti sa- 
vo kūriniją, tik Nojus buvo išgelbėtas, nes jis buvo do- 
ras žmogus. Dievas jam smulkiai nurodė, kaip pasista- 
tyti laivą, kuris atrodytų labai panašus į ilgą namą su 
dvišlaičiu stogu ir daugybe kambarėlių. Prapliupus lie- 
tums, Nojus suvedė vidun savo šeimą ir po porą visų 
žemės gyvūnų. 

Liūtis truko, kol buvo apsemta visa žemės sausuma; 
tačiau galų gale liovėsi liję ir potvynio vandenys pradėjo 
slūgti. Nojaus laivas sustojo ant Ararato kalno, ir Nojus 
išleido paukščių, kad išžvalgytų, ar saugu išlipti iš laivo. 
Iš pradžių išleido varną, paskui tris kartus siuntė balan- 
dį. Kai paskutinis negrįžo, Nojus suprato, kad žemė 
džiūsta ir galima išlipti iš laivo. Kai visi nužengė 
ant sausos žemės, jis pirmiausia paaukojo degina- 
mąją auką. Dievas priėmė ją ir nutarė daugiau 
niekad nepasmerkti pasaulio pražūčiai už žmo- 
nijos nuodėmes. Jis sudarė su Nojumi sandorą 
ir tarė jam: „Būkite vaisingi ir dauginkitės, pri- 
pildykite žemę“ (Pradžios 9,1). Žmonių glo- 
bai Dievas atidavė visus gyvus žemės padarus 
ir kaip šios sandoros ženklą padėjo į dangų 
vaivorykštę. 


Nojaus laivo paieškos 

Nuo senovės žmonės žvelgdavo į vieną ar kitą vir- 
šukalnę kaip galimą Nojaus laivo sustojimo vietą. 
Naujausiais laikais daugelis ekspedicijų ieškojo jo lie- 
kanų, o Artimuosiuose Rytuose yra iš ko pasirinkti: čia 
daugybė kalnų. Vienas iš jų, Pir Omar Gudrunas, pra- 
eityje vadintas Nisiro kalnu, yra šalia Kirkuko miesto 


PRADŽIOS 6,13-14:17 


Irake (senovės Mesopotamija), į rytus nuo senosios asi- 
rų tėvynės Zagro kalnuose. Kita mėgstama paieškų vie- 
tovė — Tauro kalnai į rytus nuo Vano ežero, esančio Ar- 
mėnijos kalnyne. Asirijos imperijos laikais (apytikriai 
IX-VII a. pr. Kr.) tai buvo Urartu karalystė (atkreipkite 
dėmesį, kad šis vardas panašus į Ararato pavadinimą). 


Apačioje Nojaus laivas sustojęs ant Ararato kalno; grįžta 
balandis, nešdamas Nojui sužėlusią šakelę, pirmą ženklą, 
kad tvano vandenys slūgsta. 

Kartkartemis ekspedicijos, ieškančios Nojaus laivo pėd- 
sakų, apsilanko Masio kalne, aukščiausioje Tauro kalnų 
viršūnėje, taip pat Kurdų kalnuose į pietryčius nuo Va- 
no ežero. Tačiau, nepaisant pavienių optimizmo šuorų, 
Nojaus laivo paslapties nepavyko atskleisti. Ir nenuosta- 
bu, nes Nojaus istorija Pradžios knygoje išdėstyta anaip- 
tol ne istoriniais terminais. Ji greičiau mitologinio po- 
būdžio. Joje išsaugotas ankstyvasis paprastas Dievo, dar 
tiesiogiai kalbančio su savo garbintojais, įvaizdis. Iš tik- 
rųjų, Jis atvaizduotas kaip Vienas ir Visagalis, tačiau ir 
šiek tiek žmogiško būdo, šiek tiek panašus į kitus to me- 
to Artimųjų Rytų tautų dievus. 


Tvano pėdsakų ieškojimas 

Dažnai nurodoma, jog legenda apie didįjį tvaną ir hero- 
jų, kuris lieka gyvas, kad atnaujintų gyvybę žemėje, turi 
atitikmenų daugelyje senovės mitologijų, nuo Pietų Ame- 
rikos iki Australazijos ir nuo Viduržemio jūros iki Me- 

Kairėje Garsiojo Gilgamešo epo, sukurto senovės 
Babilonijoje, XI lentelė. Joje pasakojama Utnapiščio, 
mesopotamiško Nojaus atitikmens, tvano istorija (apie 
2000-1800 m. pr. Kr.). Kitame puslapyje Venecijos Šv. 
Morkaus katedros mozaika, vaizduojanti Nojų su šeima 
laive. Nojus išleidžia poromis iš laivo visus žemės gyvūnus. 


sopotamijos. Graikiškojo tvano herojus buvo vadinamas 
Deukalionu. Kaip ir Nojus, jis su žmona pasistatė laivą 
ir, pasiėmęs gyvulių, pakėlė bures, kad išvengtų pražū- 
ties. Senovės Mesopotamijoje tvano herojus skirtingais 
laikotarpiais buvo Ziusudra, Atrahasis ir Utnapištis. 

Pastaroji Mesopotamijos gyventojų legenda panašiau- 
sia į hebrajiškos Biblijos Nojaus legendą. 1873 m. Britų 
muziejaus darbuotojas George'as Smithas išspausdino 
Gilgamešo epą, pasakojimą apie mitinį Uruko valdovą, 
kuris su artimu draugu Enkidu patyrė daug nuotykių. 
Kai Enkidu mirė, Gilgamešas pamišo ir iškeliavo norė- 
damas sužinoti amžinojo gyvenimo paslaptį iš savo pro- 
tėvio Utnapiščio, kuris pergyveno tvaną ir buvo dievų 
apdovanotas nemirtingumu. Utnapiščio istorija papa- 
sakota gana smulkiai ir yra labai panaši į Nojaus ir jo 
laivo istoriją, išskyrus daugybę dievų. 

XX a. trečiajame dešimtmetyje anglų archeologas Le- 
onardas Woolley atliko kasinėjimus Ure, Abraomo gim- 
tajame mieste, piety Mesopotamijoje. Woolley sukėlė 
didžiulį sujudima, telegrafaves į Londoną, kad Ure ra- 
des daiktiniy tvano įrodymų. Deja, jis jų nerado, kaip ir 
paskesni archeologai, kasinėję kitose piety Mesopota- 
mijos lygumos vietovėse. O rado jie gilius vandens sąna- 
šų sluoksnius, įsiterpiančius tarp kitų sluoksnių žemiau 
ir aukščiau „tvano“ lygmenų su keramikos dirbinių, ka- 
pų ir pastatų liekanomis, liudijančiomis, kad čia gyven- 
ta žmonių. Šie nuosėdų sluoksniai iš tikrųjų randami 
tik tam tikrose gyvenviečių vietose ir niekur neapima 
visos vietovės. Jie galbūt ne tvano sunešti, tačiau neabe- 
jotinai liudija apie vietinius Tigro ir Eufrato, didžiųjų 
Šumero ir Akado krašto upių, potvynius. 

Visi Mesopotamijos miestai įsikūrę ant vienos ar 
kitos šių upių krantų; upės teikė gyvybės gyvenvietėms, 
bet kėlė potvynių pavojų. Galima neabejoti, kad aukš- 
tupyje, Turkijoje ar Sirijoje, kilus dideliam potvyniui 
arba per greitai ištirpus žiemos sniegui, didžiosios upės 
kaipmat tapdavo srautingos, išsiverždavo iš krantų ir 
padarydavo didžiulių nuostolių palyginti mažuose plo- 
tuose. Tai ypač lengvai atsitikdavo žemupio vietovėse, 
kur upė lėtai tekėjo aliuvinėmis lygumomis tarp pyli- 

mų, aukštai iškilusių virš drėkinamųjų laukų. Tokio- 
mis aplinkybėmis potvynio tik ir reikia tikėtis. Dabar 
pietuose daugelis senovės gyvenviečių atsidūrusios dy- 
kumoje, nes laikui bėgant upės deltų srityje ne kartą 
keitė savo vagą. 


Archeologai ir istorikai daugelį metų laikosi nuo- 
monės, kad Nojaus tvanas — liaudies prisiminimas apie 
vieną tokį potvynį, galbūt net katastrofišką. Šį prisi- 
minimą galbūt išsaugojo Abraomo giminė ilgoje ke- 
lionėje iš Ūro į Kanaaną, o savo naujoje tėvynėje sutei- 
kė jam monoteistinį atspalvį. Sakytinės tradicijos, 
kuriomis pagrįstas Pradžios knygoje užrašytas pasako- 
jimas, sumanių pasakotojų lūpose galėjo lengvai išlikti 
daugelį šimtmečių, o iš prieštaravimų pačiame Bibli- 
jos tekste aišku, jog šie šaltiniai nesutapo visomis 
smulkmenomis. 

J Kairėje Didžiojo potvynio 

i duobė, iškasta sero 

j Leonardo Woolley Ure, pietų 
Mesopotamijoje, XX a. 
trečiajame dešimtmetyje. 
Woolley manė radęs biblinio 
tvano įrodymą, tačiau 
vandens suneštų nuosėdų 
juosta, skirianti du 
gyvenvietės sluoksnius, tik 
liudija čia įvykus vietinį 
potvynį, kuris nepaveikė nė 
ištisos Ūro srities, o ką jau 
kalbėti apie visus senovės 
Artimuosius Rytus. 


Kito puslapio viršuje Mokslinio 
tyrimo laive, tyrinėjančiame 
nugrimzdusią senąją 
Juodosios jūros kranto 
liniją. Robert'o Ballard'o 
vadovaujama grupė 
naudoja nuotolinio valdymo 
povandeninius aparatus, 
siunčiančius dugno vaizdus, 
kuriuos jie stebi ekrane. Kito 
puslapio apačioje Juodosios 
jūros potvynis, įvykęs 

VI tūkstantmečio pr. Kr. 
viduryje. Manoma, kad 
tuomet maždaug 150 m 
pakilo bendras jūros lygis ir 
aplinkinis gėlo vandens 
baseinas virto 
sūriavandeniu. 


Juodosios jūros potvynis? 

Tačiau atsirado nauja teorija, kurios autoriai — ameri- 
kiečių mokslininkai Williamas Ryanas ir Walteris Pit- 
manas, abu geofizikai, ypač besidomintys Juodąja jū- 
ra. Jų nuomone, didysis tvanas buvo kataklizmas, ištikęs 
Juodąją jūrą apie VI tūkstantmečio pr. Kr. viduryje. 
Juodoji jūra tada buvo gėlavandenis ežeras, šiuolaiki- 
nių geologų vadinamas Naujuoju Eukseino ežeru. Tuo 
metu jo vandens lygis buvo maždaug 150 m žemesnis 
už jūros lygį. Tirpstant ledynams pleistoceno pabaigo- 
je, pakilo viso pasaulio jūrų lygis. Viduržemio jūra (per 
Gibraltaro sąsiaurį į ją plūstant Atlanto vandenyno van- 
denims) varė savo sūrų vandenį per Dardanelus į Mar- 
muro jūrą. Rytiniame jos gale sausumos ruožas trukdė 
vandeniui tekėti į Naująjį Eukseiną, tačiau palengva, 
jūros lygiui nuolatos kylant, jūros vanduo ėmė srūti 


per tą žemę, iš pradžių lėtai, paskui galbūt sparčiau. 
Galiausiai, galimas daiktas, prisidėjus žemės drebėji- 
mams, kurie tokie dažni Turkijoje, ši žemės sąsmauka 
prasiskyrė ir milijonai litrų jūros vandens ūždami įsi- 
veržė į dabartinį Bosforą ir kaskadomis nušniokštė į 
toli žemumoje tyvuliuojantį ežerą. Ryanas su Pitmanu 
paskaičiavo, kad iš vakarų į rytus pro siaurą kanalą išti- 
sus dvejus metus kasdien pratekėdavo apie 10 kubinių 
mylių vandens, kuris graužė jo vagą ir nešėsi viską, ką 
pagriebdavo kelyje. Net ir tokiomis sąlygomis visos Juo- 
dosios jūros lygis būtų kilęs tik apie 15 cm kasdien, o 


BIBLINIS TVANAS IR NOJAUS LAIVAS 


ežerą supantis lygumų kraštas būtų buvęs užtvindomas 
gal po mylią per dieną. 

Beveik neabejotina, kad tuo metu aplink ežerą buvo 
žemdirbių kaimų, kaip visur kitur Artimuosiuose Ry-- 
tuose. Dažniausiai jie būtų galėję išsigelbėti nuo kylan- 
čių vandenų su savo gyvuliais plaukdami valtimis, ant 
asilų, prireikus net pėsčiomis. Į visas puses bėgančių žmo- 
nių būriai turėję išsaugoti siaubingus prisiminimus apie 
tvaną. Šie prisiminimai, dainių ir paprastų žmonių žo- 
džiais ir daina perduodami iš lūpų į lūpas, iš kartos į 
kartą, galiausiai virtę tautosaka ir mitu. 

Tokia buvo teorija, o dabar ją tikrina ekspedicija, 
naudodama nuotolinio valdymo povandeninius apara- 
tus su kameromis Juodosios jūros dugnui tirti. Kamerų 
siunčiamus vaizdus galima stebėti ekspedicijos laive. Įdo- 
mu, kad pirmieji tyrimų rezultatai buvo labai jaudinan- 
tys: 91 m gylyje aptikta pastatų, ir jie bus toliau tiriami. 

Tų dviejų amerikiečių mokslininkų nuomone, visai 
galimas dalykas, kad ši gamtinė katastrofa davė pradžią 
tvano legendai. Nojaus istorija — galbūt vienas jos prisi- 
minimo atgarsis, Mesopotamijos epo herojaus istorija — 
antras, o Deukaliono legenda Graikijoje — trečias. Nors 
neabejotina, kad šią idėją būtų sunku įrodyti, neprotin- 
ga jos iškart atsisakyti. 

MITAI IR LEGENDOS. AR JUOSE SLYPI TIESA? 


Mozė ir išėjimas Iš 
Egipto. Mitas 


Laikas: XIII a. pr. Kr.? 
Vieta: Egiptas / Sinajaus pusiasalis 


ar tikrovė? 


Taip kalbėjo Viešpats, Izraelio Dievas: „Leisk mano tautai eiti. 


R IBLIJOS Išėjimo knyga pradedama pasakojimu apie 
izraelitų priespaudą Egipte ir kaip Mozė išlaisvino 
juos iš vergijos. Nors Mozė gimė iš izraelitų poros, jį iš- 
augino Egipto faraono duktė. Suaugęs Mozė užmušė egip- 
tietį prižiūrėtoją, pamatęs, kad tas muša vergą izraelitą. 
Kai žinia apie jo poelgį pasklido, Mozė buvo priverstas 


bėgti į dykumą ir čia iš degančio krūmo gavo Dievo ap- 
reiškimą. Todėl Mozė grįžo į Egiptą ir drauge su savo 
broliu Aaronu pareikalavo duoti izraelitams laisvę. Fa- 
raonas atsisakė ir taip užtraukė savo šaliai dešimt Dievo 


IŠĖJIMO 5,1 


rykščių. Kai šalį ištiko dešimtoji rykštė, pirmagimių mir- 
tis, neaplenkusi nė vienų namų, faraonas pagaliau liepė 
izraelitams palikti Egiptą. Jiems traukiant pajūrio dyku- 
ma į rytus nuo Egipto, Dievas perskyrė jūros vandenis, 
leisdamas izraelitams pereiti nesušlapus kojų, o tada van- 
denys grįžo į vietą ir paskandino persekiojančius egip- 
tiečius — mat faraonas buvo apsigalvojęs. 

Ne visi mokslininkai tiki, kad Mozė tikrai gyveno ar 
kad išėjimas iš Egipto įvyko, kaip aprašyta. Tačiau dau- 
gelis mano, kad nors Biblijos pasakojimas apie dešim- 


MOZĖ IR IŠĖJIMAS IŠ EGIPTO. MITAS AR TIKROVĖ? 


Viršuje Izraelitai pereina per Raudonąją jūrą, o egiptiečiai 
skęsta jos vandenyse. Dura Europo miesto (Sirijoje) 
sinagogos freska, III a. vidurys. 


ties rykščių ir Raudonosios jūros perėjimo stebuklus pa- 
teiktas kaip mitinis, vis dėlto pasakojimai, daugiausia 
tie, kurie randami Išėjimo, Skaičių ir Pakartoto Įstaty- 
mo knygose, turi tam tikrą istorinį pagrindą. Tos dvi 
mąstymo kryptys dažnai vadinamos „minimalistine“ ir 
„maksimalistine“, o nesutarimai dėl Išėjimo knygos pa- 
sakojimo tėra dalis daug didesnių ginčų dėl galimybės 
naudotis Biblija kaip Izraelio istorijos šaltiniu. 

Minimalistai pabrėžia konkrečių įrodymų Egipte, Si- 
najuje ar kur kitur nebuvimą, taip pat dešimties rykščių 
ir Raudonosios jūros vandenų perskyrimo stebuklinį po- 
būdį. Jie mano, jog Biblijos pasakojimai buvę sukurti 
daug vėliau už įvykius, kuriuos jie tariamai aprašą, t. y. 
tarp VI a. pr. Kr. pabaigos ir II a. pr. Kr., ir buvę parašy- 
ti didaktiniais, teologiniais tikslais. Be to, kadangi tuo 
metu nebuvo tokio dalyko kaip istorijos rašymas, Bibli- 
jos pasakojimai tėra mitai bei tautosaka, todėl nepatiki- 
mi ir netikslūs. Taigi archeologiniai ir istoriniai tyrimai 
negali išaiškinti Biblijos. 

Antra vertus, vadinamieji „maksimalistai“, atspindin- 
tys daugumos požiūrį, laikosi gana skirtingų nuomonių 
apie Biblijos teksto pobūdį, nors pripažįsta, kad Biblija 
buvo galutinai sukurta praėjus daug metų po aprašomų 


Kitame puslapyje Sinajaus kalno su aplinkinėmis 
viršukalnėmis vaizdas iš oro. Dešinėje Mozė laiko Dešimties 
įsakymų plokštes, o apačioje susispietę izraelitai. Albos 
Biblijos iliustracija, 1422 m. 


586 m. pr. Kr. sugriovė pirmąją Jeruzalės šventyklą, tau- 
tos vadus iš Jeruzalės ir Judo jie ištrėmė į Babiloniją. Ir 
būtent ten 586-538 m. pr. Kr. iš įvairių sakytiniy bei 
rašytinių šaltinių, kuriuos tremtiniai turėję po ranka, bu- 
vę sulipdyti galutiniai daugelio Biblijos knygų varian- 
tai. Todėl Biblijos pasakojimuose išlikę nemažai netiks- 
lios istorinės informacijos. 


manos fy, 

Tokie mokslininkai nurodo, kad Biblijoje yra vienas 
pagrindinis pasakojimas apie izraelitų grupę, vedamą 
Mozės, kuris Sinajaus kalne gavo Įstatymą (Torą). Be 
Mozės vadovaujamo išėjimo iš Egipto, Biblijoje užsime- 
nama dar apie kelias keliones Sinajuje, todėl bent jau 
galimas dalykas, kad senovės izraelitai klajojo ilgą laiko- 
tarpį. Nors neįmanoma tiksliai nustatyti išėjimo iš Egipto 
maršruto ir vietų, minimų dabartiniame Sinajuje neži- 
nomais vardais, geografinės padėties, šie mokslininkai 
tiki, kad archeologiniai ir istoriniai tyrimai galės nušviesti 
Biblijos pasakojimus. 


Ar gyveno izraelitai Egipte? 

Minimalistai teigia, kad nėra nė mažiausio konkre- 
taus įrodymo dėl Mozės ar išėjimo iš Egipto nei dėl 
izraelitų buvimo Kanaane, ir atmeta šią Biblijos dalį 
kaip vėlesnio meto klastotę. Tačiau maksimalistai, 
nors ir sutinka, jog nei Egipte, nei Sinajuje, nei kur 
kitur nėra įrodymų dėl Mozės buvimo ar išėjimo iš 
Egipto, vis dėlto atkreipia dėmesį į daugybę netiesio- 
ginių įrodymų, kad semitų tautos gyveno Egipte ir 
kad XIII-XII a. pr. Kr. į Judo vidurio aukštumas at- 
sikėlė naujų gyventojų. Remdamiesi žinomais Egipto 
istorijos faktais, jie parodo, kad nuo XIX a. pr. Kr., o 
galbūt ir anksčiau, semitų klajoklių grupės atvykda- 
vo į Egiptą prekiauti, pirkti maisto, o kai kurie ir ap- 
sigyventi, jei galėjo, paprastai rytinėje Nilo deltos da- 
lyje. Tarp šių ateivių grupių buvo izraelitų protėviai, 
Jokūbo vadovaujamos patriarchalinės giminės. Jie at- 
keliavo norėdami prisijungti Egipte prie Juozapo ir 
gavo ganyti faraono galvijus; valdovo įsakymu jie ap- 
sigyveno Gošeno šalyje, dabar paprastai siejamoje su 
rytine deltos sritimi. 

Paskesniu, Egipto susilpnėjimo laikotarpiu pirmųjų 
naujakurių palikuonys ėmė patys valdyti deltos sritį, įkū- 
rę sostinę Avarį. Istorikai juos vadina hiksais (šis vardas 
reiškia „vadai iš svetimo kalvoto krašto“ — tinkamas pie- 
tinio Kanaano apibūdinimas). Apytikriai XVI a. pr. Kr. 
atsigaunanti vietinė dinastija išvijo hiksų vadovus iš Egip- 
to. Didžioji dalis semitų valstiečių pasiliko čia ir tapo 
deltos žemdirbių bendruomenės dalimi. Tai ir yra tie 
žmonės, kuriuos, pasak Biblijos, engė „karalius, kuris 
apie Juozapą nieko nežinojo“ (Išėjimo 1,8). Čia tikriau- 
siai turimi omeny XIX dinastijos faraonai, pradėję val- 
dyti apie 1307 m. pr. Kr. ir, regis, turėję giminystės ry- 
šių su rytine deltos sritimi, nes pavertė ją savo baze. Jų 


sostinė buvo Pi Ramesu (biblinis Ramzis, dabar Kanty- 
ras) netoli Avario. 

Šie faraonai pastatydino ir keletą kitų miestų, tarp jų 
Pi Atumą (biblinis Pitomas, dabar Tel el Rataba), ir toje 
pat žemėje pasienio tvirtovių bei atsargų saugyklų virti- 
nę, kad užkirstų kelią beduinų iš Sinajaus ir kitų sve- 
timšalių įsiveržimams. Įgyvendindami šiuos sumanymus, 
faraonai telkdavo srities gyventojus priverstiniams dar- 
bams, t. y. primetė darbo sistemą, panašią į viduram- 
žių Europos baudžiavą. Tarp Egipto kaimiečių buvo 
hiksų palikuonių ir kitų ateivių, trokštančių atsikraty- 
ti nepageidautinų prievolių. Taigi sakoma, kad izraeli- 
tai išėjo iš Egipto drauge su „padrika minia“ (Išėjimo 
12,38). Todėl daugelis specialistų mano, kad išėjimo 
iš Egipto istorija labiausiai tinka XIII a. pr. Kr. situaci- 
jai, Ramzio II ilgo valdymo laikotarpiui (apie 1290— 
1224 m. pr. Kr.). 


Išėjimo iš Egipto kelias 

Tačiau maršrutas, kuriuo Mozė vedė izraelitus iš Egip- 
to, tikrai tebėra paslaptis. Net nežinoma, kodėl hebra- 
jiškas pavadinimas Jam Suf buvo išverstas kaip „Raudo- 
noji“, o ne „Nendrių“ jūra. Nežinoma ir tai, kur ji buvo. 
Nesutariama dėl izraelitų stovyklaviečių pavadinimų 
identifikavimo, tačiau ir nenuostabu: vargu ar Sinajaus 
beduinų gentys galėjo išsaugoti hebrajiškus vietovių var- 
dus. Neįmanoma atsekti nei išėjimo iš Egipto ir klai- 
džiojimo po dykumą kelių, nei Sinajaus kalno vietos. 
Kadeš Barnėja, kur izraelitai gyveno stovyklose beveik 
40 metų prieš tęsdami kelionę į Kanaaną, galėtų būti 
sutapatinta su Ein Kudeirato oaze šiaurryčių Sinajuje, 
tačiau ten nerasta jokių griuvėsių, priskirtinų tam laiko- 
tarpiui. 

MOZE IR IŠĖJIMAS IŠ EGIPTO. 


Pažadėtoji žemė 

Mozė numirė ir buvo palaidotas Nebojo kalne, Moabo 
krašte (Pakartoto Įstatymo 34,1;5), o tautą per Jordaną 
į kalvotąją Kanaano šalį nuvedė Jozuė. Trūksta jrody- 
mų dėl to krašto užkariavimo, aprašyto Jozuės ir Teisė- 
jų knygose, bet yra duomenų apie pirmų žemdirbių kai- 
mų įsikūrimą šiose kalvose. Jis vyko XIII-XI a. pr. Kr., 
tuo pačiu metu, kada rytinio Viduržemio pajūrio šalys 
buvo puldinėjamos migrantų iš Egėjo pasaulio. Seno- 
siose egiptiečių knygose šios žmonių grupės vadinamos 
„jūros tautomis“. Tarp jų buvo filistinai, apsigyvenę kraš- 
te, kuris dabar vadinamas Gazos sektoriumi. Pabėgėliai, 
pasprukę nuo sumaišties pajūrio lygumose, įsikūrė ato- 
kiame nuo jūros kalvotame krašte ir čia susitiko su izra- 
elitais, atkeliavusiais iš rytų. Išlikę daug technologinių 
naujovių, naudotų draugę įkurtose žemdirbių bendruo- 
menėse, pėdsakų. Įdomu, kad, kitaip nei to paties meto 
pajūrio gyvenvietėse, tarp šiuose kaimuose rastų gyvulių 
kaulų nėra kiaulių kaulų. (Vėlyvojo judaizmo apeiginis 
įstatymas draudė valgyti kiaulieną.) Galbūt tai galima 
laikyti ne tik liudijimu, kad izraelitai gyveno tų kalvų 

Spėjami izraelitų kelionės 

kaimuose, bet ir įrodymu, kad šios bendruomenės va- 
dovavosi jų religiniu tikėjimu. 

Yra ne vienas įrodymas, leidžiantis daryti išvadą, kad 
Izraelis buvo Kanaane XII a. pr. Kr. pabaigoje ir XI a. 
pr. Kr. Penktaisiais savo valdymo metais (maždaug 
1219 m. pr. Kr.) Egipto faraonas Merneptahas rengė į 
šį kraštą karo žygius, tikėdamasis atkurti čia Egipto val- 
džią. Vėliau Karnake jis pasistatydino paminklą, kuria- 
me, išvardydamas savo pergales, užrašė, kad Kanaane, 
be kitų, visiškai sunaikinęs Izraelio tautą. Likimo ironi- 
ja, kad pirmas ne Biblijoje rastas užrašas apie Izraelį taip 
pat skelbia apie visišką jo sunaikinimą. 

Taigi, nors neturime tiesioginių įrodymų dėl Mozės 
ir išėjimo iš Egipto, esama nemažai šalutinių faktų, ku- 
rių sunku nepaisyti. Galiausiai tai priklauso nuo asme- 
ninio įsitikinimo, tačiau net jeigu iš esmės tikima Bibli- 
joje pasakojamų įvykių teisingumu, tuos pasakojimus 
visuomet gaubia paslapties skraistė. 


Kitame puslapyje Jūros tauta, atvaizduota Medinet Habu 
sienoje, Luksore, Egipte; šalmai rodo, kad tai filistinai. 
Kairėje Merneptaho stela, kurioje faraonas surašė Kanaane 
laimėtas pergales, tarp jų ir Izraelio tautos sunaikinimą. 

Pražuvę Sodomos 
ir Gomoros 


Laikas: apie 3150-1550 m. pr. Kr. 
Vieta: Jordanija 


miestai 


Tuomet Viešpats liejo ant Sodomos ir Gomoros sierą ir ugnį. Jis sunaikino tuos miestus ir visą Lygumą drauge su 


visais miestų gyventojais ir žemės augmenija. 


S ODOMOS IR GOMOROS miestų sunaikinimas — viena 
iš įdomiausių istorijų, papasakotų Senajame Testa- 
mente ir pakartoty Korane. Pagrindiniai veikėjai — di- 
dysis patriarchas Abraomas ir jo brolėnas Lotas. Juos var- 
gino rimtos moralinės krašto teisių, homoseksualumo, 
paveldėjimo teisės ir kraujomaišos dilemos — aktualios 
ir šiandien. Į šį epizodą žiūrima paprasčiausiai kaip į ana- 
logiją, tinkamą Biblijos etikai tyrinėti, tačiau ar yra duo- 


menų, patvirtinančių, kad tie miestai buvo ir kad apra- 
šyti tikri įvykiai? 


AU lines me || 


PRADZIOS 19,24—25 


Biblijos pasakojimas 

Pasak šios istorijos, Abraomas su Lotu keliavo per Ka- 
naano kraštą kaip piemenys, ganydami savo bandas, kol 
gyvulių tiek pagausėjo, jog kraštas nebegalėjo jų visų iš- 
laikyti. Abraomas nusprendė, kad jie turi skirtis, ir leido 
Lotui pasirinkti, kur eiti. Lotas pasirinko gerai drėkina- 
mą Jordano upės slėnį ir nusikėlė gyventi šalia Sodo- 
mos, vieno iš penkių klestinčių „Lygumos miestų“; kiti 
buvo: Adma, Ceboimai ir Coaras. Tačiau Sodomos gy- 
ventojai buvo nusidėję homoseksualumu ir Dievas juos 
įspėjo, kad jeigu neatgailaus, Jis juos sunaikins. Abrao- 
mas ginčijosi su Dievu dėl teisiųjų žmonių sunaikinimo 


Kairėje Sodomos ir Gomoros 
sunaikinimas. Biblijos 
gobeleno fragmentas, 
Vokietija, XVI a. pradžia. 

Negyvosios jūros srities žemėlapis, kuriame parodytos 
ankstyvojo bronzos amžiaus gyvenvietės, galbūt 
„Lygumos miestai“. 


drauge su kaltaisiais neteisingumo, kol buvo išaiškinta, 
kad Lotas yra vienintelis teisusis visoje Sodomoje. 
Dievas pasiuntė du angelus, kad perspėtų Lota apie 
gresiantį Sodomos sugriovimą, o Sodomos gyventojai, 
išgirdę apie dangiškuosius Loto lankytojus, susirinko prie 
jo namų ir reikalavo juos atvesti. Baimindamasis, kad 
nedorėliai pasikėsins į angelų garbę, vietoje jų Lotas pa- 
siūlė miniai savo nekaltas dukteris. Galiausiai angelai ryš- 
kia šviesa apakino prie durų supuolusius Sodomos žmo- 
nes ir paliepė Lotui su šeima nedelsiant bėgti iš miesto. 
Kai Dievas pradėjo lieti ant Sodomos ir Gomoros ugnį 
ir sierą, Lotas su žmona ir dviem dukterimis bėgo į Co- 
aro miestą. Tačiau kelyje Loto žmona nepakluso Dievo 
nurodymui neatsigręžti ir pavirto į druskos stulpą. Lo- 
tas bijojo likti Coare ir apsigyveno su dukterimis kalnų 
oloje. Ilgą laiką gyvendamos vienumoje, dukterys ėmė 
nerimauti, kad niekada nebesutiks vyro, kuris galėtų būti 
jų vaikų tėvu ir pratęsti giminę. Todėl abidvi susitarė 
nugirdyti tėvą ir sugundyti, kai jis nebežinos, ką darąs. 
Iš šių kraujomaišiškų santykių gimė du berniukai: Mo- 
abas ir Ben Amis, moabitų ir amonitų genčių protėviai. 
Kokių gi turime įrodymų, kad kuri nors iš šių istori- 
jų yra tikra? Negyvojoje jūroje iš tikro vyksta gamtos ir 
geologiniai reiškiniai, kurie, regis, patvirtina Sodomos 
ir Gomoros istoriją. Be to, naujausi archeologiniai radi- 
niai kelia didesnį pasitikėjimą Biblijos pasakojimu. 


Gamtoje vykstantys bibliniai reiškiniai 
Negyvosios jūros rajone dėl dviejų žemės masyvų tarpu- 
savio poslinkių ir nusėdimo dažnai vyksta žemės drebė- 


PRAŽUVĘ SODOMOS IR GOMOROS MIESTAI 


jimai. Iš istorinių šaltinių žinome, kad ištisi miestai bū- 
davo suniokojami žemės drebėjimų kitose vietose, o ka- 
tastrofa būtų ypač didelė, jeigu jie stovėtų tokio geolo- 
ginio poslinkio vietoje. Negyvoji jūra, tyvuliuojanti 
žemiau jūros lygio šiame giliame plyšio slėnyje, yra labai 
druskingas vandens telkinys, ir jos pakrantėse apstu įvai- 
rių druskos darinių. Susidarę druskos stulpai kartais pri- 
mena žmogaus figūrą; o jeigu kas įkrinta į Negyvąją jū- 
rą, tai apsitraukia druskos apnašomis. Todėl nesunku 
įsivaizduoti, kaip pasakojimas apie Loto žmonos pavir- 
timą druskos stulpu galėjo kilti iš tokių neįprastų, bet 
natūralių procesų. 

Kita būdinga Negyvosios jūros ypatybė yra ta, kad 
joje gausu bitumo, nuolat iškylančio į paviršių dideliais 
gumulais arba naftos plėve. Tai primena epizodą, kai 
Sodomos ir Gomoros karaliai, bėgdami per mūšį su Si- 
rijos karaliais, įklimpo bitumo duobėse (Pradžios 14,10). 
Be to, minkštose Negyvosios jūros pakrančių klintmo- 
lio dirvose dažnai pasitaiko kumščio dydžio sieros gniu- 
tulų. Senojo Testamento Sodomos ir Gomoros istorijos 
rašytojai tikriausiai žinojo apie lengvai užsiliepsnojan- 
čius kamuolius, kuriuos jie vadino „siera“, ir visiškai ga- 
limas daiktas, kad pasakojimą apie iš dangaus prapliu- 
pusią ugnies liūųį, naikinančią miestus, įkvėpė sukurti 
šie keisti daiktai. 


Dėl gamtinės minkšto klintmolio erozijos Negyvosios jūros 
apylinkėse susidaro stulpai, primenantys Loto žmonos 
likimą. 


MITAI IR LEGENDOS. AR JUOSE SLYPI TIESA? 


Sodomos ir Gomoros paieškos 

Daugiau kaip šimtmetį mokslininkai, tyrinėjantys Bib- 
liją, ir archeologai mėgino surasti Sodomą ir Gomorą. 
Iš pradžių ginčytasi, ar jos stovėjo Negyvosios jūros pie- 
tuose, ar šiaurėje. 1861 m. De Saulcy išžvalgė šiaurva- 
karines Negyvosios jūros pakrantes ir teigė, jog pražu- 
vusieji bibliniai miestai yra Jerichas ir Kumranas. XX a. 
trečiajame dešimtmetyje tėvas Alexis Mallonas, kasinė- 
damas Teleilat Gasule, šiaurrytiniame jūros krante, at- 
rado didelę eneolito laikotarpio gyvenvietę (apie 3600 m. 
pr. Kr.), kuri atrodė labiau tikėtina alternatyva. Tačiau 
rimta kliūtis jai buvo tai, kad šioje vietoje negyventa 
bronzos amžiuje (3150-1550 m. pr. Kr.), laikotarpiu, 
kuriam Sodomą ir Gomorą priskiria dauguma moksli- 
ninkų. 

1896 m. Madaboje, dabartinėje Jordanijoje, buvo at- 
rastas unikalus mozaikinis grindų žemėlapis, datuoja- 
mas VI-VII a. po Kr. Šiame žemėlapyje Coaras — mies- 
tas, į kurį iš pradžių pabėgo Lotas, — buvo pažymėtas 
pietrytiniame Negyvosios jūros gale. Šią sritį aprašinėjo 
antikos istorikai Diodoras, Strabonas, Juozapas ir Taci- 
tas, o vėliau viduramžių geografai Jakutas, Masudijus, 
Mukadasis ir Ibn Abas. 1924 m. Williamas F. Albrigh- 
tas, dvasininkas Melvinas G. Kyle'as, tėvas Alexis Mal- 
lonas ir kiti žvalgė šį rajoną, tikėdamiesi nustatyti Coaro 
vietą. Jo sutapatinimas su Moabo kraštu paskatino juos 
ieškoti į pietus nuo Mudžibo upės, tapatintos su bibli- 

niu Arnonu. Ištyrinėję Lisano pusiasalį ir gretimus slė- 
nius, jie padarė išvadą, jog dabartinis Safio miestas yra 
senovės Coaras; šią teoriją pirmą kartą daug anksčiau 
buvo pasiūlęs seras Johnas Maundevilis, lankydamasis 
Safyje 1322-1356 m. 

Į Sodomos ir Gomoros paieškas XX a. ketvirtajame 
dešimtmetyje įsitraukė Le P. F. M. Abelis, F. Frankas ir 
Nelsonas Glueckas; jie tyrinėjo lėkštą duburį į pietus nuo 
Negyvosios jūros. Ši druskinga įduba atitinka Senajame 
Testamente pateiktą „Sidimų slėnio“ apibūdinimą, kad 
jis plyti, „kur dabar Druskos jūra“ (Pradžios 14,3), ir yra 
„žemė, kurioje niekas neauga“ (Pakartoto Įstatymo 29,22). 
Naujausi tyrimai, kuriuos atliko Konstantinas Politis, pa- 
tvirtino, kad Safis iš tikrųjų yra Coaras ir kad jo vieta tiks- 
liai ten, kur parodyta Madabos žemėlapyje. 

Kitą aiškinimo variantą, kad „Lygumos miestai“ (Pra- 
džios 13,12) dingo po Negyvosios jūros vandenimis, pir- 
mą kartą paminėjo IV a. po Kr. keliautojas Egerija. 
XIX a. pabaigoje Williamas Lynchas, Albrightas ir Ky- 
le'as aprašė keletą salelių šiauriniame jūros gale, kurios 
jau apsemtos. Dabar Negyvoji jūra tyrinėjama naudo- 
jantis NASA palydovų padarytomis nuotraukomis ir jū- 
ros dugno žvalgymo iš povandeninio laivo duomenimis: 
ieškoma dingusių miestų pėdsakų. Nors dar negalima 
daryti galutinių išvadų, teorija, kad Sodoma ir Gomora 
gali būti rastos po Negyvąja jūra, bet ne jos pakrantėse, 
tikrai atrodo tikėtina. 


Kairėje Šiame VI-VII a. po Kr. 
mozaikiniame žemėlapyje, 
aptiktame Madaboje, 
Jordanijoje, pavaizduotas 
Loto būstas virš Coaro 
miesto. 


Dešinėje Archeologinių 
kasinėjimų Bab ed Dra 
vietovėje vaizdas; duobėje 
matyti apdegusių 
ankstyvojo bronzos 
amžiaus statinių griuvėsiai. 


Kitame puslapyje Sodomos 
kalno (Džebel Usdamo), 
susidariusio iš druskos, 
vidaus vaizdas. Vanduo, 
grauždamas druskas, 
sukuria tokius į padangę 
kylančius urvus. 


Neseni archeologų atradimai 
Pastaruoju metu senųjų kranto ir geologinio plyšio lini- 
jų žvalgymo ir kasinėjimo darbams vadovavo Paulis Lap- 
pas, Walteris Rastas, Thomas Shaubas ir Burtonas 
MacDonaldas. XX a. aštuntajame ir devintajame dešimt- 
metyje jie rado ten didelių, kadaise klestėjusių gyvenvie- 
čių. Kai kurios iš jų, pavyzdžiui, Bab ed Dra, žuvo lieps- 
nose bronzos amžiaus pradžioje (apie 3000 m. pr. Kr.). 
Ar šios gyvenvietės atitinka legendinius „Lygumos mies- 
tus“? 1976 m. Ebloje, Sirijoje, rasta bronzos amžiaus 
pradžios lentelių, kuriose minimi šių miestų pavadini- 
mai. Ar šis atradimas patvirtina jų istorinį tikrumą? 
Paskutiniame XX a. dešimtmetyje Konstantinas Politis 
per kasinėjimus Deir Ain Abatoje netoli Safio atidengė baž- 
nyčią, pastatytą virš olos, kurioje, pasak ankstyvųjų Bizan- 
tijos krikščionių, slėpęsis Lotas po Sodomos ir Gomoros 
sunaikinimo. Romos laikotarpio radiniai rodo, kad ši vieta 
ir anksčiau buvo garbinama. Daugelis kitų bronzos am- 
žiaus pradžios ir vidurio radinių parodo, kad ola buvo nau- 


dojama tuo laikotarpiu, kai, kaip manoma, vyko minėta 
Pradžios knygos istorija. Be to, pastaruoju metu ir kasinė- 
jant aplinkinėse vietose rasta panašių bronzos amžiaus vi- 


durio daiktų. 

Nors Senasis Testamentas visų pirma laikomas do- 
rovinio mokymo knyga, įdomu, kad šių laikų archeolo- 
giniai ir geologiniai atradimai patvirtina fizinį ir istorinį 
kraštovaizdį, kuriame toji „neįtikėtina“ Sodomos ir Go- 
moros istorija tikrai galėjo įvykti. 


PRAŽUVĘ SODOMOS IR GOMOROS MIESTAI 


MITAI IR LEGENDOS. AR JUOSE SLYPI TIESA? 


Atlantida. Faktas ar 
prasimanymas? 


Laikas: nežinomas (apie 9600 m. pr. Kr.? / 1520 m. pr. Kr.? / mitinis) 


Vieta: Viduržemio jūra? / Atlanto vandenynas? 


Kai tu vakar kalbėjai apie savo valstybę ir jos vyrus, aš prisiminiau šį pasakojimą ir su nuostaba pamačiau, kad 
daugelis tavo žodžių dėl kažkokio dieviško atsitiktinumo sutampa su tuo, ką atskleidė Solonas. 


D IDELĖS IR GALINGOS ŠALIES, pačioje žmonijos isto- 
rijos aušroje viešpatavusios senovės pasaulyje ir tie- 
siog staiga pražuvusios dėl neįsivaizduojamo katakliz- 
mo, paslaptis daugiau kaip du tūkstantmečius žadina 
žmonių vaizduotę. Čia, žinoma, kalbame apie garsiąją 


Atlantidos salos valstybę. 


Atlantidos mito kontekstas 

Nors sakoma, kad Atlantida savo klestėjimo viršūnę pa- 
siekė daugiau kaip prieš 11 000 metų, tik maždaug prieš 
2350 metų — tarp 359 ir 347 m. pr. Kr. — ji pirmąkart 


la. po Kr. 
marmurinė Platono 
(427-347 m. pr. Kr.), 
Atlantidos istorijos 
pradininko, 
skulptūra. Platonas 
supažindino pasaulį 
su Atlantida ir 
aprašė savo tobulą 
visuomenę 
dviejuose 
dialoguose: 
„Timajas“ ir 
„Kritijas“. 

PLATONAS, „TIMAJAS“, IV A. PR. KR. 
(vertė N. Kardelis) 


minima literatūroje. Jos vardas pasirodo dviejuose grai- 
kų filosofo Platono dialoguose: „Timajas“ ir „Kritijas“, 
pavadintuose pagal pagrindinius pašnekovus Platono įsi- 
vaizduotuose Sokrato pokalbiuose su mokiniais. „Tima- 
jo“ dialogo pradžioje Sokratas pamini praėjusios dienos 
svarstymus apie geriausią valstybę. Čia Platonas turi ome- 
ny savo garsųjį dialogą „Valstybė“, iš tikrųjų parašytą 
keleriais metais anksčiau. Paskui Sokratas išvardija to- 
bulo valdymo ypatybes (išdėstytas „Valstybėje“): amati- 
ninkai ir žemdirbiai turi būti atskirti nuo valstybės 
gynimo; kareiviai švelnūs, išmankštinti fiziškai, turi iš- 
manyti menus, gyventi bendruomenėje ir neturėti nei 
aukso, nei sidabro, nei asmeninės nuosavybės. 

Sokratas, nusivylęs hipotetiniais svarstymais, patei- 
kia savo mokiniams užduotį iš, galima sakyti, praktinės 
filosofijos. Jis pasiūlo jiems duoti tobulos visuomenės, 
kuri gyvena pagal „Valstybėje“ nurodytus principus, da- 
lyvaudama teisingame kare, pavyzdį. 

Kritijas, paklusniai vykdydamas mokytojo pageida- 
vimą, pradeda: „Taigi paklausyk padavimo, Sokratai, 
nors ir labai neįtikėtino, tačiau tikrai neišgalvoto“. Kri- 
tijas išgirdęs šią istoriją iš savo senelio (taip pat vardu 
Kritijas), o tas girdėjęs ją iš savo tėvo Dropido. Dropi- 
dui istoriją papasakojęs graikų išminčius Solonas, suži- 
nojęs ją iš Egipto žynių, lankydamasis Egipte daugiau 
kaip prieš 200 metų. 


ATLANTIDA. FAKTAS AR PRASIMANYMAS? 


Tobuloji valstybė - ne Atlantida, 

o Atėnai 

Egipto žyniai papasakojo Solonui istoriją apie senovės 
Atėnus, kurie „išsiskyrė visų savo įstatymų tobulumu“. 
Šį 9300 metų prieš Platoną laikotarpio miestą valstybę 
jis pasirinko savo idealios valstybės modeliu. Žyniai pa- 
pasakoja Solonui apie didžiausią senovės atėniečių zyg- 
darbį: jie kovoje nugalėję „galybę, įžūliai žygiavusią 
užkariauti visos Europos ir Azijos“. Pasak jų, ši ekspan- 
sionistinė valstybė iškilusi saloje anapus „Heraklio stul- 
pu’, Atlanto vandenyne. 

Atlantida valdžiusi visą Šiaurės Afriką iki pat Egip- 
to. Tačiau po jos pralaimėjimo atėniečiams, anot Kriti- 
jo, dievai Atlantidą visiškai sunaikino, sukėlę didžiulius 
žemės drebėjimus ir potvynius. 

Trumpai išdėstęs Sokratui Atlantidos istoriją, Kritijas 
priduria: „Kai tu vakar kalbėjai apie savo valstybę ir jos 
vyrus, aš prisiminiau šį pasakojimą ir su nuostaba pama- 
čiau, kad daugelis tavo žodžių dėl kažkokio dieviško atsi- 
tiktinumo sutampa su tuo, ką atskleidė Solonas“. Iš tik- 
rųjų Kritijo apibūdinta senovės Atėnų visuomenė puikiai, 
iki smulkmenų — bet ne atsitiktinai — atitinka Platono hi- 
potetinę idealią valstybę, aprašytą jo „Valstybėje“. 


Istorijos šaltinio paieškos 

Ar Platonas Atlantidos arba senovės Atėnų aprašymą 
grindė tikra istorija, ar visa tai išgalvojo? Iš tikrųjų buvo 
viena didi Viduržemio jūros civilizacija — vadinamoji Mi- 


Viršuje Paminklas 
Chairedemui ir Likėjui, 
kariams, žuvusiems z 
Peloponeso kare tarp Atėnų Wye IE. EE Zl 
ir Spartos (431-404 m. pr. = 
Kr.). Galimas dalykas, kai 
kuriuos šios kovos, vykusios , 
Platono gyvenamuoju metu, 
elementus ir abiejų miestų 
valstybių bruožus - 
pavyzdžiui, politinę Spartos 
santvarką - Platonas 
panaudojo vaizduodamas 
Atlantidos ir Atėnų 
susirėmimą. 


Dešinėje Athanasijaus 
Kircherio 1678 m. sudarytas 
Atlantidos žemėlapis. 
Atlantida parodyta už 
Heraklio stulpų, vidury 
Atlanto vandenyno. 
Atkreipkite dėmesį, kad 
šiaurė yra apačioje. 


nojo kultūra, klestėjusi Kretos saloje ir laikyta sena net 
Platono meto graikų požiūriu, — kurią bent iš dalies su- 
naikino didelė gamtinė katastrofa. Daugelis šių dienų 
mokslininkų kelia mintį, kad nors Atlantidos dydis ir 
vieta „Timajo“ ir „Kritijo“ dialoguose buvo labai perdė- 
ti ar klaidingai suprasti (galbūt dėl klaidingo vertimo), 
Platono pasakojimas galų gale pagrįstas kataklizminiu 
ugnikalnio išsiveržimu Teros saloje, esančioje Egėjo jū- 
roje į rytus nuo Graikijos ir į šiaurę nuo Kretos. Kalde- 
ra, likusi po Teros išsiveržimo XVII ar XVI a. pr. Kr. 
(dėl datos dar ginčijamasi, žr. p. 271-274), yra dvigu- 
bai didesnė už Krakatau ugnikalnio, kuris, išsiveržęs 
1883 m., pražudė dešimtis tūkstančių žmonių. Galin- 
gesnis Teros išsiveržimas tikriausiai dar labiau nusiaubė 
aplinką, ir tikėtina, kad buvo paminėtas tokių kraštų 
kaip Egiptas, patyrusių netiesioginį jo poveikį, istorijos 
šaltiniuose. 

Kai kuriems specialistams minojinė Kreta yra Atlan- 
tida, ir tai, ką aprašė Platonas dialoguose, jie laiko kiek 
iškreiptu Teros išsiveržimo sukelto suniokojimo vaizdu. 
Tačiau, norėdamas taip teigti, turi nepaisyti fakto, kad 
Kreta buvo ne toje vietoje, ne tokio dydžio, klestėjo ne 
tuo metu, niekuomet nekariavo su Atėnais ir nebuvo 
sugriauta kataklizmų, arba bent privalai paaiškinti, ko- 
dėl taip yra. Archeologiniai tyrimai parodė, kad nors Mi- 
nojo epochos pajūrio bendruomenės labai nukentėjo nuo 
Teros išsiveržimo sukelto cunamio, Minojo kultūra ne 
tik išliko, bet ir klestėjo galbūt dar du šimtmečius. 

Kiti autoriai tvirtina, jog Atlantidos modeliu tapo 
legendinė Minojo kultūros kolonija Teros saloje. Aiš- 
ku, kad ugnikalnio išsiveržimas nušlavė nuo žemės pa- 
viršiaus tenykštę minojinę gyvenvietę, tačiau taip pat aiš- 


Kairėje Minojo rūmų Knose, 
Kretoje, sosto menė; sienos 
išpuoštos grifų ir augalų 
piešiniais. Minojo kultūra 
Kretoje buvo svarbi ankstyvoji 
Viduržemio jūros kultūra, 
laikyta sena net Platono 
laikais. Ar Platonas, apibūdin- 
damas Atlantidą, rėmėsi šios 
visuomenės įvaizdžiu? Deja, ne 
visi faktai atitinka šią teoriją. 


Apačioje Minojo rūmai ar 
šventykla Knose, priskiriami 
II tūkstantmečio pr. Kr. 
viduriui. Tai buvo sudėtingas 
statinys su daugybe 
kambarių; dauguma jų buvo 
išpuošti sienų paveikslais. 


Dešinėje Kalnų krištolo vaza, 
rasta Minojo rūmuose 
Zakre. Akivaizdus techninis 
minojiečių išprusimas, 
atsispindėjęs jų mene ir 
architektūroje, paskatino 
kai kuriuos tyrinėtojus 
ieškoti bendrumų tarp šios 
senos kultūros ir 
nepaprastai pažangios 
Atlantidos visuomenės, 
aprašytos Platono 
dialoguose. 


ATLANTID FAKTAS AR PRASIMANYMAS? 


ku, kad Platonas nekalba vien apie senovės civilizacijai 
priklausiusios atokios kolonijos pražūtį — kad ir kokia 
įspūdinga ji būtų buvusi. Be to, Tera taip pat ne toje 
vietoje, akivaizdžiai ne to dydžio ir ne to amžiaus, kad 
galėtų būti tiesioginiu Platono Atlantidos modeliu. 


Atlantidos vizija naujaisiais amžiais 

Negalima baigti Atlantidos aptarimo, nepaminėjus fan- 
tastiškų pareiškimų apie dingusį žemyną, padarytų XIX 
ir XX a. Bene labiausiai šioje srityje pasižymėjo Mineso- 
tos kongreso narys, du kartus pralaimėjęs vicepreziden- 
to rinkimus, istorikas mėgėjas Ignatius Donnelly, atgai- 
vinęs šį mitą savo knygoje „Atlantida. Prieštvaninis 
pasaulis“, išleistoje 1881 m. Donnelly įsitikinimu, Pla- 

MITAI IR LEGENDOS. AR JUOSE SLYPI TIESA? 


Vv 


Viršuje Donnelly sudarytas 
žemėlapis, rodantis „Delfino * 
gūbrį“ (Dolphin’s Ridge), 
kuris, Donnelly nuomone, 
buvo nugrimzdusi pražuvusio 
Atlantidos žemyno liekana. 
Dešinėje „Elčės moteris“, 
rasta Ispanijoje ir datuoja- 
ma maždaug 450 m. pr. Kr. 
Nežabotos fantazijos 
teoretikai ją dažnai 
tapatina su atlantidiečių 
žyne. 


tono Atlantida esanti visų kultūros laimėjimų pagrindas 
ir versmė, davusi pradžią Egipto, Mesopotamijos, Indo 
slėnio ir Europos, taip pat Pietų ir Šiaurės Amerikos ci- 
vilizacijoms. Jo tezė neatlaiko skvarbaus mokslo žvilgs- 
nio: nėra įrodymų, kad visų šių kultūrų raidą lėmė koks 
nors kitas pirminis šaltinis, jei Atlantidą ir paliksim nuo- 
šaly. Tačiau, palyginti su kitais XIX a. pabaigos mąsty- 
tojais, Donnelly yra intelektinio santūrumo pavyzdys. 

Elenos Blavatskajos vadovaujami teosofai teigė, kad at- 
lantidiečiai skraidę lėktuvais ir auginę javus, gautus iš 
nežemiškų ateivių. Daug vėliau, XX a. pabaigoje, me- 
diumai ėmė teigti palaiką ryšį su dvasiomis iš dingusio 
žemyno, duodančiomis įvairių atlantidiškų patarimų 
šiuolaikinio pasaulio piliečiams. Žinoma, nėra jokių įro- 
dymy, kurie patvirtintų tokių pareiškimų pagrįstumą. 


Platono požiūris 

Neabejotina, kad Platonas, kurdamas dialogus apie At- 
lantidą, rėmėsi jam žinomais istoriniais duomenimis. 
Galbūt tuomet gyvavo padavimai apie senas gamtines 
katastrofas, kurios daugiau kaip 1000 metų prieš Plato- 
no laikus sunaikino galingą valstybę, ir Platonas panau- 
dojo šias istorijas savo mintims perteikti. Tačiau tie tyrė- 
jai, kurie bent iš dalies pažodžiui aiškina „Timają“ ir 
„Kritiją“, pripažįsta, kad Platonas neketino rašyti istori- 
jos, bet kai kuriuos pasakojimo elementus tyčia išgalvojo 
kaip metaforas, padedančias išreikšti jo moralą. Pavyzdžiui, 
Rodney Castledenas knygoje „Pražuvusi Atlantida“ įro- 
dinėja, jog Platono Atlantida puikiai atitinka minojinės 
Kretos ir Teros derinį, bet kartu pažymi, kad dalis šio 
pasakojimo yra naujesnių laikų istorijos ir Peloponeso ka- 
ro, sukiršinusio Atėnus su Sparta, atpasakojimas. Sparta 
laimėjo pergalę, ir atrodo, kad Platono pateiktas Atėnų 
aprašymas atspindi jos politinę santvarką. 

Pagaliau nėra ko ieškoti „Timajuje“ ir „Kritijuje“ to- 
kių aprašomų Atlantidos požymių, kurie tiksliai atitiktų 
konkrečių senovės visuomenių ypatybes, nes pagrindinis 
Platono tikslas buvo ne toks. Platonui Atlantida rūpėjo 
greičiau ne kaip civilizacija, bet kaip intrigos priemonė. 
Smulkmenos, kurias jis mini Kritijo lūpomis, skirtos ne 
istorijai atspindėti, bet svarbesniam dalykui, turint ome- 
ny, kad Platonas, šiaip ar taip, buvo ne istorikas, o filoso- 
fas. Norėdamas išreikšti savo mintį, Platonas turi parody- 
ti Atlantidą beveik kaip neįveikiamą varžovę. Autoriaus 
sumanymu detalus Atlantidos aprašymas — jos materia- 
lioji gerovė, technologinė pažanga ir karinė galia — turėjo 
padaryti įspūdį skaitytojui. Kad mažesnė, neturtingesnė, 
technologiniu požiūriu mažiau išsivysčiusi ir kariniu at- 
žvilgiu silpnesnė atėniečių visuomenė galėjo nugalėti at- 
lantidiečius, perteikia esminę Platono mintį: istorijoje 
reikšminga ne vien turtas ir galia. Svarbiau, kaip žmonės 
save valdo. Platonui intelekto laimėjimas, tobulos valdžios 
ir visuomenės sukūrimas, daug svarbesnis — ir pergalin- 
gesnis už materialiuosius turtus ar karinę jėgą. Platonui, 
kaip mokytojui, daro garbę, kad dėstydamas šį požiūrį jis 


sukuria nepaprastai įdomią istoriją. 


Trojos karas 


Laikas: XIII a. pr. Kr.? 
Vieta: į pietus nuo Dardanelų 


Ženklą lemtingą čia mums gudramintis Dzeusas parodė, 
Kurs išsipildys vėliau ir sulauks šlovės nemirtingos. 

Lygiai kaip žvirblio vaikus angis prarijo Ir močią, 

Jaunus aštuonis, o ją devintą vargse patelę — 

Lygiai tiek metų ir mes turėsim kariauti prie Trojos, 

O dešimtaisiais tikrai placiagatve pilį paimsim. 


fk KARO legenda prasideda pasakojimu apie tri- 
jų gražių moterų — Dzeuso žmonos Heros ir jų duk- 
tery Afroditės ir Atėnės — varžybas. Jos užsidegė pavydu 
per mirtingojo karaliaus Pelėjo ir jo naujosios žmonos, 
jūrų nimfos Tetidės, vestuvių puotą. Nesantaikos deivė 
Eridė parideno ant puotaujančiųjų stalo aukso obuolį 
su užrašu „gražiausiajai“. 


XVII a. flamandų dailininko 
Peterio Paulio Rubenso 
paveikslas: Trojos karaliaus 
Priamo sūnus Paris įteikia 
aukso obuolį Afroditei 
garsiajame grožio konkurse, 
surengtame per Pelėjo 
vestuves. Šis sprendimas 
buvo įamžintas Homero 
„Iliadoje“ kaip Pario 
sprendimas. 

HOMERAS, APIE 750 M. PR. KR. 
(vertė A. Dambrauskas) 


Į obuolį, o kartu į gražiausiosios titulą pretendavo 
visos trys deivės — Hera, Afroditė ir Atėnė. Klastūnė Eridė 
pakišo mintį, kad Dzeusas nuspręstų, kuri jo šeimos mo- 
teris labiausiai to nusipelno. Dzeusas išmintingai atsisa- 
kė ir šią sunkią užduotį perdavė Trojos karaliaus Pri- 
amo sūnui Pariui. 

Norėdama įtikinti Parį atiduoti obuolį jai, Hera ža- 


dėjo jam neįsivaizduojamą valdžią. Atėnė žadėjo istori- 

Dailininko sukurta 
Homero Trojos su 
neįveikiamomis sienomis 
ir sargybos bokštais 
rekonstrukcija (pagrįsta 
Troja VI). 


nę šlovę mūšio lauke. Afroditė — gražiausios pasaulyje 
moters meilę. Atsisakęs politinės valdžios ir karinės šlo- 
vės vilionių, Paris įteikė aukso obuolį Afroditei, ir toks 
sprendimas amžinai liko žmonių atmintyje kaip „Pario 
sprendimas“. 


Veidas, dėl kurio buvo surengtas 
tūkstančio laivų žygis 

Tuo metu gražiausia pasaulio moteris buvo Elena, Dzeu- 
so ir Ledos duktė. Nelaimei, ji jau buvo ištekėjusi už 
Spartos karaliaus Menelajo. Ir, kas blogiausia, bijoda- 
mas, kad ši santuoka su vienu iš jos gerbėjų sukels aršią 
kovą tarp kitų, mirtingasis Elenos patėvis Tindarėjas iš- 
gavo iš visų kitų graikų valdovų ir karių priesaiką ginti 
Elenos ir Menelajo santuoką. 

Grįžęs į Troją, Paris pasistengė, kad būtų pasiųstas į 
Spartą kaip Trojos atstovas. Jam atvykus Afroditė, panau- 
dojusi savo galias, privertė Eleną įsimylėti Parį. Tuomet 
abu įsimylėjėliai pabėgo į Troją, pasigrobę didesnę dalį 
Menelajo turto. Taip graikams buvo duota dingstis su- 
rengti „tūkstančio laivų“ žygį į Troją Menelajo žmonai ir 
turtui susigrąžinti. Šis žygis virto dešimties metų karu. 


Trojos karas. Legenda ar istorija? 

Pasak Homero „Iliados“, Trojos karas prasidėjo maž- 
daug 750 m. pr. Kr. Paskesniųjų laikų graikų istorikai, 
ypač Herodotas ir Tukididas, lengvai pripažino Home- 
ro pasakojimą ir tikėjo, kad Troja buvo tikras miestas, 
stovėjęs, kaip rašoma „Iliadoje“, netoli Helesponto (sa- 
siaurio, dabar vadinamo Dardanelais), ir kad trojieciy 
karas su graikais, vadovaujamais Mikeny valdovo Aga- 
memnono, yra istorinis faktas. 

Šiuolaikiniai rašytojai ir mokslininkai linkę tuo abe- 
joti: šiaip ar taip, nėra istorinių duomenų, kurie patvir- 
tintų Homero pasakojimą ar bent jau Trojos buvimą. 
Vis dėlto bendra „Iliados“ tema — ilgai trukęs jungtinių 
graikų pajėgų karo žygis į Vakarų Aziją (pasak Herodo- 
to, vykęs apie 1250 m. pr. Kr.), galbūt dėl vergų ar gam- 
tos turtų, — yra visiškai tikėtina. 


Bronzos amžiaus kontekstas „Iliadoje“ 
Nors XIII a. pr. Kr. Viduržemio jūros pasaulis buvo to- 
limas Homero laikams, „Iliadoje“ yra keletas konkrečių 


—— i T TTT TTT T 


aprašymų, kurie, kaip dabar žinome, pakankamai tiks- 
lūs. Pavyzdžiui, antroje „Iliados“ giesmėje išvardyti ir 
net iš dalies aprašyti 164 miestai, kurie, pasak autoriaus, 
siuntė ginkluotus būrius, kad padėtų kariauti su Troja. 

Daugelis vietovių, kurias Homeras išvardija, 
buvo gerai žinomos jo gyvenamuoju me- 
tu, tačiau, kaip Michaelas Woodas pažy- 
mi savo knygoje „Trojos karo paieškos“, 


tame sąraše yra ir keletas gyvenvie- 
čių, kurios Homero laikais buvo se- 
niai apleistos ir graikų geografams 
nežinomos. Šių laikų archeologi- 
niai ir istoriniai tyrimai nepatvirti- 
no, kad tos gyvenvietės tikrai eg- 
zistavo ir kad Homeras jas tiksliai 
pavaizdavo. 


VII N 

Ar Troja buvo tikra gyvenvietė? 
Archeologiniai įrodymai 

Kas žinoma apie pačią Troją? Archeologai ir istorikai jau 
seniai ieško šio miesto griuvėsių srityje, nuo seno vadina- 
moje Troade (darant prielaidą, jog kadaise ją valdė seno- 
vės Troja), į pietus nuo Dardanelų. Labiausiai domėtasi 
Hisarliko kalva, kurios vieta bendrais bruožais atitinka Ho- 
mero aprašytą Trojos geografinę padėtį. Ir daugelis Ho- 
mero pateiktų smulkmenų apie Trojos vaizdą yra pagrįs- 
tos — nors jos nieku gyvu nėra išskirtinės, atitinka tai, ką 
atskleidė tos vietovės archeologiniai tyrimai. 

Labiausiai su Trojos paieškomis susijęs Heinrichas 
Schliemannas. 1870-1890 m. jis surengė kelis kasinėji- 
mus, atrado toje kalvoje keletą vienas po kito statytų 

V VII 


VI VIII-IX 


pamatinė uoliena 


Viršuje Hisarliko kalvos 
skersinis pjūvis, rodantis 
vienas kitą dengiančius 
sluoksnius. 


Viršuje Heinrichas 
Schliemannas, žmogus, 
iškėlęs mintį, kad Homero 
Troja stovėjusi Hisarliko 
kalvoje, Turkijoje. 


Trojos vartai ir bokštas. 
Homero Trojos, kaip didelio 
miesto su „puikiais bokš- 
tais“, aprašymas iš esmės 
tinka Hisarlike rastai miesto 
sienai, nors reikia pripažin- 
ti, kad pastaroji ne tokia 
įspūdinga. 

miestų ir išskyrė devynis pagrindinius gyvenvietės sluoks- 
nius (paženklintus I-IX). Tesdami Hisarliko tyrinėji- 
mus, tokie archeologai kaip Carlas Blegenas, o vėliau 
Manfredas Korfmannas nustatė daug tarpinių gyvenvie- 
tės fazių. Nors nei Schliemannas, nei kas nors kitas ne- 
rado įrodymų, jog čia iš tikrųjų yra Homero Trojos vie- 
ta, Hisarliko archeologiniai radiniai, ypač Trojos VI ir 
VII (a) sluoksnių, kai kuriomis detalėmis atitinka Ho- 
mero pateiktą laiko ir vietos aprašymą. 

Atrodo, kad Trojos, kaip didelio miesto su „puikiais 
bokštais“ ir „didingais vartais“, apibūdinimas Homero 


Kairėje Schliemanno 
žmona Sofija, 
pasipuošusi juvelyri- 
niais dirbiniais iš 
„Priamo lobio“. 
Tokios fotografijos 
sukėlė didžiulį 
susidomėjimą 
Schliemanno atradi- 
mais, tačiau drauge 
parodė jo nesaikingu- 
mą ir savimeilę. 
Dešinėje Aukso 
padažinė iš Priamo 
lobio. Antrojo 
pasaulinio karo 
metais lobis dingo iš 
Berlyno ir nebuvo 
žinoma, kur jis, kol 
nebuvo aptiktas 
Maskvoje. 


Kasinėjimai Hisarliko 
kalvoje tebevyksta, nors 
Schliemanno archeologiniai 
darbai ten baigėsi prieš 
šimtmetį. Čia Šventovės 
vaizdas žiūrint į 
šiaurvakarius, 1997 m. Tai 
be galo sudėtinga 
kasinėjimų vieta: 
Schliemannas iš pradžių 
išskyrė devynias 
gyvenvietes, tačiau 
paskesni darbai atskleidė 
daugelį tarpinių fazių. 


„Iliadoje“ tinka Trojai VI, kuri buvo didelė ir įspūdin- 
ga, nors, žinoma, ne tokia neprilygstama kaip Homero. 
Konkrečiau kalbant, Homeras mini, kad Trojos miesto 
siena buvusi nuostabiai sukonstruotas gynybinis stati- 
nys, tačiau silpnesnė vakarų pusėje. Troją VI juosianti 
miesto siena yra daugiau kaip 4 m, o vietomis daugiau 
kaip 9 m storio, tačiau vakarinė jos pusė prasčiau pasta- 
tyta. Be to, Homeras mini didelį bokštą, stovintį prie 
pagrindinių miesto vartų; archeologai nustatė, kad Tro- 
ja VI iš tikro turėjo įspūdingus pagrindinius vartus. 
Aišku, kad Hisarliko (Trojos) gyventojai turėjo ryšių 
su Mikėnų pasauliu: šiuose griuvėsiuose rasta bronzos am- 
žiaus dirbinių iš Graikijos, ypač mikėniečių keramikos. 
Įspūdingi Schliemanno radiniai liudija ir apie galingą ka- 
rališkąją giminę — to ir galima tikėtis remiantis Homeru. 
„Priamo lobyje“ buvo aukso žiedų, apyrankių ir dvi kva- 
pa gniaužiančios auksinės diademos, kurių viena buvo pri- 
skirta „Elenos brangenybėms“. Schliemanno žmonos, pa- 


sipuošusios tomis brangenybėmis, nuotrauka tapo dide- 
lio Schliemanno egoizmo ir garbės vaikymosi simboliu. 
Pastarojo meto tyrimai parodė, kad tasai Priamo lobis iš 
tikrųjų priklauso Trojos II (antrojo miesto iš devynių 
sluoksnių) laikotarpiui, t. y. datuotinas apytikriai 1000 
metų prieš Trojos karą. Pats lobis paslaptingai dingo Ant- 
rojo pasaulinio karo pabaigoje, tačiau vėl pasirodė Mask- 
voje XX a. dešimtajame dešimtmetyje. 

Galiausiai rasta gaisro ir išgriuvusio mūro pėdsakų, 
liudijančių apie smarkų suniokojimą, įvykusį Trojos VI 
ir VII fazių pabaigoje. Tačiau Troją VI, regis, sugriovė 
ne karinė jėga, bet žemės drebėjimas. Troja VII grei- 
čiausiai buvo apgriauta per mūšį, todėl kai kurie specia- 
listai įrodinėja, kad būtent Troja VII labiau atitinka Ho- 
mero Troją. 


Trojos arklys 

Homeras daug kartų užsimena apie puikias Trojos žir- 
gy savybes. Archeologiniai radiniai — daugybė arklių kau- 
lų ir su arkliais susijusių geležies dirbinių — atitinka, nors 
taip pat nevisiškai įtikinamai, Homero Trojos aprašy- 
mą. Dėl Trojos žirgų, tai daugumai žmonių geriausiai 
žinomas vadinamasis Trojos arklys. Graikai pastatė di- 
džiulį medinį arklį ir paliko jį, tariamai kaip dovaną 
Atėnei, prie Trojos vartų. Paskui graikų kariuomenė pa- 
sitraukė, tarsi būtų susitaikiusi su Elenos praradimu. Ma- 
nydami tapę nugalėtojais, trojiečiai įvilko tą didžiulį sim- 


Trojos arklio atvaizdas 
Mikono amforoje, 
datuojamoje VII a. pr. Kr. 
pabaiga. 


TROJOS KARAS 


bolį į miestą. Sutemus graikų kareivių būrys, tūnojęs 
arklio pilve, išlipo ant žemės ir, užpuolęs sargybą, atida- 
rė miesto vartus savo draugams, laukiantiems už sienos. 
Nepasirengę tokiam puolimui, Trojos vyrai greitai bu- 
vo išžudyti, o moterys pagrobtos ir išvežtos į Graikiją 
kaip vergės arba sugulovės. Elena buvo grąžinta savo vy- 
rui. 

Visų nuostabai, galimas dalykas, kad Homero apra- 
šytas Trojos arklys turėjo istorinį pagrindą. Artimuo- 
siuose Rytuose esama maždaug XIII a. pr. Kr. arklio for- 
mos taranų, naudotų miesto gynybos įtvirtinimams 
pralaužti, aprašymų ir piešinių. Istorikas Michaelas Wo- 
odas mano, kad „Iliadoje“ aprašytas Trojos arklys galėjo 
būti vaizduotės pakeisto prisiminimo apie tokią apgul- 
ties mašiną padarinys. 


Troja. Tikrovė ar mitas? 

Neįmanoma tiksliai nustatyti, ar Trojos karas buvo le- 
genda, ar istorija, ar ir viena, ir kita. Atrodo aišku, kad 
„Iliadoje“ yra nemažai tikslių bronzos amžiaus geografi- 
jos, politikos ir materialiosios kultūros aprašymų, ir pa- 
sakojimo potekstėje glūdi tiesos klodas. Tačiau svars- 
tant, ar galima patikrinti Trojos legendos derales, reikėtų 
pacituoti įspėjamą Amerikos filologo klasiko Jeremy B. 
Rutterio išvadą: „Tikėjimą ar netikėjimą Trojos karo is- 
toriškumu galų gale nulemia tavo pasikliovimas, kad ir 


kurį požiūrį pripažinsi . 

Tesėjas ir Minotauras 


Laikas: mitinis / bronzos amžius 
Vieta: Kreta, Egėjo jūra 


Taigi Minojas dabar pasiryžta nešlovę paslėpti, 

Ją tolimiausiam kampe daugiamenių rūmų uždaręs. 
Savo statybom puikiom seniai pagarsėjęs, Dedalas 
Rūmus pastato, ženklų pridėliojęs, kad vingiai painiausi 
Ir braėjimai sukti suklaidintų užklydusio akį. 


pw APOLODORO ATENIECIO, II a. pr. Kr. pateiku- 
sio Tesėjo ir Minotauro padavimą (jo fragmentus 
galima atsekti iki VI a. pr. Kr. pabaigos), Tesėjas buvo 
Atėnų karalius. Jo tariamas tėvas buvo mirtingasis kara- 
lius Egėjas, tačiau taip pat teigiama, jog Tesėjo „biologi- 
nis tėvas“ esąs dievas Poseidonas. Viena pagrindinių šio 
pasakojimo apie Tesėją temų — jaunuolio tapimas vyru 
atliekant pavojingus žygdarbius. Kaip būdinga graikų 
mitams, kelyje į vyriškumą apstu tuščios garbės, ironi- 
jos ir sielvarto. Tačiau ar tas pasakojimas remiasi kokia 
nors platesne istorine tiesa? 

Tesėjui gimus Troidzenos mieste, Egėjas padėjo sa- 
vo kardą ir sandalus po uola miesto apylinkėse ir nurodė 
žmonai Aitrai, kad laikytų berniuką Troidzenoje, kol jis 
pakankamai užaugs ir sustiprės, kad įstengtų pasiimti 
šiuos daiktus iš po uolos. Kai tai įvyks, Tesėjas turės iš- 
keliauti pas tėvą į Atėnus. 

Ir štai Tesėjas išaugo ir tapo augalotas, stiprus jau- 
nuolis. Tada jis lengvai atkėlė uolą ir pasiėmė tėvo daik- 
tus. Atlikęs šią užduotį, ketino vykti į Atėnus, kaip buvo 
nurodyta. Aitra maldavo jį keliauti jūra, bet Tesėjas pa- 
sirinko pavojingesnį sausumos kelią, kur buvo pilna plė- 
šikų, galvažudžių ir laukinių žvėrių. Kaip ir reikėjo tikė- 
tis, kelyje jis susidūrė su daugybe pavojų ir juos įveikė. 
Panaudodamas savo nepaprastą jėgą ir apgaulę, Tesėjas 
sėkmingai atlaikė kiekvieną iššūkį; pavyzdžiui, įmetė į 
jūrą žiaurųjį plėšiką Skironą, užmušė piktavalį Prokrus- 
tą, nugalabijo Kromiono šerną, kuris tikriausiai buvo 
daug niršesnis, negu gali atrodyti. 


OVIDIJUS, I A. 
(vertė A. Dambrauskas) 


Atėniečių kraujo duoklė Minotaurui 

Kai Tesėjas atkeliavo į Atėnus, sužinojo apie jo šalį išti- 
kusią didelę tragediją. Prieš kelerius metus — Apolodo- 
ras sako, kad tai atsitikę prieš Trojos karą, — Kretos ka- 
raliaus Minojo sūnus Androgėjas buvo užmuštas mūšyje 


Nors paprastai vaizduojamas kaip beširdis baisūnas, šiame 
G. F. Wattso piešinyje Minotauras atrodo gana liūdnai 
susimąstęs. 


La E Hean i- 


prieš Atėnus. Iš įniršio ir sielvarto karalius Minojas pa- 
reikalavo atlyginimo krauju, ir atėniečiai sutiko steng- 
damiesi išvengti didesnio konflikto su Kreta. Kiekvie- 
nais metais (kai kuriuose mito variantuose kas devynerius 
metus) į Kretą būdavo nuvežami septyni jaunuoliai ir 
septynios merginos ir atiduodami siaubingai pabaisai, 
pusiau žmogui, pusiau jaučiui Minotaurui, kuris juos 
nužudydavo savo kalėjime labirinte. 

Minotauro kilmė aiškinama bergždžiomis karaliaus 
Minojo pastangomis apgauti dievus. Minojas paprašė 
tobulo jaučio aukai, ir Poseidonas sutiko. Jautis buvo 
toks puikus, jog Minojas nusprendė jį pasilaikyti, o pa- 
aukojo kitą, ne tokį tobulą. Poseidonas perprato Mino- 
jo apgaulę ir sumanė piktą bausmę. Įpykęs dievas apke- 
rėjo Minojo žmoną Pasifaja, ir šioji aistringai ir beviltiškai 
įsimylėjo dieviškąjį jautį. Galiausiai ji pasimylėjo su jau- 
Čiu, tapo nėščia ir pagimdė Minotaurą. Minojo užsaky- 
mu žymus architektas Dedalas pastatė labirintą, kuria- 
me buvo įkalintas Minotauras; taip Kretos piliečiai buvo 
apsaugoti nuo jo siautėjimo. 

Tesėjas atvyko į Atėnus kaip tik tuo metu, kai eilinis 
aukai skirtų atėniečių būrys buvo įsodintas į laivą juo- 
domis burėmis, kuris turėjo nugabenti juos į Kretą mir- 
čiai. Tesėjas pasisiūlė būti vienas iš parinktųjų, įsitiki- 

if 


Kaireje Stulbinanéio labirinto 
viduryje Tesėjas ruošiasi 
suduoti Minotaurui mirtiną 
smūgį. Mozaika šalia 
Zalcburgo stovinčioje viloje, 
400 m. pradžia. 


a lsivamiio aps eve" 
sloss va 
Pamesa) 


ch etn 


Desinéje Minotaura 
nugaléjes Teséjas 
ilsisi, atsisėdęs 
ant kvapą išleidu- 
sios pabaisos. 
Antonio Cano- 
vos skulptūra, 
1781-1783 m. | 


nęs, kad įveiks Minotaurą ir padarys galą tam žiauriam 
aukojimui. Karalius Egėjas mėgino atkalbeti sūnų, ta- 
čiau galų gale sutiko prisakęs: jei Tesėjui pasiseks laimė- 
ti kovą su Minotauru ir rasti kelią iš labirinto, pergalin- 
gai grįždamas į Atėnus Kretos laivu, jis turėsiąs pakeisti 
juodas bures baltomis — tai tėvui būtų ženklas, kad Te- 
sėjas laimėjo. 

Jiems atplaukus į Kretą, Tesėjas ir kiti buvo nuvesti į 
labirintą. Karaliaus Minojo duktė protingoji Ariadnė iš 
karto įsimylėjo Tesėją ir sumanė paprastą būdą, kaip ne- 
leisti jam pasiklysti labirinte: ji davė jam šilkinių siūlų 
kamuoliuką, kurį Tesėjas eidamas vyniojo, kol pasiekė 
snaudziantj Minotaurą. Minotauras pabudo, ir prasidė- 
jo žiauri kova. Sudavęs mirtiną smūgį, Tesėjas nugalėjo 
žvėrį. Sekdamas išvyniotu siūlu, jis išėjo iš labirinto ir 
džiūgaudamas grįžo į Atėnus. Deja, pamiršo savo paža- 
dą pakeisti laivo bures. Kai Egėjas pamatė grįžtantį laivą 
juodomis burėmis, jis pamanė, kad sūnus žuvo. Apsiga- 
vęs Egėjas, apimtas nenumaldomo sielvarto, puolė nuo 
aukšto skardžio į jūrą ir paskendo. 


„Ar Tesėjo ir Minotauro mite yra tiesos? 


Ar esama archeologinių radinių, paremiančių šio Kretos 
mito tikroviškumą? Nors, žinoma, galime atmesti pasa- 
kojimą apie pusiau jautį, pusiau žmogų, įdomu, kad Apo- 


50 


° 
/ 
4 


lodoras teigia karalių Minoją gyvenus Kretoje. Sero 
Arthuro Evanso 1900 m. pradėti archeologiniai tyrimai 
Knose, Kretoje, atskleidė anksčiau nežinotą civilizaciją. 
Evansas ją pavadino karaliaus vardu — Minojo kultūra 
ir išaiškino, kad ji klestėjo apie 1650-1420 m. pr. Kr. 
Senovės kretiečiai praktikavo religiją, kurioje neabejoti- 
nai reikšmingą vaidmenį turėjo jaučiai. Įžymioje fresko- 
je, rastoje milžiniškuose Minojo rūmuose Knose, atvaiz- 
duoti jaunuoliai, šokinėjantys per jautį, galbūt religinių 
apeigų metu. Sienos aplink šį piešinį išpuoštos didžiu- 
liais stilizuotais jaučių ragais iš klinties. Rūmuose rasta 
dailių apeiginių indų skysčiams, vadinamų ritonais; jie 
irgi padaryti natūralistinės jaučio galvos formos. 
Knoso rūmai buvo sudėtingas ir painus šimtų, o gal 
net tūkstančio kambarių kompleksas, užimantis per 
20 000 m? plotą. Tai iš tikrųjų labirintinis statinys, ir 
žmonės jau seniai įžvelgė ryšį tarp šios šventyklos ir Mi- 
notauro labirinto. 500 m. pr. Kr., praėjus daug laiko po 


Kairėje Šiame Minojo rūmų Knose sienos paveiksle 
atvaizduotos apeigos su jaunuoliais, šokinėjančiais per 
bėgantį jautį. Ar negalėjo tokios pratybos paskatinti 
sukurti mitą apie jaunų atėniečių aukojimą Minotaurui? 
Viršuje Sidabrinis stateras (senovės Graikijos moneta) su 
bėgančio jaučio atvaizdu, rastas Knose apie 500-413 m. 
pr. Kr., rodo ilgai gyvavusią sąsają su tuo mitu. 


Dešinėje Jaučio galvos formos ritonas, vienas iš apeiginių 
indų skysčiams, rastų Knose. Daugybė jaučių atvaizdų 
minojiečių mene ir ikonografijoje aiškinama kaip jų 
religinės reikšmės atspindys ir kaip graikų mito apie 
Minotaurą, pusiau žmogų, pusiau jautį, šaltinis. 

Apačioje Knoso rūmų planas - koridorių ir sandėlių 
labirintas, išdėstytas aplink centrinį kiemą. 

TESĖJAS IR MINOTAURAS 


to, kai šventykla buvo apleista, kretiečiai kalė monetas 
su Minotauru vienoje pusėje ir schemišku labirinto at- 
vaizdu kitoje. 

Todėl atrodo, kad Tesėjo ir Minotauro mitas išsiru- 
tuliojo iš kažkokios tikros istorijos, į kurią pažvelgta pro 
legendos prizmę. Ši istorija galbūt atspindi laikotarpį, 
kai graikai, matyt, buvo pavaldūs Minojo civilizacijai, ir 
galimas dalykas, kad Minotauro labirintas išreiškia mi- 
tologizuotą sudėtingo kambarių labirinto bronzos am- 
žiaus Knoso rūmuose-šventykloje sampratą. 

Anot kitaip manančių Rodney Castledeno ir J. Les- 
ley Fittono, pasakojimą apie Tesėją, nudobusį Mino- 
taurą ir taip padariusį galą siaubingai kraujo duoklei, 
graikų mokėtai minojiečiams, galima suprasti kaip is- 
torinio graikų civilizacijos iškilimo ir jų išsilaisvinimo 
iš bronzos amžiaus minojiečių viešpatavimo mitinę me- 
taforą. 


MITAI IR LEGENDOS. AR JUOSE SLYPI TIESA? 


Jasonas Ir argonautai 


Laikas: VIII a. pr. Kr.? / mitinis 
Vieta: prie Juodosios jūros 


Pradėdamas nuo tavęs, Foibai, aš prisiminsiu šlovingus žygdarbius senovės laikų vyrų, plaukusių gerai įrengtu 
„Argo“ laivu per Ponto žiotis ir tarp tamsių uolų aukso kailio parvežti. 


L EGENDA APIE Jasoną ir argonautus, kurios pagrindi- 
nė tema — ritualinė jauno herojaus kelionė į tolimą 
šalį ir sugrįžimas, Graikijoje turi gilias šaknis. Ją galima 
atsekti bent iki V a. pr. Kr., kai lyrinis poetas Pindaras 
sukūrė legendos variantą, bet galbūt geriausiai žinomas 
buvo Apolonijo Rodiečio veikale „Argonautika“ III a. 
pr. Kr. užrašytas pasakojimas. 


Jasono paveldas 

Legenda prasideda tuo, kad Jolko miesto Tesalijoje val- 
dovas Aisonas, pavargęs nuo valdžios, perduoda ją savo 
broliui Pelijui, tačiau tik iki tol, kol teisėtas paveldėtojas 


Apačioje Šioje 470-460 m. pr. Kr. raudonfigūrėje vazoje 
pavaizduota, kaip Jasonas griebia aukso kailį, o Atėnė jį 
stebi. Dešinėje matyti „Argo“ laivagalio sija; žmogaus 

` galva ant jos - užuomina į laivo gebėjimą kalbėti. 

APOLONIJAS RODIETIS, III A. PR. KR. 


Aisono sūnus Jasonas taps pilnamečiu. Pelijas buvo per- 
spėtas saugotis vyro, avinčio tik vienu sandalu, ir, kaip 
buvo pranašauta, kai suaugęs Jasonas atvyksta pareika- 
lauti sosto, jis įeina į rūmus taip apsiavęs, nes vieną san- 
dalą pametė kelionėje. Bijodamas Jasono ir nenorėdamas 
užleisti sosto, Pelijas sugalvoja klastą jam pašalinti iš Jol- 
ko, ir galbūt net amžinai. Jis pasako Jasonui, jog prieš 
perimant valdžią jam derėtų atgauti tolimoje Kolchidėje 
esantį legendinį aukso kailį, nes jis yra teisėta Jasono šei- 
mos nuosavybė. Sudomintas Jasonas sutinka leistis į šį 
žygį. Jis pasistatydina jūrų laivą „Argą“ ir surenka herojų 
ir pusdievių būrį, tarp kurių yra Tesėjas, Heraklis ir Orfe- 
jas, kad padėtų jam įvykdyti šią užduotį. 

Po sunkios ir pavojingos kelionės per nepažįstamus 
vandenis Jasonas su argonautais atvyksta į Kolchidę. Ka- 
ralius Ajetas sutinka grąžinti Jasonui aukso kailį, tačiau 
tik tuomet, kai Jasonas atliks sunkias užduotis. Jasonui 
pasiseka, jis atgauna kailį ir po tokios pat pavojingos ke- 
lionės jūromis su auksiniu laimikiu grįžta į tėvynę. 


Jasono legendos įvertinimas 

Niekas nelaiko tikrais tokių fantastiškų šios istorijos da- 
lykų kaip auksavilnės avys, dievai ir pusdieviai. Tačiau 
daugelis autorių teigia, kad pasakojime yra geografinių 
duomenų, kuriuos surinkusios senovės graikų ekspedi- 
cijos, tyrinėdamos Viduržemio jūrą į rytus nuo Graiki- 
jos ir Juodąją jūrą. 

Kaip ir mėginant parodyti kitų legendų apie kelio- 
nes į tolimus kraštus — pavyzdžiui, kinų sakmės apie Fu- 
sangą arba šventojo Brendano kelionės į šventiesiems 
pažadėtąją žemę — istorinį pagrindą, Jasono kelionės is- 
toriškumas nepagrįstas materialiais įrodymais. Tokie įro- 
dymai galėtų būti, pavyzdžiui, archeologinės liekanos, 


paliktos keliautojų tyrinėtose teritorijose („Argonauti- 
koje“ rašoma, kad Jasonas ir jo vyrai keliaudami statė 
aukurus, ir archeologai galbūt galėtų juos atrasti), arba 
dirbiniai, palikti keliautojų, prekiavusių su lankomų vie- 
tovių gyventojais, arba egzotiški daiktai, keliautojų par- 
sivežti iš aplankytų kraštų ir archeologų aptikti jų 
tėvynėje. 

Vietoj to Jasono ir argonautų legendos istoriškumas 
iš esmės grindžiamas geografija. Paprastai kalbant, sak- 
mės apie Jasoną skaitytojai kruopščiai ieško joje pakan- 
kamai detalių aprašymų, kad būtų galima minimas vie- 
tas sutapatinti su tikromis vietovėmis. 


Ar Jasonas plaukė į Juodąją jūrą? 
Laikydamiesi šio požiūrio, dauguma mokslininkų, tyri- 
nėjančių graikų mitus, mano, jog Kolchidės karalystė bu- 
vo tiksliai ten, kur nurodė Apolonijas, t. y. rytinėje Euk- 
seino jūros (taip graikai vadino Juodąją jūrą) pakrantėje, 
dabartinėje Gruzijos Respublikoje. Istoriniai ir archeolo- 
giniai duomenys rodo, kad graikai jau senovėje tyrinėjo ir 
kolonizavo Juodosios jūros pakrantę: ten buvusios graikų 
kolonijos datuojamos VII a. pr. Kr., o pirmosios kelionės 
galėjo būti atliktos net VIII a. pr. Kr. Senovės graikų po- 
žiūriu Kolchidės vietą tiksliai apibūdino Apolonijas, nu- 
rodęs ją kaip „tolimiausias jūros ir Žemės ribas“. 


Viršuje Timas Severinas tikslia „Argo“ kopija keliauja 
Jasono ir argonautų maršrutu. Dešinėje Auksinis karulys su 
Atėnės galva iš Kul Obos, datuojamas apie 400-350 m. pr. 
Kr., Juodosios jūros graikų auksakalystės pavyzdys. Tai, 
kad graikai žinojo vietinius aukso telkinius ir juos naudojo, 
galbūt turėjo įtakos sakmei apie aukso kailį. 


12 
© 


8 MITAI IR LEGENDOS. AR JOSE SLYPI TIESA? 


Anot Apolonijo, Jasonas keliavęs iš senovės Graiki- 
jos Jolko uostamiesčio iki Dardanelų ir per pavojingą 
tarpą tarp „susidaužiančių uolų“ (Simplegadžių), sau- 
gojančių įplauką į Juodąją jūrą Bosforo sąsiauryje. Iš ten 
plaukęs į rytus išilgai šiaurinio, Turkijos kranto, kol pa- 
galiau pasiekęs Kolchidę. 

Nors įvairiuose sakmės variantuose jų kelias aprašo- 
mas nevienodai, pasak Apolonijo „Argonautikos“, argo- 
nautai grįžę ne tuo pačiu keliu, bet plaukę šiauriau, pasie- 
kę didelę upę, Apolonijo vadinamą Istru, kuri beveik 
neabejotinai yra Dunojus, senovės graikams žinoma upė. 
Šiame pasakojime Jasonas su argonautais plaukę aukštyn 
Dunojumi, bet Apolonijas klaidingai manė, kad jis įteka į 
Adrijos jūrą. Paskui argonautai įstengę perkelti „Argą“ į 
upę, Apolonijo vadinamą Rodanu, kuri, regis, yra Ronos 
upė Prancūzijoje. Jasonas Rodanu keliavęs į pietus, kur, 
Apolonijo supratimu, ji įtekanti į Viduržemio jūrą. To- 
liau argonautai plaukę palei vakarinį Italijos krantą, tarp 
Klajojančių uolų, žyminčių sąsiaurį tarp Trinakijos (Sici- 
lijos) ir Italijos, kartkartėmis priartėdami prie Šiaurės Af- 
rikos krantų; paskui pasukę į šiaurę, praplaukę pro rytinį 
Kretos pakraštį ir galų gale sugrįžę į Jolką. 


Viršuje „Argas“ plaukia tarp 
Simplegadžių - susidaužian- > f ES 


čių uolų. B. Picart'o pieši- 
nys, 1730-1731 m. 


Dešinėje Spėjami Jasono ir 
argonautų maršrutai, 
sunumeruoti mažėjančio 
tikimumo tvarka. 1. Pasak 
Apolonijo Rodiečio, į 
Kolchidę, esančią rytinėje 
Juodosios jūros pakrantėje, 
keliauta tiesioginiu keliu, 
bet atgal grįžta ne visai 
tiesioginiu. 2. Labiau 
hipotetinis maršrutas: 
„Argo“ grįžimo kelias eina 
per Šiaurės Europą, 
Skandinaviją, aplink 
Prancūziją ir Ispaniją. 

3. Henriette Mertz, 
remdamasi vietovių 
aprašymais įvairiuose 
legendos variantuose, 
teigė, kad argonautai 
Atlanto vandenynu 
nukeliavę į Pietų Ameriką. 


Viduržemio jūra | 


J 


LU > kelias iš tėvynės 


grįžimo kelias 


Ar Jasonas keliavo per Šiaurės Europą? 
Pagal kitą grįžimo kelio scenarijų Istras tapatinamas ne 
su Dunojumi, bet su Dono upe Rusijoje, kuria „Argas“ 
nusigavęs į Volgą, o ja — į Barenco jūrą. Ten keliautojai 
pasukę į vakarus, apiplaukę Europos krantus ir galų gale 
pasuke į rytus, per Gibraltarą iplauke į Viduržemio jūrą 
ir grįžę į gimtąjį Jolką. Keliaujant šiuo maršrutu, būtų 
tekę vilkti „Argą“ daugelį kilometrų sausuma, kas atro- 
dytų neįveikiama problema, tačiau čia kalbame apie he- 
rojus ir pusdievius. Net pagal nuosaikesnį Apolonijo va- 
riantą argonautams reikėję ilgai gabenti „Argą“ per 
Libijos dykumą, kol jie radę Viduržemio jūrą ir galėję 
pasiekti tėvynę. 


Ar Jasonas lankėsi Amerikoje? 

Net šis pretenzingesnis šiaurinis maršrutas nublanksta, 
palyginti su fantastine kelione, kurią Henriette Mertz 
įsivaizduoja knygoje „Tamsiai raudona jūra“ (1964). 
Anot Mertz, Kolchidė buvusi ne Juodosios jūros kara- 
lystė, bet kunigaikštystė, esanti į pietus nuo Titikakos 
ežero Bolivijoje, Pietų Amerikoje. Apolonijo pateiktas 
susidaužiančių uolų aprašymas atspindįs gamtinį jūros 


JASONAS IR ARGONAUTAI 


potvynio reiškinį, kuris, pasak Mertz, netinka nė vienai 
Juodosios jūros vietai, tačiau puikiai atitinka sąsiaurio 
tarp Kubos ir Haičio sąlygas. Toliau Mertz tvirtina, jog 
argonautai, prieš grįždami į Graikiją, plaukė lygiagre- 
čiai su Šiaurės Amerikos krantais. 


Išvados dėl Jasono legendos 
Žinoma, nėra anksčiau minėtos rūšies archeologinių įro- 
dymų, kurie paremtų tokius samprotavimus: ne tik Bra- 
zilijoje, bet ir Šiaurės Europoje nėra archeologinių vie- 
tų, kuriose būtų rasta senovės graikų dirbinių, antra 
vertus, Graikijos archeologinėje aplinkoje nerandama 
daiktų nei iš Šiaurės Europos, nei iš Naujojo pasaulio. 
Kaip ir visuose tokiuose darbuose, nuaustuose gro- 
žinės literatūros rašytojų vaizduotės, čia yra tiesos gijų, 
bet sakmė apie Jasoną nebuvo sumanyta kaip istorinis 
pasakojimas. Tai pasakojimas apie herojaus ieškojimus 
ir jaunuolio tapsmą vyru, bet anaiptol ne biografija. Ta- 
čiau archeologiniai duomenys iš graikų kolonijų Juodo- 
sios jūros pakrantėse paremia hipotezę, kad pasakojimas 
apie Jasoną pagrįstas graikų geografinėmis žiniomis apie 
jų pažinoto pasaulio pakraščius. 


2 
"3> kelias iš tėvynės „a 2 
-> grizimo kelias A naba, 
A " J 
i st P ie | 
> alternatyvus maršrutas / a EJ aN 
y £ : anv, 
fs 
P'a 
fa A 
s { 
ES d „+ 
Atlanto | ją 2 VAP f 
vandenynas EA f | A 
IRR mae 
$ eS \ 4 a 
<4 5 L Foon 
L 
PAR 
we a 
"4 3 A 
4 on 
"2 t 
[i —J "r 
/ $ AA \ 
17 — Q a 
/ j Gibraltaras( „>“ £) ką 
/ R J Wi 2 > >) 
j la. K N 
/ ee) Se T L 
2 = \ 
£— Š 
O 1000 km See 
-—I \ 
| 


27 


A p 
| 


Q 
b: 


"Sx > 


a 


i 


3000 km 


> kelias iš tėvynės 


—» grįžimo kelias 


55 


MITAI IR LEGENDOS. AR JUOSE SLYPI TIESA? 


Dešimt dingusių 


Laikas: nuo VIII a. pr. Kr. 
Vieta: Izraelis 


Izraelio giminių 


„Tačiau štai ateina dienos, — tai Viešpaties žodis, — kai nebebus sakoma: ‘Kaip gyvas Viešpats, kuris išvedė 
izraelitus iš Egipto žemės!" — bet mieliau bus tariama: ‘Kaip gyvas Viešpats, kuris išvedė Izraelio vaikus iš 
Šiaurės krašto ir visų kraštų, kuriuose buvo juos išblaškęs'. Parvesiu juos atgal į jų žemę, kurią daviau jų 


tėvams“. 


aoo karalius Sargonas Didysis 721 m. pr. Kr. 
surengė karo žygį į pietus per Siriją ir užpuolė Iz- 
raelio karalystę. Sugriovęs iki pamatų jos sostinę Sama- 
riją, ištrėmė tautos vadus drauge su šeimomis į šiaurės 

JEREMIJO 16,14-15 


Siriją, ir čia jie pradėjo naują gyvenimą kaip žemdir- 
biai, amatininkai ir prekiautojai. Tuo metu Izraelio tau- 
tą sudarė Rubeno, Gado, Ašero, Efraimo, Manaso, Da- 
no, Naftalio, Isacharo, Simeono ir Zabulono giminės; 
ir nors tremtiniai buvo tik šių gyventojų mažuma, tau- 
tosakoje juos imta vadinti Dešimčia dingusių Izraelio 
giminių. 

Kas atsitiko su tomis Dešimčia dingusių giminių? 
Mažai tėra istorinių faktų, tačiau daug spėlionių, pada- 
vimų ir kitokios tautosakos įvairiose pasaulio dalyse. Bib- 
lijoje apie jas žinių maža. Karalių antroje knygoje (17,6) 
sakoma, kad kai kurios iš jų naujai įsikūrė šiaurės Sirijo- 
je, Haboro upės slėnyje šalia Gozano (Tel Halafo), ir 
kitame nežinomame mieste, vadinamame Halachu. Li- 
kę tremtiniai buvo išsiųsti į rytus nuo Asirijos, į Medi- 
jos miestus. Pastarieji tikriausiai per kelias kartas buvo 
paprasčiausiai asimiliuoti. 

Vis dėlto yra viena išimtis. Irako Kurdistano žydai, 
kalbantys naująja aramėjų kalba, artima ištrėmimo me- 
to kalbai, XX a. pirmoje pusėje imigravo į naująją Izra- 
elio valstybę. Kiti kurdų žydai atvyko iš Irano ir Turki- 
jos, iš viso jų dabar Izraelyje yra apytikriai 100 000. Jų 
kalba, tai, kad jie atsikėlė iš šiaurės Irako, Sirijos ir rytų 
Turkijos sričių, ir ypač jų tradicijos — viskas drauge įti- 
kinamai rodo, kad jie yra bent dalis asirų ištremtų žydų 
palikuonių. 


Kairėje Izraelio giminės, stovyklaujančios aplink Padangtę 
dykumoje; 1557 m. Biblijos iliustracija. Dešinėje Sinaheribo 
rūmų reljefo detalė, apie 700 m. pr. Kr.: šeima iš Lachišo, 
Judo karalystės, asirų varoma į nelaisvę 701 m. pr. Kr. 
Neabejotina, kad šeima, ėjusi į tremtį iš Izraelio 20 metų 
anksčiau, būtų atrodžiusi labai panašiai. 


Tačiau šis faktas liko beveik nepastebėtas tarp ant- 
plūdžio romantinių istorijų, apgaubusiy Dešimtį din- 
gusių giminių. Žydai ortodoksai tiki, kad tos giminės 
tebegyvena kažkur už mitinės Sambationo upės ir kad 
Dievas Mesijo atėjimo amžiuje grąžins juos į tėvynę pa- 
gal Biblijos pranašystę (pavyzdžiui, Jeremijo 31,7-8). 
Nuo viduramžių bent iki XIX a. žydai ir krikščionys ieš- 
kojo šios legendinės žydų karalystės, kaip manoma, 
esančios Rytuose ar galbūt Afrikoje, kur dingusios gi- 
minės kantriai laukiančios tūkstantmetės karalystės, kad 
galėtų grįžti į tėvynę. Sia tema parašyta aibė literatū- 
ros. Į tokią kilmę pretenduoja daugelis bendruomenių 
ir tautybių įvairiose pasaulio dalyse, tarp jų mormo- 
nai, japonai, Pakistano patanai, nepaliečiai, indėnai ir 
net anglai bei amerikiečiai. 


Ar šios pretenzijos pagrįstos? 

Kai kuriais atvejais šios pretenzijos gali būti šiek tiek pa- 
grįstos. Kai Asirija sunaikino Izraelį, apie šimtmetį dau- 
gelis pabėgėlių traukėsi į pietus, į dar nepriklausomą Ju- 
do karalystę, ypač į jos sostinę Jeruzalę. Tačiau matydami, 
kokią didelę grėsmę jų nepriklausomybei kelia Asirija, 
Babilonas ir Egiptas — didžiosios to meto valstybės, — 
žmonės pradėjo keltis tiek iš Izraelio, tiek iš Judo. Izaijo, 
gyvenusio Judo karaliaus Ezekijo valdymo metais (727— 
698 m. pr. Kr.), pranašystė kalba apie laiką, kai Vieš- 
pats surinks tautos likutį, išsisklaidžiusį po Asirijos, Pa- 
troso, Nubijos, Elamo, Šinaro ir Hamato šalis (Izaijo 
11,11-12). Ankstyviausia žydų užjūrio kolonija, dėl ku- 
rios turime dokumentinį įrodymą, buvo Jebas (dabar 


Elefantina) Egipte, t. y. Nilo saloje netoli pirmojo slenks- 
čio ties Asuanu, kur trumpą laiką V a. pr. Kr. pabaigoje 

Virsuje Judaisty bendruomené Birmoje: Bet Salomo 
bendruomenés sekretorius Lian Tualis. Tidimas, 1987 m. 


stovėjo žydų šventykla. Dauguma žydų ten tikriausiai 
tarnavo Egipto karaliui kaip samdiniai. 

Galimas dalykas, kad valdant paskutiniam Babiloni- 
jos karaliui Nabonidui (555-539 m. pr. Kr.) būriai žy- 
dų lydėjo karalių jo ilgoje kelionėje į Arabiją. Galbūt 
numatydami Babilonijos imperijos baigtį jai patekus į 
medų ir persų rankas 539 m. pr. Kr., jie, matyt, nu- 
sprendė ten pasilikti. Be to, iš Biblijos žinoma, kad per- 
galingasis Persijos karalius Kyras Didysis 538 m. pr. Kr. 
išleido įsakus, leidžiančius ištremtoms bendruomenėms 
grįžti į savo tėvynes. Tačiau ne visi ištremtieji žydai no- 
rėjo sugrįžti į Judą (Ezros 1,4;6). Dauguma jų buvo pa- 
togiai įsikūrę ir net apsigyvenę kitose šalyse, pavyzdžiui, 
Persijoje ir Medijoje. 

Taigi žydų naujakurių bendruomenių už tėvynės ri- 
bų jau buvo galima rasti VI ir V a. pr. Kr. Paskui per 
helenistinį ir Romos laikotarpius ši diaspora didėjo, kol 
išplito aplink Viduržemio jūrą, — tai galima pamatyti per- 
žvelgus Naujajame Testamente aprašytas šventojo Pau- 


liaus keliones. 

Į rytus ir vakarus 
Todėl nenuostabu, kad žydų migracija vyko ir rytų, ir 
vakarų kryptimis. Žinoma, jog dar palyginti neseniai žy- 
dų bendruomenių buvo Arabijoje ir Kinijoje, ir iki šiol 
esama Indijoje gyvenančių žydų grupių. Tarp daugelio, 
kurie tvirtina esą žydų kilmės, yra patanai, pamaldūs mu- 
sulmonai, gyvenantys Pakistane, Indijoje, Afganistane 
ir Irane. Nors jie išpažįsta islamą, vadinasi Beni Israel 
(Izraelio tauta) ir yra išlaikę daugelį žydų papročių, pa- 
vyzdžiui, šabą, kurį žydų papročiu švenčia kaip poilsio 
dieną. Mizo gentis ir Beni Menashe (Manaso vaikai) Bir- 
moje garbina Ywa; šis vardas skamba panašiai į Izraelio 
Dievo vardą. O šiaurvakarių Kinijoje gyvena grupė žmo- 
nių, vadinamų Ciangmin ir kildinančių save iš Abrao- 
mo. Jie turi dvasininkų kastą, kuri atnašauja aukas ir 
stengiasi išlaikyti apeigų grynumą. 

Tokių grupių pavyzdžių yra pernelyg daug, kad ga- 
lėtume visus išvardyti, tačiau šių pretenzijų į žydišką 


Daugelyje pasaulio šalių yra 
žmonių grupių, laikančių 
save Izraelio palikuonimis. 
Čia nupiešta „Įsivaizduoja- 
ma izraelitų žygio į Japoniją 
tvarka, iš dalies nusižiūrėta 
nuo senovinių piešinių“, 
1877 m. 


kilmę negalima nepaisyti. Žydai klajojo plačiai ir apsi- 
gyveno daugelyje tolimų vietovių. Per šimtmečius jų 
palikuonys, palengva asimiliuojami didesnės visuome- 
nės, galėjo lengvai prarasti ryšį su pagrindine judaiz- 
mo kryptimi, bet vis dėlto išlaikė neaiškų prisiminimą 
apie savo kilmę. 


Dingusios giminės Afrikoje 

Afrikoje irgi gyvena grupių, teigiančių, kad jos esan- 
čios žydų kilmės. Iš jų geriausiai žinomi Etiopijos žy- 
dai, šiuo metu daugiausia gyvenantys Izraelyje. Tačiau 
yra dar viena žmonių grupė, dabar išsibarsčiusi po Pietų 
Afriką, kuri teisėtai galėtų vadintis juodaisiais Afrikos 
žydais. Tai lembai, kurių sakytinę istoriją neseniai užra- 
šė dr. Tudoras Parfitas iš Londono universiteto. Jie vi- 
suomet tvirtino, kad jų proseneliai atėję iš šiaurės, iš 
Sena vadinamos vietovės, nors nežino, kur ji. Be to, jie 
mano, nors tai neįrodyta, turėję giminystės ryšių su 


Etiopijos žydais. Lembai laikosi žydų kašruto taisyklių 
(kokį maistą galima ir kokio negalima valgyti), ir visai 
galimas dalykas, kad jie įdiegė Pietų Afrikoje apipjaus- 
tymo ritualą. 

Dr. Parfittas, susidomėjęs tuo trupučiu žinių, surink- 
tų iš jų istorijos, ir norėdamas atsekti jų ištakas, leidosi į 
kelionę. Iš Pietų Afrikos per Zimbabvę jis pasiekė Jeme- 
ną pietvakariniame Arabijos kampe. Čia rado senovinį 
Senos miestą, kuris minimas lembų tautosakoje. Atro- 
do, jog ir daug kitų smulkmenų patvirtina lembų įsiti- 
kinimą dėl jų kilmės, kad ir vienodos pavardės, būdin- 
gos tiek lembų giminėms, tiek šiai Arabijos sričiai. 


Genų liudijimas 

Tačiau yra dar vienas įrodymas, pagrįstas naujausių ge- 
netinių tyrimų rezultatais, paremiantis lembų įsitikini- 
mą dėl jų kilmės. Neseniai buvo atlikti genetiniai žydų 
tyrimai JAV, Didžiojoje Britanijoje ir Izraelyje. Nusta- 
tyta, kad daugiau kaip 70-ies procentų kohanų (dvasi- 
ninkų giminė, laikanti save tiesioginiais Mozės brolio 
Aarono, kuriam buvo pavestos vyriausiojo kunigo pa- 
reigos, palikuonimis) Y chromosomos turi vienodus 
DNR požymių rinkinius. Tai daug didesnė dalis, negu 


randama tarp žydų, kurie nėra kohanai. Genetinių po- 


Kito puslapio viršuje Žemėla- 
pis, vaizduojantis tremties 
iš Izraelio (721 m. pr. Kr.) ir 
Judo (701 ir 587 m. pr. Kr) ir 
vėlesnių persikėlimų kelius. 
Šie priverstiniai ir savano- 
riški kraustymaisi senovėje 
paskatino sukurti daugybę 
padavimų apie dingusias 
Izraelio gimines. 


Dešinėje Lembų eisena 
Vendalende, Pietų Afrikoje. 
Lembai tiki, kad jie pradėjo 
vieno Dievo, kurį vadina 
Mvaliu, garbinimą Pietų 
Afrikoje, taip pat įdiegė 
tame krašte apipjaustymo 
ritualą. Be to, gerai 
atmenami jų ryšiai su 
Didžiosios Zimbabvės 
vietove. 


DEŠIMT DINGUSIŲ IZRAELIO GIMINIŲ 


žymių sutapimas nežydų vyrų grupėse pasitaiko dar re- 
čiau. Galima manyti, jog tai patvirtina kohanų teiginį, 
kad jie iš tikro turėjo bendrus protėvius, gyvenusius apy- 
tikriai prieš 3000 metų. 

Vėliau atlikti lembų tyrimai parodė, kad vyrų, tu- 
rinčių šį DNR požymį, tarp jų pasitaiko beveik taip pat 
dažnai kaip tarp žydų vyrų apskritai. Pažymėtina, kad 
vyresniojoje lembų gentyje b/uba tokį chromosomų po- 
žymį turi daug didesnė dalis — net 53,8 procento — žy- 
dy, o tai yra ne ką mažesnis dažnis nei tarp pačių koha- 
nų. Tiriant nežydų grupes, nė vienoje nerasta tokio dažno 
šio savito genetinio požymio pasikartojimo. 

Nors tai galutinai neįrodo, bet gerokai paremia lem- 
bų pretenzijas į žydišką kilmę. Vertėtų tęsti šį projektą 
tarp kitų žmonių grupių, reiškiančių pretenzijas į žydiš- 
ką kilmę. Nors mažai tikėtina (bet nėra neįmanoma), 
kad šios grupės iš tikro kilusios iš vadinamųjų Izraelio 
Dešimties dingusių giminių, genetinis tyrimas bent ga- 
lutinai parodytų, ar tarp jų narių yra vyrų, kurių chro- 
mosomos liudija žydų, galbūt net kunigų giminystės li- 
niją. Net jei niekada neišspręsime pačios Dešimties 
dingusių giminių problemos, tai gal bent galėsime rasti 
kai kurių per pastaruosius du tūkstantmečius pražuvu- 


sių žydų gimines. 

Sandoros skrynios 


Laikas: XIII a. pr. Kr.? 
Vieta: Izraelis 


paieškos 


Kai tik Sandoros Skrynia būdavo pakeliama kelionei, Mozė sakydavo: „Pakilk, Viešpatie! Tebūna išsklaidyti tavo 
priešai, tebėga nuo tavo veido tie, kurie tavęs neapkenčia!“ O kai tik ji būdavo padedama poilsio, jis sakydavo: 
„Sugrįžk, Viešpatie, prie nesuskaitomų Izraelio tūkstančių!“ 


se IZRAELIO metraščiuose Sandoros skrynia — 
mįslingas reiškinys, regis, turėjęs keletą paskirčių. 
Ši skrynia, padaryta izraelitams išėjus iš Egipto, buvo 
skirta nešti Sandoros plokštėms, kurias Dievas Mozei 
davė ant Sinajaus kalno. Taigi plokštės su skrynia, ku- 


SKAIČIŲ 10,35-36 


rioje jos buvo laikomos, liudijo sandorą tarp Dievo ir 
Izraelio. Vykdant detalius Dievo nurodymus (Išėjimo 
25,10), skrynia buvo padaryta iš akacijos medžio ir ap- 
traukta grynu auksu iš vidaus ir iš lauko. Ji turėjo auksi- 
nį dangtį, arba malonės sostą, ant kurio buvo įtaisyti du 


Kairėje Sandoros skrynia 
tradiciškai būdavo nešama į 
mūšį; šiame Jeano Fouguet 
(apie 1425-1480) paveiksle 
ji pavaizduota nešama 
aplink Jerichą, kad padėtų 
izraelitams, kovojantiems 
dėl Pažadėtosios Žemės, 
užimti miestą. 


Dešinėje Sandoros skrynios, 
įtaisytos ant vežimo, 
klasikinis vaizdas IV a. 
sinagogos Kapernaume, 
Galilėjoje, reljefe. Ji 
atvaizduota kaip bizantinė 
šventykla su cilindriniu 
skliautu, filinginėmis 
durimis, gaubtu kriauklės 
formos frontonu viršuje ir 
sujungtomis kolonomis 
šonuose. 


kerubai išskleistais sparnais, tarsi saugojantys pačią skry- 
nią. Į žiedus, pritaisytus abiejose skrynios pusėse, buvo 
įvertos paauksuotos kartelės, kad būtų galima ją nešti. 
Kai izraelitai keliaudavo, ją nešdavo visų priekyje, o kai 
apsistodavo, pastatydavo stovyklos vidury įrengtoje deng- 
toje šventykloje, vadinamoje Padangte arba Susitikimo 
Palapine. 

Išėjimo knygoje (25,22) Dievas sako Mozei: „Ten aš 
susitiksiu su tavimi ir nuo malonės sosto viršaus — tarp 
dviejų kerubų, esančių viršum Sandoros Skrynios — pa- 
sakysiu tau visa, ką per tave noriu įsakyti izraelitams“. 
Todėl Sandoros skrynia kartais suprantama kaip Dievo 
suolelis kojoms, o kartais ir kaip malonės sostas. San- 
doros skrynia nuvedė izraelitus į Kanaaną, o kartą pa- 
dėjo sugriauti Jerichą. Ji ir pati galėjo kovoti: kai Eben 
Ezero mūšyje ją pagrobė filistinai, ji sunaikino jų ne- 
tikro dievo stabą. Skrynia net užmušė izraelitą, kuris 
be leidimo ją palietė. Vėliau karalius Dovydas ją nuga- 
beno į Jeruzalę, o Saliamonas, pastatydinęs naują šven- 
tyklą, padėjo ją šventų švenčiausioje. Sandoros skrynia 
buvo brangiausia ir svarbiausia tautos nuosavybė, pa- 
veikus priminimas apie ypatingą izraelitų ryšį ir sandorą 
su jų protėvių Dievu. 


SANDOROS SKRYNIOS PAIESKOS 10 


III a. sinagogos Dura Europo mieste, Sirijoje, freska, 
vaizduojanti, kaip filistinai siunčia atgal Sandoros skrynią. 


Sandoros skrynios likimas 

Tačiau tai tik pradžia paslapties, gaubiančios Sandoros 
skrynią. Per amžius ji traukia daugelio įvairių kultūrų 
žmonių dėmesį ir žadina vaizduotę — negausias moksli- 
nes žinias apipina spėlionės ir legendos. 

Daugelis mano, kad Sandoros skrynia buvo sunai- 
kinta, kai babiloniečiai užgrobė ir nusiaubė Jeruzalę 587— 
586 m. pr. Kr. Vėlesniųjų laikų žydų mokslininkai reiš- 
kė skirtingas nuomones dėl jos likimo. Manyta, kad 
pranašas Jeremijas paslėpęs ją Nebojo kalne; kad kara- 
lius Jošijas (639-609 m. pr. Kr.) paslėpęs giliame Sven- 
tyklos kalno urve, po Šventyklos šventų švenčiausiąja, 
daug anksčiau prieš babiloniečių užpuolimą; kad kara- 
lius Jehojachinas ją pasiėmęs į Babilonijos tremtį; ir, kas 
visų keisčiausia, kad ji buvusi paslėpta malkinėje, kur 
laikytos malkos altoriaus ugniai. 


Dramblio kaulo plokštelė su sfinkso atvaizdu, IX-VIII a. 
pr. Kr. Galbūt taip atrodė Sandoros skrynią saugojęs kerubas. 

Šiame Tito arkos (Roma) 
reljefe atvaizduoti 70 m. 
po Kr. Jeruzalę užgrobę ir 
È apiplėšę Romos kariai, 
išnešantys Jeruzalės 
šventyklos brangenybes. 
Pasak vienos naujesnių 
teorijų, prieš romėnams 
sudeginant Šventyklą, 
Sandoros skrynia buvo 

$ išgabenta ir paslėpta 
Kumrane, Negyvosios jūros 
pakrantėje. 


Yra ir daug kitų keistų pasakojimų. Pavyzdžiui, įdo- 
mi versija, teigianti, kad Sandoros skryniai skirta sugrįž- 
ti į Šventyklos kalną ir būti padėtai naujos šventyklos, 
kuri būsianti pastatyta sutinkant Mesijo amžių, šventų 
švenčiausioje. Senuose arabų metraščiuose rašoma, kad 
Sandoros skrynia buvusi saugiai pergabenta į Arabiją; 
tamplieriai bergždžiai jos ieškoję, kai per kryžiaus žy- 
gius buvo užėmę Jeruzalę; yra net teigiančių, jog Sando- 
ros skrynia guli paslėpta Vatikano rūsiuose; dar kiti ma- 
no, kad ją pagrobęs Egipto faraonas Šišakas (dar vadintas 
Šošenku, 945-924 m. pr. Kr.), kai su kariuomene buvo 
įsiveržęs į Kanaano gilumą. Pasak vienos naujausių te- 
orijų, kai romėnai 70 m. po Kr. sudegino antrąją šven- 
tyklą, Sandoros skrynia požeminiais tuneliais buvusi iš- 
nešta 30 km į rytus ir paslėpta kažkur netoli Kumrano, 
kur esanti ir dabar. 

Gaji dar viena legenda, kad netrukus po to, kai San- 
doros skrynia buvo pastatyta Šventykloje, karaliaus Salia- 
mono sūnus Menelekas su Šebos karaliene ją pagrobęs ir 
išgabenęs į Etiopiją. Falaše, Etiopijoje, yra žmonių, kurie 
teigia esą palikuonys judėjų, lydėjusių skrynią kelyje į Etio- 
piją. Vienas iš tradicinių valdovo titulų buvo „Judo liū- 
tas“, o senoji Etiopijos karalių giminė save kildino iš Do- 
vydo ir Saliamono. Etiopijos bažnyčia amžiais tvirtina, 
kad Sandoros skrynia saugoma paslėpta pas juos. 

Kad ir kokias paslaptis saugotų legendos apie Sandoros 
skrynią, vargu ar originalas galėjo išlikti visus 3000 metų 
nuo Mozės laikų iki mūsų dienų. Labiau tikėtina, kad skry- 
nia iš tikrųjų buvo sunaikinta, kai babiloniečiai 587 m. 
pr. Kr. užgrobė Jeruzalę ir sugriovė Saliamono šventyklą. 


Betliejaus Žvaigždė 


Laikas: VIII-IV a. pr. Kr. 
Vieta: Izraelis 


Jėzui gimus Judėjos Betliejuje karaliaus Erodo dienomis, štai atkeliavo į Jeruzalę išminčiai iš Rytų šalies ir 
klausinėjo: „Kur yra gimusis Žydų karalius? Mes matėme užtekant jo žvaigždę ir atvykome jo pagarbinti“. .. Ir 
štai žvaigždė, kurią jie buvo matę užtekant, traukė pirma, kol sustojo ties ta vieta, kur buvo kūdikis. Išvydę 


žvaigždę, jie be galo džiaugėsi. 


N EDAUG SENOVĖS PASLAPČIŲ yra tokios prieštarin- 
gos kaip Betliejaus žvaigždė, kuri, pasak krikščio- 
nių tikėjimo, pranešusi apie Kristaus, Mesijo, gimimą 
Nazarete. Tos žvaigždės aprašymas Mato evangelijoje la- 
bai trumpas. Sakoma, kad žvaigždė „rytuose“ parodžiu- 
si kelią išminčiams (Artimųjų Rytų astrologams) pas Me- 
siją Judėjoje. Judėjos karalius Erodas pasiuntęs juos į 
Betliejy, išpranašautą Mesijo gimimo vietą. Todėl ta iš- 
minčių žvaigždė imta vadinti Betliejaus žvaigžde. 

Kai kurie tyrinėtojai mano, kad nebuvo jokios 
žvaigždės ir kad šis pasakojimas gali būti mitas, sukur- 
tas norint pabrėžti, kad Jėzus tikrai gimė kaip Mesijas. 
Tačiau daugelis žmonių tiki, kad pasakojimas turi is- 
torinį pagrindą. Stengiantis surasti tą žvaigždę, sukur- 
ta daug teorijų. 

Sunku nustatyti, kas galėjo paskatinti tuos išminčius 
keliauti į Judėją, nes niekas nežino Jėzaus gimimo da- 
tos. Bibliją tyrinėjantys mokslininkai mano, jog gruo- 
džio 25 d. buvo ne Jėzaus gimtadienis, bet romėnų Ne- 


Apačioje „Severa, gyvenk su Dievu“, - sako užrašas Romos 
katakombų plokštėje, kurioje atvaizduoti išminčiai, 
nešantys dovanas Kūdikėliui Jėzui. 


MATO 2,1-2;9-10 


nugalimosios saulės šventė, kurią krikščionys perėmė apie 
354 m. po Kr. Be to, kai Dionizas Mažasis (apie 533) 
numeravo kalendoriaus metus, jis klaidingai apskaičia- 
vo Jėzaus gimimo metus. Daugumos Biblijos tyrėjų nuo- 
mone, labiausiai tikėtina, kad Kristus gimęs 8—4 m. pr. 
Kr. laikotarpiu, nes Erodas mirė 4 m. pr. Kr. pradžioje, 
o Jėzus gimė „Erodo dienomis“. 

Ieškodami paslaptingosios žvaigždės šiame laikotar- 
pyje ir apie šį laikotarpį, tyrinėtojai siūlė keletą galimų 
dangaus kūnų. Kometų, senovėje vadintų „ilgaplaukė- 
mis žvaigždėmis“, variantas atrodytų tikėtinas, nes, kaip 
rašoma, ta žvaigždė „traukė pirma“ ir „sustojo ties“ Jė- 
zumi. Kadangi kometa lėtai keliauja tarp žvaigždžių, tai 
paaiškintų Betliejaus žvaigždės judėjimą. Tačiau kome- 
tos pasirodymas buvo laikomas ne karaliaus gimimo, bet 
mirties ženklu. Be to, pasak Mato, Erodas ir Jeruzalės 
gyventojai tos žvaigždės nepastebėjo, o tai reiškia, kad 
žvaigždė iš pažiūros nebuvo verta dėmesio. 

Remiantis tais pačiais argumentais, reikėtų atsisaky- 
ti ir novos, nes „naujos žvaigždės“ pasirodymą visi būtų 
pastebėję. Tiesa, kinai užregistravo vieną novą 5 m. pr. 
Kr., tačiau Vakaruose nėra astrologijos šaltinių, kurie 

Kairėje Senovės 
pasaulyje kometos 
buvo laikomos 
karaliaus mirties, o ne 
gimimo ženklu. 
Imperatorius Augustas 
tvirtino, kad nelaimę 
pranašaujanti kometa, 
pasirodžiusi 44 m. pr. 
Kr., esanti klajojanti 
nužudyto Julijaus 
Cezario siela; šiame 
Romos denarijuje 
Julijus parodytas su 
kometa ant galvos. 


teigtų, kad pasirodė nauja žvaigždė, reiškianti karaliaus 
gimimą. 

Dauguma dabartinių teorijų šį reiškinį aiškina išskir- 
tine planetų tarpusavio padėtimi, bet Jėzaus gimimo lai- 
kotarpiu vyko daugybė planetų suartėjimų. Tačiau aki- 
vaizdžiai nepaprasti planetų susigrupavimai nebūtinai 
turėjo byloti apie karaliaus gimimą. Iš tikrųjų dauguma 
astronominių sąlygų, laikytų palankiomis karaliams, pa- 
vyzdžiui, Romos imperatoriams, gimti, buvo neįspūdin- 
gos vertinant šiuolaikiniais matais. Kad Betliejaus žvaigž- 


Kairėje Trys išminčiai, arba 
karaliai, iš Rytų šalies eina 
Betliejaus žvaigždės vedami; 
VI a. Šv. Apolinaro bažnyčios 
Ravenoje (Italija) mozaika. 


Dešinėje Florencijos 
tapytojas Giotto di Bondone 
nežinojo apie kometos 
paskelbtą pranašingą žinią 
senovėje, kai tapė „Išminčių 
pagarbinimą“ (Skrovenjų 
kapela, Paduva). Galbūt jį 
įkvėpė ryški kometa, 
pasirodžiusi 1304 m., jam 
kuriant šią freską. 


dė nebuvo į akis krintantis astrologinis reiškinys, rodo 
tas faktas, jog Erodas ir jeruzaliečiai jos nepastebėjo, nes 
žydai neužsiiminėjo Rytų išminčių astrologija. 


Įminti mįslę padeda Romos moneta 

Naujai pažvelgti į tos žvaigždės astrologinę reikšmę ne- 
tikėtai paskatino Romos moneta, nukalta Antiochijoje 
netrukus po Kristaus gimimo. Bronzinėje monetoje po 
žvaigžde atvaizduotas astrologinis Avino žvaigždyno žen- 
klas. Klaudijo Ptolemajo „astrologijos biblijoje“ (Tetra- 
biblos, apie 150 m. po Kr.) aiškinama, kaip Avinas valdo 


Kairėje Maždaug 
6 m. po Kr. Romos 
moneta, vaizduo- 
janti Aviną, 
atsigrezusj į 
žvaigždę. Užrašas 
reiškia: „Sostinės 
Antiochijos 
žmonių“. 

žmonių veiklą Judėjoje, Samarijoje, Idumėjoje, Koile Si- 
rijoje ir Palestinoje, kurias visas tuomet valdė Erodas. 
Moneta galbūt buvo nukalta pažymėti Judėjos prijun- 
gimui (6 m. po Kr.) prie Romos provincijos Sirijos, ku- 
rios sostinė buvo Antiochija. Tai reiškia, kad žvaigždė 
virš avino simbolizuoja naująją Judėjos lemtį romėnų 
Antiochijos valdžioje. Tačiau svarbiausia, kad moneta 
parodo, jog astrologai, stebėdami Avino žvaigždyną, lau- 
kė karaliaus gimimo Judėjoje. 


65 


BETLIEJAUS ŽVAIGŽDĖ 


Astrologijos šaltiniai ne tik pasako mums, kur ast- 
rologai laukė naujo Žydų Karaliaus gimimo, bet ir 


paaiškina, kuri žvaigždė pranešė apie karaliaus gimi- 
mą. O ta karališkoji žvaigždė buvo „Dzeuso žvaigž- 
dė“, t. y. Jupiterio planeta. Palankiausias laikas, kada 
Jupiteris galėjo skelbti naujo karaliaus gimimą, bu- 
vo, kai planeta kilo kaip ryto žvaigždė, t. y. „rytuo- 
se“, tariant astrologiniais terminais. Būta ir kitų sąly- 
gų, pavyzdžiui, kada Mėnulis labiausiai priartėjo prie 

Marsas Avino žvaigždynas 


Saulė 


„Mėnulis 
Jupiteris 


Saturnas 


Venera 


Jupiterio, bet svarbiausia buvo žvaigždės pasirodymas 
„rytuose“. 

Tyrinėjant spėjamą Jėzaus gimimo laikotarpį, buvo nu- 
statyta vienintelė nepaprasta diena. 6 m. pr. Kr. balandžio 
17 d. Jupiteris pasirodė Avino žvaigždyno rytuose. Mėnulis, 
irgi būdamas Avino žvaigždyne, artėjo tiesiai prie Jupiterio. 
(Šiuolaikiniai skaičiavimai parodė, kad Mėnulis praslinko prieš 
Jupiterį.) Maža to, ir Saulė buvo Avino žvaigždyne, be to, 
„pakilusi“ — tai dar viena astrologinė sąlyga, palanki karaliui 
gimti. Čia buvo net Saturnas, drauge su kitais sukūręs nuo- 
stabų ženklą, pranašaujantį didžiojo Judėjos karaliaus gimi- 
mą. Krikščioniškasis Romos astrologas Firmikas Maternas 
(apie 334 m. po Kr.) nurodė tą pačią dangaus kūnų padėtį 
Avino žvaigždyne kaip reiš- 
kiančią „dieviško ir nemirtin- 
go“ asmens gimimą — puikų 
įrodymą, kad tai įkvėpė iš- 
minčius keliauti į Judėją. 

Tuomet Jupiteris pada- 
rė dar kai ką, kas patraukė 
išminčių dėmesį. Si plane- 
ta, palikusi Aviną, pasuko 
tarp žvaigždžių priešinga 
kryptimi („traukė pirma“, 
pasak Mato). Jupiteris grį- 
žo į Avino žvaigždyną ir 


Dešinėje Kristaus Gimimo 
bažnyčia Betliejuje 
garbinama kaip Jėzaus 
gimimo vieta. 


Kairėje Planetų išsidėstymas Rytai Vakarai 
6 m. pr. Kr. balandžio 17 d. 
astrologiniame Avino 
žvaigždyno ženkle (punkty- 
ru pažymėtas sektorius) 
tapo lemtingu požymiu, 
pranašaujančiu Mesijo 
gimimą Betliejuje. Ženklai 
buvo įsivaizduojamos 
zonos, kurios apytiksliai 
sutapo su žvaigždynais. 


Jupiterio 
kelias 
danguje 


Dešinėje Labiausiai tikėtina, 1 
kad apie Jėzaus gimimą 4 = 
pranešė Jupiteris. Ši 5 
planeta 6 m. pr. Kr. 
pabaigoje keletą dienų 
tarsi buvo pakeitusi savo A : 
judėjimo žvaigždžių Jupiterio 

= Ka : orbita 
atžvilgiu krypti. 


Žemės 
orbita 


keletą dienų nejudėjo („sustojo“) 6 m. pr. Kr. pabaigo- 
je. Šių laikų mokslininkai Mato aprašytą reiškinį laiko 
atgaliniu judėjimu, t. y. optine iliuzija, kurią sukūrė Že- 
mė, praeidama pro Jupiterį Saulės sistemoje. Jupiterio 
sustojimas Avino žvaigždyne buvo dar viena nuoroda į 
didžiuosius įvykius Judėjoje, paskatinusi išminčius 
džiaugtis, nes jie tikėjo rasią Betliejuje naująjį karalių. 

Išskyrus Biblijos pasakojimą, nėra įrodymų, kad iš- 
minčiai iš Rytų šalies ar kas nors kitas paliudijo Jėzaus 
gimimą. Tačiau pirmieji krikščionys tikėjo, kad Jėzus 
gimė po karališkąja žvaigžde ir kad taip išsipildė prana- 
šystė apie Mesiją. Šiaip ar taip, žmonės gali patys spręs- 
ti, ar jis gimė po šia žvaigžde rytuose. 


Karalius Artūras ir 


Laikas: 400-600 m. 
Vieta: Britanija 


Šventasis 


Gralis 


Jeigu galėtume tiksliai sužinoti, kas tuomet vyko, tai turėtume tokią pat pagrįstą, tokią pat uždegančią ir tokią 
pat neatskiriamą nuo žmonijos paveldo istoriją, kokia yra „Odisėja“ arba Senasis Testamentas. Visa tai tikra 


arba turėtų būti tikra, netgi dar daugiau ir geriau. 


A LEGENDOS APIE ARTŪRĄ „tikros“? Ar jos atspindi 
istorinę tikrovę? Daugelio šiuolaikinių Artūro temos 
entuziastų nenuramina viršuje pacituotas Churchillio afo- 
rizmas, neskatinantis ieškoti. Jie mano, kad reikia sugebėti 
įrodyti Artūro buvimą, atsižvelgiant į dabar turimas istori- 
nes žinias ir archeologinius duomenis. Tačiau taip šis klau- 
simas susiaurinamas. Žinių apie Artūro paslaptį teikia ne 
tik istorija ir archeologija, bet ir mitologija, tautosaka, lite- 
ratūros kritika ir kiti dalykai. Ieškodamas Kameloto, turi 
būti pasirengęs atrasti ne vieną, bet daug artūrų. 

Nors išlieka galimybė, kad Artūras buvo istorinis as- 
muo, patikimų įrodymų stinga. Pirmi jo žygdarbių apra- 
šymai — negausūs „Velso metraščiai“ (Annales Cambriae) 
ir pasakiškoji „Britų istorija“ (Historia Brittonum) — buvo 
sukurti VIII ir IX a., praėjus apie 300 metų po spėjamos 
Artūro mirties datos („Velso metraščiuose“ nurodyta 
537 m.). Atsitiktinis Artūro paminėjimas velsiečių bardų 
poemoje Y Gododdin gali būti ankstesnis (poema turbūt 
sukurta apie 600 m.), tačiau rašytine forma ji pasirodė tik 
XIII a. Tiesiog nėra pirminio šaltinio, kuris įrodytų Artū- 
ro buvimą. Britas Gildas, rašęs VI a. pradžioje, nemini 
Artūro, nemini jo ir Beda, parašęs savo garsiąją istoriją 
dviem šimtmečiais vėliau, tačiau naudojęsis Gildo užra- 
Sais ir kitais pirminiais šaltiniais. Be Artūro amžininkų 
liudijimų istorikai negali padaryti dėl jo galutinių išvadų. 


Archeologijos šaltiniai 

1191 m. Glastonberio vienuolyno vienuoliai, kasinėda- 
mi senąsias kapines, atidengė nepaprastą kapą. Iš rąsto 
išskobtame karste gulėjo dveji kaulai: aukšto vyro ir mo- 
ters, kurios dar buvo išlikusių gelsvų plaukų. Šalia kapo 
buvo parvirtęs švininis kryžius su lotynišku užrašu: Hic 


WINSTON CHURCHILL, 1956 


iacet sepultus inclitus rex Arturius in insula Avalonia („čia 
guli palaidotas garsusis karalius Artūras Avalono saloje“). 

Jeigu šis radinys būtų neginčytinas, beveik neliktų pa- 
slapties dėl Artūro ir Avalono. Tačiau Glastonberio vie- 
nuoliai žinojo, ko ieško, — vienas bardas esą „įspėjęs“ jų 
globėją karalių Henriką II — taigi Artūro kaulų atradimas 
būtų paskatinęs piligrimystę ir kartu garantavęs jiems 
įplaukas vienuolyno atstatymo darbams apmokėti. Artū- 
rą Europoje išgarsinusi Gotfrido Monmetiečio „Britani- 
jos karalių istorija“ (History of the Kings of Britain, 1136) 


buvo smarkiai kritikuojama tuometinių mokslininkų. Be 


Glastonberio Toro kalnas kadaise buvo pelkių apsuptas ir 
viduramžiais tapatintas su Avalono sala. 

to, šiuolaikiniai mokslininkai padarė išvadą, jog kryžiaus 
(dabar jau dingusio kartu su kaulais) užrašo rašmenys per- 
nelyg nauji, kad priklausytų epochai, kurioje tariamai gy- 
venęs Artūras, todėl dabar daugelis kaltina vienuolius, kad 
jie iškrėtę įspūdingą pokštą. 

Sukčiaudami ar ne, Glastonberio vienuoliai pirmieji 
pradėjo ieškoti daiktinių įrodymų Artūro mįslei įminti. 
Kameloto paieškos sužavėjo ankstyvuosius antikvarus, ir 
jie ėmė steigti draugijas, susijusias su tokiomis kasinėji- 
mų vietomis kaip Pietų Kadberis. Tačiau XX a., archeo- 
logijai ištobulėjus, atsirado naujų ir nepaprastai įdomių 


Dešinėje Uoloto kyšulio, vadinamo Tintadželio sala, 
Kornvalyje vaizdas iš oro. Apačioje Glazgo universiteto 
grupė atlieka „vietos C“ Tintadželyje kasinėjimus. 


duomenų apie „Artūro amžių“ (V-VI a.). Pirmasis atra- 
dimas įvyko Tintadželyje, Kornvalyje, Artūro gimimo vie- 
toje, pasak Gotfrido „Istorijos“. Cia kasinédamas archeo- 
logas Ralegh'is Radfordas po vėlesnio meto normanų 
pilimi rado kelių mažų akmens ir skalūno pastatų griuvė- 
sius, tarp kurių mėtėsi tūkstančiai indų šukių. Nors stati- 


niai niekuo neišsiskyrė, šukės buvo valgomųjų indų ir am- 
forų (tikriausiai vynui ir aliejui laikyti), atvežtų iš Šiaurės 
Amerikos ir Viduržemio jūros rytų šalių V-VII a. 


Radfordo nuomone, Tintadželis buvo keltų vienuoly- 
nas, kurio vienuoliai prekiavo su Viduržemio jūros pasau- 
liu, praėjus daugiau kaip šimtmečiui nuo tada, kai Britani- 
jaliovėsi buvusi Romos imperijos provincija. Vėlesni XX a. 
mokslininkai spėja, kad Tintadželis buvo galingo vado bu- 
veinė, kurioje jis priimdavo duokles ir dalydavo dovanas 
savo valdiniams. Ar šis vadas buvo Artūras? Per pastarojo 
meto kasinėjimus Tintadželyje buvo rasta keletas mažes- 
nių pastatų ir spaudoje išgarsinta raižyta skalūno plokštė, 
dengusi nutekamąjį griovį, kurioje įrašytas vardas ARTOG- 
NOV, reiškiantis velsietišką vardą Arthnou. Nors tai ne „Ar- 
tūras“, šis radinys liudija apie lotynų kalbos mokėjimą ir 
organizuotą statybą VI a. Tintadželyje. 

Daug dėmesio taip pat susilaukė Leslie Alcock kasinė- 
jimas Pietų Kadberyje XX a. septintojo dešimtmečio pa- 


KARALIUS ARTŪRAS IR ŠVENTASIS GRALIS 


Viršuje Išraižytos plokštės nuolauža su vardu Artognov, 
rasta Tintadželyje per 1998 m. kasinėjimus. Apačioje Vinčes- 
terio apskritasis stalas: šis masyvus ąžuolinis stalviršis, 
sukurtas XIII ar XIV a., buvo ištapytas Henriko VIII valdymo 
pradžioje (Artūras čia panašus į Tiudorų dinastijos karalių). 

baigoje. Vietovėje, vietinių gyventojų šimtmečiais vadin- 
toje Kamelotu, Alcock kasinėjo garsią geležies amžiaus tvir- 
tove ant kalvos ir rado čia gyvenimo nuo neolito iki vely- 
vojo saksų laikotarpio pėdsakų. „Artūro laikotarpiu“ 
(V-VI a.) fortas buvo gerokai sutvirtintas ir aptvertoje 
plokščioje kalvos viršūnėje pastatyta naujų pastatų, tarp 
jų ir didelė „pokylių menė“. Dešimtys įvežtinių kerami- 
kos šukių, tokių pat rūšių kaip rastos Tintadželyje, pa- 
tvirtino, kad Pietų Kadberis taip pat dalyvavo intensyvio- 
je prestižinių daiktų prekyboje V a. pabaigoje ir VI a. 
Kadangi naujiems įtvirtinimams pastatyti ir saugoti rei- 
kėjo nemažos darbo jėgos, galima spėti, kad vietos valdo- 


vas buvo pakankamai galingas. 


Šventasis Gralis 

Galimas dalykas, kad šventojo Gralio legenda, panašiai 
kaip Merlino legenda ir Tristano ir Izoldos legenda, bu- 
vo nepriklausomas pasakojimas, vėliau pridėtas prie le- 
gendų apie Artūrą. Kai Gralis pirmąkart pasirodo pran- 
cūziškoje poemoje „Persevalis“, parašytoje Chrėtieno de 
Troyes apie 1190 m., jis yra puošnus indas (senąja pran- 
cūzų k. graal), naudojamas kaip komuninė suluošinto 
karaliaus Žuvininko pilyje. Kadangi poema liko nebaig- 
ta, paskesniems autoriams buvo suteikta laisvė vaizduo- 
ti Gralį begale pavidalų. Kai kuriuose variantuose atsi- 
spindi prieš Kristaus gimimą sukurtos keltų nuotykių 
sakmės apie stebuklingus dubenis. Tačiau populiariau- 
sias yra pasakojimas, sutapatinęs Gralį su Paskutinės va- 
karienės taure, san graal, arba „šventuoju graliu“. Ši re- 


Puošni Ardagho taurė, pagaminta VIII a.; daugelis 
šiuolaikinių autorių tokį įsivaizduoja šventąjį Gralį. 

likvija, pasak viduramžių apokrifinių raštų, atsidūrė Juo- 
zapo Arimatėjiečio rankose, o jo šeima atsivežusi ją į Bri- 
taniją, kai buvo kuriama pirmoji saloje krikščionių ben- 
druomenė Glastonberyje. 

Žinoma, prie šios legendos kūrimo prisidėjo ir Glas- 
tonberio vienuoliai. Vis dėlto archeologams labai rūpi, 
ar su šia legenda kaip nors susijusi ankstyvoji Glaston- 
berio krikščionių bendruomenė. Ralegh'is Radfordas 
XX a. šeštojo dešimtmečio pabaigoje atliko kai kurių vie- 
nuolyno dalių kasinėjimus. Po vėlesniais saksų statiniais 
jis rado šiek tiek senųjų drėbtinių pastatų griuvėsių; jo 
nuomone, tai buvusios įkūrėjų bažnyčia ir vienuolių kop- 
lytėlės. Be to, jis rado senovines kapines — įrodymą, kad 
Glastonberio vienuoliai iš tikrųjų kasė, kur sakė, — ir 
ankstesnio meto kapus. Dešimtmečiu vėliau Philipas 
Rahtzas kasinėjo greta esančiame Glastonberio Tore ir 
atrado medinių pastatų pėdsakų, metalo dirbinių nuo- 
laužų ir įvežtinių keraminių indų šukių, leidusių jam 
datuoti šią gyvenvietę Artūro laikotarpiu. 


Buvęs ir būsimas karalius 

Nepaisant tokio archeologinės veiklos pagyvėjimo, ne- 
buvo rasta nieko, kas būtų aiškiai sutapatinta su istori- 
niu Artūru. Tuo pat metu Didžiojoje Britanijoje ir Ame- 
rikoje atsirado tikra knygų Artūro tema pramonė. Šiuose 
detektyviniuose rašiniuose siūlomi įvairiausi kandidatai 
į karaliaus Artūro vietą, tarp jų II a. Romos karvedys 
Lucijus Artorijus Kastas, bretonų kariuomenės vadas 
Riotamas, mažai žinomas Gvineto (Velsas) karalius ir 
vienas Artuiras, Škotijos karaliaus Eidano Makgabreno 
sūnus. Tuo tarpu vietinės turizmo organizacijos susido- 
mėjusios stebi, ar nebus Artūras paskelbtas kornvalie- 
čiu, velsiečiu ar škotu! 

Šios pastangos pasisavinti Artūrą nėra naujos. Ričar- 
das Liūtaširdis savo bendražygiui padovanojo kardą, teig- 
damas, kad tai Ekskalibūras, o Henrikas VIII parodė 
imperatoriui Karoliui V „tikrą“ Apskritąjį stalą, kabanti 
Vinčesterio pilyje (nors jame ištapytas atvaizdas buvo 
labai panašus į patį Henriką). Anglijos ir Velso princai 
naudojosi Merlino pranašystėmis apie Artūrą, norėda- 
mi paremti savo politinius siekius, o vėlesni dainiai, to- 
kie kaip Spenseris ir Tennysonas, rašė naujus padavi- 
mus apie Artūrą, kad padidintų valdančiųjų monarchų 
šlovę. Kadangi daugumoje viduramžių legendų Artūro 
gyvenimo pabaiga apgaubta paslaptimi, patogu jį laiky- 
ti kadaise valdžiusiu ir būsimu tobulu karaliumi, kurį 
kiekviena karta iš naujo atranda ir ginčijasi dėl jo. 


Turino drobulė 


Laikas: 33 m.? / 1260-1390 m.? 
Vieta: Turinas, Italija 


Įdavęs drobulę kunigo tarnui, Kristus nuėjo pas Jokūbą ir jam pasirodė. 


Po TARIANT, Turino drobulė yra didelis, 
4,3 m ilgio ir 1,1 m pločio, drobinis audeklas su 
vyro, tikriausiai mirusio dėl nukryžiavimo, atvaizdu iš 
priekio ir nugaros. Jau vien šis faktas kelia susidomėji- 
mą, tačiau pareiškimas (padarytas ne Bažnyčios vado- 
vybės), jog tai yra tikros Jėzaus Kristaus įkapės, kelia 
daug prieštaringų vertinimų. Toks tvirtinimas paska- 
tino atlikti kruopštų mokslinį tyrimą ir surengti moks- 
linių konferencijų. 1978 m. drobulės paroda Turine, 
Italijoje, pritraukė tris milijonus lankytojų; neabejo- 
tina, kad būsimas ekspozicijas aplankys dar daugiau 
žmonių. 

Kai kas mano, kad šios drobulės istorija prasidėjo 
1357 m., kai Gotfridas II Sarnietis parodė ją Lirė, Pran- 


Viršuje Justiniano II auksinė 
moneta, nukalta Konstanti- 
nopolyje 692-695 m. Šios 
monetos buvo pirmosios su 
Kristaus atvaizdu, o jis labai 
panašus į Turino drobulės 
atvaizdą. Dešinėje VI a. 
Jėzaus ikona iš Šv. Kotrynos 
vienuolyno Sinajaus kalne. 
Toliau dešinėje Pirmos Turino 
drobulės nuotraukos, 
padarytos 1898 m., 
negatyvas. 

cūzijoje. Tačiau Jėzaus atvaizdai buvo minimi ir anks- 
tesniais laikais. Pavyzdžiui, vienas rašytinis IV a. šaltinis 
teigia, kad Tadėjus ar Adajus Sirijoje „rinktiniais pig- 
mentais“ nutapė Kristaus atvaizdą. Kitame VI a. šalti- 
nyje pasakojama istorija, kad Kristus nusišluostęs veidą 
rankšluosčiu ir taip įspaudęs jame savo atvaizdą. Kristus 
atidavęs šį rankšluostį Edesos karaliaus Abgaro pasiun- 
tiniui. Apie Kristaus atvaizdą Edesoje buvo pasakojama 
iki 944 m., kai Bizantijos kariuomenė išgabeno paveiks- 
lą į Konstantinopolį (Stambulą). Čia tas atvaizdas buvo 
iki 1204 m., kai ketvirtojo kryžiaus žygio riteriai miestą 
apiplėšė ir pasiėmė jo brangenybes, tarp jų ir paveikslą. 
Tuo galima būtų paaiškinti, kaip drobulė XIV a. pasiro- 
dė Prancūzijoje. 

Turino drobulės tyrimas ir datavimas 
Viduramžiais buvo rodoma daug Kristaus „įkapių“, tai 
kuo gi taip sudomino Turino drobulė? 

Iš pirmo žvilgsnio atvaizdas drobulėje atrodo ne- 
ryškus — neaiškus gelsvas paveikslas baltame fone. Jis 
geriau suprantamas kaip negatyvinis nukryžiuoto 
žmogaus atvaizdas iš priekio ir iš nugaros; keistas da- 
lykas, kad jame yra ir trimačių duomenų. Be to, šia- 
me atvaizde nuostabiai daug detalių: labai tiksliai ma- 
tyti žmogaus anatomija, kad ir sužalojimai nuo 
čaižymo, kraujo, tekėjusio iš vinių padarytų žaizdų 
plaštakose bei pėdose, pėdsakai, kraujas viršugalvyje 
ir plaukų bei barzdos žymės. Dar tyrinėtojai spėja bu- 
vus nosies lūžį ir ant akių uždėtas monetas. Atliktas 
kraujo dėmių DNR tyrimas parodė, kad tai vyro AB 
grupės kraujas. 

Be to, yra mikroskopinių dalelių, tarp jų purvo, dul- 
kių ir žiedadulkių. Žiedadulkės patekusios iš įvairių au- 
galų; specialistai atpažino 19 rūšių augalus, kurie auga 
tik Jeruzalės ir Jericho apylinkėse. 

1988 m. Ciūriche, Oksforde ir Tuksone (JAV) buvo 
atliktas drobulės datavimas radioaktyviosios anglies me- 
todu pagreitintos masės spektrometrijos būdu, kuris lei- 
džia radioaktyviosios anglies metodu datuoti mažesnius 
pavyzdžius. Audeklo gabalėlis, vos 1 cm x 5,7 cm dydžio, 
buvo padalytas trims laboratorijoms. Remiantis šių tyri- 
mų rezultatais, Turino drobulė datuota 1260-1390 m. 
Ar tai neišsprendžia jos amžiaus klausimo? 

Daugeliui žmonių, ypač reiškiančių mintis spaudoje, 
atrodė, kad radioaktyviosios anglies metodas tą ir padarė, 
ir daugelis mokslininkų 1988 m. rezultatus laikė galuti- 
niais. Tačiau kiti nurodė, kad pavyzdys buvęs paimtas iš 


Kitame puslapyje Turino 
drobulės priekinė (kairėje) 
ir užpakalinė (dešinėje) 
pusės. Dvi vertikalios 
linijos - apsvilimo žymės, o 
trikampės dėmės - 1532 m. 
gaisro padarinys. 


~~ 
+ - 


Dešinėje Padidintoje drobulės L B pad 
nuotraukoje matyti susipynu- 
sios audinio gijos ir medžia- 
gų (nustatyta, kad tai kraujo 
ir serumo dėmės) mikrosko- 


pinės dalelės. Apačioje Vaizdo 5 
analizatoriaus atvaizduota Pil 
trimatė drobės informacija, 

visas vaizdas iš priekio. A 


tos drobulės dalies, kurią žmogaus rankos daugiausia lietė 
nuo tada, kai ji buvo pirmą kartą viešai parodyta. Be to, 
drobulė apsvilusi per 1532 m. gaisrą Turine, o nuo ug- 
nies atsirandą naujų teršalų, ir tai patvirtinęs žinomų pa- 
vyzdžių tyrimas. Kiti teigė, kad ant senovinės drobės plau- 
šelių išaugę grybelių ir bakterijų, o jų neįmanoma pašalinti 
drobulei naudotu datavimo procesu. Galų gale, kadangi 
radioaktyviaja anglimi nustatyta data yra XIII ar XIV a., 
atvaizdo (jeigu jis padirbtas) meninis stilius turėjęs būti 
viduramžiškas, tačiau jis ne toks. 


Drobulės paaiškinimas 

Tai kaipgi žmonės aiškina Turino drobulę? Ar ji klasto- 
tė, atsitiktinumas, ar stebuklas? Visi šie aiškinimai buvo 
siūlomi vienu ar kitu metu. Pavyzdžiui, nors drobulėje 
nėra teptuko potėpių, atvaizdas galėjęs būti sukurtas 


TURINO DROBULĖ 


pigmentų teptelėjimais. Kiti samprotauja, kad tas atvaiz- 
das esąs nudegimas, atsiradęs apdengus audeklu karštą 
statulą. Dar kiti teigia, jog tokios rūšies pėdsakas susida- 
ręs nuo dujų, sklindančių iš irstančio žmogaus palaikų. 
Yra ir mėginančių įrodyti, kad tai natūralus kūno palik- 
tas pėdsakas (Volkringerio efektas arba drobės plaušelių 
dehidracija). Kai kurie mėgina paaiškinti šį reiškinį spin- 
duliavimo teorija — žmogaus kūno elektromagnetinio 
lauko sąveika su audeklu. Kai kurie teigia, kad tai ant- 
gamtinio elektromagnetinių spindulių pliūpsnio Jėzui 
prisikėlus padarinys. Yra net tokių, kurie įrodinėja, jog 
pėdsaką palikusios dvasinės energijos, susijusios su Kris- 
taus prisikėlimu. 

Tai kuo galime remtis, mėgindami paaiškinti šią pa- 
slaptingą drobulę? Ar ji iš tikrųjų liudija apie stebuklą? 
Dar yra galimybių ginčytis ir eksperimentuoti. Pasak kai 
kurių įtikinamiausių aiškinimų, šis pėdsakas yra sudė- 
tingų ir vos pastebimų gamtinių procesų, kuriuos mes 
dar ne visai suprantame, padarinys. Bandymai, atlikti 
su medicininiu manekenu viename senoviniame Jeru- 
zalės kape, parodė, kad kūno šiluma (sukelta pomirtinės 
karštinės) ir prakaitas, turintys rūgščių, drauge su šar- 
mine, labai drėgna klintyje iškirsto kapo aplinka suku- 
ria nebaltintoje drobėje labai subtilų atvaizdą. 

Kad ir kokie buvo tikrieji procesai, Turino drobulė 
lieka tikra moksline anomalija ir nepasiduoda didžiau- 
sioms mūsų pastangoms analizuoti ir klasifikuoti. 


Bandymas atkurti Turino drobulės atvaizdą, panaudojus 
audeklą, išteptą mira ir alavijo sultimis, 1999 m. 

MITAI IR LEGENDOS. AR JUOSE SLYPI TIESA? 


Majų mitas. 


Pasaulio pabaiga 


Laikas: 250-909 m. 
Vieta: Centrinė Amerika 


2012 metals? 


Vėl užėjo pažeminimo, griovimo ir naikinimo banga. .. Iš dangaus prapliupo dervos lietus. Atėjo Veidų Skobėjas: 
jis iSlupo jiems akis. Atėjo Umusis Kraujaleidys: jis nutraukė jiems galvas. 


A 2012 M. GRUODŽIUI, dabartinę žmoniją tu- 
rėsiąs nušluoti nuo žemės paviršiaus baisus katak- 
lizmas, kuris, sprendžiant iš paskutinio niokojančio ug- 
nies, potvynio ir demonų siautėjimo, užklupsiąs netikė- 
tai ir šiurpiai. Bent jau to galima laukti, perskaičius senovės 
majų kalendoriaus pranašystes apie šį laikotarpį. Diena 
anksčiau ar vėliau, bet šio lemtingo mėnesio 23-ioji reiš- 
kia „ilgojo skaičiavimo“ ciklo 13-os baktuny galą, 
1 872 000 dienų kelionės, prasidėjusios paskutiniu tokiu 
įvykiu 3114 m. pr. Kr., pabaigą. Tačiau ką iš tikro žino- 
me apie šią sudėtingą siste- 
mą ir kas, majų nuomone, 
turi įvykti 2012 metais? 
Majai, labiausiai išlavė- 
jusi ir raštingiausia iš Pietų 
Amerikos senovės civiliza- 
cijų, manė, kad visata yra 
cikliška — pasikartojantis 
kūrybos ir naikinimo vyks- 
mas. Geriausiai šios mintys 
išdėstytos „Tarybos knygo- 
je“ (Popol Vub), mitologi- 


Šioje piešiniais išpuoštoje 
vazoje pavaizduotas cigarą 
rūkantis požemio pasaulio 
valdovas dievas L, 
vadovaujantis svarbiam 
paskutinio kūrimo, vykusio 
3114 m. pr. Kr., pradžios 
ritualui. Juodas fonas 
tikriausiai primena pasaulį, 
buvusį iki šviesos 
pasirodymo. 

POPOL VUH, XVI A. 


niame epe, kurį sukūrė majų palikuonys kičiai, gyvenę 
Gvatemalos aukštumose tikriausiai XVI a. pabaigoje (ir 
galbūt rėmęsi hieroglifais parašytu originalu). Epas pra- 
dedamas dangaus ir žemės atskyrimu: į pasaulį ima sklisti 
pirmoji šviesa. Paskui pasakojama, kaip dievai kūrėjai mė- 
gina jį apgyvendinti žmonija. Pirmu bandymu dievai su- 
kuria žemėje gyvūnus, tačiau, kadangi jie nemoka kalbėti 
ir šlovinti savo kūrėjų, tai išvaromi į miškus kaip nevykė- 
liai. Antru bandymu iš molio nulipdomi žmonės, bet 
šie tik nesąmoningai tauškia, be to, jų kūnai pradeda 
trupėti. Dievai pasibjaurėję juos sudaužo. Trečiu kūry- 
bos veiksmu žmonės išdrožiami iš medžio, tačiau jie ne- 
turi sielos ir užmiršta savo kūrėjus. Nusprendę juos su- 
naikinti, dievai ne tik paleidžia potvynį, ugnį ir demonus, 
bet ir sukelia prieš juos virtuvės rykus, kad akmenimis 
sugurintų jiems veidus. Galų gale dievai kaip gyvybės 
medžiagą išmėgina kukurūzų tešlą, ir taip žemėje atsi- 
randa dabartiniai žmonės. 

Daug ką iš to, kas aprašyta garsiajame Popol Vuh mi- 
te, galime atpažinti majų civilizacijos klestėjimo laiko- 
tarpio (250-909) mene, tačiau aišku, kad jame atsispin- 
di ir ankstyvesnės senovės mąstysena. Jei klasikinio 
laikotarpio majai tikėjo cikliška visatos sąranga, tai visa- 
tos pradžios ir pabaigos laiko apskaičiavimas turėjo būti 
užšifruotas jų „ilgojo skaičiavimo“ kalendoriuje. Niekas 
tiksliai nežino, kur ir kada buvo išrasta ši sistema, tačiau 
ankstyviausia šiuolaikiniam mokslui žinoma data yra 
32 m. pr. Kr. „Ilgojo skaičiavimo“ datos užrašomos pen- 
kiais dėmenimis, dažniausiai kaip pagrindo laikantis skai- 
čiaus 20, kitaip nei mūsų dešimtainėje sistemoje. Di- 
džiausios vertės vienetas paprastai buvo baktunas — 
144 000 dienų, tačiau žinome, kad buvo dar 19 dides- 


Kirigvos mieste 
stovinčiame monolite, 
vadinamame stela C, išliko 
geriausias pasaulio kūrimo 
3114 m. pr. Kr. aprašymas. 
Vienoje pusėje aprašyta 
13-os baktunų pabaiga (žr. 
detalę). Atkreipkite dėmesį 
į skaičių 13 (išryškintą), 
sudarytą iš trijų taškų ir 
dviejų brūkšnių: taškas 
reiškia vienetą, brūkšnys 
penketą. 


nių, rečiau vartojamų vienetų, sudaromų su daugikliu 
13. Todėl „ilgasis skaičiavimas“ buvo neįsivaizduojamo 
masto, apimantis daugelį trilijonų metų (daug ilgesnis 
už laiką, kurį egzistuoja mūsų visata). 

Pažanga, padaryta šifruojant majų raštą, leido bent 
kiek išaiškinti paskutinės 13-os baktunų datos, t. y. 
3114 m. pr. Kr., įvykius. Šie įvykiai reiškia ne griovimą, 
bet kūrimą: vyksta dievų „sutvarkymas“, centrinio „Ži- 
dinio“ statymas ir „akme- 
nų sodinimas“. Kadangi 
tai nėra tikrieji nuliniai 
metai, įrašai pasakoja 
apie mitinius epizodus, 
vykusius gerokai prieš 
3114 m. pr. Kr. Majai 
skaičiavo ir ateities datas, 
pavyzdžiui, viena kara- 
liaus sukaktis buvo nu- 
matyta 4772 m. po Kr. 
Todėl galimas daiktas, 
kad 2012 metai nereiškia 
pasaulio pabaigos. 


Atrodo, kad ši scena iš 
Dresdeno kodekso, 
vėlesniojo laikotarpio 
hieroglifų knygos, 
vaizduoja žemės sunaikini- 
mą potvyniu. Dangaus 
kaimanas ir pagyvenusi 
deivė pila vandenį ant 
dievo L. 


Tik vienas įrašas, rastas Tortugvero griuvėsiuose, pra- 
našiškai kalba apie 13-os baktuny galą. Deja, jis apga- 
dintas ir tik iš dalies įskaitomas. Jame nurodomas 5 olon 
okte’, žinomo majų dievo vardas, čia pavartotas su prieš- 
dėliu yem („besileidžiantis“). Tai panašu į „neriančiojo 
dievo“ įvaizdį, kuris tampa toks populiarus majų pokla- 
sikinės eros mene (909—1697). 

Kaip žinome, ši civilizacija išgyveno vos mažą dalelę 
„ilgojo skaičiavimo“ numatytos begalinės perspektyvos. 
Paskutinė šio kalendoriaus data buvo išraižyta Tonino- 
je, Meksikoje, 909 m. Ankstesnį šimtmetį šis regionas 
pergyveno socialinę, ekologinę ir demografinę krizę, pa- 
dariusią galą klasikinei majų civilizacijai (žr. p. 282-285). 
Tačiau ši nelaimė nublanksta, palyginti su XVI a. įvy- 
kiais. Europiečių įsiveržimas reiškė mirties nuosprendį 
nesuskaičiuojamai daugybei majų, kaip ir daugeliui ki- 
tų vietinių Amerikos tautų. Pragaištingos ligos, naujos 
religijos primetimas, grasinant kankinimais ir mirties 
bausme, ir beveik visiškas tradicinio mokslo sunaikini- 
mas čia buvo katastrofa, verta senovės pranašystės. 


MITAI IR LEGENDOS. AR JUOSE SLYPI TIESA? 


Astlanas ir actekų 
persikraustymo 


Laikas: XIII-XV a. pr. Kr. 
Vieta: Meksiko slėnis 


mitas 


Šie žmonės, kaip ir kiti, įsikūrę šiame krašte, atsikėlė iš Septynių urvų, savo ankstesnės tėvynės, vadintos 
Astlanu. Šis pavadinimas reiškia „baltumas“ arba „garnių kraštas“. 


CTEKAI IR jų sąjungininkai sukūrė imperiją centri- 

nėje ir pietų Meksikoje XV a.— XVI a. pradžioje, 
vos šimtas metų prieš jų pralaimėjimą Hernano Cortėso 
vadovaujamai ispanų karinei ekspedicijai. Šiuolaikinia- 
me meksikiečių mite liaudies idealizuojami actekai iš- 
reiškia didvyrišką tenykštę praeitį ir svetimšalių užka- 
` riautos šalies tragediją. Actekų sostinės Tenočtitlano 
pavertimas ispanų kolonijiniu Meksiko miestu ir toles- 
nė jo, kaip šiuolaikinės valstybės sostinės, raida padėjo 
iškilti actekams virš kitų indėnų tautų kaip svarbiausiems 
3000 metų senumo bendro priešispaniškojo kultūrinio 
palikimo atstovams. 


Mito kilmė 

Iš kur actekai atsikraustė? Ankstyvieji kolonijiniai met- 
raščiai ir iliustruoti rankraščiai, parengti remiantis acte- 
kų šaltiniais, taip pat archeologinių kasinėjimų rezulta- 


FRAY DIEGO DURAN, XVI A. 


tai, leidžia patikimai atsekti jų istoriją tik iki XIII a. pra- 
džios Meksiko slėnyje. Pirminė geografinė jų kilmės vieta 
lieka neatskleista paslaptis. Actekai pasirodė kaip viena 
iš keleto klajoklių medžiotojų-rankiotojų ir iš dalies žem- 
dirbių genčių, kurios XIII a. iš šiaurės dykumų persikė- 
linėjo į kalnuotą vidurio Meksiką. Mitai ir legendos pa- 
sakoja apie Astlaną, „garnių kraštą“, actekų tėvynę toli 
šiaurėje. Astlanas apibūdinamas kaip ežere iškilusi sala 
kalnas. Ten actekai atsiradę iš urvų ir žemės įsčių. Ga- 
liausiai jie nusprendę iškeliauti. Persikėlę kanojomis į 
žemyną ir leidęsi į ilgą kelionę. Netrukus prie jų prisidė- 
jusi kita grupė, meksikai, arba „mėnulio žmonės“ (iš čia 
kilo sudėtinis pavadinimas meksikai-actekai, kuriuo jie 
dažnai vadinami). Juos vedęs genties vadas Huicilopoč- 
tlis, „su kolibriu ant kairiojo peties“, vėliau pasirodąs 


Boturini kodekso puslapiai, vaizduojantys actekų kelionę iš 
Astlano, salos ežero vidury. 

kaip žynių nešamas šventas atvaizdas. Kelyje žyniai žo- 
džiais išreikšdavę mįslingus Huicilopočtlio nurodymus, 
kur gentis turinti keliauti. 

Stebuklingas Huicilopočtlio gimimas įvyko prieš ac- 
tekų persikėlimą. Pasak mito, pagyvenusi žynė Koatli- 
kujė šlavusi žemės šventyklą Koatepetlio, „gyvačių kal- 
no“, viršūnėje. Netikėtai iš dangaus nukritęs plunksnų 
kamuolėlis ir apvaisinęs ją Huicilopoétliu. Kai Koatli- 
kujės sūnūs Senconhuicnaua, „keturi šimtai“ (t. y. daug), 
ir vyresnioji duktė Kojolksauki sužinoję apie jos nėštu- 
mą, jie įsiutę ir nusprendę ją užmušti. Apsiginklavęs bū- 
rys kopęs į kalną. Staiga gimęs Huicilopoctlis, baisus, 
antgamtiškai galingas karys. Sviedęs liepsnojančią „ug- 
ninę gyvatę“, jis persmeigęs Kojolksauki ir nukirtęs gal- 
vą, o jos kūnas nuriedėjęs nuo kalno, draskomas uolų. 
Pasklidusius Senconhuicnaua jis vijęs negailestingai žu- 
dydamas. 

Tęsdama kelionę, gentis klajojo iš vietos į vietą, kar- 
tais apsistodama keleriems metams, 0 vienoje vietovėje 
nuo jos atsiskyrė atskalūnų grupė. Jie buvo apsistoję ir 
kalne, vardu Kuluakan-Cikomoctok; vietovė taip pava- 
dinta pasakojime apie ankstesnį, X a. toltekų-čičimekų 
persikėlimą. Atvykę į Meksiko slėnį, actekai pamėgino 
įsikurti šalia Capultepeko šaltinių. Ten įvyko dar vienas 
legendinis mūšis, kuriame Huicilopočtlis užmušęs prie- 


ASTLANAS IR ACTEKŲ PERSIKRAUSTYMO MITAS 


šų genties vadą, o jo širdį išmetęs į ežero pakrantės pel- 
kes. Sirdis nukritusi į tą vietą, kur klajojančioji gentis 
vėliau pasistačiusi didžiąją piramidę ir įkūrusi sostinę 
Tenočtitlaną. Sakoma, kad toje vietoje augęs nendry- 
nas su nuostabiai baltais kadagiais, švendrais ir žilvi- 
čiais. Kitame legendos variante kalbama apie porą šaltinių 
su mėlynu ir geltonu vandeniu. Iš tikro šie įvaizdžiai 
pasiskolinti iš ankstesnių šaltinių, nes jie aprašyti ir „Tol- 
tekų-čičimekų istorijoje“. 

Galų gale actekai pamatė erelį, tupinų ant kaktuso, 
augančio uolienų atodangoje. Tai buvo ilgai lauktas re- 
ginys, Huicilopoétlio išpranašautas kaip vietos, kurioje 
gentis turėsianti apsigyventi, mistinis ženklas. Tai įvyko 
„dviejų namų“ metais, atitinkančiais 1325 metus pagal 
krikščioniškąjį kalendorių. 


Kairėje Nugalėta Kojolksauki. Skulptūra, rasta Tenočtitlano 


actekus įkurti savo sostinę Tenočtitlaną: erelis, tupintis ant 
kaktuso, augančio ant uolos. Mendozos kodekso 
iliustracija. 

Žemėlapis, vaizduojantis mitinį actekų kelią iki sostinės 
Tenočtitlano. 


Faktų atskyrimas nuo prasimanymo 
Kaip turėtume suprasti šiuos mitinius įvykius? Iš tikrųjų 
actekų gyvenimas Meksiko slėnyje pirmaisiais metais ge- 
rokai skyrėsi nuo jų svajonių. Paniekinti kaip barbarai, 
neturintys aristokratiškos valdančiosios giminės linijos, ir 
patyrę žeminančius senesnių miesto bendruomenių at- 
kirčius ir antpuolius, actekai buvo priversti bėgti į pelkes. 
Vis dėlto jie pasirodė esą gajūs ir sumanūs. Iki 1428 m. 
sudarė sąjungą su Teckoku ir Tlakopanu. Sėkmingai per- 
svėrę jėgų pusiausvyrą į savo pusę, pradėjo užkariavimus, 
kurie ilgainiui pavertė Tenočtitlaną grėsmingiausiu ir tur- 
tingiausiu Meksikos miestu. Greitai valdovas Ickoatlis su- 
vokė, kad reikia naujai apibrėžti istorinę tautos tapatybę. 
Susirinkusi taryba nusprendė, kad neaiški kilmė, genčių 
klajonių užrašai, patirti pažeminimai ir pagarbos vertų 
protėvių neturėjimas nedera su nauju imperijos statusu. 
Seni užrašai buvo sudeginti ir parengta nauja, „oficiali“ 
istorija, pasisavinus gerai žinomus mitinius įvykius, o Hui- 
cilopoétlis buvo paskelbtas sudievintu actekų globėju. 
Mokslininkai, analizuodami šiuos „oficialius“ teks- 
tus, pastebi, kad Astlane prasidedanti istorija savo for- 
ma atitinka kelionių pasakojimus, paplitusius į pietus 
iki Gvatemalos, centrinėje Meksikoje, Mičoakano Siaur- 
vakariuose ir į šiaurę iki Naujosios Meksikos. Šie pasa- 
kojimai prasideda tolimoje šalyje ar ežere kažkur šiaurė- 
je naujos eros pradžioje. Tauta dažniausiai atsiranda iš 


žemės ar vandenų. Palikti gimtąjį kraštą juos paskatina 
dievo prisakymas, nesutarimai arba karas. Prie išėjusios 
grupės prisideda kiti, o antgamtiškos kilmės vadas arba 
pasiuntinys nurodo jiems kelionės maršrutą. 

Taigi oficiali actekų klajonių istorija atspindėjo įsi- 
tvirtinusius modelius, o Astlanas pačių actekų sąmonėje 
buvo ne konkreti geografinė vieta, bet mitinė vietovė; 
todėl šiuolaikinės pastangos ją nustatyti baigiasi tik spė- 
lionėmis. „Betėvį“ Huicilopočtlio gimimą ir tai, kad jis 
išžudė daug priešų, galima suprasti kaip actekų mitą, 
leidžiantį jiems nutylėti „teisėtos“ aristokratiškos protė- 
vių linijos nebuvimą. Huicilopočtlio pergalei atminti bu- 
vo sumanyta Tenočtitlano Didžioji piramidė, kaip mi- 
tinio Koatepetlio kalno simbolis. Jos viršūnėje, šalia seno 
Vidurio Amerikos lietaus dievo šventyklos, stovėjo Hui- 
cilopočtlio šventykla, papėdėje buvo Kojolksauki nutrau- 
kytomis galūnėmis skulptūra. Taip actekai sukūrė savo 
karingosios kultūros, pasižymėjusios nuožmia narsa, iš- 
didumu ir griovimu, įkvėpimo šaltinį. 

Tačiau nustatyta, kad protarpiais, bent nuo I tūks- 
tantmečio pr. Kr., buvo palaikomi ryšiai tarp centrinio 
kalnuoto krašto miestų gyventojų ir sausringos šiaurės 
genčių. Galimas dalykas, kad actekai atsikėlė iš šio pla- 
taus regiono, o tokia tauta kaip actekai tikriausiai nebu- 
vo linkę visiškai užmiršti savo tėvynės, nors ir buvo 
įtraukti į miesto gyvenseną. 

Turint visa tai omeny, Astlano paieškas galima su- 
prasti kaip tyrinėjimą kultūros, būdingos daugeliui vi- 
suomenių, kadaise gyvenusių tarp pietvakarinių JAV dy- 
kumų ir centrinės Meksikos aukštumų, ir pastangas 
atsakyti į klausimą, kaip tokios tautos kūrė senovės ir 
naujųjų laikų Meksikos istoriją. 


Tenočtitlano Didžioji piramidė su dviem šventyklomis. 

Prisiminimai apie 


Laikas: amžinybė 
Vieta: Australija 


sapnalaik| 


Pirmykštės Australijos menas yra nuostabiausia pasaulyje meno tradicija, kurią turėtų branginti visa žmonija. 


K: EUROPIEČIAI užvaldė Australiją, pradėję pirmuo- 
ju išlipimu į krantą Botanikos įlankoje 1788 m., 
jie formavo šią šalį pagal savąsias europietiškas vertybes. 
Sudarinėjo jos žemėlapius, dalijo į laukus ir ūkius, davė 
žymesniems vietovės objektams angliškus pavadinimus — 
lyg tai būtų negyvenamas kraštas. Archeologams, tos pa- 
čios kultūrinės tradicijos atstovams, visuomet labiausiai 
rūpėjo nustatyti tikslią aborigenų įsikūrimo Australijoje 
datą; dabartiniu apskaičiavimu tai įvyko apytikriai prieš 
60 000 metų arba anksčiau (žr. p. 101—104). 

Vietiniai australai turi savo nuomonę apie šiuos da- 
lykus. Jie žino ir sako, kad čia gyvenę amžinai, nuo pat 
sapnalaikio, kai ši žemė buvusi sukurta ir sutvarkyta, kai 
buvę sukurti upės ir kalnai, kai žmonės buvę apgyven- 
dinti kiekvienas savo krašte. Pats žodis „sapnalaikis“, eu- 
ropiečių vartojamas šiai aborigenų sąvokai išreikšti, yra 
netikslus vertimas. „Sapnas“ — klaidingas žodis, nes da- 
ro užuominą į kažkokį nerealų iracionalų pasaulį, iš ku- 
rio pabundame atsidurdami kitame, tikrame pasaulyje. 
„Laikas“ — irgi neteisingas žodis, nes perša mintį apie 
kažkokį tolimą laikotarpį praeityje, atskirtą nuo dabar- 
ties. Sapnalaikio, buvimo čia „visuomet“, esmė ta, kad 
daiktai ir reiškiniai yra, kokie yra ir turi būti. Laikas, 
matuojamas chronologiškas laikas, permainos laikui bė- 
gant — pagrindiniai archeologijos ir Vakarų empirinio 
mokslo ramsčiai — neturi su juo nieko bendra. 


Sapnalaikio menas 

Daugybėje senovės uolų piešinių ir uolų raižinių austra- 
lai aborigenai paliko savo vaizdinius liudijimus. Dauge- 
lis juose pavaizduotų gyvūnų ir paukščių gyvena tame 
krašte ir šiandien; kai kurie iš jų, pavyzdžiui, gervė brol- 
ga ir krokodilas, geltonkuodė kakadu ir pitonas, vaidina 

reikšmingą vaidmenį ir sapnalaikio pasakojimuose. Daž- 
nas motyvas — paukščio pėdsakas, kartais mažas, krūmi- 
nio kalakuto pėdos dydžio, kartais didesnis, emu pėdos 
dydžio, o kartais dar didesnis. Ar tai paskutiniai didžiu- 
lių emu pėdsakų atvaizdai? O gal čia pavaizduoti kažko- 
kio didesnio paukščio pėdsakai? Aptinkama ir nepapras- 


tai didelių matmenų žmogaus kojos pėdų. 


Dažnai, bet ne visada, sapnalaikio vieta yra ypatingas 
kraštovaizdžio elementas, toks kaip šis natūraliai atsiradęs 
smiltainio kūgis. 


Viršuje Australijoje gyva uolų tapybos tradicija. Šis didelis 
frizas Kakadu nacionaliniame parke buvo nutapytas XX a. 
septintojo dešimtmečio pradžioje ant ankstesnių piešinių. 
Apačioje Žmogaus pėdos, iškaltos vienoje Šiaurės Australijos 
uoloje, nuzulintos ir padengtos apnašomis; kai kurių 
kontūrai vėliau buvo paryškinti baltais dažais. Šiuolaikinia- 
me Centrinės Australijos mene naudojamas garsusis „taški- 
nio tapymo“ metodas kilęs iš senovės uolų meno. 


Kakadu nacionalinio parko (Šiaurės Australija) ir jo 
srities uolų piešiniai sukurti prieš tūkstančius metų, tik- 


rai ne vėliau kaip prieš 4000 metų, o gal net daug anks- 
čiau. Ankstesnio laikotarpio piešiniuose daug Tasmani- 
jos tigrų, sterblinių mėsėdžių, iki XX a. išlikusių tik 
Tasmanijoje, atvaizdų. Australijos žemyne tigrai išny- 
ko, nes žmonės iš Pietryčių Azijos atsigabeno šunų — šie 
tapo laukiniais dingais ir kaip geriau prisitaikę vidutinio 
dydžio mėsėdžiai privertė tigrus išnykti. Tasmanijoje tig- 
rai išliko, nes tuo metu, kai į Australiją atkeliavo dingai, 
poledyniniu laikotarpiu pakilus jūros lygiui, Tasmanija 
jau buvo atskirta nuo žemyno. 


Žilos senovės liudijimai 

Mes manome, kad dingai atkeliavo į Šiaurės Australiją 
prieš kokius 4000 metų, todėl Tasmanijos tigrų pieši- 
niai uolose yra išnykusio gyvūno — bet tokio, kuris išny- 
ko tik tuo laikotarpiu, — atvaizdai. Tačiau vienas unika- 
lus piešinys, aptiktas atokiame „akmenų krašte“ už 
Kakadu nacionalinio parko ribos, vaizduoja kažkokį se- 
nesnį gyvūną. Atrodo, kad šiame gerai išsilaikiusiame ir 
vaizdžiai nutapytame paveiksle atvaizduoti įdomus gy- 
vūnas su jaunikliu, kurie nėra nei Tasmanijos tigras, nei 


kuri nors iš kengūrų ar šių laikų sterblinių. Jis turi plo- 
nas priekines kojas su į rankas panašiomis letenomis (kaip 
ir sterbliniai), raumeningas užpakalines kojas ir plačią 
uodegą (kaip ir sterbliniai). Kažkas nepaprasto matyti jo 
kūno viduryje: tarsi didžiuliai smailėjantys tešmenys ar 
speniai, karantys po liemeniu (sterblinių speniai būna 
sterblių, kuriose auga jaunikliai, viduje). Kažką pana- 
šaus turi ir mažasis gyvūnas ar jauniklis. Ar šis padaras 
yra vienas iš megafaunos? Spėjama, kad tai gyvūnas, ži- 
nomas tik iš fosilijos ir pavadintas Palorchestes. 

Apmaudu, kad dabar žinome tik vieną tokį paveikslą. 
Jų turėtų būti daugiau tame „akmenų krašte“, kur nesu- 
skaičiuojamos uolų slėptuvės pilnos piešinių, retai lanko- 
mos ir, žinoma, jų uolų menas nevisiškai ištirtas. Vienas 
iš pagrindinių sapnalaikio pasakojimų veikėjų yra Vaivo- 
rykštės gyvatė, didžioji Būtybė, kuri keliavusi po šalį for- 
muodama kraštovaizdį, palikdama po savęs įspūdingus 
ženklus: upių atšakas ir duburius, uolas ir upelius. Ar Vai- 
vorykštės gyvatė atspindi kažkokį prisiminimą iš praėju- 
sių laikų apie didžiules gyvates, net didesnes už šių laikų 
Australijos pitonus? Ar aborigenų pasakojimuose apie po- 
tvynius ir kylančius vandenis taip pat išsaugoti prisimini- 
mai apie ledynmečio pabaigą, kai kylant jūros lygiui žmo- 
nės turėjo pasitraukti iš senesnės pakrantės? 

Kakadu nacionaliniame parke, kur tasai jūros lygio 
pakilimas aiškiai datuotas ir jo paskutiniai etapai gana 
vėlyvi, sudatuotų uolų piešinių seka leidžia mums pada- 
ryti svarbią išvadą: tuo metu padidėjęs paveikslų kiekis 
rodo, kad žmonės grūmėsi kaip tik tuo laikotarpiu, kai 
kylanti jūra stūmė „kranto žmones“ į artimesnius santy- 
kius su „akmenų žmonėmis“, kurie kadaise gyveno ge- 
rokai toliau nuo jūros. 

Viršuje kairėje Churinga iš Centrinės Australijos. Manoma, kad 
sapnalaikio laikų protėviai pavirto į šiuos šventus daiktus. 
Viršuje Visai galimas dalykas, kad šis keistas gyvūnas 
aukštyn pakelta ir į dešinę pakreipta galva su jaunikliu 
dešinėje yra seniai išnykusios megafaunos atstovas. 


Apačioje Bruce Nabegeyo, Ngalyod („Vaivorykštės gyvatė“, 
1995). Vaivorykštės gyvatė - viena pagrindinių sapnalaikio 
pasakojimų veikėjų. Šiame šiuolaikiniame paveiksle 
Vaivorykštės gyvatė pavaizduota su galingiausio gyvūno, 
sūriavandenio krokodilo, galva. 

DAUGIASPALVIS ALTAMYROS bizonas, milžiniški Lasko jau- 


čiai, Sovė urvo raganosiai — tai paskutinio ledynmečio 


akmens amžiaus žmonių šedevrai, kuriuos mes pradėjo- 
me pažinti, prieš šimtmetį atradę kromanjoniečių me- 
ną. Pagaliau pradedame atsikratyti tokių nuvalkiotų 
stereotipų, susidarytų apie tuos laikus, kaip kailiais apsi- 
siautę urviniai žmonės, apsiginklavę vėzdais medžiojan- 
tys kardadančius tigrus, ir gyvuliški neandertaliečiai, 
kėblinantys per sniegu apklotą pleistoceno kraštovaizdį. 
Archeologija, genetika ir įvairūs moksliniai metodai pa- 
dėjo mums stebėtinai plačiai ir smulkiai susipažinti su 
daugeliu akmens amžiaus visuomenių — jų gyvensena, 
technologijomis, sudėtingais sezoniniais persikėlimais, 
net iš dalies su jų apeigomis ir tikėjimais. Tačiau kuo 
daugiau sužinome, tuo daugiau kyla prieštaravimų. 

Vienas iš opiausių klausimų, dėl kurių ginčijasi moks- 
lininkai, yra Homo sapiens sapiens — mūsų pačių — kil- 
mė. Ar teisūs mitochondrijas tiriantys genetikai, įrodi- 
nėjantys, kad mes atsiradome atogrąžų Afrikoje, o iš ten 
plačiai pasklidome po Senąjį pasaulį ir Amerikos žemy- 
nus per paskutinį ledynmetį? O gal dabartiniai žmonės 
išsivystė daugelyje skirtingų regionų, kaip karštai įtiki- 
nėja kai kurie mokslininkai? 

Kad ir kokia būtų mūsų kilmė, dažnai manome, kad 
esame pirmieji hominidai, gebantys logiškai mąstyti ir 
rišliai kalbėti. Pabrėžiame staigų meninių tradicijų pasi- 
rodymą maždaug prieš 30 000 metų, naujoviškai suma- 
nų prisitaikymą prie arktinės aplinkos. Neandertaliečiai 
ir kiti senovės žmonės dažnai laikomi primityviais, ma- 
žiau pazengusiais į priekį evoliucijos kelyje, tačiau dau- 
gėja įrodymų, kad jie buvo ryžtingi, protingi žmonės, 


Ballochroy statieji akmenys Juros kalnų fone Kintaire, 
Škotijoje. Kodėl tokie megalitai buvo pastatyti? 


AKMENS AMŽIAUS PASLAPTYS 


galbūt turėję ir tam tikrą kalbą. Nežinome nei kas jiems 
atsitiko, kai jų teritorijose apsigyveno dabartiniai žmo- 
nės. Naujausi archeologiniai atradimai nesuteikia mums 
pagrindo manyti, kad jie greitai išnyko. 

Sklisdami po pasaulį, dabartiniai žmonės susidūrė su 
sunkiai įveikiamomis kliūtimis ir prisitaikymo prie aplin- 
kos problemomis. Pastarojo meto atradimai kelia labai 
įdomius klausimus, kada akmens amžiaus žmonės persi- 
kėlė per atvirą jūrą iš Pietryčių Azijos į Naująją Gvinėją, 
Australiją ir Saliamono salas. Dėl Amerikos žemyno, di- 
džiausias galvosūkis yra tai, kada atsirado pirmosios gy- 
venvietės, kada žmonės pirmą kartą įžengė į laukines, ne- 
gyvenamas žemes. Šis klausimas ypač sunkiai sprendžiamas 
Šiaurės Ameriko je, kur Keneviko žmogaus, kurį kai kurie 
mokslininkai mano esant kaukazidą, atradimas sukėlė aud- 

` rą ginčų dėl pirmųjų amerikiečių tapatybės ir dėl vietinių 
amerikiečių kapų tyrimo etikos. Dar vienas aktualus klau- 
simas — žmogaus poveikis gamtinei aplinkai. Ištisos stam- 
biųjų žvėrių — megafaunos — rūšys išnyko kiekviename že- 
myne, į kurį atsikraustė žmonės. Ar už tai atsakingi 
žmonės, ar yra kitų priežasčių? 

Apytikriai prieš 12 000 metų pietvakarinėje Azijoje 
didelės sausros laikotarpiu atsirado pirmosios žemdirbių 
bendruomenės. Čia glūdi viena iš didžiausių akmens am- 
žiaus paslapčių: kodėl žmonės, buvę rankiotojai ir me- 
džiotojai, taip staiga virto žemdirbiais ir gyvulių auginto- 
jais? Mėginama tai paaiškinti įvairiausiais veiksniais, tarp 
jų staigiu klimato pokyčiu, gyventojų skaičiaus padidėji- 
mu, sėsliu gyvenimu ir technologijos raida. Tačiau dėl 


vieno dalyko visi sutaria. Žemdirbystė ir gyvulių prisijau- 
kinimas iš esmės pakeitė žmogaus gyvenimą ir smarkiai 
paveikė mūsų santykius su aplinka. Nenutrūkstamas sė- 


jos ir pjūties, gyvenimo ir mirties ciklas sukūrė naują ir 
artimą ryšį tarp žmonių ir jų protėvių žemės. 

Didelį susidomėjimą kelia akmens amžiaus paslap- 
tys, susijusios su protėviais ir deivėmis motinomis. Va- 
karų Europoje gausu megalitų, tokių kaip akmens ratai 
ir kapinynai, dėl kurių tikslios paskirties mokslininkai 
vis dar suka galvas, ypač dėl to, ar jie galėjo būti astro- 
nomijos observatorijos saulėgrįžoms ir kitiems cikliniams 
įvykiams stebėti. Stounhendžas pietų Britanijoje, kar- 
tais vadinamas priešistorine katedra, yra sudėtingas sta- 
tinys, su pertraukomis statytas daugelį amžių. Nesibai- 
gia ginčai, kokiais būdais jis buvo statomas ir kaip buvo 
sutelkta darbo jėga, reikalinga tokiam milžiniškam sta- 
tiniui pastatyti. 

Daugelis europiečių ir didžiuma vakarų bei pietų azi- 
jiečių kalba kalbomis, priklausančiomis vienai kalbų šei- 
mai, kuri pradėjo plisti Eurazijoje neolite arba bronzos 
amžiaus pradžioje. Tačiau kur ši kalba atsirado? Norint 
atsakyti į klausimą, kur yra indoeuropiečių tėvynė, rei- 
kia išsiaiškinti, kaip galima iš archeologinių duomenų 
atsekti kalbos raidą. Archeologija paprastai tiria tokias 
bevardes grupes, bet ne atskirus asmenis. Tik retais at- 
vėjais archeologui pasiseka aptikti asmens, tokio kaip Le- 
do žmogus, palaikus; šio kaip reikiant apsirengusio ke- 
liautojo sušalęs kūnas buvo rastas aukštai Italijos Alpėse, 
kur jis žuvo tikriausiai nuo šalčio daugiau kaip prieš 5000 
metų. Šių laikų medicina gali daugiau pasakyti apie to 
keliautojo sveikatą, negu jis pats žinojo, tačiau jo palai- 
kai nepadeda įminti mįslės, ką jis veikė tokiose Alpių 
aukštybėse. Bandymas išspręsti šią ir daugelį kitų praei- 
ties paslapčių veda mus į nematerialių dalykų, kuriuos 
sunku iššifruoti iš archeologinių duomenų, sritį. 


Šuoliuojančio laukinio žirgo 
atvaizdas Lasko urvo 
(Prancūzija) sienoje. Daug 
ginčijamasi, ką jis reiškia, ir 
sukurta įvairių aiškinimo 
variantų. 


Žmogaus kilmės 


Laikas: prieš 5-0,1 milijono metų 
Vieta: Afrika 


misle 


Mes esame labai artimi kitų rūšių giminės. Ir vis dėlto atitrūkome nuo jų per šviesmečius. 


YKŪS, SAUSRINGI Etiopijos ir Kenijos gamtovaiz- 

džiai saugoja seniausių žinomų mūsų giminaičių 
australopitekų fosilijas. Čia randama net 4,5 milijono 
metų amžiaus dantų, kaukolių skeveldrų, o kartais ir kojų 
bei rankų kaulų, graužiamų senovės nuosėdų. Kruopš- 
čiai juos iškasę ir sujungę, galime įsivaizduoti, kaip atro- 
dė mūsų protėviai: jie buvo panašūs į beždžiones, 1 m 
aukščio, su šimpanzių (apie 450 cm?) dydžio smegeni- 
mis. Vaikščiojo iš dalies dviem kojomis ir valgė daugiau- 
sia vegetarišką maistą: didžiuliai krūminiai dantys leido 
jiems kramtyti sausas augalų sėklas ir stiebelius. 

Taip pat Etiopijoje, Omo upės baseine, rasta fosili- 
nė kaukolė, kuriai tik 130 000 metų. Jos smegeninė apie 
1400 cm“ talpos — maždaug kaip dabar gyvenančių žmo- 
nių. Šis pavyzdys daugelio mokslininkų laikomas pir- 
muoju iki šiol rastu dabartiniu žmogumi Homo sapiens, 


PRIEŠ 4,5 MILUONO 4 MILIJONUS Ke 3 MILIJONUS 

A. afarensis 


Australopithecus 
anamensis 


AUSTRALOPITEKAI 


a 


Ardipithecus 
ramidus 


Zmogaus evoliucijos schema, 
vaizduojanti dabartinių rūšių 
įvairovę. Antropologai dar neatsakė į 
klausimą, kiek tiksliai rūšių gyveno 
vienu metu, tačiau nauji atradimai 
rodo jų buvus daugiau, nei manyta, 
ypač prieš 2 milijonus metų. 


RICHARD DAWKINS, 1992 


ir labai tikėtina, kad jis turėjo tokius pat kalbos ir sim- 
bolinės raiškos gebėjimus, kokius turime mes šiandien. 
Kai kurie jo kaulai liudija, kad jis vaikščiojo visiškai sta- 


Rekonstruota kaukolė iš 
Omo Kibišo (Etiopija). Ji 
130 000 metų amžiaus ir 
dabar yra seniausias 
žinomas fosilijos pavyzdys, 
priskiriamas Homo sapiens. 


2 MILIJONUS 


1 MILUONA METŲ 


A. boisei 


A. robustus 
PARANTROPAI 


H. sapiens 
(dabartiniai 
žmonės) 

čias. Kaip mes ištobulėjome nuo tokių į beždžiones pa- 
našių protėvių, gyvenusių prieš 4,5 milijono metų, iki 
turinčių dabartinį ūgį, anatomiją, protą ir kultūrą, yra 
didžioji žmogaus kilmės paslaptis. 

Vienu atžvilgiu atsakymas į šį painų klausimą neti- 
kėtai paprastas — biologinė evoliucija. Kaip visos rūšys 
išsirutuliojo vykstant gamtinei atrankai, taip ir mūsų rū- 
šis. Tos atsitiktinės genetinės mutacijos, kurios vienam 
individui teikė pranašumą prieš kitus, pavyzdžiui, di- 
desnis gebėjimas gamintis įrankius, susirasti maisto ar- 
ba vaikščioti dviem kojomis, tapo nuolatine populiaci- 
jos ypatybe ir pamažu pakeitė mūsų anatomiją, elgesį ir 
protą iki tokio, kokį turime šiandien. Tačiau nors bio- 
loginės evoliucijos procesai duoda atsakymą į žmogaus 
kilmės klausimą — kaip pirmasis išaiškino Darvinas, — 
dauguma mūsų norime ne tokio pobūdžio atsakymo. 
Mums reikia daug išsamesnio šio galvosūkio sprendi- 
mo, kuris paaiškintų, kada ir kodėl įvyko konkretūs ana- 
tomijos, elgesio ir proto pokyčiai. 


Kairėje Hadare, Etiopijoje, 
rasti fosilizuotos „Liusi“, 
Australopithecus afarensis, 
liekanos, kurioms 

a 3,5 milijono metų. Išliko 
apie 50 procentų griaučių, ir 
jie liudija, kad šios rūšies 
būtybė vaikščiojo dviem 
kojomis, tačiau anatomiškai 
buvo prisitaikiusi ir laipioti 
medžiais. 


Dešinėje Omo upės, tekan- 
čios Etiopijos pietuose, 
baseine yra itin ilgų 
plioceno ir pleistoceno 
nuogulų sluoksnių. Tarp čia 
randamų fosilijų yra 

3 milijonų metų senumo 
žmogaus protėvių fosilijų. 
Toliau dešinėje 1,6 milijono 
metų senumo pavyzdys 
WT-1500, arba Nariokoto- 
mos berniukas, - geriausiai 
išsilaikę griaučiai iš mūsų 
evoliucinės praeities. Jis 
priskiriamas Homo ergaster, 
jau tikrai dvikojam žmogui 
visiškai šiuolaikinės kūno 
laikysenos, nors smegeninė 
liko maždaug 1000 cm* 
talpos, daug mažesnė už 

i dabartinio žmogaus. 


Bendros specialistų pastangos 

Pasirodo, kad tokį sprendimą daug sunkiau padaryti, ir 
tokiam iš menkų fosilijų fragmentų sudarytam pavyz- 
džiui ištirti reikia visos armijos įvairių sričių mokslinin- 
kų pastangų. Iš tikrųjų fosilijos tėra vienas iš kelių duo- 
menų šaltinių. Nors anatomija šiek tiek padeda išaiškinti 
praeities gyventojų elgesį, kitos žinios gaunamos iš ak- 
meninių daiktų, maisto atliekų, ugniaviečių ir kitų mū- 
sų protėvių gyvenimo pėdsakų, o tai yra archeologų sri- 
tis. Taip pat svarbu turėti žinių apie aplinką, kurioje 
gyveno mūsų protėviai, o tam reikia geologų ir ekologų. 
Įvairiais moksliniais metodais stengiamasi išgauti kuo 
daugiau informacijos iš palaikų — taigi vieną iš pagrin- 
dinių vaidmenų tiriant žmogaus kilmę vaidina fizikai ir 
chemikai. Be to, reikia tyrinėti ne tik praeities liudiji- 
mus. Norint išaiškinti, kur ir kada vyko žmogaus evo- 
liucijos pirmieji etapai — mūsų linijos atsiskyrimas nuo 
tos, kuri veda į Simpanze, — ir paskutinės stadijos, kai 
atsirado dabartiniai žmonės, būtina išmanyti apie gene- 


tinę dabar gyvenančių žmonių įvairovę. 


Ne kopėčios, o krūmas 

Iškastos fosilijos ir archeologiniai radiniai per pastaruo- 
sius kelis dešimtmečius kai kuriais atžvilgiais padarė žmo- 
nių kilmės galvosūkį dar sunkiau išsprendžiamą — ta- 
čiau ir daug įdomesnį. Kadaise manyta, kad žmogaus 
evoliucija panaši į kopimą kopėčiomis: iš vienos rūšies 
išsirutuliojo kita ir pamažu susiformavo į mus panašes- 
nė būtybė. Tačiau nauji radiniai parodė, kad taip nėra: 
žmogaus evoliucija panašesnė į krūmą su daug skirtin- 
gų šakų, ir kiekviena šaka mūsų protėvius ir giminai- 
čius nuvedė truputį kita kryptimi, bet visos jos, išskyrus 
vieną, pasirodė esančios evoliucinės aklavietės. Todėl pa- 
sidarė sunku atpažinti, kurios rūšys yra kurių protėviai 
ir kiek iš tikro rūšių atstovauja mūsų turimi fosilijų pa- 
vyzdžiai. 

Be to, sužinojome, kad dabartinių žmonių elgesio ir 
anatominių bruožų visumos elementai nebūtinai visuo- 
met pasireiškia visi drauge — daugelis jų buvo būdingi ir 
kitoms, jau išnykusioms rūšims. Pavyzdžiui, dviem ko- 
jomis vaikščiojo kelių rūšių australopitekai, be to, jie tik- 


ŽMOGAUS KILMĖS MĮSLĖ 


riausiai dirbosi akmeninius įrankius, — o kadaise buvo 
manyta, kad tai tik Homo ypatybė. Per vėlesnes žmo- 
gaus evoliucijos stadijas neandertaliečiai turėjo beveik 
tokio pat dydžio kaip mūsų smegenis, medžiojo stam- 
biuosius žvėris ir tikriausiai šnekėjo sudėtinga kalba, ta- 
čiau jie irgi buvo evoliucinė aklavietė (p. 92-95). 


Homo ergaster 

Taigi rastos fosilijos leido mums atsikratyti pernelyg su- 
paprastinto supratimo apie evoliucinę pažangą kaip ko- 
pėčias, todėl dabar daugiau dėmesio kreipiame į žmo- 
gaus protėvių ir giminaičių elgesio ekologiją ir atrankos 
veiksnius, skatinusius pokyčius, kuriuos jiems teko pa- 
tirti. Šie veiksniai dažnai atsirasdavo dėl ryškių aplinkos 
pokyčių, vykusių per pastaruosius kelis milijonus metų 
ir sukūrusių evoliucines grįžtamojo ryšio sistemas, todėl 
vieni laimėjimai neišvengiamai vesdavo prie kitų. Paim- 
kime kaip pavyzdį perėjimą prie įprasto vaikščiojimo 
dviem kojomis, gausesnio mėsos valgymo, apie 900 cm? 
talpos smegeninę ir patobulėjusius akmenų tašymo įgū- 

Šias 3,5 milijono metų senumo australopitekų pėdas 
Laetolyje, Tanzanijoje, aptiko Mary Leakey. Šios pėdos - 
puikus vaikščiojimo dviem kojomis įrodymas. 


džius — visa tai maždaug prieš 1,8 milijono metų buvo 
būdinga rūšiai, vadinamai Homo ergaster. 

Atrodo, kad vaikščioti tik dviem kojomis pradėta prieš 
2 milijonus metų, o taip elgtis paskatino persikėlimas į 
savanos aplinką, kai pusiaujo Afrikoje smarkiai sumažė- 
jo kritulių kiekis. Įpratus vaikščioti stačiomis, mūsų pro- 
tėvių kūnui tekdavo mažiau saulės spindulių, kūno tem- 
peratūra išsilaikydavo žemesnė, ir todėl jie galėjo ieškoti 
maisto, kai kiti gyvūnai turėjo ilsėtis pavėsyje. Be to, 
tikėtina, jog gyvenimas atviresnėje aplinkoje vertė mūsų 
protėvius gyventi didesnėmis socialinėmis grupėmis, kad 
galėtų apsiginti nuo mėsėdžių žvėrių. Kadangi daugy- 
bės socialinių santykių klausimų sprendimas — vienas iš 
daugiausia proto pastangų reikalaujančių darbų, kuriuos 
mes atliekame, manoma, kad dėl tokios gyvensenos pa- 
didėjo šios protėvių grupės smegenys. Antra vertus, tai 
galėjo atsitikti tik gerai maitinantis ir valgant mėsą, nes 
dėl to sumažėjo žarnų ilgis ir daugiau medžiagų apykai- 
tos energijos buvo panaudojama didesnėms smegenims 
maitinti. O valgyti mėsą tapo įmanoma, pradėjus nau- 
doti aštrius akmeninius įrankius skerdienai pjaustyti ir 
atsiradus galimybei medžioti, kai liūtai ir hienos turėjo 
ilsėtis pavėsyje. 

Didėjant smegenims protiniai gebėjimai padėjo ga- 
mintis veiksmingesnius įrankius, organizuotai ieškoti 
maisto ir gyventi dar didesnėmis socialinėmis grupėmis. 

Taigi grįžtamasis ryšis tarp šių skirtingų raidos laimėji- 
mų buvo būtinas veiksnys, paskatinęs Homo ergaster — 
vienos pagrindinių rūšių žmogaus evoliucijoje, iš kurios 
tikriausiai kilome ne tik mes, bet ir neandertaliečiai, — 
atsiradimą. 


Dabartinių žmonių atsiradimas 

Šis evoliucinių laimėjimų, įvykusių maždaug prieš 2 mi- 
lijonus metų, pavyzdys parodo, kad, norint išspręsti žmo- 
gaus kilmės galvosūkį, nepakanka paprasčiausiai sukaupti 
visus duomenis ir sudėlioti tam tikra eilės tvarka, bet 
būtina suprasti, kaip jie tarpusavy susiję. Lygiai tas pats 
pasakytina apie naujausią uždavinį, susijusį su anatomi- 
niu atžvilgiu dabartinių žmonių atsiradimu. Šioje srity- 
je tarp turimų duomenų yra fosilijų pavyzdžiai, tarkim, 
kaukolė iš Omo, ir faktas, kad visi žmonės genetiškai 
labai panašūs į vienas kitą — daug labiau negu kitos rū- 
šys, nors ir gyvename įvairiose pasaulio dalyse ir smar- 
kiai skiriamės savo gyvensena, — ir kad šiandien nebėra 
gyvos nė vienos kitos žmogaus rūšies. Pastarasis faktas 
išskirtinis, nes per visą žmogaus evoliuciją iki 28 000 
metų prieš mūsų laikus Žemėje vienu metu visad gyve- 
no bent keletas skirtingų rūšių. 

Sprendžiant šią galvosūkio dalį, kyla ypač daug gin- 
čų, o sunkiausiai sprendžiami klausimai, kaip dabarti- 
niai žmonės išsivystė ir pasklido iš Afrikos. Ilgą laiką dau- 
gelis XX a. antropologų manė, kad žmonės iš Afrikos 
pasklido tik vieną kartą, truputį vėliau kaip prieš 2 mili- 
jonus metų. Jie spėjo, kad vienintelė Homo sapiens rūšis 
atsiradusi iš skirtingų protėvių — neandertaliečių Euro- 
poje ir Homo erectus (stačiųjų žmonių) Azijoje. Ši sam- 
prata buvo vadinama „regioninio tęstinumo“ modeliu. 
Tačiau šiandien jo šalininkų liko mažai. Dabar daugu- 
ma antropologų, genetikų ir archeologų sutaria, kad da- 
bartiniai žmonės atsirado apytikriai prieš 130 000 metų 
Rytų Afrikoje tikriausiai ypač nepalankiomis aplinkos 
sąlygomis, dėl kurių susidarė atrankos veiksniai, paska- 
tine anatominius ir — dar svarbiau — pažinimo pokyčius. 
Atrodo, kad žmonių skaičius tuo metu sumažėjo net iki 
10 000, taigi galėjome greitai išnykti, palikdami pasaulį 
neandertaliečiams Europoje ir Homo erectus Azijoje. Ta- 
Čiau mes išgyvenome ir, įvairiais srautais sklisdami iš Af- 
rikos prieš 100 000-50 000 metų, galų gale isplitome 
pasaulyje ir išstūmėme kitas žmogaus rūšis. O kaip su- 
gebėjome tą padaryti, yra dar viena akmens amžiaus pa- 
slaptis. 


Kaip atsirado kalba? 


Laikas: prieš 0,5-0,1 milijono metų 
Vieta: Afrika 


Kalba nėra kultūros produktas... tai atskira mūsų smegenų biologinės sandaros dalis. 


Senge — vienas paprasčiausių ir drauge vie- 
nas sudėtingiausių mūsų kasdienės veiklos daly- 
kų. Jis nereikalauja pastangų, yra malonus; jis neatski- 
riama buvimo žmogumi ir dalyvavimo visuomenės 
gyvenime dalis. Kaip rūšis, mes neišvengiamai bendrau- 
jame, kalba išreikšdami savo giliausius jausmus, pasida- 
lydami įgytomis žiniomis ir supratimu, o dažnai tiesiog 
kasdienio gyvenimo smulkmenomis. Bendraudami tam- 
pame vieno iš nuostabiausių evoliucijos rezultatų — kal- 
bos vartojimo — dalyviais. Daugelis mūsų pasakymų gali 
būti nepaprasti; visi be išimties jie sudaromi pagal sudė- 
tingas gramatikos taisykles, kurias net ne visai suvokia- 
me, pasirinkdami žodžius iš 60 000 žodžių atsargų, 
turimų vidutinio visuomenės nario. Sunku įsivaizduoti 
gyvenimą be kalbos, o kai žmonės neįgali šnekėtis įpras- 
tiniu būdu, jie vartoja ženklų kalbą, kurios kiekvienas 
elementas toks pats sudėtingas kaip ištartas žodis. 

Tiems, kurie domisi evoliucija, atskira kalba rūpi ma- 
žiau negu pats gebėjimas kalbėti. Jei kūdikis, gimęs Ki- 
nijoje, išaugs Anglijoje, jis laisvai kalbės angliškai; jei 
namie bus kalbama kiniškai, o mokykloje angliškai, vai- 
kas taps dvikalbis. Taip atsitinka todėl, kad visos kalbos 
turi esminių panašumų. Gimusio kūdikio smegenys jau 
pasirengusios išmokti bet kokią kalbą, kurios aplinkoje 
jam teks gyventi pirmaisiais metais. Maždaug dvejų me- 
tų vaikas išmoksta mažiausiai dešimt žodžių per dieną ir 
jungia juos į tvarkingus sakinius, kurių sudėtingumas ir 
turinys dažnai apstulbina tėvus. 

Jokia kita gyvūnų bendravimo sistema nė iš tolo ne- 
panaši į žmonių kalbą. Paukščių čiulbėjimas, beždžio- 
nių šūksmai ir skruzdėlių feromonai — sudėtingos siste- 
mos, tačiau nė viena iš jų neduoda galimybės perduoti 


STEPHEN PINKER, 1994 


žinių apie ateities ar praeities įvykius, nesusijusius su šio 
momento patirtimi arba galbūt sukurtus vaizduotės. 
Šimpanzės, mūsų artimiausi dabar gyvenantys giminai- 
čiai, bendrauja garsais bei gestais ir gali išmokti mani- 
puliuoti simboliais laboratorijoje. Mokslininkai daugelį 
metų eksperimentuoja norėdami nustatyti, ar šimpan- 
zės neturi bent trupinėlio panašios į žmogaus kalbos ap- 
raiškų; daugelis jų daro neigiamą išvadą. Atrodo, kad 
šimpanzės visiškai nesugeba išmokti daugiau kaip kele- 
to šimtų „žodžių“, o gramatinis jų „pasakymų“ sudetin- 
gumas niekada nesiekia daugiau nei paprasčiausias žo- 
džių surikiavimas. 


Sue Savage-Rumbaugh su Panbaniša, beždžione, truputį 
pramokusia šnekamosios anglų kalbos. 

Homo ergaster apatinis žandikaulis, kuriame matyti 
krūminiai dantys, sumažėję, palyginti su ankstesnių 
žmogaus protėvių. Dantų išsidėstymo ir dydžio pokytis 
siejosi su mityba, o šalutinis padarinys buvo galimybė 
ištarti įvairesnius garsus. 


Galimas dalykas, kad žmonių protėviai, daugiau kaip 
prieš 5 milijonus metų gyvenę Rytų Afrikoje, turėjo pa- 
našius į šimpanzių „kalbos“ gebėjimus, kurie iš tikro yra 
niekas. Tikriausiai jie bendravo šūksniais ir gestais. Iš 
šio bendravimo būdo žmonių kalba, matyt, išsirutulio- 
jo labai palengva, ne per vieną ankstyvosios kalbos pa- 
kopą, bet nuėjusi daug labai mažų žingsnelių iki sudė- 
tingos dabartinės kalbos, kuria pradėjo kalbėti maždaug 
prieš 130 000 metų iškilusi mūsų rūšis Homo sapiens. 


Pirminės sąlygos kalbai atsirasti 

Kalbos evoliucija priklausė nuo pakankamai didelių sme- 
genų, kurios galėtų apdoroti nervų sistemos informaci- 
ją, reikalingą kito žmogaus šnekai suprasti ir pačiam šne- 
keti. Tačiau tebėra neaišku, kokio dydžio smegenų tam 
reikėjo; šimpanzės ir australopiteko apie 450 cm? sme- 
genys atrodo per mažos, o Homo ergaster prieš 1,5 mili- 
jono metų (žr. p. 88) turėtos apie 900 cm? dydžio sme- 
genys galbūt būtų buvusios visai pakankama proto jėga, 
tačiau tuomet gal dar nebuvo susidarę reikiami nervi- 
niai ryšiai. Homo ergaster turėjo dar dvi esmines sąlygas, 
reikalingas kalbai atsirasti. Jis paprastai vaikščiojo dviem 
kojomis ir valgė mėsą. Bėgiojimas ir vaikščiojimas dviem 
kojomis reikalavo gerai valdomos kvėpavimo sistemos, 


90 


kad atlaikyty jtampa, o tokia sistema svarbi ir jvairiy 
garsų, būdingų šnekamajai kalbai, kūrimui. Be to, val- 
gydamas daugiau mėsos, o ne tik — kaip jo protėviai — 
didelį augalų sėklų, stiebelių ir šaknų kiekį, Homo ergas- 
ter turėjo daug mažesnius dantis. Tai sudarė galimybę 
tarti daugiau ir įvairesnių garsų, nes buvo lengviau keis- 
ti liežuvio, lūpų ir žandų padėtį. 

Galimas dalykas, kad didelės Homo ergaster smege- 
nys, vaikščiojimas dviem kojomis ir siauresnis dantų iš- 
sidėstymas radosi dėl priežasčių, visai nesusijusių su kal- 
ba. Tačiau kalba negalėjo išsirutulioti, kol nebuvo šių 
ypatybių — tai buvo būtinos sąlygos kalbai atsirasti. Su- 
sidarius šioms sąlygoms, žinių perdavimas garsais ir ges- 
tais tikriausiai palengva dažnėjo ir darėsi sudėtingesnis 
savo žodynu ir gramatika. Nesunku įsivaizduoti, kad tie 
individai, kurie sugebėjo veiksmingiau perduoti infor- 
maciją, pavyzdžiui, apie medžiojamųjų žvėrių vietą arba 
kaip pasigaminti įrankius, buvo pranašesni, kaip ir tie, 
kurie geriau suprato kitų šneką. Tačiau ankstyvoji kalba 
tikriausiai buvo vartojama ir jausmams reikšti, o ypač 
socialiniams ryšiams užmegzti. Kai kurie šių dienų ant- 
ropologai net mano, kad kalbos ištakos — plepėjimas: kal- 
ba veikusi tarsi klijai, neleidžiantys vis didėjančioms gru- 
pėms iširti. Kiti spėja, kad kalba galėjusi būti priemonė 
savo sumanumui parodyti: kaip kad povai išskleidžia 
spalvingą uodegą, puikuodamiesi prieš poves, taip gal- 
būt ir pirmykščiai vyrai bei moterys ėmė vartoti vis di- 
desnį ir iš dalies perteklinį žodyną, norėdami pasirodyti 
prieš kitą lytį. Aišku, iškalbos įgūdžiai turėjo būti svar- 
būs, nes vienas pagrindinių kalbos tikslų yra keisti kitų 
nuomonę, dažnai įteigiant savąją. 


Kalbos raida 

Taip pat neaišku, kada tiksliai šie atrankos veiksniai, ska- 
tinantys kalbos atsiradimą, įgijo lemiamą reikšmę žmo- 
gaus evoliucijoje. Deja, svarbiausi žmogaus anatomijos 
elementai, atspindintys šnekamosios kalbos gebėjimą, iš 
esmės yra minkštieji audiniai arba neuronų grandinės 
smegenyse, nepaliekantys archeologinių pėdsakų. To- 
dėl lieka neaišku, kada gerklos nusileido iki gerklės ir 
žmogaus balso traktas ėmė skirtis nuo šimpanzės arba 
kada atsirado žmogaus gebėjimas suvokti greitos kalbos 
garsus ir suskirstyti nenutrūkstamą garsų seką į atskirus 
žodžius. Atrodo labai tikėtina, kad prieš 600 000- 
200 000 metų įvykęs žmogaus smegenų padidėjimas iki 
dabartinio dydžio (apie 1200-1500 cm?) buvo tiesio- 

griaučiai, tarp jų ir pirmasis 
poliežuvinis kaulas (centre), 
kuris yra ir mūsų gerklėse ir 
prie kurio pritvirtinti visi 
minkštieji audiniai, susiję su 
balso aparatu. 


KAIP ATSIRADO KALBA? 


Simpanzés gerklos gerklėje 
yra daug aukščiau negu 
žmogaus. Tai riboja garsų, 
kuriuos šimpanzė gali 
ištarti, diapazoną, todėl 
gerklų nusileidimas buvo 
vienas iš lemiamų pokyčių 


kalbos evoliucijoje. 

giai susijęs su naujų tinklų, reikalingų kalbai, kūrimu 
smegenyse. Tačiau nepanašu, kad kalbos raida būtų vy- 
kusi atskirai nuo kitų pažinimo sugebėjimų, tokių kaip 
savivoka ir kūrybiniai gabumai, — matyt, būta abipusės 
sąveikos. Juk, regis, mažai naudos iš gebėjimo pasakyti 
savo nuomonę, jeigu nežinai savo nuomonės. 

Turint galvoje 90 000 metų amžiaus kaulinius har- 
pūnus ir 120 000 metų senumo raudonos ochros pieši- 
nius, rastus Pietų Afrikos urvuose, mažai lieka abejonių, 
kad pirmieji Homo sapiens turėjo kalbą, — sunku įsivaiz- 
duoti žmones, tapančius kūną ir dirbančius sudėtingus 
įrankius, jeigu jie dar nemoka kalbėti apie tai, ką ir ko- 
dėl daro. Tačiau galimas dalykas, kad ir kitose žmonių 
giminės linijose išsirutuliojo kalbos sugebėjimai. Arche- 
ologų aptikti anatominiai duomenys liudija, kad nean- 
dertalieciai buvo sumanūs kalbos vartotojai, — ypač Ke- 
baros urve Izraelyje rastas apie 63 000 metų senumo 
poliežuvinis kaulas, rodantis, kad to neandertaliečio balso 
traktas nedaug skyrėsi nuo mūsų. Vis dėlto abejotina, ar 
neandertaliečiai buvo susikūrę tokį didelį žodyną ir to- 
kią sudėtingą gramatiką kaip dabartiniai žmonės. 

Taigi kalbos raida buvo ilgas ir nuoseklus procesas. 
Pirminis jos šaltinis buvo bendravimo sistemos, kurias 
ir šiandien vartoja beždžionės. Reikėjo, kad susidarytų 
tam tikros būtinos sąlygos, kaip sėkmingas tarpusavy ne- 
susijusių evoliucijos laimėjimų rezultatas, ir kad tuomet 
atrankos veiksniai padėtų išlikti tiems individams, kurie 
gali tiek išsakyti savo mintį, tiek suprasti kitus. Tie at- 
rankos veiksniai tikriausiai buvo susiję su gyvenimu di- 
delėse socialinėse grupėse, maisto ieškojimu ir keitimusi 
žiniomis apie įrankių darymą. Labiausiai tikėtina, kad 
dideles smegenis turintys žmonės bent jau prieš 250 000 
metų buvo ne tik sumanūs medžiotojai-rankiotojai, bet 
ir aistringi plepiai. 

AKMENS AMŽIAUS PASLAPTYS 


Kas atsitiko 


neandertaliečiams? 


Laikas: prieš 250 000-28 000 metų 
Vieta: Europa ir Vakarų Azija 


...Jie nebuvo nei „nauji ir tobulesni“ Homo erectus variantai, nei apytikriai Homo sapiens prototipai. Tai buvo 
jie patys, neandertaliečiai, — viena iš savičiausių, sėkmingiausių ir įdomiausių žmonių grupių, kada nors pratur- 


tinusių mūsų giminės istoriją. 


EANDERTALIEČIAMS ATSITIKO tas pats, kas atsitiko 

didžiajai daugumai rūšių, kada nors gyvenusių Ze- 
mėje, — jie išnyko. Cia nėra nieko nepaprasto, ir atskleis- 
dami vis daugiau žmogaus evoliucijos paslapčių sužino- 
jome, kad neandertaliečiai buvo tik vėlyviausias iš 
daugelio skirtingų žmonių ir žmogaus protėvių tipų, pa- 
tyrusių tą pačią lemtį. Tačiau neandertaliečių likimas 
ypatingas ir įdomus tuo, kad jie išnyko taip neseniai, 
mažiau kaip prieš 30 000 metų, ir kad jiems išnykus 
planetoje liko gyventi vienintelė mūsų genties rūšis — Ho- 
mo sapiens. Tai tikrai nepaprasta, nes visų kitų gyvūnų 
tipų, tarp jų mūsų artimiausių giminaičių šimpanzių ir 
gorilų, tebegyvena bent dvi rūšys, o daugumos gyvūnų 
tipų yra daug daugiau rūšių. Be to, atrodo, kad nean- 
dertaliečiams viskas palankiai susiklostė: jie turėjo tokio 
pat dydžio kaip žmonių smegenis, fiziologiją, nepapras- 
tai gerai prisitaikiusią prie gyvenimo pleistoceno aplin- 
Pirmojo rasto 
neandertaliečio kaukolės 
piešinys. Ji buvo atkasta 
1856 m. Neandertalio 
slėnyje Vokietijoje - iš čia ir 
kilo neandertaliečio 
pavadinimas. 

koje, mokėjo pasigaminti sudėtingus akmeninius įran- 
kius ir buvo geri stambiųjų žvėrių medžiotojai. Ir vis 
dėlto jų populiacija, daugiau kaip 200 000 metų klestė- 
jusi Europoje ir Vakarų Azijoje, galiausiai ėmė mažėti ir 
visiškai išnyko. Archeologai ir antropologai dar negali 
tiksliai atsakyti į klausimą, kas jiems atsitiko. 


Klasikiniai neandertaliečiai 

Homo neanderthalensis išsirutuliojo iš rūšies, vadinamos 
Homo beidelbergensis, kuri apgyvendino Europą mažiau 
kaip prieš milijoną metų. Antropologai dar nesutaria, 
kuris fosilijos pavyzdys kuriai rūšiai priskirtinas, tačiau 
akivaizdu, jog prieš 150 000 metų išsivystė klasikiniai 
neandertaliečio bruožai. Tai visų pirma veidas gana di- 
dele išsikišusia nosimi ir iškiliais antakių lankais ir kau- 
kolė, plokščia ir nuožulni, palyginti su aukštu ir apvaliu 
dabartinio žmogaus kaukolės skliautu. Jie buvo stam- 
baus, tvirto kūno sudėjimo su didele statinės pavidalo 
krūtinės ląsta ir raumeningomis rankomis bei kojomis. 
Kaulai buvo stori ir sunkūs, bylojantys apie nelengvą 
gyvenimą ir didelį fizinį aktyvumą. Iš urvuose, kuriuose 
jie gyveno, rastų palaikų sužinome, kad jie buvo gabūs 
stambiųjų žvėrių medžiotojai, ietimis su akmeniniais ant- 
galiais nudobdavę arklių, elnių ir stumbrų. Medžioklė 
dažnai vykdavo atšiaurioje ledynų aplinkoje — atvirame, 
panašiame į tundros kraštovaizdyje. Išgyventi jie galėjo 
tik bendradarbiaudami, padėdami vieni kitiems daugiau- 
sia fizine jėga. Jų gyvenimo laikotarpiu įvyko ryškių ap- 
linkos permainų. Maždaug prieš 125 000 metų Euro- 
poje išplito miškai, tačiau neandertaliečiai pasirodė 
sugebą prisitaikyti prie naujų augalų ir gyvūnų rūšių, 
kurios tiko kaip maistas ar būstui įsirengti, drabužiams 


Dešinėje Tarp Homo sapiens ir 
neandertaliečių yra 
anatominių bei fiziologinių 
skirtumų, atspindinčių 
skirtingą gyvenseną ir 
evoliucinę aplinką. 
Neandertaliečiai dažniausiai 
apkūnesni ir tvirtesni, 
fiziškai gerai prisitaikę 
gyventi šiauresnėse 
platumose. Dabartiniai 
žmonės grakštesni, matyti, 
kad jie atėję iš pusiaujo 
platumų. Tačiau abiejose 
rūšyse esama nuokrypių, tad 
daugelis neandertaliečių per 
daug neišsiskirtų ir šiandien. 


Apačioje Pasaulio, kuriame 
gyveno neandertaliečiai, 
žemėlapis. Didelę jų 
gyvenamo laikotarpio dalį 
tolimas Siaurvakarines 
sritis dengė ledynai. 


KAS ATSITIKO NEANDERTALIEČIAMS? 

ir jrankiams gamintis. Apskritai jie buvo labai vykusi 
rūšis, sugebanti gyventi sunkiausiomis gamtinėmis są- 
lygomis, kokias tik žmonėms yra tekę patirti, prisitai- 
kantys prie permainų, tad, regis, pasirengę išlikti ir gy- 
venti dabartiniame pasaulyje. Tai kas gi buvo ne taip? 
Evoliuciniu požiūriu viskas buvo, kaip turi būti; o 
įvyko tai, kad į žemės plotus, kuriuose neandertaliečiai 


medžiojo ir rankiojo maistą, atėjusi nauja rūšis laimė- 
jo prieš juos varžybas dėl maisto, urvų ir akmens šalti- 
nių. Ekologijos taisyklė sako, kad dvi skirtingos rūšys 
negali dalytis tos pačios „nišos“, — būtent taip ir atsiti- 
ko Vakarų Azijoje maždaug prieš 100 000 metų ir Eu- 
ropoje prieš 40 000 metų. Ta nauja rūšis buvome mes — 
Homo sapiens. 

AKMENS AMŽIAUS PASLAPTYS 


Neandertaliečių susidūrimas su 
dabartiniais žmonėmis 


Išsirutuliojusios Afrikoje maždaug prieš 130 000 metų, 
Homo sapiens grupės netrukus pradėjo plisti į Aziją ir 
Europą. Tebėra neaišku, kodėl jos degė tokia klajonių 
aistra, tačiau akivaizdu, kad prieš 60 000 metų jos jau 
buvo išplitusios po Pietų Aziją ir nusigavusios į Austra- 
liją. Kitos grupės buvo nukeliavusios į Izraelį prieš 
100 000 metų ir laidojo savo mirusiuosius Kafzos ir 
Schulo olose. Galbūt jos ten susidūrė su neandertalie- 
čiais, — o gal ir ne. Nors neandertaliečiai tiksliai toje pa- 
čioje vietoje gyveno prieš 125 000 ir 65 000 metų, ar- 
cheologams neaišku, ar jie ten tebegyveno, kai pasirodė 
dabartiniai žmonės, ar visi jau buvo iškeliavę į Europą. 

Tačiau beveik galima neabejoti, kad kai dabartiniai 
žmonės prieš 40 000 metų atkeliavo į Rytų Europą, o 
paskui greitai ėmė sklisti į vakarus, abi rūšys sužinojo 
apie viena kitą. Nėra kitų tiesioginio jų ryšio ženklų, 
išskyrus rastus papuošalus iš kaulų ir elnio ragų, kuriuos 
kai kurie neandertaliečiai pradėjo daryti pietvakarinėje 
Prancūzijoje apytikriai prieš 33 000 metų. Tai jiems buvo 
visiškai nauja veikla, o dabartinių žmonių kultūroje ji 
buvo jau įsigalėjusi. Atrodo, kad neandertaliečiai mėg- 
džiojo pastaruosius, naudodami savo metodus ir pasi- 
rinkdami savo medžiagas, bet įkvėpti to, ką matė dėvint 
dabartinius žmones. 

Labai greitai po šio meto Europoje neliko jokių ne- 
andertaliečių pėdsakų, išskyrus Pirėnų pusiasalį. Nėra 
jokių ženklų, kad būtų vykusios fizinės grumtynės, o ką 
jau kalbėti apie žudynes arba tokį genocidą, koks vyko, 


Kairėje Paskutiniai neandertaliečiai, gyvenę 
Prancūzijoje (prieš 33 000-30 000 metų), 
pradėjo gaminti papuošalus iš žvėrių kaulų 
ir dantų; šis vėrinys rastas Arsi prie Kiuro. 


kai europiečiai susidūrė su vietinėmis 
Amerikos ir Australijos tautomis. Tačiau 
iš archeologijos šaltinių žinome, kad da- 
bartinių žmonių gyvensena beveik niekuo 
nesiskyrė nuo neandertaliečių gyvensenos. 
Jie taip pat medžiojo stambiuosius gyvū- 
nus, naudojo akmenis kaip žaliavą įrankiams, 
gyveno urvuose. Tai klasikinis tos pačios nišos 
užėmimo pavyzdys — ir viena rūšis turėjo užleisti 
vietą kitai. Galbūt stebina tai, kad tą padaryti teko 
neandertaliečiams. Juk jie jau daug tūkstančių metų 
gyveno Europoje ir, kitaip nei atėjusių dabartinių žmo- 
nių, jų fiziologija buvo labai tinkama atšiaurioms, šal- 
toms sąlygoms, o dabartinių žmonių kūno sudėjimas ir 
galūnių proporcijos labiau tiko pusiaujo sritims nei ark- 
ties gamtovaizdžiams. Vis dėlto dabartiniai žmonės tik- 
riausiai turėjo bent vieną esminį pranašumą, ir tai, re- 
gis, buvo jų kultūra, kuri, matyt, buvo skirtingo pobū- 
džio psichikos ar proto padarinys. 

Ryškiausias skirtumas tarp neandertaliečių ir dabar- 
tinių žmonių yra tai, kad pastarieji kūrė meną: drožė 
skulprūrėles ir tapė ant urvų sienų. Ši veikla galėjo su- 
teikti jiems pranašumą, nes meną buvo galima panau- 


doti kaip priemonę, padedančią žmonėms prisitaikyti 


Kairėje Lagar Veljo vaikas 
datuojamas prieš 24 000 
metų - taigi 4000 metų po 
paskutinio mums žinomo 
neandertaliečio, tačiau 
manoma, kad jis turi 
mišrius, Homo sapiens ir 
neandertaliečio, bruožus; 
tarp pastarųjų - trumpos, 
storos jo galūnės. Tai galbūt 
tų dviejų žmogaus rūšių 
kryžminimosi liudijimas. 
Kiti antropologai spėja, kad 
Lagar Veljo vaikas - tiesiog 
itin kresnas Homo sapiens 
berniukas. Dešinėje Nuo 
tada, kai buvo atrastos 
pirmos neandertaliečių 
fosilijos, dailininkai ir 
mokslininkai mėgina 
atkurti, kaip jie galėjo 
atrodyti. Daug kas 
priklauso nuo vaizduotės, 
kad ir šukuosena ar 
drabužiai. Šis paveikslas (iš 
TV dokumentinio filmo) kai 
kam atrodo pernelyg 
šiurkštus. 


Kito puslapio apačioje Gibral- 
taro žmogus - vienas iš 
anksčiausiai rastų neander- 
taliečių. Dabar žinome, kad 
jis buvo vienas iš vėlyviau- 
sių neandertaliečių, nes 
pietinė Pirėnų pusiasalio 
dalis buvo paskutinė 
neandertaliečių prieglauda, 
dabartiniams žmonėms 
paplitus po visą likusią 
Europą. 


prie sunkių gamtinių sąlygų; pavyzdžiui, jis galėjo tap- 
ti informacijos, kad ir apie žvėrių elgesį, saugykla — gen- 
ties enciklopedija, o per apeigas, susijusias su tuo me- 
nu, žmonės būtų galėję keistis žiniomis taip, kaip 
niekuomet nebuvo daroma neandertaliečių bendruo- 
menėse. Tačiau atrodo, kad didžiuma tų meno kūri- 
nių buvo sukurti neandertaliečiams jau išnykus iš Eu- 
ropos kraštovaizdžio. Turbūt šis menas atspindi ne 
ką kita, kaip daug didesnį dabartinių žmonių kūry- 
bingumą ir išradingumą, o dėl šio pranašumo jie tik- 
riausiai galėjo greičiau susirasti medžiojamųjų žvėrių 
ir prisirinkti augalų, galėjo išrasti įrankių, leidžiančių 
jiems naudoti daugiau ir įvairesnių išteklių, ir pradėjo 


eksploatuoti gamtą daug intensyviau, negu kada nors 


tą darė neandertaliečiai. Todėl dabartinių žmonių po- 
puliacija augo, o neandertaliečių mažėjo, jiems trau- 
kiantis į užkampius, kurių dar nepasiekė dabartiniai 
žmonės. 


Baigiamoji fazė 

Vargu ar Pirėnų pusiasalį galima vadinti Europos už- 
kampiu, tačiau atrodo, kad per paskutinius kelis ne- 
andertaliečių gyvenimo tūkstantmečius jie ten gyve- 
no vieni. Keista, kad dabartiniai žmonės tarsi laikinai 
buvo nutraukę savo nepaliaujamą kelionę per pasaulį 
ir tik maždaug prieš 28 000 metų įžengė į Ispaniją ir 
Portugaliją. Kai kurie antropologai teigia, kad Lagar 
Veljo, Portugalijoje, rasti 24 000 metų senumo griau- 
čiai parodo, kad dabartiniai žmonės ir neandertalie- 
čiai kryžminosi, nes šio individo galūnių proporcijos 
labai panašios į neandertaliečio, o kaukolė labai pa- 
nasi į Homo sapiens. Tačiau daugėja duomenų, ro- 
dančių, kad taip nebuvo ir kad tie griaučiai tiesiog 
yra tvirto jaunuolio, tikro dabartinio žmogaus. Vis 
dėlto tam tikra hibridizacijos galimybė išlieka: gal- 
būt ir šiandien kai kurie iš mūsų dar tebeturi kokių 
nors neandertalietiškų genų. 

Paskutinių neandertaliečių randama piečiausiose vie- 
tovėse, ypač palei Gibraltaro sąsiaurį. Ten jie ne tik me- 
džiojo žvėris, bet ir rankiojo maistui moliuskus. Tai gali 
būti reliktinės grupės, nebegalėjusios didėti dėl dabarti- 
nių žmonių viešpatavimo aplinkinėse srityse, pėdsakai. 
O kai numirė paskutinis grupės narys, atėjo galas ir visai 
rūšiai — dar vienai šalia tų milijonų, kurioms teko išnyk- 
ti per Žemės istoriją. 


AKMENS AMŽIAUS PASLAPTYS 


Paleolito urvų meno 


Laikas: prieš 40 000-10 000 metų 
Vieta: Vakarų Europa 


mįslė 


Tu, begarsė forma, nelyginant amžinybė 


akini mūsų mintis klajoti. 


EANAS MARIE CHAUVET (Šovė) 1994 m. gruodį su 

dviem draugais tyrinėjo urvus Prancūzijoje, Ardešo 
departamente. Jie tikėjosi rasti ankstyvojo žmonijos me- 
no pavyzdžių, tačiau kol kas jiems nesisekė. Jie puikiai 
žinojo apie nuostabius vėlyvojo paleolito (prieš 40 000— 
10 000) požeminius piešinius; buvo susipažinę su Las- 
ko, Njo ir kitų garsių vietovių menu. Bet vis dėlto nie- 
kas neprilygo tam, ką jie aptiko šalia Ardešo upės 
kylančios kalvos gelmėse. 

Ropšdamiesi uolingu šlaitu, jie užtiko mažą olą. Jos 


gale pūpsojo nuolaužų krūva. Jie kruopščiai patikrino, 


JOHN KEATS, 1819 


ar pro akmenis nedvelkia skersvėjis. Ir iš tikro buvo jun- 
tamas oro traukimas. Viltingai susijaudinę, jie pašalino 
sukritusias nuolaužas ir atrado siaurą tunelį, vedantį į 
kalvos gilumą. Galiausiai nusileido į plačią požeminę pa- 
talpą blizgančiomis sienomis. Ant vienos sienos pamatė 
raudoną žmogaus rankos atspaudą: kažkas čia lankėsi 
labai senais laikais. 

Toliau zvalgydami, jie rado sudėtingų arklių, liūto, 
stumbro, raganosio, taip pat dabar išnykusio gauruoto- 
jo mamuto atvaizdų. Kai kurie iš tų piešinių buvo tapy- 
ti, kiti išraižyti urvo sienų molyje. Skrosdami tamsą lem- 

pų šviesa, jie išvydo urvinių lokių griaučius, ugniavietes 
ir žymes, matyt, paliktas žmonių, kai jie prispausdavo 
liepsnojančius deglus prie sienos, kaip kad rūkalius ge- 
sina cigaretę į peleninę. Jie jautėsi įsiveržę į prarastą, gal- 
būt šventą pasaulį. 


Kankinantys klausimai 
Dabar žinome, kad Šovė urvo atradimas — vienas reikš- 
mingiausių XX a. archeologinių radinių. Tačiau, kaip ir 


Kairėje Ši iš mamuto ilties 
išdrožta žmogaus galvos 
skulptūrėlė yra maždaug 
nykščio dydžio. Ji rasta per 
kasinėjimus Brasampuji 
vietovėje (Landų 
departamentas, Prancūzija) 
XX a. pradžioje, kai 
archeologijos metodai 
nebuvo tokie tikslūs kaip 
šiandien; todėl nežinoma 
tiksli jos kilmė ir abejojama 
dėl autentiškumo. 


Kairėje Peš Merle (Lo 
departamentas, Prancūzija) 
jau pati uolienų struktūra 
dešinėje, matyt, davė mintį 
nutapyti žirgo galvą. Abu 
žirgai apsupti negatyvinių 
plaštakos atspaudų, 
padarytų papurškus dažų 
ant žmogaus plaštakos ir 
aplink ją. Radioaktyviosios 
anglies metodu nustatyta, 
kad dešiniajam žirgui 
maždaug 24 600 metų. 


Dešinėje Liūtų pano Šovė 
urve (Ardešo departamen- 
tas, Prancūzija). Šis urvas 
buvo atrastas 1994 m. 
Paveikslams daugiau kaip 
30 000 metų. Įdomu, kad 
minkštas urvo sienos 
paviršius, ruošiantis tapyti, 
buvo nugremžtas, o kai kurie 
nutapyto vaizdo kontūrai 
išryškinti, aplink juos dar 
paskutinėjus. Šis pano 
nutapytas urvo gilumoje. 

daugelis archeologinių atradimų, šis iškėlė ne mažiau 
klausimų, nei padėjo išspręsti. 

Prieš kiek tūkstantmečių žmonės, kurių basų kojų 
atspaudai dar buvo matomi molyje, lankėsi šiuose tam- 
siuose požemiuose? Kodėl jie piešė paveikslus, nusigavę 
giliai po žeme? Ar ši paslaptinga veiklos rūšis buvo užuo- 
mazga to, ką šiandien vadiname „menu“? Kaip šie urvų 
piešiniai susiję su išraižytaisiais ant kaulo, elnio rago ar 
mamuto ilčių dirbinių ir su skulptūrėlėmis, rastomis vė- 
lyvojo paleolito vietovėse? Šie klausimai kildavo ir anks- 
čiau, tačiau dabar jie, regis, tapo dar aktualesni. 

Šovė piešinių amžių buvo palyginti nesunku nusta- 
tyti. Anglies pavyzdžiai, paimti iš tų juodų dažų, buvo 
ištirti radioaktyviosios anglies metodu. Tyrėjai apskai- 
čiavo, kad seniausi Šovė paveikslai sukurti prieš 32 410 
+ 720 metų! Nors jie labai sudėtingi, yra seniausi datuo- 
ti vaizduojamieji paveikslai. Jie buvo sukurti nedaug lai- 
ko likus iki dabartinių žmonių, primityvesnių neander- 
taliečių įpėdinių, pasirodymo Vakarų Europoje. Todėl 
iškilo naujas — ir iki šiol neatsakytas — klausimas: ar toks 
brandus ir sudėtingas „menas“ atsirado be ilgo raidos 
laikotarpio? Ir, šiaip ar taip, kodėl jie paveikslus kūrė 


giliai po žeme? 

Didysis klausimas „Kodėl?“ 
Prieš šimtmetį tyrinėtojai spėjo, kad tie nedaugelis vė- 


lyvojo paleolito piešinių, kurie tuomet buvo žinomi, 
yra „paprasčiausias“ menas dėl meno ir kad atvaizdų 
kūrimas buvo laisvalaikio pramoga, atsiradusi iš dyko 
urvų sienų raižinėjimo. Tačiau sunku įsivaizduoti, kad 
žmonės būtų šliaužę urvais ir lipę po žeme, norėdami 
tik nupiešti gamtoje matytus gyvūnus. Be to, buvo su- 
abejota ir tuo, kad menas dėl meno yra „paprastas“ da- 
lykas: iš tikrųjų daugelis meno istorikų mano, jog nėra 
tokio dalyko kaip menas dėl meno. Menas visada atsi- 
randa tam tikroje socialinėje terpėje ir tarnauja tam tik- 
ram tikslui. 

Ty rizikingy požeminių kelionių paaiškinimo nerei- 
kėjo ilgai laukti. Prancūzų tyrinėtojas Salomonas Rei- 
nachas įrodinėjo, kad priežastis buvusi „imitacinė magi- 
ja“. Pasak jo, žmonės piešę paveikslus, norėdami valdyti 
medžiojamus žvėris. Kad tokia veikla turėjusi būti ap- 
gaubta paslaptimi ir atliekama toli nuo gyvenvietės, at- 
rodė pakankamai pagrįsta. Vėliau, kai buvo aptikta liū- 
tų atvaizdų, žymus to meto prancūzų priešistorės tyrėjas 
abatas Henri Breuilis iškėlė mintį, kad žmonės sukūrę 
juos, norėdami įgyti šių plėšrūnų galią. 

Pamažu mokslininkai pradėjo suprasti, kad aiškinti 
urvų piešinius „imitacine magija“ yra per daug paprasta. 


Toks aiškinimas neapėmė šio meno įvairovės ir rėmėsi 
gana menkais panašumais žmonių, gyvenančių labai skir- 
tingose visuomenėse. Be to, nepadėjo paaiškinti naujai 
atskleidžiamų dalykų. Pavyzdžiui, to, kad paveikslų kū- 
rėjai dažnai panaudodavo uolos formą savo paveikslų 
kontūrams. 

Ir štai XX a. septintajame dešimtmetyje Andrė Le- 
roi-Gourhanas, buvęs abato Breuilio mokinys, pasiūlė 
visiškai naują paaiškinimą. Jis rėmėsi struktūralizmu, ant- 
ropologo Claude'o Lėvi-Strausso sukurtu metodu. Pa- 
sak struktūralistų, visi žmonės mąsto dvinarėmis prieš- 
priešomis, nes taip „sukonstruotos“ mūsų smegenys. 
Teigiama, kad mūsų mąstymas pagrįstas tokiomis opo- 
zicijomis kaip kultūra-gamta, karšta-šalta, šviesu-tam- 
su, šventa-pasaulietiška, zalia—virta, laukiniska—prijau- 
kinta, mes-jie ir vyriška-moteriška. 

Leroi-Gourhanas pabrėžė pastarąją. Paprastai tariant, 
jis manė, kad visą 20 000 metų vėlyvojo paleolito laiko- 
tarpį urvai buvę šventovės, pagrįstos opozicijos vyriska— 


Viršuje kairėje Ši arklio galva 
Rufinjake (Dordonės 
departamentas, Prancūzija) 
ištapyta ant titnago 
gniutulo, išsikišusio iš 
uolos. Susidaro įspūdis, kad 
likusi gyvulio kūno dalis 
slypi uoloje arba už jos. 


Dešinėje Ištapytų Rufinjako 
lubų dalis. Vidury matyti 
didelis mamutas, gyvūnas, 
gyvenęs Vakarų Europoje 
pleistoceno epochoje. Dar 
yra kalnų ožių dideliais 
lenktais ragais atvaizdų. 
Toliau dešinėje Vadinamasis 
„burtininkas“, išraižytas 
koridorinio urvo, vadinamo 
Gabilu, gale (Dordonė, 
Prancūzija). Ši figūra turi 
ragus, uodegą ir atrodo 
šokanti. Iš burnos išvesta 
linija jungia ją su dviem 
stačiakampių grotelių 
pavidalo formomis, 
panašiomis į rastas Lasko 
urve. 


moteriška principu. Kai kurie gyvūnai, pavyzdžiui, ar- 
klys, reiškę „vyriškumą“, kiti, pavyzdžiui, bizonas ir 
stumbrai, reiškę „moteriškumą“. „Moteriškos“ rūšys, 
anot jo, buvusios sutelktos centrinėje urvo dalyje, o „vy- 
riškos“ rūšys išsklaidytos aplink. Liūtų, lokių ir kitų pa- 
vojingų padarų atvaizdai buvę urvų gilumoje. 

Dabar mokslininkai ginčija, kad šis išradingas Le- 
roi-Gourhano argumentas neparemtas faktais: paveiks- 
lai urvuose išsidėstę daugiau atsitiktinai. Paslaptis liko 
neatskleista. 


Dvasių pasaulis 

Mūsų dienomis plačiai ginčijamasi dar dėl vieno aiški- 
nimo, irgi pagrįsto žmogaus smegenų „konstrukcija“, 
tačiau nesiremiančio problemiškomis dvinarėmis opo- 
zicijomis. Jis pradedamas teiginiu, kad pasaulyje dau- 
gumai medžiotojų ir rankiotojų bendruomenių būdin- 
ga tikėjimo sistema, kuri, nors ir turi daug variantų, 


gali būti vadinama šamanizmu. Samanistiné bendruo- 

menė tiki, kad kosmoso yra keli lygmenys: lygmuo, 
kuriame gyvena žmonės, ir dvasiniai pasauliai virš jo ir 
po juo. Šamanų tikslas — peržengti šių lygmenų ribas, 
kad galėtų bendrauti su dvasiomis, gydyti ligonius, val- 
dyti gyvūnų kelius ir keisti orus. Norėdami tai padary- 
ti, jie pereina į pakitusią sąmonės būseną. Tokia būse- 
na gali būti įvairaus lygio — nuo lengvos disociacijos 
iki haliucinacijų ir sapnų. Būdami pakitusios sąmonės 
būsenos, jie kartais bendrauja su pagalbininku gyvū- 
nu, kuris suteikia jiems galios ir veikia kaip vedlys dva- 
sių karalystėje. 

Pagal šį aiškinimą vėlyvojo paleolito urvai tikriausiai 
buvo laikomi keliais į požemio karalystę. Galimas daly- 
kas, kad įžengimas į juos iš esmės buvo neatskiriamas 
nuo psichologinio įėjimo į pakitusią sąmonės būseną. 
Žemutinėje karalystėje šamanai arba būsimi šamanai ieš- 
kojo gyvūnų pagalbininkų ir kitų reginių. Žvilgsniu ir 
lytėjimu mirksinčioje lempų bei deglų šviesoje jie tyri- 
nėjo sienas, kurios jiems buvo „membrana“ tarp jų ir 

pagarbią baimę keliančio dvasių pasaulio. Kai jau ma- 
nydavo radę gyvūną dvasią, įkalbinėdavo jį per tą memb- 
raną, o paskui, pasinaudodami savo meniniais gabumais, 
jamžindavo uoloje tai, kas iš esmės buvo regėjimas. Šis 


artimas ryšys tarp atvaizdo ir uolos paviršiaus paaiškina, 
kodėl tiek daug atvaizdų išsikiša iš uolos paviršiaus arba 
yra jo dalis. 

Antra vertus, kai kurie paveikslai tokie dideli ir su- 
dėtingi, kad tikriausiai juos kūrė ne atskiri asmenys, o 
grupės. Galbūt šių įspūdingų pano akivaizdoje žmonės 
ruošėsi išgyvenimams, laukiantiems jų urvų gilumoje. 

Samanizmas — dinamiška tikėjimo sistema ir ideolo- 
gija, kurią žmonės keičia kintant socialinėms sąlygoms. 
Kai kurie pagrindiniai dalykai, tokie kaip tikėjimas įžen- 
gimu į požemio pasaulį, tikriausiai išliko tie patys per 
visą vėlyvojo paleolito laikotarpį, bet kiti elementai tūks- 
tantmetis po tūkstantmečio neabejotinai keitėsi. 

Viršuje Nuostabiai išpuošta Lasko Ašinė galerija (Dordonė, 
Prancūzija). Lubose nupiešti arkliai, stumbrai ir įvairūs 
„šakoti“ ir grotelių pavidalo ženklai tarsi apgaubia 
žiūrovą. 


Į kai kuriuos klausimus, iškeltus Šovė urvo ir kitų 
požeminių „galerijų“, atsako šamanizmo teorija. Kiti 
klausimai lieka neatsakyti. Kuo, pavyzdžiui, skiriasi bi- 
zono piešinio prasmė nuo arklio piešinio? Kai arklys 
buvo nupieštas ant kaulo, ar šis atvaizdas reiškė kaž- 
ką kita nei arklio atvaizdas požemio pasaulyje? Mes 
paprasčiausiai nežinome. Šie nebylūs atvaizdai, kaip 
ir piešiniai ant Keatso apdainuotos graikiškos urnos, 
„nelyginant amžinybė akina mūsų mintis klajoti“. Ta- 
čiau Šovė ir kituose išpuoštuose urvuose galime ištiesti 
ranką ir — beveik — paliesti dingusį pirmųjų „tikrų žmo- 
nių“ pasaulį. 


Kas buvo pirm 


Laikas: prieš 40 000, 60 000 metų? 
Vieta: Australija 


Seniai seniai. .. 
Prieš kapitoną Kuką 
Mes išvydome makasanus 


ie}! 


australai“ 


Jie atplaukė varomi Baros [šiaurvakario vėjo] 
Jie išvyko su Bulunu [pietryčių vėju] 


[2 AGAL TRADICINĮ daugumos vietinių Australijos gy- 
ventojų (aborigenų) tikėjimą jų protėviai buvo 
sukurti per sapnalaikį (p. 79-81), laikotarpį, kai buvo 
suformuotas kraštovaizdis. Todėl jų kilmė jiems ne pa- 
slaptis. Aborigenų įsitikinimu, jie visada gyveno ten, kur 
dabar. Jiems nesvarbu tiksliai nustatyti savo kilmės laiką. 
Sapnalaikis sujungia praeitį, dabartį ir ateitį į vieną visu- 
mą taip, kad chronologija tampa nereikšmingu dalyku. 


JAMES BARRIPANG, 1994 


Tačiau pirmųjų australų kilmės ir jų pasirodymo lai- 
ko klausimai daugiau kaip 200 metų neduoda ramybės 
mokslininkams. Kas buvo pirmieji australai? Iš kur jie 
atkeliavo ir kada? Kokia jų vieta visuotinėje žmogaus 
evoliucijos istorijoje? Šie klausimai tebėra neišspręsti, 
nes kiekvienas naujas modelis išmėginamas naujomis 
teorijomis, naujais duomenimis ir naujais datavimo me- 
todais. 

Aleno urvas 

` Australijos, Indonezijos ir Pietryčių Azijos 
žemėlapis, vaizduojantis buvusius Sahulo ir 
Sundos žemės masyvus. Tarp Australijos ir 
Pietryčių Azijos tebėra palyginti žemo jūros 
lygio ruožas. 


„Naujoji Gvinėja 


2 Matenkupkumas 

Iš kur atvyko pirmieji australai? 

Australija buvo kolonizuojama iš šiaurės, iš Pietryčių Azi- 
jos žemyno per sritis, dabar vadinamas Indonezija ir Ma- 
laizija. Kai XIX a. Eugene'as Dubois Javos saloje rado Ho- 
mo erectus fosilijų, buvo spėjama, kad jos yra pirmųjų 
australų protėvių. Moksliniais tyrimais nustatyta, kad Ho- 
mo erectus Javoje gyveno prieš 1,74 milijono metų. Piet- 
ryčių Azijoje retai pasitaiko jų griaučių, kuriems būtų 
mažiau nei 100 000 metų. Vadžako griaučiai, rasti Javo- 
je, Niaho Saravake ir Tabono Palavane, visi yra apie 
10 000 metų senumo. 


Aborigenų istorija nėra izoliacijos istorija. Jamesas 
Barripangas rodo į indoneziečių valties (prau) piešinį. 


Per tūkstantmečius keičiantis jūros lygiui dėl visuoti- 
nių apledėjimų Australija kartais jungėsi su Tasmanija ir 
Naująja Gvinėja per žemės masyvą, pavadintą Sahulu. Ta- 
čiau net esant žemiausiam jūros lygiui Sahulas buvo at- 
skirtas nuo Pietryčių Azijos. Todėl į Australiją buvo gali- 
ma nusigauti tik valtimis arba kanojomis, ir nesunku 
įsivaizduoti, kad anatomijos atžvilgiu dabartiniai žmonės, 
visiškai panašūs į mus mąstymu ir sugebėjimais, pasista- 
tydavo bambukinius plaustus su lapų plaušų burėmis. Šio 
regiono jūrų srovės ir vėjai beveik visada nunešdavo plaustą 
prie Australijos krantų, o apie čia pat už horizonto esantį 
žemyną pranešdavo migruojantys paukščiai ir dūmų stul- 
pai, kylantys iš laužų sausuoju laikotarpiu. 

Ankstyvieji Australijos naujakuriai tikriausiai atvyk- 
davo organizuotomis grupėmis. Galbūt tai būdavo jūros 
žvejų kaimai, kurie ilgainiui įsisteigė nuolatines bazes pie- 
tinėse Timoro jūros pakrantėse. Kadangi žemyno kranto 
linija gana ilga, beveik tuo pačiu metu dešimtys grupių 
galėjo įsikurti nesikėsindamos į kitų nuosavybę. Jeigu taip 
vyko, pirmųjų australų galėjo būti tūkstančiai. Kai maž- 
daug prieš 10 000 metų jūros lygis galutinai pakilo, pir- 
mieji naujakuriai tikriausiai nebuvo visiškai atskirti, nors 
čia pasirodžius europiečiams vietiniai australai jau nebe- 
buvo jūrų plaukiotojai. Makasanų žvejų kelionės per pas- 
kutinius kelis šimtus metų patvirtintos dokumentais, o 
naminio šuns dingo pasirodymas maždaug prieš 4000 me- 
tų — dar vienas nenutrūkstamos prekybos pavyzdys. 


Kada žmonės pirmą kartą atkako į 
Australiją? 

Iki XX a. vidurio archeologai manė, kad pirmieji žmonės 
į Australiją atkako per paskutinį ledynmetį, t. y. prieš 
25 000-13 000 metų, kai jūros lygis paskutinį kartą bu- 
vo žemas. Tačiau XX a. aštuntojo dešimtmečio pradžioje 
jau buvo aišku, kad pirmi australai atkeliavo gerokai anks- 
čiau. Australijos apgyvenimas buvo tyrinėjamas įdiegiant 
vis naujoviškesnius datavimo metodus. 1961 m. radioak- 
tyviosios anglies metodu nustatyta pirmojo apgyvenimo 
data — prieš 9000 metų — dėl naujų atradimų 1981 m. 
pasislinko atgal — iki prieš 38 000 metų. Remdamiesi ra- 
dinių tokiose vietovėse kaip Malakunandža, Džinmiumas 
ir Mangas datomis, dabar archeologai spėja, kad koloni- 
zacija prasidėjo prieš 60 000 metų ar net anksčiau. 

Vis dėlto nemažai ginčų kyla dėl datavimo metodų 
ir rezultatų aiškinimo. Vieni teigia, kad nėra įtikinamų 
įrodymų dėl Australijos apgyvenimo anksčiau nei prieš 
40 000-45 000 metų, o kiti pareiškia, kad 60 000 metų 
nėra riba. Ginčai gali įsiliepsnoti, kai suabejojama kasi- 


nėjimų strategija, pavyzdžių atrankos metodais ir data- 
vimo būdais. Dar viena kliūtis yra tai, kad dėl jūros ly- 
gio pakilimo per pastaruosius 10 000 metų didžiuma 
ankstesnės senovės daiktinių liudijimų palaidoti po 
100 m gylio pakrančių vandenimis. 

Šiaip ar taip, žinome, kad prieš 40 000 metų žmo- 
nės jau pradėjo plisti šiame žemyne. Dabar esama žmo- 
nių gyvenimo anksčiau kaip prieš 35 000 metų įrody- 
mų iš Vorino Tasmanijoje, Aleno urvo Nalarboro 
lygumoje, Aukštutinio Svono Vakarų Australijos piet- 
ryčiuose, Vilandros ežerų šalia Mario ir Darlingo upių, 
Ngarabulgano Jorko kyšulyje, Huono pusiasalio Nau- 
jojoje Gvinėjoje ir Matenkupkumo Naujojoje Airijoje. 
Aborigenai pavertė dykumos oazes savo namais mažiau- 
siai prieš 22 000 metų. 

Pirmiesiems australams tikriausiai teko susidurti su kli- 
mato permainomis ir skirtingomis aplinkos sąlygomis. Že- 
mo jūros lygio laikotarpiais, kai Tasmanija ir Naujoji Gvi- 
nėja buvo susijungusios su Australija, nedideli ledynai 

KAS BUVO PIRMIEJI AUSTRALAI? 


Kairėje viršuje Šis Pietryčių 
Azijos Homo erectus 
daugeliu anatomijos 
savybių panašus į 
ankstyvuosius australus. 
Kairėje apačioje Griaučiai, 
rasti Vadžake, ties dviejų 
didelių žemės masyvų riba 
ir netoli šios srities vietos, 
kur prasidėjo žemdirbystė. 
Šis individas - jungiamoji 
grandis tarp aborigenų 


šiaurėje. 


Dešinėje Mango 3, vyro, 
palaidoto Mango ežero 
krante pietrytinėje 
Australijoje galbūt prieš 
60 000 metų, genetinis 
tyrimas parodė, kad jis 
turėjo australų šeimai 
būdingą mitochondrijų 
DNR variantą (paveldėtą 
per moteriškąją liniją), 
kitokį nei afrikietiškų 
linijų. 


dengė pietinį skiriamąjį kalnagūbrį ir aukštesniąsias Tas- 
manijos viršukalnes. Per pavasario polaidį upės tapdavo 
penkiskart vandeningesnės negu dabartinės. Šios protė- 
vių upės, kad ir Vilandra, tekėjo per daug sausesnį, šaltes- 
nį ir vėjingesnį kraštą. Tais laikais buvo palaidotas vyras, 
vadinamas Mangu 3. Kaip ir daugelis tada ir vėliau miru- 
siųjų, jis buvo palaidotas veidu į Mango ežerą, kojomis į 
rytus. Neseniai buvo nustatyta, kad jam apie 60 000 me- 
tų, ir nors abejojama dėl tikslios palaidojimo datos, iki 
šiol jis yra seniausias žinomas australas. 


Kas buvo pirmieji australai? 

Šių laikų vietiniai australai įvairiuose rajonuose skiriasi, 
kaip ir europiečiai ar bet kuri kita žemyninė grupė. Šie 
nuokrypiai aiškinami dvejopai. Migracijos modeliai pa- 
deda paaiškinti daugeriopą kilmę ir skirtingas protėvių 
grupes, o evoliuciniais modeliais — tiriant įvairioje ap- 
linkoje vykstančius atrankos procesus ir santuokas, per- 
žengiančias socialines bei geografines ribas, — paaiškina- 

Nakuryje rasta kaukolė. Šie Kau Svompo ir Kubol Kriko 
(Mario upės slėnis) gyventojai tokiomis aukštomis ir 
plačiomis kaktomis buvo stambiausi australai. 


mi biologiniai nuokrypiai. Taigi sprendžiamas klausi- 
mas, ar pastebimi biologiniai nuokrypiai atsirado žmo- 
nėms prisitaikant prie ekologinės naujo krašto įvairo- 
vės, ar juos sukūrė skirtingų kolonizatorių grupių 
atvykimas ir paskui vykusios mišrios santuokos. 

Didžiąją XX a. dalį migracijos modeliai buvo nau- 
dojami fizinių skirtumų diapazonui aiškinti. 1941 m., 
prieš išrandant datavimą radioaktyviosios anglies meto- 
du, Josephas Birdsellis įrodinėjo, kad nustatytų skirtu- 
mų priežastis — trys skirtingų kolonizatorių grupių atsi- 
kėlimo bangos. XX a. aštuntojo dešimtmečio pradžioje 
Alanas Thorne'as pasiūlė dvejopos migracijos modelį. 
Jo atradimai Kau Svompe suteikė duomenų apie tvirto 
sudėjimo, stiprius žmones, gyvenusius palei Mario upę 
Australijos pietryčiuose. Prie Mango ežero rasti palai- 
kai, daug senesni už Kau Svompo, buvo lengvesnio su- 
dėjimo. Thorne'as tą nuokrypį paaiškino, susiejęs juos 
su šiaurės sričių fosilijomis. Didesniąją ir tvirtesniąją gru- 
pe jis kildino iš Javoje gyvenusio Homo erectus, o grakš- 
tesniąją — iš daug tolesnių Kinijos vietovių. 

Pradinio apgyvenimo datai senėjant, ėmė vyrauti evo- 
liuciniai fizinių nuokrypių tarp vietinių gyventojų gru- 
pių aiškinimai. Žmonės, dešimtis tūkstančius metų gy- 
venantys dykumos aplinkoje, dažniausiai būna lieknesni, 
lengvesni, turi palyginti ilgesnes galūnes. Pavyzdžiui, Vi- 
landros ežerų pakrančių gyventojai ledynmečių laikais 
gyveno dykumose. Prisitaikymu iš dalies galima paaiš- 
kinti ir tvirtą sudėjimą australų, gyvenančių tokiose gau- 
sių išteklių turinčiose vietovėse kaip Mario upės slėnys. 

Australijoje rasta apie 90 griaučių, kurie, kaip ma- 
noma, yra senesni nei 10 000 metų. Dauguma jų frag- 
mentiški. Daugiausia tai radiniai iš Vilandros ežerų 
pakrančių, Kubol Kriko ir Kau Svompo vietovių. Pasta- 


rosios dvi yra priešingose Mario upės pusėse, 50 km at- 
stumu viena nuo kitos, abidvi buvusioje baraparapų gen- 
ties teritorijoje. 

Tyrimai parodė, kad, apskritai paėmus, dauguma šių 
individų, gyvenusių daugiau kaip prieš 10 000 metų, 
buvo stambesni ir tvirčiau sudėti. Žinomiausi — Kohu- 
nos, Nakurio, Kau Svompo ir Kubol Kriko — yra iš ne- 
didelės Mario upės srities. Jie turi didžiausius iš visų tir- 
tų žmonių grupių dantis, plačią kaktą ir ryškius antakių 
lankus. Kiti, tokie kaip Keiloro ir daugelio Vilandros 
ežerų, griaučiai ne taip tvirtai sudėti ir fiziškai artimesni 
dabartiniams aborigenams. 


Kas buvo pirmųjų australų protėviai? 

Iš naujausių dabartinių (anatomijos atžvilgiu) žmonių kil- 
mės ir jų paplitimo pasaulyje tyrimų išsirutuliojo du mo- 
deliai: „regioninio perimamumo“ ir „Išeivių iš Afrikos“. 
Pagal pirmąjį Homo erectus iš Afrikos plito per Euraziją ir 
maždaug prieš 1,74 milijono metų pasiekė Javą. Žmo- 
gaus evoliucija iš Homo erectus vyko Senajame pasaulyje, 
ir visos populiacijos buvo susijusios per mišrias santuo- 
kas. Dabartinis Homo sapiens pasirodo maždaug prieš 
130 000 metų. Remiantis šiuo modeliu, Sole ir Ngan- 
donge rastos Homo erectus fosilijos — vietinių australų pro- 
tėvių. Daugelis tyrinėtojų pastebi panašumus tarp austra- 
lų, gyvenusių maždaug prieš 10 000 metų, ir Javos fosilijų, 
o tai rodo nenutrūkstamą giminystės liniją. 

Pagal „išeivių iš Afrikos“ modelį dabartiniai žmonės 
išsirutuliojo Afrikoje prieš 130 000 metų ir geologiškai 
palankiu laikotarpiu persikėlė per Aziją, galbūt plauk- 
dami palei Indijos ir Pietryčių Azijos krantus, ir ne vė- 
liau kaip prieš 60 000 metų įsikūrė Australijoje. Kelyje 
jie žudė visas vietines Homo erectus bendruomenes ir jzen- 
gė į Australiją, išnaikinę žmones, gyvenusius taip arti 
daugiau kaip pusę milijono metų. Tai „žaibo karo“ tipo 
evoliucijos modelis. 

Išeivių iš Afrikos modelio šalininkai teigia, kad Homo 
erectus fosilijos iš Javos — Solo ir Ngandongo — tai šakos, 
nugenėtos nuo australų genealogijos medžio, o pirmieji aust- 
ralai kilę iš protėvių, kurie atkeliavo iš Afrikos prieš 130 000 
metų. Tuo tarpu regioninio perimamumo modelis tapati- 
na Homo erectus su pirmųjų australų protėviu. Tokiu atve- 
ju kyla įdomus klausimas: kodėl Homo erectus nepersikėlė 
per tą paskutinį siaurą vandens ruožą, skiriantį jį nuo Aust- 
ralijos? O gal persikėlė? Regioninio perimamumo modelis 
palieka galimybę, kad kada nors rasime duomenų, liudi- 
jančių apie žmonių lankymąsi Australijoje seniau nei prieš 
100 000 metų. Tai mažai tikėtina, bet nėra neįmanoma. 

Pirmieji amerikiečiai 
ir Keneviko 
Žmogus 


Tikiu, kad čia atsiskleidžiantis vaizdas parodys mums vieną painiausių, labiausiai jaudinančių ir įkvepiančių 


Laikas: prieš 15 000-9300 metų 
Vieta: Šiaurės ir Pietų Amerika 


epizodų iš žmogaus nuotykių Žemėje. 


K KoLuMBAs, jūrų laivyno vadas, 1493 m. 
išrikiavo vietinių amerikiečių būrelį prieš Ispani- 
jos karaliaus dvarą. Beveik iš karto prasidėjo intelektua- 
liniai debarai. Kas šie keisti žmonės? Kaip jie pasiekė 
savo tėvynę (Ameriką)? Ar keliavo sausuma, ar jūra iš 
Azijos? O gal koks nors „nežinomas laivavedys“ iš Vi- 
duržemio jūros perplaukė Atlantą daug anksčiau negu 
Kolumbas? Gal tie indėnai yra išlikę gyvi Atlantidos gy- 
ventojai ar Dešimties dingusių Izraelio giminių palikuo- 
nys? Daugiau kaip penkis šimtmečius mitų kūrėjai ir 
mokslininkai suka galvas, kas buvo pirmieji amerikie- 
čiai; tai pats ilgiausias ginčas dėl žmonijos praeities. 

Dar 1590 m. jėzuitų misionierius Josė de Acosta spė- 
jo, kad pirmieji amerikiečiai atvyko į Ameriką iš Azijos, 
„keliaudami jūromis tik nedidelius atstumus“, ir tai bu- 
vo beveik du šimtmečiai prieš Beringo sąsiaurio atradi- 
mą 1743 m. Išskyrus keletą nepagrįstų pareiškimų apie 
pleistoceno keliones per Atlantą arba plaukimą kanojo- 
mis iš Australijos į Pietų Ameriką, nedaug mokslininkų 
dabar prieštarauja nuomonei, kad vietinių amerikiečių 
pirmtakai buvo azijiečiai: šiandien mokslininkams dau- 
giausia rūpi tai, kaip vyko pirmasis Amerikos apgyveni- 
mas ir kada tiksliai įvyko pirmoji kolonizacija. 


Folsomo, Klovio ir ankstesnės gyvenvietės 
Iki XX a. trečiojo dešimtmečio dauguma specialistų ma- 
nė, kad pirmieji amerikiečiai atvyko ne anksčiau kaip 
prieš 4000 metų. Tačiau svaidomųjų ginklų antgalių at- 
radimas drauge su išnykusio bizono kaulais Folsome 
(Naujosios Meksikos valstija) kartą visiems laikams pa- 
rodė, kad žmonės Naujajame pasaulyje gyvena mažiau- 
siai 10 000 metų. 1949 m. Willardo Libby išrastas ra- 


TOM DILLEHAY, 2000 


dioaktyviosios anglies datavimo metodas leido patiki- 
miau nustatyti Folsomo ir net ankstesnių Klovio indė- 
nų kultūrų chronologiją. Dabar dešimtys radioaktyvio- 
sios anglies metodu nustatytų datų rodo, kad Klovyje 
gyventa prieš 13 500-13 350 metų. Tai reiškia, kad ak- 
mens amžiaus žmonės atsikėlė į Naująjį pasaulį keli Simt- 
mečiai prieš pleistoceno pabaigą, jeigu ne anksčiau. Svar- 
biausia yra ištirti, kiek anksčiau. 

Visi sutinka, kad Amerikoje apsigyveno tik dabarti- 
niai žmonės Homo sapiens sapiens. Daugiau kaip šimt- 


Kasinėjimai Medoukrofto uolose, Pensilvanijoje: atrastas 
urvas, kuriame gyventa galbūt prieš 15 000 metų. 

metį trukęs mokslinis tyrimas neatskleidė jokių archa- 
jiškų žmonių, tokių kaip neandertaliečiai, pėdsakų. Iš- 
skyrus šį faktą, mažai dėl ko sutariama. Tarp mokslinin- 
kų vyrauja du požiūriai. Mažuma jų mano, kad žmonės 
atsikėlė iš Azijos į Aliaską net prieš 40 000 metų, rem- 
damiesi labai prieštaringais kasinėjimų šiaurrytinėje Bra- 
zilijoje duomenimis kaip tokio ankstyvo apgyvenimo įro- 
dymu. Išskyrus šią abejotiną vietovę — Bokeiraun da 
Pedra Furadą — nėra kitų gyvenimo prieš 40 000 metų 
archeologinių įrodymų. Dauguma mokslininkų laikosi 
nuomonės, kad tas persikėlimas vyko daug vėliau, kiek 
anksčiau nei prieš 13 500 metų, pleistoceno pabaigoje, 
kai jūros lygis buvo iki 90 m žemesnis negu šiandien, o 
Sibirą su Aliaska jungė sausumos tiltas — nugrimzdęs Be- 
ringijos žemynas. 

Kai kurie archeologiniai radiniai liudija, kad Klovis 
nėra seniausia gyvenamoji vieta Amerikoje. Žinomiau- 
sia yra tolimuose Čilės pietuose rasta Monte Verdės gy- 
venvietė, kurios kelios medinės trobelės ir paprasti ak- 
mens dirbiniai yra 14 000-13 600 metų amžiaus, truputį 
senesni už Klovio radinius. Įvairios kitos mažiau žino- 
mos vietos, pavyzdžiui, Kaktuso kalva pietrytinėje Vir- 
ginijoje, galbūt kiek paankstintų tą chronologiją, tačiau 
ten nėra gerai dokumentuotų duomenų. Nėra pagrindo 
abejoti, kad pirmieji gyventojai Amerikoje galėjo atsi- 


106 


Kairėje Folsomo antgalis, 
rastas drauge su išnykusio 
porūšio bizono šonkauliais 
Folsome (Naujosios 
Meksikos valstija). 
Nustačius tiesioginį ryšį 
tarp žmogaus padarytų 
įrankių ir išnykusių gyvūnų 
kaulų, XX a. trečiajame 
dešimtmetyje buvo 
įrodyta, kad žmonės 
Šiaurės Amerikoje 
apsigyveno keli šimtmečiai 
prieš pleistoceno pabaigą, 
jei ne anksčiau. 


Dešinėje Klovio antgaliai - 
puikūs pavyzdžiai, 
bylojantys apie ankstyvųjų 
amerikiečių akmens 
apdorojimo meistriškumą. 
Klovio žmonės Šiaurės 
Amerikoje įsikūrė 
mažiausiai prieš 13 000 
metų, t. y. anksčiau už 
Folsomo žmones, kurių 
kultūra anksčiau buvo 
laikoma pirmąja indėnų 
kultūra. 


rasti daug anksčiau, tačiau, matyt, tų žmonių buvo ne- 
daug ir jų paliktas archeologinis „parašas“ toks neryš- 
kus, kad jų pėdsakus sunku aptikti. 


Kuriuo keliu eita? 
Daug ginčų kyla ir klausimu, kokiu maršrutu žmonės 
atkeliavo į Naująjį pasaulį. Dar neseniai visi sutarė, jog 


Dešinėje Medinių statinių 
pamatai, rasti Monte 
Verdėje, pietų Čilėje. 
Pelkėta žemė išsaugojo 
viena šalia kitos stovėjusių 
trobelių ir medžio bei 
akmens dirbinių, vienų 
seniausių Amerikos 
žemynuose, liekanas. 


pirmieji naujakuriai nusigavę į Aliaską nesušlapę kojų 
per vėjuotą ir baisiai šaltą Beringo sąsmaukos stepinę 
tundrą. Iš Aliaskos perėję siauru žemės koridoriumi tarp 
milžiniškų ledynų, dengusių Kanadą ir šiaurinę Jungti- 
nių Valstijų dalį per paskutinį ledynmetį ir tuoj pat po 
jo, ir apsigyvenę Šiaurės Amerikos centre. Daugelis pa- 
leolito indėnų gyvenviečių buvo atrastos Šiaurės Ameri- 
kos lygumose, todėl spėjama, kad pirmieji gyventojai me- 
džiojo stambiuosius žvėris, o labiausiai mėgo bizonus ir 
mamutus arba mastodontus. 

Pastarųjų metų archeologiniai radiniai privertė su- 
abejoti šiuo scenarijumi, atskleidę, kad paleolito indė- 
nai buvo labai skirtingi medžiotojai-rankiotojai, varto- 
jantys gana įvairų maistą. Tuo pat metu nauji geologiniai 
tyrimai parodė, kad neapledėjusiame koridoriuje iš Alias- 
kos į Amerikos lygumas nebuvo augalijos, galinčios iš- 
maitinti gyvūnus ar žmones, todėl pirmieji gyventojai 
negalėjo nusigauti į pietus, nebent būtų keliavę vande- 
nyno pakrantėmis. Pagal šį scenarijų pirmieji naujaku- 
riai turėjo keliauti iš Sibiro palei Beringijos krantus, pas- 
kui pietryčių kryptimi išilgai Aliaskos kontinentinio 
atabrado. Deja, archeologiniai liudijimai, kurie galėtų 
patvirtinti šį maršrutą, guli daug metrų po vandeniu, 
tačiau nėra priežasties, bent teoriškai, dėl kurios pasku- 
tinio ledynmečio žmonės, įsitaisę odines valtis, nebūtų 
galėję pramisti žuvimis bei jūros žinduoliais ir nukeliau- 


ti į pietus, kai jūros lygis buvo žemesnis negu šiandien. 
Ginčas dėl maršrutų lieka neišspręstas. 


PIRMIEJI AMERIKIEČIAI IR KENEVIKO ŽMOGUS 


Keneviko žmogaus atradimas 

Pirmieji amerikiečiai — viena iš paslapčių, kurstančių tiek 
mokslininkų, tiek nespecialistų aistras. Tokios aistros itin 
įsiliepsnojo Bentono apygardoje, Vašingtono valstijoje, 
1996 m. atradus Keneviko žmogų. Iš upės kranto buvo 
išplauta žmogaus kaukolė ir galūnių kaulai, matyt, pri- 
klausę 40-45 metų amžiaus, apie 1,73 m ūgio vyrui kau- 
kazidui nudilusiais dantimis. Iš pradžių archeologas Ja- 
mesas Chattersas manė, kad tai dabartinis europietis, bet 
atidžiau apžiūrėjęs užgijusioje dešiniojo šlaunikaulio žaiz- 
doje rado kažką panašaus į kulką. Radioaktyviosios an- 
glies metodu nustatytas kaulų amžius — 9330-9380 me- 
tų, taigi jie yra vieni seniausių Amerikoje rastų žmogaus 
palaikų, o kompiuterine tomografija nustatyta, kad 


Keneviko žmogaus kaukolė 
ir jo veido bruožų rekonst- 
rukcija. Šis vienas iš 
ankstyviausių vietinių 
amerikiečių, kuriam 9300 
metų, kelia didžiulį 
mokslininkų susidomėjimą. 

keliai, kuriais pirmieji 
amerikiečiai pasiekė savo 
tėvynę. Dauguma 
mokslininkų mano, kad jie 
keliavo per žemą Beringo 
sąsmauką, per paskutinį 
ledynmetį jungusią Sibirą su 
Aliaska. Kiti įrodinėja, kad 
pirmieji naujakuriai mito 
žuvimi ir jūros žinduoliais, o 
į Šiaurės Ameriką atplaukė 
odinėmis valtimis. 

Ramusis 
vandenynas 


Tagva Tagva 


Felz Keivas 
Tres Arojosas 


paslaptingoji kulka yra lapo formos pakopinio tipo ak- 
mens antgalis. 
Tos žemės savininkas, Žemės tvarkymo biuras, ne- 


delsdamas liepė sustabdyti visus tyrimus ir paskelbė, kad, 

remdamasis federaliniu įstatymu, grąžins kaulus pen- 
kioms vietinėms gentims. Tada grupė archeologų iškėlė 
tam biurui ir JAV kariuomenės inžineriniam korpusui 
bylą, ir ši sukiršino mokslininkus su vyriausybe ir indė- 
nais. Rašant šią knygą byla dar nebuvo išspręsta. 
Moksliniu požiūriu Keneviko griaučiai labai reikšmin- 
gi dėl jų amžiaus ir tikriausiai nepaprastų anatominių sa- 
vybių. Pirmą kartą apžiūrėta, kaukolė atrodė greičiau pa- 
naši į dabartinių vakarų eurazijiečių nei šių laikų indėnų. 
Kai buvo paskelbtos tokios ankstyvos datos, spauda entu- 
ziastingai nusitvėrė tariamą jo europinių bruožų faktą kaip 
įrodymą, kad neamerikietiškos kilmės indėnų protėviai 
apsigyveno čia labai seniai. Nors spauda garsino šią nau- 
jieną, prie kaulų nebuvo leidžiama prieiti; tiesa, dabar jie 
jau smulkiau ištirti. Neseniai Jamesas Chattersas savo 
moksliniame pranešime patvirtino, kad Keneviko kaulai 
ryškiai skiriasi nuo dabartinių indėnų, ypač gyvenančių 
Šiaurės Amerikos šiaurvakarinėje dalyje. Tačiau Kenevi- 
ko žmogus turi bendrų bruožų su šešiais kitais žinomais 
maždaug to paties amžiaus indėnais. Visų jų gana 
ilgos kaukolės, vidutinio pločio arba platūs vei- 
dai ir siauros arba vidutinio pločio nosys. 
Tai byloja apie atogrąžinę kilmę, nes to- 
limos šiaurės gyventojams būdin- 
gi ilgesni, tiesesni veidai ir 
trumpesnės galūnės. Kene- 


n viko žmogus aukštesnis, 

Pedra Furada E TES . ve 
kiek išsikišusiu veidu, tačiau 
Š apskritai jo bruožai neturi 


nieko ypatingo. Net jo mir- 
ties amžius visiškai įprastas pa- 
leolito indėnams: jie mirdavo su- 
laukę 32—45 metų. 
Keneviko griaučiai liudija, kad senų- 
jų Šiaurės Amerikos gyventojų veikla buvo 
daug sudėtingesnė, negu dabar spėjame, ir kad 
mažos akmens amžiaus žmonių grupės atvykdavo 
į Amerikos žemynus per ilgą laikotarpį, per paskutinį 
ledynmetį arba vos jam pasibaigus. Pirmųjų amerikie- 
čių paslaptis lieka vienas didžiųjų praeities galvosūkių 
paprasčiausiai todėl, kad bendruomenės buvo tokios ma- 
žos ir jų stovyklavietės tokios laikinos. Masina ne nepa- 
grįstos teorijos apie senovės europiečių apsigyvenimą ar 
persikėlimą pleistocene per Šiaurės Atlanto jūras, bet po- 
reikis iššifruoti sunkiai suprantamus ir išsibarsčiusius ar- 
cheologinius, biologinius ir lingvistinius duomenis. 


Kas Išnaikino 


didžiuosius 


Laikas: pleistoceno pabaiga 
Vieta: Amerika, Eurazija, Australija 


žveris? 


,..medžiotojai nusiaubė Amerikos žemynus kaip kruvina banga, nusinešusi didžiumą krašto gėrybių. 


M ES GYVENAME baisiai nuskurdintame pasaulyje, 
palyginti su tuo, kuriame gyveno mūsų protė- 
viai vos prieš 13 000 metų, per paskutinį ledynmetį. Kad 
ir kur gyveno tie medžiotojai-rankiotojai, Afrikoje ar Eu- 
ropoje, Azijoje ar Amerikoje, jie matė megafaunos — įvai- 
rių rūšių didžiulių žvėrių. Iki šiandienos, galima sakyti, 
tik Afrikoje išliko tokių gyvūnų: dramblių, žirafų, raga- 
nosių ir hipopotamų. 

PAUL MARTIN, 1999 


Akmens amžiaus medžiotojai-rankiotojai matydavo 
ir galbūt medžiojo mamutus Europoje, šiaurinėje Azi- 
joje ir Šiaurės Amerikoje. Europos gyvūnijos dalį sudarė 
didieji elniai, gauruotieji raganosiai ir urviniai lokiai, o 
Amerikoje gyvavo nepaprasta daugybė gyvūnų, atsira- 
Apačioje Paleolitiniai piešti ir išraižyti gauruotieji 
mamutai - pagrindinė Peš Merlio urvo vidurio pietų 
Prancūzijoje animali paveikslų tema. 

dusių po milijonus metų trukusios gamtinės atrankos, o 
išnyko iš tikro žaibiškai, turint galvoje evoliucijos mas- 
tą. Pavyzdžiui, Šiaurės Amerikoje buvo ne tik dvi ma- 
mutų rūšys, bet ir daug milžiniškų žemės tinginių — lė- 
tai kėblinančių žolėdžių iki 6 m ilgio ir 3 t svorio. Jie 
dalijosi kraštovaizdžiu su tokiais padarais kaip kastori- 
dai (meškos dydžio bebrai milžinai), gliptodontai (di- 
džiuliai šarvuočiai), pirmykščiai kupranugariai ir įvai- 
rūs mėsėdžiai, kad ir smilodontas, kardadantis tigras su 
20 cm iltiniais dantimis. Panaši ir Australijos gyvūnijos 
istorija — čia kadaise gyveno nepaprastai daug milžiniš- 
kų kengūrų, vombatų, sterblinių, panašių į raganosius, 
ir didžiulių kačių. 

Staigus stambiųjų gyvūnų išnykimas visuose zemy- 
nuose paskutinio ledynmečio pabaigoje yra viena didžių- 
jų paslapčių, su kuriomis susiduria praeities tyrinėtojai. 
Tik Afrika palyginti mažai nukentėjo nuo šios išnykimo 
bangos, o kodėl įvyko būtent taip, tai papildomas gal- 
vosūkis mokslininkams. Vyrauja du pagrindiniai aiški- 
nimai: kad tuos gyvūnus išnaikino lemtingos klimato 
permainos, vykusios pleistoceno pabaigoje, arba vienas 
mirtinas plėšrūnas, tuomet jau gyvenęs kiekviename že- 
myne, Homo sapiens. 


Mamutų baigtis 

Ypač daug dėmesio ginčijantis skiriama vienam iš išny- 
kusių gyvūnui, mamutui. Iš tikrųjų išnyko dvi mamutų 
rūšys: gauruotasis mamutas (Mammuthus primigenius), 
gyvenęs šiaurinėje Eurazijoje ir Šiaurės Amerikoje, ir Ko- 
lumbijos mamutas (M. columbi), išimtinai Šiaurės Ame- 
rikos gyvūnas, gyvenęs jos pietuose, Meksikoje. Kaip ir 
kitos megafaunos rūšys, mamutai išnyko prieš 13 000— 
11 500 metų, išskyrus relikting gauruotųjų mamutų po- 
puliaciją, kuri Vrangelio saloje, Arkties vandenyne, iš- 
gyveno dar 6000 metų. Klausimas, kodėl jie išliko, tik 
padidina mamutų išmirimo paslaptį; nors kad išliktų, 
jie tapo nykštukais, ne aukštesniais kaip 1,8 m, palygin- 
ti su įprastais 3—3,6 m ūgio mamutais. 


Klimato hipotezė 

Galimas dalykas, kad Vrangelio saloje mamutai išgyve- 
no ilgiau, nes tos salos augalija liko beveik tokia pati, 
kokia buvo pleistocene, — labai įvairus žolių ir kitų žie- 
dinių augalų mišinys, puikus pašaras mamutams. Šio 
tipo augalija, vadinama „mamutų stepe“, kitados buvo 
paplitusi šiaurinėje Eurazijoje ir Šiaurės Amerikoje, ta- 
čiau kai mažiau nei prieš 20 000 metų klimatas ėmė 


iš 


= 

Čia pavaizduoti Kolumbijos mamutai, besiganantys 
Kolorado plynaukštėje, pietvakarinėje JAV dalyje, 
maždaug prieš 15 000 metų. 


darytis šiltesnis ir drėgnesnis, ją pakeitė naujos augalų 
rūšys. Šiauriausiose srityse stepę išstūmė pelkėta tundra, 
lėtai auganti ir stokojanti maistingų medžiagų. Tokia 
gamta tinka tik prisitaikiusiems žolėdžiams, pavyzdžiui, 
kerpėmis mintantiems šiauriniams elniams. Toliau į pie- 
tus vešlų žolės, žiedinių augalų ir krūmokšnių mišinį, 
tūkstantmečiais maitinusį mamutus, nustelbė tankūs 
miškai, prerijos ir pusdykumės. Dėl šių padidėjusios ši- 
lumos ir drėgmės sukeltų esminių augalijos pokyčių grės- 
mingai susiaurėjo mamutų arealas, ir jų skaičius pradė- 
jo sparčiai mažėti, kol jie visiškai išnyko. 

Iš pradžių ši hipotezė, mamutų išnykimą aiškinanti 
klimato ir augalijos pokyčiais, atrodo labai įtikinama, 
tačiau iškyla šiokių tokių sunkumų jai pagrįsti. Reikš- 
mingiausias yra faktas, kad mamutai sėkmingai išgyve- 
no daugelį ankstesnių klimato permainų laikotarpių, la- 
bai panašių į tą, kuris įvyko prieš 20 000-11 600 metų. 
Paskutinis ledynmetis buvo tik vienas iš daugelio per 
pastarąjį milijoną metų. Ledynmečiai kaitaliojosi su šil- 
to ir drėgno klimato laikotarpiais, labai panašiais į šių 
laikų klimatą, kai įsivyravo miškai, pievos ir tundra. Ta- 
čiau mamutai visus juos išgyveno, turbūt pasitraukda- 
mi į sritis, kuriose išlikdavo kažkas panašaus į stepę, o 
paskui, kai klimato ir augalijos sąlygos vėl pasidarydavo 
mamutams palankios, jie vėl išplisdavo. Atrodo, nėra 
priežasties, dėl kurios jie nebūtų galėję to padaryti pas- 
kutinio ledynmečio pabaigoje. Kitas mamutų išnykimo 
aiškinimo klimato permainomis trūkumas yra tai, kad 

mamutai — ne vieninteliai išnykę gyvūnai. Daugelis ki- 
tų gyvūnų gyveno visiškai skirtinguose arealuose, o kli- 
matui šylant ir drėgnėjant jų mėgstamų augalų galėjo 


net daugėti. 


Viršuje 40 000 metų amžiaus 
mamučiuko - praminto 
Dima - liekanos buvo rastos 
1977 m. Sibire. 


Dente (Kolorado valstija) 
1932 m. atlikti kasinėjimai 
pirmąkart aiškiai parodė 
svaidomųjų ginklų antgalių 
ryšį su mamutų kaulais 
Šiaurės Amerikoje. 


KAS IŠNAIKINO DIDŽIUOSIUS ŽVĖRIS? 


Naikinamoji žmogaus veikla 

Šios problemos paskatino kai kuriuos mokslininkus pa- 
laikyti nuomonę, kad mamutai ir kiti stambieji žvėrys 
buvo išmedžioti iki išnykimo. Šią teoriją daugiau kaip 
prieš 30 metų atkakliai gynė Paulas Martinas iš Arizo- 
nos universiteto, ir iki šiol tai, ko gero, įtikinamiausias 
aiškinimas. Jis labiausiai domėjosi Šiaurės Amerika ir 
pabrėžė, kad žmonių atvykimas į tą žemyną sutapo su 
megafaunos išnykimu. Jis teigė, kad nauji atvykėliai, at- 
keliavę į Aliaską per dabar apsemtą Beringiją (aplink Be- 
ringo sąsiaurį) ir traukdami per žemyną į pietus, išnaiki- 
no stambiuosius gyvūnus. 

Ši kultūra vadinama Klovio kultūra pagal pavadini- 
mą vietovės, kur pirmąkart aptikti šių žmonių pėdsakai; 
pagrindinis jų skiriamasis požymis yra dideli akmeni- 
niai iečių antgaliai, sudarę dalį mirtinų medžioklės įna- 
gių. Ši kultūra, kurios pėdsakų randama visoje Šiaurės 
Amerikoje, klestėjo prieš 13 500-13 350 metų. Pirmykš- 
čiai kupranugariai, žemės tinginiai ir mamutai niekad 
nebuvo susidūrę su tokiu plėšrūnu, kurio mirtini gin- 
klai derinosi su gebėjimu medžioti didelėmis grupėmis, 

Australija 
Šiaurės 
Amerika 
Afrika 

0% 

100% = 

Madagaskaras 
irNaujoji 50% 
Zelandija 

0% = 


prieš 100 000 
metų metų metų metų 


prieš 10 000 prieš 1000 prieš 100 


Išlikusių stambiųjų gyvūnų kiekis 


spęsti spąstus ir pulti iš pasalų. Šiaurės Amerikos situa- 
cija tikriausiai buvo visiškai nepanaši į Afrikos, kur stam- 
bieji žinduoliai vystėsi greta žmonių, kaip grobuonių, ir 
galbūt įgijo įpročių, leidžiančių jiems apsiginti nuo žmo- 
nių rengiamų medžioklių. Tuo turbūt galima paaiškin- 
ti, kodėl tame žemyne išnyko palyginti nedaug žvėrių. 

Yra tiesioginių įrodymų, kad Klovio žmonės medžio- 
jo mamutus. Keliose archeologinėse vietose rasta ma- 
muto kaulų drauge su iečių antgaliais; toks ryšys pirmą 
kartą buvo atskleistas per kasinėjimus Dente (Kolorado 
valstija) 1932 m. Pavyzdžiui, Lenerio rančoje, Arizonos 
San Pedro slėnyje, buvo rasti 13 mamutų griaučiai su 
iečių antgaliais ir ugniakurais. Atrodo, kad buvo išskers- 
ta visa mamutų šeima, susirinkusi prie upės. 


Vis dėlto išmedžiojimo teorija taip pat turi rimtų trū- 
kumų. Nors surasta keletas mamutų žudymo vietų, nė- 
ra tiesioginio įrodymo, kad buvo medžiojami ir kiti stam- 
bieji gyvūnai, išskyrus labai retus atvejus, pavyzdžiui, 
Kimzvike (Misūrio valstija) rasti mastadonto (dramblio 
ir mamuto giminaičio) kaulai. Kitas pavyzdys: urvuose 
aptiktos mėšlo liekanos liudija, kad kadaise gyveno daug 
žemės tinginių, ir jie turėjo būti lengvas grobis. Surin- 
kus daugiau žinių apie Klovio žmones, atrodo, kad iš 
tikro jiems labiau rūpėjo medžioti mažesnius žvėris ir 
rankioti augalus. 

Be to, dabar darosi aišku, kad Klovio žmonės buvo 
ne pirmieji žmonės, atkakę gyventi į Ameriką. Archeo- 
loginiai duomenys iš 14 000 metų amžiaus gyvenvietės 
Monte Verdėje (pietinė Čilė) parodo, kad žmonės Šiau- 
rės ir Pietų Amerikoje gyveno kelis tūkstančius metų 
prieš stambiųjų gyvūnų išnykimą. Taip pat ir Australi- 
joje, — būtų galima panašiai kalbėti apie žmonių, kaip 
plėšrūnų, atvykimą čia — beveik nerasta išnykusios gy- 
vūnijos kaulų, susijusių su žmogaus veikla. 

Klimato pokyčiai ar medžioklė? Mokslininkai iki šiol 
nesutaria, kuri iš šiųdviejų priežasčių iš tikrųjų nulėmė 
megafaunos išnykimą. O kai kurie net siūlo visiškai ki- 
tokį aiškinimą: žmonės paskleidę po pasaulį epidemiją, 
kuri mirtinai paveikusi megafauną. Gali būti, kad nėra 
vienintelio paaiškinimo: gal kai kurios rūšys buvo išnai- 
kintos medžiotojų, o kitos paliko savo arealus ir negalė- 
jo prisitaikyti prie naujo klimato. Turime atsiminti, kad 
bet kuriame regione visos rūšys buvo dinamiškų ekolo- 
ginių bendrijų nariai. Dingus vienai rūšiai, sutrikdavo 
pusiausvyra tarp plėšrūnų ir jų grobio, o tai galėjo pri- 

Bet kuri teorija, mėginanti išaiškinti, kas 
išnaikino stambiuosius medžiojamuosius 
žvėris, turi paaiškinti jų išnykimą visuose 
žemynuose, išskyrus Afriką. 


vesti prie vienų populiacijų suklestėjimo ir kitų nyki- 
mo. Žinoma, mamutai apibūdinami kaip pagrindinė rū- 
šis. Tačiau neatrodo, kad pakako vien klimato permai- 
nų ar žmonių naikinamosios galios — labiausiai tikėtina, 
kad būtent jų derinys turėjo tokį pražūtingą poveikį gy- 
vūnų populiacijoms. 

Baigiantis pleistocenui, mamutai tikriausiai nuken- 
tėjo, ypač per sausras, ištikusias Amerikos pietvakarius 
Klovio laikotarpiu ir tuoj pat po jo, per labai šaltą ir 


Dešinėje Vadinamasis 
Džefersono mamutas, gerai 
išsilaikę griaučiai, dabar 
saugomi Amerikos gamtos 
mokslo muziejuje. 


Didžioji 
kengūra 


KAS IŠNAIKINO DIDŽIUOSIUS ŽVĖRIS? 


sausą vėlyvojo driaso fazę (prieš 12 600-11 500 metų), 
kuri užėjo prieš pat visuotinį atšilimą. Šiais laikotarpiais 
palyginti silpni gyvūnai galbūt rinkdavosi prie vandens 
šaltinių, panašiai kaip Afrikos drambliai per sausras mūsų 
dienomis, — ir labai lengvai tapdavo Klovio medžiotojų 
laimikiu. Net kelių gyvūnų užmušimas galėjo nulemti 


skirtumą tarp rūšies, kuri būtų atsigavusi grįžus palan- 
kesnėms klimato sąlygoms, ir tos, kuri jau buvo pasmerk- 
ta išnykti. 

Sterblinis Diprotodontas Trumpasnukė Didžioji trumpasnukė 
liūtas kengūra kengūra 
LPF D d 

Kaip prasidėjo 


žemdirbystė ? 


Laikas: prieš 12 000-4500 metų 


Vieta: Artimieji Rytai, Meksika, Kinija, Andai, Jungtinių Valstijų rytai, Afrika šalia Sacharos 


Tai buvo neolito revoliucija. 


V. GORDON CHILDE, 1936 


D IDŽIĄJĄ ŽMONIJOS PRAEITIES dalį žmonės gyveno iš 
medžioklės ir rankiojimo. Mes išsivystėme kaip 
rūšis gerokai anksčiau, nei mūsų protėviai pradėjo gy- 
venti nuolatinėse gyvenvietėse, augindami kultūrinius 
augalus ir prijaukintus gyvulius, — žemdirbystė yra iš 
esmės naujas įvykis, ir archeologai dar toli gražu nesu- 
pranta, kodėl atėjo tokia radikali žmogaus gyvensenos 
permaina. Pirmą kartą tai įvyko kiek mažiau kaip prieš 


12 000 metų Artimųjų Rytų „derlingajame pusmėnu- 
lyje“. Neilgai trukus žemdirbystė buvo savarankiškai 
išrasta dar šešiose pasaulio vietose: centrinėje Meksi- 
koje apytikriai prieš 9000 metų; kiek vėliau pietų ir 
šiaurės Kinijoje; paskui centriniuose Anduose, maždaug 
prieš 7000 metų; ir galiausiai Jungtinių Valstijų ry- 
tuose ir Afrikoje šalia Sacharos, maždaug prieš 4500 


metų. 


| 


Bendra visų šių atskirai vykusių permainų aplinkybė $ 


yra tai, kad žemdirbystė prasidėjo pasibaigus paskuti- 
niam ledynmečiui ir tikriausiai buvo neatsiejama nuo 
aplinkos pokyčių, susijusių su visuotiniu atšilimu ir žy- 
miu žmonių populiacijos padidėjimu. Tačiau kiekvie- 


Kairėje Gyvenvietės kalvos 
Jeriche papėdėje išlikę 
griuvėsiai ankstyvojo 
žemdirbių kaimo, kuriame 
žmonės gyveno mažuose 
apskrituose būstuose, 
tačiau pasistatė ir šį didelį 
bokštą. Viršuje Neolitinė 
gipso galva iš Jericho. 


Dešinėje ir apačioje Medžioto- 
jų-rankiotojų gyvenvietė 
Abu Hureiroje (Sirija) buvo 
atrasta po apačioje nupieš- 
to žemdirbių miesto 
plaušaplyčių namais; jie 
vertėsi mišriu žemės ūkiu: 
augino javus ir veisė 
gyvulius. 


KAIP PRASIDĖJO ŽEMDIRBYSTĖ? 


name regione išrasto žemės ūkio tipas visiškai skyrėsi 
nuo kitų; daugiausia jį lėmė vietiniai augalai ir gyvuliai: 
miežiai, kviečiai, avys ir ožkos Artimuosiuose Rytuose, 
kukurūzai Meksikoje, ryžiai Kinijoje, soros, sorgai ir gal- 
vijai Afrikoje šalia Sacharos. Be to, atrodo, kad kiekvie- 
noje teritorijoje buvo savų įvykių ir savų priežasčių, pa- 


skatinusių žmones atsisakyti protėvių gyvensenos, kuriai 
buvo būdinga medžioklė ir rankiojimas. 

Socialiniai Artimųjų Rytų tyrimai 
Ankstyvosios žemdirbystės Artimuosiuose Rytuose tyri- 
mas vyksta jau keletą dešimtmečių. Pradžią padarė Ro- 
bertas Braidwoodas, XX a. penktąjį dešimtmetį kasinė- 
damas Šemšemalio slėnyje, šiaurrytiniame Irake, o šeštąjį 
dešimtmetį Kathleen Kenyon vadovavo kasinėjimams Je- 
riche, Jordano slėnyje. Šios pirmosios pastangos buvo 
sutelktos į Artimųjų Rytų neolito žemdirbių bendruo- 
menes, dar neturėjusias keramikos dirbinių. Vėliau ar- 
cheologai, tokie kaip Oferis Baras-Josefas, parodė, kad 
turime tirti ankstesnius laikus, jei norime kaip reikiant 
suprasti, kodėl prasidėjo žemdirbystė, o archeobotani- 
kas Gordonas Hillmanas padarė reikšmingas įžvalgas, 
tyrinėdamas dar neišnykusią Artimųjų Rytų laukinę au- 
galiją ir atlikdamas per kasinėjimus rastų augalų liekanų 
mikroskopinius tyrimus. 

Dabar aišku, kad turime kreipti dėmesį į daugelį kli- 
mato svyravimų per paskutinius pleistoceno tūkstant- 
mečius, o ne vien į stulbinantį visuotinį atšilimą, vy- 
kusį prieš 11 600 metų. Maždaug prieš 14 500 metų 
Artimųjų Rytų pajūrio sritis ir upių slėnius dengė tan- 
kūs mišrūs ąžuolynai, o visur kitur plytėjo vešli stepė 
su daugybe maistinių augalų. Čia augo kultūrinių kvie- 
čių ir miežių laukiniai protėviai, kurių sėklų, matyt, 
gausiai prisirinkdavo Natufo kultūros medžiotojai-ran- 
kiotojai, pradėję gyventi nuolatinėse gyvenvietėse, pa- 


vyzdžiui, Ain Malahoje (Izraelis) ir Abu Hureiroje (Si- 
rija). Tai buvo beprecedentis mūsų protėvių žingsnis, 
kurį žengti iš dalies padėjo gausybė medžioklei priei- 
namų gazelių bandų. 

Beveik 2000 metų šios bendruomenės klestėjo ir su- 
kūrė daug kultūros dalykų, paprastai siejamų su žem- 
dirbiais: akmens architektūros, turtingų kapų, meno dir- 
binių ir išradingą augalų sėklų malimo technologiją. 
Paskui, maždaug prieš 12 600 metų, klimatas smarkiai 
pablogėjo. Vietoje šiltų orų ir gausių kritulių medžioto- 
jus-rankiotojus staiga užklupo ledynmečio sąlygos, tru- 
kusios visą tūkstantmetį: užėjo sausros ir labai sumažėjo 
renkamųjų augalų bei medžiojamųjų žvėrių. Atrodo, jog 
šis trumpas klimatinis vėlyvojo driaso laikotarpis prasi- 
dėjo kaip tik tada, kai medžiotojų-rankiotojų bendruo- 
menės kaip niekada išaugo, ir todėl jo pasekmės buvo 
labai skaudžios. 

Tapo nebeįmanoma sėsliai gyventi, ir žmonės vėl per- 
ėjo prie labai judraus gyvenimo, kai vienoje vietoje neap- 
sistojama ilgiau kaip kelis mėnesius. Vis dėlto šioks toks 
ryšys su ankstesne gyvensena buvo išsaugotas. Apleisti 
kaimai išliko kaip kapinės — spėjama, jog būreliai buvu- 
sių jų gyventojų periodiškai rinkdavosi prie senųjų gy- 
venviečių, kad bendrai palaidotų savo mirusiuosius, ir 
kartais atsinešdavo krepšius kaulų ar tik kaukolių, iškas- 
tų iš laikinų kapų medžiojimo vietose. Todėl galimas 

Gandž Darehas „Derlingasis pusmėnulis“. 
Šiuose lanku 
išsidėsčiusiuose didžiųjų 
upių slėniuose atsirado 
pirmosios žemdirbių 
gyvenvietės ir pirmosios 
civilizacijos. Viena 
svarbiausių šios srities 
ypatybių buvo tai, kad 
žemdirbių kultivuojamų 
augalų rūšių laukinius 
pirmtakus jau daugelį 
tūkstantmečių vartojo 
medžiotojai-rankiotojai. 

dalykas, kad sėslios gyvensenos laikotarpis prieš 14 500- 
12 500 metų įdiegė kultūrinius įpročius, kurių tie žmo- 
nės neužmiršo per vėlyvąjį driasą ir kurie buvo labai svar- 
būs vėliau kuriantis žemdirbių kaimams. 

Tikėtina, kad, norėdami sukaupti maisto atsargų 
sausringomis vėlyvojo driaso sąlygomis, žmonės pradė- 
jo kultivuoti augalus, juos ravėdami, persodindami ir 
laistydami. Tiesą sakant, tą daryti jie tikriausiai buvo 
pradėję prieš daugelį metų, kai sėsliai gyveno kaimuose, 
nes tokią veiklą patvirtina daiktiniai įrodymai, palikti 
daugelio tarpinio laikotarpio medžiotojų-rankiotojų 
grupių. Laukinių augalų kultivavimas leido žmonėms 
gauti didesnius derlius ir planuoti savo veiksmus; patys 
to nežinodami, jie iš esmės davė pradžią kultūrinių au- 
galų raidai. 

Pagrindinė kultūrinių javų ypatybė yra tai, kad su- 
brendę grūdai lieka ant stiebo, užuot patys pasisėdami. 
Tai reiškia, kad žemdirbys gali pasiimti grūdų savo po- 
reikiams ir pasilikti jų, kiek reikia naujai sėjai. Panašiai 
kultūriniai žirniai lieka ankštyse — jie „laukia pjovėjo“, 
anot garsaus augalų kultūrinimo specialisto Danielio Zo- 
hary. Tarp laukinių kviečių ir miežių derliaus tikriausiai 
būdavo šiek tiek mutantų, išlaikančių savo sėklas, o kai 
vėlyvojo driaso derliaus nuėmėjai ir kultivuotojai nu- 
pjaudavo javus ir pasilikdavo grūdų, kad vėliau pasėtų 
kitur, šie mutantai neproporcingai pasidaugindavo už- 
augintų javų derliuje. 

Tikėtina, kad šie žmonės, kultivavę augalus prieš 
žemdirbystės atsiradimą, greitai išsiaiškino, jog lauki- 
niai javai gerai auga aliuvinėse Jordano slėnio dirvose, 
ypač arti gamtinių vandens šaltinių. O kai dėl staigaus 
visuotinio atšilimo prieš 11 600 metų labai pagausėjo 
lietaus ir šilumos, būtent šiame slėnyje žmonės galėjo 
sugrįžti prie sėslios gyvensenos. Be to, jie pradėjo sta- 
tytis plaušaplyčių namus, ypač Jeriche. Cia buvo pa- 
statyti akmeninis bokštas ir siena — pastaroji tikriau- 
siai ne karo tikslais, bet kad apsaugotų nuo potvynių ir 
dumblo antplūdžių. Per kelis kilometrus į šiaurę buvo 
įkurta Netiv Hagdudo gyvenvietė. Joje išliko miežių 
auginimo pėdsakų, nors tai iš esmės dar galėjo būti lau- 
kiniai augalai. Čia ir Jeriche, matyt, buvo tęsiami ir 
tobulinami vėlyvojo driaso klajoklių medžiotojų-ran- 
kiotojų laidojimo ritualai, ypač žmogaus kaukolių eks- 
humavimo ir perlaidojimo paprotys. Kadangi daugelis 
jų įrankių irgi lieka tie patys, galima spėti, kad me- 
džioklė ir augalų rankiojimas nenutrūko. Panaši raida 


KAIP PRASIDĖJO ŽEMDIRBYSTĖ? 


Trinamosios girnos Abu Hureiroje. Prasidėjus žemdirbystei, 
atsirado daug sunkaus darbo. 


vyko visame „derlingajame pusmėnulyje“. Pietų Tur- 
kijoje ir šiaurės Irake buvo pastatyti kai kurie iš tobu- 
liausių ankstyvojo neolito kaimų — juose rastos moli- 
nės skulptūrėlės byloja apie naują ideologiją. Prancūzų 
archeologas Jacgues'as Cauvinas mano, kad tai buvo 
susiję su nauju požiūriu į žemę, nulėmusiu visišką žem- 
dirbystės įsigalėjimą. 

Atsiradus šiems kaimams, niekas nebegalėjo sustab- 
dyti žemdirbystės raidos. Žinome, kad tie kaimai buvo 
sujungti vienas su kitu prekybos keliais, kuriais buvo 
vežamos tokios medžiagos kaip obsidianas (vulkaninis 
stiklas) ir jūros kriauklės; atrodo, kad šiais prekybos tin- 
klais keliaudavo ir grūdai bei sukultūrinti augalai. Greitai 
tie kaimai ėmė auginti laukuose javus, taip pat žirnius ir 
lęšius, kad išmaitintų gyventojus, kurių skaičius pradė- 
jo sparčiai augti. Per 1000 metų buvo prijaukintos pir- 
mosios ožkos, paskui ir galvijai. Kaimai virto miestais su 
dideliais dviaukščiais akmeniniais namais, gatvėmis, kie- 
mais ir sandėliais. Taip baigėsi pradinė žemdirbystės fa- 
zė, kurią pradėjo prieš 14 500 metų gyvenę pirmieji sės- 
lūs medžiotojai-rankiotojai, pratęsti paskatino vėlyvojo 
driaso klimato permaina ir kuri paruošė dirvą pirmo- 
sioms civilizacijoms atsirasti. 

Uolų meno paslaptys 


Laikas: nuo vėlyvojo pleistoceno 
Vieta: visas pasaulis 


Beveik tuo pačiu metu pasirodo skulptūros ir piešiniai, o geriausi tos kūrybos pavyzdžiai pasiekia toki aukštą 
meistriškumo lygį, kad sužavėti atradėjai sako, jog kai kuriais atžvilgiais jie puikesni už graikų darbus. 


D IDŽIUMĄ MŪSŲ ARCHEOLOGINĖS medžiagos sudaro 
ne spindintis auksas, bet liekanos, daiktai, pamesti 
arba palikti jiems susidėvėjus, sulūžus ar tapus nereika- 
lingiems. Mokslininkai parašo ištisas knygas apie moli- 
nių indų duženų rinkinius, nematę nė vieno sveiko ap- 
rašinėjamų indų egzemplioriaus, o paskui mėgina atkurti 
puodžių gyvenseną. Uolų menas, priešingai, yra tiesio- 
ginis liudijimas: šie iš praeities mus pasiekę paveikslai 
atspindi tai, kaip senovės žmonės patirdavo savo pasau- 
lį. „Patirdavo“ tikslesnis žodis negu „matydavo“, nes pa- 
tirtis suteikia pavidalą tam, ką žmogus regi, pastebi ir 
net ko nepastebi. 


W. J. SOLLAS, 1911 


Nors nuostabiausi yra Prancūzijos ir Ispanijos urvų 
akmens amžiaus meno kūriniai (p. 96-100), dauguma 
uolų piešinių yra vėlesnių laikų, jie labiau išsisklaidę po 
pasaulį ir randami ant atvirų ar mažumą pridengtų uolų, 
o ne giliai urvuose. Kur tik esama uolų, gali būti ir uolų 
meno. Dauguma pasaulio sričių, kuriose rasta žymių uo- 
lų meno pavyzdžių — Skandinavija, tolimieji JAV vaka- 
rai, mažai gyvenami Australijos rajonai, centrinės Sacha- 
ros kalnų virtinės, — yra, kaip ir galima tikėtis, raižytos 
vietovės su uolų atodangomis. Be to, uolų piešiniai pasi- 
skirstę labai nevienodai, tarsi pagal skirtingus senovės mo- 
delius: vienas ar du milijonai Alpių uolų piešinių susitel- 


Kairėje Šiose Australijos 
smiltainio uolose išliko 
viena iš uolų meno 
brangenybių. Tai 
archajiškas, raudona ochra 
nutapytas kengūros 
atvaizdas Kakadu 
nacionaliniame parke, 
Šiaurės Australijoje. 


Dešinėje Pietų Afrikos uolų 
paveikslams būdingas 
linijos grakštumas ir 
spalvingumas. Priekiniame 
plane matyti antilopių kanų 
eilė, už jų didelės žmonių, 
vilkinčių apsiaustais, 
figūros, o viršuje - judrios 
smulkios figūros. Žvėrių 
perėjos priedanga, Drakono 
kalnai, Pietų Afrika. 

Dešinėje Be tapybos, uolų 
mene buvo naudojamas 
uolos paviršiaus 
nuskaldymo metodas; taip 
sukurtas šis lokio atvaizdas 
Altoje, šiaurės Norvegijoje. 


kę tik dviejuose šiaurės Italijos slėniuose, Valkamonikos 
ir Valtelinos, o viename Prancūzijos kalne, Bego, yra apie 
30 000 uolų piešinių, nors visame likusiame kalnagūbry- 
je iš viso rasta tik pora tūkstančių atvaizdų. 


Medžiotojų uolų menas 

Taigi koks yra tas vaizduojamas pasaulis? Jis įvairus — 
kengūrų ir echidnų piešiniai Australijoje, antilopių ka- 
nų ir gazelių Pietų Afrikoje, lokių ir šiaurinių elnių Nor- 
vegijoje. Tačiau bent vienu atžvilgiu medžiotojų uolų 
menas nuoseklus. Beveik visuomet vyrauja gyvūnai ir, 
matyt, apgalvotai pasirenkami ne tie, kurie dažniausiai 


pasitaikydavo senovės gamtoje ar kurių kaulų randame 
archeologinėse vietose. Akivaizdu, kad būdavo pasiren- 
kami žvėrys, reikšmingi kažkokia kita prasme. Priešin- 
gai, augalų atvaizdų pasitaiko retai (bet augalus ir sun- 
kiau atpažinti negu savitus žvėrių pavidalus), nors 
žinome, kad didesnę medžiotojų-rankiotojų maisto dalį 
sudarė augalai, o ne mėsa. Gamtovaizdžių uolų paveiks- 
luose, galima sakyti, nėra. Kokia to priežastis? 

Atsakyti į šį klausimą padeda žinios apie dabar gyve- 
nančias medžiotojų-rankiotojų tauteles arba tas, kurios 
išliko iki istorinių laikų. Daugelis medžiotojų-rankioto- 


jų laiko ypatingais vienus ar kitus gyvūnus — lokius šiauri- 

niuose Eurazijos kraštuose, antilopę kaną sanų tautelė 
Drakono kalnuose Pietų Afrikoje, snieginį aviną pietry- 
tinėje Kalifornijoje, — ir šių žvėrių atvaizdai vyrauja jų 
mene. Kai kurie žvėrys siejami su aiškiaregystės prakti- 
ka, ir kartais žinome, kuo jie svarbūs: snieginis avinas 
Kalifornijoje siejamas su lietaus sukėlimu, o gyvena jis 
kalnuose netoli Mirties slėnio, sausringiausios vietovės 
Šiaurės Amerikoje. 

Kadangi su aiškiaregyste susipynusi pasaulėjauta, ne- 
atskiriama nuo transo ir šamanų, arba išminčių, žinių 


Dešinėje Žmogaus 
„dinamiškoji figūra“, 
vienoje rankoje laikanti du 
bumerangus, dėvinti 
puošnų galvos apdangalą ir 
didžiulį „turniūrą“ už 
juosmens. Vakarų 
Arnhemlendas, Šiaurės 
Australija. 


Kairėje Šie snieginio avino 
atvaizdai iškalinėti 
bazaltinės uolos paviršiuje 
Pakrantės kalnagūbryje, 
netoli Mirties slėnio 
(Kalifornijos valstija, JAV). 


bei įgūdžių, yra paplitusi tarp šių laikų medžiotojų-ran- 
kiotojų bendruomenių, pagrįstai galima tikėtis, kad ji 
buvo būdinga senovės medžiotojų-rankiotojų bendruo- 
menėms. Tokių tikėjimų ženklas gali būti pasikartojan- 
tis vienos gyvūnų rūšies iškėlimas ir kiti būdai, kuriais 
transo būsenos išgyvenimai — besvoriškumas, „pleveni- 
mas“, skridimas arba kitoniskumas, panašus į mirtį, — 
išreiškiami vaizdinėmis metaforomis. Galbūt taip reikė- 
tų aiškinti archajiškas šiaurinės Australijos „dinamišką- 
sias figūras“. Remiantis šiuo požiūriu, darosi aišku, ko- 
dėl uolų paveikslai buvo kuriami urvuose (per paskutinį 
ledynmetį Europoje, paleolito laikotarpiu, taip pat piet- 
rytinėje Amerikoje ir majų kraštuose) — buvo tikima, kad 
tokiose požeminėse vietose, tamsiose ir neprieinamose, 
galima susidurti su anapusiniu pasauliu. 

Šiandien Vakaruose daugumos mūsų dvasinis pasau- 
lis susiaurėjęs — mes nebetikime dvasiomis arba būtybė- 
mis, kurios tarsi panašios į žmones, bet kitokios, ir gy- 
vena tarp mūsų. Tačiau, kai tiesiogiai susipažįstame su 
uolų menu, dažnai pamatome, kad žvėrių ar paukščių 
atvaizdai nėra tokie, kokie atrodo iš pirmo žvilgsnio. Gal- 
būt nupiešta elnio figūra, bet iš tikro tai greičiau dvasių 
pasaulio nei žemiškos ir fizinės tikrovės būtybė. Todėl, 
kai žiūrime į priešistorinius paveikslus, turime vertinti 
juos dvejopai. Pirmiausia galime juos suprasti kaip tik- 
rovę atspindinčius atvaizdus: lokių, banginių ar otų pie- 
šiniai liudija, kad tie gyvūnai gyveno tuometinėje aplin- 

koje ir buvo žinomi žmonėms. Tačiau galimas dalykas, 
kad banginis buvo daugiau negu biologinė būtybė ir ban- 
ginio atvaizdas turėjo gilesnę prasmę. 

Tas pats aiškinimas tinka ir figūroms, kurias supran- 
tame kaip antropomorfiskas — žmonių pavidalo. Nors 
jos atvaizduotos kaip žmonės, gali priklausyti ir dvasių 
pasauliui. Galbūt jų net negalima paprasčiausiai priskirti 
vienai kategorijai: Mergelė Marija krikščioniškojoje iko- 
nografijoje yra „tiesiog“ jaunos moters paveikslas, — bet 
už jos fizinio asmens slypi daug ir šventų prasmių. 

Kai būtybės atvaizdas tik iš dalies žmogiškas, galime 
būti tikri, kad jis turi prasmę, išeinančią už paprasto pa- 
vaizdavimo ribų. Toks yra „vandens dvasios moters“, kuri 
gyvena vandenyje ir įtraukia į jį mirtinguosius, kai iš- 
muša jų valanda, uolos paveikslas Bighorno baseine (Va- 
jomingo valstija, JAV). Būdingas ir nedviprasmiškas uolų 
meno motyvas, susijęs su dvasių pasauliu, yra „terian- 
tropas“ — pusiau žmogaus, pusiau žvėries atvaizdas. 


Viršuje Teriantropiškos 
figūros, pusiau žmonės, 
pusiau žvėrys - šiuo atveju 
pusiau kanos, - iš Drakono 
kalnų Pietų Afrikoje. 
Dešinėje Pirmųjų žemdirbių 
uolų piešiniai atspindi jų 
pasaulio patirtį ir naujosios 
gyvensenos išradimus. Čia 
keturratį vežimą traukia du 
arkliai. Valkamonika, Breša, 
šiaurės Italija. 


UOLŲ MENO PASLAPTYS 


Dešinėje Dvi „dinamiškosios 
figūros“: dešinėje žmogus, 
kairėje būtybė gyvūno 
galva. Džuvaras, Šiaurės 
teritorija, Australija. 


L 


Pietų Afrikoje tai žmogaus figūra su antilopės kanos galva 
ir kanopomis, o Australijoje — žmogaus figūra su skrai- 
dančiojo šuns (vaisėdžio šikšnosparnio) galva. Dažnai 
teriantropai piešiami šalia „paprastų žmonių“ arba su 
jais bendraujantys. Galimas dalykas, kad tokios figūros — 
tai žmonės, susiję su gyvūnų dvasiomis, arba jos pačios 
yra dvasinės būtybės — geros ar piktos, nekenksmingos 
ar pavojingos, šventos ar visokios vienu metu, — įgavu- 
sios žmogaus pavidalą. 


Pirmųjų žemdirbių uolų menas 
Kaip matome uolų mene, žemdirbių pasaulis ir pasaulio 
išgyvenimas smarkiai skiriasi nuo medžiotojų-rankioto- 


25 


25 


AKMENS AMŽIAUS PASLAPTYS 


jų. Taigi ir Europoje medžiotojų-rankiotojų vėlyvojo 
pleistoceno uolų menas užleidžia vietą visai kitokiems 
neolito ir bronzos amžių piešiniams, kurių dauguma iš- 
raižyti atvirame ore ir ant plokščių akmenų paviršių, o 
ne tapyti uolų priedangose ar urvuose. Krinta į akį nau- 
josios gyvensenos išradimai: plūgai ir juos traukiantys 
jaučiai, metaliniai durklai ir alebardos, valtys, rąstiniai 


namai. Tačiau ir vėl pastebima apgalvota atranka. Alpių 
uolų menui būdinga alebarda, į kirvį panašus ginklas, 
retai pasitaikantis tarp archeologinių radinių. Taigi ži- 
nome, kad alebarda buvo reikšminga kaip daiktas, ta- 
čiau nežinome, ką ji reiškė. Durklai ir alebardos daž- 


niausiai susiję su vyriškos lyties figūromis; todėl mano- 
me, kad jų prasmės reikia ieškoti vyrų veikloje. 


Uolų meno kilmė 

Niekaip nepavyksta atskleisti uolų meno atsiradimo pa- 
slapties. Kitaip nei senovės technologijos, pavyzdžiui, puo- 
dininkystė ar mūrininkystė, kurios, matyt, laipsniškai to- 
bulėjo kaupiantis profesiniams įgūdžiams, ankstyvasis uolų 
menas jau pakankamai nuostabus ir tobulas. Du naujai 
atrasti ištapyti Koské ir Šovė urvai Prancūzijoje yra tokie 
pat puikūs ar net puikesni už garsųjį Lasko urvą ir, regis, 
neabejotinai senesni. Vis gausėjantys ankstyvojo uolų me- 
no radiniai kituose žemy- 
nuose (ne Europoje) rodo tą 
patį — kūrinių grakštumą ir 
meistriškumą nuo anksty- 
viausių laikų ar gal nuo pat 
pradžios. 

Kaip galėjo atsitikti, kad 
nuostabi tapyba ūmai pasi- 
rodė jau susiformavusi — net 
tobula, — užuot palengva to- 
bulėjusi nuo pirmųjų ne- 
grabių bandymų? Tačiau 
galbūt tik mums dabar taip 
atrodo, o iš tikrųjų gal bu- 
vo kitaip: gal vyko ilga evo- 
liucija, o ankstyvasis menas 
buvo kuriamas ant medžio 
ar kitų irių medžiagų arba 
ant uolų atvirame ore ir ne- 
išliko. Mokslinių įrodymų 
visuma kol kas palanki stai- 
gaus susiformavusių meno 
atvaizdų atsiradimo teorijai. 


Kairėje Nors priešistorinės 
Europos vėlyvasis uolų 
menas priklausė žemdirbių 
pasauliui, jis atsirado 
laikotarpiu, kai aplinka labai 
skyrėsi nuo dabartinės. 
Žemiau šių bronzos amžiaus 
uolų raižinių Masleberge, 
Bohuslane (Švedija), plytinti 
žemė, dabar ariamas laukas, 
buvo seklios įlankos 
pakrantė, kai joje buvo 
išraižytos šios figūros. 


Megalitų paskirtis 


Laikas: maždaug 5000 m. pr. Kr. 
Vieta: Europa 


Iš tiesų nežinau, sere, ar labiau stebėtis šių monumentalių griuvėsių didingumu ir sukūrimo būdu, ar jų likimo 
keistumu — juk nėra jokių užrašų nei legendos apie pirminį statinio vaizdą ir paskirtį. 


Bees GROVERIO APMĄSTYMAI puikiai išreiš- 
kia šimtmečiais jaučiamą megalitų trauką: nuo- 
stabios ir įspūdingos vietos, tačiau paslaptingos ir keis- 
tos dėl žinių apie jas stokos. Žodis „megalitas“, sudary- 
tas iš senosios graikų kalbos žodžių „didelis“ ir „akmuo“, 
reiškia būtent tai, „didelį akmenį“, o statinys vadinamas 
megalitiniu, jei pastatytas iš didelių akmenų, kaip Stoun- 
hendžas. Todėl išeitų, kad megalitai gali būti naudoja- 
mi statybai bet kurioje pasaulio dalyje ir bet kuriuo me- 
tu. Ypač įdomios tos vietovės, pavyzdžiui, Khasių kalnai 
Indijoje, kur megalitai buvo naudojami iki pastarųjų 
šimtmečių arba — Etiopijoje ir Madagaskare — taip ne- 
seniai, kad tebegyvuoja šiuolaikinis jų supratimas. Vie- 
nas Madagaskaro gyventojas iš vietinės malagasių taute- 
lės, išmanančios apie megalitus, neseniai aplankęs 
Stounhendžą, aiškiai išsakė savo nuomonę apie jo pa- 
skirtį — svarbiausia tai, kad tie akmenys reiškia protė- 


REVD GROVER, 1847 


vius. Toks šiuolaikinis aiškinimas gali atitikti jų senovi- 
nę prasmę ar būti jai artimas. 

Statyboje megalitai naudojami panašiai kaip medi- 
nės sijos ar rąstai, bet ne kaip akmenys mūrinyje. (Yra 
dar viena mūrinio rūšis, vadinama kiklopų mūriniu, kai 
naudojami didžiuliai akmens luitai, tačiau kitais atzvil- 
giais jis atitinka įprastus mūrijimo būdus.) Be to, turi- 
me netiesioginių įrodymų, o retais atvejais ir išlikusio 
medžio, liudijančių, kad kartu su akmenimis tokiuose 
statiniuose buvo naudojamas ir medis. Kai kuriose An- 
glijos vietovėse medinę statybą pakeitė akmeninė; ir iš 
kitų panašumų galima suprasti, kad medžio ir molio sta- 
tiniai ir megalitiniai statiniai galėjo būti lygiaverčiai, o 
statybos būdas atitiko statybinę medžiagą. 


Karnake, pietų Bretanėje, megalitai stovi išrikiuoti ilgomis 
eilėmis. 

Akmenų ratai 

Britanijos saloms būdingi akmenų ratai, kuriuose stati 
akmenys išrikiuoti tvarkingais ratais arba ovaliais ar kiau- 
šinio formos žiedais. Žymiausias pavyzdys yra Stoun- 
hendžas (žr. p. 136-140). Didžiausias Anglijoje Eivbe- 
rio akmenų ratas turi per 100 akmenų, išdėstytų daugiau 
kaip 400 m skersmens žiedu, o nuo jo vingiuoja ilga 
poromis sustatytų akmenų alėja. 1999 m. buvo nusta- 
tyta, kad du atskiri akmenys — kitos ilgos alėjos lieka- 
nos. Kruopštūs tyrimai atskleidė sudėtingas akmenų ratų 
planavimo proporcijas, o jų matmenys dažnai atrodo esą 


litinio jardo“, kartotiniai, tačiau nesame tikri, ar staty- 
tojai laikėsi tokių proporcijų arba ilgio vieneto. Galbūt 
tai prasimanėme mes, tikėdamiesi iš senovės statytojų 
tikslumo. Kai kurie Škotijos ratai, sudaryti iš aukštų ir 
žemų akmenų pramaišiui, atrodo turį ryšį su Mėnulio 
padėtimi horizonto atžvilgiu tais laikotarpiais, kai jis dan- 
guje juda ypač žemai. Be to, tyrinėjant įvairius statinius, 
pastebimas ryšys tarp megalitų išrikiavimo krypties ir 
Saulės, kito didelio dangaus kūno, judėjimo. 


Megalitinės kameros 

Kita dažnai pasitaikanti Europos megalitų rūšis pana- 
šesnė į pastatą: stati megalitai laiko masyvų akmenų sto- 
gą. Drauge jie kartais sudaro stačiakampę kamerą arba 
kamerą su siauru koridoriumi. Dažnai ši konstrukcija 


j 
tam tikro ilgio vieneto, „megalitinio sieksnio“ ar „mega- 
{ 


paslėpta po akmenų kauburiu arba žemių pylimu, ir dau- 


Šis monolitas stovi Radstono kaimo bažnyčios kieme, 
Jorkšyre, Anglijoje. Galima spėti, kad vieta, dabar šventa 
krikščionims, buvo ypatinga ar šventa ir priešistoriniais 
laikais. 


Senovės Europos megalitai 

Žinomiausi priešistorės megalitai yra senovės Europos. 
Tai atskiri stati akmenys, kai kurie nepaprastai aukšti: 
Radstono monolitas, didžiausias Anglijoje, yra 7,8 m 
aukščio. Didysis sudužęs menhyras (Le Grand Menhir 
Brisė), didžiausias Prancūzijoje, sveria apie 280 tonų; da- 
bar, suskilęs į keturias dalis, jis guli ant žemės, o būtų 
siekęs 20 m — jei kada nors buvo sėkmingai pastatytas. 
Taip pat esama akmenų, sustatytų po du ar tris arba 
ilgomis lygiagrečiomis eilėmis. Meneke, pietinėje Bre- 
tanės pakrantėje, 11 jų eilių driekiasi daugiau kaip 
1100 m, ir jas sudaro 1099 granito megalitai. 

MEGALITŲ PASKIRTIS 


Dešinėje Vienas iš pirmųjų 


šiuolaikinių aiškinimų, kaip 
buvo pastatyti megalitai: 
juos pastatę milžinai. 

XVII a. olandų graviūra, 
vaizduojanti Nyderlandų 
hunebedden (senąja olandų 
kalba tai reiškia 
megalitinius statinius). 


gelis akmenų, kurie dabar laisvai stovi, mūsų nuomone, 
kitados buvo po sampyla. 

Kai kuriuose megalituose, kurių garsiausi yra Niug- 
reindžo ir Nouto rytinėje Airijoje, išraižyti sudėtingi geo- 
metriniai „megalitinio meno“ piešiniai. Niugreindžas pa- 
statytas taip, kad jo kambarį tiesia kryptimi apšviečia 
saulė, kylanti žiemos saulėgrįžos dieną, o Stounhendzo 
megalitai surikiuoti pagal vasaros saulėgrįžą. Noutas, di- 
džiausias airių megalitinis statinys, turi dvi atskiras ka- 
meras su bendra užpakaline siena ir koridoriais, ant jo 
supiltas didžiulis apvalus kauburys; koridoriuose stovin- 
tys akmenys ir kauburio ribas žymintys plokšti akme- 


Kairėje Savitas žymiųjų 
Boino slėnio rytų Airijoje 
megalitiniy statinių 
elementas yra menas: 
įmantrūs piešiniai, išraižyti 
akmenų paviršiuje, tokie 
kaip šis, rastas Noute. 


Dešinėje Viena iš Europos 
megalitinių kamerų rūšių - 
ilgas stačiakampis galerinis 
kapas. Čia matyti Mugu 
Vihane (Finistero 
departamentas, Prancūzija) 
esantis statinys, kadaise 
tikriausiai buvęs padengtas 
žemių sampyla. 


nys išpuošti raižiniais. Šį milžiną supa mažesni kaubu- 
riai su ne tokiomis didelėmis megalitinėmis kameromis. 

Tautosakoje šios megalitinės kameros dažnai siejamos 
su milžinais: Airijoje toks statinys vadinamas „milžinka- 
piu“ ar „milžino našta“, Sardinijoje įprasti „milžinų ka- 
pai“ (tomba di giganti), Nyderlanduose žinoma „huno lo- 
va“ (senąja olandų k. hunebed). Dažnai juose randami 
palaidotųjų palaikai, todėl paprastai jie vadinami kameri- 
niais kapais. Tačiau kartais kaulų nebūna arba megaliti- 
nis statinys ir kauburys pernelyg dideli, palyginti su rastų 
palaikų kiekiu. Kartais su kaulais keistai elgiamasi, pavyz- 
džiui, griaučių kaulai būna sugrupuoti — atskirai kauko- 

lės, atskirai ilgieji kaulai, arba dar randama ir gyvūnų kaulų. 
Didžiausias statinys Banjė, šiaurės vakarų Prancūzijoje, 
dabar stovintis vietinės kavinės kieme, yra 20 m ilgio, 7 m 
pločio ir 3 m aukščio — visiškai tinkamo dydžio pobūvių 
salei įrengti. Kaip ir daugelis, jis buvo ištirtas labai seniai, 


ir nežinome, kas rasta viduje. 

Anglijos bažnyčiose paprastai esama kapų, tačiau tai 
nėra pagrindinė jos paskirtis. Bažnyčia žymi bendruo- 
menės su apibrėžta teritorija, vadinama parapija, cen- 
trą. Kai kuriuose rajonuose, kur, kaip manome, išlikę 
dauguma ar visi megalitiniai „kapai“, jie aiškiai išdėstyti 
tam tikrais atstumais, kaip tikriausiai buvo išsidėstę ir 
kaimeliai arba žemdirbių bendruomenės; matyt, mega- 
litu buvo paženklinama savo žemė. 


Paslėptos prasmės 

Europos megalitai dažniausiai priskiriami neolitui, pir- 
mųjų žemdirbių erai, prasidėjusiai 5000 m. pr. Kr. ar 
anksčiau. Ilga kamerų forma atitinka pailgą rąstinių na- 
mų, kuriuos statėsi pirmieji Vidurio Europos žemdir- 
biai, formą. Daugelis jų „ritualinių paminklų“, tokių kaip 
megalitai, yra savitos formos ir mįslingos paskirties: žie- 
diniai aptvarai su grioviais, regis, neturėję karinės ar gy- 
nybinės paskirties, griovių poros, vingiuojančios ištisus 
kilometrus, skelto ąžuolo stulpų grupės. Vertinant juos 
šiuolaikiniu, vakarietišku požiūriu, galima įsivaizduoti, 


Kairėje Kur akmenys yra 
tokios uolienos, kuri lengvai 
skyla į ilgus ir siaurus 
plokščius luitus, statieji 
megalitai gali būti ypač 
aukšti ir ploni, kaip šie, 
stūksantys Kalaniše (Luiso 
sala, Škotija). 


Dešinėje Eivberis, didžiausias 
iš Anglijos akmenų ratų, yra 
sudėtingas statinys, labai 
nukentėjęs per viduramžius. 
Daugelį jo akmenų, dabar 
stovinčių didžiajame 
kraštiniame rate ir kitose, 
vidinėse grupėse, XX a. 
archeologai ištraukė iš 
laidojimo duobių. 


kad žemdirbiai kirto miškus, norėdami turėti dirbamos 
žemės ir apsigyventi vienoje vietoje, užuot nuolatos kil- 
nojęsi, kaip darė medžiotojai-rankiotojai. Palengva su- 
sidarydavo truputį laiko, per kurį jie galėdavo atiduoti 
šiek tiek pastangų ir energijos megalitui pastatyti. Ta- 
čiau kai kurie megalitai priskiriami ankstyvajam neoli- 
tui, o tai nebuvo tinkamiausias laikas eikvoti energiją 
po ilgų sunkaus darbo metų. Megalito, kaip kapo, pa- 
skirtis irgi ne viską paaiškina. 

Be to, megalitiniuose „kapuose“ yra ženklų, rodan- 
čių, kad per laidotuves mirusiojo kūnu nebuvo „atsikra- 
toma“ — jis nebuvo amžinai paslepiamas. Akivaizdu, kad 
vyko dviejų fazių ritualas: pirmiausia kūnas būdavo pa- 
liekamas ore, galbūt paguldytas ant medinės pakylos, 
kaip Australijoje dar nesenais laikais, paskui likę didesni 
kaulai — nes mažesnieji, pavyzdžiui, rankų ir kojų pirš- 
tų, tikriausiai sutrūnydavo su minkštaisiais audiniais — 
padedami megalitinėje kameroje. Iš tikrųjų palaikai ne- 
buvo pamirštami, bent jau senesnių „laidojimų“ kaulai 
buvo patraukiami į šalį, kai jų vietą užimdavo naujesnio 
mirusiojo palaikai. Dabartiniu mūsų supratimu, neoli- 
tinė bendruomenė labai rūpinosi savo praeitimi, tokioje 
bendruomenėje mirusieji gyveno aktyvų gyvenimą, pro- 
teviai turėjo svarbią reikšmę socialinei žmonių tapaty- 
bei. Jei megalitinės kameros yra kapai, tam tikra prasme 


jie „gyvųjų kapai“. 

Šiais laikais megalitiniai statiniai, kaip į akis krin- 


tančios ir žavingos senovinės vietos, pritraukia daug lan- 
kytojų. Tokiose vietovėse kaip Vest Kenetas, kamerinis 
kapas šalia Eivberio didžiųjų ratų ir alėjų, šiandien gali- 
ma rasti rusenančių smilkalų lazdelių ir gėlių bei duo- 
nos aukų. Tokia yra jų dabartinė prasmė — jos laikomos 


MEGALITŲ PASKIRTIS 


šventomis vietomis, kuriose pasireiškia gamtinės žemės 

jėgos ir deramos žmogiškos pagarbos jausmai. Archeo- 
o O 

logai nemano, kad šios naujos idėjos atspindi senovines 

prasmes, kiek mes galime jas numanyti, tačiau puiku, 

kad šios senosios vietovės atgyja ir vėl randa socialinę 

išraišką. 

Ar egzistavo Deivės 
Motinos kultas? 


Laikas: 7000-2000 m. pr. Kr. 
Vieta: Anatolija, Europa ir Viduržemio jūros šalys 


Deivė yra pati gamta ir Žemė, pulsuojanti metų laikų 


v 
S LAIKAIS, KAI LYTIES klausimas toks aktualus, kai 


vis labiau abejojama, ar teisinga vaizduoti krikščio- 
nišką Dievą kaip vyrą, priešistorinio Deivės Motinos kul- 
to teorija įgyja daug šalininkų. Pati idėja atsirado ne ve- 
liau kaip XIX a., drauge su aiškinimais, kad pirmykštė 
žmonių bendruomenė buvo matriarchalinė ir kad pa- 
triarchatas, vyravęs paskutiniais laikais, buvo vėlesnė sta- 


ritmu, kurianti gyvybę pavasarį ir mirtį žiemą. 


MARIJA GIMBUTIENĖ, 1999 


dija. Šios hipotezės šalininkai argumentų ieškojo tyri- 
nėdami senovės Artimųjų Rytų ir Egėjo jūros pasaulio 
mitus. Antropologai stengėsi išskirti ankstyvąją visuoti- 
nę religiją, kurioje greta svarbiausios figūros, Didžiosios 
Deivės, veikė „mirštantysis dievas“, savo gimimu ir mi- 
rimu simbolizuojantis metų laikų ciklą. Įtaigiausias tvir- 
tinimas pateiktas sero Jameso Frazerio knygoje „Auksi- 

Viršuje Deivės Motinos skulptūrėlė iš Čatal Chiujuko 
(Turkija, VII tūkstantmetis pr. Kr.). Naujausi tyrimai parodė, 
kad Čatal Chiujuko skulptūrėlės buvo dedamos ne 
gyvenvietės „šventyklose“, kaip anksčiau manyta, bet 
laikytos kiemuose ir atvirose vietose. Nėra požymių, 
rodančių, kad šios skulptūrėlės simbolizuotų dievybes, 
nors kai kurios gali būti susijusios su mirtimi. 


Kairėje Ši miegančios moters skulptūra iš Taršjeno (Malta, 
VI tūkstantmetis pr. Kr.) padėjo sukurti teoriją apie 
priešistorinę Deivės religiją. 


nė šaka“ (The Golden Bough), didžiulėje, plačios apim- 
ties lyginamojoje mito ir religijos studijoje, išleistoje 12 
tomų 1911-1915 m. 

Tokia buvo bendra situacija, paskatinusi anglų ant- 
ropologą serą Arthurą Evansą taip lengvai pritarti nuo- 
monei, kad Kretos minojiečių religijos pagrindą sudaręs 
Didžiosios Deivės, moters figūros, vaizduojamos Knoso 
freskose ir skulprūrėlėse, kultas. Taip pat ir Temistoklis 
Zammitas Maltos salos Taršjeno ir Hal Saflienio statu- 
lėlių simboliką suprato kaip priešistorinės Deivės religi- 
jos įrodymą, o netrukus šią sampratą imta taikyti ir sche- 
miškiems arba paslaptingiems atvaizdams, randamiems 
šiaurvakarių Europos neolitiniuose kapuose. 


AR EGZISTAVO DEIVĖS MOTINOS KULTAS? 


Tačiau XX a. septintojo dešimtmečio pabaigoje vis 
daugiau archeologų pradėjo abejoti šiuo aiškinimu. Jų 
nuomone, platūs apibendrinimai apie priešistorinę reli- 
giją turi būti grindžiami kažkuo esmingesniu negu mo- 
terų atvaizdai. Pavyzdžiui, kapuose randamos statulėlės 
gali nebūtinai reikšti dievybes; ir, šiaip ar taip, moteriš- 
koji lytis ne visada nurodoma. Kai kurios iš šių belyčių 
figūrėlių lygiai taip pat gali būti vyriškos; kitais atvejais 
lytis galbūt nebuvo reikšminga. Apkūni „ponia“ iš Tar- 
šjeno šventyklos Maltoje, kurios skulptūros išlikęs tik 
pagrindas, galėjo būti tiek vyras, tiek moteris. Tie ne- 
daugelis moteriškų pavidalų, rastų tarp megalitinių rai- 
žinių Vakarų Europoje, taip pat buvo atmesti kaip ne- 
pakankamas pagrindas pripažinti, kad daug gausesniuose 
abstrakčiuose šių kapų raižiniuose atvaizduotos Deivės 
Motinos. 


II tūkstantmečio pr. Kr. 
fajansinė skulptūrėlė, 
rasta Minojo rūmuose 
Knose, Kretoje, vaizduo- 
janti moterį apnuoginto- 
mis krūtimis, laikančią 
rankose po gyvatę. 
Ankstyvojoje Egėjo 
jūros baseino mitologi- 
joje gyvatės siejamos 
su dieviškumu, tačiau 
lieka neaišku, ar ši 
figūra reiškia deivę 
ar patarnautoją, 
atliekančią tam 
tikrą apeiginį 
veiksmą. 

Didžiulės klinties statulos pagrindas priešistorinėje 
Taršjeno šventykloje (Malta, III tūkstantmetis pr. Kr.) 
Kadangi trūksta viršutinės dalies, ši statula galėjo 
vaizduoti ir vadovaujantį maltiečių bendruomenės narį 
vyrą, ir apkūnią Deivę Motiną. 


Gimbutienės teorijos 

Šį skeptišką požiūrį tiesiogiai mėgino nuginčyti archeo- 
logė Marija Gimbutienė ištisa virtine savo knygų, pra- 
dedant veikalu „Senosios Europos dievai ir deivės“ (1974) 
ir baigiant po jos mirties išleista knyga „Gyvosios dei- 
vės“ (1999). Remdamasi neolitinėmis Europos pietry- 


Vakarų Europos koridorinių 
kapų - kad ir šio pavyzdžio 
iš Lonžo salos Bretanėje - 
formos panašumą į moters 
lytį Marija Gimbutienė laikė 
dar vienu faktu, 
paremiančiu jos siūlomą 
ankstyvosios europiečių 
visuomenės matriarchalinį 
aiškinimą. Mort 


(A 
x 


čių skulptūrėlėmis, ji sukūrė taikingy pirmykščių zem- 
dirbių bendruomenių, kurios garbino deives ir tvarkėsi 
matriarchato pagrindais, modelį. Ši visuomeninė san- 
tvarka gyvavo plačiame regione nuo Artimųjų Rytų (fres- 
kos ir skulptūrėlės iš Catal Chiujuko pietų Turkijoje) 
iki Vakarų Europos, kur ją atspindinčios ne skulptūrė- 
lės, bet spiraliniai megalitinio meno motyvai, „moters 
lytį primenančių“ neolitinių koridorinių kapų pobūdis 
ir apskritas pagrindinių apeiginių pastatų planas. Gim- 
butienė teigė, kad šias deives garbinančių matriarchali- 
nių bendruomenių vietą galiausiai užėmė karingos pa- 
triarchalinės bendruomenės per IV-III tūkstantmetį pr. 
Kr. vykusius klajoklių raitelių tautų iš Eurazijos stepių 
įsiveržimus. 

Archeologai mielai sutinka, kad priešistorinės ben- 
druomenės tikriausiai labai skyrėsi nuo vėlesnių. Tačiau 
pagrindinė nepritarimo Gimbutienės teorijai priežastis 
yra tai, kad ji nepaiso archeologinių duomenų įvairovės 
ir konteksto. Antropomorfinių moteriškosios lyties at- 
vaizdų gausiai randama priešistorinėse ir ankstyvosiose 
istorinėse vietose. Figūra su vėriniu ir krūtimis, išraižyta 
ant Kuazaro rūsio sienos šiaurės vakarų Prancūzijoje, ir 
„gyvačių deivė“ Knoso rūmuose Kretoje — tik du iš dau- 
gelio pavyzdžių. Tačiau vyrų atvaizdai ir vyriški simbo- 
liai (tokie kaip falai) taip pat paplitę priešistorinėje Eu- 
ropoje, dažnai tose pačiose bendruomenėse, kuriose 
randama moteriškų skulptūrėlių. 

Be to, nėra pagrindo manyti, kad visi tokie atvaizdai 
reiškia dievybes. Tai pasakytina ir apie moterų, ir apie 
vyrų atvaizdus. Visai galimas dalykas, kad tai buvo pro- 
teviy ar neseniai mirusių artimųjų atvaizdai, galbūt lai- 
komi namuose, kol baigsis gedėjimo laikotarpis. 

Spiralės, išraižytos Niugreindžo (Airija) kameriniame kape, 
apie 3100 m. pr. Kr., Marijai Gimbutienei buvo dar vienas 
matriarchalinės visuomenės požymis. 


Tikėtinumas, kad būta bent keleto skirtingų šių 
skulptūrėlių prasmės aiškinimų, daro labai abejotiną bet 
kurį vieną plačiai apibendrinantį aiškinimą religinio 
tikėjimo ar visuomenės organizacijos požiūriu. Į akis 
krinta didelė Gimbutienės sukauptų daiktinių liudiji- 
mų įvairovė, o tai yra ir viena iš didžiausių jos silpnybių: 
skulptūrėlės namuose, kapuose bei „šventyklose“ ir spirali- 
niai raižiniai megalitiniuose kapuose. Kruopštus kiek- 
vieno atskiro atvejo tyrimas perša mintį, kad buvo 
ne viena visuotinė religija, bet daug įvairių tikėjimų ir 
apeigų. 

Galų gale hipotezė, kad senoji priešistorinė Europa 
buvo taikinga matriarchalinė visuomenė, kol patriarcha- 
liniai klajokliai raiteliai iš stepių atnešė smurtą, karą ir 
griaunamąją varžybų dvasią, gali būti ginčijama beveik 

kiekvienu atžvilgiu. Gimbutienės „senoji Europa“ anaip- 
tol nebuvo taikinga: žiauriai nužudyti asmenys — vyrai, 
moterys ir vaikai, užmušti kirvio smūgiu į galvą Talhei- 
me Vokietijoje, tikrai nebūtų taip manę. Nėra ir arche- 
ologinių duomenų, kurie patvirtintų stepių gyventojų 
įsibrovimus. Nėra jokių požymių, kad tautos migravo 
Europoje IV-III tūkstantmetyje pr. Kr.; priešingai — vis- 
kas liudija apie nuolatinę vietinių bendruomenių raidą 
jų gyvenamose vietose. 

Todėl, dabartiniu archeologiniu supratimu, tokią 
Deivės Motinos hipotezę, kokią iškėlė Marija Gimbu- 
tienė ir kiti, reikia atmesti. Tiesą sakant, tai gera pamo- 
ka, parodanti, kaip svajonė primetama archeologiniams 
liudijimams. Tačiau tai nepaneigia nuomonės, kad mo- 
terys ir moteriškosios dievybės galėjo vaidinti labai įvai- 
rius vaidmenis senovės žmonių bendruomenėse. Atmesti 
plačiai paplitusio priešistorinio matriarchato idėją ne- 
reiškia tvirtinti, jog patriarchatas buvo natūrali ar būti- 
na sąlyga žmonių visuomenei gyvuoti. 

Ledo žmogus. 
Piemuo ar 
ao alee ae šamanas? 


Atsitikimas Alpėse: Hauslabjoche rastas lavonas. Mirusio žmogaus tapatybė nenustatyta. Sprendžiant iš šalia 
kūno rastų daiktų, galima manyti, kad nelaimingas atsitikimas įvyko net devynioliktame amžiuje. 


POLICIJOS ATASKAITA KONRAD ŠPINDLERYJE, 1994 


D U VOKIEČIŲ ALPINISTAI 1991 m. rugsėjo 19 d. at- vadinamas Ectalerio (Orztaler) Alpėmis (pavadinimas ki- 
rado seniausią išlikusį žmogaus kūną, užregistruotą | lęs iš ilgo siauro Ectalio slėnio vardo). Paprastai šie pa- 
šiais laikais. Radinio vieta buvo Italijos Pietų Tirolis, ne- | laikai vadinami Eciu (Orzi) — šį vardą sukūrė vienas aust- 
toli pagrindinio Alpių kalnagūbrio ir tik truputį dau- rų žurnalistas, susiejęs „Ectalį“ su „ječiu“. Tačiau daugelis 


giau kaip 90 m nuo sienos su Austrija. Sis Alpių ruožas paprasčiausiai vadina palaikus Ledo žmogumi. 


Negyvenama ir atoki radinio aplinka paskatino kur- 
ti įvairias hipotezes apie tai, kaip žuvo Ledo žmogus. 
Mokslinė analizė davė nemažai duomenų apie jo sveika- 
tos būklę ir įrankius, kuriuos jis nešėsi ir kurie buvo ras- 
ti išsimėtę aplink palaikus siauroje lomoje. Tie įrankiai 
teikia duomenų apie Ledo žmogaus tapatybę ir leidžia 
archeologams spėti, ką jis čia aukštai Alpėse veikė. 


Mirusiojo kūnas, drabužiai ir įrankiai 

Pasirodė, kad tai 25-45 metų amžiaus vyras; puiki jo 
išsilaikymo būklė reiškė, kad išliko net molekulinė 
audinių sandara. Šio nepaprasto išsilaikymo priežas- 
tis buvo gamtos reiškinių, tiek sukėlusių jo mirtį, tiek 
vykusių po jo mirties, seka. Manoma, kad tas vyras 
mirė užkluptas ankstyvos rudens pūgos. Plonas snie- 
go sluoksnis neleido lavono naikinti vabzdžių lervoms, 
kol jį palengva džiovino rudens vėjai. Iš esmės vyko 
natūralus sausas užšaldymas. Lavono būklė jau buvo 

iš esmės stabilizavusis, kai užėjo žiema ir jis buvo ap- 
klotas storu sniego sluoksniu. Datavimas radioakty- 
viosios anglies metodu — dėl didesnio patikimumo at- 
liktas keturiose skirtingose laboratorijose — parodė, 
kad ši tragedija įvyko maždaug 3300-3200 m. pr. Kr. 
Vyro palaikai tikriausiai taip išgulėjo daugiau kaip 
5000 metų, kol nutirpus sniegui — tirpimą pagreiti- 
no vėjo iš Sacharos atneštos dulkės 1991 m. liepą — 
vėl buvo atidengti. 


Kitame puslapyje Ledo 
žmogus 1991 m. 
rugsėjį dar buvo iš 
dalies įšalęs į ledą, 
nors per pirmą 
bandymą kūnas 
buvo išlaisvintas iki 
šlaunų. Tik kai 
žmogaus palaikai 
buvo nugabenti į 
Insbruko teismo 
medicinos institutą, 
paaiškėjo jo tikrasis 
amžius ir reikšmė. 


Dešinėje Ledo žmogaus 
rekonstrukcija su visa 
apranga ir ginklais. 
Nendrių arba šiaudų 
apsiaustai kai kuriose 
Europos dalyse dar 
buvo dėvimi XVIII a. 
Kairėje Nebaigto lanko 
strypas, strėlių 
strypeliai ir odinė 
strėlinė iš Ledo 
žmogaus ginkluotės. 
Jeigu jis ketino 
medžioti, tai nebuvo 
gerai pasiruošęs. 

Taigi toks Ledo žmogaus išsilaikymas ne tiek paslap- 
tingas, kiek nuostabus, tačiau jo mirties aplinkybės ir 
daiktų, kuriuos nešėsi, reikšmė iš tikro kelia daug klau- 


simų. Ledo įduboje šalia kūno rasta daug daiktų: varinis 
kirvis su kukmedžio rankena, nebaigtas lankas, taip pat 
iš kukmedžio, kuprinė, padaryta iš maumedžio lentelių 
ir kailio, titnaginis peilis su makštimi, elnio odos strėli- 
nė su dviem strėlėmis titnaginiais antgaliais ir dvylika 
nebaigtų strėlių strypų, veršiuko odos kapšas, kabėjęs 
prie diržo. Be šių įrankių, išliko ir nemažai drabužių: 
kailio blauzdinės ir kepurė, kailinis pončo tipo viršuti- 
nis drabužis, odiniai batai, prikimšti žolės dėl šilumos, 
ir šiaudų apsiaustas, kuris galėjo būti naudojamas ir kaip 
patiesalas ar antklodė. Nors ir be šiltų šiuolaikinių ne- 
peršlampamų medžiagų, tai buvo aprangos komplektas, 
galintis puikiai apsaugoti nuo atšiauraus Alpių klimato, 
bent ne žiemos mėnesiais. 


Viršuje Kai kurių mokslininkų 
nuomone, šlifuotas balto 
marmuro skrituliukas su 
pririštomis odinėmis 
juostelėmis rodo, kad Ledo 
žmogus buvo šamanas. 
Dešinėje Ectalio palaikai su 
kai kuriais daiktais. Vario 
kirvis, pririštas prie medinės 
rankenos, rastas greta 
mirusiojo kūno, buvo vienas 
pirmųjų daiktų, padėjusių 
nustatyti jo amžių. 


Kairėje Tarptautinė 
specialistų grupė kruopščiai 
ištyrė Ledo žmogų, 
norėdama nustatyti jo 
amžių, sveikatos būklę ir 
rasti duomenų, nurodančių 
jo mirties priežastį. 


To negalima pasakyti apie jo įrankius, o nebaigtas 
lankas ir nebaigta dauguma strėlių rodo, kad jis nebuvo 
gerai pasirengęs kelionei. Be to, jis negalėjo pasigirti svei- 
kata. Pirštų nagų tyrimas atskleidė, kad per šešis mėne- 
sius prieš mirtį jis bent tris kartus rimtai sirgo (dėl to 
sustodavo augę nagai). Dar jis turėjo tatuiruočių virš juos- 
mens, ant kairės blauzdos, dešinės kulkšnies ir kelio. Jos 
galėjo būti padarytos ne pasipuošimo, bet greičiau gy- 
dymo tikslu, nes Ledo žmogus sirgo artritu. Gaubtinės 
žarnos turinio tyrimas parodė, kad buvo apsikrėtęs z00- 
parazitais, o tai galėjo sukelti chronišką viduriavimą. Ta- 
čiau didžiausia bėda buvo tai, kad neseniai jam neabejo- 
tinai buvo lūžę aštuoni šonkauliai. Jie buvo pradėję gyti, 
bet traumos požymiai davė pagrindą spėti, kad Ledo 
žmogus patyrė smurtą ir buvo priverstas bėgti iš kaimo, 
o traukiantį per Alpes su nebaigtais įrankiais, jį užklupo 
ankstyva žiemos pūga. 

Piemuo ar šamanas? 


Taip pat galimi kitokie aiškinimai. Pasak vienos tokios 
versijos, jis paprasčiausiai buvo piemuo. Prie palaikų 
rastų samanų tyrimas parodė, kad jis atkeliavo iš pieti- 
nės Alpių pusės, ir visiškai įmanoma, kad Ledo žmo- 
gaus tėvynė buvo Vinšgau, tik apie 20 km į pietus nuo 
jo mirties vietos. Iš žiedadulkių sprendžiama, kad mir- 
tis įvyko anksti rudenį, galbūt dėl nelaimingo atsitiki- 
mo, kai jis, būdamas prastos sveikatos, varė bandą į 
kalnų ganyklas, o tuomet užėjo žiemiška audra. Gal- 
būt jis mėgino prisiglausti negilioje įduboje, kur ir bu- 
vo rastas negyvai sušalęs. 

Vis dėlto ne visus tenkina tokie proziški aiškinimai, 
ir yra manančių, kad Ledo žmogus iš tikrųjų buvo ša- 
manas. Įrodymais laikomi nebaigti medžioklės įrankiai, 
kūno tatuiruotės ir pragręžtas balto marmuro skrituliu- 
kas su pintomis odos juostelėmis. Šamanai bendrauja 

su dvasių pasauliu, dažnai atokiose vietose, o tai galėtų 
paaiškinti jo kelionę į aukštus kalnus. Etnografiniai pa- 
vyzdžiai rodo, kad blizgantiems arba nugludintiems ak- 
menims dažnai buvo priskiriama ypatinga reikšmė ar 
galia, nors šiuo atžvilgiu kvarcas įprastesnė medžiaga ne- 
gu marmuras. Negalima sakyti, kad yra daug įrodymų, 
jog Ledo žmogus buvo šamanas, nors tokią galimybę 
sunku atmesti. Dėl nepaprasto atradimo pobūdžio ir ypa- 
tingų išsilaikymo sąlygų mažai su kuo galime jį palygin- 
ti. Jei būtų daugiau duomenų, gal būtume mažiau linkę 
priskirti Ledo žmogui tam tikrą ritualinę ar religinę pa- 
dėtį, o greičiau — nepaisydami keistų jo įrankių ypaty- 
bių — laikytume jį tipišku IV tūkstantmečio pr. Kr. pa- 
baigos aukštųjų Alpių bendruomenės nariu, išsiskiriančių 
labiau likimu, ištikusiu jį ir jo palaikus, negu padėtimi 


gyvenime. 

Kaip buvo statomas 
Stounhendžas? 


Laikas: apie 2950-1600 m. pr. Kr. 
Vieta: pietų Anglija 
Bebalsė vizija išnykusių laikų, 
Didinga šventykla — trilitai — stovi 
Beribėj lygumoj — žili senoliai, 
Galvosūkis išminčiams šių dienų. 
EDVARD G. ALDRIDGE, XIX A. VIDURYS 
K“ JIE STATE STOUNHENDŽĄ? Pirmas atsakymas bū-  hendžas yra unikalus ir ypač pagarsėjęs, ir kaip tik šis 


tų „didelėmis pastangomis“, o tikras atsakymas —  unikalumas padeda išspręsti jo mįslę. Kiti akmenų ratai 
„mažesnėmis pastangomis, negu mes manome“. Stoun- Britanijoje — jų yra keli šimtai, kai kurie net daug dides- 


Kairėje Šiandien 
Stounhendžas - apgriuvęs, 
praradęs kai kuriuos 
akmenis; galbūt jis niekad 
ir nebuvo baigtas iki galo 
statyti, kaip buvo numatyta 
pagal planą. 

Viršuje Dauguma 
Stounhendžo amžiaus 
medžio statinių visiškai 
supuvo, liko tik jų 
pėdsakai - juodos dėmės 
dirvoje. Čia matyti reta 
išimtis - keistas paminklas 
Norfolko pakrantėje, 
pramintas Sihendžu. 


nio skersmens — sudėstyti iš neaptašytų akmenų. Tik 
Stounhendžo didieji akmenys tvarkingai nutašyti iki sta- 
čiakampio pavidalo. Gulstieji akmenys, dengiantys tar- 
pus tarp stačiųjų, panašiai kaip durų sąramos, įtvirtinti 
išpjovomis ir dygiais — tarsi jie būtų medinės sijos. Gre- 
timi horizontalieji akmenys sujungti vienas su kitu įlai- 
domis ir išdrožomis, irgi dailidžių metodu. Šie faktai 
buvo žinomi iš pat pradžių: ankstyviausiame (XI a.) ra- 
šytiniame šaltinyje sakoma, kad Stounhendžas buvęs pa- 
statytas „durų pavidalo“. 


Vudhendžas ir Sihendžas 

Taigi Stounhendžas, nors pastatytas iš akmens, sukonst- 
ruotas taip, lyg būtų padarytas iš medžio. XX a. pradžioje 
tyrinėtojai, darantys geodezines nuotraukas iš oro, per 
kelis kilometrus nuo Stounhendžo pastebėjo žolėje gru- 
pę žymių, visiškai panašaus dydžio į į Stounhendžo ir taip 
pat išdėstytų koncentriškai. Šis statinys buvo akivaiz- 
džiai panašus į Stounhendžą, tačiau medinis, todėl pa- 
vadintas Vudhendžu. Jo ašis net buvo nukreipta į vidur- 
vasario saulėtekį, kaip ir Stounhendžo. 

1998-1999 m. pirmą kartą vienas iš tokių medinių 
statinių buvo rastas nesuiręs, o ne vien kaip z žymės dir- 
voje, likusios nuo visiškai sutrūnijusių dalių. Šis pajūrio 
dumble ties rytų Anglijos Norfolko krantu išsilaikęs sta- 
tinys, dendrochronologijos metodu (pagal medžio rie- 
ves) datuotas tiksliai 2050 m. pr. Kr., buvo iš karto 

pavadintas Sihendžu. Medinių stulpų rato vidury stovė- 
jo didelis senas ąžuolas, įkastas vertikaliai į žemę, o kas 
iš pradžių atrodė panašu į šakas, iš tikro buvo šaknys: 
medis buvo įsodintas šaknimis aukštyn. 

Matyti, kad Stounhendžo statytojai turėjo tradici- 
nių amato įgūdžių ne tik dideliems akmenims gabenti 
ir pastatyti statiems, bet ir didžiuliams medžių rąstga- 
liams kiloti ir — kaip matome iš kitų medžio darby pėd- 
sakų — masyviems ąžuolo rąstams skaldyti į plokščius ga- 
balus. Šie įgūdžiai ir padėjo sukurti Stounhendžą. Mes 
nežinome, kaip atrodė antžeminiai medžio statiniai. Gal- 
būt tai buvo pastatai su stogais, o gal stati rąstai, papras- 
ti ar išpjaustinėti kaip indėnų toteminiai stulpai. Sihen- 
džas, pirmas mums žinomas ratas, kurio išlikusi medinė 
antžeminė dalis, nustebino tuo, kad yra labai skirtingas, 
o ne panašus į dalį Stounhendžo. Kadangi Stounhen- 
džas — mūsų vienintelis artimas analogas, pagrįstai gali- 
me manyti, kad medžio statiniai atrodė taip kaip Stoun- 
hendžas. Reikšminga, kad kiti Stounhendzo akmenys, 


pradžioje buvę aštuoni, — mažiau tirti negu žymieji me- 

galitai statinio viduryje ir datuoti ankstesniu laiku, — ne- 
buvo aptašyti medžio darbų pavyzdžiu. 


Akmenų gabenimas 

Pirmas poreikis statant Stounhendžą buvo gauti reikiamos 
rūšies akmenų. Iš kelių naudotų rūšių daugiausia buvo „mė- 
lynųjų akmenų“, atgabenty iš vakarų Velso, esančio maž- 
daug už 240 km. Dažniausiai jie maždaug karsto matme- 
nų, sveria iki 4 tonų; nebūtų buvę sunku juos atvilkti žeme 
arba atplukdyti odinėmis valtelėmis palei jūros krantą ir 
viena iš Anglijos upių iki Stounhendzo. Tačiau ne taip ir 
lengva: 2000 m. grupė tyrinėtojų, mėgindama atgabenti 
tinkamo dydžio mėlynąjį akmenį į Stounhendžą, vos rado 
pakankamai savanorių jam vilkti. O kai paguldė ant valčių, 
akmuo nuslydo į vandenį ir nugarmėjo; teko jį ištraukti iš 
jūros dugno, kad būtų galima tęsti bandymą. 

Didesnieji Stounhendzo akmenys, smiltainio riedu- 
liai, buvo daug sunkesni, tačiau randami arčiau, tik už 
30 km. Pagrindinė statytojų kliūtis būtų buvusi rasti pa- 
kankamai tinkamo dydžio smiltainio riedulių: Stounhen- 


Kitame puslapyje Klasikinis Stounhendžo vaizdas, žvelgiant 
šiaurryčių kryptimi per tolumoje matomą Kulno akmenį, 
virš kurio pakyla saulė per vasaros saulėgrįžą. 

Viršuje Šiuolaikinis megalito gabenimo atkartojimas: 
mėlynasis akmuo, įtaisytas ant pavažos, iš Velso velkamas 
į Stounhendžą. 


džo planui iki galo įvykdyti jų reikėjo 79. Iki kelių šimtų 
tokių akmenų tikriausiai jau buvo panaudota senesniuose 
Eivberio megalitų ratuose ir alėjose. Daugelis Stounhen- 
džo smiltainio akmenų dėl atramos tik labai negiliai buvo 
įleisti į žemę, ir atrodo, kad Stounhendžo projektas nebu- 
vo iki galo įgyvendintas. Ar statytojai pristigo akmenų? 
Pirmas sunkus darbas buvo atvilkti smiltainio riedu- 
lius, sveriančius iki 40 tonų ir daugiau. 1994 m. arche- 
ologas Julianas Richardsas ir inžinierius Markas Whitby 
atliko eksperimentą, kad įsitikintų, kaip tai galėjo būti 
atlikta. Akmuo svertais galėjo būti užkeliamas ant 
medinės pavažos, ir grupė žmonių traukdavo pavažą vir- 
vėmis. Vyravo nuomonė, kad pavaža būdavo traukiama 
per skersai suguldytus ristuvus, tačiau inžinierius 
1994 m. bandymų metu rado geresnį būdą — vilkti pa- 
važą mediniais bėgiais, sutepus juos tirštais riebalais. Iš 
pradžių akmuo „prilipo“, bet išjudintas iš vietos ir trau- 
kiamas 130 savanorių komandos šliaužė gerai. Dėl sau- 
gumo buvo vartojamos šiuolaikinės virvės, tačiau žinoma, 
kad priešistoriniais laikais gana stiprios virvės galėjo bū- 

ti nuvejamos iš karnų. Buvo apskaičiuota, kad akmuo 
galėjo būti nuvelkamas per dieną gerą kilometrą nesta- 
čia įkalne ir 10 km lygia vietove arba pakalniui! Dar ži- 
nome, jog neolito žmonės mokėjo perskelti ąžuolą, kad 
pasigamintų bėgius. Tarp Marlboro aukštumų, kur ran- 
dama smiltainio riedulių, ir Stounhendžo driekiasi Pju- 
sio slėnis — akmenys galėjo būti nuleisti stačiu šiauriniu 
slėnio šlaitu, o paskui pervilkti drėgnu slėniu ir šlaitu į 
aukštumas, kuriose buvo statomas Stounhendžas. 


Akmenų apdorojimas ir pakėlimas 
Smiltainio akmenis galima formuoti tašant tuo pačiu 
akmeniu — tai lėtas darbas, nes smiltainis labai kietas ir 
neskyla didesniais gabalais, bet nudaužomas grūdelis po 
grūdelio. Stounhendže rasta daug įvairių dydžių tvokliy 
ir akmenų plaktukų, kurie vėliau buvo panaudoti sta- 
čiųjų akmenų padėčiai sutvirtinti. Kai kuriuose akme- 
nyse likę lygiagrečių ruoželių nuo akmentašių darbo. 
Taip pat 1994 m. buvo surengtas eksperimentas sta- 
čiųjų akmenų pakėlimo būdui išbandyti. Akmuo buvo 
vienu galu pristumtas virš paruoštos duobės, paskui iš- 
radingai nusvertas į ją, traukiant juo mažesnį akmenį — 
šis iškart pakeitė didžiojo pusiausvyrą. Neolitinis žmo- 
gus būtų įstengęs tą padaryti, tačiau ar jam į galvą būtų 
šovusi tokia mintis? Paskui apie 130 darbininkų (įvai- 
raus amžiaus ir pajėgumo vyrų bei moterų) grupė, trauk- 
dama virvėmis per A formos medinį rėmą, pastatė ak- 

menį vertikaliai. Kai statieji akmenys buvo tvirtai užpleiš- 
tuoti duobėse mažais smiltainio rieduliais, reikėjo atlikti 
paskutinę užduotį: ant jų užkelti sąramų akmenis. Tą bu- 
vo galima padaryti traukiant akmenį nuožulnia rampa ar- 
ba svertais pakaitomis keliant jo galus ant kylančių pasto- 
lių, statant juos rąstgalys po rąstgalio. Kad ir koks metodas 
buvo naudojamas, iškėlus sąramas į tinkamą aukštį, rei- 
kėjo jas galutinai apdailinti ir pastatyti, kaip turi būti. Ka- 
dangi nerasta rampy pėdsakų, tikėtina, kad buvo taiko- 
mas rąstų rentinio metodas. 

Todėl, jeigu dirbo 130 ar daugiau žmonių, turint 
omeny akmenų gabenimo ir medžio apdirbimo įgūdžius, 
kuriais, kaip žinome, neolito žmonės pasižymėjo, gal- 
būt Stounhendžo statyba nebuvo tokia sunki, kaip mums 
šiandien atrodo. Bent Vakaruose mes taip pripratome 
Dešinėje Šioje rekonstrukcijo- 
je naudojamas A formos 
rėmas sverto jėgai padidinti, 
traukiant didįjį Stounhendžo 
akmenį į stačią padėtį. Ar 
neolito laikų inžinieriai buvo 
tokie prityrę? Apačioje Dary- 
dami šį Stounhendžo 
sąramos kėlimo eksperimen- 
tą, šių laikų inžinieriai 
naudojo žmonių darbo jėgą, 


bet drauge ir pastolius bei 
apsauginius šalmus. 


prie mašinų, kad užmirštame, ką galima padaryti vien 
sumanumu ir žmogaus raumenų jėga. Todėl dalis pa- 
slapties slypi mumyse, ir derėtų klausti ne „kaip jie pa- 
statė Stounhendžą?“, bet „kodėl taip sukame galvą dėl 
to, kaip jie pastatė Stounhendžą?“ 

Su Stounhendžo fragmentu, pastatytu per eksperi- 
mentą, susijusi viena įdomi smulkmena. Nors nebuvo 
numatyta jį palikti, jis taip nuostabiai atrodė šiaurės Vilt- 
šyro lauke, kad pasiduota pagundai palikti jį kaip šiuo- 
laikinę retenybę. Paskui fragmentas vis dėlto buvo išar- 
dytas, kai pasklido gandas, jog ten vyks triukšmingas 
neoficialus pobūvis ar šventė. Kalbama, kad dabar net 
yra paruoštų akmenų, kurių gali nusipirkti kiekvienas, 
taip pat norintis pamėginti senoviniu ar šiuolaikiniu bū- 


du pasistatyti savąjį Stounhendžą. 


Iš kur atėjo 


indoeuropiečiai ? 


Laikas: apie 7000-3000 m. pr. Kr. 
Vieta: Eurazija 


Jau seniai laisvalaikio valandomis svarstau apie nuostabų Europos kalbų giminingumą; ir, kiekvieną dieną rasda- 
mas šioje srityje vis naujų įdomių dalykų, nejučiomis pradėjau dėti pastangas, kad priartėčiau prie jų ištakų. 


N ORS EUROPOJE ir Vakarų Azijoje gyveno ir gyvena 
daug tautų, dauguma europiečių ir žymi dalis va- 
karų ir pietų azijiečių kalba giminingomis kalbomis, pri- 
klausančiomis vienai kalbų šeimai, kuri pradėjo plisti 
po Euraziją kažkuriuo neolito ar ankstyvojo bronzos am- 
žiaus metu. Tokį kalbų vientisumo įspūdį galime susi- 
daryti, paėmę keletą žodžių, turinčių tą pačią šaknį dau- 
gelyje indoeuropiečių kalbų, ir peržvelgę jų variantus nuo 
Airijos vakaruose iki tocharų, gyvenusių Šilko kelio oazių 
miestuose vakarų Kinijoje. 

Tokie žodžių panašumai paaiškinami, visas šias kal- 
bas kildinant iš bendros pirminės kalbos (panašiai, kaip 
prancūzų, ispanų ar italų kalbas kildiname iš vėlyvosios 
lotynų), vadinamos indoeuropiečių prokalbe. Tiksliai ka- 
da ir kur šia indoeuropiečių prokalbe buvo kalbama — 
tai galvosūkis, dėl kurio mokslininkai jau du šimtme- 
čius suka galvas. Skirtingų indoeuropiečių kalbų žody- 
no panašumai padeda kalbininkams atkurti bendrą in- 
doeuropiečių prokalbės formą ir bent dalį turinio. Atsekti 
medžių (beržo, ąžuolo, gluosnio, uosio ir t. t.), žvėrių 
(meškos, lapės, briedžio, lūšies, elnio ir t. t.) ir, dar svar- 
biau, daugelio naminių gyvulių (galvijų, avių, ožkų, kiau- 
lių), gamybos įrankių (puodo, pjautuvo, plūgo), daiktų, 
susijusių su žemdirbyste (grūdų, girnų) ir vežimu (rato, 
vežėčių, jungo), pavadinimai. Visa tai reiškia, kad ta pro- 
kalbė neišnyko, kol jos vartotojai bent jau vartojo ben- 


JAMES PARSONS, 1767 


drą neolito — laikotarpio, kada pasirodė šios naujovės, — 
žodyną. 

Daugelis mokslininkų mėgino, naudodamiesi pro- 
kalbės duomenimis, ypač rekonstruotais aplinkos daly- 


Viršuje Paauksuoto sidabro lentelė iš Letnicos, vaizduojanti 
„šventas vestuves“, datuojama 400-350 m. pr. Kr. 


Dešinėje Lentelė, parodanti grupės keltų germanų italikų baltų slavų graikų indų tocharų 
trijų žodžių formas Europo- įalpos sen. airių sen. anglų lotynų lietuvių rusų graikų sanskritas tocharų B 
je ir Azijoje, nuo Airijos 

vakaruose iki tocharų tri thrie tres trys tri treis tri trai 
gyventų vietovių vakarų mathair modor mater mote matj mētēr mātar macer 
Kinijoje. Panašumus galima dorus dor foris durys dverį | thyra dvaras twere 


paaiškinti bendra prokalbe. 

Pagrindinių indoeuropiečių kalbų grupių išsidėstymas 


kus reiškiančiais žodžiais, nustatyti, kur ta kalba buvo 
kalbama. Deja, pastebima tokia taisyklė, kad kuo dau- 
giau nusakanti ir savita būna rekonstruoto žodžio reikš- 
mė, tuo mažiau patikima jo rekonstrukcija, todėl 
rėmimasis vien žodynu ankstyvųjų indoeuropiečių gy- 
venamajai vietai nustatyti niekad nedavė įtikinamų re- 
zultatų. 

Kodėl gi mums reikia ieškoti indoeuropiečių protė- 
vynės apibrėžtoje vietovėje? Klausimas tiek empirinis, 
tiek teorinis. Visų pirma žinome, kad kai kuriuose Eu- 
ropos pakraščiuose buvo kalbama neindoeuropietiško- 
mis kalbomis, pavyzdžiui, iberų kalba Ispanijoje, etruskų 
Italijoje, chatų Anatolijoje. Žinome ir tai, kad indoeu- 


1. Pasak vienos hipotezės, indoeuropiečių protėvynė 
paleolito ir mezolito laikotarpiais apėmė didesnę Europos 
dalį. 2. Anatolijos modelis indoeuropiečių išplitimą aiškina 
žemdirbystės plitimu iš Vidurinių Rytų į Europą. 

3. Kurganų modelis teigia, kad indoeuropiečiai išplito iš 
Europos stepių neolito pabaigoje. 


ropiečiai plito tarp ankstesnių gyventojų, kalbančių ne- 
indoeuropiečių kalba, tarkim, iranėnai asimiliavo pietų 
Irano elamitus, o indoiranėnams (arijams) teko platinti 
savo kalbą tarp kalbančiųjų dravidų ir mundų kalbo- 
mis. Europoje netgi išliko viena neindoeuropiečių kal- 
ba — baskų, kuria kalbama šiaurės Ispanijoje ir pietų 
Prancūzijoje. 

Teorinis klausimas susijęs su pačiu kalbos kaitos po- 
būdžiu. Indoeuropiečių gyvenamoji vieta nuo Atlanto 
iki vakarų Kinijos smarkiai viršija ploto, kurį viena kal- 
ba galėjo užimti priešistoriniu laikotarpiu, dydį. Kalbos 
nuolatos rutuliojasi (nors nevienodu greičiu), ir būtų ne- 
įmanoma įsivaizduoti, kaip vienos kurios kalbos varto- 
tojai, išplitę per keletą tūkstančių kilometrų, galėtų tūks- 
tančius metų išlaikyti tuos pačius kalbos pokyčius. 


Protėvynės modeliai 

Indoeuropiečių protėvynės (vokiečių k. Urheimat) bu- 
vo ieškoma įvairiose pasaulio vietose, nuo Šiaurės iki Pie- 
tų ašigalio, nuo Atlanto iki Ramiojo vandenyno. Dabar 
iš esmės svarstomi trys indoeuropiečių kilmės modeliai. 
Pasak pirmojo, indoeuropiečiai galėjo gyventi dar prieš 
neolitą, paleolito arba mezolito laikotarpiu, plačiame Eu- 
razijos plote. Pripažinus, kad indoeuropiečiai gyveno taip 
anksti ir tokioje plačioje teritorijoje — didžiojoje Euro- 
pos dalyje, — archeologams sumažėja poreikis nustatyti 
vėlesnius tolimus persikėlimus, kad paaiškintų indoeu- 
ropiečių kalbų paplitimą. Šis modelis mažiausiai priim- 
tinas, nes nepaaiškina bendro neolitinio (tikriau, vėly- 
vojo neolito) žodyno, kurį randame rekonstruotoje 
prokalbėje. 

Antras modelis indoeuropiečių ekspansiją sieja su 
žemdirbystės plitimu; šis modelis taikomas ir kitoms kal- 
bų šeimoms. Tai reiškia, kad indoeuropiečių kalba(os) 
plito drauge su nauja, našesne ūkio sistema ir kad indo- 

Bronzos amžiaus kapai su kovos vežimais Sintaštoje, pietų 
Urale, dažnai laikomi ankstyvo indoiranėnų plitimo 
įrodymu. 


europietiškai kalbantys žemdirbiai palengva užėmė Eu- 
ropą, išstūmę ankstesnes medžiotojų-rankiotojų ben- 
druomenes. Kai kurie mokslininkai teigia, kad toji eks- 
pansija iš esmės buvusi tik gyventojų persikėlimas, o kiti 
mano, kad vyko ne žemdirbių persikėlimas į Europos 
pakraštį, bet kalbos poslinkiai. Pasak visų šių aiškini- 
mų, pirmieji indoeuropiečiai gyvenę Anatolijoje (seno- 
vės Turkijoje) apie VII tūkstantmetį pr. Kr. ir išplitę 
pirmiausia į Graikiją ir Balkanus, o paskui pamažu iki 
Atlanto. 

Svarbesniųjų indoeuropietiškų Azijos kalbų kilmę 
geriausiai paaiškina trečioji hipotezė. Pagrindinė šio tre- 
čiojo modelio prielaida — esminis kalbų maišymasis tarp 

IS KUR ATEJO INDOEUROPIECIAI? 


daugumos neolito ir bronzos amziy Europos ir Vaka- 
ry Azijos gyventojų. Pasak šios teorijos, seniausieji in- 
doeuropiečiai gyveno stepių ir miškų-stepių srityse į 
šiaurę nuo Juodosios ir Kaspijos jūrų, o indoeuropie- 
čių plitimą pradėjo pusiau klajokliai arba bent labai 
judrios bendruomenės, turinčios naminių arklių ir ra- 
tinių vežimų. Kadangi jie paprastai laidojo mirusiuo- 
sius pilkapiuose (rusų k. kurgan), ši teorija dažnai vadi- 
nama kurganų teorija. Ji teigia, jog V-II tūkstantmetyje 
pr. Kr. judriosios gyventojų grupės pradėjo keliauti iš 
stepių į pietrytinę ir centrinę Europą ir palengva asi- 
miliavo vietinius gyventojus, primetę jiems indoeuro- 
piečių kalbą. 

Šis modelis pagrįstas ne tiek gyventojų persikėlimu, 
kiek socialine permaina: indoeuropiečių kalbos plitusios 
dėl ankstyvųjų indoeuropiečių socialinių institucijų, ku- 
rios buvusios veiksmingesnės ir patrauklesnės negu anks- 
čiau randamos Europoje. Dėl Azijos indoeuropiečių, 
tai pagal kurganų modelį apie 2000 m. pr. Kr. Volgos- 
Uralo srityje buvo susidariusi karo vežimais važinėjan- 
ti diduomenė, kuri paskui patraukusi į rytus ir pietus 
per Vidurinę Aziją ir sukūrusi bronzos amžiaus elitą Irane 
ir Indijoje. 

Nors nėra visiškai įtikinamo modelio, galinčio pa- 
aiškinti indoeuropiečių atsiradimą ir išplitimą, pati pro- 
blema nepaliaujamai skatina mokslininkus ieškoti gali- 
mybių išsiaiškinti kalbos, kaip vieno iš esmingiausių 
žmogaus kultūros elementų, raidą, pasitelkus archeolo- 
ginius duomenis. 


Apačioje Pagal labiausiai detalizuotą kurganų modelio 
variantą buvo trys indoeuropiečių plitimo Europoje 
bangos. 

PIRMOSIOS PASAULIO CIVILIZACIJOS neišven- 
giamai daro mums kerintį įspūdį — tarp jų senovės egip- 
tiečiai, graikai ir romėnai, taip pat majai, mįslingieji ol- 
mekai ir inkų imperija Anduose. Nors tarp jų daug 
skirtumų, visos priešindustrinės civilizacijos turi svar- 
bių bendrų bruožų. Kiekviena visuomenė buvo valdo- 
ma savitos ideologijos, bet visose saujelė galingų žmo- 
nių su aukščiausiu valdovu sugebėdavo įgyti ir išsaugoti 
ištikimybę tūkstančių valdinių, dirbančių ir išlaikančių 
valstybės aparatą. Mus stebina gebėjimas taip suderinti 
viešpatavimą religinėje ir socialinėje srityse, kad jis leido 
Egipto faraonams 3000 metų valdyti milijonus žmonių 
ir majų valdovams išlaikyti savo rankose didingus mies- 
tus valstybes. 

Nors žinome faraono Ramzio II arba majų valdovo 
Pakalio vardus, lieka daug paslaptingų ir ginčytinų da- 
lykų; kai kurie jų yra paprasti technologiniai klausimai, 
kiti — kultūrinės tapatybės dalykai, turintys didelę pras- 
mę mūsų laikais. Ištisos archeologų kartos ieško atsaky- 
mo į klausimus, kaip egiptiečiai pastatė savo obeliskus ir 
piramides — mums rūpi ne tik akmenų apdorojimo ir 
pakėlimo būdai, bet ir šio sudėtingo darbo biurokratinio 
organizavimo paslaptys. Galbūt toks pat nuostabus ir 
žygdarbis polineziečių protėvių, kurie, remdamiesi vien 
savo žiniomis apie žvaigždes ir gamtos reiškinius, nu- 
plaukė didžiulius atstumus atviru vandenynu ir įsikūrė 
tolimose salose. 

Tačiau šie svarstymai atrodo ne itin reikšmingi, pa- 
lyginti su aistringais ginčais dėl senovės egiptiečių kul- 


Apolono šventykla Delfuose buvo garsiausio senovės 
pasaulio orakulo buveinė. Vis dėlto neaišku, kokios 
pagalbos galėjo tikėtis tokio orakulo lankytojai. 


SENOVĖS CIVILIZACIJOS 


tūrinės tapatybės: kai kurie mokslininkai tvirtina, kad 
jie kilę iš juodaodžių afrikiečių. Afrocentristai senovės 
egiptiečių kilme iš juodaodžių grindžia savo teoriją, kad 
juodaodžiai lėmė Vakarų civilizacijos atsiradimą; jie tai 
įrodinėja su tvirtu įsitikinimu, pasitelkdami rasistinius 
argumentus. Panašiai sprendžiamas ir Meksikos olme- 
kų, senovės Vidurio Amerikos civilizacijos įkūrėjų, kul- 
tūrinės tapatybės klausimas: anot kai kurių mokslinin- 
kų, jų monumentaliose skulptūrose atsispindi afrikietiški 
bruožai. O Europoje dabar, gal kiek netikėtai, keliamas 
klausimas: kas buvo keltai? 

Mažiau prieštaringi, tačiau tokie pat seni klausimai — 
faraono Tutanchamono mirtis (ar jis buvo nužudytas?) ir 
daug ginčų kelianti „Sfinkso mįslė“, nepaliaujamai jaudi- 
nanti tuos, kurie mano jį esant apie 10 000 metų am- 
žiaus. Mus taip pat domina jau išnykę praeities dalykai — 
kad ir Punto šalies arba karalystės O, kurią prarijo majų 
miškai, vieta arba likimas IX Romos legiono, kuris, kaip 
pasakojama, nužygiavęs į Škotijos ūkus ir tapęs legenda. 

Žmones nuo amžių domino senovės mirusiųjų pa- 
laikai, ypač jei jie gerai išsilaikę. Įspūdingiausios vėles- 
niųjų laikų mumijos randamos Tarimo baseine Centri- 
nėje Azijoje, kur jos gerai išsilaikė sausoje dykumoje. 
Užpelkėjimas padėjo gerai išsaugoti žmonių palaikus, 
rastus Šiaurės Europos durpynuose. Tie vyrai ir mote- 
rys visi mirė smurtine mirtimi — spėliojama, ar juos nu- 
galabijo koks žudikas, ar jie buvo paaukoti dievams? An- 
dų viršukalnėse aukščiau sniego linijos aptikta giliai 
įšalusių inkų paaukotų vaikų palaikų. Kitoje Žemės pu- 
sėje tyrinėjame archeologinius duomenis, rodančius, kad 


kartaginiečiai irgi aukojo vaikus. Kodėl žmogaus, ypač 
jauno, gyvybė buvo laikoma tokia didele auka dievams? 

Mislingus galvosūkius mums užduoda ankstyvųjų ci- 
vilizacijų paminklai, tokie kaip Tivanaku statiniai Boli- 
vijos Titikakos ežero pakrantėje ir paslaptingos Naskos 
linijos pietinėje Peru pajūrio dykumoje. Tivanaku sta- 
tytojai miesto planą sudarė remdamiesi savo sudėtingais 
religiniais įsitikinimais. 650 m. lankytoją būtų stebinę 
rūmai, aikštės ir ryškiaspalvės šventyklos, tviskančios pa- 
auksuotais reljefais, — visa tai sunku įsivaizduoti žvel- 
giant į šiandien išlikusius mūrinių vartų ir pastatų griu- 
vėsius. Naskos linijos, tiek vaizduojančios milžiniškas 
gyvūnų figūras, tiek ilgos tiesios, taip pat yra didžiulio 
masto religinė architektūra. Vienu metu jos buvo pri- 
skiriamos senovėje iš kosmoso apsilankiusiems astro- 
nautams, ir aiškinta, jog tai esą žvaigždėlapiai. Dabar- 
tinių mokslininkų nuomone, jos susijusios su vietinių 
gyventojų religiniu tikėjimu; jie sukūrė dykumoje mil- 
žinišką simbolinį gamtovaizdį, nors patys negalėjo vi- 
so jo apžvelgti. 

Senovės bendruomenių religinės ir kultūrinės pažiū- 
ros kelia mums sunkiausias mįsles, tokias kaip orakulų 
vieta senovės graikų visuomenėje, mitraizmo kulto pa- 
slaptis Romos pasaulyje ir tolimosios Velykų salos sta- 
tulos, nepaprastos protėvių skulptūros, nepanašios į jo- 
kias kitas Žemėje. Senovės bendruomenių dvasinis 
gyvenimas ir santykiai su aplinka buvo ne mažiau sudė- 
tingi ir, kaip kartais spėjama, teikiantys daugiau pasi- 
tenkinimo nei mūsų dabartiniame pasaulyje, ir visos šios 
paslaptys — nuolatos perrašinėjamos jų istorijos dalis. 


Daugelį metų trunka 
svarstymai, kaip ir kodėl 
buvo pastatytos Gizos 
piramidės Egipte ir kokiu 
būdu senovės egiptiečiai 
šiuos milžiniškus statinius 
taip tiksliai išrikiavo. 

Ar senoves egiptiečiai 
buvo juodaodžiai 


Laikas: apie 3100-332 m. pr. Kr. 
Vieta: Egiptas 


afrikiečiai? 


Iš įvairių egiptiečių legendų padariau išvadą, kad žmonės, apsigyvenę Nilo slėnyje, buvo negrai, nes pasakoja- 
ma, kad deivė Izidė buvusi rausvo atspalvio juodaodė moteris. 


co EcipTAS neabejotinai yra Afrikos dalis, jo 
gyventojai — tiek senovės, tiek šių laikų — siaura 
geografine prasme iš tikrųjų yra afrikiečiai. Tačiau klau- 
simas, ar senovės egiptiečiai buvo juodaodžiai, — daug 
sudėtingesnis dalykas. Daugeliui šiuolaikinių autorių — 
ypač afrocentristams, kurie apibūdina Egiptą kaip gry- 
nai juodaodžių afrikiečių civilizaciją, — geografinė Egip- 
to padėtis yra pakankamas įrodymas, kad jo žmonės iš 
esmės juodaodžiai. Tačiau jeigu stengiamės tinkamai at- 
sakyti į šį klausimą, reikia apibrėžti ne tik tai, ką žodis 
„juodaodis“ reiškia dabar, bet ir ką jis galėjo reikšti se- 
novėje. 


ĖMILE AMĖLINEAU, 1899 


Ką turime omeny sakydami 
„juodaodis“? 

Deja, net greitomis peržvelgiant šių dienų rašinius šiuo 
klausimu, paaiškėja, kad žodžio „juodaodis“, kaip prie- 
monės skirstyti grupes ar žmones kategorijomis, vartoji- 
mas labai skiriasi priklausomai nuo autoriaus pažiūrų. 
Kartais tuo žodžiu konkrečiai nurodomas klasikinis fi- 
zinis negridų tipas, tačiau labai dažnai jis vartojamas daug 
mažiau apibrėžta reikšme, maždaug atitikdamas „afri- 
kietį“ ar „neeuropietį“ arba net „engiamą etninę grupę 
Ir priešingai — galbūt tai net stebėtina — nuomonės, re- 
gis, daug vienodesnės ir aiškesnės senuosiuose šaltiniuo- 


Apačioje Dvi IV dinastijos „atsarginės“ galvos iš asmeninių 
kapų Gizoje. Vienos ryškesni tipiški egiptietiški bruožai, 
kita, moters galva, turi daugiau negrido bruožų. 

Dviejų kariuomenių 
modeliai iš Mesechčio 
kapo - viena (kitame 
puslapyje) rausvaodžių 
egiptiečių kareivių, kita 
Nubijos samdinių daug 
tamsesne oda. 


se. Mokslininkai daugiausia remiasi trimis pagrindinė- 
mis liudijimų apie senovės pasaulį rūšimis: griaučių lie- 
kanomis, rastomis Egipte ir kaimyninėse srityse, seno- 
vės egiptiečių tekstais bei aprašymais ir antikos autorių 
parašytais tekstais. 


afrikiečio skulptūrėlėmis. 

Metams bėgant buvo ištirta daugybė įvairių laiko- 
tarpių egiptiečių griaučių, o tyrimų išvados dažnai smar- 
kiai paveikdavo egiptologų supratimą apie žmonių mig- 
raciją iš Egipto į Nubiją ir priešinga kryptimi. Pavyzdžiui, 
britų egiptologas Brianas Emery, atsižvelgdamas į kau- 
kolės matmenis, teigė, kad vėlyvojo priešdinastinio lai- 
kotarpio egiptiečius užkariavusi „naujoji rasė“ iš rytų, o 
Flindersas Petrie vienu metu, remdamasis panašiais ar- 
gumentais, pareiškė, kad Senosios karalystės piramidžių 
statytojai buvo grupė nenegridų įsibrovėlių iš Azijos. Ta- 
čiau, patobulėjus biologų antropologų metodologijai, to- 
kių pernelyg supaprastintų aiškinimų pasitaiko rečiau, 
ir dabar daugelis pripažįsta, kad netvirtos rasinių tipų 
hipotezės negalima vertinti, remiantis vien griaučių lie- 
kanų tyrimu. 


Egiptiečių antropologija 

Nors antropologinio požiūrio veikiami egiptologai isto- 
rikai pagrindinį dėmesį nuolat nukreipdavo į galimus 
negridų ir kaukazidų grupių tarpusavio susidūrimus, 
egiptiečių palaikai buvo tiriami gana nuosekliai. XVIII a. 
pabaigoje antropologas novatorius Johannas Friedrichas 
Blumenbachas priėjo prie išvados, kad yra trys pagrin- 

AR SENOVĖS EGIPTIEČIAI BUVO JUODAODŽIAI AFRIKIEČIAI? 


diniai fiziniai egiptiečių tipai: (1) „etiopiškasis“, (2) „ar- 
timas indams“ ir (3) „etiopiškojo“ ir „indiškojo“ miši- 
nys. Iš dalies dėl Blumenbacho įtakos daugelis antropo- 
logų XIX a. dar akcentavo galimus rasinius ryšius tarp 
Egipto ir Pietų Azijos, o XX a. pradžioje keletas antro- 
pologų, remdamiesi vadinamuoju „rasinio panašumo ko- 
eficientu“ (pagrįstu kaukolės matmenimis), mėgino pa- 
teikti neabejotiną tokio ryšio tarp egiptiečių ir pietų 
azijiečių fizinių tipų įrodymą. Nors vėliau paaiškėjo šio 
koeficiento statistinis nepagrįstumas, egiptiečių griau- 
čių tyrimai, atlikti XX a. paskutinį dešimtmetį, rodo, kad 
senovės Egipto gyventojai turėjo glaudesnius ryšius su 
Europos ir Pietų Azijos tautomis negu su šalia Sacharos 
gyvenančiais afrikiečiais. 

Be to, iš naujausių antropologiniy tyrimų matyti, kad 
lėtas egiptiečių fizinio tipo keitimasis iš šiaurės į pietus 
net nėra dviejų aiškių rasių (t. y. negridų ir kaukazidų) 
maišymosi požymis, bet tam tikras spektras arba „perei- 
namosios formos“, kuriomis fizinis tipas palengva prisi- 
taiko prie aplinkos pokyčių pagal geografinės platumos 
ir vietos sąlygas. Todėl amerikiečių antropologas C. Lo- 
ringas Brace'as daro išvadą, kad „pastangos priskirti egip- 

tiečius juodaodžių ar baltaodžių kategorijai biologiškai 
nepagrįstos... Pasenusi chimeriška rasės samprata be- 
viltiskai netinkama Egipto — senovės ir dabartinio — žmo- 
nių biologinei tikrovei nagrinėti“. 


Egiptiečių pasaulėžiūra 

Kokius egiptiečiai įsivaizdavo save? Norėdami atsakyti 
į šį klausimą, pažiūrėkime, kaip jie save vaizdavo tapy- 
boje ir skulptūroje, o paskui paanalizuokime jų sukur- 
tus svetimšalių atvaizdus. Atrodo, kad, kaip ir daugelis 
kitų kultūrų žmonių, egiptiečiai savo tapatybę suvokė 
pirmiausia supriešindami save su už Egipto ribų gyve- 
nančiomis tautomis. Iš egiptiečių ir svetimšalių atvaiz- 
dų Egipto dailėje matyti, kad didžiąją Egipto istorijos 
dalį jie manė esą viduryje tarp juodaodžių, garbanotų 
afrikiečių ir blyškių, barzdotų azijiečių. Naujosios ka- 
ralystės faraonų Sečio I ir Ramzio III kapų Karalių slė- 
nyje paveiksluose vaizduojami įvairiausių tipų žmonės, 
gyvenantys pasaulyje, kuriame viešpatauja saulės die- 
vas Ra. Tarp šių tipų yra rausvo atspalvio rudi egiptie- 
čiai, kurių odos spalva ryškiai skiriasi ir nuo juodao- 
džių kušitų (nubų), ir nuo blyškesnės odos libių bei 

azijiečių. Nors toks senovinių etninių tipų skyrimas iš 
dalies pagrįstas odos spalva ir kitomis fizinėmis savy- 
bėmis, jie taip pat apibūdinami įvairiomis šukuoseno- 
mis ir drabužiais, kurie aiškiai turėjo išskirti egiptie- 
čius kaip tautinę grupę iš kitų pasaulio tautų. Tačiau 
tokius paveikslus patys egiptiečiai tikriausiai laikė su- 
paprastintais stereotipais, nes tūkstančiai atskirų egip- 
tiečių atvaizdų ant kapų ir šventyklų sienų rodo, kad 
apskritai gyventojų odos spalva buvo gana įvairi — nuo 
šviesios iki tamsiai rudos. 

Todėl galima išskirti ir egiptiečių požiūrį į save kaip 
atskirą visuomenę grynai kultūrine, ne rasine prasme. 
Yra daug pavyzdžių, kai asmenys aiškiai laikomi egiptie- 
Čiais socialine ir politine prasme, nors savo fizine išvaiz- 
da akivaizdžiai yra svetimi. 


Juodaodžiai žmonės antikos pasaulyje 

Graikų ir romėnų autorių raštuose „juodumo“ matas bu- 
vo Etiopija. Etiopai (pažodžiui „žmonės įdegusiais vei- 
dais“) nuolatos apibūdinami kaip juodžiausi iš visų afri- 
kiečių, žinomų antikos pasauliui, ir reikšminga tai, kad 
tokių autorių kaip Aristotelis, Ksenofanas ir Ptolemajas 
raštuose jie retai maišomi su egiptiečiais. Tarkim, Ma- 
nilijus savo poemoje Astronomica konkrečiai išvardija ke- 
letą tautų pagal odos šviesėjimą: etiopus, indus, egiptie- 
čius ir maurus, tuo tarpu Strabonas mano, kad etiopai 
buvo panašūs į pietų indus, o egiptiečiai — į šiaurės in- 
dus. Taip pat akivaizdu, kad graikai ir romėnai nebuvo 
linkę nurodyti odos spalvą ar kitas rasines ypatybes, no- 
rėdami sumenkinti kitus. Vietoje to antikos pasaulyje 
daug svarbesni žmonių skirstymo kriterijai buvo geo- 
grafija ir etniškumas. Tačiau šių laikų autoriai kruopš- 
čiai parinktas citatas iš antikos autorių, dažnai visiškai 
ištrauktas iš konteksto, ne kartą yra panaudoję savanau- 


diškais tikslais. 


XIX dinastijos faraono Sečio 
I kapo (Karalių slėnyje) 
tapytose reljefinėse scenose 
pavaizduotos stereotipinės 


figūros. 


Išvados 


Taigi kas buvo senovės egiptiečiai? Remiantis dabar mūsų 
turimomis žiniomis, galima gana patikimai nurodyti 
daug faktų. Pirma, kaip pradžioje sakyta, Egiptas ne- 
abejotinai buvo Afrikos žemyno dalis, bet reikia pabrėž- 
ti, kad jis buvo Afrikos šalis, užimanti palankiausią geo- 
grafinę padėtį artimiems ryšiams su Artimaisiais Rytais 
ir Viduržemio jūros šalimis užmegzti. Antra, atrodo, kad 
kalba, kuria kalbėjo egiptiečiai, buvo afrikietiškos kil- 
mės, tačiau jai vis daugiau įtakos darė semitų kalbos (ypač 
pradedant Naujosios karalystės laikotarpiu). Trečia, dėl 
jų fizinės išvaizdos, tai didžiumoje senovės Egipto ir an- 
tikos meno ir literatūros kūrinių nurodoma, kad žemu- 
tinio Nilo slėnio gyventojai rasiniu bei etniniu atžvilgiu 
buvo mišrūs — nuo visiškai negridinių individų pietuose 
iki šviesiaodžių tiesiaplaukių kaukazietisky tipų šiaurė- 
je. Ketvirta, tradicinėje faraonų laikotarpio Egipto iko- 
nografijoje buvo naudojami rasiniai stereotipai (daugiau- 
sia pagrįsti odos spalva ir plaukų rūšimi), norint atskirti 
egiptiečius nuo Afrikos, Azijos ir šiaurės Viduržemio jū- 
ros tautų. 

Pagaliau svarbiausia galbūt tai, kad „juodaodžių“ są- 
voka atsiradusi nesenais laikais ir tik supainioja situaci- 
ją, kai mėginama ją taikyti senovės kontekstui. Kaip nie- 
kad nebuvo rimtos „baltojo anglosakso protestanto“ 
teorijos, galinčios įrodyti Egiptą esant baltaodžių civili- 
zaciją, taip nėra mokslinio pagrindo jai charakterizuoti 
kaip juodaodžių civilizacijai. Patys senovės egiptiečiai ne- 
būtų supratę dabartinės rasinės „juodumo“ sąvokos, ir 
aišku, kad jie niekada neapibūdindavo savo egiptietiš- 
kumo grynai rasiniu požiūriu. Senovės Egipto kultūra 
ir archeologiniai paminklai — daugelio rasinių grupių tar- 
pusavio sąveikos padarinys. Kitaip sakant, egiptiečiai ne- 
buvo juodaodžiai, rusvaodžiai ar baltaodžiai — jie papras- 
Ciausiai buvo egiptiečiai. 

Kaip buvo statomos 
piramidės ir 


Laikas: apie 2551 m. pr. Kr.-100 m. po Kr. 
Vieta: Egiptas 


obeliskai? 


Piramidė buvo statoma aukštais, vadinamuoju dantytuoju būdu, arba, pasak kitų, pakopomis. Baigę tokio pavidalo 
statinį, likusius akmenis statytojai pakeldavo į vietą mechanizmais, sukonstruotais iš trumpų medinių sijų. 


R ENT NUO HERODOTO laikų daug svarstoma, kokio- 
mis priemonėmis egiptiečiai galėjo pastatyti pira- 
mides ir pakelti obeliskus. Deja, išlikę labai nedaug tuos 
dalykus mininčių egiptiečių rašytinių šaltinių, todėl ekspe- 
rimentinė archeologija lieka pagrindinė priemonė įvairioms 
teorijoms patikrinti. Iki šiol nerasta atsakymo į daugelį klau- 
simų dėl akmens luitų atskėlimo, tašymo ir gabenimo, ta- 
čiau galbūt visų didžiausia paslaptis yra tai, kokiais būdais 
iš tikro buvo pastatytos piramidės ir obeliskai. 

Kokiu būdu egiptiečiai taip tiksliai 
orientuodavo piramides? 

1880-1882 m. Flindersas Petrie, visų pripažintas šiuo- 
laikinės Egipto archeologijos tėvas, atliko kruopščius ma- 
tavimus Gizos plynaukštėje, III tūkstantmečio pr. Kr. 
IV dinastijos valdovų Cheopso, Chefreno ir Mikerino 
piramidžių kompleksų vietoje. Tyrimų duomenys pa- 


HERODOTAS, APIE 430 M. PR. KR. 


rodė, kad statybos vieta buvo rūpestingai išlyginta; tik- 
riausiai iš pradžių buvo iškastas ir pripildytas vandens 
griovelių tinklas, paskui vandens apsuptos uolienos „sa- 
lelės“ pažemintos iki norimo lygio. Praėjus šimtmečiui 
amerikiečių egiptologas Markas Lehneris sudarė įvairių 
įdubų ir griovelių, iškastų pamatinėje uolienoje aplink 
Gizos piramides, žemėlapį ir remdamasis juo padarė iš- 
vadą, kad puikiai išlygintas buvęs ne visas plotas, o tik 
siauros perimetro juostos palei piramidžių kraštus, kur 
turėjo būti dedamas apatinis akmens dangos sluoksnis. 
Matyt, kiekviena Gizos piramidė turėjo pamatinės 
uolienos pagrindą (kuris daugelyje vietų matomas pira- 
midės viduje). Tikriausiai dėl šio natūralios uolienos pa- 
grindo piramidžių statytojams nereikėjo matuoti įstri- 
žainių, kad gautų tobulą stačiakampį. 

Sprendžiant iš išlikusių įrankių, Egipto architektai, ma- 
tininkai ir statytojai naudojo du instrumentus, savotiškus 


Kairėje Piramidės statybos ankstyvosios stadijos schema, 
kurioje matyti stulpeliai, sudarantys kiekvieno jos šono 
pagrindui lygiagrečias linijas, pagal kurias galbūt buvo 
orientuojama ir lyginama. Apačioje Medinės pavažos 
modelis - galbūt tokios pavažos buvo naudojamos kaip 
priemonė piramidės akmens blokams gabenti, nors nėra 
išlikusio natūralaus dydžio pavyzdžio. 

svambalą ir gulsčiuką, leidžiančius jiems gauti tiesias lini- 


jas ir stačius kampus, taip pat orientuoti statinio šonus 
bei kampus pagal astronominį vizavimą. Britų egiptolo- 
gas I. E. S. Edwardsas įrodinėjo, kad geografinė šiaurė 
tikriausiai buvo randama, išmatavus tam tikros žvaigždės 
kilimo ir leidimosi vakaruose ir rytuose vietas ir padalijus 
kampą tarp šių dviejų taškų. Vėliau Kate Spence iškėlė 
įtikinamą teoriją, kad Didžiosios piramidės architektai vi- 
zavo pagal dvi Grįžulo Ratų žvaigždes (Mažųjų Grįžulo 
Ratų Betą ir Didžiųjų Grįžulo Ratų Zetą), besisukančias 
aplink Šiaurės ašigalį; jos buvo vienoje linijoje apie 
2467 m. pr. Kr., kai, kaip manoma, buvo pastatyta Che- 
opso piramidė. Šią hipotezę paremia faktas, kad ankstes- 
nių ir vėlesnių piramidžių orientavimo netikslumus gali- 
ma susieti su šių žvaigždžių išsirikiavimo linijos nukrypimo 
nuo geografinės šiaurės laipsniu. 


Kaip buvo statomos piramidės? 

Pagal išlikusius daiktinius liudijimus (ypač nebaigtų pi- 
ramidžių) tokiose vietovėse kaip Sakara ir Giza spėjama, 
kad mažiausiai penkių skirtingų rūšių rampos buvo nau- 

J. 

dojamos akmens blokams sudėti į jų vietas piramidėse. 
Lengviausias ir aiškiausias būdas būtų buvusi vadina- 
moji linijinė rampa (tikriausiai naudota statant III di- 
nastijos faraono Sechemcheto piramidę Sakaroje), tačiau 
apskritai dėl didelio reikiamo tokių rampų pločio jos, 
matyt, buvo retai naudojamos. Laiptinė rampa, neaukš- 
tų pakopų virtinė, vedanti į vieną piramidės sieną, turėjo 
būti statoma statesniu kampu negu kitos rampos; tokio 
rampos tipo pėdsakų aptikta Sinkyje, Meidume, Gizo- 
je, Abu Gurobe ir Lište. Dėl spiralinės rampos (galbūt 
aprašytos XIX dinastijos rankraštyje Anastasi I), didžiau- 
siq abejonę kelia tai, ant ko ji būtų remusis ir kaip būtų 
buvę galima teisingai apskaičiuoti ir patikrinti kampus, 
jei rampa uždengtų didžiąją piramidės dalį. Kintamo- 
sios krypties rampa, zigzaginis kelias, kylantis vienu pi- 
ramidės šonu, tikriausiai būtų buvęs naudingiausias laip- 
tuotosioms piramidėms statyti, tačiau apmaudu, kad 
Sakaros, Sinkio ir Meidumo laiptuotosiose piramidėse 
nerasta tokių rampų naudojimo pėdsakų. 

Vidinių rampų pėdsakų išlikę Sachuro, Niusero ir 
Neferirkaro piramidėse Abusire ir Pepio II piramidėje 


Kairėje V dinastijos 
piramidės Abusire; 
tolumoje matyti jų 
pirmtakės Gizoje. Nors 
išorinė klinties apdaila 
buvo nuardyta dar 
senovėje, šių piramidžių 
šerdies akmenys išliko. 


Dešinėje Du iš trijų 

XVIII dinastijos obeliskų, 
tebestovintys savo 
pirminėje vietoje, Amono 
šventykloje Karnake. 


Sakaroje, tačiau tam tikros išorinės rampos vis tiek būtų 
reikėję, užpildžius vidinę statinio dalį. Manoma, kad dėl 
terasinės piramidės šerdies dažnai būtų buvę patogiau 
naudoti virtinę daug mažesnių rampų, laipsniškai stato- 
mų piramidės šonuose. Atliekant išorinės apdailos darbus, 
šios rampos neabejotinai turėjo būti išardytos. Taip pat 
galimas dalykas, kad grįsti keliai, nusidriekę iš pirami- 
dės į šventyklą slėnyje, pradžioje naudoti kaip rampos 
statybinėms medžiagoms iš prieplaukos į statybos vietą 
gabenti (prieplauka buvo kanalu sujungta su Nilu). 

Be naudotų rampų rūšių klausimo, mokslininkams 
rūpi išsiaiškinti, kokiais būdais akmens blokai būdavo 
pakeliami į jų vietą piramidėje. Kadangi egiptiečiai ne- 
naudojo nei skrysčių, nei kranų, paprastai spėjama, kad 
akmenys buvo įtaikomi į vietą mediniais ir variniais 


svertais. 


Obeliskų statybos paslaptys 

Vienas iš ryškiausių senovės Egipto civilizacijos simbo- 
lių buvo obeliskas, smailėjantis, panašus į adatą akmens 
monumentas su miniatiūrinės piramidės formos viršū- 


= 
D. 

Nebaigtas obeliskas Asuane, 
tikriausiai XVIII dinastijos 
laikų. Jeigu svarbaus 
geologinio trūkumo 
atradimas nebūtų sustabdęs 
darbo, jis būtų buvęs 
didžiausias kada nors 
iškirstas obeliskas. 


ne (dar vadinama piramidionu arba benben akmeniu). 
Atrodo, kad pirmieji obeliskai buvo pastatyti saulės die- 
vo šventykloje Heliopolyje Senosios karalystės laikotar- 
piu (apie 2575-2134 m. pr. Kr.). Naujosios karalystės 
metais (apie 1550-1070 m. pr. Kr.) dideli obeliskai iš 
granito ar kvarcito dažnai būdavo statomi poromis prie- 
šais šventyklas, kad ir Karnake ar Luksore. 


Nebaigtas granitinis obeliskas, tikriausiai priskirti- 
nas Naujajai karalystei, tebeguli šiaurinėse Asuano ak- 
mens laužyklose. Šis 41,75 m ilgio ir planuoto maždaug 
1150 tonų svorio akmuo būtų buvęs didžiausias visų 
laikų monolitinis obeliskas, jeigu nebūtų buvęs paliktas 
gana vėlyvoje kirtimo stadijoje, aptikus pražūtingą įtrū- 
kį. Reginaldas Engelbachas, anglų egiptologas, pirmas 
ištyręs Asuano obeliską, eksperimentu nustatė, kad vie- a N 


nas asmuo, naudodamasis bazaltiniu grūstuvu, per va- 


landą būtų išgremžęs 5 mm storio ir 0,5 m pločio ak- aaa: NI „ N 
mens sluoksnį aplink obeliską. są VN O \ 
Didžiulis daugumos obeliskų dydis ir svoris reiškia, of N 3 


kad galutinis etapas — obelisko pakėlimas į vertikalią pa- 
dėti — buvo vienas ambicingiausių ir pavojingiausių egip- 
tiečių pasiektų technologinių laimėjimų. Kadangi egip- 
tiečiai nepaliko tikslių žinių, kaip tas darbas buvo == 
atliekamas, egiptology ir inžinierių nuomonės gerokai 
skiriasi. Pasak vienos prielaidos, buvo naudojami svertai 


154 


ir akmenų krūva po obelisko pagrindu: istraukdami vie- 
ną po kito akmenis, statytojai jį nusverdavo, o paskuti- 
nius kelis laipsnius iki vertikalios padėties obeliską trauk- 
davo virvėmis. Tačiau šis būdas tiko tik palyginti 
mažiems paminklams. Dėl didesnių obeliskų siūlytas toks 
galimas variantas: monumentas palengva buvo traukia- 
mas per labai statų pylimą; tačiau statant šiuo metodu 
būtų beveik neįmanoma valdyti didelės akmens masės, 
jai leidžiantis ant pjedestalo. Kiekviename pjedestale bu- 
vo iškirstas kreipiamasis griovelis, kad būtų galima obe- 
liską nukreipti, kaip turi būti, prieš galutinai pastatant. 

Engelbachas iškėlė prielaidą, kad obeliskas galėjo būti 
įleidžiamas į piltuvo formos aptvarą, pripiltą smėlio. Šio 
metodo esmė tokia, kad smėliui buvo duodama palengva 
išbyrėti iš aptvaro, kol obeliskas, pamažu leisdamasis, at- 
sidurs vertikalioje padėtyje. Šią prielaidą pakišo aukščiau 
minėtas XIX dinastijos rankraštis Anastasi I, kuriame raš- 
tininko mokiniui pateikiamas uždavinys. Šiame dokumen- 
te yra nurodymas: „Ištuštink talpyklą, pripilta smėlio, po 
valdovo paminklu, kuris atgabentas iš Raudonojo kalno... 
su 100 dėžių smėlio iš upės kranto“. 


Kitame puslapyje Obelisko 
pakėlimo smėlio duobės 
metodu, kurio hipotezę 
pasiūlė anglų archeologas 
Reginaldas Engelbachas, 
schema. Obeliskas 
stumiamas ant pavažos virš 
paruoštos duobės, pripiltos 
smėlio. Smėlis palengva 
pašalinamas ir obeliskas 
nuleidžiamas ant pagrindo. 
Galutinai pastatomas prie 
viršūnės pririštomis 
virvėmis, traukiant į 
priešingas puses. 


Dešinėje Obelisko pastatymo 
nusvėrimo būdu 
rekonstrukcija; 
eksperimentą atliko 
tarptautinė archeologų ir 
inžinierių grupė šalia 
granito laužyklų Asuane, 
Egipte. 


KAIP BUVO STATOMOS PIRAMIDĖS IR OBELISKAI? 


Eksperimentai su obeliskais 

1999 m. archeologų ir inžinierių grupė išbandė du skir- 
tingus būdus, naudodami naujai iškirstą 25 tonų obe- 
liską. Pirmasis mėginimas buvo atliktas Asuane vadi- 
namuoju nusvėrimo būdu: sudėtingas virvių ir sijų 
derinys (A formos rėmas) buvo panaudotas obeliskui 
palengva persverti per dirbtinio pylimo kraštą, pritai- 
kius didelį rąstą kaip sukimosi ašį ir granito luitą kaip 
atsvarą. Šis bandymas nepavyko, pirmiausia todėl, kad 
obelisko svyravimas pamažu pavojingai priartino rąstą 
prie pylimo krašto. 

Tačiau eksperimentinis Engelbacho smėlio duobės 
teorijos patikrinimas netoli Bostono, Masačusetso vals- 
tijoje, puikiai pavyko. Pagal šį metodą prie pylimo išbe- 
tonuotas aptvaras buvo pripiltas smėlio. Obeliskas buvo 
persvertas per pylimo kraštą, o paskui, pamažu šalinant 
smėlį, paminklas palengva stojosi vertikaliai. 

Obeliskų gabenimas ir kėlimas buvo kolektyvinis žyg- 
darbis, darbas, sukėlęs sunkumų net tiems, kurie bandė 
tą padaryti XIX ir XX a., kai obeliskai buvo sėkmingai 
perstatyti Londone, Paryžiuje ir Niujorke. 

Sfinkso myslė 


Laikas: apie 2500 m. pr. Kr. 
Vieta: Giza, Egiptas 


Kas rytą vaikščioja keturiomis, dieną dviem, o vakare trimis kojomis? Nė viena iš žemėje gyvenančių būtybių 
nesikeičia taip kaip ši. Kai ji vaikšto keturiomis kojomis, turi mažiausiai jėgų ir juda lėčiausiai. 


P LAČIAI ŽINOMA su sfinksu susijusi mįslė, kurią grai- 
f ky legendoje išsprendė Edipas. Tačiau daugiau ne- 
gu viena mįslė gaubia šalia Gizos piramidžių stovintį 
Didijį sfinksą, tolimą piktavalio graikų sfinkso (tiksliau, 
sfingés) prototipą. Kada jis buvo pastatytas? Kas ir kam 


MĮSLĖ, SFINKSO UŽDUOTA KARALIUI EDIPUI 


jį sukūrė? Ar yra slaptų kambarių jo viduje arba po juo? 
Galimų atsakymų į šiuos klausimus reikia ieškoti, deri- 
nant archeologijos, senovės istorijos ir geologijos žinias. 


Kas yra sfinksas? 

Senovės graikai manė, kad žodis „sfinksas“ kilęs iš grai- 
kų kalbos žodžio, reiškiančio „smaugti“ (sphingein), ta- 
čiau atrodo tikėtina, jog tikrasis jo šaltinis buvo egiptie- 
čių posakis „gyvasis atvaizdas“ (shesep ankh), vartojamas 
kaip epitetas skulptūrai, o kartais ir pačiam Didžiajam 
sfinksui. Egipte sfinksai paprastai buvo vaizduojami liūto 
(tapatinamo su saulės dievu) liemeniu ir žmogaus galva, 
dažnai su karališku galvos apdangalu, tokiu kaip memes. 
Manoma, kad liūto ir žmogaus deriniu simboliškai bu- 
vo vaizduojama karaliaus sąjunga su saulės dievu Ra. 
Svarbus skirtumas tarp egiptiečių sfinksų ir jų graikiškų 
antrininkų buvo tai, kad ankstyvieji egiptietiški varian- 
tai visad buvo vyriškos lyties, iki Vidurinės karalystės 
laikų (kai pasirodė ir pirmieji sparnuoti sfinksai). 


Didžiojo sfinkso istorija 
Didysis sfinksas, stūksantis greta Chefreno piramidės 
(apie 2500 m. pr. Kr.) tako, turi beveik 73 m ilgio ir 
daugiausia 20 m aukščio. Ištašytas iš uolos, likusios ak- 
menų laužykloje, per šimtmečius jis buvo ne kartą be- 
veik visiškai užpustytas smėlio, paskui vėl apvalytas. 

IV dinastijos laikotarpiu (apie 2575-2465 m. pr. Kr.) 
prieš pat šį paminklą buvo statyta, bet nebaigta šventyk- 


Chefreno statula iš jo Slėnio šventyklos Gizoje. Tikėtina, 
Sfinksas buvo sukurtas šio faraono sumanymu, ir Sfinkso 
galva tikriausiai ištašyta pagal jo atvaizdą. 


300 m 


eopso piramidės 
as 


Virsuje Gizos planas, parodantis Sfinkso vieta prie pat 
Chefreno piramidės Slėnio šventyklos. Dešinėje Sapno stela 
tarp Sfinkso letenų. Apačioje Išaiškinta, kad nevienoda 
įvairių Sfinkso dalių erozija vyko dėl to, kad jis iškaltas iš 
skirtingų geologinių sluoksnių. 

la, matyt, iš tokio pat akmens kaip pats Sfinksas. Tik- 
riausiai ji buvo skirta garbinti trims saulės pavidalams: 
Chepriui rytą, Ra vidurdienį ir Amonui vakare (įdomu, 
kad šis scenarijus analogiškas trims žmogaus amžiams, 
nusakytiems aukščiau minėtoje graikiškoje sfinkso mjs- 
lėje). Naujojoje karalystėje Sfinksas buvo tapatinamas 
su Horemachetu („Horu horizonte“); galbūt tokį įvaiz- 
dį įkvėpė faktas, kad smėlyje palaidotas Sfinksas papras- 
Čiausiai atrodė esanti milžiniško valdovo, išnyrančio virš 
horizonto, galva. Garsiausias Sfinkso apvalymo atvejis 
įrašytas Sapno steloje, kurią tiesiai priešais Sfinksą pa- 
statė Tutmozis IV (apie 1400 m. pr. Kr.). Joje aprašytas 
pažadas, per sapną duotas jaunam princui, kad jeigu jis 
išgelbėsiąs Sfinksą nuo dengiančio smėlio, tai tapsiąs ka- 
raliumi. 

Jau XVIII dinastijos laikotarpiu (apie 1550- 
1307 m. pr. Kr.) Sfinksas buvo rekonstruotas, padeng- 
tas klinties sluoksniu, ir tarp jo letenų pastatyta karaliaus 
statula. Pastaraisiais metais vis didesnį rūpestį kelia ne- 
paliaujamas paminklo, prieš šimtmečius netekusio no- 
sies, būklės blogėjimas. Jo barzdos ir simbolinės kobros 
skeveldrų rado Giovanni Battista Caviglia ir paskesni 


kasinėtojai, o dabar jos laikomos Britų muziejuje ir 
Egipto meno muziejuje Kaire. Šiuo metu ypatingą pa- 
vojų kelia erozija ir kylantis gruntinio vandens lygis, 
todėl didėja poreikis atlikti kruopštų aplinkos povei- 
kio tyrimą, kad būtų išaiškintos pagrindinės paminklo 
irimo priežastys. 


Kiek Sfinksui metų? 
Kadangi Sfinksą supa IV dinastijos valdovų piramidžių 
kompleksai ir karaliaus valdininkų kapai — mastabos, il- 
gą laiką buvo manoma, kad jis pastatytas apytikriai tuo 
pat metu. 1853 m. Auguste'o Mariette'o kasinėjimai gre- 
timoje IV dinastijos valdovo Chefreno Slėnio šventyk- 
loje davė mintį, kad paminklą turbūt pastatydinęs šis 
faraonas ir kad Sfinkso galva tikriausiai iškalta pagal jo 
atvaizdą. XVIII dinastijos Sapno stelos užraše net įžvel- 
giama nuoroda į Chefreną. Ir iš tikro įvairias Sfinkso 
galvos ypatybes, nemes galvos apdangalą, kobrą ir veido 
išraišką galima palyginti su IV dinastijos karalių statulų 
bruožais. 

Tačiau šiuo tariamai įtikinamu archeologų ir meno 
istorikų datavimu laikinai buvo suabejota 1992 m., kai 


Taip Sfinksą, kurio didžioji 
dalis dar apnešta smėlio, 
litografijoje atvaizdavo 
Napoleono dailininkai per jo 
ekspediciją į Egiptą XVIII a. 
pabaigoje. 


amerikiečių geologas Robertas Schochas paskelbė radęs 
įrodymą, kad Sfinkso uola ir ją supantis aptvaras buvę 
smarkiai apgadinti lietaus vandens mažiausiai 2500 me- 
tų prieš IV dinastiją. Jis teigė, pirma, jog ši savita erozija 
vyko, kai jau buvo iškirsta Sfinkso figūra, antra, kad 
pakankamai gausūs lietūs tokiai erozijai sukelti galėję 
būti tik neolito laikotarpiu, 7000-5000 m. pr. Kr., ir, 
trečia, kad paminklas ir šventykla buvę pastatyti dviem 
etapais: pirmiausia buvusi iškalta pagrindinė kon- 
strukcija, paskui aptaisyta apdailos plokštėmis. Daug 
vėlesnę galvos datą, nustatytą meno istorikų, jis 
paaiškino tuo, kad ją galėjęs iškaldinti arba per- 
taisyti IV dinastijos valdovas. 

Tradicinį egiptologinį Sfinkso datavimą 
vėl parėmė kitas amerikiečių geologas Jame- 
sas Harrellas. Jo nuomone, eroziją galėjo su- 
kelti Nilo smėlio sąnašos ar potvynių vande- 
nys. Be to, Harrellas įrodinėjo, jog dėl 
plynaukštės topografijos pobūdžio lietaus 
vanduo turėjęs tekėti Sfinkso link, todėl kri- 
tulių kiekio Senojoje karalystėje galėjo pa- 
kakti, kad sukeltų Schocho pastebėtą ero- 


Kompiuterinė Sfinkso 
rekonstrukcija su Naujosios 
karalystės karaliaus statula 
tarp letenų. 


SFINKSO MĮSLĖ 


ziją, ypač jeigu lietaus vandens prisigėrė smėlis aplink 
paminklą. 

Archeologas Markas Lehneris, vadovavęs kruopščiam 
fotogrametriniam Sfinkso tyrimui XX a. devintąjį de- 
šimtmetį, paneigė daugelį Schocho argumentų. Pavyz- 
džiui, jo nuomone, teiginys apie Sfinkso ir šventyklos 
statybą dviem etapais visiškai prieštarauja žinomiems 

senovės egiptiečių naudotiems 

statybos būdams. Vakariniame 
Sfinkso aptvaro gale rastas ti- 
piškas IV dinastijos ąsotis ir 
akmeniniai plaktukai su 
vario pėdsakais leido 
padaryti išvadą, kad 
tokio tipo įrankiai 
(nevartoti Egipte iki 
IV tūkstantmečio pr. 
Kr.) buvo naudojami 
aptvarui ir galbūt 
pačiam paminklui 
iškirsti. Be to, čia 
pat virš geologi- 

Klasikinio stiliaus Sfinkso atvaizdas. Tokį jį įsivaizdavo 
jėzuitas Athanasijus Kircheris, niekad iš tikro nesilankęs 
Egipte. 


nio sluoksnio su IV dinastijos keramika buvo rastas dide- 
lis akmens blokas, skirtas nebaigtajai Sfinkso šventyklai. 
Ir dar Lehneris teigė, jog nepaprasta daugybė didžiulių 
skulptūrų, iškastų Chefreno piramidės komplekse, dar 
labiau padidina tikimybę, kad jis buvo Sfinkso kūrėjas. 


Ar yra slaptų kambarių? 

Mažiausiai nuo viduramžių sklinda pasakojimai apie po 
Sfinksu įrengtus slaptus kambarius. Arabų rašytojai (al 
Makrizis ir al Kodajus) rašė apie po Sfinksu esantį kam- 
bari, iš kurio einą trys koridoriai, kiekvienas jų — į vieną 
iš trijų piramidžių. Tokius pasakojimus pratęsė anksty- 
vieji keliautojai europiečiai, pavyzdžiui, Johannesas Hel- 
ferichas (1579), aprašęs tunelį, vedantį į statulos galvą: 
esą juo naudodamiesi senovės žiniai įtikindavę tikinčiuo- 
sius, kad Sfinksas galįs pranašauti. Tačiau Helfericho 
pasakojimo patikimumu verčia abejoti jo išspausdintas 
medžio raižinys, vaizduojantis Sfinksą su krūtimis, tarsi 
tai būtų moteriškasis graikų variantas. 

Nors per archeologinius kasinėjimus, kuriuos atliko 
Caviglia (1816), Gastonas Maspero (1881-1914), Ėmi- 
le'is Baraize'as (1926—1934) ir Selimas Hassanas (1936— 
1938), nebuvo rasta jokių slaptų kambarių nei po Sfink- 
su, nei po jo šventykla, paminklo ryšį su tariama slaptų 
žinių saugykla atgaivino amerikiečių aiškiaregys Edga- 
ras Cayce'as XX a. ketvirtąjį dešimtmetį. Cayce'as pa- 
reiškė, kad Atlantidos išmintis paslėpta požeminėje su 


Sfinksu susijusių užrašų salėje ir kad jos atradimas XX a. 
sukels didžiulę nelaimę. Savitosios varžos matavimai, at- 
likti 1977-1978 ir 1992-1993 m., atskleidė tam tikrų 
anomalijų (varžos svyravimų galbūt dėl tuštumų) arti 
Sfinkso, tačiau tolesni tyrimai, tarp jų ir elektromagne- 
tiniai, parodė, kad šių anomalijų priežastis — gamtiniai 
įskilimai ir ertmės. 

Marko Lehnerio atlikti Sfinkso tyrimai padėjo daug 
geriau suprasti įvairius šio monumento statybos ir seno- 
vės bei šių laikų restauravimo etapus. Jis nustatė, kad 
yra trys kanalai, susiję su Sfinksu. Vienas — tai nedidelė 
skylė, kurią, kaip žinome, Sfinkso kaklo viršuje (prie pat 
galvos) išgręžė pulkininkas Richardas Vyse'as XIX a. vi- 
dury. Kiti du — nežinomos kilmės ir, atrodo, juose ne- 
buvo jokių žmogaus dirbinių ar įrašų. 

Esami faktiniai duomenys rodo, kad Sfinksas nebu- 
vo nei ankstyvas neolitinis paminklas, nei Atlantidos do- 
kumentų spinta, tačiau kol tiksliai nežinome, kodėl jis 
buvo sukurtas ir kodėl nerandame aiškių žinių apie jį 
Senosios karalystės rašytiniuose šaltiniuose, šią didžiau- 
sią Egipto statulą tebegaubs paslapties atmosfera. 


Apačioje Atlikus šiuolaikinius fotogrametrinius tyrimus, 
buvo padarytas labai smulkus Sfinkso planas. 

Kur buvo Punto 


Laikas: apie 2450-1170 m. pr. Kr. 
Vieta: Somalis / Sudanas / Etiopija? 


kraštas? 


Atgrezes veidą į saulėtekį, padariau tau stebuklą — priverčiau Punto kraštą ateiti čia su visomis baisiomis jo 
žemių gėlėmis, kad melstų tave taikos ir alsuotu tavo oru. 


M AŽIAUSIAI TRYLIKA ŠIMTMEČIŲ — nuo karaliaus Sa- 
huro (apie 2450 m. pr. Kr.) iki Ramzio III lai- 
ky (apie 1170 m. pr. Kr.) — senovės egiptiečiai kartkar- 
tėmis siųsdavo prekybines ekspedicijas į sritį, jų vadina- 
mą Puntu. Nors aišku, kad Puntas buvo kažkur į pietus 
nuo Egipto, nesibaigia šių dienų mokslininkų ginčai dėl 
tikslios jo vietos ir konkrečių sausumos ar jūros kelių, 
kuriais keliaudavo egiptiečių prekiautojai. 

Mūsų žinias apie Punto šalies pobūdį ir jos gyvento- 
jus sudaro rašytinės ir vaizdinės informacijos mišinys. Iš 
tapytų scenų ir užrašų matyti, kad pirkliai buvo ten siun- 
čiami įsigyti tokių egzotiškų dalykų kaip aukso, kvapių- 
jų sakų, retos medienos, dramblio kaulo ir laukinių gy- 
vūnų (pavyzdžiui, žirafų, beždžionių ir pavianų). Kai 
kurių Naujosios karalystės šventyklų ir kapų paveiks- 
luose Punto gyventojai vaizduojami kaip tamsiai rausvo 
veido, dailių bruožų žmonės; ankstesniuose paveiksluo- 
se jie rodyti ilgaplaukiai, tačiau nuo XVIII dinastijos pa- 


STELA AMENCHOTEPO II LAIDOJIMO ŠVENTYKLOJE 


baigos piešiami su trumpiau apkirptų plaukų šukuose- 
nomis. 

Punto geografinė padėtis kitados buvo tapatinama 
su dabartinio Somalio sritimi, tačiau dabar rasta svarių 
įrodymų, kad jis buvęs pietų Sudane arba Etiopijos Erit- 
rėjos krašte, kur vietiniai augalai ir gyvūnai labiausiai 
atitinka atvaizduotus reljefuose ir piešiniuose arba apra- 
šytus tekstuose. 


Karalienės Hačepsut meto Punto 
paveikslai 

Ypač detalių meninių vaizdų grupė karalienės Hačepsut 
kulto šventykloje Deir el Bahryje galbūt buvo sukurta, 


Reljefinės scenos iš Hačepsut šventyklos Deir el Bahryje, 
vaizduojančios Punto valdovą Parahu su žmona Ati (kairėje) 
ir pabalnotą asilą, kuriuo ji atjojo (dešinėje). Egiptiečiams 
tuo metu dar buvo palyginti neįprasta joti asilais ar 
arkliais. 

norint paminėti prekybinių ryšių su Puntu atnaujinimą 
po ilgos pertraukos. Šiose scenose vaizduojamos labai 
savitos puntiečių gyvenvietės su ant polių pastatytais kū- 
giškais nendriniais nameliais, į kuriuos patenkama ko- 
pėčiomis. Iš Deir el Bahryje pavaizduotos augalijos išsi- 
skiria palmės ir miramedžiai, kai kurie jau su įpjovomis 
sakams leisti. 

Punto valdovas (išsiskiriantis iš egiptiečių visų pir- 
ma ilga barzda ir nepaprastais drabužiais) matyti išei- 
nantis iš gyvenvietės pasveikinti egiptiečių pirklių bū- 


kaimas Sudane su ant 

4 statramsčių pastatytais 
namais, labai panašiais į 

` puntiečių namus, 
pavaizduotus karalienės 
Hačepsut šventyklos Deir el 
Bahryje reljefuose (apačioje). 


Dešinėje Žemėlapis, 
vaizduojantis tris spėjamas 
Punto vietas. Piečiausia 
(Somalis) dabar laikoma 
neįtikėtina, o apskritai 
mokslininkai mano, kad toji 
šalis buvo kažkur tarp 
Eritrėjos ir Sudano. 


rio. Valdovas čia pavadintas Parahu, ir galima suprasti, 
kad jis vienintelis puntiečių vadovas. Tačiau daugelis kitų 
įrašų rodo, kad egiptiečiai susitikdavo su keletu skirtin- 
gų Punto gyventojų grupių, kurių kiekviena turėjo savo 
vadą, panašiai, kaip Žemutinės ir Aukštutinės Nubijos 
žmonės buvo suskirstyti į įvairiai pavadintas gentis. Ga- 
limas dalykas, kad Parahu buvo laisvos genčių sąjungos 
galva arba pajūrio grupės, tarpininkaujančios tarp egip- 
tiečių ir vidinių Punto sričių, atstovas. 


Scena iš Hačepsut 
šventyklos Deir el Bahryje 


reljefų, kurioje matyti 
puntiečių kaimas su namais 
ant statramsčių. Žuvų 
vaizdavimas būdingas 
Raudonosios jūros ir Indijos 
vandenyno sritims. 
Karalienės Hačepsut 


? 


NIRA, 

kareiviai iš Punto 


222) 


atsigabendavo miramedžių, 
13 ir galbūt jų buvo pasodinta 


Deir el Bahryje, nes ten 


rasta medžių sodinimo 

pėdsakų. 

PUNTAS? 


Sausumos ar jūros kelias į Puntą? 

Paprastai manoma, kad prekiautojų grupės keliaudavo 
iš Tėbų į Puntą dviem etapais: pirmiausia pėsčiomis per 
Rytų dykumą, o paskui laivais palei Raudonosios jūros 
krantus (tikriausiai sulipę į laivus Kuzeiro ar Mersa Ga- 
vasio uostuose). Nors Deir el Bahrio paveikslai paliudi- 
ja bent vienos svarbios Punto ekspedicijos atvykimą ir 
išvykimą laivu per Raudonąją jūrą (žuvys aplink Hačep- 
sut laivyną yra ne upių, bet jūrų žuvys), atrodo taip pat 


Dešinėje Dalis reljefinio 
vaizdo iš Sahuro pomirtinės 3 
šventyklos Abusire, 
vaizduojanti egiptiečių 
laivus, plaukiančius į Puntą 
apie 2450 m. pr. Kr. 


KUR BUVO PUNTO KRAŠTAS? 


įmanoma, kad ryšiai buvo palaikomi plaukiant į pietus 
Nilo aukštupiu iki IV slenksčio, paskui arba prekiau- 
jant su puntiečiais Kurgaus tvirtovės apylinkėse, arba nu- 
keliavus sausuma į patį Puntą (ar galbūt į vieną sričių 
tarp Punto ir Nubijos). 

Maršruto Nilu ir sausuma hipotezę, kaip priešpriešą 
kelionei Raudonąja jūra, iškėlė amerikietė egiptologe 
Louise Bradbury. Ji nurodo, kad Mino, vyriausiojo iz- 
dininko Tutmozio III ir Amenchotepo II (XVIII dinas- 
tijos) valdymo metais, kapo paveiksluose jis rodomas pri- 
žiūrįs prekybinį susitikimą su puntiečiais, kurie, matyt, 
atvyko plokščiais plaustais, labiau tinkamais kelionei upė- 
mis negu Raudonosios jūros pavojams. Be to, ji teigia, 
kad dėl Naujosios karalystės meto įrašų stygiaus rytinėje 
Vadi Hamamato dalyje mažiau tikėtina, kad šis sausu- 
mos ir Raudonosios jūros kelias tuo metu buvo dažnai 
naudojamas, o daugybė XVIII dinastijos įrašų ant Kur- 
gaus pastatų sienų rodo, kad ši vieta buvo judrus pun- 
tiečių ir egiptiečių prekybos centras. 

Net kai Puntas jau tapo nuolatiniu prekybos partne- 
riu, egiptiečiai tebelaikė jį tarsi tolimąja Šangrila. Vidu- 
rinės karalystės sakmės apie jūreivį iš sudužusio laivo he- 
rojus susiduria su stebuklinga gyvate, tiekiančia mirą ir 
vadinančia save Punto karaliene. Tačiau žlugus Nauja- 
jai karalystei (apie 1070 m. pr. Kr.) Puntas retai mini- 
mas egiptiečių rašytiniuose šaltiniuose. Paskutinė užuo- 
mina į šį kraštą išliko XXVI dinastijos stelos (apie 600 m. 
pr. Kr.) nuolaužoje, tačiau net čia pabrėžiama jau ne 
prekyba, o klimatas; Puntas apibūdinamas kaip kalnuo- 
tas kraštas, kurio gausūs lietūs gali paveikti Nilo potvy- 
nio lygį Egipte. 

Ar Tutanchamonas 
buvo nužudytas? 


Laikas: apie 1323 m. pr. Kr. 
Vieta: Tėbai, Egiptas 


Mano vyras numirė, o aš neturiu sūnaus... man baisu. 


ANCHESENAMUN, EGIPTO KARALIENĖ, TUTANCHAMONO NAŠLĖ, APIE 1323 M. PR. KR. 


E GIPTO FARAONO Tutanchamono (apie 1333— | iš įspūdingiausių buvo karaliaus vidinis sarkofagas, pada- 
1323 m. pr. Kr.) kapas, Howardo Carterio atras- rytas iš daugiau kaip 10 kg gryno aukso, o jo viduje buvo 
tas 1922 m., apstulbino pasaulį. Keturiuose jo kamba- svarbiausias kapo dalykas — paries karaliaus mumija. Nors 
riuose buvo per 2000 rasti labai prastos būklės, faraono palaikai atskleidė svar- 
daiktų, atskleidusių nejti- by faktą apie karalių: kad jis numirė jauno amžiaus, ne 


keting faraono turtingu- vyresnis kaip 20-ies metų. 
mą senovės Egipto kles- Pirmą skrodimą atliko dr. Douglasas Derry 1925 m., 
tėjimo viršūnėje. Vienas netrukus po karstų atidarymo. Jis pastebėjo sužalojimą: 


Kairėje Viena didžiausių 
Tutanchamono kapo 
brangenybių yra 
paauksuotas medinis 
jaunojo karaliaus vidinis 
sarkofagas. Iš pradžių jis 
buvo padirbtas kitam 
karaliui, tačiau, kaip 
daugelis kitų daiktų, rastų 
Tutanchamono kape, buvo 
panaudotas jo laidojimui. 


Dešinėje Tutanchamono 
mumija. Palaikai turi keletą 
neįprastų ypatybių, 
pavyzdžiui, trūksta 
priekinės krūtinės ląstos 
dalies. Tai galbūt nulėmė 
rankų padėtį: jos sudėtos 
ant pilvo. Kitų to 
laikotarpio karalių mumijų 
rankos sukryžiuotos ant 
krūtinės. 

„Kairiame skruoste... apvali įduba, kurioje tarsi susida- 
ręs šašas. Įdubos pakraščiai kiek pakilę, oda praradusi 
spalvą“, tačiau negalėjo pasakyti nieko tikro apie mirties 
priežastį. 

1968 m. profesoriaus R. G. Harrisono atliktas rent- 
genografinis tyrimas leido atmesti tuberkuliozės hipote- 
zę. Kaukolės nuotraukoje pastebėta įstrigusi kaulo nuo- 
lauža ir defektas, tikriausiai likęs po kraujavimo, kuris 
galėjo būti sukeltas smūgio į galvą. Rentgenograma taip 
pat parodė, kad trūksta priekinės krūtinės ląstos dalies, — 
matyt, ji buvo pašalinta balzamuojant. Spėjama, kad val- 
dovui buvo smarkiai sužalota krūtinė, ir jo kūną „sutvar- 
kyti“ po mirties buvo įmanoma tik išėmus kaulus. Tačiau 
nėra kitų pažeidimų žymių, todėl galimas dalykas, kad 
krūtinės ląstos ardymas buvęs tik dar vienas nepaaiškina- 
mas nuokrypis nuo įprastos balzamavimo eigos, kokių taip 
dažnai pasitaiko archeologiniuose radiniuose. 

Taigi nėra Tutanchamono mirties priežasties neabe- 
jotino fizinio įrodymo. Vis dėlto daugelis įtaria, kad tai 
nebuvo natūrali mirtis, ypač jei atsižvelgsime į netiesio- 
ginius įrodymus — įvykius prieš jaunojo karaliaus mirtį 


ir po mirties. 


AR TUTANCHAMONAS BUVO NUŽUDYTAS? 


Karalienė Anchesenamun, 
trečioji Echnatono duktė ir 
Tutanchamono žmona. 
Kadangi ji buvo 
pagimdžiusi tik dvi 
negyvas dukteris, po vyro 
mirties parašė hetitų 
karaliui laišką, siūlydamasi 
ištekėti už vieno iš jo sūnų 
ir paskelbti jį faraonu. 


Apačioje kairėje Eja atlieka 
Tutanchamono laidojimo 
ritualus; pastarojo kapo 
sienos paveikslas. Pagal 
Egipto teisę asmens 
laidojimo apeigų atlikimas 
buvo tolygus paveldėtojo 
statuso patvirtinimui. Nors 
tokios scenos įprastos 
privačiuose kapuose, 
karalių laidojimo 
kambariuose jų 
nerandama, todėl galbūt ji 
rodo Ejos poreikį pabrėžti 
savo teises Tutanchamono 
mirtį supančių įvykių fone. 


Karalius berniukas 

Tutanchamonas buvo faraono „eretiko“ Echnatono 
(Achenateno), panaikinusio politeistinę Egipto religiją 
ir paskelbusio saulės dievą Atoną vieninteliu dievu, įpė- 
dinis ir tikriausiai sūnus. Net Echnatonui gyvam esant, 
matyt, buvo mėginimų grąžinti senovės kultus, o farao- 
nui numirus kontrreformacijos jėgos paėmė valdžią į sa- 
vo rankas. 

Tapęs faraonu, dešimtmetis Tutanchamonas buvo 
globojamas aukštų valdininkų, daugiausia kariuome- 
nės vadų Ejos ir Horemhebo; pastarasis buvo tituluo- 
jamas karaliaus pavaduotoju. Eja galbūt buvo Neferti- 
tės, Echnatono žmonos ir Tutanchamono žmonos 
Anchesenamun motinos, tėvas. Kariuomenės vadų įsa- 
kymu faraonas oficialiai grįžo prie tradicinės religijos 
ir ėmėsi šventyklų atstatymo programos. Tačiau, bai- 
giantis paauglystės amžiui, Tutanchamonas turbūt jau 
turėjo galimybę daryti savarankiškus sprendimus, ku- 
rie galėjo sutapti — arba nesutapti — su jo patarėjų pa- 
žiūromis. 

Faktas, kad karalius numirė, vos pasiekęs pilname- 
tystę, kelia įtarimą. O tai, kad jo valdžios paveldėtojas 
buvo ne kas kitas, bet kariuomenės vadas Ėja, tik sustip- 

rina šį įtarimą. Be to, šį bei tą sako ir karalienės Anche- 
senamun laiškas hetitų (ši imperija apytikriai atitiko da- 
bartinę Turkiją) karaliui. Karalienė pareiškia, kad jos vy- 
ras miręs, kad ji nenorinti tekėti už vieno iš jo valdinių 
ir padaryti jį karaliumi, bet norinti ištekėti už hetitų prin- 
co — ir kad ji „bijanti“. Egiptologai linkę manyti, kad tas 
„valdinys“ buvęs Eja. 

Hetitų princas buvo pasiųstas, bet nužudytas pa- 
keliui į Egiptą. Eja, kaip ir dera, tapo karaliumi, tik- 
riausiai vedęs Anchesenamun, tačiau jos pėdsakai grei- 
tai dingsta. Nors šias vedybas galima aiškinti kaip Ejos 
sumanytą akių dūmimą, reikia pažymėti, kad Anche- 
senamun pasiūlymas svetimšaliui užimti Egipto sostą 
galėjo būti tolygus valstybės išdavimui. Iš tikro, jeigu 
Tutanchamonas buvo nužudytas, Anchesenamun ga- 
lėjo būti laikoma kaltininke, sumaniusia po jo mir- 


ties valdyti per svetimšalį vyrą, remiamą hetitų kari- 


nės galios. Toks alternatyvus scenarijus, užuot pavaiz- 
davęs Eja kaip niekšą, būtų pavertęs jį Egipto laisvės 
gynėju nuo nusikaltėlės, sąmokslą rengiančios kara- 
lienės! 

Tačiau reikia pabrėžti, kad jokie palaikų tyrimai ne- 
davė galutinio mirties priežasties įrodymo ir kad visi šie 
scenarijai tėra galimi apytikrių duomenų aiškinimo va- 
riantai. Tvirtai galima pasakyti tik tiek, kad Tutancha- 
monas numirė jaunas; o nužudymas yra viena iš galimų, 
bet toli gražu ne vienintelė galima mirties priežastis. Dėl 
smurtinės mirties alternatyvos, akmenys iš vienos šven- 
tyklos griuvėsių perša mintį, jog Tutanchamonas, nors 
ir buvo jaunas, galbūt dalyvavo karo žygyje: ar negalėjo 
jis žūti mūšyje? Remiantis vien turimais duomenimis, 
negalima atmesti ir galimybės, kad jo mirtis buvo tik 
atsitiktinė arba natūrali. Labai galimas dalykas, kad tie- 
sos niekad nesužinosime. 


Kairėje Dr. Douglasas Derry atlieka pirmą pjūvį per 
Tutanchamono mumijos įkapes. Apačioje Tutanchamono 
kaukolės rentgeno nuotraukoje, padarytoje 1968 m., 
matyti kaulo nuolauža (A) ir, kaip manoma, smūgio į galvą 
sukelto kraujavimo žymės. 

Tarimo mumijos. 
Kas buvo tie 


Laikas: 1800 m. pr. Kr.-400 m. po Kr. 
Vieta: vakarų Kinija 


žmones? 


Apimtas keisto jaudulio, žvelgiau į gulinčią būtybę, kuri, jeigu ne išdžiūvusi oda ir įkritusios akiduobės, atrodė 
panaši į miegantį vyrą, ir pasijutau taip staiga akis į aki susidūręs su atstovu vietinių žmonių, pirmaisiais mūsų 
eros amžiais gyvenusių šiame niūriame Lobo krašte ir, be abejonės, jj mylėjusių. 


G ERIAUSIAI ISSILAIKIUSIOS MUMIJOS pasaulyje yra ne 
Egipto ar Peru — jos randamos Takla Makano, di- 
džiulės vakarų Kinijos dykumos, sudarančios didelę Ta- 
rimo baseino dalį, smėlynuose. Kitaip nei senovės egip- 
tiečių, inkų ir jų pirmtakų, kurių civilizacijos stengėsi 
dirbtinai išlaikyti žmogaus pavidalą po mirties, mumi- 
jos, Tarimo mumijos išsilaikė gamtinėmis sąlygomis sau- 


Mumifikuotas vyras iš 
Dzaghunluko (apie 1000- 
600 m. pr. Kr.). Aplink jo 
smilkinius ochra išpieštos 
spiralės, o smakras parištas 
dirželiu burnai užverti po 
mirties. 


AUREL STEIN, 1928 


suose ir druskinguose antros pagal dydį Eurazijos dyku- 
mos smėlynuose. 

Tarimo mumijų pirmą kartą buvo rasta XX a. pra- 
džioje, kai Vakarų ekspedicijos, vadovaujamos švedo Sve- 
no Hedino, vokiečio Alberto Von La Cogo ir brito Au- 
relio Steino, mėgino atrasti senienų oazių miestuose, 
sudariusiuose Didžiojo šilko kelio, jungiančio Kiniją su 

Vakarais, šiaurinę ir pietinę atšakas. Šios ankstyvosios 
ekspedicijos iškasdavo mumijas, jas fotografuodavo ir ap- 
rašinėdavo, tačiau nebuvo priemonių joms išsaugoti ar- 
ba pergabenti į Vakarų muziejus. 

Tik neseniai kinų ir uigūrų archeologai sugebėjo at- 
likti moksliškesnius tų rajonų tyrimus, ir tikrai įspūdin- 
gi mumifikuotų palaikų atradimai sužadino viso pasau- 
lio dėmesį. Dabar vakarų Kinijoje jau atrasta mažiausiai 
300 mumijų, datuojamų nuo apie 1800 m. pr. Kr. iki 
istorinio laikotarpio, kai Hanų dinastija pirmaisiais am- 
žiais po Kristaus mėgino išplėsti savo valdžią į vakarus. 
Dar daugiau yra žinoma istorinio laikotarpio mumijų. 


Kapai ir audiniai 

Iš tikrųjų nėra vienintelės mumijų tautos: mumijos ran- 
damos skirtingose vietovėse ir kultūrose, pirmiausia šiau- 
rinėje ir pietinėje senovės Didžiojo šilko kelio srityse. Jų 
liekanų archeologai randa negiliuose duobiniuose kapuo- 
se, giliose duobėse, uždengtose nendrių, žabų, rąstų ir 
žvėrių kailių sluoksniais, ir plytiniuose kambariuose. 
Ankstyviausi mumifikuoti palaikai, atrasti Kavrighule ir 
kitose vietovėse netoli druskingo Lobnoro ežero, apsiausti 
paprasčiausiais audeklais, iš tikro vilnonėmis antklodė- 
mis, tačiau po 1000 m. pr. Kr. randama asmenų, visiš- 
kai aprengtų, net papuoštų plunksnuotomis kepurėmis 
(vienas vyras buvo palaidotas su ne mažiau kaip dešim- 
čia kepurių), marškiniais, apsiaustais, kelnėmis ir spal- 
votomis vilnonėmis kojinėmis; ir net dar nuostabiau — 
languotais pledais! Subešyje, šiaurinėje Didžiojo šilko 
kelio dalyje, rastos trys moterys nepaprastai aukštomis 
skrybėlėmis, panašiomis į padidintus „raganų“ galvos ap- 
dangalus. 

Mumijos teikia didžiulį kiekį priešistorinių drabu- 
žių audinių ekspertams, kurie dar tik pradeda smulkiai 
tyrinėti tuos palaikus. Tačiau didžiausia paslaptis — šių 
mumijų veidai. Jie yra ne mongolidų fizinio tipo, kuris 
šiandien vyrauja Rytų Azijoje: šviesūs plaukai ir barzdos 
aiškiai rodo, kad senieji Tarimo srities gyventojai buvo 
kaukazidai arba europidai. Šių svetimšalių iš vakarų ta- 
patybė — vienas didžiausių galvosūkių, kuriuos užduoda 
šių laikų archeologiniai radiniai. 


Kas gi jie buvo? 

Labai maža tėra archeologinių žinių apie Sindziangą prieš 
bronzos amžių, t. y. apie 1800 m. pr. Kr., ir galime tik 
spėlioti, kas pirmieji apsigyveno nepatraukliame Tarimo 

Apačioje Viena iš trijų Subešyje rastų moterų (apie 500- 
400 m. pr. Kr.) su ilgomis, aukštomis „raganų“ 
skrybėlėmis. Ji dėvi vilnonį sijoną ir palaidinę, odinius 
batelius ir avikailio apsiaustą. Kairioji ranka dar apmauta 
odine kumštine pirštine, o dešinioji nuoga. 


Moteris iš Dzaghunluko (apie 1000-600 m. pr. Kr.) su 
kaktos ir akių vokų tatuiruotėmis. Antakiai prieš pat mirtį 
buvo išdažyti, plaukai supinti. 


baseino pasaulyje. Tačiau dėl bronzos ir geležies amžių 
daugybė archeologinių duomenų liudija, kad pirmiausia 
tai buvo kaukazidų rasės žmonės, atkeliavę iš vakarų kal- 
nynų arba šiaurės stepių. Be mumijų, turime griaučių kau- 
lų, o iš daugiau kaip 300 priešistorinių žmonių kaukolių, 
ištirtų iki šiol, tik 11 procentų priklauso mongolidų fizi- 
nio tipo žmonėms, ir jos rastos daugiausia į rytus nuo 
Sindziango. Atrodo aišku, kad ankstyvuosius Gansu pro- 
vincijos kinų žemdirbius, gyvenusius į vakarus nuo Sin- 
dziango, nelabai traukė tos dykumų oazės. 

Tai kas gi buvo šie žmonės, kurių kūnams buvo lemta 
taip gerai išlikti? Jeigu jie buvo visiškai nežinoma žmo- 
nių grupė, kuri išnyko ir nebuvo paminėta rašytiniuose 
šaltiniuose, galbūt niekad šito neišaiškinsime ir geriau- 
siu atveju galėsime priskirti jiems įvairių bronzos ir ge- 
ležies amžių archeologinių kultūrų, aptiktų Sindziange, 


TARIMO MUMIJOS. KAS BUVO TIE ŽMONĖS? 


pavadinimus. Vis dėlto yra pagrindo tikėtis, kad jų pali- 
kuonys pateko į rašytinius istorijos šaltinius; ir iš tikro 
daugelis mokslininkų mano, kad jų palikuonys paliko 
užrašų apie save. 

Tarimo baseine išliko ne vien gausybė žmonių palai- 
kų ir kitų organinių liekanų, bet ir didžiulė senovės ran- 
kraščių biblioteka — tai buvo viena pirmųjų Kinijos sri- 
čių, priėmusių budizmą, religiją, kuri didelę reikšmę teikė 
rašytiniam žodžiui. Daugelis rankraščių parašyti vėles- 
niais laikais į čia atkeliavusiomis Indijos kalbomis, pa- 
vyzdžiui, sanskritu, ir naudoti tik budistų vienuolynuo- 
se. Tačiau yra nemažai rankraščių vietinių gyventojų 
kalbomis, o šias galima suskirstyti į dvi pagrindines gru- 
pes. Pirmoji yra chotanų, arba chotana saka, kuria kal- 
bėta senovės Chotano mieste ir jo apylinkėse, pietų Ta- 
rime, ir kai kuriose Tarimo baseino šiaurvakarių oazėse. 
Ši kalba priklauso iranėnų grupei, kuriai priskiriama per- 
sų ir daugelis kitų Centrinės Azijos vakarų kalbų; arti- 
miausia saka kalbai tikriausiai buvo stepių klajoklių, Eu- 
ropos istorijoje vadinamų skitais, kalba. Nors yra daug 
šios kalbos vartojimo pietinėje ir vakarinėje Tarimo ba- 
seino dalyse pėdsakų, mumijos daugiausia susitelkusios 


pietryčiuose ir šiaurryčiuose, kur nėra liudijimų apie cho- - 


tanų kalbą. Šiose teritorijose išlikę iranėnų kalbų pėdsa- 
kų, bet tai paprastai buvo prekiavimo kalbos, o ne įpras- 
tos vietinių gyventojų šnektos. 


Tocharai 
Tarimo ir Turpano baseinų šiaurryčiai ir Lobnoro apy- 
linkės, t. y. sritys, kuriose daugiausia randama mumijų 
liekanų, geriau atitinka vėlesnį tocharų kalbų pasiskirs- 
tymą. Tocharų kalbos — tai indoeuropiečių kalbų gru- 
pė, t. y. jos kilusios iš tos pačios priešistorinės prokalbės, 
iš kurios kildinamos dauguma Europos kalbų, taip pat 
Azijos iranėnų ir indų kalbos (p. 141-143). Geriausiai 
ištirtoje tocharų kalboje randame tokius žodžius kaip 
pacer, macer, procer, ser, keu, okso, twere, huwe, kurie gi- 
miningi, t. y. kilę iš tos pačios indoeuropiečių prokal- 
bės, atitinkamiems anglų kalbos žodžiams father, mot- 
her, brother, sister, cow, ox, door ir new. Nors neturime 
grynų tochariškų teksty iš pietinės Didžiojo šilko kelio 
srities, tenykščiai dokumentai, rašyti indų kalbomis, pilni 
vietinių skolinių ir asmenvardžių, kurie, kalbininkų nuo- 
mone, reiškia tocharų substratą. 
Tocharai tapomi budistinių urvų sienų paveiksluo- 
se, priskiriamuose ankstyviesiems viduramžiams, ir dau- 

gelis tų gyventojų — labai panašių į mumifikuotuosius — 
vaizduojami kaukazidų bruožais, šviesiais plaukais, švie- 
siomis akimis ir barzdomis. Vienos iš priešistorinių mu- 
mijų DNR analizė parodė, kad ji turi tą patį genetinį 
paveldą, kuris būdingas apie 40 procentų šių laikų eu- 
ropiečių. Pledai, randami su mumijomis, datuojamo- 
mis vėlesniu laikotarpiu nei 1000 m. pr. Kr., nepapras- 
tai panašūs į seniausius Europoje atrastus pledus — iš 
Halštato gyvenvietės Austrijos Alpėse. Elizabeth Barber 
teigia, kad Europos ir Tarimo pledai turėjo bendrą toli- 
mą prototipą šiaurės Kaukaze, nes čia rasti seniausi to- 
kio audinio pavyzdžiai. 

Atrodo, kad tocharų kalbos labai anksti atsiskyrė nuo 
kitų indoeuropiečių kalbų ir rutuliojosi atskirai nuo ar- 
timiausių kaimynų kalbų — indų ir iranėnų. Spėjama, 
kad tocharų protėviai galėję būti dalis kaukazidų, apie 
IV tūkstantmečio pr. Kr. vidurį keliavusių į rytus iš Vol- 
gos-Uralo sričių. Šie žmonės, kurių kultūra pavadinta 
Afanasjevo kalno vardu, įsikūrė Minusinsko baseine ir 
Altajaus kalnuose į šiaurę nuo Sindziango. Yra faktinių 
duomenų, kad afanasjeviečiai galbūt apie 2000 m. pr. 
Kr. nukeliavo į pietus ir apsigyveno Tarimo baseine. 

Nors toli gražu neįrodytas, šis modelis duoda patrauk- 
lų paaiškinimą, kaip atskira indoeuropiečių kalba, kuria 

kalbėjo žmonės, kilę iš Europos, nukeliavo į Tarimo ba- 
seino vakarus. Toks indoeuropiečių persikraustymas leis- 
tų apibrėžti ir kalbinę ankstyviausių mumijų tapatybę. 


Viršuje kairėje Tocharų vienuolio (kairėje) atvaizdas iš 
Bezakliko (IX-X a.). Viršuje dešinėje Mumijų radimo vietos 
(trikampiai) labiau siejasi su tocharų negu su iranėnų saka 
kalba. Apačioje Galimas dalykas, kad pirmieji bronzos 
amžiaus Tarimo baseino gyventojai, Kavrighulo kultūros 
žmonės, kilę iš pietų Sibiro Afanasjevo kultūros žmonių. 

afrikiečiai? 


Buvau apstulbintas: kaip meno kūrinys ji [Tres Sapoteso I-oji milžiniška galva] neperdedant yra nuostabi 
skulptūra... tačiau labiausiai mane nustebino etiopiški to atvaizdo bruožai. Nusprendžiau, kad šiame krašte, 
be abejonės, lankėsi negrai ir kad tai įvyko šio pasaulio gyvavimo pradžioje. 


A OLMEKAI, senoves Vidurio Amerikos seniausios 
civilizacijos kūrėjai, buvo ateiviai iš Afrikos? Visi 
požymiai rodo, kad jie buvo vietiniai amerikiečiai, kilę 
iš paleolito indėnų, atvykusių į Amerikos žemynus iš 
šiaurryčių Azijos. Be to, visiškai nėra liudijimų, kurie 
patvirtintų hipotezę, kad afrikiečiai pasiekę Ameriką 
anksčiau už Kolumbą. Archeologai nerado nė vieno af- 
rikietiško dirbinio, augalo ar gyvūno liekanų, žmogaus 
griaučių, kalbinio elemento ar kokio nors kito konkre- 
taus įrodymo, kad afrikiečių būta olmekų krašte ar kur 
kitur Amerikoje. Kaipgi tuomet — galėtų paklausti pro- 
taujantis asmuo — ir kodėl šis klausimas iškilo? 


Klausimo istorija 

1862 m. lankydamasis vienoje cukraus plantacijoje pietų 
Meksikos Tustlos kalnuose, Josė Melgaras y Serrano pir- 
makart išvydo iš bazalto iškaltą milžinišką žmogaus galvą, 
kurią prieš kelerius metus rado plantacijos darbininkas. 
Melgaras, išsilavinęs žmogus, besidomintis Senojo pasau- 
lio ir savo gimtojo krašto senovės civilizacijomis, suprato, 
kad ta skulptūra — dabar vadinama Tres Sapoteso 4-ąja 
milžiniška galva — nepaprastas radinys. Vėlesniais metais 
savo samprotavimus apie galvos reikšmę ir atvaizduoto 
asmens etninę tapatybę jis išdėstė dviejuose straipsniuose. 
Tuo metu intelektualų pažiūras smarkiai veikė difuzio- 
nizmo idėjos, kad, kaip ir jų pavergtieji XIX a. palikuo- 
nys, prieškolumbiniai indėnai tikriausiai stokojo žinių ar 
kultūrinių gabumų, reikalingų dideliems ar gražiems me- 
no kūriniams sukurti. Todėl Melgaras tarė, kad tą galvą 
tikriausiai iškalę migrantai iš Senojo pasaulio, ir laikė tą 
personažą afrikiečiu, tiksliau, etiopu. 


MELGAR Y SERRANO, 1869 


Melgaro galva visiškai užmiršta gulėjo iki 1939 m., 
kai archeologas Matthew W. Stirlingas, pirmas tyrinėda- 
mas olmekų kultūrą, iš naujo ją atrado. Stirlingo tyrinėji- 
mai Tres Sapotese, La Ventoje, Sero de las Mesase ir San 
Lorense atkreipė mokslo pasaulio dėmesį į olmekų kultū- 
rą, o dėl plačiai skaitomy jo straipsnių žurnale National 
Geographic „olmekai“ tapo dažnai vartojamu žodžiu. 

Tęsiant olmekų kultūros tyrinėjimus, buvo atrasta 
šimtai akmeninių skulptūrų, tarp jų 17 kitų milžiniškų 


Matthew W. Stirlingas 1939 m. atlieka pirmąjį mokslinį 
Tres Sapoteso milžiniškos galvos tyrinėjimą. 

galvų. Mūsų dienų mokslininkai mano, kad šie nepa- 
prasti paminklai — gyvų arba neseniai mirusių olmekų 
valdovų atvaizdai. Įdomu, kad nė viena iš kitų 17-os galvų 
neatrodo itin „afrikietiška“, ir iš tikrųjų joks profesiona- 
lus archeologas nuo Melgaro laikų nepripažino jo spėja- 
mos Tres Sapoteso galvos etninės tapatybės. 


Naujųjų laikų mitas 

Neseniai šį klausimą plačiai ištyrinėję Gabrielis Hasli- 
pas-Viera ir jo bendradarbiai mano, kad pradžią šiai idėjai 
davė Ivano Van Sertimos raštai, ypač knyga „Jie atvyko 
prieš Kolumbą“ (They Came Before Columbus, 1976). 
Van Sertima, nebūdamas archeologas, įrodinėja, kad ne- 
gridai afrikiečiai daug kartų atkeliavę į Ameriką gerokai 
anksčiau už Kolumbą ir sukūrę ar bent smarkiai paveikę 
ankstyviausias Vidurio ir Piety Amerikos civilizacijas. 
Nors nė vienas rimtas mokslininkas nepritaria šiems pa- 
reiškimams, jie tapo vienu svarbiausių mitų, kuriais re- 
miasi šiuolaikinis afrocentrizmo judėjimas Šiaurės 
Amerikoje. Anot Haslipo-Vieros, afrocentristinė revizio- 
nistinė istorija teigia, kad „visos ankstyvosios pasaulio 
civilizacijos, tarp jų senovės Egipto, senovės Mesopota- 
mijos, Indijos, Kinijos, Europos ir Amerikos, buvo su- 
kurtos arba įkvėptos juodaodžių žmonių rasės“. 

Van Sertima ir kiti autoriai, norėdami pagrįsti savo 
teiginius, remiasi penkių pagrindinių rūšių duomenimis: 
įvairių Senojo pasaulio laikotarpių ir vietų rašytiniais do- 
kumentais; negridų bruožais, pasak jų, atvaizduotais ol- 
mekų milžiniškose galvose; olmekų žemės pilkapių ir Egip- 
to bei Nubijos akmeninių piramidžių architektūros 
panašumais; vieno Žemės pusrutulio augalais, randamais 
kitame, ir balzamavimo naudojimu Amerikoje. Haslipas- 
Viera su savo kolegomis smulkiai išgvildena kiekvieno tei- 
ginio argumentus ir kiekvieną jų paneigia. 

Turint omeny olmekų atliktą vaidmenį Vidurio Ame- 
rikos civilizacijos pradžioje, nenuostabu, kad afrocen- 
tristai atgaivino fantastiškas XIX a. erudito idėjas, norė- 
dami paremti savo tvirtinimus. Likimo ironija ta, kad 
jie palaiko taip pat klaidingas rasistines to paties laiko- 
tarpio idėjas, nustūmusias vietinius amerikiečius į že- 
mesnę padėtį kaip nesugebančius pasiekti svarbių kul- 
tūros laimėjimų, lygiaverčių pasiektiems Senojo pasaulio 
senovės tautų. 


Tres Sapoteso 1-oji milžiniška galva. Jos bruožai tarsi 
atspindi kompromisą tarp kuo mažesnio akmens kiekio 
pašalinimo ir poreikio atvaizduoti tikrą gyvą arba neseniai 
mirusį valdovą. 

Kodėl kartaginiečiai 
aukojo vaikus? 


Garbinantys Kroną (Baal Hamong) finikiečiai ir ypač kartaginiečiai, kai tik nori gauti iš jo didelę malone, 
paaukoja vieną iš savo vaikų ir sudegina jį kaip auką dievybei, jei ypač trokšta sėkmės. 


ARTAGINĄ dabartinio šiaurryčių Tuniso teritorijo- 
ÍN je įkūrė iš Viduržemio jūros rytų atvykę finikie- 


čiai kaip savo „naująjį miestą“ (Kart badašt). Mitai pasa- 
koja, kad miestą įkūrė karalienė Didonė 814 m. pr. Kr., 
nors iki šiol nerasta jokių archeologinių radinių, senes- 
nių kaip VIII a. pr. Kr. vidurio. Kartaginos padėtis pa- 
čiame Viduržemio jūros baseino vidury ir derlinga tos 
srities žemė leido jai plėstis ir klestėti, tad IV-III a. pr. 


KLEITARCHAS, IV A. PR. KR. PABAIGA 


Kr. ji valdė nemažą imperiją. Jos valdžioje buvo didžiu- 
ma dabartinio Tuniso, taip pat daug Šiaurės Afrikos pa- 
jūrio gyvenviečių nuo Maroko iki vakarų Libijos; be to, 
užjūrio valdos Sicilijoje, Sardinijoje ir Ispanijoje. Tačiau 


Kartaginos vaizdas nuo Birsos kalvos. Aukojimo šventykla 
(tofetas) yra dešinėje (vakarinėje) pūnų uosto pusėje, čia ji 
matyti netoliese. 

Kartaginos teritoriniai siekiai supriešino ją su kita galin- 
ga ano meto Viduržemio jūros baseino valstybe, Roma. 
Šių valstybių ginčas dėl viešpatavimo buvo sprendžia- 
mas trijuose Pūnų karuose ir baigėsi visišku Kartaginos 
sutriuškinimu ir pažeminimu 146 m. pr. Kr. 


Baalas ir Tanit 

Kartaginiečių panteone viešpatavo dangaus dievas Baa- 
las ir jo draugė Tanit, dažnai mįslingai minima įrašuose 
kaip „Baalo veidas“, t. y. Baalo moteriškoji antrininkė 
arba atspindys. Nors Baalas finikiečių tėvynėje buvo ge- 
rai žinoma dievybė, Tanit — ne, o Kartaginoje, pradėta 
garbinti V a. pr. Kr., ji pakeitė Astartę kaip pagrindinė 
moteriškoji dievybė. Baalas buvo gana tolimas ir baugi- 
nantis dievas: atokių kalnų rajonų, ypač viršukalnių, bet 
drauge ir derlingų lygumų dievas, taip pat dangaus die- 
vas — kitaip tariant, visos visatos dievas. Tanit, kartagi- 
niečių (naujuoju pūnų) raštu TVT, graikiškai Tanneth 
arba Thinith, pirmiausia buvo dangaus deivė, todėl ir 
lietaus — gyvybinio sėkmingos žemdirbystės veiksnio — 
teikėja; be to, ji buvo pagrindinė miesto deivė globėja. 


Aukojimo vietos 
Baalas ir Tanit reikalaudavo didelių aukų, ir jos būdavo 
aukojamos šventame aptvare po atviru dangumi, vadi- 
namame tofetu. Iš daugelio tūkstančių tofetų įrašų Kar- 
taginoje aišku, kad centrinė kulto figūra buvo Tanit ir 
daugiausia jai buvo aukojama; antra vertus, 800 įrašų 
Konstantino (rytų Alžyre) tofetuose daugiausia padaryti 
Baalo garbei. Dar tofetų atkasta Tuniso mieste Suse, Sar- 
dinijos gyvenvietėse Sulcyje (Sant Antioke), Tare ir Mon- 
te Sirajuje ir Sicilijos Motijoje. Žodis „tofetas“ nemini- 
mas įrašuose, bet vartojamas Biblijoje, nurodant vietas 
finikiečių gimtuosiuose kraštuose, kur buvo aukojami 
vaikai (Jeremijo 7,31-32; Karalių antra 23,10). 
Tofetas Kartaginoje buvo atrastas 1921 m. apie 50 m 
į vakarus nuo pūnų dirbtinių uostų teritorijos pietinia- 
me senamiesčio pakrašty. Tai buvo didelė, mažiausiai 
6000 m? ploto teritorija po atviru dangumi, aptverta sie- 
na. Per daugelį kasinėjimų metų rasta tūkstančiai urnų 
su iš dalies sudegusiais kaulais; kiekviena urna palaidota 
akmenukais išklotoje duobėje. Dauguma kapų buvo žen- 
klinami žemės paviršiuje, iš pradžių nedideliu ištašytu 
sostu arba akmens kolonėle (lot. cippus), iškalta betiliu 
(ovaliniu arba butelio formos akmeniu, simbolizuojan- 
čiu dievybę). Tačiau nuo IV a. pr. Kr. tapo įprasta pa- 


statyti aukštą akmens plokštę (stelą) su paprastu reljefu 
arba raižiniu, o kartais ir užrašu Baalo ir Tanit garbei 
draugę su dedikuojančio asmens vardu. Šių akmenų for- 
mos ir puošybos stilius neišvengiamai keitėsi laikui bė- 
gant; ypač paplitęs buvo „Tanit ženklo“ — trikampio su 
skersiniu ir apskritimu — vaizdavimas stelos viršuje. Vie- 
noje steloje, kuri dabar yra Bardo muziejuje Tunise, 

regis, atvaizduotas žynys, viena ranka laikantis kūdikį 
(kaip spėjama, skirtą paaukoti). 

Nors aišku, kad dedikacinių įrašų dažnis Kartaginos 
tofetuose svyravo, apskaičiuota, kad nuo VIII a. pr. Kr. 
vidurio iki miesto sugriovimo 146 m. pr. Kr. kasmet 
buvo įtaisoma apytikriai 100 urnų, tai reiškia, kad iš 
viso buvo apie 60 000 tokių aukų. 


Kairėje Schema, 
vaizduojanti aukos 
kapą (sudeginti kaulai 
būdavo supilami į urną 
ir palaidojami po žeme) 
ir jo vietą ženklinančią 
stelą. Dešinėje Stela 
Bardo muziejuje Tunise, 
Ill a. pr. Kr. Joje matyti 
vyras (žynys?) plokščia 
kepure, pagarbiai 
pakėlęs dešinę ranką, o 
kairiąja laikantis vaikutį 
(aukojimui?). 


KODĖL KARTAGINIEČIAI AUKOJO VAIKUS? 


Kairėje Šios stelos iškastos 
Kartaginos tofete ir 
išdėstytos viename sode, 
t. y. ne savo pirminėse 
vietose. Dešinėje Stela su 
Tanit ženklu, dedikuota 
Mathan Baalo sūnaus Hano 
vardu, II-I a. pr. Kr. 


Šių laikų kasinėjimai 

Per Kartaginos kasinėjimus, atliktus XX a. aštuntojo de- 
šimtmečio pabaigoje, buvo surinkti smulkūs statistiniai 
duomenys apie šiuos palaikus. Pasirodo, kad tarp apde- 
gusių kaulų būta ne vien žmonių palaikų, bet ir gyvulių 
liekanų. Tačiau, priešingai, negu tikėtasi, nebuvo pa- 
mažu pereita nuo žmonių prie gyvulių aukojimo. Anks- 
tyvuoju laikotarpiu gyvulių aukos sudaro apie trečdalį 
visų urnų turinio, o IV a. pr. Kr. šis skaičius sumažėja 
iki vienos iš dešimties urnų: 90 procentų aukų kaulų 
tuo laikotarpiu buvo žmonių palaikai. Dar vienas skir- 
tumas, kad ankstyvuoju laikotarpiu (VIII-VI a. pr. Kr.) 
kaulai buvo negyvų gimusių kūdikių ar naujagimių, o 
dauguma IV a. pr. Kr. aukų yra 1-3 metų amžiaus vai- 
kai; trečdalyje šio laikotarpio urnų randami dviejų, o 
kartais net trijų vaikų palaikai kiekvienoje. 


Kodėl buvo aukojami vaikai? 
Kadangi nėra aiškių rašytinių liudijimų, sunku paaiš- 
kinti šių pokyčių priežastį ir kodėl apskritai buvo ma- 
noma, kad būtina aukoti žmones. Kyla pagunda spėti, 
kad pereiti nuo naujagimių aukojimo prie pradedančių 
vaikščioti kūdikių žudymo paskatino karinė ar ekono- 
minė krizė, tačiau tokios tiesioginės sąsajos neįmanoma 
įrodyti ir tikriausiai ji neįtikėtina. Ypač sunku ką nors 
tiksliai pasakyti apie tofeto apeigas baigiamuoju laiko- 
tarpiu, vedusiu į visų didžiausią krizę, Kartaginos žlugi- 
mą 146 m. pr. Kr., nes romėnai daug ką sunaikino. 
Iškelta įvairių hipotezių. Iš apžadinių įrašų matyti, 
kad aiškiai vyrauja turtingųjų aukos, ir galimas dalykas, 
kad kartaginiečių aukštuomenė buvo įpratusi aukoti sa- 
vo pirmagimius, prisimindami biblinį įsakymą: „Atiduosi 
savo pirmagimį sūnų“ (Išėjimo 22,28). Deja, kaulų būklė 
neleidžia nustatyti jų lyties, nors per ankstesnius DNR 

tyrimus keliais atvejais sugebėta išsiaiškinti lytį. DNR 
analizė taip pat gali parodyti, ar kai kuriose urnose rasti 
keli vaikai yra tos pačios šeimos, ar ne. Kai kurie moks- 
lininkai mano, kad vaikų aukojimas buvęs tarsi gimimų 
reguliavimas, panašus į spartiečių įprotį palikti nepagei- 
daujamus kūdikius įkalnėje mirti. Tačiau vyresnių vai- 
kų aukojimą sunkiau paaiškinti. Iškelta hipotezė, kad 
tėvai kūdikį pažadėdavo Tanit, kai jis dar buvo įsčiose, 
o jei gimdavo negyvas, paaukodavo vyresnį savo šeimos 
vaiką; tačiau tokiu atveju turėjęs būti didelis kūdikių mir- 
tingumas. 

Sabatino Moscati spėja, kad graikų ir romėnų rašy- 
tojai (ir Biblijos autoriai) varė piktavališką antisemitinę 
propagandą ir kad kūdikiai bei mažamečiai vaikai jau 
buvo mirę dėl natūralių priežasčių, kai juos sudegino. 
Tačiau toks požiūris prieštarauja viskam, ką žinome apie 
aukojimą senovės pasaulyje: jis turėjo būti susijęs su tam 
tikra (šiuo atveju tėvus ištikusia) neganda, kurios išvengti 
tikėtasi auka permaldavus dievybę, — tai negalėjo būti 
tik alternatyvus būdas pašalinti mirusįjį. Teismo eksper- 
tizės archeologė Charlotte Roberts ištyrė 20-ies vaikų 
palaikus iš Motijos tofeto ir nerado jokių ligos ar pras- 
tos sveikatos požymių. 


Romėnams užvaldžius Šiaurės Afriką, Baalo ir Ta- 
nit kultas toliau gyvavo po lengva romėnų religijos prie- 
danga: dievybių vardai buvo pakeisti į Saturną ir 
Celestę, o jų garbinimas neabejotinai tęsėsi iki krikš- 
čionybės pasirodymo. Net tofeto vieta Kartaginoje ne- 
buvo užmiršta: yra įrodymų, kad romėnams valdant 
ten buvo garbinami Saturnas ir Celestė. Tačiau atro- 
do, kad žmonių aukojimas, vienintelis bet kurių sve- 
timšalių religijų bruožas, kurio Roma nepakentė, 
146 m. pr. Kr. Kartaginoje ir kitose Romos valdose 
liovėsi. Vis dėlto pažiūra, kad dabar aukojami gyvuliai 
tėra žmonių pakaitalas (vicarius), nebuvo užmiršta, ką 
liudija kai kurių stelų įrašai, o III a. po Kr. krikščionių 
gynėjas Tertulianas net niūriai pažymėjo, kad kai ku- 
riose Afrikos vietose žmonės aukojami net jo dieno- 
mis. Pakartotini tofetų, veikusių po 146 m. pr. Kr., 
pavyzdžiui, Suse ir Konstantine, kasinėjimai šiuolaiki- 
nėmis sąlygomis kartu su kruopščiu apdegintų kaulų 
ištyrimu galbūt vieną dieną leis patikrinti, ar Tertulia- 
nas buvo teisus, tačiau net jeigu ir klydo, jo pareiški- 
mas yra gyvas priminimas, kad kartaginiečių vaikų 
aukojimas dar buvo atmenamas, praėjus beveik ketu- 
riems šimtmečiams po Kartaginos žlugimo. 


Stelos, dar tebestovinčios Kartaginos tofete po vėliau 
romėnų pastatytu skliautiniu statiniu. 


—————— L ——— i. 

SS mana: 


Senovės orakulal — 
pranašai ar 


Laikas: apie VI a. pr. Kr.-IV a. po Kr. 
Vieta: Graikija 


apgavikai? 


Viešpats, kurio orakulas yra Delfuose, nei aiškiai basako, nei nutyli, bet duoda ženklą. 


te GRAIKAI tikėjo, kad dievai kalba mirtingie- 
siems ir gali duoti nurodymus dėl ateities. Bendra- 
vimas su dievais buvo kasdienio gyvenimo dalis. Aiškia- 
regiai keliavo iš miesto į miestą pardavinėdami pranašys- 
tes arba siūlydamiesi išaiškinti pranašingus ženklus. 
Paukščio skrydžio pobūdis, aukos liekanos, susapnuoti 
vaizdai, net nusičiaudėjimo laikas — bet kuris šių ženklų, 
jeigu teisingai išaiškintas, galėjo atskleisti dievų valią. 
Pačias reikšmingiausias graikams dievų Žinias per- 
duodavo orakulai. Tai buvo nuolatinės vietos, paprastai 
šventovės, kuriose buvo galima tiesiogiai paklausti die- 
vų ar herojų patarimo. (Tas pats žodis paprastai vartoja- 


HERAKLEITAS, VI A. PR. KR. 


mas ir vietai, ir dievo pranešamai žiniai pavadinti.) Ži- 
nomiausias orakulas yra ir buvo Apolono šventovė Del- 
fuose, tačiau senovės literatūroje minima ir daug kitų. 
Per šimtmečius atskirų orakulų populiarumas čia di- 
dėjo, čia mažėjo: atsirasdavo naujų vietų, o kitos būda- 
vo nebenaudojamos. Vis dėlto daugiau kaip 1000 metų 
atskiri asmenys ir miestų valstybių atstovai lankė oraku- 
lus, norėdami gauti nurodymų, kai reikėdavo lemtingai 
apsispręsti, o atsilygindami palikdavo prašmatnių dova- 
nų, dažnai nepaprastų ir labai vertingų brangenybių. 
Tačiau kokios rūšies pagalbą gaudavo orakulų lan- 
kytojai — tai mįslė, kurios niekaip nepajėgia įminti nau- 
jųjų laikų protai. Daugelyje žinomų senovės graikų 
istorijos pasakojimų orakulų (ypač Delfų orakulo) pra- 
nešamos žinios apibūdinamos kaip dviprasmiškos arba 
klaidinančios — dažnai jų padariniai lankytojams būda- 
vo katastrofiški. Neaišku, kodėl graikai norėjo patikėti 
orakulams svarbius sprendimus. Nesame tikri ir dėl to- 
se vietose naudotų pranašysčių būdų. Orakulų paslaptis 
nepaliauja viliojusi ir gluminusi šių laikų mokslininkus. 


Kliedinčios moterys ir sukti žyniai? 

Senovės literatūra ir šiuolaikinis mokslas daugiausia dė- 
mesio skiria Delfų orakului. Čia pranašė (vadinama Piti- 
ja), kaip buvo tikima, patirdavo dievišką įkvėpimą, o tai 
senovėje buvo labiausiai gerbiamas pranašavimo būdas. 
Nėra vieningos nuomonės dėl to, kaip tai vykdavo. Pasak 
tradicijos, kramtydama lauro lapus ir kvėpuodama svai- 


V a. pr. Kr. pabaigos taurės piešinyje Atėnų karalius Egėjas 
kreipiasi patarimo į deivę Temidę, mitinę Pitijos pirmtakę. 
Egėjas klausė, kodėl jis neturi vaikų; vėliau jam gimė 
sūnus, herojus Tesėjas. 

Viršuje Delfų šventovės 
vaizdas; matyti lobynu, 
Apolono šventyklos ir teatro 
griuvėsiai. Kairėje Sifniečių 
lobynas (525 m. pr. Kr.) 
tikriausiai buvo vienas iš 
labiausiai išpuoštų 
šventovės pastatų. Kito 
puslapio apačioje Lobyno 
šiaurinio frizo fragmentas, 
vaizduojantis dievų kovą su 
titanais. 


Kito puslapio viršuje Ši 
dramblio kaulo galva su 
auksiniais papuošalais yra 
dalis natūralaus dydžio 
statulos, kuri, kaip manoma, 
vaizdavusi Apoloną, Delfų 
dievą globėją. Ji rasta tarp 
griuvėsių VI a. pr. Kr. 
datuojamos šventyklos, kuri 
buvo gaisro sunaikinta, o 
paskui palaidota po Delfų 
Šventuoju keliu. 


ginančiais garais, kylančiais iš paslaptingo plyšio uolose, 
virš kurio ji sėdėjo ant Apolono trikojo, ji pereidavo į die- 
viškos ekstazės būseną. Jos nerišlius kliedėjimus išversda- 
vo į eiles šventovės žyniai, graikų kalba vadinami prophétai. 

Iš pradžių mokslininkai sutiko su tokiu paveikslu, 
bet mėgino jį racionaliai paaiškinti. Kai kurie samprota- 
vo, kad prophétai iš vieno lankytojo gautą informaciją 
tik perduodavę kitam. Kiti spėjo, kad veikę savanaudiš- 
kesni motyvai: esą žyniai buvę klastingi psichologai, iš- 
gaudavę žmonių paslaptis ir pasakydavę jiems, ką tie no- 
rėję išgirsti, arba net politiniai intrigantai, kurie, 


naudodamiesi savo ypatinga padėtimi, pakreipdavę rei- 


kalus į vieną ar kitą pusę. 


Pelno siekėjai ar pranašai? 

Tačiau sunku patikėti, kad tokios suktybės būtų 
pavykusios. Graikai puikiai žinojo apie apgau- 
lės šioje srityje pavojus: populiarių Aristofano 


komedijų veikėjai dažnai pajuokdavo suktus + į) 


ir godžius aiškiaregius. Vis dėlto orakulai ne- 
buvo kaltinami, nors, kaip žinia, iš lanky- 
tojų buvo imamas tam tikras užmokestis 
(smulkmenos neaiškios). Tiesa, aprašytas 
vienas kitas atvejis, kai mėginta papirkti 
Delfų orakulą, tačiau tokie pasakojimai 
labai reti ir juose aiškiai pabrėžiamas 
blogas kyšininko būdas, o ne orakului 
būdingas nesąžiningumas. 


SENOVES ORAKULAI — PRANASAI AR APGAVIKAI? 

Iš tikro sunku būtų teigti, jog kas nors pelnesi iš ora- 
kulų ir jų turtų, nes graikai rūpestingai stebėjo, kad joks 
asmuo, grupė ar valstybė jų nepasisavintų. Turtai pri- 
klausė tik dievui ir kiekvienoje šventovėje buvo rodomi 
jam pagarbinti. Tik labai retu atveju, nutikus didelei bė- 
dai, kai kas išdrįsdavo jų pasiskolinti — ir susilaukdavo 
skaudžios bausmės. 

Delfų ir kiti orakulai buvo laikomi nuoširdžiais prana- 
šystės tarpininkais, ir, mūsų supratimu, tokie ir norėjo bū- 
ti. Net ankstyvieji krikščionių rašytojai, kuriems rūpėjo dis- 
kredituoti orakulus, nekaltino jų paperkamumu, o greičiau 
pasmerkdavo jų pranašystes kaip piktųjų dvasių kūrybą. 

Taip ir lieka neaišku, kaip orakulai veikė graikų vi- 
suomenėje. Pastaruoju metu dvi mokslinio tyrimo sri- 
tys leido padaryti įdomias, nors ir prieštaringas įžvalgas 
šiuo klausimu. Antropologiniai šiuolaikinių kultūrų ora- 
kulų tyrimai davė lyginamosios medžiagos, išplečiančios 
mūsų supratimą, o išlikusių orakulų patarimų formula- 
vimo ir turinio kruopšti analizė paskatino persvarstyti 
tradicinius pasakojimus. 


Klausimai ir atsakymai 
Atrodo, kad graikai, kaip ir daugelio kultūrų, turėjusių 
orakulus, žmonės, kreipdavosi į juos ne iš paprasto do- 
mėjimosi ateitimi. Iš tikrųjų jie prašydavo patarimo dėl 
konkretaus veikimo būdo ir, regis, paprastai norėdavo, 
kad būtų pritarta jau padarytam sprendimui. Klausimai 
dažniausiai buvo formuluojami tokiu būdu, kad būtų 
galima atsakyti „taip“ arba „ne“. 

Dodonės Dzeuso šventovėje veikęs orakulas suteikia 
mums daugiausia žinių apie atskirų asmenų klausimus, 
nors, kiek žinoma, Delfų orakului buvo užduodami pa- 


našūs klausimai. Buvo klausiama apie įvairius kasdienio 
gyvenimo dalykus, tarp jų santuoką, vaikus, darbą ir ke- 
liones. Valstybės atstovai kreipdavosi, norėdami gauti 
patarimų politiniais klausimais ir pagrįsti savo sprendi- 
mus. Be to, atrodo, kad orakulai veikė ir kaip religinių 
reikalų arbitrai — tai buvo labai svarbus vaidmuo visuo- 
menėje, neturinčioje kitokių religijos žinovų. Asmenys 
dažnai klausdavo orakulus, į kurį dievą jie turėtų kreip- 
tis, norėdami sėkmingai įgyvendinti savo sumanymą, o 


Apačioje Dodonės šventovėje išliko tūkstančiai švino juostų 
su užrašytais klausimais, kuriuos lankytojai pateikdavo 
orakului (o retkarčiais ir iš dievo gauti atsakymai). Šiame 
pavyzdyje Hermonas klausia, kurio dievo jis turėtų prašyti, 
kad su savo žmona Kretaja susilauktų vaikų. 

valstybinės užklausos dažnai būdavo susijusios su religi- 
nių apeigų pakeitimais ir naujovėmis. 

Užrašytų atsakymų analizė rodo, kad orakulų lanky- 
tojams paprastai nereikėjo sukti galvų dėl dviprasmiškų 
atsakymų, minimų tradiciniuose pasakojimuose. Tik- 
riausiai jie išgirsdavo tiesiai, proza išsakytą orakulo min- 
tj. Kai kurie tyrėjai mano, kad Delfų Pitija pati tiesio- 
giai kalbėjusi lankytojams. Abejojama dėl dieviško jos 
ekstazės pobūdžio. Palyginimas su panašiais kitų kultū- 
rų reiškiniais perša mintį, kad ji galėjo veikti kaip tam 
tikra varža — t. y. mechanizmas, sustiprinantis kalbėtojo 
objektyvumo regimybę. Garus skleidžianti bedugnė ir 
lauro lapų kramtymo poveikis beveik neabejotinai buvo 
vėlesnių autorių prasimanymai. 


Paprastas teigimas 

Šie tyrinėjimai padeda suprasti, kaip ir kodėl graikai 
kreipdavosi į orakulus, tačiau nepasako nieko tikro apie 
dviprasmiškas orakulų ištarmes, minimas tradiciniuose 
pasakojimuose. Lieka klausimas, ar iš tikro orakulai pa- 
teikdavo tokias pranašystes. Senovės graikai tikėjo, kad 
tai buvo įprastas dalykas, vėliau išnykęs, — toks aiškini- 
mas gyvuoja iki šiol. Kiti mokslininkai mano, kad šie 
pasakojimai — tiesiog patarlių, liaudies pasakų ir visokių 
rūšių bendro pobūdžio pranašysčių, tuo metu ėjusių iš 
lūpų į lūpas, mišinys. 

Tačiau, kad ir kokį aiškinimą pripažintume, akivaiz- 
du, kad šie pasakojimai rodo, kaip graikai suprato skir- 
tumą tarp žmogiškojo ir dieviškojo žinojimo — o tai pa- 
deda mums suvokti, kodėl jie kreipdavosi į orakulus, 
tikėdamiesi gauti patarimų dėl ateities. 


SE 

Kairėje Sifniečių lobyno 
rytiniame frize atvaizduota 
Achilo ir Memnono kova 
Trojos kare. Apačioje Delfų 
„Vežėjas“ - viena iš 
nedaugelio seniausių 
autentiškų natūralaus 
dydžio bronzinių statulų, 
išlikusių iš ankstyvojo 
klasikinio laikotarpio. Tai 
dalis didesnės skulptūrinės 
grupės (lenktynių vežimo, 
arklių ir galbūt arklininko), 
kurią apie 470 m. pr. Kr. 


Gelos miesto (Sicilija) „4487 j 
Na L 


tironas Polizelas 
paskyrė Delfų N 
Apolonui. 

Kas buvo keltai? 


Laikas: apie 600 m. pr. Kr.-apie 100 m. po Kr. 
Vieta: Europa 


Daugeliui, galbūt daugumai žmonių, išskyrus nedidelę grupę žymiųjų praeities ir dabarties mokslininkų, viskas, 
kas „keltiška“, yra... toks magiškas maišas, į kurį galima bet ką įdėti ir iš kurio gali bet kas pasirodyti. .. Viskas 
įmanoma pasakiškoje keltų prieblandoje, kuri yra ne tiek dievų, kiek proto saulėlydis. 


MI ŪSŲ LAIKAIS keltus įprasta laikyti Europos Atlan- 


to pakraščio tauta, tačiau jie kitados buvo viena 
iš labai plačiai paplitusių tautų. Pirmieji istorijai žinomi 
keltai pasirodo V ir VI a. pr. Kr. graikų istorikų raštuo- 
se. Žodis „keltas“ (graikų k. Keltoi) iš pradžių taikytas 
tautoms, gyvenančioms į krašto gilumą nuo graikų ko- 
lonijos Masalijos (dabar Marselis). Vėliau šiuo žodžiu, 
vartojamu sinonimiškai su lotynišku žodžiu Galli (ga- 
lai) ir jam giminingu graikišku žodžiu Galatoi (galatai), 
vadinta galinga tautų grupė, III a. pr. Kr. viešpatavusi 
plačiame Europos ruože nuo Atlanto vandenyno iki Juo- 
dosios jūros, su atšakomis Ispanijoje, Italijoje ir Anato- 
lijoje. Antikos rašytojai taip pat pastebėjo didelius šių 
žemyno tautų ir Britanijos bei Airijos gyventojų tarpu- 
savio panašumus, nors niekad nevadino pastarųjų nei 
keltais, nei galais. 


Keltų tapatybė 

Antikos autorių nuomone, šias tautas vienijo bendri pa- 
pročiai ir tikėjimai, o svarbiausia, kad šios tautos šnekė- 
jo kalbomis, kurias dabar vadiname keltų kalbų grupe, 
dalimi didžiosios indoeuropiečių kalbų šeimos (p. 141— 
143). Dabartinės keltų kalbos — valų, bretonų, airių ir 
škotų (geilų), tačiau žinoma, kad dar keletu kalbų kal- 
bėta senovėje ir net vėlesniais istoriniais laikais. „Keltas“ 
buvo žodis, kuriuo save apibūdindavo kai kurios, bet, 
aišku, ne visos, žemyne gyvenančios keltiškai šnekan- 
čios tautos, nes jis vartotas kaip genčių vardų ar asmen- 
vardžių sudėtinė dalis; tačiau nėra įrodymo, kad kada 
nors tą darė Britanijos arba Airijos tautos. Iš dalies todėl 
keltų tapatybė tapo vienu iš prieštaringiausių šiuolaiki- 
nės britų archeologijos klausimų: ar iš tikro priešistori- 


J. R. R. TOLKIEN, 1963 


niai Britanijos ir Airijos gyventojai gali būti laikomi 
keltais, jei nei jie patys, nei amžininkai jų keltais neva- 
dino? Tas klausimas keliamas tik iš dalies dėl politinio 
tikslumo. 

Keltų kalbos tikriausiai pradėjo rutuliotis maždaug 
prieš 5000 metų. Visai neseniai dar buvo manoma, kad 
jos susiformavo nedidelėje Vidurio Europos srityje, o 
paskui plito migracijos bangomis. Šis požiūris jau nebė- 
ra visuotinai pripažįstamas, nes nerasta nei archeologi- 
nių, nei genetinių duomenų, kurie patvirtintų, kad vy- 
ko koks žymesnis priešistorinis tautų kraustymasis 
Vakarų Europoje, Britanijoje ir Airijoje. Vietoje to iš- 


Kairėje Šarvuoto keltų 
kario statulos, rastos 
viename kape Glauberge, 

7 Vokietijoje, ir datuojamos 
Va. pr. Kr., fragmentas. 
Visos iš raudonojo 
smiltainio nukaltos figūros 
aukštis yra 1,86 m. 

Kitame puslapyje Tokiose 
įspūdingai apsaugotose 
kalvose tvirtovėse kaip ši 
Hambldono kalva Dorsete, 
Anglijoje, gyvendavo 
žymūs vadai, o karo metu 
rasdavo prieglaudą ištisos 
gentys. 

ryškėjo ilgalaikio etninio ir kultūrinio tęstinumo vaiz- 
das, privertęs persvarstyti ilgai puoselėtas prielaidas apie 
britų ir airių priešistorę. Atrodo, kad jokia save keltais 
vadinusi senovės tauta negyveno Britanijoje ar Airijoje 
ir, nors gyventojai maišėsi, nevyko didesnių keltų mig- 
racijų iš žemyno į tas salas. Atsižvelgiant į tai, būtų gali- 
ma tiesiog išbraukti keltus iš Britanijos ir Airijos priešis- 
torės, tačiau šių dienų keltai į tai reaguoja piktai. Ir 
nenuostabu: ką reiškia būti keltu, jei istorinės bendruo- 
menės, iš kurių manai esąs kilęs, nebuvo keltai? Todėl 
pasigirdo kaltinimų dėl etninio valymo. 

Tad kaip turėtume apibūdinti keltus, jei negalime 
jų pašalinti iš britų ir airių priešistorės? Senovės keltų 
negalima apibrėžti kaip genetinės bendruomenės („ra- 
sės“), nes etninė tapatybė iš esmės yra kultūrinė. Gene- 
tiniai tyrimai rodo, kad Europos gyventojų grupių tęsti- 
numas neblogai išsilaikė tūkstantmečiais; nors tapatybės 
keitėsi, žmonės daugiausia liko tokie patys. Geriau būtų 
apibūdinti senovės keltus lingvistiniais terminais, kaip 
tautų grupę, šnekančią keltų kalbomis. Kad ir kaip jie 
save vadintų, neabejotina, kad Britanijos ir Airijos tau- 
tos vėlyvuoju priešistorės laikotarpiu turėjo kalbinių ry- 
šių — dauguma, jei ne visi, kalbėjo keltų kalbomis, — nors 
atsižvelgiant į abejonių keliančius Britanijos ir Airijos 
priešistorės aiškinimus, pagrįstus migracijomis, labai ga- 
limas dalykas, kad šios salos sudarė dalį teritorijos, ku- 
rioje pirmiausia susiformavo keltų kalbos: mažai yra pa- 
grindo manyti, kad jos įdiegtos per prekybą arba 
užkariautojų diduomenės pastangomis. 


Mito sukūrimas 

Tai, kad senovės keltai priskiriami senovės pasaulio pa- 
slaptims, daugiausia nulėmė šiuolaikiniai romantikai. Iki 
šiuolaikinės archeologijos atsiradimo istorinis keltų pa- 
žinimas būtinai rėmėsi klasikiniais graikų ir romėnų ra- 
šytojais, kurių požiūris į keltus buvo daugiau ar mažiau 
nuspalvintas baimės, pasibjaurėjimo ir atlaidumo. Šie 
rašytojai sukuria gana vientisą senovės keltų, kaip išdi- 
džių karių padermės su galinga žynių kasta, paveikslą. 
Keltų kariai buvę nuožmūs, nedrausmingi ir pagyrūniš- 
ki, mėgstantys puotauti bei girtauti ir labai vertinantys 
savo padėtį bei garbę. Žavėtasi poezija ir šmaikščia šne- 
ka, o žynių druidų klasė buvusi gerbiama, turėjusi įtaką 
ir valdžią ne tik kaip tarpininkai bendraujant su dievais, 
bet ir kaip saugotojai genčių tradicijų ir įstatymų, ku- 
riuos jie įsimindavę per dvidešimties metų mokymosi 


laikotarpį. Druidai atlikdavę savo apeigas šventuose ąžuo- 
lynuose ir aukodavę baisias žmonių aukas. Toks keltų 
paveikslas nieku gyvu nebuvo nešališkas: buvo siekiama 
supriešinti keltus jų nenaudai su gerai sutvarkytu graikų 
ir romėnų civilizacijos pasauliu. Tačiau keitėsi laikai, o 
su jais ir vertybės. 

XVIII a. pabaigoje Europa išgyveno vieno svarbiau- 
sių savo istorijoje kultūrinės raidos etapų, romantizmo 
judėjimo, intelektualų maišto prieš nenumaldomą moks- 
linio racionalizmo augimą, pradžią. Tai, ką graikai ir 
romėnai vaizdavo kaip ydas, romantikams buvo dory- 
bės. Keltų smurtas ir drausmės stoka tapo aistringu ne- 
priklausomumu ir individualizmu, jų prietaringumas vir- 
to dvasingumu ir gamtos meile. Nauji keltų mitai bei 
legendos, užrašytos daugiausia airių vienuolių, pridėjo 
prie antikinio stereotipo kito pasaulio atmosferą, galiau- 
siai apibūdintą kaip „keltų prieblanda“. Praėjus dviem 
šimtams metų, į šį labai patrauklų keltų, kaip didvyriš- 
kų, poetiškų ir dvasingų žmonių — šių laikų industrinės 
visuomenės priešybės, — paveikslą vis 


dar nekritiškai žvelgia tokie įvairūs 
žmonės kaip keltų nacionalistai ir 
„Naujojo amžiaus“ keliautojai. Tačiau 


Užuot pasidavęs į nelaisvę ir vergovę, 
keltų karys, užmušęs žmoną, nusižudo 
pats. Keltai tikriausiai tikėjo, kad 
tokie veiksmai garantuoja jiems 
garbingą padėtį pomirtiniame 
gyvenime. III a. pr. Kr. 
helenistinio originalo iš 
Pergamo (dabar 
Bergama Turkijoje) 
romėniška 
kopija. 

iš tikrųjų tai daugiau pasako apie šiuolaikinės visuome- 
nės vertybes ir godas negu apie senovės keltus. Kokie 
žmonės jie iš tikrųjų buvo? 


Keltų tikrovė 

Jei pažiūrėsime į išsivysčiusį keltų pasaulį, kai jis labiau- 
siai klestėjo III-I a. pr. Kr., netruksime pamatyti, kad iš 
tikrųjų keltai buvo labai panašūs į savo amžininkus ro- 
mėnus, senovės graikus ir ankstyvuosius germanus. Tuo 
metu keltai jau buvo sukūrę tokias politines institucijas 
kaip monarchija, renkamosios magistratūros ir tautos 
susirinkimas („senatas“), atitinkančias antikos pasaulio 
institucijas. Be to, vis daugiau keltų gyveno didelėse, ge- 
rai įrengtose gyvenvietėse, vadinamose oppida, kurių dau- 
gelis buvo tikri miestai. Panašiai kaip graikai ir romėnai, 
keltai naudojo kasdieniame gyvenime monetas, nes mai- 
nais pagrįstą prekybą palengva pakeitė pinigų ekonomi- 
ka. Pradėtas vartoti ir raštas. Keltų technika buvo tokia 
pažangi, kad romėnai perėmė kai kurias jų naujoves, pa- 
vyzdžiui, statines, laivų statybos būdus, grandinius šar- 
vus ir legionierių šalmų konstrukciją. Keltai iš tikro bu- 
vo karingi, ir kai kurie jų papročių, ypač priešo galvų 
medžiojimas, būdingi tik jiems. Kadangi keltų visuo- 
menė labai mėgo varžytis, karas diduomenei buvo svar- 
bi arena prestižui ir garbei laimėti. Tuo jie nesiskyrė nuo 
amžininkų — pačios Romos imperijos išplėtimas buvo 
panašių tikslų siekiančių aristokratų veiklos rezultatas. 


KAS BUVO KELTAI? 


dvasingumo jausmu. Pagarba gamtos vietoms, tokioms 
kaip giraitės, upeliai ir upės, buvo būdinga ir germa- 
nams, graikams bei romėnams. Ši pagarba, atrodo, ne- 
skatino jų darniau už kitus žmonijos istorijoje sugyven- 
ti su aplinka: dėl žemdirbystės jie iškirto didžiumą 
Europos miškų. Kaip ir jų amžininkai, keltai norėjo gauti 
didžiausią naudą iš žemės dirbimo, nes priešindustrinė- 
je visuomenėje tai buvo pagrindinis turto šaltinis. Drui- 
dų apeigos gali atrodyti tolimos antikinės religijos for- 
malumui, tačiau I a. pr. Kr. keltų pasaulyje jau buvo 
paplitusios šventovės ir šventyklos, o tai reiškia, kad kel- 
tai irgi perėjo prie formalesnio dievų garbinimo. Žmo- 
nių aukojimas taip pat nė kiek neišskyrė jų iš kitų tautų, 
nes tai buvo įprasta ir ankstyviesiems germanams, ir net 
mirtinos gladiatorių kovos, kuriomis gėrėjosi romėnai, 
kilo iš laidotuvių apeigų. 

Todėl galima teigti, kad senovės keltai pagal to meto 
normas buvo išprususi, protinga ir nė kiek neatsilikusi 
tauta, jie nebuvo nei barbarai, kokius juos vaizdavo anti- 
kos autoriai, nei šiuolaikinių romantikų susimanyta pasa- 
kiška prieblandos tauta. Būtent dėl to išprusimo jų pate- 
kimas Romos valdžion (III a. pr. Kr.-I a. po Kr.) buvo 
patrauklus ir praktiškas, nes tai reiškė, kad keltai galėjo 
lengvai įsilieti į Romos santvarką. Reikėtų paminėti, kad 
tos keltų pasaulio dalys, kurios išvengė romėnų valdžios — 
šiaurinė Britanija ir Airija, — ir socialiniu, ir ekonominiu 
atžvilgiu buvo menkiausiai išsivysčiusios sritys. 


Statinės, kaip čia parodyta, naudojamos vynui Romos 
kariuomenei gabenti, buvo išrastos keltų. 

Pelkių numirėliai. 
Zudiky ar religinės 


Laikas: I a. pr. Kr.-IV a. po Kr. 
Vieta: Šiaurės Europa 


aukos? 


1640 m. pavasarį Šalkholcerio pelkėje buvo iškasti žmogaus palaikai; tas asmuo tikriausiai buvo nužudytas ir 


čia pat palaidotas. 


BAUERNCHRONIK DES HARTICH SIERK AUS WROHM, 1615-1664 


N UOSTABIAI GERAI IŠSILAIKĘ Šiaurės Europos „pel- 
kių numirėlių“ palaikai jau seniai žadina liaudies 
vaizduotę ir mokslinius samprotavimus. Ką šie žmonės 
veikė tokiuose atokiuose ir pavojinguose pelkynuose? Ko- 


kiu būdu jų kūnai galėjo taip nepaprastai gerai išsilaiky- 
ti? Kaip ir kodėl juos čia ištiko mirtis? (Šis klausimas 
ypač reikšmingas todėl, kad daugelis tų palaikų rodo 
smurto pėdsakus.) Ar jie buvo nužudyti kaip aukos šių 
vandeningų vietovių dievams arba dvasioms? O gal tai 
galima paaiškinti daug paprasčiau — kaip nelaimingą at- 
sitikimą arba atsitiktinį nužudymą? 

Pirmoji pelkių numirėlių paslaptis — dėl jų išsilaiky- 
mo — lengvai išsklaidoma. Svarbiausias reikalavimas — 
kad pelkėse būtų kiminų — samanų, iš kurių susidaro 
durpės. Tokioje aplinkoje negali tarpti bakterijos, todėl 
ir organinėms medžiagoms (taip pat ir pelkių numirėlių 
palaikams), paliktiems tarp kiminų, negresia bakterijų 
puolimas. Be to, šios samanos turi gamtinio „dažančio- 
jo“ reagento, apsaugančio pelkių numirėlių odą, o drau- 
ge, vykstant vadinamajai Maillard'o reakcijai, suteikian- 
čio jai tamsiai rusvą spalvą. Nuvytę kiminai virsta 
durpėmis, o pelkių numirėlių kūnai grimzta vis giliau 
po besikaupiančiais durpių sluoksniais. Tik pastaraisiais 
amžiais, kai imta daug daugiau durpių kasti dėl kuro, o 
dar vėliau — ir naudoti jas soduose, šie pelkių numirėliai 
vėl išvydo dienos šviesą. 


Atradimas ir datavimas 

Seniausios išlikusios žinios apie senovės pelkių numirė- 
lių atradimą siekia XVII a., o XVIII ir XIX a. tokių ra- 
dinių padaugėjo. Dauguma šių palaikų išnyko be pėd- 
sakų; kai kurie buvo perlaidoti pašventintoje žemėje, 
tačiau nesaugomi durpynų aplinkos greit suiro. Mažiau- 
siai vieno pelkės numirėlio palaikai virto mumijų milte- 
Tolundo vyras buvo rastas Danijoje 1950 m. Ant kaklo jam 
tebekybojo virvė, kuria jis buvo pakartas. 

liais, pardavinėtais kaip brangus vaistas. Tik XIX a. aš- 
tuntąjį dešimtmetį prasidėjo derami moksliniai tyrimai, ta- 
čiau žymiausi atradimai buvo padaryti XX a. Del tuo pat 
metu vykstančio technikos tobulėjimo pasidarė galima at- 
likti smulkią teisminę palaikų, pavyzdžiui, rastų Tolunde 
(Danija) ir Lindou Mose (Didžioji Britanija), analizę. 

Tai, kad pelkių numirėlių kūnai puikiai išsilaikę, už- 
maskuoja tikrą jų amžių, ir tenka dėti daug pastangų, 
norint išsiaiškinti, kokio iš tikro senumo šie palaikai. 
Durpių kasėjai, 1950 m. Danijoje radę Tolundo vyrą, 
manė, kad tai neseniai įvykdytos žmogžudystės aukos 
palaikai, ir apie tai pranešė policijai. 1983 m. Lindou 
Mose, Češyre, radus kaukolę su išlikusiais plaukais, akies 
obuoliu ir dalimi smegenų, policija manė, kad tai žino- 
mos žmogžudystės aukos palaikai, ir kai įtariamajam bu- 
vo pateikti daiktiniai įrodymai, jis prisipažino įvykdęs 
nusikaltimą. Tačiau datavimas radioaktyviosios anglies 
metodu parodė, kad ir Tolundo vyro, ir Lindou moters 
palaikai yra apie 2000 metų amžiaus. 

Seniausi pelkių numirėlio palaikai — Koelbjergo mo- 
ters iš Danijos Fino salos — datuojami ankstyvuoju me- 
zolito laikotarpiu, maždaug prieš 10 000 metų. Tačiau 
šiuo atveju, kaip ir vėlesniuose neolito pavyzdžiuose, ne- 
išliko minkštųjų audinių. Tikrieji pelkių žmonių palai- 
kai prasideda geležies amžiuje. Jie randami Didžiojoje 
Britanijoje ir Airijoje, Nyderlanduose, Danijoje ir Vo- 
kietijoje. Šiek tiek jų yra viduramžių arba dar vėlesnio 
laikotarpio, bet didžioji pelkių palaikų dauguma priskir- 
tina laikotarpiui tarp I a. pr. Kr. ir IV a. po Kr. Toks 
susitelkimas sako, kad tai ne atsitiktinių nelaimingų įvy- 
kių aukos, bet aukojimo arba baudimo mirtimi papro- 
čių, būdingų kelioms to konkretaus laikotarpio Siaurės 
Europos sritims, pėdsakai. 


Žmogžudystės ar aukojimas? 

Aišku, kad daugelis šių asmenų patyrė priešlaikinę ir 
smurtinę mirtį. Lindou vyras, aptiktas netoli Lindou mo- 
ters 1984 m., buvo apsvaigintas dviem smūgiais į galvą, 
paskui nužudytas perrėžus gerklę ir garota (suveržiamu 
geležiniu lanku) sulaužius kaklą. Graubalio vyrui, kaip 
ir kitiems Danijos pelkių numirėliams, matyt, buvo per- 
rezta gerklė, bet jam dar sužeista kakta ir sulaužyta ko- 
ja — taip pat neatsitiktinai. Tolundo vyras buvo pakar- 
tas. Boremoso moteris galbūt nuskalpuota. Idės mergina 
nudurta ir užsmaugta. Iš tikro stebėtina, kiek daug šių 
žmonių buvo nužudyti įvairiais būdais. Yra ir kitų ypa- 
tybių, rodančių, kad tai buvo ne atsitiktinių žmogžu- 


dysčių, bet planingo mirties vykdymo arba aukojimo 
aukos. Didelė dalis žuvusiųjų buvo palaidoti nuogi, o 
kurių drabužiai išliko, jie ne visad buvo ant kūno, tarsi 
asmuo prieš nužudymą būtų buvęs išrengtas. Vinde- 
bio ir Idės merginų vienoje galvos pusėje buvo nuskus- 
ti plaukai. 


Viršuje Vindebio merginos 
pusė galvos buvo 
nuskusta ir akys užrištos 
raiščiu - tai įrodymas, 
kad mirtis nebuvo 
atsitiktinė. 


Dešinėje Kai kurie pelkių 
žmonės prieš mirtį buvo 
visiškai išrengti, tačiau 
Huldremoso moteris 
buvo atrasta visiškai 
apsirengusi, su avikailio 
apsiaustu, languotos 
medžiagos sijonu ir 
skarele ant galvos. 

Archeologai šių aukų paaiškinimo ieškojo skaityda- 
mi II a. romėnų rašytoją Tacitą. Savo veikale apie ger- 
manų tautas „Germanija“ jis aprašo bausmes, skiriamas 
vietinėms Šiaurės Europos bendruomenėms už tam tik- 
rus nusižengimus: „Išdavikus ir pabėgėlius karia ant me- 
džių; bailius, šiaudadvasius ir susiteršusius gėda skandi- 
na purvo baloje, užmetę virš galvų žabų“ (čia ir toliau 
Tacito citatos iš J. Mažiulienės vertimo). Kalbėdamas 
apie „susiteršusius gėda“, autorius galbūt turi galvoje ho- 
moseksualus arba paleistuvius. 

Neištikimų žmonų baudimas aprašytas atskirai: 
„...už akivaizdų nusikaltimą leidžiama bausti pačiam 
vyrui. Šis, nukirpęs žmonai plaukus ir išrengęs ją nuo- 
gai, giminių akivaizdoje išveja iš namų ir su rykšte gai- 
nioja po visą kaimą“. Šiuo atžvilgiu daugelio palaikų 
nuogumą galima aiškinti kaip gėdos ženklą. Anksty- 
vojo viduramžių laikotarpio Burgundijos įstatymas nu- 
mato paskandinimo pelkėje bausmę moteriai, išsiža- 
dėjusiai savo vyro. 

Vis dėlto tebėra neaišku, ar pelkių negyvėliai buvo 
nusikaltėliai, ar religinės aukos. Žinoma, kad Šiaurės Eu- 


ropoje ilgą laiką vyko apeiginis aukų panardinimas į eže- 
rus ir pelkes; tą liudija ir tokie įspūdingi metalo radiniai 
kaip Trundholmo saulės vežimas. Pelkių negyvėlius ga- 
lima laikyti šios tradicijos dalimi: paaukota žmogaus gy- 
vybė reiškia didžiausią auką. Taip pat negalime nepaisy- 
ti įrodymų, kad germanų bendruomenėse pirmaisiais 
amžiais po Kristaus palaidojimas pelkėje buvo viena iš 
bausmių. 

Įdomių duomenų šiai paslapčiai atskleisti duoda 
skrandžio turinio analizė, leidžianti mums išsiaiškinti, 
ką auka paskutinį kartą valgė: Tolundo ir Graubalio 
vyrų atvejais tai buvo skysta avižinė košė. Tačiau ant 
Graubalio vyro pirštų nerasta jokių rankų darbo pėd- 
sakų, ir galimas daiktas, kad jis buvo labai aukštos pa- 
dėties asmuo; 0 į jo avižinę košę buvo įmaišyta skalsių, 
todėl galbūt, kažkam padarius malonę, jis numirė ko- 
mos būsenos. Galima padaryti išvadą, kad gal ir nėra 
vienintelio paaiškinimo visiems Šiaurės Europos pel- 
kių numirėliams, tačiau akivaizdu, jog palyginti ne- 
daug jų ištiko mirtis per paprastą nelaimingą atsitiki- 
mą rūke. 


Kad Šiaurės Europoje praktikuotas apeiginis laidojimas 
durpingose pelkėse ir vandeningose vietose, patvirtina ne 
vien žmonių palaikų, bet ir įmantrių metalinių daiktų, kad 
ir Trundholmo saulės vežimo, datuojamo apie 1650 m. pr. 
Kr., radiniai. 

Dingę Romos 


Laikas: I / Il a. 
Vieta: Romos imperija 


legional 


Kai prisidéjau prie Ereliy 
(Tarsi vakar ten buvau) 
Pabučiavęs Kluzijuj mergelę 


Į žygį išėjau 


fee BUVO kariuomenė, su kuria Roma užkaria- 
vo pirmiausia Italiją, o paskui didžiulę imperiją, nu- 
sidriekusią nuo Škotijos iki Sacharos ir nuo Ispanijos iki 
Persijos įlankos. Kiekvieną legioną sudarė apytikriai 5000 
vyrų, pradžioje surenkamų iš Romos ir Italijos, o vėliau 
vis daugiau iš užkariautų provincijų ir iš sričių, artimes- 
nių nuolatinėms bazėms, kurias legionai netrukus pra- 
dėjo steigti palei valstybės sienas. Valdant Romos impe- 
ratoriams, visi kareiviai buvo profesionalai, tarnaujantys 


ò 

ROSEMARY SUTCLIFF, 1954 


25 metus. Iš istorijos šaltinių, ypač iš epigrafikos bei ar- 
cheologijos, galime nustatyti, kur Romos legionai buvo 
dislokuoti, kas juose tarnavo, sužinoti apie jų persikėli- 
mus iš vienos provincijos į kitą ar nuo vienos sienos prie 
kitos, dalyvavimą įvairiuose karuose ir vidinę organiza- 
ciją. Daugelis jų tvirtovių yra žinomos ir kasinėtos, to- 
dėl galime susidaryti kareivių gyvensenos, mitybos ir nau- 
dotos įrangos bei ginklų vaizdą. 


Karo likimai 

Kai kurie legionai gyvavo 400 ar daugiau metų, keisda- 
mi pavadinimus ir savo kadrų šaltinius ir prisitaikydami 
prie laikui bėgant besikeičiančių sąlygų, įtakų bei gres- 
mių. Kiti gyvavo trumpiau, žuvo kovoje arba buvo pa- 
leisti dėl negarbės ar nepaklusnumo arba, savo nelaimei, 
atsidūrę pralaiminčioje pusėje per pilietinį karą. Pavyz- 
džiui, trys legionai (XVII, XVIII ir XIX) vadovaujami 
Kvinktilijaus Varo, žuvo Germanijos miškuose 9 m. (va- 
dinamoji Varo nelaimė); jų numeriai daugiau niekad ne- 


Kairėje Ksantene, Vokietijoje, rastas paminklas Markui 
Celijui, XVIII legiono centurionui, „žuvusiam Varo kare” 
9 m. Apačioje Kaligulos išleista moneta, pažyminti jo tėvo 
Germaniko laimėjimus, ypač dviejų Varo legionų erelių 
atgavimą 15-16 m. 

Geležinis legionierių šalmas, rastas Brigetio tvirtovėje 
(Vengrija). Priskiriamas II a. pradžiai, jis turi platų antkaklį 
ir antskruosčius. 


buvo naudojami. Tas įvykis patikimai aprašytas istori- 
kų, ypač dėl jo psichologinio poveikio senstančiam im- 
peratoriui Augustui, o bent vieną iš pralaimėjimo vietų 
Kalkryzės laukuose į šiaurę nuo Osnabriuko 1987 m. 
rado britų karininkas metalų aptikimo būdu. Legionai I 
Germanica („Pergalėjęs germanus“), IV Macedonica 
(„Pergalėjęs makedoniečius“), XV Primigenia („Pirma- 
gimis“), XVI Gallica („Pergalėjęs galus“) ir V Alaudae 
(„Vieversiai“) — visi atsidūrė pralaiminčioje pusėje 69 m. 
(Keturių imperatorių metais) vykusiame pilietiniame ka- 
re. Jie buvo paleisti (I, V, XV) arba performuoti (IV ir 
XVI) su nauju pavadinimu Flavia („Flavijai“), reiškian- 
čiu ištikimybę laiminčiajai pusei, Flavijų dinastijai. 


Dingę be žinios? 

Keli legionai pranyksta iš istorijos šaltinių, ir šių laikų 
mokslininkai negali išsiaiškinti, kokiomis aplinkybė- 
mis tai įvyko. XXI Rapax („Griebiantysis“, kaip plėš- 
rusis paukštis, puolantis savo auką) dingsta iš istori- 
kų akiračio apie I a. pabaigą. Įsikūręs imperijos 
Dunojaus pasienyje, jis galbūt žuvo karuose su da- 
bartinės Rumunijos teritorijoje gyvenusiais dakais 
maždaug 86-92 m. Apie XXII legioną Deiotariana, 
kilusį iš pajėgų, kurias I a. pr. Kr. vidury surinko ir 
apginklavo kaip legionierius Galatijos (centrinė Tur- 
kija) karalius Dejotaras, paskutinės žinios mus pasie- 


kia iš Egipto; labai galimas dalykas, kad jis buvo įveik- 
tas kovodamas Judėjoje prieš Bar Kochbos vadovauja- 
mus sukilėlius 132-135 m. 


Devintasis legionas 

Dar vieno legiono, IX Hispana („Ispaniškojo“), išnyki- 
mas jau daug dešimtmečių jaudina mokslininkus, o liau- 
dies vaizduotėje jis išliko kaip žymiausias „dingusio“ le- 
giono pavyzdys. Devintasis, kilęs iš legiono, kuris 
58-49 m. pr. Kr., Julijaus Cezario vadovaujamas, ka- 
riavo Galijoje, kurį laiką tarnavo Ispanijoje, todėl buvo 
pavadintas „Ispaniškuoju“. 13 m. pr. Kr. jis jau buvo per- 
keltas į Balkanus, kurį laiką buvo apsistojęs dabartinėje 
Kroatijoje, o paskui, 43 m. po Kr., buvo priskirtas pajė- 
goms, kurios turėjo išsilaipinti Britanijoje; vėliau tapo nau- 
jos provincijos Britannia įgulos nuolatine dalimi. 

Jo veiklą Britanijoje iš dalies galima atkurti: apytik- 
riai 60 m. jis buvo apsistojęs Linkolne, kur išliko keletas 
jame tarnavusių kareivių antkapių, o nuo 70 m. buvo 
Jorke, kur apie jį taip pat liudija paminkliniai akmenys 
ir altorius. Legionas neabejotinai dalyvavo vietininko Ju- 
lijaus Agrikolos surengtuose sėkminguose karo žygiuose 


Vieno Jorko pastato įrašo apie Devintojo legiono 
pastatytus vartus fragmentas, datuojamas 108 m.; tai 
paskutinė žinia apie šio legiono buvimą Britanijoje. 


LE STATISNUIL 
ERLE GWA 


BEER T BE 

Kairėje Antkapinis akmuo 
L. Dukcijui Rufinui, 
Devintojo legiono 
vėliavnešiui, kilusiam iš 
Vjeno pietų Prancūzijoje, 
atminti. Jis mirė Jorke. 


Apačioje Ermino gatvės 
sargyba, pleištine rikiuote 
puolanti priešą, vedama 
centuriono, pasipuošusio 
karine simbolika. Šios 
puolimo sceną atkuriančios 
grupės nariai apsiginklavę 
l a. pabaigos Romos 
kariuomenės šarvais, 
šalmais ir skydais. 


DINGĘ ROMOS LEGIONAI 


į šiaurės Britaniją, ir jo kareiviai tikriausiai kovėsi lemia- 
ma pergale pasibaigusiame Mons Graupius mūšyje kaž- 
kur šiaurryčių Škotijoje 83 m. Paskui j jis sugrįžo į Jorką, 
kur, pasak istorijos šaltinių, 107—108 m. pastatęs vie- 
nus naujos akmeninės tvirtovės virš Uzo upės (toje vie- 
toje, kur dabar stovi Jorko katedra) vartus. O vėliau — 
nežinia. 


„Devintojo erelis“ 

Sukurta įvairių versijų, aiškinančių paskutinių Devin- 
tojo legiono metų kelius ir jo baigtį. Dar visai neseniai 
buvo paplitusi nuomonė, kad šis legionas tikriausiai su- 
naikintas Britanijoje, galbūt per pagarsėjusius neramu- 
mus šios provincijos šiauriniame pasienyje 115-117 m.; 
taip pat žinome, kad 122 m. naujasis imperatorius Had- 
rianas išsiuntė į Britaniją kitą legioną, VI Victrix („Per- 
galingąjį“), tikriausiai kaip Devintojo pakaitalą. Pasak 
vienos legendos, šis legionas nužygiavo į šiaurės Britani- 
ją, į Škotijos rūkus ir paprasčiausiai negrįžo. Ši įvykių 
versija įsitvirtino liaudies sąmonėje ir buvo panaudota 

kaip pagrindinė Rosemary Sutcliff romano „Devintojo 
erelis“ (The Eagle of the Ninth) tema. Knygos pavadini- 
mą įkvėpė kadaise Silčesteryje, Hampšyre, atrastas ma- 
žas bronzinis erelis: šį erelį autorė pasirinko kaip Devin- 
tojo legiono ženklą. Labiau tikėtina, kad Siléesterio 
radinys priklausė dievo Jupiterio arba imperatoriaus sta- 
tulai. Juk jo forma neatitinka legiono ženklo, atvaizduoto 
monetose ir reljefinėse skulptūrose. 

Įvairių įrašų apie Devintojo legiono karininkų ir ka- 
reivių tarnybą detalus tyrimas verčia abejoti nuomone, 
kad jis galėjo būti dingęs jau 115-117 m. Ne per se- 
niausiai atsirado duomenų, kad tas legionas ar jo dalis 
kurį laiką gyveno Neimegene, Romos Žemutinės Ger- 
manijos provincijoje; tačiau nežinoma tiksli jo apsisto- 
jimo ten data. Kai kurie tyrėjai įrodinėja, kad jis persi- 
kėlęs daug toliau į rytus, į Kapadokijos (Turkija) Eufrato 
pasienį ar net į Judėją, ir ten žuvęs. Mes tiesiog neturi- 
me pakankamų duomenų, kad sužinotume, kas atsiti- 
ko. Nėra patikimo įrodymo, jog jis žuvo arba buvo pa- 
leistas, bet nėra ir tvirto įrodymo, kad to neįvyko. Mislé 
lieka nejminta. 


Viršuje Romos imperija, 
labiausiai išplėsta valdant 
imperatoriui Trajanui (mirė 
117 m.); žemėlapyje 
nurodytos vietovės, 
susijusios su spėjamais 
Devintojo legiono 
persikėlimais. 


Bronzinė erelio 
statulėlė, rasta 
Silčesteryje, Anglijoje, 
ir įkvėpusi Sutcliff 
pavadinti savo knygą 
„Devintojo ereliu“, 
nors ji tikriausiai buvo 
Jupiterio statulos dalis. 

Mitraizmo paslaptys 


Laikas: I-IV a. 
Vieta: Romos imperija 


Rytmečio dieve, Mitra, 

Čia, kur riaumoja jautis, 
Pažvelk į savo vaikus tamsoje 
Ir priimk mūsų auką! 


M ITRAIZMAS, KAIP žinome, pasirodė Romoje į I a. 
pabaigą. Pagrindinė to kulto paslaptis buvo bal- 


to jaučio užmušimas: jį urve nudobdavęs dievas Mitra. 
Tikėta, kad šiuo veiksmu gelbėjama žmonija. Jaučio nu- 
dobimo scena („tauroktonija“) — su nedideliais skirtu- 
mais — buvo vaizduojama kiekvienoje šio dievo šventyk- 
loje (mitrėjuje) bet kurioje didžiosios imperijos vietoje. 
Būtent ši scena gali padėti atskleisti mitraizmo misterijų 
paslaptis, nes nėra liturginių tekstų, kuriais galėtume va- 
dovautis, išskyrus kelias iliustruotas eiles kai kuriuose 
mitrėjuose ir neseniai Berlyne atrastą papiruso fragmentą. 
Iš tikro nelengva išnarplioti šias paslaptis. 


Kilmė ir paplitimas 
Mitraizmas dažnai apibūdinamas kaip Rytų religija, ir 
mitraizmo mokslinių tyrimų pradininkas belgas Fran- 
zas Cumont'as rėmėsi prielaida, kad tas kultas atsiradęs 
Rytuose, tikriausiai Persijoje, paskui nukeliavęs į vaka- 
rus iki Romos. Pagal kilmę Mitra iš tikro buvo Rytų 
dievybė, ir drabužiai, kuriais jis vaizduojamas dėvįs, be- 
veik visuomet rytietiški (aptemptos blauzdinės ir tuni- 
ka). Kūgiška kepurė su priekakčiu, vadinamoji frigiško- 
ji kepurė pabrėžė ryšius su Rytais, ir jau Ia. pr. Kr. 
Nemrud Dagho Komagenėje (pietų Turkija) reljefuose 
matome jį, taip apsirengusį, sveikinantį karalių Antiochą 
(apie 80-32 m. pr. Kr.). Kai kurie liturgijos žodžiai, pa- 
vyzdžiui, nama („kruša“), taip pat kitų Mitros palydos 
asmenų, kad ir deglų nešėjų Kauto ir Kautopato ir pa- 
slaptingosios Ahrimano figūros, vardai yra persiškos ar- 
ba mesopotamiškos kilmės. 

Tačiau kiek šie „rytietiški“ bruožai yra esmingi? Pa- 
grindinis Cumont'o teiginio dėl rytietiškos mitraizmo 


Daug kelių į šviesą parodei, 
Visi jie veda kryptingai. 

Tu juk irgi kareivis — 
Pamokyk mus mirti teisingai! 


RUDYARD KIPLING, 1906 


kilmės ramstis yra ištrauka iš Plutarcho raštų, kurioje 
aprašomas epizodas, kai Pompėjus Didysis 67 m. pr. Kr. 
vijo piratus iš Viduržemio jūros. Pasakojama, kad Kili- 
kijos piratai iš Mažosios Azijos (Turkijos) „atnašauja keis- 
tas aukas ir rengia keistas slaptas misterijas, kurios tebe- 
gyvuoja Mitros kulte“. Ši ištrauka laikyta tvirtu įrodymu, 
kad Mitros misterijos vyko rytiniame Viduržemio pajū- 
ryje Ia. pr. Kr. vidury, ir teigta, kad Kilikijos piratai 
buvo tarpininkai, per kuriuos mitraizmas pasiekė vaka- 
rus. Tačiau jei taip buvo, kodėl nėra žinomų Mitros šven- 


Bareljefas iš Nemrud Dagho (Turkija, I a. pr. Kr.): Antiochas I 
(kairėje) sveikina Mitrą, dėvintį frigiškąją kepurę. 

tyklų arba jaučio nudobimo scenų Viduržemio jūros pa- 
saulyje (ar net už jo ribų) helenistinio laikotarpio pavyz- 
džių ir kodėl, jei mitraizmo kilmės iš tikrųjų reikia ieš- 
koti Rytuose, taip maža mitrėjų buvo imperijos laikais? 


Ir dar: kodėl, jei mitraizmas tikrai pasiekė vakarus I a. 
pr. Kr. vidury, jo pėdsakų ten aptinkame tik po pusan- 
tro šimtmečio? Plutarchas rašė II a. po Kr. pirmoje pu- 
sėje, kai Mitros kultas buvo vos pradėjęs plačiai plisti, 
todėl „misterijų“ minėjimas galbūt yra anachroniškas: 
galima dalykas, kad Kilikijos piratai pripažino Mitrą vie- 
nu iš savo dievų (kaip ir Antiochas kaimyninėje Koma- 
genėje tuo pat metu), tačiau jaučio papjovimo scenos ir 
visų prašmatnių Mitros apeigų ikonografija tuo metu 
tikriausiai dar nebuvo išgalvota. Panašias abejones kelia 
ir alternatyvi nuomonė, kad mitraizmas prasidėjęs rytų 
Turkijos Tarso miesto filosofų ir mokslininkų sluoks- 
niuose II a. pr. Kr. 

Ankstyviausias šaltinis, kuriame minima kažkas pa- 
našaus į jaučio užmušimo sceną, yra 92 m. paskelbtas 
Domiciano rūmų poeto eilėraštis, kuriame kalbama apie 
„tą, kuris po vieno Persijos urvo uolomis nirčiam jau- 
čiui nusuka sprandą“. Seniausias tauroktonijos atvaiz- 
das, dabar laikomas Britų muziejuje, yra dedikuotas 
imperatoriaus Trajano (98-117) apsaugos vado vergo Al- 
cimo. Todėl galimas dalykas, kad šis kultas kilo iš Romos 
intelektualų sluoksnių, kurie, tiesą sakant, „sukūrė“ nau- 
ją religiją tuo metu, kai kultai, žadantys išgelbėjimą ir 
pomirtinį gyvenimą, atrodė viltingesni už tradicinės vals- 
tybinės religijos tuštumą. 


Seniausias jaučio nudobimo 
scenos, arba tauroktonijos, 
atvaizdas, dedikuotas 
Alcimo, imperatoriaus 
Trajano (98-117) apsaugos 
vado vergo; dabar Britų 
muziejuje. 


Maždaug nuo 125 m. ši religija sparčiai plito, ypač 
šiaurės pasienio srityse ir tokiuose kosmopolitiniuose 
miestuose kaip Romos uostas Ostija — jame atrasta 16 
mitrėjų. Atrodo, kad ją labiausiai pamėgo kariuomenė 
ir prekybininkai; tačiau jos trauka nebuvo visuotinė kaip 
krikščionybės, pirmiausia todėl, kad ji buvo skirta tik 
vyrams. 


Jaučio užmušimo scena 

Tauroktonija labai greitai buvo sunorminta, ir nors pa- 
stebimi keletas regioninių nuokrypių, ikonografija vi- 
suose imperijos kraštuose daugmaž ta pati. Mitra vaiz- 
duojamas klūpįs ant jaučio nugaros ir smeigiąs durklą į 
gyvulio sprandą. Beveik neabejotina, kad ši poza nusi- 
žiūrėta iš Trajano forume Romoje ir kitur atvaizduotų 
scenų, kuriose romėnų pergalės deivė Viktorija įveikia 
jautį, priklaupusi ant jo nugaros. Dievas žvelgia per petį 
į saulės dievo (Solio) figūrą; dažnai tarp jų matyti saulės 
spindulys, mitraizmo liturgijoje pabrėžiantis jų artimą 
ryšį, taip pat dažnai pasirodo saulės dievo paukštis var- 
nas. Kitoje pusėje vaizduojamas mėnulio deivės Lunos 
biustas, tarsi atsvara saulės dievo biustui. Abipus pjau- 
namo jaučio stovi iškėlęs deglą Kautas, simbolizuojantis 
šviesą, ir nuleidęs deglą Kautopatas, simbolizuojantis 
tamsą. Ši šviesos ir tamsos priešprieša — vienas pagrindi- 
nių mitraizmo ypatumų. Jaučio apačioje parodyti skor- 
pionas, gyvatė (žemės ir atgimimo simbolis, nes meta 
oda) ir šuo, dažniausiai šokantis laizyti iš jaučio žaizdos 
tekantį kraują. Iš jaučio uodegos želia javų varpos, sim- 

bolizuojančios naują gyvybę, atsirandančią iš didvyriš- 
ko Mitros veiksmo. 

Reino ir Dunojaus sričių atvaizduose po jaučiu dar 
pridedami liūtas ir krateras (vyno maišymo taurė), tik- 
riausiai simbolizuojantys ugnį ir vandenį (ir drauge su 
gyvatės atstovaujama žeme sudarantys trejybę). Šios te- 
ritorijos tauroktonijose dažnai vaizduojami ir kiti Mit- 
ros veiksmai: Mitros gimimas iš uolos, sutartis su So- 
liu, vandens stebuklas (strėlės paleidimas į dangų), 
jaučio sugavimas, jaučio mėsos valgymas urve su sau- 
lės dievu ir t. t. 

Daugelis jaučio nudobimo scenos elementų glau- 
džiai susiję su astrologiniu simbolizmu (pvz., Tauras, 
Liūtas, Skorpionas - Zodiako ženklai) ir Mitros tau- 
roktonija suprantama kaip „žvaigždėlapis“: pasak vie- 
nos labai sudėtingos versijos, ji aiškinama kaip atvaiz- 
das tam tikrų žvaigždynų, išsidėsčiusių ties dangaus 
pusiauju, kai pavasario lygiadienio taškas buvo Tauro 
žvaigždyne. Aišku, kad Mitra, kaip kosmoso valdovas, 
yra šio kulto ašis: dangaus skliauto žvaigždės vaizduo- 
jamos jo apsiausto nugaroje, taip pat skliautinėse mit- 
rėjų lubose, kur jos išlikusios. 


MITRAIZMO PASLAPTYS 


Viršuje Mitrėjaus rekonstrukcija Heidelberge. Apačioje He- 
dernheimo (romėnų Nidos) jaučio užmušimo bareljefo 
kopija. Šioje kopijoje ir rekonstrukcijoje (abidvi iš Vokieti- 


jos) aplink centrinį paveikslą išdėstytos scenos iš Mitros 


gyvenimo. 

Šventyklos ir ritualai 
Mitros šventyklos stačiakampės ir dažniausiai mažos: di- 
džiausia žinoma Sarmizegetusoje, Rumunijoje, turi 26 m 
ilgio. Dažniausiai jos susideda iš nartekso, arba priean- 
gio, ir pagrindinio kambario, kuriame centrinė „nava“ 
veda prie tauroktonijos tolimajame kambario gale; ti- 
kintieji gulėdavo pusiausėda ant čiužinių arba pakylų 
abiejuose šventyklos šonuose. Mitrėjus buvo kulto na- 
rių susirinkimų kambarys, kuriame buvo atliekamos 
(slaptos) apeigos, — labai panašus į krikščionių bažny- 
čią, bet visiškai nepanašus į įprastą pagonių šventyklą, 
kurioje paprasčiausiai stovėdavo dievybės atvaizdas, o ri- 
tualinis aukojimas vykdavo ant aukuro atvirame ore. 
Tačiau lieka paslaptis, kas tiksliai vykdavo Mitros 
šventykloje. Mes žinome, kad buvo septyni iniciacijos 
laipsniai, nuo žemiausio — Varno iki aukščiausio — Tė- 


Kairėje Mitrėjus, išlikęs po 
Šv. Klemenso bažnyčia 
Romoje, su įprastais suolais 
šonuose ir žemomis 
skliautinėmis lubomis. 
Dešinėje Felicisimo mitrė- 
jaus Ostijoje grindų 
mozaika, vaizduojanti 
septynias mitraizmo 
pakopas (priekiniame plane 
Varnas su taure ir Merkuri- 
jaus kaducéjumi). 


Apačioje Mitros šventykla 
Karoberge (šiaurinė 
Anglija) šalia Brokolicijos 
romėnų forto, atkasta 
1949 m. 


vo, kuris buvo vietinės Mitros išpažinėjų bendruome- 
nės vadovas. Atrodo, kad ketvirtasis laipsnis, Liūtas, bu- 
vo ypač svarbus, ir kai kuriuose tekstuose šventykla ap- 
skritai vadinama leontėjumi (lotynų k. /eo reiškia liūtą). 
Manoma, kad kandidatas į aukštesnį laipsnį turėjo už- 
rištomis akimis išlaikyti tam tikrus išmėginimus (kai ku- 
riose freskose vaizduojamas žymės išdeginimas deglu ir 
įkirtimas kardu); spėjama, kad viena šventykla (Karo- 
burge, ties Hadriano siena) net turėjo kankinimų duo- 
bę, kurioje įšventinamasis patirdavo simbolinį sudegi- 
nimą. Taip pat žinome, kad Solio ir Mitros jaučio mėsos 
ir kraujo valgymo ritualui buvo vartojama mažesnio gy- 
vulio mėsa (tokio kaip avis ir višta, sprendžiant iš kai 
kuriuose mitrėjuose rastų kaulų), o ne brangi jautiena. 
Kartais jaučio mėsa ir kraujas buvo pakeičiami duona ir 
vynu, o tai vedė į neabejotiną konfliktą su krikščionybe. 

Pražuvęs majų Miestas. 
Gyvenvietės 


Laikas: 250-909 m. 
Vieta: Centrinė Amerika 


O paieška 


...Mes manėme, kad šiuose savotiškuose medalionuose jį pastatę žmonės paskelbė užrašus apie save, per 
kuriuos mes vieną dieną galėtume pasitarti su žuvusia tauta ir atskleisti miestą gaubiančią paslaptį. 


ss hn VIRŠ NEAPREPIAMY žemumų, besidriekiančių 
per Gvatemalą, Meksiką ir Belizą, reiškia pamatyti 
paskutines didžiąsias Centrinės Amerikos dykras. Nors 
ir patiria vis didesnius nuostolius dėl miško ruošos, šie 
žaliuojantys miškai tebėra laukinės gyvūnijos bei auga- 
lijos prieglauda ir vienas iš svarbiausių archeologinių kraš- 
tovaizdžių pasaulyje. Prieš trylika šimtmečių tai buvo 
tankiai apgyventa centrinė majų civilizacijos sritis: jos 
dideliuose miestuose kilo didingos piramidės ir driekėsi 
rūmai, plačiose aikštėse stovėjo įmantriai išraižyti pa- 
minklai, šlovinantys dieviškuosius valdovus. Seniai pa- 
likti, šie miestai dabar yra ne kas daugiau, kaip medžių 
šaknų apraizgytų kauburių grupės. 

Majų griuvėsiai, net kai kurie iš pačių įspūdingiausių, 
retai ištrūksta iš sausų akademinių žurnalų puslapių, ta- 
čiau yra tokių, kurie liūdnai pagarsėja, net apgaubiami 
paslaptimi. XX a. aštuntąjį dešimtmetį meno rinkoje maž- 


Jukatano 


Kampečės pusiasalis 


įlanka 


Kalakmulas 
e 


e La Korona 


e 
El Pere 


—— 


JOHN LLOYD STEPHENS, 1841 


daug vienu metu pasirodė daug pagrobtų skulptūrų, vi- 
sos su puikiais hieroglifų užrašais. Ar jos buvo kažkurios 
labai svarbios sostinės, dar neatrastos džiunglėse, kūriniai? 
Taip manė daugelis mokslininkų ir davė jai smalsumą ža- 
dinantį pavadinimą „gyvenvietė O“ (nuo Lotynų Ameri- 
kos ispanų k. žodžio į qué’, reiškiančio „kuris?“ ). 

Vienintelė nuoroda į jos geografinę vietą slypi skulp- 
tūrų įrašuose. Keliuose akmenyse pasikartoja ta pati „em- 
blema“, reiškianti karališkąjį titulą, konkrečios karalystės 
„dieviškąjį valdovą“. Klasikinio laikotarpio (250-909) ma- 
jų civilizaciją sudarė 50 ar daugiau tokių karalysčių, dau- 
guma jų labai riboto masto miestai valstybės. Ši emblema 
buvo viena garsiausių, reiškianti Gyvatės (kaan) karalys- 
tę, nepaprastai reikšmingą, bet menkai pažįstamą politinį 
vienetą, dėl kurio sostinės iki šiol abejojama. 

Per 20 metų trukusius ginčus, kuriuose nuomonių 
svarstyklės sviro tai į vienos, tai į kitos hipotezės pusę, 
visuomet buvo tokių, kurie tvirtai laikėsi minties, kad 
didžiuliai Kalakmulo griuvėsiai pasirodys esą Gyvatės ka- 
ralystės sostinė. Atrodytų, kad šį klausimą lengva išspręsti, 
nes čia rasta daugybė, mažiausiai 117, paminklų. Ta- 
čiau minkšta vietinė klintis (iš kurios jie iškalti) labai 
apdūlėjo, ir atogrąžų lietūs per tūkstantmečius beveik 
visiškai išdildė daugumą įrašų. Tik pastaraisiais metais 
kruopšti erozijos apgadintų tekstų ir naujai iškastų radi- 
nių analizė duoda pagrindą tvirtiems atsakymams. Ver- 
Kairėje Šiame žemėlapyje 
parodytos gyvenvietės, siejamos 
su gyvenviete Q. Dešinėje Gyven- 
vietės Q paminkluose vaizduoja- 
mos „emblemos “, reiškiančios 
k'uhul kaan ajaw, t. y. „dieviška- 
sis Gyvatės [karalystės] valdo- 
vas“. Tai priklausė Kalakmului, 


vienai garsiausių majų pasaulio 
valstybių. 

tingiausias žinias suteikė dviejų vietovių pavadinimų, su- 
sijusių su Gyvatės karalystės sostine, atpažinimas: oxte tu- 
un („Trys akmenys“) ir chiik naab' (reikšmė dar neišaiš- 
kinta). Abudu dažnai randami Kalakmulo tekstuose ir 
aiškiai įvardija miestą ir jo apylinkes. 

Taigi, jei Kalakmulas yra Gyvatės karalystės miestas, 
ar iš čia kilusios gyvenvietės O skulptūros? Naujausi per- 
skaityti įrašai sako, kad ne. Karakmulas buvo vienas iš 
klasikinio majų pasaulio hegemonų, arba supervalstybių, 
ir apie 130 metų jo valdovai veikė kaip „aukščiausi kara- 
liai“, darantys didelį poveikį silpnesniems amžininkams. Yra 
aiškių požymių, kad gyvenvietės O akmenys mini Kalak- 
mulo dinastijai pajungtų valdovų veiklą ir kad iš tikrųjų jie 
atsiradę iš daugiau negu vienos vietovės. Dabar žinoma, 
kad kai kurios didesniosios skulptūros sukurtos El Peru 
mieste. Kiek yra vilties, kad bus nustatyta kitų kilmė? 


Atradimų painiava 

1996 m. NASA dirbtinis Žemės palydovas, žvalgęs ma- 
jų miškus, ieškodamas senovinių kelių, netoli Lo Vere- 
moso Gvatemaloje aptiko kramtomosios gumos rinkėjų 
(chicleros) įkurtą paežerės stovyklą. Pirmoji ekspedicija 
rado spėjamą kanojų uostą, o kaimyniniuose maunduo- 
se aptiko sudaužytą paminklą su hieroglifų įrašu. Kitais 
metais Ianas Grahamas ir Davidas Stuartas iš Harvardo 
universiteto Pibodžio muziejaus tuos griuvėsius visapu- 
siškai ištyrė, pažymėjo žemėlapyje, pavadinę juos La Ko- 
rona („karūna“), ir atrado keletą ilgesnių įrašų. 


Viršuje Šioje plokštėje iš gyvenvie- 
tės O, vaizduojančioje žaidimą su 
kamuoliu Kalakmule, stambiu planu 
parodytas Chak Ak'ach Yuk („Didy- 
sis kalakutas“), kurio vardas matyti 
viršutiniame dešiniajame kampe. 
Šio valdovo vardo paminėjimas 
viename La Koronos paminkle 
(dešinėje) duoda rimtą pagrindą 
manyti, kad jis iš ten kilęs. 


Šie įrašai atskleidžia glaudžius La Koronos ryšius su 
Kalakmulu. Stuartas padarė svarbų atradimą: atpažino 
Chak Ak ach Yuk („Didžiojo kalakuto“) vardą — tai, ma- 
tyt, buvo vietinis valdovas, dalyvaująs svarbiame rituale, 
kurį surengė didysis Kalakmulo karalius Yich aak Kak’ 
(„Ugnies letena“). Chak Ak ach Yuk vardas pasirodo ir 
viename puikiausių gyvenvietės O paminklų, kur jis pa- 
vaizduotas žaidžiantis majų žaidimą su kamuoliu pačia- 
me Kalakmule. Šis ryšys liudija, kad bent ši skulptūrinė 
plokštė yra kilusi iš La Koronos arba jos apylinkių. 

Net jeigu La Korona išsprendžia dalį gyvenvietės Q ` 
galvosūkio, žinome, kad miškai daug ką tebeslepia. Gal- 
būt tolesni tyrimai drauge su laimingais atsitiktinumais 
atskleis ir kitas paslaptis. Gyvenvietės O paieškos — tikras 
nuotykingas džiunglių žygdarbis, bet kartu jis parodo, kaip 
majų hieroglifų — tobuliausios rašto sistemos prieškolum- 
binėje Amerikoje — iššifravimas tapo veiksmingu neišma- 
tuojamos majų istorijos ir politinės geografijos aiškinimo 
įrankiu. 

Naskos linijų 


Laikas: apie 100 m. pr. Kr.-700 m. po Kr. 
Vieta: Peru pietūs 


paslaptis 


Paprastai tariant, kad ir ką jis reikštų, šis pranešimas pampoje galbūt ne mums skirtas! Zoomorfinės figūros 
sukelia man instinktyvų jausmą, kad jose glūdinti paslaptis artimesnė „Alisai Stebuklų šalyje“ negu Darvino 


„Rūšių atsiradimui“. 


N ASKOS ŽMONĖS, gyvenę pietiniame Peru pajū- 
ryje ir sukūrę nedidelių karalysčių sąjungą, buvo 
žemdirbiai, žvejai ir prityrę audėjai, kurių moliniams in- 
dams ir audiniams būdinga sudėtinga ikonografija. Jie gy- 
veno Pampa de Ingenio dykumos — tarsi milžiniško pieši- 
mo lapo minkštu paviršiumi — pakraščiuose. Čia jie, 
nugrandydami viršutinį dirvos (smėlio ir smulkių akme- 
nų) sluoksnį, „braižydavo“ baltame aliuvyje sudėtingą tin- 
klą linijų ir figūrų, tokių didelių, kad jų neįmanoma ap- 


žvelgti nuo žemės. Žiūrint iš lėktuvo, skrendančio aukštai 


ANTHONY AVENI, 2000 


virš dykumos, matyti linijos, kai kurios oro uosto pakili- 
mo tako pločio, kilometrais nutįsusios per slėnius ir že- 
mas kalvas. Kitos linijos skleidžiasi iš centro. Kai kurios 
linijos jungdamosi sudaro milžiniškus paukščius, beždžio- 
nes, banginį, vorus, net augalus, tačiau tie, kurie juos su- 
kūrė, negalėjo aprėpti akimis jų visų. Kodėl (ir kaip) žmo- 
nės, neturintys lėktuvų, braižė tokias linijas ir figūras? 
Naskos dykumoje nupiešto paukščio vaizdas iš lėktuvo. Kodėl 


Naskos gyventojai grandė ploną viršutinį dirvos sluoksnį, kad 
sukurtų figūras, kurių visų negalėjo matyti nuo žemės? 

Viršuje Pietų Amerikos 
žemėlapis su pažymėta Naskos 
vieta (patamsintas plotas yra 
vėlyvoji inkų imperija). 

Dešinėje Įvairių geoglifų (žemės 
piešinių) išsidėstymo Pampa de 
Ingenio dykumos paviršiuje 
schema. 


Linijų tyrimas 

Vokietijoje gimusi matematikė Maria Reiche 1939 m. 
pabėgo iš Vokietijos į Peru ir tapo mokytoja Naskoje. 
Netrukus ji aistringai ėmėsi linijų užrašymo ir išsaugoji- 
mo darbo ir daugelį metų matavo jas rulete. Ji buvo įsi- 
tikinusi, kad tos linijos atspindi dangaus kūnų judėji- 
mą, o gyvūnai reiškia žvaigždynus. Iki 1963 m. Reiche 
dirbo beveik viena. Tuomet pampą užplūdo populia- 
rios kultūros, neatsiejamos nuo domėjimosi paslaptimis 
bei okultiniais reiškiniais, banga. Pseudoarcheologas Eri- 
chas von Danikenas net pareiškė, kad tos linijos esą kili- 
mo ir leidimosi takai, senovės astronautų sukurti jų erd- 
vėlaiviams! 

XX a. aštuntojo dešimtmečio pabaigoje mokslinin- 
kai suprato, kad Naskos linijos panašios į žemės pieši- 
nius, dažnai vadinamus geoglifais, randamus daugelyje 
Peru pajūrio vietų. Anthony Aveni ir Gary Urtonas pa- 
žymėjo žemėlapyje per 62 spindulius skleidžiančius cen- 
trus ir išmatavo 762 tiesių linijų (kai kurios turi iki 13 km 
ilgio) šalia Naskos kryptis. Aveni nubrėžė tas kryptis 
kompiuteryje ir nustatė, kad daugelis jų orientuotos į 
horizonto tašką, kuriame saulė pasirodo kritinėmis die- 
nomis lapkričio pradžioje, kai prasideda kasmetinis upių 


potvynis dėl lietaus vandens plūdimo iš Andų. 


Archeologė Persis Clarkson išmatavo per 1600 km 
linijų dėl kultūrinio paveldo. Ji rado tūkstančius Nas- 


kos indų šukių, paprastų būstų ir akmenų kauburių 
(cairns) pėdsakus; šie kauburiai galbūt buvo kelio žen- 
klai žmonėms, vaikščiojantiems tomis linijomis. Aveni 
ir jo kolegos manė, kad Naskos linijos yra takai, kuriuos 
vietinės bendruomenės prižiūrėdavo, šluodavo ir ritua- 
liškai apvalydavo — tai buvo svarbi dalis apeigų, susiju- 
sių su vandens atėjimu į pampą. Terasiniuose šlaituose 
tarp senovinių upių vagų išlikę trapecijos formos pieši- 
nių. Galbūt jie nurodo vandens tekėjimo kryptį. 


Linijų reikšmė 

Visi sutinka, kad tos linijos vaidino svarbų simbolinį 
vaidmenį senovės naskiečių gyvenime, tačiau negalime 
išsiaiškinti tikslios gyvūnų ir augalų geoglifų reikšmės, 
nes nepažįstame naskiečių tikėjimo. Andų gyventojai ti- 
ki, kad dievai globoja žmones ir valdo orus. Dievai sieja- 
mi su ežerais, upėmis ir vandenynu — pagrindiniu der- 
lingumo ir vandens šaltiniu. Naskiečių lietaus sukėlimo 
apeigose visada svarbų vaidmenį atlikdavo vietiniai kal- 
nai, nes iš jų vanduo tekėdavo į drėkinimo kanalus. Ar- 
cheologas Johanas Reinhardas atkreipia dėmesį, kad šių 
laikų Bolivijoje kai kurios bažnyčios ir kryžiai pastatyti 

ilgų žemės linijų gale. Pavyzdžiui, viena šventoji linija 
eina iš Bolivijos Sabijos kaimo, kuriame kiekvieną sausį 
genties vadas atlieka aukojimą dėl lietaus. 

Kitas archeologas, Helaine Silvermanas, atkasė apei- 
ginį centrą Kahuačį, maundų (pylimų), kapinių ir šven- 
tyklų kompleksą, stovintį priešais pampą su geoglifais. 
Greta tekanti upė beveik niekuomet neišdžiūsta, — tai 
šventa vieta, kur vanduo čiurlena ištisus metus. Naskie- 
čių meno dirbiniuose iš Kahuačio ir kitų vietovių vaiz- 
duojami vaidinimai su kaukėtais žyniais ir mitinėmis bū- 
tybėmis. 

Galbūt tos linijos buvo politinis, socialinis ir religi- 
nis reiškinys, giliai įsitvirtinęs Naskos pasaulyje. Žmo- 
nės, perėję jas, virsdavo apeiginėmis būtybėmis, nes jie 
atsidurdavo šventoje vietoje, o virsmą sukeldavo šokis, 
įmantrūs kostiumai bei kaukės ir šamanistinis transas. 

Mokslininkų nuomonės dėl paslaptingųjų Naskos li- 
nijų visada skyrėsi. Tačiau naujausių tyrimų rezultatai 
atskleidžia glaudų ryšį tarp dykumos linijų ir vandens, 
drėkinusio javų laukus ir palaikiusio žmonių gyvybę Ra- 
miojo vandenyno pakrantėje. 


NASKOS LINIJŲ PASLAPTIS 


Viršuje Daugiaspalvis Naskos indas. Naskiečių keramikoje 
vaizduojamos mitinės temos, taip pat gyvūnai, žmonės ir 
augalai, dažnai išpiešti raudoname arba baltame fone. 
Deja, išskyrus dekoratyvinę keramiką, nieko nežinome 
apie jų ikonografiją. Apačioje Naskos sostinė Kahuačis buvo 
apeiginis centras, papuoštas maundais, aikštėmis ir 
platformomis. Didžioji Kahuačio šventykla buvo laiptuota 
platforma, pastatyta ant gamtinės pakylos. Pamatinėje jos 
dalyje įrengti kambariai, kiemai ir aikštė. 

Kas pastatė 


Laikas: VI-XII a. 
Vieta: Bolivija 


Tivanaku? 


[Tivanaku] nėra didelis miestas, tačiau jis minimas dėl ten rastų didelių pastatų, kurie tikrai yra dėmesio verti. 

Šalia vieno pagrindinių būstų stūkso dirbtinė kalva, pastatyta ant didelių akmeninių pamatų. Kiek toliau už šios 
kalvos stovi du akmeniniai, žmogaus pavidalo stabai... jie tokie dideli, kad atrodo vos ne milžinai... Netoli šių 

akmeninių statulų kyla kitas pastatas, senas ir be jokių užrašų, todėl nežinia nei kas paklojo tokius didžiulius 


pamatus, nei kiek laiko praėjo nuo jų paklojimo. 


EE as ARCHEOLOGINIAI griuvėsiai, esantys Boli- 
vijos aukštumose (altiplano), netoli Titikakos eže- 
ro, buvo vienas pirmųjų senovės paminklų Amerikoje, 
patraukęs ankstyvųjų Europos metrastininky dėmesį. Pa- 
sak kai kurių pasakojimų, net didysis inkų imperatorius 
Pačakutis, pergalingai žygiavęs per šį kraštą XV a. pa- 
baigoje, buvo nustebintas šių statinių mūrininkų dar- 
bo. Legenda sako, kad imperatorius pasiuntęs Tivanaku 
krašto mūrininkus į Kuską, kur jie turėję vadovauti in- 
kų sostinės statybai. 

Tivanaku buvo vienos žymiausių seno- 
vės Amerikos civilizacijų sostinė. Šis didžiu- 


Dešinėje Auksinė karūnuota 
kaukė su turkio inkrustacija 
iš Kalasasajos komplekso. 
Toliau dešinėje Akapanos 
šventyklos, laiptuotosios 
piramidės su kiemu 
viršūnėje, rekonstrukcija. 


CIEZA DE LEON, 1553 


lis, gerai suplanuotas miestas stovėjo Titikakos baseino 
pietuose, didingo Tivanaku slėnio pievose. Labiausiai 
jis išaugo IX a., daugybei žmonių susitelkus aplink įspū- 
dingą architektūrinį centrą — piramidžių, rūmų, gatvių 
ir valstybinių pastatų kompleksą. Virš miesto kilo di- 
džiulė laiptuotoji piramidė su akmenų apdaila. Ši Aka- 

pana vadinama piramidė yra 197 x 257 m dydžio ties 
pagrindu, o jos pagrindas turi 16,5 m aukščio. Greta 
šiaurinės Akapanos sienos stovi apytikriai 120 x 130 m 
dydžio aptvaras akmeninėmis sienomis, vadinamas Ka- 
lasasaja. Kiti miesto pastatai — rūmai, amatininkų kvar- 
talai, šventyklos ir žemesniosios klasės gyventojų būstai. 
Šį architektūrinį sostinės centrą supo darbininkų ir žem- 
dirbių gyvenvietės, slėnyje išsibarstę dešimtys kaimų su 
nedegtų plytų namais. 

Visas miestas užėmė 4—6 km? plotą ir turėjo nuo 
30 000 iki 60 000 gyventojų. Slėnis tarp Tivanaku ir 
ežero irgi buvo tankiai apgyventas. Sudėjus šių gyven- 
viečių ir pačios sostinės gyventojų skaičių, Tivanaku buvo 
vienas didžiausių miestų senovės pasaulyje I tūkstant- 
mečio pabaigoje. 


Tivanaku pradžia ir augimas 

Tivanaku slėnyje ir Centrinių Andų apylinkėse atliktų 
archeologinių tyrimų rezultatai leidžia susidaryti patiki- 
mą Tivanaku įkūrimo vaizdą. Pirmieji užrašai apie žmo- 
nių gyvenimą šioje vietovėje pasirodo apie 1500 m. pr. 


Dešinėje Viena iš didžiųjų monolitinių skulptūrų, stovinčių 
Tivanaku. Apačioje Saulės vartų fragmentas: centriniame 
reljefe atvaizduota viena pagrindinių Tivanaku dievybių, 
kartais vadinama vartų dievu. 

Monumentalūs Kalasasajos laiptai buvo pagrindinis 
įėjimas į didįjį aptvarą, erdviausią Tivanaku statinį. 


Kr., kai Tivanaku buvo vienas iš šimtų kaimelių, gyvuo- 
jančių Titikakos baseine. Beveik tūkstantį metų gyven- 
vietės įtaka augo. Pirmaisiais I tūkstantmečio metais Ti- 
vanaku jau buvo vienas iš dviejų politinių šio krašto 
centrų. Šiauriau esanti Pukaros gyvenvietė 200-300 m. 
taip pat išaugo į 100-150 ha ploto miestelį. Tuo metu 
Tivanaku dydžiu ir sudėtingumu tikriausiai buvo pana- 
šus į Pukarą. 

Paskui, apie 350 m., Pukara žlugo kaip politinis cen- 
tras, o Tivanaku toliau augo. 500 m. jis jau buvo pa- 
grindinė politinė pietinio Titikakos baseino galybė. Apie 
650 m. Tivanaku gyventojai pradėjo plėsti savo teritori- 
ją. Jie užkariavo Saulės salą pietinėje ežero pusėje ir pa- 
statė ten pirmąjį srities piligrimystės centrą, skverbėsi ir 
į tolimesnes šio krašto sritis. 800 m. Tivanaku jau buvo 
įkūręs kolonijų visame Titikakos ežero krašte. 

Dabar suprantame, kaip Tivanaku tautos sugebėjo 
sukurti vieną pirmųjų Amerikoje valstybių šioje atšiau- 
rioje aplinkoje. Jos įkurdavo kolonijas tolimose srityse, 
kad galėtų gauti obsidiano, kukurūzų ir kitų produktų, 
kurių nebuvo jų gyvenamose aukštumose. O didžiulius 
pelkėtos paežerių žemės plotus Titikakos ežero krašte 
paversdavo tinkama žemdirbystei žeme, taikydami se- 
novinį metodą, vadinamą waru waru. Waru waru — tai 
virš pelkių lygio pakeltų sklypų sistema, duodanti der- 
lingų dirvų. Tokie laukai buvo paplitę visoje Tivanaku 
teritorijoje ir už jos ribų; jie sudarė Tivanaku valstybės 
žemės ūkio pagrindą. 


Kas pastatė Tivanaku? 
Daugelis kartą nesėkmingai mėgino atskleisti Tivanaku 


paslaptį. Tai viena iš tų mūsų pasaulio senovės vietovių, 
apie kurių kilmę sukurta fantastinių teorijų. Mokslinin- 
kai jau seniai kelia klausimą, kaip galėjo didžiulis mies- 
to tipo centras klestėti vėjo užpučiamose, šalto klimato 
aukštumose, kur negali augti kukurūzai, medvilnė, vai- 
siai ir kiti svarbūs kultūriniai augalai? Kas buvo žmonės, 
pastatę šį įspūdingą centrą? Ar jie atkeliavo iš piety, kaip 
sako kai kurie istorijos šaltiniai? Ar Tivanaku pastatė 
tūkstantmečius ten gyvenę vietos gyventojai? 

Pirmieji europiečiai, pamatę tarp griuvėsių stūksan- 
čias statulas, rašė apie prieštvaninių milžinų giminę. 
XIX a. pabaigos mokslininkas Arturo Posnansky iškėlė 
hipotezę, kad Tivanaku iš pradžių buvo pastatytas Ra- 
miojo vandenyno pakrantėje prieš 10 000 metų, o vė- 
liau Žemės plutos judėjimo buvo pakeltas. XX a. pabai- 
goje kai kurie autoriai teigė, kad Tivanaku esąs žmonijos 
atsiradimo vieta, pirmykštis Edeno sodas arba Atlanti- 
dos šalis. Neakademinėje literatūroje apstu aiškinimų, 
kad Tivanaku buvęs pastatytas kinų imigrantų, vikingų 
ar kitų ateivių. 

Tarp kalbininkų vyrauja nuomonė, kad XII a. į Ti- 
vanaku kraštą atsikėlė dabartinių aimarų protėviai. Pa- 
gal šią versiją Tivanaku pastatę žmonės kalbėjo dabar 
išnykusia pukinos kalba. Archeologiniai radiniai ir vie- 
tovardžių tyrimai, priešingai, rodo, kad Tivanaku tau- 
tos kalbėjo senosiomis aimarų kalbomis ir ten gyveno 
šimtus metų prieš Tivanaku įkūrimą. Panašiai kaip di- 
džiosios senovės Viduržemio jūros ir Artimųjų Rytų ci- 
vilizacijos, Tivanaku buvęs pastatytas dabartinių Titi- 
kakos krašto gyventojų protėvių. 

Kodėl inkai aukojo 


Laikas: XIV-XV a. 
Vieta: Ekvadoras, Peru, Čilė, 
Argentina ir Bolivija 


vaikus? 


Kartą į šią salą buvo pristatyta keturiolikmetė mergaitė, tačiau vyriausiasis palydovas ją atleido. Kruopščiai 
apžiūrėjęs jos kūną, po viena krūtimi rado apgamélj. Todėl buvo nuspręsta, kad ji būtų netinkama auka jų 


dievui. 


12 BERNABE COBO, vienas ankstyvųjų ispanų met- 
raštininkų, aprašinėjusių inkų imperiją, pasakoja 
mums tokią istoriją apie mergaitę, atvežtą į Titikakos 
ežero Saulės salą, kur dabar yra Bolivijos Respublika. 
Mergaitė turėjo būti paaukota vieno iš didžiųjų senovės 
Andų piligrimystės centrų ir religinių šventovių šven- 
tykloje. Tačiau ji išgyveno ir papasakojo savo istoriją vie- 


BERNABE COBO, 1653 


nam iš ispanų, atvykusių į salą praėjus keleriems me- 
tams po imperijos užkariavimo 1532 m. 

Mes apie inkus sužinome iš ankstyvųjų metrašti- 
ninkų, pavyzdžiui, Cobo, ir iš šių laikų archeologinių 
tyrimų. Žinome, kad inkų imperija buvo didžiulė, dau- 
giatautė, daugiakalbė valstybė, nusidriekusi daugiau 
kaip 4000 km. Tautos, padėjusios pagrindą valdančio- 


Kairėje Inkų mergaitės mumija, išlaisvinta iš ledo per sniego 
griūtį, įvykusią 1995 m., Ampato viršūnėje, Peru aukštumo- 
se. Apačioje Šių dienų maestra, arba šamanė, degina 
kokainmedžio lapus ir smilkalus per aukojimo apeigas. 

sioms dinastijoms kažkuriuo XIII-XIV a. metu, gyve- 


no Kuske, aukštai Anduose, fiziniame ir dvasiniame jų 
pasaulio centre. Per kelias kartas kečujų kalba kalban- 
tys inkų imperijos protėviai užkariavo dešimtis įvairių 
etninių grupių, tautų ir teritorijų šioje plačioje Piety 
Amerikos srityje. Dažnai vyko sukilimai ir buvo sun- 
ku valdyti tokią plačią teritoriją ir daugybę žmonių. 
Kaip ir kitose pasaulio senovės imperijose, čia valsty- 
binė religija tapo pagrindine priemone skirtingoms 
žmonių grupėms sujungti bei valdyti ir valdančiųjų di- 
nastijų valiai primesti. 


Šventosios Andų vietos 

Inkų imperijos laikais ir ankstesniais šimtmečiais Andų 
tautos statė šventyklas šventose vietose, vadinamose hu- 
akose (Auacas). Huaka buvo bet kuri natūrali arba žmo- 
gaus pritaikyta gamtos vieta, turinti dvasinės galios; jos 
buvo įrengiamos urvuose, prie šaltinių, ant didelių uo- 
lų, kalvų viršūnėse, šalia fontanų ir tiltų, viršukalnėse. 
Huakose buvo įprasta atnašauti aukas. Dažniausiai bu- 


Viršuje Sidabruotos moters skulptūrėlės, rastos drauge su 
kitame puslapyje parodyta berniuko mumija, detalė. Ji 
apsiausta plonais audeklais, susegtais tupu smeigtuku. 
Kairėje Archeologai prižiūri kasinėjimą Lulailako viršūnėje, 
kur daugiau kaip 6700 m aukštyje buvo rasti inkų 
paaukotos mergytės palaikai. 


vo aukojami kokainmedžio lapų krepšiai, spalvotos jūrų 
kriauklės, lamos, alpakos, kukurūzų alus, audiniai, me- 
talinės statulėlės, o kartkartėmis vaikai. Visame Kusko 
krašte ankstyvieji inkai pastatė šimtus šventyklų, ir kiek- 
vieną jų prižiūrėdavo kylančios imperijos giminingos 
grupės. 

Augant imperijai, valstybė ėmė statyti didesnes šven- 
toves, tokias kaip Saulės salos šventykla. Pagrindinėse 
Andų huakose statomi šventyklų kompleksai būdavo ski- 
riami saulės, mėnulio, griaustinio ir kitiems dievams. 
Daug energijos ir išteklių buvo įdedama palaikyti religi- 
jai, siejamai su huakų apeigomis, o įspūdingos šventyk- 
los pabrėžė politinę ir ideologinę Kusko diduomenės val- 
džią, nuo kurios priklausė valdinių gyvenimas. 


Žmonių aukojimas 
Žmonių aukojimas nebuvo inkų išradimas. Priešistori- 
niame Andų mene pilna aukojamų žmonių, paprastai 
karo belaisvių, atvaizdų — tarkim, kai kuriose iš pirmųjų 
Peru stelų vaizduojami belaisviai nukirstomis galvomis. 
Kitų kultūrų gyventojai žmonių galvas pasiimdavo ir kaip 
trofėjus. Tačiau inkams tokia veikla buvo tik valstybi- 
nės religijos ir imperinės ideologijos, vienijančios impe- 
riją, sudėtinė dalis. 

Būtent šis kontekstas paaiškina vaikų aukojimą. Vai- 
kai buvo aukojami politiškai svarbiose apeigose, vadin- 


206 


tose capac hucha. Šis terminas, anot Colino McEwano 
ir Maarteno van de Guchte's, reiškia „karališkoji parei- 
ga“; šie mokslininkai aprašo, kaip vaikai, nuo šešerių iki 
dešimties metų amžiaus, buvo siunčiami iš įvairių im- 
perijos kaimų ir miestų į sostinę Kuską. Kai kuriems 
tekdavo nukeliauti šimtus ir net tūkstančius kilometrų. 
Šioje kelionėje, kai eidavo per kaimus, vaikai ir jų paly- 
dovai, iškilmingai žengdami, dainuodavo. Kartą Kuske 
tie vaikai buvo surinkti miesto vidury, ir inkų žyniai juos 
simboliškai sutuokė. Po gausaus gyvulių ir kitų gėrybių 
aukojimo vaikai buvo iškilmingai apvesti aplink didžią- 
ją aikštę. Paskui išsiųsti atgal į gimtuosius kaimus bei 
miestus, ir čia buvo surengtos naujos iškilmės. Apeigų 
kulminacija tapo vaikų apsvaiginimas alkoholiu bei ki- 
tomis medžiagomis ir nužudymas huakoje, susijusioje 
su jų tėviške. 

Archeologai randa vaikų aukų įvairiose Andų vie- 
tose. Palaiky iš šių capac hucha apeigų aptinkama salo- 
se, urvuose ir kalnų viršūnėse. Daug aukų sniegu ap- 
klotose Andų kalnų viršūnėse — dažnai vulkaninės 
kilmės — atrado archeologas Johanas Reinhardas. Šių 
aukų ieškojimas — vienas iš sunkiausių archeologinių 
darbų pasaulyje: Reinhardui ir jo kolegoms tenka kop- 
ti į daugiau kaip 6000 m aukščio viršukalnes, kovoti 
su nuovargiu, ledu, pelenais ir sniegu. Stebina senovės 
žmonių ryžtas kopti į tuos pačius kalnus be šiuolaiki- 
nės įrangos. 

Mumijų atradimas priklauso tiek nuo sėkmės, tiek 
nuo gebėjimo. Gebėjimas kyla iš žinojimo, kur ieškoti 
pagal paviršinius pėdsakus, o sėkmę lemia tinkamas ap- 
linkos sąlygų derinys, atidengiantis palaikus. Norėda- 
mi paimti mumijas, kol jų nepavogė plėšikautojai 
ar nesunaikino nepalankios oro sąlygos, Rein- 
hardas su savo grupe turi prakapoti ledą ir kie- 
tą dirvą, moksliškai aprašyti radinius ir sau- 
giai nugabenti mumiją į savo bazę. 

Metraščiuose yra iškilmingų apeigų, su- 
sijusių su vaikų aukojimu, aprašymų. Da- 
bar archeologiniai radiniai iš Ampato 
netoli Arekipos, Peru, patvirtina, kad šie 
dokumentai teisingi. Ampato mergelė — 
tai jauna mergaitė nuostabia, plunksno- 
mis papuošta šukuosena, palaidota kar- 
tu su keramikos dirbiniais, šaukštais, 
mediniais puodeliais, aprengtomis me- 
talo skulptūrėlėmis, maistu ir puikiais | 


KODĖL INKAI AUKOJO VAIKUS? 


audiniais. Į kalno viršūnę buvo atnešta raudonže- 
mio, šventos spalvos, ir įberta į jos kapą. Aplink au- 
kojimo vietą, kurioje tikriausiai buvo paaukota keletas 
mažų vaikų, buvo pastatyta platformų ir galbūt kitų 
pastatų. 

Palyginti su kitomis Senojo ir Naujojo pasaulio im- 
perijomis, inkų valstybėje žmonių aukojimas buvo gana 
retas reiškinys. Vis dėlto vaikai buvo aukojami, ir tai 
buvo daroma nepaprastai svarbiais religiniais bei politi- 
niais tikslais. Vietinis valdovas, paaukojęs savo vaiką, tuo 
pareikšdavo savo ištikimybę inkų valstybei ir jų garbina- 
miems dievams kūrėjams. Dešimčių vaikų, iškilmingai 
vedamų į Kuską, kad būtų parengti aukojimui, reginys 
kasmet primindavo inkų valstybės galybę. Tik supras- 
dami politinę ir religinę inkų imperijos logiką jos istori- 
niame kontekste, galime kaip reikiant įvertinti šią tra- 
gišką, bet galingą valstybės instituciją. 


Piečiausiai, Sero el Plomo viršūnėje, 6000 m aukštyje, rasta 
inkų mumija; ši mergaitė buvo 

paaukota drauge su 
įvairiomis skulptūrė- 
lémis ir kokain- 
medžio lapų 
maišeliu. 

Kaip polinezieč 


lal 


susirado 


Laikas: prieš 30 000 metų-1200 m. po Kr. 
Vieta: Ramusis vandenynas 


te 


vynę? 


Valtimis, jų vadinamomis proes ar pahee's, minimomis visuose mums žinomuose užrašuose, šie žmonės 
plaukia šiomis jūromis šimtus kilometrų iš salos į salą, vietoje kompaso vadovaudamiesi Saule dieną, o Mėnuliu 


ir žvaigždėmis naktį. 


APITONAS SAMUELIS WALLISAS, 1766 m. plaukda- 

mas laivu HMS Dolphin per tirštą ryto rūką, pa- 
siekė Tahičio salą. Rūkui sklaidantis, jis su nuostaba 
pamatė, kad jo laivą apsupusios dešimtys kanojų su 
aukštais, gerai sudėtais kariais. Netrukus Tahitis tapo 
žinomas Europai kaip tolimas atogrąžų rojus, kur gra- 
žios moterys ir nėra skurdo, — tiesiog kilnių laukinių tė- 
vynė. Tačiau, kai 1769 m. Tahitį aplankė nuosaikesnis 
ir įžvalgesnis stebėtojas kapitonas Jamesas Cookas, jam 
kilo keblus klausimas, kuris nuo tada traukia moksli- 
ninkų dėmesį: kaip tahitiečiai kolonizavo savo tolimąją 


JAMES COOK, 1769 


tevynę? Kaip žmonės, turintys tik paprastas kanojas ir 
nevartojantys metalų, perplaukė didžiulius atviro van- 
denyno plotus ir apsigyveno tolimiausiose Ramiojo van- 
denyno salose? 

Pats Cookas neabejojo, kad polineziečiai atkeliavę iš 
tolimų vakarų. Jis pranašiškai rašė: „Galima atsekti jų 
kelią, nuo salos iki salos, ligi pat Vest Indijos“. Šis įžy- 
musis anglų keliautojas, kalbėdamasis su vietiniu kano- 
jų vairininku Tupaja, paklausė, kaip laivavedžiai atras- 
davo kelią į tolimas salas, nematydami žemės. Tupaja 


paaiškino, kaip jie nustatydavo kryptį pagal Saulę ir ki- 

kanojų maršrutais. 


gr op ep rr en ee m 


tus dangaus kūnus. Cookui nusistebėjus polineziečių ge- 
bėjimu šimtus kilometrų plaukti prieš vyraujančius pa- 
satus, Tupaja nurodė, kad nuo lapkričio iki sausio pučia 
vakarų vėjai, ir tais mėnesiais kanojos gali sėkmingai 
plaukti prieš vėją. Tupaja laikė atmintyje visą Polinezi- 
jos vaizdą. Jis išvardijo salas, nusakė jų kryptį ir kiek 
dienų trunka kelionė į jas, o Cookas sudarė apytikrį že- 
mėlapį. Šių laikų mokslininkai mano, kad Tupaja galė- 
jo nusakyti plotą, ribojamą Markizų salų šiaurryčiuose, 
Tuamotu rytuose, Ostralio (Tubuajo) pietuose ir Kuko 
salų pietvakariuose. Jo vaizduotė aprėpė net Fidžį ir Sa- 
moa — iš tikro tai buvo Australijos ar JAV dydžio įsi- 
vaizduojamas žemėlapis. Cookas įtikino Tupają lydėti jį 
kelionėje į Naująją Zelandiją, kad galėtų stebėti jo me- 
todus. Nelaimei, kai Endeavour lankėsi Pietryčių Azijo- 
je, Tupaja numirė nuo karštinės. 


KAIP POLINEZIEČIAI SUSIRADO SAVO TĖVYNĘ? 


Nuo samprotavimų prie eksperimentų 
Vėlesnieji tyrinėtojai jau nesisėmė žinių iš tahitiečių jū- 
rininkų. Daugelis kabinetinių mokslininkų manė, kad 
Ramiojo vandenyno salos buvo kolonizuotos atsitikti- 
nai, vėjams nuvarius kanojas toli į vandenyną. Tačiau 
1965 m. anglų turistinio laivo jūreivis Davidas Lewisas 
Mikronezijos Karolinų salose sutiko senus jūreivius ka- 
nojininkus. Iš jų sužinojo, kaip laivavedžiai, plaukdami 
toli nuo žemės, vadovaudavosi svarbiausių žvaigždžių ze- 
nitine padėtimi, taip pat potvynio, nuo tolimo kranto 
atriedančių bangų kryptimi ir net jūros bei žemyno 
paukščių skrydžiais, kad prisiartintų prie salynų, esan- 
čių toli nuo jų išvykimo vietos. Šie jūrininkai mokėjo 
saugiai sugrįžti namo, naudodamiesi jūros ir dangaus 
ženklais. Pasiryžęs išsaugoti šį greitai nykstantį jūreivys- 
tės meną, Lewisas Europoje sukonstruota jūrine jachta 
nuplaukė iš Rarotongos, esančios Kuko salose, į Naują- 
ją Zelandiją, naudodamasis tik žvaigždėlapiu ir poline- 
ziečio jūrininko patarimais. XX a. aštuntąjį dešimtmetį 
Lewisas mokėsi pas Karolinų salų laivavedžius. 

Taip samprotavimai užleido vietą eksperimentams. 
Aštuntojo dešimtmečio pabaigoje antropologas Benas 
Finney pradėjo ilgalaikius eksperimentus su tiksliomis 
senovinių polineziečių kanojų kopijomis. Pirmoji Fin- 
ney kanoja buvo Nalehia, 12 m ilgio Havajų karališko- 
sios kanojos kopija. Havajų vėjinguose vandenyse atlik- 
ti bandymai parodė, kad tas laivas gali plaukti pučiant 
šoniniam vėjui, todėl Finney suplanavo kelionę iš Ha- 
vajy į Tahių ir atgal mišrios konstrukcijos, nukopijuo- 
tos nuo žinomų Ramiojo vandenyno kanojų, laivu. Ho- 
kule a, sukonstruota havajiečio Herbo Kawainui Kane, 
yra 19 m ilgio dviejų korpusų laivas su dviem krabo žnyp- 
lių formos burėmis. 1976 m. Finney su mikroneziečių 
laivavedžiu Mau Piailugu ir daugiausia iš havajiečių 

SENOVĖS CIVILIZACIJOS 


Atstatyta senovės Tuputaputijos šventykla Rajatėjos saloje 
Polinezijoje, iš kur prasidėjo tolimos jūrų kelionės. 


sudaryta įgula sėkmingai nuplaukė Hokule'a laivu iš Ha- 
vajy į Tahitį ir atgal. Po šio plaukimo jie leidosi į dvejų 
metų kelionę aplink Ramųjų vandenyną, naudodamiesi 
tik vietiniais laivavedybos metodais. Šie sėkmingi Ho- 
kule‘a eksperimentai padėjo senovės polineziečių jūrei- 
vystės įgūdžius išsaugoti ateities kartoms. 


Senovės tautų kilnojimasis 
Tuo pat metu archeologai ir kalbininkai atsekė žmonių 
migracijos po Ramųjį vandenyną kelius. Neseniai atlik- 
ta 77 austronezinių kalbų analizė parodė, kad Ramiojo 
vandenyno gyventojai kilę iš Taivano, iš kur jie persikė- 
linėjo per Filipinus ir Naująją Gvinėją, paskui patraukė 
į rytus per Fidžį, o iš ten į Tahitį, Havajus, Naująją Ze- 
landiją ir Velykų salą. Apytiksliu apskaičiavimu ši sudė- 
tinga kelionė turėjo trukti kiek ilgiau kaip 2000 metų, 
tik akimirksnį priešistoriniais mastais. Saliamono salose 
žmonės apsigyveno mažiausiai prieš 28 000 metų. 
Maždaug prieš 5000 metų jau veikė platūs prekių 
mainų tinklai: jūros kriauklės, obsidianas (vulkaninis 


stiklas) ir kiti reikmenys buvo gabenami dideliais atstu- 
mais tarp Azijos žemyno ir atokiausių Ramiojo vande- 
nyno vidurio salų. Šių žmonių pėdsakus rodo, pavyz- 
džiui, jiems būdinga /apita keramika, sukurta galbūt 
Bismarko salyne už Naujosios Gvinėjos ir keliavusi į ry- 
tus, net iki Fidžio salos; ji datuojama I tūkstantmečiu 
pr. Kr. Kanojos dvigubu korpusu išradimas ir lengvai 
išlaikomų šakniavaisių, pavyzdžiui, taro, vartojimas lei- 
do atlikti drąsesnes keliones iš salos į salą, kartais nutolu- 
sias viena nuo kitos šimtus kilometrų. Naujosios Zelan- 
dijos archeologas Geoffrey Irwinas, pats jūrininkas, 
remdamasis kompiuteriniu modeliavimu ir savo kelionių 
patirtimi, aiškina, kad persikėlimai jūromis buvo apgal- 
voti ir pagrįsti vandenyno ir dangaus kūnų pažinimu. 

Jūrų keliautojų laimėjimai buvo nuostabūs, tačiau 
ne paslaptingi, turint omeny jų laivavedybos žinias, per- 
duodamas iš kartos į kartą. Mikronezija ir rytų Polinezi- 
ja buvo kolonizuotos per pastaruosius 2000 metų, pra- 
dedant Fidžiu 1 m. po Kr. Tahitis buvo apgyventas apie 
800 m., Havajai apie 600 m., Velykų sala galbūt 300— 
400 m., Naujoji Zelandija 1000 m. Šiomis kelionėmis 
baigėsi 150 000 metų trukusio dabartinių žmonių pliti- 
mo Žemėje paskutinis laikotarpis. 

Velykų salos statulos 
Ir gyventojų 


Laikas: 1000-1700 m. 
Vieta: Velykų sala, Ramiojo vandenyno pietryčiai 


likimas 


Jei žmonės klaustų, ar įminėme mįslę, gali atsakyti, kad mes netvirtiname tai padarę, tačiau atskleidėme daug 


naujų ir įdomių dalykų. 


ve SALOS (Rapa Nui arba Rapanujo) geografi- 
ja, geologija ir ekologija nulėmė polineziečių, ap- 
sigyvenusių ten kažkuriuo metu I tūkstantmetyje, liki- 
mą. Atoki salos padėtis vandenyne ir skurdus gamto- 
vaizdis, kurį europiečiai keliautojai pamatė 1722 m., 
atrodė sunkiai suderinami su didingomis moai (akme- 
ninėmis statulomis). Šis didelis skirtumas tarp gamtos 
ir kultūros glumino ne vieną Vakarų mokslininkų kar- 
tą. Tačiau naujausia tarptautinė mokslo patirtis pratur- 
tino Rapanujo duomenų bazę ir atskleidė daugiau eko- 
loginio konteksto. Tuo pat metu kalbininkai ir fiziniai 
antropologai sukūrė naujus modelius polineziečių kil- 
mei ir išplitimui paaiškinti. Anot Katherine Routledge, 
vienos iš 1913-1915 m. Manos ekspedicijos į Velykų 
salą vadovų, paaiškėja „daug naujų ir įdomių dalykų“. 


Sala 

Rapanujis yra Pietų pusrutulyje, Ramiojo vandenyno 
pietryčių Naskos platformoje, dinamiškame geologinės 
įtampos ir seisminio nestabilumo centre. Tai aukšta ba- 
zaltinė, beveik trikampės formos sala, susidariusi iš trijų 
povandeninių ugnikalnių susijungusių srautų. 163 km? 
ploto Rapanujis yra maža, bet ne mažiausia iš gyvena- 
mų Ramiojo vandenyno salų. Geografiškai izoliuotas, 
tačiau kultūros atžvilgiu susijęs su kitomis Polinezijos 
salomis, pagal kritulių kiekį ir temperatūrą Rapanujis 
yra subtropinio klimato „atšaka“. Todėl čia susidarė ri- 
binė vietos ekosistema su ribotais gamtiniais ištekliais ir 
lėtais augalų augimo arba atsigavimo ciklais, nors kadai- 
se sala buvo apžėlusi vešliais palmių miškais. Rano Ra- 
raku, sukietėjusio vulkaninio lapilių tufo kūgis, atliko 
svarbų vaidmenį tradicinėje Rapanujo kultūroje. Per ne 

KATHERINE ROUTLEDGE, 1915 


mažiau kaip 500 metų iš šios beveik tobulos statybinės 
medžiagos buvo pagaminta 93 procentai 883 žinomų 
statulų. Ji buvo vienas svarbiausių akstinų kurti mo- 
numentalius paminklus ir naujovišką apeiginę archi- 
tektūrą. 


Graviūra pagal Duchė de 
Vancy, dailininko, 1786 m. 
lydėjusio prancūzų 
ekspediciją į Velykų salą, 
piešinį. Vienas ekspedicijos 
narys matuoja statulą, dar 
stovinčią ant pakylos. 

Visas Rano Raraku statulas galima suskirstyti į ketu- 
rias rūšis ar tipus, o jų kompozicijos elementų proporci- 
niai santykiai nesikeičia. Tai rodo estetinį tęstinumą, pa- 
stovius socialinius modelius, gerą maisto tvarkymo 
strategiją ir politinį stabilumą, išlaikytus iš kartos į kar- 
tą. Iki XVI a. pabaigos apie trečdalis žinomų moai buvo 
sėkmingai pergabenta ir pastatyta ant apeiginių platfor- 
mų (vadinamųjų ahu). Pagrindiniai ahu, išdėstyti pagal 
Rapanujo kranto liniją, yra darnios konstrukcijos dau- 
giapakopiai statiniai su masyviomis apdailintomis ak- 


Kairėje Galimas dalykas, kad 
akmeninės Rapanujo 
statulos buvo pastatytos 
garbinamiems ir galbūt 
dievinamiems protėviams 
atminti. Jose slypinti 
magiškoji galia per jų akis 
perduodama gamtiniam 
pasauliui. 


Apačioje Anakenoje stovinti 
Ahu Nanau siejama su 
Rapanujo legenda apie 
protėvį Hotu Matu'a, salos 
bendruomenės pradininką. 


Iš viso Velykų saloje 
aprašytos 883 statulos; jos 
yra keturių pagrindinių 
tipų. Aukščiausia statula - 
svarbus 4-ojo tipo 
variantas. 


Na 
Ne 


3,56 m 4,0 9,94 m 20,65 m 

mens sienomis, galinčiomis išlaikyti daug statulų. Dau- 
guma šių pakrantės ahu ir kai kurios moai papuošti savi- 
tomis raudono vulkaninio šlako, kertamo vieninteliame 


vulkaniniame uolyne Puna Pau, detalėmis. 


Kilmė ir ryšiai su pasauliu 

Polineziečiai statėsi didelius burinius plaustus ir kano- 
jas dviem korpusais, tinkamus tolimoms kelionėms. Jų 
plaukiojimo priemonėms buvo būdinga stipri konstruk- 
cija, lankstūs, bet tvirti sujungimai, patvarūs jūriniai mo- 
deliai. Sunkius rąstus, kartais trigubai ilgesnius už aukš- 
čiausią iš sėkmingai pastatytų statulų, tekdavo vilkti per 
nelygią vietovę. Įgudę laivavedžiai nustatydavo kursą pa- 


VELYKŲ SALOS STATULOS IR GYVENTOJŲ LIKIMAS 


gal vėjo kryptį, atsižvelgdami į vėjo pokyčius ir paukš- 
čių bei žuvų judėjimo kryptis. 

Ankstyvoji polineziečių migracija Ramiojo vandeny- 
no rytinėje dalyje truko iki I tūkstantmečio. Rapanujis 
buvo atrastas galbūt 300—400 m., tačiau, šiaip ar taip, 
tikrai iki 800 metų 800-1600 m. laikotarpiu būta ne- 
reguliarių, bet ir nevienkartinių prekybos ryšių su Man- 
garevos, Pitkerno (artimiausias Rapanujo kaimynas) ir 
Hendersono salomis. Nors konkrečiai nežinoma, iš ku- 
rios salos naujakuriai atvykdavo į Rapanujį, remiantis 
archeologiniais radiniais, spėjama, kad tai buvo Manga- 
reva ir Mangaja Kuko salyne. Paminklinių raudono šlako 
akmenų raižiniai sieja Rapanujį su Pitkernu ir galbūt 
Raivavaje Ostralio salyne. 

Archeologiniai, lingvistiniai ir etnografiniai liudiji- 
mai apie polineziečių strategines keliones Ramiojo van- 
denyno rytuose, P. V. Kircho žodžiais tariant, „paneigė 
Thoro Heyerdahlio teoriją apie amerikietišką polinezie- 
čių kilmę. Vis labiau įtikinama darosi hipotezė, kad anks- 
tyvieji polineziečiai keliautojai pasiekė Pietų Amerikos 
krantus, ir čia, galbūt prekiaudami, įsigijo kultūrinių sal- 
džiųjų bulvių, arba batatų (Ipomoea batatus), ir moliūgų 
Lagenaria. Atvezti į Polineziją, batatai ilgainiui tapo vienu 
iš pagrindinių neįkainojamų Ramiojo vandenyno salų 


Velykų saloje ir kitose rytų 
Polinezijos vietose 
randama statulų, iškirstų iš 
raudono vulkaninio šlako 
turinčių uolienų, tokių kaip 
ši, stovinti Raivavajėje, 
Ostralio salyne. 


maisto produktų. Rapanujyje jie buvo gausiai auginami 
didelėse plantacijose ir namų ūkio sklypeliuose. Jie tei- 
kė energijos didžiulėms megalitinėms statyboms jgyven- 
dinti ir turėjo ypatingą religinę reikšmę. 

Megalitai ir jūreiviai. Statulų 
gabenimas 
Kaip Velykų salos gyventojai gabeno ir statė milžiniškas 
statulas? Skiriamos trys moai statybos fazės: iškalimas, ga- 
benimas ir pastatymas. Kiekvienai reikėjo specialių žinių, 
įrankių ir suderintų darbo grupės veiksmų. Nepaprastai 
vertinga buvo patirtis, įgyta statant panašias statulas. Pa- 
teikiama įvairių apskaičiavimų, kiek laiko ir darbininkų 
reikėjo statulai iškalti, tačiau pirmą kompetentingą ap- 
skaičiavimą atliko Williamas Scoresby Routledge’as, vie- 
nas iš 1913—1915 m. Manos ekspedicijos į Velykų salą 
vadovų. Jis apskaičiavo, kad patyręs akmentašys su 54 žmo- 
nių komanda, naudodami akmeninius įrankius, galėjo iš- 
kalti 10 m aukščio statulą per 15,5 dienos; naujesni tyri- 
mai sako, kad galbūt reikėjo dvigubai daugiau laiko. 
Routledge’as smulkiai aprašė, kaip iš uolos buvo iš- 
kalamas stačiakampis statulos ruošinys, o paskui atske- 
liamas nuo pagrindo. Nors Rano Raraku šlaituose esa- 
ma likusių iš tikro milžiniškų statulų, per 95 procentus 
į ahu nugabenty statulų yra mažesnės kaip 6 m aukščio. 
Tik viena 10 m aukščio statula, atitinkanti Routledge'o 
apskaičiavimus, buvo sėkmingai pastatyta ant ahu. Sta- 
tistinis salos statulų vidurkis iš tikrųjų tėra 4 m aukštis 
ir 8-10 tonų. Nors Rapanujo gyventojų megalitinės kū- 
rybos laimėjimai įspūdingi, dauguma šių kūrinių anaip- 


tol nepranoksta polineziečių kanojų konstravimo suge- 
bėjimų. 

Siūlyta keletas galimų statulų gabenimo būdų. Vie- 
nas, su sudėtingu trikoju, buvo pasiūlytas, tačiau nepade- 
monstruotas, o vėliau paaiškėjo, kad jis nepraktiškas. Du 
gabenimo stačiomis variantai buvo išmėginti lygioje vie- 
tovėje. Nuspręsta, kad abudu galimi, bet pavojingi ir var- 
giai pritaikomi kalvotoje vietovėje. Logiška būtų viduti- 
nio dydžio statulą gabenti paguldytą kniūbsčią ar ant 
nugaros, galbūt sutvirtinus kartimis ir virvėmis, kai velka- 
ma įkalniui ar pakalniui. Tikriausiai ant daugumos pakran- 
tės ahu statulos buvo keliamos iš kniūbsčios padėties. 

Polineziečiai gerai išmanė, kaip traukti sunkias kano- 
jas iš vandens ir gabenti žeme. Vienas jie nešdavo, kitas 
traukdavo per ristuvus arba „kanojų kopėčiomis“, pada- 
rytomis iš gulsčių skersinių, išdėstytų per metrą vienas 
nuo kito, ant kurių kanoja slysdavo. Stačiame šlaite sker- 
siniai gali būti surišami — taip padaromos „virvinės kopė- 
čios“. Be to, skersinius galima pritvirtinti prie išilginių 
bėgių, kad būtų garantuota atrama ir tolygus paviršius. 

Statulų gabenimo hipotezė, pagrįsta kanojų techno- 
logija, buvo neseniai išbandyta Rapanujo saloje. Statis- 
tiškai vidutinės moai tiksli betono kopija buvo paguldy- 
ta ant pavažos (su A formos rėmu), padirbtos pagal 
polineziečių kanojos su įkabomis korpuso formą. Buvo 


Kairėje Ši aukštielninka 
statula, gulinti Rano Raraku 
išorinėje skaldykloje, yra 
didžiausia saloje. 

Dešinėje Vos keliasdešimt 
centimetrų lieka iki 
sėkmingo statulos kopijos 
pastatymo. Transportavimo 
rėmas buvo būtinas 
statulai apsaugoti ir 
pakelti. 


Tikras statistiškai vidutinės 
moai statulos pavyzdys 
(dešinėje) buvo pastatytas 
Ahu Akvyje ir 
dokumentuotas; 
fotogrametrinés analizés ir 
lazerinio nuskaitymo būdais 
buvo sukurtas tikslus 
trimatis jos modelis (kairėje) 
eksperimentiniam 
naudojimui. 


atlikti trys bandymai (jie aprašyti, kad būtų galima juos 
pakartoti), naudojant ristuvus, svertus ir „kanojų kopė- 
čias“. Ristuvai pasirodė netinkama priemonė, tačiau, pa- 
naudojus „kanojų kopėčias“, moai kopija buvo lengvai 
nutempta 100 m lygia vietove, o paskui šlaitu iki plat- 
formos (ahu) kopijos. Pavaža sėkmingai panaudota ir 
kaip rėmas, apsaugantis statulą ir padedantis pakelti ją 
draugę su galvos apdangalu. 


Statulų statymo sąsaja su žmonių likimu 
Keturiasdešimt žmonių reikia vidutinei 72027 statulai vilk- 
ti pavaža su A formos rėmu lygia vietove. Dvidešimt įgu- 


dusių vyrų tokią pačią statulą gali pakelti per tris dienas. 
Apskaičiuota, kad vidutinę Rapanujo gentį, turėjusią iš- 
kalti, nugabenti ir pastatyti vidutinę moai ir pamaitinti 
visus dirbančiuosius, sudarė 8,7 šeimos su giminėmis 
arba apie 395—435 žmonės. Darbininkams išmaitinti už- 
teko apie 20 ha plote išauginto saldžiųjų bulvių ir kito 
derliaus, tačiau Rapanujyje pasakojama, kad kvalifikuo- 
ti akmentašiai reikalavo ypatingų produktų, tokių kaip 
tunai ir omarai. Kol padėjo aplinka, Rapanujo socialinė 
ir politinė santvarka klestėjo. Kadangi didesnėms moai 
reikėjo ir daugiau gamtinių išteklių, ilgainiui dėl jų iš- 
eikvojimo prasidėjo ekonominis nuosmukis. Jeigu užei- 
davo ilgalaikė sausra ar šalti orai, didelė įtampa bendruo- 
menėje galbūt sukeldavo agresijos protrūkius. 

Moai Rapanujo visuomenėje atliko ir šventą, ir pa- 
saulietinį vaidmenis. Jose slypėjo mana, senovės poline- 
ziečių dvasinė jėga, bet jos buvo ir galingi sėkmingos 
bendros maisto gamybos ir perskirstymo ženklai. Dau- 
gelis kadaise nuverstų statulų dabar atstatytos. Jos stovi 
ant atkurtų 2/v kaip Rapanujo protėvių „gyvieji veidai“, 
žvelgiantys į ateitį ir primenantys mums visiems praeitį. 


TA NUOSTABI AKIMIRKA 1922 m., kai Howardas Carteris 
ir lordas Carnarvonas atvėrė Egipto faraono Tutancha- 
mono kapą, įsirėžusi kiekvieno archeologo sąmonėje. 
Daugeliui žmonių archeologija tebėra po žeme slypin- 
tys užkasti lobiai ir neišpasakyti turtai, mokslas, žadan- 
tis amžinus nuotykius, šlovę ir gausą, — jei tau pasiseka 
rasti kitą Tutanchamoną. Yra ir kitų archeologinių lo- 
bių, ne brangiųjų metalų ar prašmatnių įkapių, bet ne- 
įkainojamų dokumentų, paaiškinančių religinius tikėji- 
mus, kad ir tariamas paties Kristaus kapas. Ir praėjus 
trims ketvirčiams amžiaus nuo tos valandėlės, kai Ho- 
wardas Carteris žavėjosi „nuostabiais daiktais“, rastais 
faraono berniuko laidojimo kambaryje, nesiliauja paslap- 
tingų kapų ir paslėptų lobių paieškos. Paslaptys ir gali- 
mybės padaryti įspūdingą atradimą kaip visuomet vilio- 
ja ryžtinguosius. 

Egipto Karalių slėnyje yra vienas iš smulkiausiai iš- 
tyrinėtų archeologinių vietų telkinių Žemėje — uolose 
iškirsti kai kurių įžymiausių Egipto faraonų kapai. Tu- 
tanchamonas buvo paskutinis čia rastas valdovas, tačiau 
dar neliestų laidojimo rūsių paieškos tęsiasi po šiai die- 
nai. Šiuolaikiniai Karalių slėnio tyrimai — sunkus galvo- 
sūkis, susijęs ne tik su pačiais senovės egiptiečių kapais, 
bet ir su ankstesniu čia kasinėjusių archeologų darbu. 
Vien Howardas Carteris perkeldino tūkstančius tonų 
granito skaldos iš vieno slėnio šono į kitą, tuo apsunkin- 
damas dabartinius kruopštaus tyrinėjimo ir konservavi- 
mo darbus. Tipiškas pavyzdys yra 55-asis kapas: 1907 m. 
jį aptikęs amerikietis Theodore'as Davisas išvydo labai 
apgadintą moters sarkofagą ir vyro mumiją. Iš pradžių 


Raitininkas iš terakotinės kariuomenės, saugojusios dar 
neatvertą pirmojo Kinijos imperatoriaus kapą. 


KAPAI IR DINGĘ LOBIAI 


specialistai manė, kad tai eretiko faraono Echnatono ar- 
ba galbūt jo koregento ir įpėdinio Smenchkarės palai- 
kai — ginčai tęsiasi iki šiol, o čia mes perzvelgsime fakti- 
nius duomenis. 

Aleksandras Didysis mirė Babilone 323 m. pr. Kr. ir 
po įnirtingos politinės kovos tarp įpėdinių dėl jo palai- 
kų buvo palaidotas Aleksandrijoje, Egipte. Iš pradžių jo 
palaikai buvo viešai laikomi auksiniame karste prie įspū- 
dingo mauzoliejaus, pastatyto šalia rūmų komplekso prie 
rytų uosto, tačiau palaikai ir visas memorialas išnyko 
Romos valdymo laikais. Nuo tada iki šiol tęsiasi Alek- 
sandro kapo paieškos. Dabar jis tikriausiai yra giliai po 
šių laikų sostine ar net galbūt po Viduržemio jūra. Kad 
ir kiek būta pretenzijų, niekas dar nesurado jokių Alek- 
sandro Didžiojo amžinojo poilsio vietos pėdsakų nei jo 
vardu pavadintame mieste, nei Egipto vakarų dykumos 
Syvos oazėje, kur, kaip manoma, didysis valdovas pagei- 
davo būti palaidotas. 

Visiems žinoma pirmojo suvienytos Kinijos valdovo 
imperatoriaus Čin Šihuangdi, mirusio 210 m. pr. Kr., 
didžiulio kapo vieta. Pasak kinų legendų ir šių laikų raš- 
tų, milžiniškoje laidojimo patalpoje įrengtas trimatis Ki- 
nijos žemėlapis su gyvsidabriu nužymėtomis upėmis. Iki 
šiol kinų archeologai atsisako kasinėti šį mauzoliejų ta 
dingstimi, jog neturį techninių priemonių, lėšų ir paty- 
rimo, kad galėtų imtis „tūkstantmečio“ archeologinio 
kasinėjimo. Tačiau jie ištyrė laidojimo duobes aplink 
pilkapį ir rado jose garsiąją terakotinę kariuomenę — su- 
sidedančią iš 7000 kareivių ir žirgų bei vežimų, — kuri 
saugojo kapą. Šio karališkojo laidojimo komplekso tyri- 


mas dar vos tik prasidėjo. Ką šis stulbinantis radinys 
mums pasakoja apie imperatoriaus gyvenimą ir jo laik- 
metį? Ir kokie įspūdingi atradimai laukia būsimų arche- 
ologų kartų, kai jie galų gale ims kasinėti patį imperato- 
riaus kapą? t 

Negyvosios jūros rankraščiai, jaunuolio beduino at- 
rasti netoli Kumrano 1947 m., tapo archeologine ir po- 
litine sensacija. Šie rankraščiai, svarbūs religiniai teks- 
tai, tikriausiai priklausę netoliese gyvenusiai ir seniai 
užmirštai žydų bendruomenei, netrukus tapo politiniu 
simboliu, religinius turistus traukiančiu dalyku ir siau- 
ro mokslo žmonių būrio monopoliu. Tik pastaraisiais 
metais jų išimtinė teisė į rankraščius buvo užginčyta, ir 
šie tekstai tapo plačiai prieinami. Kumrano rankraščiai — 
savitas archeologinis lobis, teikiantis žinių apie istorinę 
krikščionybės atsiradimo aplinką. Kai kurių rankraščių 
turinys labai mįslingas, bet turbūt visų paslaptingiau- 
sias yra Varinis ritinys, kuriame, atrodo, aprašyta beveik 
neįtikėtina gausybė lobių, paslėptų įvairiose vietovėse ap- 
link Negyvąją jūrą. 

Nesiliauja apčiuopiamų Kristaus relikvijų paieškos, 
kaip ir prieštaringos spėlionės apie jo kapo vietą. Du šim- 
tus metų Kristaus laidojimo vieta buvo nežinoma, kol Ro- 
mos imperatoriaus Konstantino įsakymu toje vietoje bu- 
vo pastatyta didelė bažnyčia. Po Romos šventyklos 
pamatais buvo atrastas kapas ir nedelsiant paskelbtas esąs 
Kristaus palaidojimo vieta. Ar arkivyskupą Makarijų prie 
kapo atvedė tradiciniai pasakojimai, ar tiesiog; atsiradęs 
tuščias kapas pasirodė tinkamas šventovei? Čia glūdi gal- 
būt amžina archeologijos ir krikščionybės paslaptis. 


Teigiama, kad Šventojo 
Kapo bažnyčia Jeruzalėje 
pastatyta Kristaus kapo 
vietoje. Bažnyčios viduje 
esanti koplytėlė (Aedicula), 
Į paskutinį kartą perstatyta 
i 1808 m., gaubia patį kapą. 

55-ojo kapo myslė 


Laikas: apie 1335-1322 m. pr. Kr. 
Vieta: Amarna ir Tėbai, Egiptas 


Manau, kad galų gale paaiskésianti karsto savininko 


A THEODORE’O M. Daviso vadovauja- 
ma ekspedicija 1907 m. sausį Karalių slėnyje, Tė- 
buose, rado dar nežinomą kapą. Kaip ir daugelio Egipto 
kapų, jo viduje viskas buvo apgadinta ir sujaukta, tačiau 
šiuo atveju ta netvarka buvo ne kapo apiplėšimo, bet 

oficialios veiklos senovėje pasekmė. Be- 
veik šimtmetį egiptologai suko galvas, 
stengdamiesi atskleisti paslaptį, kas įvy- < 
ko, ir net šiandien yra vos ne tiek pat | 
išvadų, kiek tyrėjų. 

Kapas, oficialiai įvardytas kaip KV 
(King’s Valley — Karalių slėnio) 55, turi žemyn 
vedančius laiptus, koridorių ir vieną kambarį. 
Daugelis daiktų gulėjo išmėtyti po kapą; didžiau- 
sias jų buvo išardyta skrynia, turėjusi gaubti Ame- 
nofio III žmonos karalienės Tijės sarkofagą, padirb- 
dintą jos sūnaus Echnatono (apie 1353-1335 m. pr. 
Kr.). Echnatonas dažnai vadinamas „faraonu eretiku“, 
nes uždraudė tradicinę Egipto religiją, kad būtų garbi- 


2 ae 

tapatybé gali gerokai nustebinti. 
GASTON MASPERO, 1907 


namas vienas saulés dievas, vadinamas Atonu. Ant kam- 
bario sienų rastos keturios apsauginės „magiškosios ply- 
tos“, ir vienoje iš jų buvo užrašytas šio faraono vardas. 
Šiaurinės kambario sienos nišoje stovėjo keturios kano- 
pos — indai, skirti jaunesniosios Echna- 
tono žmonos Kijos balzamuotiems vi- 
duriams; tačiau jų užrašai ištrinti. Kapo 
grindyse rastuose atspauduose matyti 
Echnatono įpėdinio Tutanchamono (apie 


1333-1323 m. pr. Kr.) vardas. 


Apačioje Atkurtame KV55 
vaizde parodyta, kaip po 
kapą buvo išmėtytos 
laidojimo skrynios dalys, 
kai kurios jų ant nuolaužų, 
kadaise užtvėrusių didžiąją 
dalį nusileidimo 
koridoriaus. 


Kairėje Kapo KV55 
rūsio vaizdas 
atradimo metu. 
Kairėje matyti į 
sieną atremtos 
kelios laidojimo 
skrynios lentos, o 
už jų - pats 
sarkofagas. 
Sieninėje nišoje 
matyti kanopos. 

Kairėje Kapo KV55 kanopos 
buvo padarytos Kijai, su 
atitinkamais užrašais, kurie 
buvo pašalinti dviem 
etapais. Pirma buvo ištrinti 
Kijos vardas ir titulai, 
vėliau Echnatono ir Atono, 
įrašyti kairėje pusėje. 


Apačioje Kapo KV55 
laidojimo kambarys. 
Sarkofagas su nustumtu 
dangčiu guli tolimajame 
kambario gale, o laidojimo 
skrynios dalys atremtos į 
kairiąją sieną ir guli ant 
grindų. 


Mumijos paslaptis 

Tačiau svarbiausias kapo daiktas buvo sarkofagas, taip 
pat pagamintas Kijai, bet kruopščiai pritaikytas karaliui. 
Deja, karaliaus tapatybė buvo įslaptinta, tyčia ištrynus 
jo vardą, kur tik jis buvo užrašytas, ir pašalinus auksinę 
sarkofago veido kaukę. Panašiai apgadinta ir skrynia: su- 
naikinti visi Echnatono atvaizdai ir vardai. Sarkofage gu- 
lėjo mumija, labai apgadinta drėgmės. Pirmasis tyrinė- 
tojas, suklaidintas įlūžusio dubens, pareiškė, kad tai 
moteris. Todėl Davisas davė kapui „Karalienės Tijės ka- 
po“ vardą; tačiau kol išėjo jo knyga šiuo pavadinimu, 
išsamus tyrimas parodė, kad tai vyro palaikai. Beveik 
visi manė, kad palaikai yra paties Echnatono. Kadangi 
po Echnatono mirties buvo smerkiamas bet koks jo mi- 
nėjimas, lengva paaiškinti, kodėl ištrinti įrašai sarkofage 
ir skrynioje. 

Tačiau kiti tyrinėtojai spėjo, kad palaikai gali būti 
Smenchkarės, kuris, atrodo, valdė kaip Echnatono ko- 
regentas paskutinius kelerius jo gyvenimo metus ir 
po mirties buvo plūstamas kaip ir pats „faraonas 
eretikas“. Daug ginčų kėlė šio asmens ir kito, vardu 
Neferneferuatenas, pasirodžiusio Egipto istorijoje 
apytikriai tuo pačiu metu, tapatybės klausimas. At- 
rodo, kad istoriniai faktai geriausiai paaiškinami lai- 
kant juos vienu asmeniu, pakeitusiu vardą trejų me- 
tų bendro valdymo laikotarpiu. 

Svarbių papildomų duomenų at- 
sirado, 1922 m. atradus Tutancha- 
mono kapą. Pirma, Tutanchamono 
mumijos tyrimas parodė, kad jis ir 
kapo KV55 asmuo buvo artimi gi- 
minės — vienų tėvų vaikai arba tė- 
vas ir vaikas. Antra, kape buvo daug 
daiktų, iš pradžių padarytų Smen- 
chkarės laidojimui, tačiau nepanau- 
dotų. Pavyzdžiui, rasti keturi minia- 
tiūriniai karstai, skirti Smenchkarės 
vidaus organams, taip pat vienas iš 
jo didelių sarkofagų. Įrašai juose bu- 
vo pakeisti, paskyrus karstus Tutan- 
chamonui, tačiau liko ir pirmojo savininko 

pėdsakų — tose vietose, kur buvo surašyti karališkie- 
ji vardai, be to, karstuose atvaizduoti veidai aiškiai 
buvo ne Tutanchamono. Faktą, kad tai daiktai, ku- 
riuos kape KV55 atitinka reikmenys, anksčiau pri- 

Sarkofagas buvo sąmoningai sužalotas: ne tik sunaikintas 
veidas, bet ir nupjaustyti kartušai - dekoratyviniai 
elementai. 


klausę Kijai, laiko reikšmingu kai kurie mokslinin- 
kai, manantys, kad tame kape palaidoti Smenchkarės 
palaikai. 

Kiti įrodinėja, kad tai Echnatono palaikai. Mažai te- 
padeda mumijos mirusiojo amžiaus apskaičiavimas, nes 
skirtingi anatomai pateikia skaičius nuo apie 20 metų 

(amžius, panašus į Smenchkarės) iki 30-40 metų (la- 
biau atitiktų Echnatono amžių). Sukurta daug kapo aiš- 
kinimo scenarijų, ir dauguma jų nesuderinami su kitais. 
Vienintelis dalykas, dėl kurio sutariama, yra tai, kad mu- 
mija, kad ir kas ji būtų, iš pradžių buvo palaidota Tel al 
Amarnoje, naujoje sostinėje, Echnatono pastatytoje maž- 
daug 300 km į šiaurę nuo Tėbų, ir perkelta į KV55, kai 


naujasis miestas buvo paliktas. 


Du sprendimai 

Amarna nustojo būti sostine apie Tutanchamono val- 
dymo vidurį ir neabejotinai buvo palikta po jo mirties. 
Todėl KV55 tikriausiai įrengtas kažkuriuo metu tarp 
Tutanchamono valdymo vidurio ir jo laidotuvių, kai jo 
antspaudas jau negalėjo būti naudojamas. 

Pasak vienos versijos, Smenchkarė ir/arba Echnato- 
nas kartu su pastarojo motina Tije, kuri buvo palaidota 
su juo Amarnoje, visi buvo perkelti į KV55, kai tik val- 
džia paliko miestą. Spėjama, kad kapo įrangą sudarkė 
prieš Atoną nusistatę XIX dinastijos karaliai arba Ram- 
zio IX valdininkai. Galimas dalykas, kad kaimynystėje 
statant šio faraono kapą, buvo atrastas KV55. Pagal šį 
scenarijų Tijės palaikai turėję būti perlaidoti kažkur ki- 
tur, o jos laidojimo skrynia palikta, kai ją nešant jos da- 
lis įstrigusi tik iš dalies atlaisvintame kapo koridoriuje. 
Galbūt buvę išgabenti ir dar vieno asmens palaikai, o 
likusių palaikų sunaikinti tapatybės ženklai. Galiausiai 
buvę sunaikinti Echnatono atvaizdai skrynioje, tuomet 
kapas uždarytas ir paskutinis jo savininkas paliktas am- 
žinai nežiniai. 

Pasak kitos versijos, perkėlimas įvyko po Tutan- 
chamono mirties, tačiau prieš jo palaidojimą. Dabar 
jau žinoma, kad Echnatono paminklai pradėti griau- 
ti dar jam gyvam esant. Echnatono sūnaus buvimas 
soste tikriausiai šiek tiek tramdė reakcingas jėgas, ta- 
čiau mirus Tutanchamonui jų niekas nebevaržė. Pa- 
gal šį scenarijų KV55 palaikai turėję būti iš pat pra- 
džių palaidoti naujajame kape vieni ir nenurodžius 
vardo. O galutinis kapo sudarkymas aiškinamas tuo, 
kad jis buvęs vėl atrastas valdant Ramziui IX, turėju- 
siam ekonominių sunkumų. Aukso trokštantys val- 
dininkai labai norėję išsinešti paauksuotus daiktus 
kaip grobį, tačiau jų kėslai, matyt, žlugo skrynios da- 
liai įstrigus įėjimo koridoriuje. 

Galutinis 
sprendimas? 

| Abu pagrindiniai 
AN scenarijai galėtų 
Oya tikti, jeigu palai- 
WA kai būtų Echnato- 
no arba Smen- 
chkarės, tačiau 
lieka du esminiai 
klausimai: kodėl 
karalius buvo pa- 
guldytas į kruopš- 
čiai perdirbtą mo- 
ters karstą ir kas 
atsitiko jo paties kars- 
tui? Atono religijos 
dvasia dvelkiantys sar- 
kofagų užrašai nebuvo 
pakeisti, o tai reiškia, 
kad jis buvo paruoštas 
pirminiam faraono lai- 
dojimui Echnatono 
valdymo metais, nes po 
jo mirties greitai ir dra- 
matiškai buvo atsimesta 
nuo Atono religijos. Ech- 
natonas tikriausiai turėjo 
visą karstų komplektą, 
pagamintą daug anks- 
"Čiau prieš jo mirtį, ir 
à beveik tikras daly- 
kas, kad jis buvo pa- 


naudotas jam palai- 


Kairėje KV55 kaukolės 
(dešinėje) veido 
rekonstrukcija su galvos 
apdangalu nemes. Šis 
veidas labai panašus į 
veidą, pavaizduotą ant 
antrojo iš Tutanchamono 
karstų (toliau kairėje). Žinoma, 
kad šis sarkofagas buvo 
padarytas ne 
Tutanchamonui, bet kitam 
karaliui, todėl kartušai buvo 
nuimti, o jų vietą įstatyti 
nauji. 

doti. Tačiau, kaip jau minėta, nors Smenchkarė neabe- 
jotinai pasidirbdino mažiausiai vieną karstą drauge su 
kanopomis, jie buvo panaudoti ne jam pačiam, bet jau- 
najam karaliui Tutanchamonui palaidoti. 

Smenchkarė anaiptol nebuvo atsidavęs Atono religi- 
jos išpažinėjas, nors vėliau pasivadino Neferneferuatenu 
(Atonas dar buvo vadinamas Atenu). Jo laidojimo įran- 
ga buvo visiškai tradicinė, o jo šventykloje buvo garbina- 
mas vyriausiasis įprastinio panteono dievas Amonas. Ta- 
čiau atrodo, kad jis numirė jo tėvui Echnatonui, Atono 
religijos įdiegėjui, gyvam esant. Turint omeny visišką Ech- 
natono nepakantumą viskam, kas susiję su kitomis dievy- 
bėmis, išskyrus Atoną, — tą liudija daugybė jo sudarkytų 
politeistinių paminklų, — visai galimas dalykas, kad Ech- 
natonas nepripažino Smenchkarės palaidojimo su tra- 
dicine įranga, kurią pastarasis buvo sau paruošęs. 

Jeigu taip, būtų prireikę kitų talpyklų mumijai ir vi- 
daus organams. Todėl „religiniu atžvilgiu tinkami“ lai- 
dojimo reikmenys, kadaise priklausę Kijai, buvo 
pritaikyti jaunajam karaliui ir panaudoti viename iš Ka- 
rališkojo slėnio (Wadi) Amarnoje kapų (tai beveik ne- 
abejotina), kur jis buvo paguldytas šalia karalienės Tijės 
sarkofago. Būtent iš čia jo palaikai galiausiai buvo per- 
kelti į Karalių slėnį. 

Tik KV55 sarkofago dangtis dabar yra Kairo muzie- 
juje; atrodo, kad auksiniai apdailos elementai iš muzie- 
juje buvusių aptrūnijusių sarkofago liekanų buvo išvog- 
ti per Pirmąjį pasaulinį karą, o neseniai netikėtai pasirodė 
Vokietijoje. Nepatvirtintomis žiniomis, yra vienas svei- 
kas Smenchkarės kartušas, paremiantis spėjimą apie iš- 
vogtą auksinę detalę iš Kaire laikomo sarkofago ir mūsų 
tik ką aptartą versiją. Reikia tikėtis, kad šis klausimo as- 
pektas bus pagaliau išspręstas, restauruotą sarkofagą grą- 
žinus jo teisėtam savininkui, Kairo muziejui. 

Pražuvęs Aleksandro 
Didžiojo 


Laikas: IV a. pr. Kr. 
Vieta: Aleksandrija, Egiptas 


kapas 


[Julijus] Cezaris... skubomis aplankė iš akmens iškaltą kapą, kuriame buvo palaidotas tas pašėlęs, nors ir 
Šlovingas nuotykių ieškotojas Aleksandras Didysis; mirtis jj pakirto pačiame jėgų žydėjime, taip atkeršydama už 


nugalėtą pasaulį. 


K: ALEKSANDRAS MIRĖ Babilone 323 m. pr. Kr., be 
abejonės, buvo numatyta, kad jo mirtingieji pa- 
laikai turės nukeliauti į protėvių, Makedonijos karalių, 
laidojimo vietą Aigose (dabar Vergina šiaurės Graikijo- 
je). Babilone jo palaikai buvo ne sudeginti, bet balza- 
muoti (tuomet labai neįprastas dalykas), ir iš karto dėl 


LUKANAS, I A. 


jų prasidėjo kova, nes įvairūs pretendentai į Aleksandro 
imperiją varžėsi dėl įpėdinystės: pirmtako palaidojimas 
buvo išimtinė naujojo valdovo teisė. Sakoma, kad pats 
Aleksandras išreiškęs norą būti palaidotas Syvoje, Dzeu- 
so Amono orakulo šventovėje vakarų Egipto dykumoje. 
Čia buvo paglostyta Aleksandro savimeilė: jam pasaky- 
ta, kad jis esąs „Ra sūnus“, o šioje aplinkoje tai reiškė 
Dzeuso Amono sūnus. Po to įvykio kartais Aleksandro 
atvaizdui pridedamas šio dievo atributas, avino ragai. Ta- 
Čiau vargiai kada nors sužinosime, ar jis tikrai pageidavo 
būti palaidotas Syvoje, ar tai tik legenda, atsiradusi per 
propagandinę kovą, vykusią po Aleksandro mirties. 


Kelionė į Egiptą 

Galiausiai Aleksandro palaikų savininku tapo Egipto val- 
dovas Ptolemajas Soteras (304-284 m. pr. Kr.): jis nu- 
vyko į Damaską ir susitiko su Aridaju, satrapu, atsakin- 
gu už palaikų pergabenimą iš Babilono. Tikriausiai 
Soterui davus didžiulį kyšį, laidotuvių kortežas buvo nu- 


Kairėje Marmurinė 
Aleksandro Didžiojo 
galva su būdinga 
šukuosena ir į tolį 
nukreiptu žvilgsniu. 
Stambulo muziejus. 
Dešinėje Pomirtinis 
Aleksandro kaip 
Dzeuso Amono (su 
avino ragais) portretas V 
Lisimacho (IV a. pr. Kr. 
pabaiga-lll a. pr. Kr. 
pradžia) išleistoje 
monetoje. 

kreiptas į Egiptą, užuot keliavęs į Aleksandro tėvynę Ma- 
kedoniją. Likimo ironija, kad daugiau žinome apie įman- 
triai išpuoštą (dvejus metus dirbtą) laidotuvių vežimą, 
šioje kelionėje vežusį Aleksandro palaikus, negu apie ga- 
lutinės jo poilsio vietos smulkmenas. Smulkmenišką lai- 
dotuvių vežimo aprašymą mums paliko Sicilijos istori- 
kas Diodoras, rašęs I a. pr. Kr., tačiau rėmęsis mačiusių 
liudytojų pasakojimais. 

Kas toliau vyko, neaišku. Tradiciškai pasakojama, kad 
Aleksandro palaikai iš pradžių buvo nuvežti į Memfi, o 
tik paskiau į Aleksandriją. Tikėtina, kad jie iš tikrųjų 
trumpą laiką buvo palaidoti Memfyje. Tačiau nežinia, 
ar išbuvo ten „kelerius metus“, kaip teigia vienas šalti- 
nis, Kurcijus Rufas, juolab kad pagrindiniai autoritetai 
Aleksandro palaikų likimo klausimu, Diodoras ir Stra- 
bonas, Memfio nemini. Šiaip ar taip, tikriausiai daug 
anksčiau prieš Ptolemajo Sotero valdymą Aleksandro pa- 
laikai buvo perkelti į Aleksandriją ir laikomi viešumoje 
auksiniame karste. Tačiau tai dar nebuvo paskutinė Alek- 
sandro poilsio vieta. Vėlesnis Ptolemajo Sotero įpė- 


Prabangaus Aleksandro 
laidotuvių vežimo, kuris, 
visų manymu, buvo dirbtas 
dvejus metus, 
rekonstrukcija, pagrįsta 
Diodoro aprašymu. 


dinis Ptolemajas Filopatras (221-205 m. pr. Kr.) buvo 
atsakingas už Ptolemajų dinastijos mauzoliejaus, vadin- 
to Sema ar Soma (mūsų šaltiniuose nurodyta nevieno- 
dai), statybą. Jame buvo laikomi Aleksandro ir artimiau- 
sių Ptolemajo įpėdinių, Egipto valdovų, palaikai. Šis 
paminklas galėjo būti pastatytas ir šalia pradinės Alek- 
sandro amžinojo poilsio vietos Aleksandrijoje, tačiau la- 
biau tikėtina, kad iškilo naujoje vietoje netoliese; tokiu 
atveju pradinė jo palaidojimo vieta, matyt, greitai buvo 
pamiršta. Net ir tada Aleksandrui nebuvo leista ilsėtis 
ramybėje: Ptolemajas X (107-88 m. pr. Kr.) pavogė auk- 
sinį karstą, ir vietoj jo vėliau buvo padarytas alebastri- 
nis. Istorijos šaltiniai liudija, kad paskutinis jo kapą ap- 
lankė Romos imperatorius Karakala 215 m. po Kr. Tas 
paminklas tikriausiai buvo sugriautas per riaušes, apė- 
musias Aleksandriją apie 273 m. po Kr., ir stebėtina, 
kad vyskupas Jonas Chrizostomas, lankęsis Aleksandri- 

joje praėjus kiek mažiau kaip šimtui metų, sako, 
jog jau buvo užmiršta net mauzo- 


liejaus vieta. 

Istorinės žinios apie dingusį kapą 
Iki šiol nerasta jokių Aleksandro kapo pėdsakų, o kas 
iš jo liko, tikriausiai palaidota giliai po dabartine Alek- 
sandrija. Apytikriai žinome jo vietą: Strabonas kon- 
krečiai nurodo teritoriją, vadinamą „rūmų kvartalu“, 
didelį karališkųjų rezidencijų, šventyklų ir poilsio par- 
kų kompleksą šalia rytų uosto. Todėl Aleksandro ka- 
pas tikriausiai buvo ant jūros kranto arba netoli jūros 
šioje šiaurrytinėje miesto dalyje. Tačiau išlikę rasyti- 
niai šaltiniai nieko aiškaus nesako apie jo išvaizdą ir 
dydį, o mėginimai nustatyti jo vietą, remiantis nedide- 
liais miesto vaizdeliais, pavyzdžiui, dekoruotose kera- 
minėse lempose, nekelia pasitikėjimo. I a. romėnų po- 
eto Lukano rašinio ištraukoje sakoma, kad tie palaikai 
gulėjo požeminiame kambaryje (tai nėra stebėtina), o 
“stogas, jo nuomone, buvo piramidės formos; tačiau var- 
gu ar galima, tuo remiantis, įtikinamai atkurti mauzo- 
liejaus vaizdą. 

Mes net nežinome, ar jis buvo kvadrato arba stačia- 
kampio formos, kuri iki to meto buvo būdinga antkapi- 
niam mauzoliejui (ryškiausias jo pavyzdys — Halikarna- 
so mauzoliejus Turkijoje, kur garsusis Mausolo kapas 
davė mums žodį „mauzoliejus“), ar sulaužė tradiciją ir 
buvo apskritas. Tai, kad Lukanas vartoja žodį tumulus, 
archeologų kalba reiškiantį apskritą antkapį (paprastai 
uždengtą žemės kauburiu, o priešistoriniais laikais visą 

Puslapio viršuje Ptolemajo laikų Aleksandrijos planas, 
kuriame parodyta spėjama Aleksandro mauzoliejaus vieta 
Ptolemajų dinastijos Semoje. Viršuje Graikiško apskrito 
mauzoliejaus Ptolemaidės mieste, Libijoje, datuojamo apie 
200-150 m. pr. Kr., rekonstrukcijos piešinys. i 


supiltą iš žemės), negalima laikyti įrodymu, kad Alek- 
sandro antkapis buvo apskritas, nes to žodžio pasirinki- 
mą galbūt lėmė ne noras tiksliai aprašyti, bet poetinis 
laisvumas ir ritmo reikalavimai. Iš tikrųjų visiškai neaiš- 
ku, kokia buvo šio antkapio forma ir apdaila, ir labai 
gaila, kad iki mūsų laikų neišliko užrašytų pasakojimų 
(tikriausiai buvusių senovėje) tų žmonių, kurie matė šį 
paminklą ir buvo nustebinti. 

Analogiški Numidijos paminklai 

Kadangi neturime patikimų duomenų, galime tik sam- 
protauti. Įspūdingiausi išlikę ikiromėniškosios Šiaurės 
Afrikos už Egipto ribų paminklai, be abejonės, yra Nu- 
midijos karalių ir princų mauzoliejai: žinomi jų pavyz- 
džiai netoli Sigos, Tipasos, Konstantino ir Batnos Alžy- 
re ir Dugoje, Tunise. Visi byloja apie artimus ryšius su 
helenistiniu pasauliu, o aukštos netikros durys, padaly- 
tos į keturis nelygius skyrius — beveik visuose iš jų ran- 
damas elementas, — įprastos Makedonijos antkapių ar- 
chitektūroje. 

Didžiausi ir įspūdingiausi iš šių Numidijos kapų yra 
masyvūs, apskriti mauzoliejai: Le Medraceno šalia Bat- 
nos (59 m skersmens) ir netoli Tipasos stovintis mauzo- 
liejus, vadinamas Krikščionės kapu (klaidingai pavadin- 
tas dėl kryžiaus formos linijų, dalijančių netikras duris), 
kuris yra net didesnis (65 m skersmens). Pirmasis tikrai 
senesnis, turbūt pastatytas tarp 200 ir 150 m. pr. Kr.; 
Tipasos kapas šimtmečiu ar panašiai vėliau. Ypač stebi- 
na La Medracenas — laukiniame negyvenamame gam- 
tovaizdyje vienas stovintis mauzoliejus, paslaptingai at- 


Netikrų Krikščionės kapo durų vaizdas. Tipasa, Alžyras, 
apie 100-50 m. pr. Kr. 


Apskritas Le Medraceno 
mauzoliejus šalia Batnos 
Alžyre; apie 200-150 m. pr. 
Kr. Stogas laiptuotosios 
piramidės formos, o 
vertikalus fasadas 
papuoštas dorėninėmis 
puskolonėmis. 


siskyręs nuo žmonių, nes iki šiol nenustatyta gyvenvie- 
tės, kuriai jis turėjo priklausyti, vieta. Dabartinėmis ži- 
niomis, Viduržemio jūros pasaulyje nėra šių apskritų Nu- 
midijos mauzoliejų pirmtakų. Abu jie turi dvi žinomas 
Aleksandro mauzoliejaus ypatybes: požeminį kapo rūsį, 
pasiekiamą koridoriumi, prasidedančiu paminklo išorė- 
je, ir piramidinį stogą. 

Ar gali būti, kad jų abiejų modelis buvo Aleksandro 
kapas Aleksandrijoje? Ar tik atsitiktinis sutapimas yra 
tai, kad Kirenaikoje (rytų Libija), arčiausiai Egipto bu- 
vusioje graikų pasaulio dalyje, apskriti mauzoliejai pasi- 
rodė vėlyvuoju helenistiniu laikotarpiu? Ir ar atsitiktinai 
Augustas, norėdamas išreikšti savo dinastinius siekius, 
Romos imperijos valdžios suvienijimo laikotarpiu Mar- 
so lauke, Romoje, 28 m. pr. Kr. pasistatė masyvų ap- 
skritą mauzoliejų? O jo pavyzdžiu Romos imperijos kles- 
tėjimo metais aristokratijos žiedas statydinosi įspūdingus 
antkapinius paminklus. Apskrita forma kartojama to- 
kiuose paminkluose kaip Hadriano mauzoliejus (Ange- 
lo pilis) Romoje ir Teodoriko kapas Ravenoje. Ir daug 
vėliau, XVIII a., ji vėl imta naudoti kituose Europos kraš- 
tuose kaip tinkama įspūdingo šeimos mauzoliejaus for- 
ma — puikūs pavyzdžiai yra Hovardo pilis Jorkšyre ir 
Broklesbio Linkolnšyre. 

Todėl norisi tikėti, kad Aleksandro kapas Aleksan- 
drijoje buvo apskritas ir kad pirmieji Numidijos kara- 
liai, o vėliau Augustas ėmė pavyzdį iš savo garsaus pirm- 
tako. Toliau galime spėti, kad Aleksandro mauzoliejus 
buvo papuoštas arba laisvai stovinčiomis, arba veikiau 
sujungtomis kolonomis, išdėstytomis aplink paminklą 
(kaip Le Medracene ir Tipasoje), ir neabejotinai gau- 
siai išpuoštas skulptūromis. Tačiau viso to neįmanoma 
tvirtai įrodyti. Velionis Achille Adriani mėgino sutapa- 
tinti Aleksandro kapą su paprastu antkapiu, pagamintu 
iš alebastro plokščių, Aleksandrijos rytų kapinėse, bet 
tai neįtikinantis variantas. Matyt, kol archeologai (at- 
sitiktinai) neatkas po dabartine Aleksandrija tai, kas 
liko iš tikrojo Aleksandro kapo, vargu ar sužinosime, 
kaip iš tikrųjų atrodė šio nepaprasto žmogaus amžino- 
jo poilsio vieta. 

Pirmojo Kinijos 


imperatoriaus 


Laikas: 210 m. pr. Kr. 
Vieta: Sianas, Kinija 


kapas 


Kai tik Činų karalius tapo pirmuoju imperatoriumi, Li kalne prasidėjo kasimo ir statybos darbai... Kapo patal- 
pos buvo įrengtos rūmų, paviljonų ir valstybinių įstaigų pavyzdžiu ir pridėtos dailių indų, brangakmenių ir įvairių 
retenybių. Meistrams buvo įsakyta įtaisyti alebardas, kad nušautų mėginantį įsilaužti vagį. 


„rs Į RYTUS nuo Siano pro intensyviai dir- 
bamus laukus, juosiamus banguojančių kalnų, ga- 
lite pamatyti žemą kalvą, vadinamą Li kalnu. Vietos gy- 
ventojai šimtmečius manė, kad tai paprasčiausiai natū- 
rali gamtovaizdžio dalis, tačiau jau prieš 60 metų 
kaimynystėje buvo aptikta įdomių terakotinių žmonių 
figūrų. 1974 m. radiniai sutvirtino spėjimą, kad tai la- 
bai reikšminga istorinė Kinijos vieta: kasdami šulinį, vals- 
tiečiai rado daugybę natūralaus dydžio molinių kareivių 
dar neišblukusiais dažais, tebelaikančių bronzinius gin- 


klus. Vietos gyventojai atsitiktinai aptiko nebylią kariuo- 


SIMA ČIANAS, 145-86 M. PR. KR. 


mene, du tūkstantmečius saugojusią pirmojo Kinijos im- 
peratoriaus Čin Šihuangdi kapą. 

221 m. pr. Kr. baigėsi vienas iš lemiamų Kinijos is- 
torijos etapų, vadinamasis Priešiškų karalysčių laikotar- 
pis. Nuo 453 m. pr. Kr. svarbesniosios karalystės beveik 
be paliovos kovojo dėl viršenybės. Tai buvo metas, kai į 
mūšį stodavo dešimčių ir galbūt šimtų tūkstančių ka- 
riuomenės, kai didžiuliais šuoliais tobulėjo karo menas 
Li kalnas dengia pirmojo Kinijos imperatoriaus požeminius 


rūmus ir kapą. Dabar jis 47 m aukščio, nors kadaise buvo 
daug aukštesnis - jį gerokai paveikė erozija. 

Žemėlapis, vaizduojantis Kiniją Priešiškų karalysčių 
laikotarpiu ir Sianjango bei Siano miestų padėtį. 


ir ginklai. Iki 311 m. pr. Kr. Čino (Qin) karalystė užka- 
riavo turtingą Sičuano baseiną. 277 m. pr. Kr. žlugo Ce 
no (Chin), o paskui Hano ir Vei karalystės. 

Tuomet pergalingasis karalius Džengas titulavosi Čin 
Šihuangdi. Meistro Si, vieno iš aukštų jo valdininkų, 
mirusio 217 m. pr. Kr., kape rasta 500 dailių bambuko 
juostelių, kuriose aprašyta naujoji teisinė santvarka, pa- 
grįsta visuotiniais suvienytos valstybės įstatymais. Im- 
peratorius suskirstė savo valdomą teritoriją į 36 valstijas 
ir įsikūręs sostinėje Sianjange įsakė statyti Didžiąją sie- 
nq šiaurinėse srityse ir prabangius naujus rūmus. Fana- 
tiškai siekdamas nemirtingumo, jau 246 m. pr. Kr. jis 
liepė 700 000 šauktinių pastatyti kapą, vargu ar turintį 
lygių žmonijos istorijoje. 


Imperatoriaus kariuomenė 

Žinių apie didžiulį stačiakampe siena apjuostą kapo kom- 
pleksą gauname iš dviejų šaltinių. Pirmasis yra archeo- 
logija, antrasis — to meto istoriniai užrašai. Aptvaro vi- 
duje, priešais kapo kalvą, iškastose duobėse išrikiuota 
terakotinė kariuomenė. Nedaug pasaulyje archeologinių 
vietų, kurios galėtų apstulbinti lankytoją tokiu įspūdin- 
gu reginiu, koks atsiveria prieš jį nusileidus į 1-osios duo- 
bės, dabar kinų archeologų iš dalies atidengtos, apžval- 
gos aikštelę. Kiek akys užmato ilgais lygiagrečiais 

koridoriais driekiasi tvarkingos tylių terakotinių karei- 
vių eilės. Ties priekinėmis eilėmis stovi keturiais arkliais 
pakinkytas karo vežimas. Išdidūs pėstininkai budriai stovi 
laikydami rankose ilgakotes bronzines ietis arba strėli- 
nes su strėlėmis, kurių ašmenys tebėra aštrūs. Atidžiau 
įsižiūrėjęs, pastebi šarvinių liemenių įmantrybes ir šali- 
kus apsaugoti nuo sibirietiško vėjo tiems, kurie siunčia- 
mi į šiaurės pasienį. 

Ankstyvieji istorikai jau seniai įvertino kariuomenės 
organizacijos pažangą, leidusią Činams įgyti pranašumą 
kovos lauke, tačiau kas galėjo įsivaizduoti, kad vieną die- 
ną iš užmaršties iškils ištisa daugiau kaip 7000 kareivių 
divizija, išdėstyta duobėse, užimančiose 12 600 m? plotą? 
Kam galėjo atrodyti įmanoma patikrinti kiekvieną kariuo- 
menės narį, nuo vyriausiojo vado iki eilinio kareivio? 

Ši laike sustingdyta kariuomenė — tik ledkalnio vir- 
šūnė. Antroje duobėje sutalpinta per 100 karo vežimų ir 
100 kovos žirgų. Trečioje duobėje — visas kariuomenės 
štabo personalas. 


Kapo turinys 

Niekas negali pasakyti, kiek kitų turtų dar gali būti ras- 
ta: jau atkastas nuostabus bronzinis vežimas su arkliais, 
tikriausiai vaizduojantis paties imperatorius vežimą, ku- 


riuo jis keliaudavo po imperiją prieš savo mirtį; jis mirė 


Viršuje Kiekvienas 
terakotinės kariuomenės 
kareivis buvo padarytas 
atskirai, naudojant molines 
formas ir pridedamas 
detales. Paskui figūros 
būdavo nudažomos - yra 


išlikusių pigmentų pėdsakų. 


Kairėje Lankininkas klūpo 
ruošdamasis įtempti lanką, 
matyt, plėšikų pagrobtą 
netrukus po pirmojo 
imperatoriaus mirties. 
Dešinėje Neseniai rasti 
vežimai su arkliais ir visais 
pakinktais: iki šiol 
atidengta tik dalis šios 
kariuomenės. 

PIRMOJO KINIJOS IMPERATORIAUS KAPAS 

50 metų amžiaus 210 m. pr. Kr. Yra patalpų su arklių 
griaučiais, atgręžtais į centrinį mauzoliejų, kai kuriose 


patalpose rasta ir žvėrių, matyt, priklausiusių imperato- 
riaus žvėrynui, griaučių. Bet netrukus lankytojo žvilgsnį 
patraukia tolumoje kūpsanti paties Li kalno viršūnė. Dar 
nežinia, ką slepia apie 47 m virš lygumos iškilusi, 350 x 
340 m plotą užimanti kalva, nes nė vienas archeologas 
nesiryžo įsibrauti vidun. 

Tačiau istorikas Sima Čianas duoda mums labai įdo- 
mių žinių. Pasak jo, po žeme slypi tikri lobių rūmai. 
Didžiosios imperijos upės, Jangdzi ir Geltonoji, pavaiz- 
duotos gyvsidabriu, kuris mechaninėmis priemonėmis 
priverčiamas tekėti į dirbtinę jūrą. Kitados buvo uždegti 
didžiuliai banginio taukų deglai, kad apšviestų mauzo- 
liejaus vidų jei ne amžinai, tai bent labai ilgą laiką. Kapo 
patalpos buvo aptaisytos lieta bronza ir apstatytos pui- 
kiausiais imperatoriaus baldais bei įranga jo būsimiems 
poreikiams tenkinti. Jo įpėdinis nurodė, kad visos im- 
peratoriaus žmonos, kurios nepagimdė jam sūnų, turi 
lydėti jį į kapą. Nepageidaujamiems grobstytojams ir ka- 
pų plėšikams sunaikinti buvo įtaisytos alebardos. Ir ga- 
lutiniu autokratišku įsakymu buvo nužudyti visi, daly- 


Kinų archeologai tebetęsia 
kruopštų kariuomenės, 
išrikiuotos duobėse šalia 
kapo kalvos, atidengimo 
darbą, tačiau nesiryžta 
ištirti patį kapą - jo turinį 
tebegaubia paslaptis. 


vavusieji statant vidaus patalpas ir įrengiant kapo kam- 
barius. Netoliese aptikta duobių su daugybe žmonių 
griaučių, ir kai kur matyti skerdynių žymės. 

Vis dėlto galbūt mažai liko ką rasti. Visai neseniai 
netoli kapo aptiktas nuostabus bronzinis Činų dinasti- 
jos varpas, papuoštas auksu ir sidabru. To laikotarpio 
istorijos šaltiniuose teigiama, kad, tik keleriems metams 
praėjus po imperatoriaus mirties, į jo kapą buvo įsibrau- 
ta ir plėšikauta. Karvedžio Siang Ju vadovaujami sukilė- 
liai išplėšė kapo rūmų turtus ir, įsibrovę į požemines pa- 
talpas, kuriose stovėjo terakotinė kariuomenė, pasiėmė 
jų ginklus. Bet kai kurie moliniai kareiviai su ginklais 
išliko sveiki. Jei, kaip sako istorijos šaltiniai, net 300 000 
žmonių per 30 dienų negalėtų ištuštinti visų kapo tur- 
tų, tai dalis kambarių galbūt liko nepaliesti po šiai die- 
nai. Gal jo viduje gyvsidabrio upės tebeteka į jūrą — šią 
paslapų gali išaiškinti tik kasinėjimai. 

Tačiau dėl vieno istorinio fakto esame tikri. Net jei 
Čin Šihuangdi dinastija neilgai teišsilaikė jam mirus ir 
imperatoriaus kapas mauzoliejus buvo sunaikintas, jo 
administracinės reformos išgyveno daugelį amžių iki pat 
naujųjų laikų. 

Paslėptasis 


Negyvosios 


Laikas: I a. pr. Kr. vidurys-I a. po Kr. vidurys 
Vieta: Kumranas, Jordano slėnis 


jūros lobis 


...Varinio ritinio lobis, tikras ar įsivaizduojamas, tikriausiai yra Jeruzalės šventyklos lobis. 


k URVUOSE, netoli šiaurvakarinio Negyvo- 
sios jūros kranto, tuomet Didžiosios Britanijos 
mandato teisėmis valdytoje Palestinoje, XX a. penktojo 
dešimtmečio pabaigoje rastas paslėptas rankraščių rin- 
kinys. Anglams pasitraukus, ta sritis tapo hašimitų val- 
domos Jordanijos karalystės dalimi. Paslėptieji dokumen- 
tai, daugiausia parašyti ant odos, kietai susukti ir sudėti 
į molinius indus, buvo paskirstyti po kelis urvus. Išaiš- 
kinta, kad tuose rankraščiuose yra beveik visų Senojo 
Testamento knygų fragmentų ir net didelių dalių, taip 
pat daug tekstų, kuriuos tikriausiai parašė sekta, gyve- 
nusi Kumrano vietovėje. Šie dokumentai pagarsėjo kaip 
Negyvosios jūros rankraščiai, o visų keisčiausias, žino- 
ma, yra Varinis ritinys, taip vadinamas dėl to, kad pada- 
rytas iš vario. 


Atradimas ir restauravimas 
Tėvas Roland'as de Vaux, vienas iš Kumrano kasinėtojų 
vadovų, dviejų dalių Varinį ritinį rado 3-iajame urve 
1952 m. Jis atrodė visai kitoks, ir Roland'as net abejojo, 
ar jis priklauso prie kitų Kumrano rankraščių, be to, nei 
jis, nei kiti archeologai negalėjo jo išvynioti, nes buvo 
labai aprūdijęs. Iš to, ką įstengė perskaityti, jie suprato, 
kad jame gali būti aprašytas paslėptas sidabro ir aukso 
lobis. Tačiau, dideliam jų nusivylimui, daugiau nieko 
negalėjo padaryti. 

Galų gale po trejų metų Varinis ritinys buvo nuga- 
bentas į tuometinį Mančesterio Mokslo ir technikos ko- 
ledžą šiaurės Anglijoje, kur Technikos fakulteto profe- 


Rytų Kumrano uolose pilna urvų, kuriuose buvo išslapstyti 
Negyvosios jūros rankraščiai, tikriausiai 66 m., kilus 
pirmajam žydų sukilimui prieš Romą. 

KYLE McCARTER, 1992 


sorius H. Wrightas Bakeris sugebėjo jį atverti specialiai 
sukonstruotu miniatiūriniu diskiniu pjūkleliu. Taip bu- 
vo gautos 23 įgaubtos plokštelės, arba pjaustiniai, ku- 
riuose išlikę 12 stulpelių teksto: stulbinantis lobių sąra- 
šas ir jų slaptaviečių senovės Palestinoje aprašymas. 
Tą rankrastj turbūt buvo labai brangu pagaminti, ir 
aiškiai norėta, kad jis ilgam išliktų. Jis sudarytas iš trijų 

Viršuje Vienas iš Varinio 
ritinio lakštų pjaustinių. Kai 
kurios raidės, pavyzdžiui, 
alefas šeštoje eilutėje iš 
viršaus ir betas paskutinėje, 
yra aiškiai matomos, 
parašytos stačiakampiu 
šriftu, kuris tebevartojamas 
šiuolaikiniams hebrajų 
kalbos leidiniams 
spausdinti. 


Dešinėje Johnas Allegro 
tyrinėja dvi Varinio ritinio 
dalis, gulinčias Palestinos 
archeologijos muziejaus 
(dabar Rockefellerio 
muziejus) stende. 
Fotografija padaryta 
netrukus po rankraščio 
atradimo, prieš jį išvežant į 
Angliją atverti ir ištirti. 


nepaprastai plonų 99 procentų grynumo vario lakštų. Iš 
pradžių lakštus sukniedijus buvo padaryta 2,4 m ilgio ir 
23 cm pločio juosta. Rankraštis iš tikrųjų unikalus: pir- 
ma, jis pagamintas iš vario, o ne iš odos kaip kiti Negy- 
vosios jūros rankraščiai. Antra, parašytas hebrajų kalba, 
kuri vėlyvesnė už biblinę, tačiau ankstyvesnė negu pir- 
mųjų rabinų raštų kalba. Remiantis paleografiniais duo- 
menimis, jis datuojamas I a. viduriu arba gali būti kiek 
senesnis. Dokumento raštas toks nedailus, kad negalėjo 
būti parašytas profesionalaus perrašinėtojo. Nuo kitų Ne- 
gyvosios jūros rankraščių jis skiriasi ir tuo, kad jame nė- 
ra nei Biblijos ištraukų, nei tekstų, kurie galėjo būti su- 
kurti pačios Kumrano vienuolių bendruomenės. 

Kai kurie mokslininkai spėjo, kad tai legendinis są- 
rašas, kažkas panašaus į pasakojimą apie paslėpto lobio 
pėdsakus, kokių randama įvairių pasaulio šalių tautosa- 
koje. Šiandien dauguma mokslininkų mano, kad jame 
surašytos brangenybių, išgabentų iš Jeruzalės Erodo šven- 
tyklos prieš pat romėnams sugriaunant miestą 67 m., 
slaptavietės. 

Kas tai per lobis? 

Niekad nebuvo aptiktas nė vienas šio lobio daiktas, nors 
daug žmonių keliavo skersai išilgai Izraelio ir Jordano, 
vildamiesi jų rasti. Pirmasis mėgino ieškoti Johnas Al- 
legro, kurio dėka Varinis ritinys buvo pristatytas į Man- 
česterį ir kuris paskelbė pirmąjį jo vertimą anglų kalba. 
Kaip ir visiems kitiems, jam nepasisekė nieko surasti. Ar 
gali būti, kad tas rankraštis iš tikro yra tai, kas atrodo 
esąs, — paprastas po kraštą išslapstytų brangenybių sąra- 
šas? Apibūdintas kiekvienos slėptuvės turinys ir vieta, 
be to, nurodytas atstumas uolektimis iki artimiausio žy- 
maus vietovės objekto ir net gylis, kuriame tos brange- 
nybės paslėptos. Paslaptingumo dar prideda kai kuriuo- 
se sąrašo įrašuose įterptos dvi ar trys graikiškos raidės. 
Niekas nežino, ką jos reiškia. 

Iš viso yra 64 įrašai. Juose smulkiai aprašytas milži- 
niškas kiekis brangenybių, daugiausia aukso ir sidabro 
luitų, taip pat brangių apeiginių indų ir smilkalų. Tik- 
riausiai tik Jeruzalės šventykla — kuri iš tikro buvo vals- 
tybės iždinė — galėjo turėti tokį turtą arba naudotis apei- 


23 Varinio ritinio 
pjaustiniai išstatyti 
specialiai pagamintame 
stende Jordano 
archeologijos muziejuje, 
Amane. Nelaimei, per 
metus, praėjusius nuo 
ritinio atvėrimo, pjaustinių 
kraštai apiro ir dalis teksto 
buvo prarasta. Dabar 
vyksta konservavimo 
darbai, kad neišnyktų 
daugiau šių unikalių užrašų. 

giniais daiktais ir smilkalais. Nustatytas lobio amžius ati- 
tinka pirmojo žydų sukilimo laiką (66-70). 70 m. ro- 
menai įsiveržė į Jeruzalę; niokodami miestą, jie sugriovė 
ir šventyklą. 

Šiais laikais dauguma laikosi nuomonės, kad nors šia- 
me rankraštyje smulkiai aprašomi tarsi tikri brangenybių 
sandėliai, jis nevisiškai toks, koks atrodo. Pasak rankraš- 
čio, brangenybių slaptavietės daugiausia išsidėsčiusios iš- 
džiūvusių upių, tekėjusių į Negyvąją jūrą, vagose, tačiau 
ten niekad nerasta nė vienos iš tų brangenybių. Be to, visas 
rankraštyje (kuris ir pats labai vertingas) aprašytas brange- 
nybių kiekis toks neįtikėtinas, kad dauguma mokslininkų 
mano, jog tekstas yra vienaip ar kitaip uzkoduotas. 

Ir dar viena paslaptis — dėl lobio paslėpimo. Ar iš 
pradžių brangenybes iš šventyklos išvogė sukilėliai zelo- 
tai, kurie taip smarkiai priešinosi romėnams ir galiausiai 
žuvo Masadoje? Ar patys kunigai, artėjant Romos ka- 
riuomenei, išgabeno jas iš šventyklos, kad saugiai pa- 
slepty? Tai vienas iš daugelio neatsakytų klausimų dėl 
Varinio ritinio. 

Kristaus kapas 


Laikas: I a. 
Vieta: Jeruzalė, Izraelis 


Juozapas pasiėmė kūną, įvyniojo į švarią drobule ir paguldė savo naujame kapo rūsyje, kurį buvo išsikaldinęs 
uoloje. Paskui jis užrito didelį akmenį ant rūsio angos ir nuėjo. 


AUGELIS ŽMONIŲ TVIRTAI įsitikinę, kad Šventojo 

Kapo ažnyčios Jeruzalėje viduryje yra tikrasis Kris- 
taus kapas. Tačiau, atsižvelgiant į tai, kad per du šimt- 
mečius, kai Jeruzalė buvo stabmeldžių miestas, Jėzaus 
palaidojimo vieta buvo užmiršta, kaip galima būti to- 
kiems tikriems? IV a. pradžioje pirmasis Romos impe- 
ratorius Konstantinas, tapęs krikščionimi, paskelbė krikš- 
čionybę savo imperijos valstybine religija. 325 m., po 
Nikėjos susirinkimo, jis paprašė Jeruzalės arkivyskupą 
Makarijų, kad surastų Kristaus kapą ir pastatytų ant jo 
didelę bažnyčią. Atrodo, kad arkivyskupas tiksliai žino- 
jo, kur ieškoti: neabejodamas pradėjo griauti didžiulę 
romėnų šventyklą, imperatoriaus Hadriano pastatytą 
prieš 200 metų. Pasiekę šventyklos pamatus, kasėjai ne- 
trukus aptiko kapą, ir šis vienbalsiai buvo paskelbtas esąs 
vieta, kur maždaug prieš 300 metų Juozapas Arimatė- 
jietis skubiai paguldė Kristaus kūną prieš prasidedant 
šabui. Ar tai iš tikrųjų buvo Dievo rankos padarytas ste- 
buklas, ar gal tam tikra tradicija nuvedė Makarijų tie- 
siog prie to kapo? O gal buvo kažkokia kita priežastis? 


Tradicinis biblinis aiškinimas 

Evangelijos sako, jog romėnai nukryžiavo Kristų mir- 
ties vykdymo vietoje arti Jeruzalės sienų, kad miestiečiai 
galėtų gerai matyti, kaip baudžiami nusikaltėliai. Čia pat 
už šiaurvakarinio miesto kampo buvo kietos klinties ma- 
laki, kuri iki šiol naudojama Jeruzalės pastatų apdailai, 
karjeras. Karjeras datuojamas VIII-VII a. pr. Kr., o Jė- 
zaus laikais ten buvo gyventojų daržai ir sodai. Vienoje 
kirtyklos vietoje buvo prastos uolienos sluoksnis, ak- 
menskaldžių paliktas kaip netinkamas statybai. Dauge- 


lis žmonių mano, kad ši uola yra ta pati Kalvarija, arba 


EVANGELIJA PAGAL MATĄ 27,59-60 


Golgota („Kaukolės vieta“), ant kurios Jėzus buvo nu- 
kryžiuotas tarp dviejų vagių. 

Netoliese kai kurie turtingi Jeruzalės gyventojai kie- 
tose karjero sienų uolose buvo išsikirsdinę kapus. Visiš- 
kai galimas dalykas, kad Juozapo Arimatėjiečio kapas 
buvo vienas iš tokių — netoli viešojo mirties bausmių vyk- 
dymo vietos už miesto sienų, kaip pasakojama Evange- 
lijoje pagal Matą (27,57-60). Evangelija taip pat sako, 
kad kapo anga buvo užtverta didžiuliu girnapusės for- 
mos akmeniu, ir archeologai Jeruzalės apylinkėse rado 
keletą panašių kapų rūsių, datuojamų Kristaus laikais. 
Tikriausiai jie priklausė aristokratiškoms šeimoms, ku- 
rios palaidodavo juose ne vieną savo mirusiųjų kartą, o 
užtverdavo rūsį dideliu apskritu akmeniu, ritamu sker- 
sai įėjimo iškaltu grioveliu. Šiems „riedamiesiems akme- 
nims“ pajudinti reikėjo didžiulės jėgos, kaip ir Evange- 
lijoje pagal Matą aprašytam akmeniui. 


Kairėje Atrodo, kad šis 
auksinis žiedas vaizduoja 
pirmąją koplyčią, pastatytą 
aplink Kristaus kapą valdant 
imperatoriui Konstantinui 
(306-337). Pats žiedas 
galbūt yra VI a., jis rastas 
per kasinėjimus šalia 
Šventyklos kalno Jeruzalėje. 


Dešinėje Šventojo Kapo 
bažnyčios vaizdas iš 
lėktuvo. Didysis kupolas 
gaubia rotondą, stovinčią 
virš paties kapo; mažesnis 
kupolas kairėje yra ties 
transepto susikirtimu su 
centrine nava. 

Pagal to meto žydų papročius prieš laidojant miru- 
siojo kūną reikėdavo numazgoti ir įtrinti aliejumi. Pas- 
kui jį įvyniodavo į drobulę ir paguldydavo kapo rūsyje. 
Būtent norėdamos numazgoti ir įtrinti aliejumi Kris- 
taus kūną, moterys ankstų rytą po šabo grįžo prie kapo, 
tačiau rado akmenį stebuklingai nuridentą ir laidojimo 
suolą tuščią. 


Jeruzalė Romos valdžioje 

Ilgą laiką Jeruzalės krikščionys garbino tą vietą, tačiau ji 
buvo užmiršta II a. pradžioje, kai Hadrianas sugriovė 
miestą, o ant jo griuvėsių įkūrė pagonišką koloniją Aelia 
Capitolina. Apie 135 m. jis ant aukštos platformos pa- 
statė didelį šventyklos kompleksą, paskirdamas jį meilės 
deivei Afroditei. Galbūt tuomet iš tikro buvo tikima, 
kad imperatorius ją pastatęs būtent Kristaus kapo ir nu- 
kryžiavimo vietoje. Pasak šv. Jeronimo, rašiusio apytik- 
riai 395 m., netoliese, ant Kalvarijos uolos, galbūt net 
stovėjo didelė tos deivės statula. Vėlesniųjų krikščionių 
nuomone, Hadrianas pastatęs šventyklą Kristaus kapo 
vietoje, kad neleistų krikščionims prieiti prie jų šven- 
Čiausių vietų; tikra tiesa, kad jis trukdė ir krikščionims, 
ir žydams atlikinėti religines apeigas naujajame mieste. 
Vis dėlto visą Romos valdymo laikotarpį Jeruzalėje ma- 


žumėlę gyvavo ir krikščionybė. 


Iki to laiko, kai Konstantinas įsakė išaiškinti Kris- 
taus nukryžiavimo ir palaidojimo vietą, labai pasikeitė 
miesto dydis ir net jo sienų ilgis. Net jeigu bendros ka- 
po padėties atminimas buvo perduodamas iš kartos į kar- 
tą, kaip krikščionys galėjo žinoti tikslią Kristaus palai- 
dojimo vietą, juolab kad pagoniškuoju miesto laikotarpiu 
jų buvo tiek mažai? Tačiau, nė nepažvelgęs už miesto 
sienų, arkivyskupas Makarijus iš karto nuėjo prie didžio- 
sios romėnų šventyklos šiaurinėje forumo pusėje, Had- 
riano miesto centre. Kristaus nukryžiavimo metu šis plo- 
tas iš tikro plytėjo už miesto, o prijungtas prie miesto 
buvo tik apie 10-15 metų po Kristaus mirties. 


Kapo atradimas 

Turime vieną galbūt liudytojo pasakojimą apie kapo at- 
radimą. Apie 337 m. Eusebijas, Cezarėjos vyskupas ir 
Bažnyčios istorikas, rašė imperatoriaus Konstantino bio- 
grafiją. Anot Eusebijo, kasinėtojai apstulbo taip lengvai 
radę Kristaus kapą. Tačiau ar iš tikrųjų jie atrado Kris- 
taus kapą tarp daugelio kitų, kitados buvusių toje vieto- 
vėje? O gal jie paprasčiausiai surado kažkokį kapą ir nu- 
sprendė, kad tai tikrasis? Galbūt jis buvo kažkaip 
paženklintas, gal jame buvo išraižytas Jėzaus vardas, nors 
to nemini nei Eusebijas, nei vėlesni istorijos šaltiniai. 
Martinas Biddle’as iš Oksfordo universiteto Hertfordo 
koledžo nurodo, jog taip buvo atpažintas ir šv. Petro 
kapas, rastas giliai po Šv. Petro bazilikos Romoje aukš- 
tuoju altoriumi. 

Šiaip ar taip, Jeruzalėje iškilusi bažnyčia, pavadinta 
Liudytojo bažnyčia, tuo metu buvo didžiausia — ji da- 
bartinės Šventojo Kapo bažnyčios pirmtakė. Už didžio- 
sios bažnyčios, anapus Šventojo sodo, ant išlygintos že- 
mės išdidžiai stovėjo pats kapas, išlaisvintas iš jį supančių 
uolienų. Kadaise po bažnyčios pašventinimo 335 m. 
Konstantinas apsupo uolos kapą koplytėle, vadinama 
Aedicula („nameliu“), o aplink ją sukūrė didžiąją roton- 
dą (vadinamą Anastasis, arba „Prisikėlimu“) su visą sta- 
tinį dengiančiu didžiuliu kupolu. 

Dabar kapą gaubia jau trečia pirminės koplyčios įpė- 
dinė; tačiau net jeigu sutinkame kaip daugelis žmonių, 
kad tai iš tikrųjų yra Kristaus kapas, viena jo paslaptis 


Vadinamojo Erodo dukterų kapo vaizdas iš vidaus. Jis yra 
vakarinėje Jeruzalės dalyje, už senamiesčio sienų, kur buvo 
visi to laikotarpio kapai. Aiškiai matyti didelis apskritas 
akmuo, ritinamas grioveliu, ir trumpi laiptai, vedantys į 
uoloje iškaltą kapo rūsį. 


Apačioje Dabartinis Šventojo Kapo bažnyčios pjūvis rytų- 
vakarų kryptimi. Žemiausiame (rytiniame) gale yra Tikrojo 
Kryžiaus koplyčia, pastatyta, kaip manoma, ten, kur 
Konstantino motina Elena aptiko kryžių, ant kurio buvo 
nukryžiuotas Jėzus. Iš jos laiptai veda į galeriją; 
mažesnysis kupolas kyla ties transepto 

susikirtimu su centrine nava, o buvusio 

Šventojo sodo su Kalvarijos uola vieta 
yra pietrytiniame bažnyčios kampe. 
Dešiniajame gale stovi rotonda 

su koplyčia vidury. 


KRISTAUS KAPAS 


vis dar lieka neatskleista, nes nežinome, ar išliko kas nors 
iš to tikrojo kapo. Per daugelį šimtmečių, praėjusių nuo 
pirmosios koplyčios ir ją gaubiančios bažnyčios pastaty- 
mo, ji keletą kartų buvo visiškai arba iš dalies sunaikinta 
gaisro, žemės drebėjimo ir žmogaus rankų. Paskutinį kar- 
tą koplyčia atstatyta po pražūtingo 1808 m. gaisro. Vė- 
liau, Didžiosios Britanijos mandatinio valdymo metu, 
šis statinys pasidarė nepatvarus po 1927 m. žemės dre- 
bėjimo, todėl buvo sutvirtintas plieniniais pastoliais. Šie 


pastoliai tebestovi, ir jau tapo aišku, kad koplyčią būti- | 


na kuo greičiau iš esmės perstatyti. Kai šis darbas, leidus 
krikščionių religinėms bendruomenėms, atsakingoms už 
Šventojo Kapo bažnyčią, bus pradėtas, turbūt bus įma- 
noma išsiaiškinti, ar kas nors liko iš tikrojo kapo, kuria- 
me iš pradžių buvo paguldytas Kristaus kūnas. 


Kairėje Taip koplyčia atrodo šiandien: sutvirtinta pastoliais, 
kuriuos anglai pastatė mandatinio valdymo laikotarpiu 
XX a. pirmoje pusėje. Už jos matyti dalis koplyčią 
supančios rotondos arkų. 

RAšTAS — VIENAS iš didžiųjų žmonijos išradimų. Šian- 
dien mes dažniausiai laikome tai savaime suprantamu 
dalyku, išmokstame rašyti mokykloje, o paskui margi- 
name rašikliu popierių arba maigome kompiuterio 
mygtukus, apie tai nė nemąstydami. Retai stabtelime 
ir pagalvojame apie tuos sudėtingus protinius ir fizinius 
procesus, kurie leidžia mums išreikšti mintis simboliais 
ir žodžiais, o apie tai pagalvojus rašto išradimas mažiau- 
siai prieš 5000 metų atrodo vos ne stebuklas. Nenuosta- 
bu, kad senovės raštų išskaitymas amžiais žavėjo ne tik 
mokslininkus, bet ir mėgėjus. Andrew Robinsonas ima 
mus į patrauklią kelionę po paslaptingą epigrafikos ir 
dešifravimo pasaulį. 

Kaip atsirado raštas? Robinsono nuomone, jis atsira- 
do Pietvakarių Azijoje drauge su sąskaityba ir poreikiu 
sekti vis sudėtingesnius prekybinius sandėrius. Galbūt pir- 
mieji raštininkai gyveno Mesopotamijos mieste Uruke. 
Gali būti ir taip, kad raštas išsirutuliojo iš molinių pinigi- 
nių ženklų (žetonų), ilgą laiką naudotų karavanų krovi- 
niams skaičiuoti. Tikriausiai niekad nesužinosime, kaip 
buvo iš tikrųjų. Tačiau raštas, aišku, buvo labai sėkminga 
naujovė, apie 3100 m. pr. Kr. jau plačiai vartota Meso- 
potamijoje ir Egipte. Nauji raštai atvėrė žmonijai naujas 
perspektyvas. Raštas suteikė galimybę užsirašyti smulkme- 
nas, lengvai iškrintančias iš žmogaus atminties; tai buvo 
patogus būdas priminti žmonėms apie jų laukiančius dar- 
bus, aprašyti prekes ir jų paskirstymą. Be to, rašymas tapo 
įprastu tarptautinės diplomatijos įrankiu, religijos palai- 
kymo, švietimo, saviraiškos ir, svarbiausia, politinės val- 
džios priemone. Būti raštingam reiškė galimybę naudotis 
informacija, valdyti žmones. Senovės Egipte raštininko 
pareigos buvo labai vertinamos, ir ne be reikalo. Rašymo 


Frankų skrynelės (apie 700) detalė, vaizduojanti mitinę 
Romulo ir Remo istoriją, su runų įrašais viršuje ir apačioje. 


SENOVINIAI IR NEISSIFRUOTI RAŠTAI 


įgūdžiai pereidavo iš kartos į kartą, ir žmonės, pradėję nuo 
negrabaus simbolių braižymo indų šukėse ir akmenyse, 
vėliau ėmė rašyti papiruse — senovės Egipto popieriuje. 
Vienas mokyklinis vadovėlis taip skatina tingius moki- 
nius: „Tapk raštininku, ir tavo kūnas bus glotnus, rankos 
švelnios... Tu vaikščiosi vilkėdamas baltais drabužiais, o 
rūmininkai tave sveikins“. 

Pirmasis raštas buvo piktogramų — ženklų, kuriais 
nebuvo įmanoma išreikšti visų žodžių ar žodžių dalių, — 
pavidalo. Kaip nurodo Robinsonas, pirmasis tikras raš- 
tas išsirutuliojo atradus rebuso principą, suteikiantį pik- 
tografiniams ženklams fonetinę reikšmę. Nors toks raš- 
to sumanymas plačiai paplito, atrodo, kad atskirose 
vietovėse išsivystė skirtingi raštai, ir visai nepriklauso- 
mai jie susiformavo Amerikos žemynuose. 

Senovės raštų šifravimas reikalauja begalinės kantry- 
bės, nepaprasto kruopštumo, nemažų matematinių suge- 
bėjimų ir didelio lingvistinio talento. Keli raštai iššifruoti 
individualiu moksliniu darbu ar paprasčiausiai padedant 
įspūdingiems radiniams — tokie, pavyzdžiui, Rozetės ak- 
mens ar Didžiosios Behistūno uolos atvejai. Kai kurie raštai 
iššifruoti mokslininkams bendradarbiaujant, nors dažnai 
skubėjimą iššifruoti raštą skatina galbūt ne tiek bendra- 
darbiavimo dvasia, kiek smarki konkurencija ir noras bū- 
ti pirmajam. Prancūzas Jeanas Frangois Champollionas 
1823 m. iššifravo egiptiečių hieroglifus, remdamasis anks- 
tesnių tyrėjų darbo rezultatais. Edwardas Hincksas, Ju- 


Kairėje Dauguma įrašų 
etruskų kalba yra antkapių 
epitafijos, ir tai menkai 
padeda iššifruoti jų kalbą, 
net jeigu tie įrašai 
„perskaitomi“. 

les'is Oppertas ir Henry Rawlinsonas dirbo prie Mesopo- 
tamijos dantiraščio drauge ir dažnai konsultuodamiesi, 
kiekvienas įnešdamas savo dalį į sudėtingo uždavinio spren- 
dimą. Bendras darbas buvo tęsiamas ir vėliau: majų raš- 
menų išskaitymas laikomas vienu iš didžiųjų XX a. mokslo 
laimėjimų, kurį įkvėptai bendradarbiaudami pasiekė ke- 
liose šalyse gyvenantys mokslininkai, analizuodami val- 
dovų genealogijas ir religinių raštų rinkinius. 
Dešifravimas reikalauja ilgų įtempto tyrinėjimo me- 
tų, o sėkmę lemia sumanių įžvalgų, drąsių prielaidų ir tie- 
siog sunkaus darbo derinys. Gerai žinomos pergalingos 
Champolliono, Rawlinsono, Michaelo Ventriso ir majų 
rašto tyrinėtojų istorijos. Tačiau daugelio senovės raštų 
epigrafikos specialistai iki šiol nepajėgia iššifruoti. Robin- 
sonas aprašo paslaptis, gaubiančias keletą svarbių, tačiau 
mažiau žinomų raštų. Ventrisas ir kiti XX a. šeštąjį de- 
šimtmetį iššifravo linijinį B raštą, bet senesnis linijinis A 
raštas lieka paslaptimi, iš dalies todėl, kad nežinoma, ko- 
kios kalbos yra juo parašyti tekstai. Dar nejminta Hara- 
pos kultūros Indo slėnio rašto mįslė, tačiau galimas daly- 
kas, kad šios kultūros žmonės kalbėjo dravidų prokalbe. 
Galutinai jų raštą iššifruoti galbūt padės dabar vykstantys 
ankstyvųjų dravidų kalbų tyrimai. Etruskų tekstai para- 
šyti išnykusia kalba, kurios žinome tik apie 250 žodžių. 
Didžiąją etruskų tekstų dalį sudaro trumpi antkapių įra- 
šai, toli gražu ne geriausi šaltiniai kalbai tirti. Kursyvinis 
ir hieroglifinis Merojės raštas daug ką perėmęs iš senovės 
egiptiečių rašto, tačiau Merojės tekstai parašyti nežinoma 
kalba, kurios neįmanoma iššifruoti, kol neatsi- 
ras daugiau dvikalbių įrašų. 
Iki šiol nepavyksta iššifruoti Vidurio 
Amerikos, sapotekų ir Panamos sąsmaukos 
tekstų, nors jų raštas šiek tiek panašus į 
majų raštą, be to, mes neblogai pažįsta- 
me kalbą, kuria jie parašyti; bėda ta, kad 
tų tekstų išlikę labai nedaug. Kai kurie 
kiti raštai, kad ir piktų simbolinių ak- 
menų ir (turbūt) pirmykštės elami- 
tų kalbos iš senovės Irano, nebuvo 
užbaigtos rašto sistemos, tuo 
tarpu garsiosios Velykų salos 
rongorongo medinės lentelės 
tikriausiai niekada nebus iššif- 
ruotos, nes tas dailus raštas su- 
dėtingas ir taip pat išlikę tiek ne- 
daug įrašų. Tačiau šie sunkumai 
neatgraso mokslininkų ir mėgė- 
jų nuo tolesnių pastangų. 


Rašto kilmė 


Laikas: 3300 m. pr. Kr.? 
Vieta: Mesopotamija 


Tu, kurs esi rašmenų pradininkas, iš didelės meilės priskyrei jiems galią, visiškai priešingą tai, kurią jie iš tikrųjų 
turi... Tu išradai ne atminties, bet priminimo eliksyrą; ir savo mokiniams suteiki išminties regimybę, nes jie 
galės patys daug ką perskaityti ir todėl atrodys daug žinantys, nors iš tikro jų žinojimas labai ribotas. 


EGIPTO FARAONO KREIPIMASIS Į TOTĄ, DIEVIŠKĄJĮ RAŠTO IŠRADĖJĄ, PERSAKYTAS SOKRATO 


K: ATSIRADO RAŠTAS? Iki Šviečiamojo amžiaus raš- 
tas dažniausiai buvo laikomas dieviškos kilmės. 
Šiais laikais daugelis, net galbūt dauguma, mokslininkų 
sutaria, kad ankstyviausias raštas išsirutuliojo iš sąskai- 
tybos, nors nesuprantama, kodėl tiek mažai žinių apie 
sąskaitybą randame išlikusiuose senovės Egipto, Indi- 
jos, Kinijos ir Centrinės Amerikos raštuose (galbūt ka- 
daise šiose civilizacijose tokie biurokratiški užrašai buvo 
rašomi ant irių medžiagų). Kitaip tariant, kažkuriuo IV 
tūkstantmečio pr. Kr. metu ankstyvųjų Šumero miestų 
Mesopotamijoje, „civilizacijos lopšyje“, prekyba ir val- 
dymas pasidarė tokie sudėtingi, kad pranoko valdančių- 
jų sluoksnių atminties pajėgumus. Ir tapo būtina užra- 


Molinis „vokas“ ir 
moliniai „žetonai“ iš 
Mesopotamijos. Ant voko 
matomi ženklai, tikriau- 
siai įspausti „žetonais“ ir 
reiškiantys jo turinį, 
galbūt yra vienas iš rašto 
raidos etapų. 

šyti sandorius neginčijamu, nuolatiniu pavidalu. Tuo- 
met pareigūnai ir pirkliai galėjo šumeriškai pasakyti: 
„Aš išguldysiu tai raštu“ arba „Gal galėtumėte tai išgul- 
dyti raštu?“ 

Kai kurie mokslininkai spėja, kad raštą sukūręs vie- 
nas nežinomas šumeras, Uruko miesto (biblinis Erechas) 
gyventojas, sąmoningai mėgindamas išspręsti šią proble- 
mą apie 3300 m. pr. Kr. Kiti mano, kad raštą sukūrė 
grupė žmonių, turbūt sumanių pareigūnų ir pirklių. Yra 
ir manančių, kad tai visai nebuvo išradimas, bet atsitik- 
tinis atradimas. Daugelis mokslininkų rašto atsiradimą 
laiko greičiau ilgalaikės raidos padariniu negu įkvėpimo. 
blyksniu. Pasak vienos plačiai pagarsintos hipotezės, raš- 

tas susiformavęs iš senos molinių „žetonų“ skaičiavimo 


sistemos (tokių „žetonų“ — įvairuojančių nuo paprastų, 
lygių skridinėlių iki sudėtingesnių formų su įpjovomis, 
kurių tiksli paskirtis nežinoma, — rasta daugelyje Vidu- 
rinių Rytų archeologinių vietų): šių trimačių žetonų pa- 
keitimas dvimačiais simboliais, pažymėtais molyje (sim- 
boliai būdavo panašūs į žetono išvaizdą), buvęs pirmas 
žingsnis rašto link. Viena kliūtis šiai hipotezei yra tai, 
kad „žetonai“ buvo naudojami dar ilgai po šumerų dan- 
tiraščio atsiradimo; kita — kad galbūt manyta, jog dvi- 
matis simbolis molio lentelėje yra žingsnis atgal, o ne 
pirmyn, palyginti su trimačiu ženklu. Atrodo labiau ti- 
kėtina, kad „žetonai“ ne davė pradžią raštui, bet lydėjo 
rašto atsiradimą. 


„Pirmykštis raštas“ 

Be „žetonų“, yra daug pavyzdžių to, ką galima vadinti 
pirmykščiu raštu. Pavyzdžiui, pietų Prancūzijos urvuo- 
se aptikta tikriausiai 20 000 metų senumo akmens am- 
žiaus simbolių. Peš Merlio urve (Lo departamentas) yra 
gyvų akmens amžiaus piešinių, vaizduojančių trafareti- 
nę ranką ir tam tikrą raudonų taškų raštą. Ką tai reiškia? 
„Čia aš buvau su savo gyvuliais“? O gal ši simbolika turi 
gilesnę prasmę? Kituose piešiniuose pavaizduoti gyvū- 

Kairėje „Pirmykštis raštas“? 
Šie ženklai, išpiešti Peš 
Merlio urve Prancūzijoje, 
tikriausiai yra 20 000 metų 
amžiaus. Jų reikšmė 
nežinoma. 


Dešinėje Šių laikų 
„hieroglifai“, dabartinė 
„pirmykščio rašto“ forma. 
Jų reikšmės žinomos, tačiau 
vartojimas ribotas, kitaip 
nei abėcėlės raidžių. 


KUM Ew 


nai, pavyzdžiui, arkliai, elnio galva ir stumbras, ismar- 
ginti ženklais; be to, rasta kaulų su įpjovomis, matyt, 
naudotų kaip Mėnulio kalendoriai. 

„Pirmykštis raštas“ nėra raštas ta prasme, kokia var- 
tojame šį žodį šiandien. Įžymus rašto mokslininkas Joh- 
nas DeFrancisas apibūdino „tikrąjį“ raštą kaip „grafinių 
simbolių sistemą, kurią galima vartoti bet kuriai min- 
Čiai perteikti“. Pagal šį apibrėžimą „pirmykščiam raštui“ 
priskirtini ne tik akmens amžiaus urvų simboliai, bet ir 
Vidurinių Rytų archeologiniai „žetonai“, simboliniai pik- 
tų akmenys (p. 264—265) ir tokios ženklinimo priemo- 
nės kaip inkų mazguotosios virvelės guipus, tokios šiuo- 
laikinės ženklų sistemos kaip tarptautinių pervežimų 
simboliai, kelio ženklai, kompiuterių piktogramos ir ma- 
tematinių bei muzikinių simbolių sistemos. Nė viena iš 
šių sistemų negali išreikšti „bet kurios minties“, tačiau 
gerai tinka specializuotam bendravimui. 

Norint išreikšti įvairiausias žmogaus mintis, reikia 
turėti sistemą, glaudžiai susijusią su šnekamąja kalba. 
Nes, kaip rašė šiuolaikinės kalbotyros pradininkas Fer- 
dinandas de Saussure'as, kalbą galima palyginti su po- 
pieriaus lapu. „Vienoje lapo pusėje yra mintis, kitoje — 
garsas. Kaip neįmanoma žirklėmis perkirpti vieną po- 
pieriaus pusę, tuo pat metu neperkirpus kitos pusės, taip 


Viršuje Kada piktograma nustoja 
buvusi piktograma? M. C. Escherio 
paveikslo Metamorfozė III (1967- 
1968) fragmentas. 


Dešinėje Du auksiniai 
krūtinės papuošalai iš 
Tutanchamono kapo. 
Skarabėjas, mėšlavabalio 
pavidalo amuletas, 
tariamas cheper, yra 
rebusas, sudarantis dalį 
Tutanchamono vardo 
Nebchepruras. Tačiau anch 
ženklas (su kryželiu) sakalo 
naguose yra piktograma: 
jis reiškia „gyvenimas“. 


a 
I 


neįmanoma ir kalboje atskirti garsą nuo minties ar min- 


tį nuo garso“. 


Tikrojo rašto raida 

Dabar įprasta manyti, kad simboliniai ženklai to, kas 
galėjo būti pirmoji „tikrojo“ rašto sistema, buvo pikto- 
gramos: sutartiniai piešiniai, tarkime, puodo, žuvies ar- 
ba galvos nuleistu žandikauliu (reiškiančios valgymo są- 
voką). Jų, priskirtinų IV tūkstantmečio pr. Kr. viduriui, 
rasta Mesopotamijoje ir Egipte, Indo slėnyje — kiek ve- 
lesnio meto, o Kinijoje net ankstesnio laikotarpio, kaip 
(nors tai abejotina) teigia kai kurie kinų archeologai. 
Daugeliu atvejų jų piktogramos greitai tampa tokios abst- 
rakčios, kad jų prasmę vos suvokiame. Štai kaip iš šu- 
merų piktogramų susiformavo dantiraščio ženklai: 


aa 
Ė4zštA 


Tel RM MM JM KE EE 


ku sah gi sag kiri 
valgyti kiaulė nendrė galva sodas 


musen 
paukštis 

Tačiau piktogramų nepakako išreikšti tokios rūšies 
žodžiams ir jų sudėtinėms dalims, kurių negalima pa- 
vaizduoti piešiniais. Esminė „tikrojo rašto“ naujovė, pa- 
lyginti su ribotu, grynai piktografiniu „pirmykščiu raš- 
tu“, buvo rebuso principo atradimas. Ši sąvoka, kilusi iš 
lotyniško žodžio „daiktais“, leidžia fonetines reikšmes 
atvaizduoti piktografiniais simboliais. Egiptiečių hierog- 
lifai pilni rebusų, pavyzdžiui, „saulės“ ženklas (9), taria- 
mas R(a) arba R(e), yra pirmas hieroglifais parašyto fara- 
ono Ramzio vardo skiemuo. Ankstyvojo šumerų 
dantiraščio lentelėje randame abstraktų žodį „atlyginti“ 
atvaizduotą nendrės piešiniu, nes „atlyginti“ ir „nendrė“ 
šumerų kalboje turėjo tą pačią fonetinę reikšmę gi. 

Kyla klausimas, ar kai šis „tikrasis“ raštas, galintis 
išreikšti visą kalbą ir mintis, buvo išrastas, atsitiktinai 
atrastas ar išsirutuliojo — rinkitės patys, — jis iš Mesopo- 
tamijos pasklido po pasaulį? Seniausias egiptiečių raštas 
datuojamas 3100 m. pr. Kr., Indo slėnio (neiššifruoti 
antspaudų akmenys, p. 247—249) — 2500 m. pr. Kr., 
Kretos (neiššifruotas linijinis A raštas, p. 250-252) — 
1750 m. pr. Kr., kinų („pranašavimo kaulai“) — 1200 m. 
pr. Kr., Centrinės Amerikos (neiššifruotas sapotekų raš- 
tas, p. 261-262) — 500 m. pr. Kr., bet visos datos yra 
apytikrės. Tuo remiantis atrodo tikėtina, kad ne kon- 
kretaus rašto ženklai, bet pati rašto idėja galėjo palengva 
išplisti iš vienos kultūros į kitą. Praėjo 600 ar 700 metų, 


kol knygų spausdinimo sumanymas iš Kinijos pasiekė 
Europą (jeigu nekreipsime dėmesio į unikalų ir paslap- 
tingą Faisto diską (apie 1700 m. pr. Kr.), rastą Kretoje, 
kuris, regis, buvo „spausdintas“; p. 252-253), o dar il- 
giau truko popieriaus idėjos kelionė į Europą: kodėl gi 
raštas negalėjo iš Mesopotamijos išplisti iki Kinijos per 
dar ilgesnį laikotarpį? 

Vis dėlto, kadangi nėra tvirtų įrodymų dėl šios idė- 
jos perdavimo (net fiziškai daug artimesnių Mesopota- 
mijos ir Egipto civilizacijų atveju), dauguma mokslinin- 
kų mano, kad raštas nepriklausomai susiformavo 
pagrindinėse senovės pasaulio civilizacijose. Optimistai, 
ar bent jau antiimperialistai, labiau pabrėžia žmonių ben- 
druomenių sumanumą ir išradingumą; pesimistai, ku- 
rių požiūris į istoriją konservatyvesnis, linkę manyti, kad 
žmonės mieliau kopijuoja tai, kas jau yra, ir kaip įmany- 
dami tiksliau, o naujoves įdiegia tik kraštutinės būtiny- 
bės atvejais. Šiaip ar taip, pastarasis požiūris tinka paaiš- 
kinti, kaip graikai (I tūkstantmečio pr. Kr. pradžioje) 
pasiskolino iš finikiečių abėcėlę ir prisitaikė ją, pridėję 
rašmenis balsiams, nerašomiems finikiečių rašte; yra ir 
daug kitų rašto skolinimosi pavyzdžių — tarkim, japonai 
prisitaikė kinų rašmenis I tūkstantmetyje po Kr. Jei ka- 
da nors bus iššifruotas Velykų salos — nuošaliausios ap- 
gyventos vietos žemėje — raštas rongorongo (p. 266—267), 
jis galbūt padės išaiškinti įdomų klausimą, ar šios salos 
gyventojai savarankiškai išrado rongorongo, ar atsivežė 
savo rašto sumanymą kanojomis iš Polinezijos, ar pasi- 
skolino iš europiečių, pirmą kartą apsilankiusių Velykų 
saloje XVIII a. Jeigu galėtume įrodyti, kad rongorongo 
buvo išrastas be kitų pagalbos Velykų saloje, galų gale 
jsitikintume, jog raštas, matyt, turėjo ne vieną šaltinį. 


Kairėje viršuje Šumerų rebusas, apie 3000 m. pr. Kr. „Nendrė“ 
kairiajame viršutiniame kampe yra rebusas, reiškiantis 
„atlyginti“. Kairėje apačioje Kinų „pranašavimo kaulai“, apie 
1200 m. pr. Kr. Kai kurie iš šių ženklų panašūs į dabartinius 
kinų rašmenis. 

Pirminis elamitų 


Laikas: 3050-2900 m. pr. Kr. 
Vieta: Iranas 


raštas 


Daugumai studijuojančiųjų senovę Elamas atrodo nuošalus ir šiek tiek egzotiškas — sunkiai ištariamų vardų, 
nežinomų vietovių, menkai suprantamos kalbos ir kiek barbariškų gyventojų kraštas į rytus nuo Mesopotamijos. 


piss ELAMITŲ raštas yra seniausias neiššifruotas 
pasaulio raštas — tariant, kad tai tikra rašto sistema. 
Jis buvo trumpą laikotarpį prieš 5000 metų, apie 3050— 
2900 m. pr. Kr., vartojamas Elame — toks buvo Persi- 
jos provincijos ir krašto, antikos geografų vadinamo 
Sūziana (nuo senovės sostinės Sūzų vardo), biblinis pa- 
vadinimas; dabar jis labai apytikriai atitinka vakarų Ira- 
no naftos laukų sritį. Tačiau atrodo, kad pirminis ela- 
mitų raštas vartotas daug platesnėje teritorijoje, o ne 
vien Elame; jis aptinkamas iki pat rytinės Irano sienos 


DANIEL T. POTTS, 1999 


Pirminiu šis raštas vadinamas todėl, kad jis anksty- . 
vesnis už daug vėliau pasirodžiusį, iš dalies iššifruotą, 
taip pat Sūzuose atrastą raštą, vadinamą linijiniu (senuo- 
ju) elamitų raštu, kurį vartojo valdovas Puzuras Inšuši- 
nakas, irgi trumpą laikotarpį, apie 2150 m. pr. Kr. (Tre- 
čias, beveik iššifruotas raštas, elamitų dantiraštis, buvo 
vartojamas nuo XIII a. daugelį šimtmečių; jį vartojo ir 
Persijos karalius Darėjas savo sostinėje Persepolyje.) Ry- 
šys tarp elamitų pirminio ir elamitų linijinio rašto yra 
ginčytinas. Anksčiau mokslininkai buvo įsitikinę, jog tais 


su Afganistanu. dviem raštais buvo reiškiama ta pati kalba ir kad elamitų 
( 
z y e e senoves miestas 
= Hisaras 
ae @ šių laikų miestas 
Teheranas i i ; 7 
pirminio elamity rasto 
“lentelė 
2 
a E) Godinas 
6 IRANAS 
Behistūnas 
G © Bagdadas Sialkas $ 
A @ 'sfahanas 
Y Sūzai 
BABILONIA p Čoga Mišas Šari Sochta Me 
Q Urukas T Tali Gazyras 
Eufratas LAMA 
IRAKAS 2 Maljanas wig @ Persepolis 
9 Širazas 
à Jachja 
Ankstyvosios elamitų 
gyvenvietės Irano Persijos įlanka 
plokščiakalnyje. Pažymėta, Š 
kur rasta lentelių su įrašais. A 
Pirminis elamitų raštas kiek LT 
vėlesnis už ankstyvąjį 0 250 km 
dantiraštį, vartotą Uruke, ot D 
Mesopotamijoje. 

Pirminio elamitų rašto tekstas iš Sūzų. 
Tik skaitvardžius pavyko kaip reikiant 
suprasti. 


linijinis raštas susiformavo iš pirminio 
elamitų rašto. Tačiau šiandien jie vis la- 
biau įsitikina, kad nėra duomenų, ku- 
rie patvirtintų egzistavus bendrą kalbą 
ir kultūrą. 

Pirminio elamitų rašto yra nemažas 
rinkinys: beveik 1500 tekstų (molio len- 
telių), turinčių apie 100 000 ženklų, nors 
daugelis jų taip smarkiai apgadinti, kad 
žinomi tik iš rekonstrukcijų, o elamitų 
linijinio rašto rasti tik 22 tekstai. Liki- 
mo ironija, kad elamitų linijinis raštas 
šiek tiek geriau suprantamas negu pirminis elamitų raš- 
tas, nes kai kurie iš nedaugelio jo įrašų yra dvikalbiai 
(antrasis, žinomas raštas yra akadų dantiraštis), o pirmi- 
nio elamitų rašto nėra dvikalbių pavyzdžių, ir jo kalba 
visiškai nežinoma. 

Vis dėlto apie tą raštą nemažai žinome. Daugiausia 
naudos davė skaitvardžių šifravimas, nes jų yra visose 
lentelėse; aiškiai matyti, kad visos lentelės pateikia žmo- 
nių ir daiktų sąrašus su skaičiavimais, kaip ir daug ge- 
riau suprantamos šumerų lentelės iš Mesopotamijos. Štai 
vienas pavyzdys dėl piemenų ir avių: 

Kruopštus daugelio lentelių skaitvardžių tyrimas ro- 
do, kad pirminės elamitų kalbos raštininkai vartojo įvai- 
rias skaičiavimo sistemas, ne vien čia parodytą paprastą 
dešimtainę sistemą. Pavyzdžiui, negyviems daiktams skai- 
čiuoti, kaip ir Babilonijoje, vartota šešioliktainė siste- 
ma. Tačiau nors galime suprasti daugelį pirminio ela- 
mitų rašto skaičiavimų, dar nežinome, ar neskaitmeniniai 
rašmenys yra fonetiniai, ar ideografiniai, todėl negalime 
išsiaiškinti daugelio ženklų, kurie tikriausiai reiškia as- 
menų ir institucijų pavadinimus. Remdamiesi turimo- 
mis žiniomis, galime tvirtinti, kad tai tikras raštas, o ne 
sudėtinga ūkinių duomenų užrašymo sistema. 

Pirminiu elamitų raštu 
parašytas dokumentas 
dėl keturių avių bandų. 
Vartota dešimtainė 
sistema. 

Indo raštas 


Laikas: 2500-1900 m. pr. Kr. 
Vieta: Pakistanas / Indija 


Turėdami omeny geriausius [Indo slėnio antspaudų] pavyzdžius, neperdétume pavadinę juos mažais santū- 
raus realizmo šedevrais, kupinais monumentinės stiprybės, vienu atžvilgiu neproporcingos jų dydžiui, tačiau 


kitu atžvilgiu visiškai su juo susijusios. 


| NDO SLĖNIO civilizacija jau buvo išnykusi net Alek- 
sandro Didžiojo laikais. Kai jo pasiuntinys Aristobu- 
las 326 m. pr. Kr. aplankė šią sritį, jis rado „apleistą kraš- 
tą, nes, Indui pakeitus vagą, gyventojai paliko per tūks- 
tantį miestų ir kaimų“. Daugiau kaip du tūkstančius 
metų jis neminimas istorijos šaltiniuose. XX a. trečiojo 
dešimtmečio pradžioje vienas indų archeologas, ieško- 
damas pergalės kolonų, kurias Aleksandras tariamai pa- 
statydinęs pasitraukdamas iš Indijos, netikėtai atskleidė 
tikrąją Mohendžo Daro (dabar Pakistano Sindo provin- 
cijoje) griuvėsių reikšmę. Jo atradimas drauge su pana- 
šiu atradimu už 560 km Harapoje (dabar taip pat Pakis- 
tano teritorija) iš karto padvigubino Indijos civilizacijos 
amžių, perkėlęs pradinę ribą iš 250 m. pr. Kr. (žinomą 
iš valdovo Ašokos įrašų) į maždaug 2500 m. pr. Kr. Se- 
rui Johnui Marshallui, Indijos archeologinių tyrimų ge- 
neraliniam direktoriui vadovaujant, nedelsiant buvo pra- 
dėti kasinėjimai abiejose vietovėse. 

Per pastaruosius aštuonis dešimtmečius jie ir jų dar- 
bo tęsėjai rado apie 1500 Indo slėnio civilizacijai pri- 
klausiusių gyvenviečių Pakistane ir šiaurvakarių Indijo- 
je, išsidėsčiusių plote, kuris lygus maždaug ketvirčiui 
Europos ir didesnis negu III tūkstantmečio pr. Kr. se- 
novės Egipto arba Mesopotamijos imperijos. Dauguma 
jų buvo kaimai, bet buvo ir penki didesni miestai. Indo 
civilizacijos klestėjimo metais, tarp 2500 ir apie 1900 m. 
pr. Kr., Mohendžo Darą ir Harapą buvo galima paly- 
ginti su tokiais miestais kaip Memfis Egipte ir Ūras Me- 
sopotamijoje. Jie negalėjo pasigirti didelėmis piramidė- 
mis, rūmais, statulomis, kapais ir aukso lobiais, tačiau 
gerai išplanuotos gatvės ir naujoviški kanalizacijos įren- 
giniai beveik galėtų padaryti gėdą XX a. miestų planams, 


MORTIMER WHEELER, 1953 


o kai kurie jų papuošalai — pavyzdžiui, ilgi, pragręžto 
karneolio karoliai, rasti Ūro karališkosiose kapinėse — sa- 
vo žavumu ir techniniu sudėtingumu varžosi su faraonų 
brangenybėmis. 

Tačiau drauge su šiomis naujomis žiniomis apie In- 
do slėnio gyventojų gyvenseną išryškėjo trikdantis fak- 
tas, kad galime tik spėlioti apie jų mąstyseną, nes jų raš- 
tas tebėra neiššifruotas. Kitaip nei egiptiečių hieroglifai 
ir Mesopotamijos dantiraštis, Indo slėnio rašto tekstai 
aptinkami ne ant sienų, antkapių, statulų, stelų, molio 
lentelių, papirusų ir ne senoviniuose rankraščiuose, bet 
ant akmens antspaudų, indų, varinių plokščių, bronzi- 
nių įrankių ir drambliakaulio bei kitokio kaulo lazdelių, 
randamų išsimėčiusių Mohendžo Daro, Harapos ir kitų 
miesto tipo gyvenviečių namuose ir gatvėse. (Be abejo- 
nės, buvo rašoma ir ant dūlių medžiagų, kad ir palmės 


Mohendžo Daro, vieno iš dviejų svarbiausių Indo slėnio 
civilizacijos miestų, Didysis baseinas. 

Kairėje Indo slėnio 
civilizacijos vietovės užima 
plotą, apytikriai lygų 
ketvirtadaliui Europos. 


PAKISTANAS: 
e 
Kabulas 


Islamabadas 
e 


Harapa 
e Delis 


Mohendžo Daras 


INDIJA 


Dešinėje Pirminis Šiva: šis Indo 
slėnio akmeninio antspaudo 
atspaudas galbūt vaizduoja 
daug vėlesnės hinduizmo 


lapų, tradiciškai naudotų rašymui Indijoje.) Daugiausia 
įrašų randama akmens antspauduose, kurie pagrįstai gar- 
sėja raižymo dailumu ir savitu stiliumi. Kartą pamačius, 
neįmanoma jų užmiršti. 

Dabar žinomi apie 3700 daiktų su įrašais, 60 pro- 
centų jų yra antspaudai, o 40 procentų yra kopijuoti 
įrašai, todėl iššifruotojui naudingų rašto pavyzdžių nėra 
tiek daug, kaip atrodo. Dar jų buvo rasta XX a. paskuti- 
nį dešimtmetį, tačiau bendras kiekis nedidelis, juolab 
kad tie įrašai erzinamai trumpi: vidutiniškai ne daugiau 
kaip po 4 rašmenis eilutėje ir penkis tekste, o ilgiausias 
įrašas turi tik 26 ženklus, išdėstytus trijose trikampės 
terakotinės prizmės sienelėse. Be rašmenų, daugelyje ak- 
meninių antspaudų išraižyti detalūs gyvūnų atvaizdai. 
Dažniausiai jie atpažįstami, pavyzdžiui, raganosiai, dram- 
bliai, tigrai, buivolai, zebu (keista, kad nėra beždžionių, 
povų ar kobrų), tačiau kai kurie būna fantastiniai; tarp 
jų yra gyvūnas vienu ragu, kurį pirmieji kasinėtojai tuo- 
jau pat praminė vienaragiu (šis gyvūnas, pasak legendų, 
kilęs iš Indijos). Vaizduojamos ir antropomorfinės bū- 
tybės, galbūt dievai arba deivės, kartais sėdintys jogos 
pozomis. Todėl įvairūs mokslininkai, pradedant Mar- 
shallu, mano, kad kai kurios iš šių figūrų yra hinduizmo 
dievybių, pirmąkart po dviejų tūkstantmečių minimų 
sanskrito tekstuose, pirmtakės; pavyzdžiui, vieną iš jų 
Marshallas praminė „pirminiu Šiva“. 


Rašmenų sistemos aiškinimas 

Jau buvo daugiau kaip šimtas rimtų bandymų iššifruoti 
Indo slėnio raštą, tačiau nors atliktas svarbus įrašų rin- 
kimo, rūšiavimo ir skelbimo darbas, ypač pagrindinio 
Indo rašto mokslininko Asko Parpolos pastangomis, juos 
šifruojant nepavyksta prieiti prie bendros nuomonės. Sif- 
ruotojų požiūriai taip radikaliai skiriasi — vienas tyrėjas 

0 dievybės Šivos pirmtaką. 


palygino Indo rašmenis su egiptiečių hieroglifais, kitas — 
su Velykų salos rongorongo raštu, — kad vargu ar yra ben- 
dras pagrindas šiam raštui iššifruoti. Tikri ar bent labai 
tikėtini dalykai yra tik rašymo ir skaitymo kryptis, apy- 
tikris rašmenų skaičius rašto sistemoje, kai kurių skait- 
vardžių atpažinimas ir tai, kad kai kuriuos tekstus gali- 
ma suskirstyti į žodžius. 

Padaryta svarbi pradinė išvada, kad skaityti reikia at- 
spaudą, o ne antspaudo piešinį (kuris, žinoma, yra at- 
virkščias). Tiesa, šiek tiek abejonių kelia tai, kad ant- 
spaudų randama daug daugiau nei atspaudų ir daugelis 
antspaudų beveik nė kiek nenusidėvėję, todėl galima ma- 
nyti, kad jie buvo nešiojami, galbūt kaip savotiški as- 
mens pažymėjimai arba net amuletai. Tačiau žinome, 
kad buvo skaitomi būtent antspaudų atspaudai, nes ga- 
lime palyginti atspaudų ženklų sekas ir atspaudų kryptis 
su tomis pačiomis sekomis įrašuose, kurie tikrai skirti 
tiesiogiai skaityti, pavyzdžiui, indų piešinių ir metalinių 
įrankių įrašuose. Dažniausiai jie sutampa. Čia parodyti 
antspaudų atvaizdai visi yra atspaudai. 

Dėl rašymo krypties, patikimiausia remtis įrašų išdės- 
tymo tarpais. Jei trumpas tekstas prasideda nuo dešiniojo 
krašto, o kairėje lieka tuščias plotas, galima tarti, kad jis 
skaitytinas iš dešinės į kairę. Tą pačią išvadą galima daryti 
ir tuo atveju, jeigu kairėje teksto pusėje ženklai susigrūdę. 
Vieno antspaudo atveju aišku, kad skaitytojas pradėdavo 
skaityti nuo dešiniojo viršutinio kampo, pasukdavo at- 
spaudą laikrodžio kryptimi du kartus po 90 laipsnių, o 
trečiojo krašto dalis ir visas ketvirtasis kraštas buvo tušti. 
Įprasta Indo rašto kryptis atspaude yra iš dešinės į kairę. 
(Zr. fotografijas kitame puslapyje). 

Bendras šią rašto sistemą sudarančių ženklų skaičius 
yra 425+25 ženklai. Tai reikšmingas skaičius, per didelis 
skiemeniniam raštui, kurio pagrindiniai ženklai yra fone- 


Dešinėje Indo rašto krypties 
daiktinis įrodymas. Šiedu 
atspaudai skaitomi iš 
dešinės į kairę (žr. tekstą). 


Apačioje Dvi pagrindinės 
Indijos subkontinento 
kalbų šeimos: indoiranėnų, 
arba arijų (balti plotai), ir 
dravidų (jai priskiriama ir 
brahujų kalba). 


tiniai, žymintys skiemenis (toks, pavyzdžiui, yra linijinis 
B raštas), ir per mažas ideografiniam raštui, tokiam kaip 
kinų, turinčiam kelis tūkstančius ženklų, kurių kiekvie- 
nas reiškia kinų kalbos žodį arba sąvoką. Šiuo atžvilgiu 
artimiausi pirminiam Indo raštui turbūt yra hetitų hierog- 
lifai, turintys 500 ženklų, ir šumerų dantiraštis, turintis gal- 
būt per 600 ženklų. Todėl dauguma mokslininkų sutaria, 
kad Indo raštas yra ideografinis-skiemeninis, kaip ir jo am- 
žininkai Vakarų Azijoje, nors iki šiol sunkiai sekasi atpa- 


žinti, kokius fonetinius skiemenis tie ženklai reiškia. 


Kuri kalba? 

Norint iššifruoti šiuos įrašus, reikia žinoti, kokia kalba 
kalbėjo Indo slėnio civilizacijos gyventojai — ja turbūt ir 
buvo parašyti minėti įrašai. Jeigu atmesime galimybę, 
kad ši kalba nesusijusi su jokia kita kalba (pagrįsta prie- 
laida Indijos subkontinente, kur ypač stiprus kultūrinis 
perimamumas), pirmiausia turėtume galvoti apie gimi- 
ningas kalbas: pirmines indoiranėnų (sanskritas) ir dra- 
vidų kalbas, t. y. dviejų didelių šiaurės Indijos ir piety 
Indijos kalbų šeimų prokalbes. (Iš sanskrito, pagrindi- 
nės indoiranėnų kalbos, išsirutuliojo dauguma dabarti- 
nių šiaurės Indijos kalbų.) 

Geografijos atžvilgiu indoiranėnų prokalbei turi pra- 
našumą prieš dravidų prokalbei, nes šių laikų dravidų 
kalbomis kalba tik pietų Indijos gyventojai, gyvenantys 
toli nuo Indo slėnio srities. Tačiau istoriniu požiūriu 
pirmenybė teiktina dravidų prokalbei, nes manoma, kad 
arijai „įsiveržė“ į šiaurės Indiją II tūkstantmetyje pr. Kr. — 
jau išnykus Indo slėnio civilizacijai. Sį požiūrį paremia 
faktas, kad šiaurės Indijoje yra dravidų kalbų salelių, o 
viena iš jų, brahujų kalba, kuria kalba apie 300 000 kla- 
joklių tauta Beludžistane (vakarų Pakistanas), yra gana 
arti Indo slėnio. Sie dravidų kalba kalbantys žmonės tik- 


INDO RAŠTAS 


riausiai yra dravidų kultūros, kadaise plačiai paplitusios 
šiaurės Indijoje, o vėliau nustelbtos įsiveržusių arijų, pa- 
likuonys. Todėl dravidų prokalbės hipotezę palaiko dau- 
guma mokslininkų. Jie ieško prasmingų ryšių tarp žo- 
džių reikšmių ankstyvosiose dravidų kalbose, tokiose kaip 
senoji tamilų, telugų, malajalių ir kanary, ir ikonografi- 
nių ženklų bei atvaizdų Indo kultūros antspauduose ir 
kituose įrašų turinčiuose daiktuose, remdamiesi archeo- 
loginiais duomenimis apie Indo slėnio civilizaciją ir kul- 
tūriniais duomenimis apie dravidų civilizaciją ir religi- 
nius tikėjimus. Tai iš esmės spekuliatyvus metodas, tačiau 
juo remiantis buvo pasiūlyta įdomių atskirų ženklų iš- 
šifravimų, kuriuos galbūt vieną dieną bus galima patik- 
rinti, jei bus rasta pakankamai naujų įrašų. 


Ae brahujy 


piety dravidų 
O pietų vidurio dravidų; 


EE Vidurio dravidų 
600 km 


[E] šiaurės dravidų 

Linijinis A raštas 
ir Faisto 


Laikas: 1750-71450 m. pr. Kr. 
Vieta: Kreta 


diskas 


Siūloma aibė Faisto disko iššifravimo variantų ir pasirenkamos įvairiausios įmanomos kalbos: baskų, kinų, 


dravidų, graikų, hetitų, luvių, „pelasgų“, semitų, slavų, 


šumerų — tai tik keletas pavyzdžių... Šiaip ar taip, jei 


vienas iš tų iššifravimo variantų yra teisingas, visi kiti klaidingi. 


K: SERAS ARTHURAS EVANSAS prieš šimtą metų Mi- 
nojo rūmuose Knose, Kretoje, pradėjo iškasinėti 
tai, ką jis vadino linijinio B rašto pavyzdžiais, jis atrado 
ir antrą raštą — taip pat daugiausia rašytą ant molio len- 
teliy ir labai panašų į pirmąjį, — kurį pavadino linijiniu 
A raštu. Be to, Knose ir kitur, daugiausia ant akmeninių 
antspaudų, jis rado trečio tipo raštą, kurį pavadino hie- 


YVES DUHOUX, 2000 


roglifiniu. Pagal archeologinius duomenis hieroglifinis 
buvo seniausias iš visų tų trijų raštų, priskirtinas 2100— 
1700 m. pr. Kr. laikotarpiui; linijinis A raštas buvo da- 
tuotas 1750-1450 m. pr. Kr.; o linijinis B priskirtas vė- 
lesniam laikotarpiui negu linijinis A. Todėl Evansas padarė 
išvadą, kad visi šie tekstai parašyti ta pačia „minojiečių“ 
kalba ir kad linijinis B raštas išsirutuliojo iš linijinio A, 


Kairėje Seras Arthuras 
Evansas Knose; 1907 m. 
portretas. Evansas laiko 
lentelę, išrašytą linijiniu B 
raštu, vienu iš trijų Kretoje 
jo atrastų raštų. 


Dešinėje Viena pagrindinių 
linijinio A rašto radimo 
vietų: Minojo rūmai Aja 
Triadoje, pietinėje Kretoje. 
Ten buvo rasta molio 
lentelė su linijinio A rašto 
įrašu (kitame puslapyje). 

kuris turbūt susiformavo iš hieroglifinio rašto, — remdama- 
sis tuo, kad vėlesnieji egiptiečių raštai, pavyzdžiui, demoti- 
nis, susidaręs iš egiptiečių hieroglify ir kad visais jais buvo 
perteikiama viena egiptiečių kalba. Galiausiai buvo (ne 
Evanso) atrastas unikalus Faisto diskas, kurio rašmenų jis 
negalėjo susieti nė su vienu iš kitų trijų raštų. 

Mūsų dienomis paprasto Evanso aiškinimo atsisa- 
kyta, tik Faisto disko raštas ir toliau atskiriamas nuo ki- 
tų. Linijinio B rašto tekstai Michaelo Ventriso 1952 m. 
buvo iššifruoti kaip graikiški, linijinis A raštas iš dalies 
iššifruotas, tačiau atrodo, kad juo rašyta nežinoma kal- 
ba, galbūt kretiečių, o gal ir ne, todėl iš tikro negalime 
jo perskaityti; o „hieroglifų“ reikšmė tebėra paslaptinga. 
Reikšminga tai, kad visi trys raštai rasti už Kretos ribų, 
be to, dabar paaiškėjo, kad jų laikotarpiai iš dalies su- 
tampa; todėl nebegalime remti prielaidos, jog jie išsiru- 
tuliojo vienas iš kito Kretoje: galbūt linijinis A ir liniji- 
nis B raštai giminingi, bet ne kilę vienas iš antrojo. 


Linijinis A raštas 
Didžiuma linijinio A rašto įrašų pirmiausia buvo rasta 


Minojo rūmų griuvėsiuose Aja Triados mieste, salos pie- 


LINIJINIS A RAŠTAS IR FAISTO DISKAS 


tuose. Tačiau nuo tada dar daug jų buvo aptikta įvairiose 
vietovėse: Egėjo jūroje išsibarsčiusiose Graikijos salose, 
vienoje Graikijos žemyno vietoje, Turkijoje (senovės Mi- 
lete) ir net dviejose tolimosios Palestinos vietovėse. Vis 
dėlto linijinio A rašto pavyzdžių yra daug mažiau negu 
linijinio B: tik 1500 tekstų, kurių daugelis labai maži 
arba apgadinti, o iš viso juose išlikę tik 7500 ženklų. 
(Linijinio B rašto sukaupta dešimtys tūkstančių, o hie- 
roglifinio — mažiau kaip 2000 rašmenų.) 

Sifruoti linijinį A raštą labiausiai padėjo du dalykai: 
skaičiavimo sistema ir daugelio linijinio A rašto rašme- 
nų panašumas į linijinio B. Buvo nesunku atpažinti, ku- 
rie ženklai yra skaičiai: jie išsiskyrė iš kitų ženklų, kaip ir 
linijiniame B rašte. Akivaizdu, kad linijinio A rašto skait- 
menys tie patys kaip linijinio B, išskyrus trupmeny žen- 
klus ir dar alternatyvų „10“ ženklą — stambų tašką: 


| = vienas + arba— = dešimt 


O = šimtas ©- = tūkstantis 


Taip galime sudėti lentelėje parašytus skaičius ir įsi- 
tikinti, kad jų suma atitinka sumą, nurodytą lentelės apa- 
čioje: 


„Vynas“? 
y 54 
56 
274| 
17%” 


Reyes 130% 
„IŠ VISO 

Skaitydami iš viršaus į apačią, išskiriame skaičių se- 
ką: 514, 56, 2714, 1714 (neaiškus), 19, 5, o apačioje skai- 
čių 130%, kuris yra teisinga aukščiau išvardytų šešių skai- 
čių suma. Du ženklai, matomi tos sumos kairėje, 
tikriausiai reiškia „iš viso“, kaip ir linijiniame B rašte. 
Čia atpažįstame ir vieną ideogramą (žodžio ženklą), ku- 
ri linijiniame B rašte reiškia „vynas“. (Galbūt tai parem- 
to vynmedžio piešinys.) Pagal bendrą analogiją su liniji- 
nio B rašto lentelėmis galima spėti, kad šioje linijinio A 
rašto lentelėje rašoma apie vyno kiekius, duotus išvar- 
dytiems asmenims tam tikroje vietoje, kuri, kaip mano- 
ma, nurodyta pirmoje lentelės eilutėje. 

Linijinio A rašto rašmenų palyginimas su linijinio B 
rašto rašmenų sąrašu leido padaryti svarbią išvadą: di- 
džioji dauguma linijinio A rašto rašmenų panašūs į lini- 
jinio B rašto rašmenis. Pavyzdžiui, du linijinio A rašto 
ženklai T! (Į labai panašūs į linijinio B rašto ženklus: 
T, reiškiantį a, ir“, reiškiantį ru o trys ženklai T" į É 
panašūs į linijinio B rašto ženklus, atitinkamai reiškian- 
čius: T di, T nair f u. Šitaip — prilygindami nežinomas 
linijinio A rašto rašmenų reikšmes žinomoms linijinio 
B rašto rašmenų reikšmėms grynai ženklų panašumo 
pagrindu — galime fonetiškai „išversti“ linijinio A raš- 
to lenteles. 

Tačiau net tariant, kad šis palyginimas pagrįstas ir 
kad linijinio A rašto ženklai turi tas pačias fonetines 
reikšmes kaip jų atitikmenys linijiniame B rašte, dar 


reikia išaiškinti, ką reiškia linijinio A rašto žodžiai, 
vadinasi, išmanyti apie linijinio A rašto tekstų „mino- 
jiečių“ kalbą. Mėgindami ją išaiškinti, tariamieji dešif- 
ruotojai griebėsi daugiau kaip tuzino kalbų; ir, žino- 
ma, pati samprata, kad „minojiečių“ kalba susijusi su 
kuria nors kita kalba, atima galimybę, kad, kaip neži- 
nomoji etruskų kalba, ji galėjo būti atskira kalba. Rim- 
čiausiai buvo atlikti palyginimai su šiomis trimis kal- 
bomis arba kalbų grupėmis: semitų, graikų (linijinio 
B rašto lentelių kalba) ir anatoly (indoeuropiečių). Vi- 
sos jos pasirinktos todėl, kad šiomis kalbomis buvo kal- 
bama rytinėse Viduržemio jūros srityse II tūkstantme- 
tyje pr. Kr. Bėda ta, jog nėra pakankamai linijinio A 
rašto tekstų, kad būtų galima bet kurią iš jų galutinai 
pripažinti arba atmesti. Dabar istoriniu ir archeologi- 
niu pagrindu pirmenybė teikiama anatolų kalbai. He- 
rodotas V a. pr. Kr. rašė, jog „tikra tiesa, kad [pietva- 
karinės Anatolijos] likai yra kilę iš Kretos“; ir štai 
neseniai Anatolijoje, kasinėjant senovės Milete, buvo 
rasta linijinio A rašto pavyzdžių. 

Todėl linijinis A raštas iššifruotas tik iš dalies. Pati- 
kimai galima perskaityti skaitvardžius; visai galimas da- 
lykas, kad fonetinės reikšmės yra tos pačios kaip liniji- 
nio B rašto; tačiau neturime pakankamai įrašų, kad 
galėtume išsiaiškinti, kuri iš galimų kandidačių yra lini- 
jinio A rašto kalba. Todėl, nors galime transliteruoti di- 
džiumą linijinio A rašto, jo išversti nepajėgiame. 

Faisto diskas 

Faisto disko raštas — neabejotinai mįslingiausias iš visų 
senovės Kretos raštų. Jį 1908 m. atrado vienas italų ka- 
sinėtojas Faisto (pietų Kreta) rūmuose archeologinėje ap- 
linkoje, rodančioje, kad diskas ne vėlesnis kaip apie 
1700 m. pr. Kr. — kitaip sakant, jis vienaamiis su liniji- 
niu A raštu. Jis išdegtas iš molio, o vienoje jo pusėje yra 
įrašas, susidedantis iš rašmenų, įspaustų drėgname mo- 
lyje štampu ar spaudu. Todėl šis diskas, jei taip galima 
pasakyti, — pirmasis pasaulyje spausdintas dokumen- 
tas, sukurtas 2500 metų anksčiau, nei atsirado spauda 
Kinijoje, ir daugiau kaip 3000 metų prieš Gutenbergo 
Bibliją. 

Tačiau kodėl kažkas vargo, gamindamasis štampą ar 
spaudą, užuot užrašęs kiekvieną ženklą atskirai linijiniu 
Aar B raštu? Jei ketinta „atspausdinti“ daug dokumen- 
tų egzempliorių, kodėl gi per 90 metų intensyvių kasi- 
nėjimų nerasta jokio kito dokumento, parašyto šiuo raš- 
tu? Ir kodėl Faisto diske įspausti ženklai nepanašūs į 
Kretos hieroglifinio, linijinio A ar linijinio B raštų žen- 
klus? Ar galėjo šis diskas būti atvežtas į Kretą, kaip ma- 
no kai kurie mokslininkai? O gal tai net klastotė — gal- 
būt pokštas, iškrėstas pirmiesiems kasinėtojams, — kaip 
kartais spėliojama? Labai maža priemonių, kurios galė- 
tų padėti išaiškinti šio rašto reikšmę, ir nėra nė vieno 
patikimo atsakymo į minėtus klausimus. Patys ženklai 
mažai tegali padėti, nes jie nepanašūs į jokius kitus mi- 


Kairėje Paslaptingasis Faisto 
diskas. Štampuoti ženklai 
nepanašūs į jokį kitą raštą ir 
teksto kalba visiškai 
nežinoma. Jis buvo rastas 
1908 m. Faisto rūmų 
griuvėsiuose, pietinėje 
Kretoje (dešinėje), ir datuotas 
ne vėliau kaip 1700 m. pr. Kr. 
Iki šiol visos pastangos jį 
iššifruoti buvo nevaisingos. 


LINIJINIS A RAŠTAS IR FAISTO DISKAS 


nojiečių ženklus, jų yra nedaug (iš viso tik 242 rašme- 
nys), ir tie patys paslaptingos išvaizdos; be to, visai neži- 
noma įrašo kalba. Ne ką daugiau duoda ir šio atradimo 
kontekstas, išskyrus disko amžių, nes nėra pavyzdžių iš 
kitų archeologinių vietų, su kuriomis diską būtų galima 
palyginti. Šifruotojams telieka tikėtis, kad vieną dieną 
bus rasta kitų panašių įrašų. 

Tai nesutrukdė keliems mokslininkams ir dauge- 
liui mėgėjų siūlyti iššifravimo būdus, kurie labai įvai- 
ruoja (jau vien tai rodo užmojo beviltiškumą). Vien 
1999 m. pasirodė dvi knygos, prancūzų ir anglų kal- 
bomis: vienoje pateiktas viso teksto vertimas į graikų 
kalbos jonėnų tarmę, kitoje aiškinama, kad Faisto dis- 
kas yra skaičiavimo priemonė, „bronzos amžiaus kom- 
piuterinis diskas“. Buvo net iškelta versija, kad tikroji 
disko kalba yra kinų. Daugumos profesionalių moks- 
lininkų nuomone, kiekvienas, teigiantis iššifravęs Fai- 
sto disko raštą, gali būti tik pamišėlis. Johnas Chad- 
wickas, bendradarbiavęs su Ventrisu šifruojant linijinį 
B raštą, daugelį metų beveik kas mėnesį gaudavo naują 


disko iššifravimo versiją ir nesiliaudamas analizavo tin- 
kamesnius pasiūlymus, ieškodamas juose logiškų ele- 
mentų. Jis rašė: „Mes turime tramdyti savo nekantru- 
mą ir sutikti, kad net jei pats karalius Minojas kuriam 
nors asmeniui per sapną atskleistų tiesą, jis neįstengtų 
įtikinti kito žmogaus, kad tai tikras ir vienintelis gali- 
mas sprendimas“. 

Laikas: II tūkstantmečio pr. Kr. pradžia 
Vieta: Egiptas arba Palestina 


Žmogui visuomet rūpėjo sužinoti, kaip atsirado raštas. „Istorijos tėvas“ Herodotas mini, kad finikiečiai atkelia- 
vo į Graikiją su vyru, vardu Kadmas. Ten jie įdiegė raštą ir kitus menus. 


Re KILME (p. 241-244) — grynas galvosūkis, bet 
dar painesnė pirmosios abėcėlės mįslė. Gerai žino- 
ma, kad ji pasiekė šiuolaikinį pasaulį per senovės Grai- 
kiją — juk ir tarptautinis žodis „alfabetas“ (abėcėlė) kilęs 
iš pirmųjų dviejų graikų kalbos raidžių, alfos ir betos, — 
tačiau tiksliai nežinome, kaip ir kada jis pasirodė Grai- 
kijoje, kaip graikai sumanė pridėti raides balsiams ir kai 
kuriems priebalsiams išreikšti ir kaip — o tai dar svar- 
biau — abėcėlės idėja pirmąkart kilo II tūkstantmetyje 
pr. Kr. rytiniame Viduržemio pajūryje gyvenusioms vi- 
suomenėms, senesnėms už graikų civilizaciją. 

JOSEPH NAVEH,. 1975 


Daug mokslininkų savo gyvenimą skyrė šiems klau- 
simams spręsti, tačiau per maža faktinių duomenų, kad 
būtų galima daryti tvirtas išvadas. Ar abėcėlė susiforma- 
vo iš Mesopotamijos dantiraščio, Egipto hieroglifų ar 
Kretos linijinio A ir linijinio B rašto, ar jos idėja nelauk- 
tai kilo kokiam nors nežinomam žmogui? Ir kodėl ma- 
nyta, kad raidynas reikalingas? Ar tai buvo komercinės 
būtinybės paskatintas reiškinys, kas atrodo labiausiai ti- 
kėtina? Kitaip tariant, galbūt verslas reikalavo papras- 
tesnių ir spartesnių sandorių užrašymo priemonių ne- 
gu, tarkime, babiloniečių dantiraštis arba egiptiečių 
hieroglifai, taip pat patogesnio būdo užrašyti įvairiau- 
sioms kalboms, kuriomis kalbėjo Viduržemio jūros im- 
perijų ir grupių žmonės, bendraujantys vieni su kitais. 
Jeigu taip, tai stebėtina, kad ankstyvuosiuose graikų al- 
fabetiniuose įrašuose visai nekalbama apie prekybą ir ver- 
slą. Šios ir kitos aplinkybės paskatino kai kuriuos moks- 
lininkus padaryti priešingą prielaidą, kad graikų alfabetas 
buvo išrastas, norint užrašyti žodinius Homero epus 


VIII a. pr. Kr. 


Nuo mito iki hipotezių 

Kol nebuvo įrodymų, tuštumą užpildydavo pasakojimai 
ir mitai. Dažnai abėcėlės išradėjų aureolė priskiriama vai- 
kams, nes jie nebūtų turėję išankstinio nusistatymo su- 
augusiųjų išrastų raštų atžvilgiu. Pasak vienos tokios ver- 
sijos, sumaniam kanaaniečių berniukui šiaurės Sirijoje, 
kuriam įgriso mokytis dantiraščio, kilo mintis apie ne- 
didelį skaičių ženklų, reiškiančių atskirus priebalsius 
(kaip egiptiečių hieroglifuose), ir jis išrado naujų rašme- 


Daugelio kalbų kraštas: Viduriniai Rytai pirmosios abėcėlės 
atsiradimo metu, apie 1500 m. pr. Kr. 

nų pagrindiniams savo gimtosios semitų kalbos priebal- 
siams išreikšti. Galbūt jis iš pradžių braižinėjo juos kaž- 
kurios senovinės gatvės smėlyje: paprasto namo kontū- 
ro formos semitų rašmuo betas tapo ženklu, reiškiančiu 4. 
Mūsų laikais Rudyardo Kiplingo knygos „Kaip atsirado 


abėcėlė“ pagrindinė veikėja, mergaitė, vardu Tafimai, 


sukuria simbolius, jos pavadintus „garsiniais piešiniais“. 


Raidė A yra karpio plačiai atvertomis žiotimis piešinys; 
Tafimai aiškina savo tėvui, kad taip atrodanti jo burna, 
tarianti garsą aaa. Raidė O atitinka kiaušinio ar akmens 


Viršuje Šiuolaikinis turgus 
Alepe, Sirijoje. Ar abėcėlė 
atsirado iš poreikio 
pagerinti tarpvalstybinę 
prekybą, daugiakalbes 
derybas ir apskaitą senovės 
Palestinos, Libano ir Sirijos 
turguose? 


Kairėje Abėcėlės atsiradimas 
pagal Rudyardą Kiplingą (žr. 
tekstą). 

Ankstyvosios abėcėlės mįslė. 
Ant šio sfinkso, rasto 
Sinajuje 1905 m., įrašyti 
senovinės Sinajaus kalbos 
ženklai, susiję su egiptiečių 
hieroglifais; atrodo, kad tai 
ankstyvoji abėcėlė. Tuos 
ženklus išraižė semitai 
kalnakasiai iš Kanaano. Ar ta 
abėcėlė atsirado Egipte, ar 
Palestinoje? 


formą ir atrodo panaši į tėvo burną, sakančią ooo. Raidė 
S vaizduojanti gyvatę ir reiškianti gyvatės šnypštimą. To- 
kiu pramanytu būdu Tafimai sukūrusi visą abėcėlę. 

Puikus poetas Williamas Blake’as „Jeruzalėje“ rašo: 
„Dievas... šiurpiame urve slaptingojo Sinajaus / Žmo- 
gui davė nuostabųjį rašto meną“. Kadaise, žvelgiant į 
mažą sfinksą Britų muziejuje, atrodė, kad Blake’as tei- 
sus, bent dėl raidyno kilmės. Tą sfinksą 1905 m. egip- 
tologas seras Flindersas Petrie rado Serabit el Chadime, 
Sinajaus pusiasalyje, nuošalioje vietoje toli nuo civiliza- 
cijos. Ten jis kasinėjo senose turkio kasyklose, veikusio- 
se senovės Egipto laikais. Patrie priskyrė sfinksą XVIII 
dinastijos viduriui; dabar jis datuojamas maždaug 
1500 m. pr. Kr. Viename jo šone išraižytas keistas užra- 
šas. Kitame šone, tarp liūto letenų, yra panašių įrašų ir 
dar egiptiečių hieroglifų, kurie sako: „turkio savininkės 
Hator mylimasis“. Ant šios atokios vietovės uolų rasta ir 
kitų įrašų, tokių kaip šie: 


Petrie spėjo, kad tas raštas turbūt yra alfabetinis, nes 
jį sudaro mažiau kaip 30 ženklų (kitaip nei teksto raš- 
menys). Be to, Petrie manė, kad įrašas tikriausiai para- 
šytas semitų kalba, nes žinojo, kad semitai iš Kanaano 
(dabar Izraelis ir Libanas) dirbo šiose kasyklose, dauge- 
liu atvejų kaip vergai. Po dešimties metų kitas egiptolo- 
gas seras Alanas Gardineris tyrinėjo „pirmykščius Sina- 
jaus rašmenis“ ir atkreipė dėmesį į kai kurių jų panašumą 
į piktografinius egiptiečių hieroglifus. Tada Gardineris 
kiekvieną ženklą įvardijo semitišku žodžiu, tapačiu to 
ženklo reikšmei egiptiečių kalba (semitų kalbos žodžiai 
buvo žinomi iš Biblijos tyrinėjimų): 
semitiškas 
pavadinimas 


egiptiečių 
rašmuo 


pirmykščiai 
Sinajaus rašmenys 


XM & 


alefas (jautis) 


betas (namas) 
2 ) 


me E | 


gimelis (bumerangas) 


daletas (durys) 


Sie semitiski pavadinimai sutampa su hebrajų abė- 
cėlės raidžių pavadinimais — tai Gardinerio nenustebi- 
no, nes jis žinojo, kad hebrajai gyveno Kanaane II tūks- 
tantmečio pr. Kr. pabaigoje. Tačiau nors pavadinimai 
yra tie patys, hebrajų raidžių forma skiriasi nuo pirmykš- 
čių Sinajaus rašmenų, o tai reiškia, kad tarp jų nėra tie- 
sioginio sąryšio. 

Gardinerio hipotezė leido jam išversti vieną iš Sera- 
bit el Chadimo sfinkso įrašų: 


æ A 
ee Obl: 
+ 


Perteikus lotyniškais rašmenimis ir įrašius balsius, tai 
būtų „Baalat“. Hebrajų ir kitų semitų raštuose balsiai 
nežymimi; skaitytojas, mokantis kalbą, balsius atspėja. 
Toks Gardinerio perskaitymas turi prasmę: Baalat yra 
tame Sinajaus krašte vartotas semitiškas deivės Hator var- 
das, reiškiantis „garbingoji ponia“. Todėl atrodo, kad 
stinkso įrašas dvikalbis. Deja, tolesnis šifravimas nedavė 
prasmingų rezultatų, daugiausia dėl medžiagos stygiaus 
ir dėl to, kad daugelis pirmykščių Sinajaus rašmenų ne- 
turėjo hieroglifinių atitikmenų. Mokslininkų viltys šiuose 
išraižytuose ženkluose rasti biblinio Išėjimo iš Egipto 
istoriją žlugo. Bet visai galimas dalykas, kad panašius 
rašmenis vartojo Mozė Dešimčiai Dievo įsakymų užra- 
šyti ant akmens plokščių. 

Iki šiol nežinome, ar Gardinerio spėjimas 1916 m. 
buvo teisingas, nors jis tikėtinas. Keletą dešimtmečių po 
Petrie atradimų Sinajuje buvo manoma, kad tie užrašai 
yra „trūkstama grandis“ tarp egiptiečių hieroglifų ir pir- 
mųjų dokumentais patvirtintų abėcėlių. (Pastarosios pri- 
klauso Ugaritui, dabartinei Ras Šamrai Sirijos pajūryje, 
kur XIV a. pr. Kr. buvo vartojama 30 ženklų dantiraš- 
čio abėcėlė, ir finikiečiams, gyvenusiems Kanaane II tūks- 
tantmečio pr. Kr. pabaigoje ir vartojusiems 22 raides 
priebalsiams žymėti.) Tačiau kodėl gi žemą padėtį už- 
imantys — ir turbūt neraštingi — atkampaus Sinajaus kal- 
nakasiai turėję sukurti abėcėlę? Jie akivaizdžiai nepana- 
šūs į išradėjus. Vėlesni atradimai Libane ir Izraelyje 
parodė, kad abėcėlės sukūrimo Sinajuje hipotezė — ro- 
mantiškas prasimanymas. Šie įrašai, priskiriami XVII ir 
XVI a. pr. Kr., leidžia daryti išvadą, kad tuo metu Ka- 
naano krašte gyvenę žmonės nebuvo abėcėlės išradėjai, 
ir tai visiškai suprantama. Jie buvo kosmopolitiški pre- 
kiautojai Egipto, hetitų, Babilonijos ir Kretos prekybi- 
nių kelių kryžkelėse; jiems reikėjo rašto, kuris lengvai 
išmokstamas, greitai rašomas ir nedviprasmiškas. Nors 
tai neįrodyta, galimas dalykas, kad pirmieji abėcėlę pra- 
dėjo vartoti kanaaniečių protėviai. 


ABECELES KILMĖ 


Pirmasis pasaulyje alfabetinis raštas? Užrašas iš Vadi el 
Holo (Egiptas), apie 1900-1800 m. pr. Kr. 


Nauji liudijimai iš Egipto 

Tačiau visai neseniai šį vaizdą pakeitė nauji atradimai 
pačiame senovės Egipte, ir dabar atrodo, kad galima per- 
žiūrėti Gardinerio teoriją. 1999 m. archeologai iš Jeilio 
universiteto Johnas Colemanas Darnellis ir jo žmona 
Deborah, žvalgydami pietų Egipto dykumoje senovės 
keliautojų maršrutus, Vadi el Hole, į vakarus nuo Tė- 
bų, aptiko įrašus akmenyje, kurie, kaip atrodo, parašyti 
senovine abėcėle. Įrašai datuojami apie 1900-1800 m. 
pr. Kr., o tai reikštų, kad jie daug ankstesni už Libane 
ir Izraelyje rastus įrašus ir yra seniausi žinomi alfabeti- 
niai tekstai. 

Tie du trumpi įrašai parašyti semitų raštu ir, pasak 
ekspertų, jų raidynas tikriausiai susidarė panašiu būdu 
kaip pusiau kursyvinė egiptiečių rašto forma. Mano- 
ma, kad juos parašė raštininkas, keliaujantis su samdi- 
nių grupe (daug tokių samdinių tarnaudavo farao- 
nams). Jei paaiškės, kad ši prielaida teisinga, tada 
atrodytų, jog abėcėlės sumanymas buvo įkvėptas egip- 
tiečių hieroglifų ir išrasta ji Egipte, o ne Palestinoje. 
Tačiau naujieji duomenys jokiu būdu nėra įtikinami, 
ir panašių įrašų paieškos tęsiasi. Abėcėlės kilmės mįslė 
dar neįminta. 

Etruskų abėcėlė 


Laikas: VII-I a. pr. Kr. 
Vieta: Italija 


Net šiandien devyniasdešimt procentų apsišvietusių Žmonių tvirtai įsitikinę, kad etruskų raštas visiškai neiSsif- 
ruojamas. Ši nuomonė atsispindi spaudoje ir kartojama daugumoje vadovėlių, nors ji galbūt daugiau kaip 


dviem šimtmečiais pasenusi. 


Zoe ir jų tėvynė Etrurija (dabar Toskana) ne- 
paprastai traukė europiečių dėmesį ir žadino vaiz- 
duotę nuo pat Romos laikų. Renesanso epochoje didįjį 
Toskanos kunigaikštį Cosimo de' Medici jo biografas 
Vasari poetiškai pavaizdavo kaip etruskų karalių Larsą 
Porseną, kai Kjuzyje buvo atrastas to senovės valdovo 
kapas. XX a. poeto D. H. Lawrence'o paskutinių metų 
kūryba pilna vaizdų iš jo apsilankymų etruskų kapų rū- 
siuose. „Paduok man gencijoną, mano žiburį! / mėlyno 
dvilypio šio žiedo deglo vedamas / leisiuosi į tamsą grimz- 
tančiais laiptais... kur vaikšto Persefonė“. 

Kalbos istorijoje etruskai neabejotinai suvaidino la- 
bai įdomų ir reikšmingą vaidmenį. Iš graikų pasiskolino 
abėcėlę, ją kiek pakeitė ir perdavė romėnams, o per juos 
ji pasiekė visą Europą. Tačiau jų šnekamoji kalba išny- 
ko, ir, kiek galime spręsti iš jos įrašais pagrįstų rekonst- 
rukcijų, ji nebuvo panaši nė į vieną Europos kalbą. Pa- 
prasčiausiai palyginę etruskų žodžius, reiškiančius 
skaičius, su jų atitikmenimis lotynų, graikų ir sanskrito 
kalbose, matome, kad etruskų kalba nebuvo indoeuro- 
pietiška. 


lietuvių etruskų lotynų graikų sanskrito 

1 vienas thu unus eis eka 

2 du zal duo dyo dva 

3 trys ci tres treis traya 

4 keturi sa quattuor tettares  catvar 

5 penki mach quinque pente panca 

6 šeši huth sex hex sat (sas) 
10 dešimt sar decem deka dasa 


MASSIMO PALLOTTINO, 1975 


Abėcėlę etruskai išmoko iš graikų kolonistų, apsigy- 
venusių Italijoje apytikriai 775 m. pr. Kr. Pitekusy sa- 
loje (dabar Iskija). Raides jie rašė „pavyzdinės“ abėcėlės 
formos; jos, matyt, buvo prestižinis dalykas, nes randa- 
mos ant daugelio daiktų įvairiose vietose. Faktiškai bu- 
vo vartojamo ne visos raidės, nes etruskų kalbai nereikia 
ženklų, reiškiančių sprogstamuosius priebalsius 5, d, g 
ir balsio 0, todėl etruskų raštininkai nevartojo graikiškų 
rašmenų 4, (|, O, o graikų raidei gama (P, , arba C) 
suteikė fonetinę & (vietoje graikų g) reikšmę. Tai reiškia, 
kad garsui A užrašyti buvo vartojami trys etruskų raidy- 
no ženklai: K prieš a (Aa); < prieš eir 7 (ce, cí); ir O prieš 
u (gu). (Lotynų kalbos rašyboje iš pradžių irgi buvo pri- 
imta ta pati sistema, bet kadangi lotynų kalba, kitaip nei 
etruskų, turėjo garsą g, senosios lotynų kalbos raidė C 
galėjo būti tariama kaip A, pavyzdžiui, žodyje Caesar, 
tariamame Kaiser, arba kaip g, pavyzdžiui, žodyje Caius, 
tariamame Gajus; vėliau romėnai 
įdiegė naują raidę G, kad 
šį fonetinį skirtumą 
padarytų vienareikšmį.) 


Dešinėje Gaidžio formos 
etruskų vaza ar 
rašalinė, apie 600 m. 
pr. Kr. Joje išraižytos 
„pavyzdinės“abėcėlės, 
pasiskolintos iš graikų, 
raidės. 

Patita M 
fai Ai 


Nors žinoma apie 13 000 etruskų įrašų, apytikriai 
4000 jų yra fragmentai arba atsitiktiniai užrašai, o di- 
džioji dauguma kitų 9000 įrašų yra trumpi, daugiausia 
epitafijos, kuriose minimi tik vardai — tėvo vardas, kar- 
tais motinos vardas, mirusiojo pavardė ir, jei tai mote- 
ris, vaikų skaičius, — kartais dar amžius ir eitos valstybi- 
nės pareigos, ir šabloniškos frazės. Nėra labai sunku 
perskaityti šiuos įrašus, tiesiog keičiant raidžių foneti- 
nes reikšmes, kaip jau buvo suprasta XVIII a. ar net anks- 
čiau, tačiau tai panašu į kalbos mokymąsi vien iš antka- 
pių įrašų. 

Stinga didesnio dvikalbio teksto kitomis temomis. 
1964 m. Pirguose, Cerės (dabar Červeteris) uoste, buvo 
rastos trys auksinės lentelės, kurių įrašai yra reikšmin- 
giausi iš visos žinomos dvikalbės etruskų rašytinės me- 
džiagos. Viena lentelė parašyta finikiečių kalba, kitos 
dvi — etruskų, o ilgesnėje iš jų yra 36 ar 37 žodžiai; ta- 
Čiau finikiečių ir etruskų įrašai nėra pažodiniai vertimai: 
Pirgų lentelės greičiau yra pusiau dvikalbiai negu tikri 
dvikalbiai įrašai. Abiejuose aprašomas tas pats įvykis — 
valdovas Thefarie Velianas trečiaisiais valdymo metais 
paskiria finikiečių deivei Astartei, arba Ištar, čia tapati- 
namai su etruskų deive Uni, kulto vietą ir galbūt statu- 
lą, — tačiau tiedu aprašymai gerokai skiriasi. Reikšmin- 
ga, kad Pirgų lentelėse pasirodo tik vienas naujas etruskų 
žodis „ci“, reiškiantis „trys“. Tą patį galima pasakyti ir 
apie naujausią, paskutiniame XX a. dešimtmetyje rastą 
Tabula Cortonensis įrašą, turintį 200 žodžių, daugiausia 


ETRUSKŲ ABĖCĖLĖ 


Kairėje Auksinės lentelės iš Pirgų, apie 500 m. pr. Kr. 
Kairioji lentelė parašyta finikiečių kalba, dešinioji - 
etrusku/graiky raštu. Graikai pasiskolino iš finikiečių 
abėcėlės principą, paskui perdavė jį etruskams, o šie 
pakeitė kai kurias raides (apačioje). 


Pavyzdinė Pirmykščiai įrašai Vėlesni įrašai Fonetinės 
abėcėlė (VII-I a. pr. Kr.) (IV-l a. pr. Kr.) reikšmės 
4 A A a 
4 (b) 
4 ) 2 c (=k) 
a (d) 
4 4 4 e 
4 4 q v 
1 J Te z (=ts) 
d d B h 
8 80 on O (=k) 
| | | i 
bi J k 
J d 4 | 
M Ši m m 
` ` p ; 
g (s) 
o (0) 
q 1 1 ; 
M M M : 
9 7 | 
4 q ( ; 
$ 2 ; : 
T Al g t 
Y Y i “ 
X x à 
P P (0) 2 (=ph) 
y y y x (=kh) 
(28) 8 f 


vardų (pavyzdžiui, Laris Celatina Lausa): čia pasirodo 
vienintelis naujas žodis, reiškiantis „ežeras“. 

Taigi etruskų raštas gana aiškus, o etruskų kalba 
mums tebėra paslaptis. Nors pasitelkiame ir daug kitų 
dešifravimo priemonių, tokių kaip etruskų menas ir 
lotyniški įrašai, visą mūsų turimą etruskų kalbos žody- 
ną sudaro tik apie 250 žodžių, ir ne visų jų reikšmės 
gerai suprantamos; gramatikos žinios dėl įrašų ribotu- 
mo labai menkos; ir apie etruskų sintaksę labai mažai 
išmanome, nes neišliko jų literatūros. Vis dėlto dešimt- 
metis po dešimtmečio mūsų žinios visose srityse po tru- 
putj didėja. 

Merojiečių raštas 


Laikas: Ill a. pr. Kr.-IV a. po Kr. 
Vieta: Sudanas 


Žinia, kad... klajokliai iš rytų dykumos kadaise Nilo slėnyje [Merojėje] sukūrė imperiją... galbūt ne tiek 
nustebintų kaip faktas, kad tauta, kuri... davė pradžią pasaulio materialinei ir intelektinei kultūrai, buvo 


Egipto felachų protėviai. 


AŽVELGĘ ZEMELAPYJE į Nilo kelią pamatysite, kad ši 

upė daro du didelius vingius per šešis slenksčius, nuo 
Chartumo beveik Sudano viduryje iki Nasero ežero, per 
kurį dabar eina šiaurinė Sudano siena su Egiptu. Šis di- 
džiulis kraštas, savo plotu prilygstantis senovės Egiptui, 
archeologams geriau žinomas kaip Nubija. Senovėje čia 
buvo Kušo (šio pavadinimo kilmė neaiški) karalystė, o 
jos pagrindinis miestas Merojė stovėjo tarp penktojo ir 
šeštojo Nilo slenksčių. 

Merojes civilizacija buvo viena iš svarbiausių anksty- 
vųjų Afrikos valstybių žemiau Sacharos, o ne vien seno- 
vės Egipto priedėlis. Archeologiniai radiniai byloja, kad 
čia gyventa III tūkstantmetyje pr. Kr., tačiau į istoriją 
šis kraštas patenka — jis minimas Egipto hieroglifiniuo- 

Merojiečių hieroglifinės ir kursyvinės raidės ir jų fonetinės 
reikšmės. Nors jų forma panaši į egiptiečių hieroglifus, 
sistema yra alfabetinė. 


FRANCIS LLEWELLYN GRIFFITH, 1909 


se įrašuose — tik VIII a. pr. Kr. Nuo 712-656 m. pr. 
Kr. kušitų karaliai nukariavo ir užvaldė Egiptą ir buvo 
pripažinti kaip XXV dinastija, valdanti imperiją, nusi- 
driekusią nuo Sudano vidurio iki Palestinos sienų. Egip- 
tiečių hieroglifai buvo vartojami Kuše net iki I a. po 
Kr. Tačiau šalia jų vis daugiau buvo vartojamas mero- 
jiečių raštas, kuris formos atžvilgiu buvo hieroglifinis 
ir kursyvinis, panašiai kaip egiptiečių. Merojėje rasti 
trumpi dvikalbiai (egiptiečių ir merojiečių) įrašai leido 
mokslininkams, daugiausia Franciui Llewellynui Grif- 
fithui, iššifruoti fonetines merojiečių rašto reikšmes. 
Jis turi tik 23 hieroglifinius rašmenis (ir tiek pat kur- 
syvinių ženklų), ir dauguma jų pasiskolinti iš egiptie- 
Čių rašto. 

Todėl galime išversti daugelį merojietiškų vardų, be 
to, galime atspėti reikšmes saujelės merojietiškų žodžių, 
kurie nėra vardai, palygindami juos su atitinkamais egip- 
tietiškais žodžiais. Tačiau apskritai merojiečių kalba yra 
tikra mįslė. Žodžiai, kuriuos turime, regis, nė kiek nesi- 
sieja nei su senąja nubių, nei su kuria nors kita afrikie- 
tiška kalba iš Nilo-Sacharos arba afrazijiečių kalbų šei- 
mų. Todėl neįmanoma jos iššifruoti tokiu paprastu 
lingvistiniu būdu, kaip buvo iššifruoti egiptiečių hie- 
roglifai, lyginant juos su koptų rašmenimis (nes nėra 
su kuo palyginti). Dešifravimo darbą galėtų pastūmėti 
nebent didesnio dvikalbio teksto, galbūt merojiečių ir 
egiptiečių kalbomis, atradimas. Galbūt galiausiai pasi- 
tvirtins Griffitho spėjimas, kad Kušo karalystę įkūrę 
žmonės kalbėjo ankstyvąja bėjų, dabartinių klajoklių, 
gyvenančių dykumoje į rytus nuo Negyvosios jūros, 
kalba, iš kurios pavadinimo kilo plačiai žinomas žodis 
„beduinas“. 

Sapotekų ir 


sąsmaukos 


Laikas: 500 m. pr. Kr.?-Il a. po Kr. 
Vieta: Meksika 


raštai 


La Mocharos stela yra... seniausias ilgo rašytinio teksto pavyzdys ir galbūt reikšmingiausias iš visų Vidurio 


Amerikoje rastų įrašų. 


|: KELETO PRIEŠ MAJUS Centrinėje Amerikoje vartotų 
raštų reikšmingiausi yra sapotekų (Meksikos Oacha- 
kos valstijos) raštas ir sąsmaukos raštas (pavadintas Te- 
huantepeko sąsmaukos vardu), abudu neiššifruoti. Pir- 
masis raštas — seniausia žinoma rašto sistema Amerikos 
žemynuose, atsiradusi gal 500 m. pr. Kr., o antrasis pa- 


sapotekų ispanų lietuvių sapotekų glifas(-ai) 
1 Chilla Lagarto krokodilas => 
2 Taa Relámpago žaibas S 
3 Laala ? Ž oct 
4 Lachi Juego de pelota? kamuolio žaidimas? ree 
5 Zee Miseria nelaime 
6 Lana Flecha, Tizne strėlė, suodžiai 
7 China Venado elnias 
8 Lapa ? ? 
9 Nica Aqua vanduo 
10 Tella Nudo mazgas 
11 Loo Mona, Mono bezdzione 
12 Pija Planta jabonera muilamedis 
13 Laa ? ? 
14 Lache Corazon širdis 
15 Naa Milpa bendras laukas 
16 Loo Ojo akis 
17 Xoo Temblor žemės drebėjimas 
18 Lopa 2 ? 
19 Lape Gota lašas 
20 Loo Principal valdovas 


MARTHA J. MACRI, 1993 


sirodė kiek vėliau, II a. po Kr. Geografijos atžvilgiu sa- 
potekų raštas buvo sąsmaukos rašto, kuris ribojosi su 
majų rašto (pirmą kartą užrašyto III a. po Kr.) teritorija, 
artimas kaimynas. Todėl visiškai galimas dalykas, kad 
sapotekų raštas darė įtaką sąsmaukos raštui, o šis pavei- 
kė majų raštą. 

Dauguma sapotekų įrašų — ir reikšmingiausi — rasti 
sapotekų sostinėje, pastatytoje ant didžiulės Monte Al- 
bano kalvos šalia dabartinio Oachakos miesto. Sapote- 
kų rašmenys (glifai) iš pažiūros nepanašūs į mistekų, ac- 
tekų ar majų raštą, išskyrus tai, kad vartojami tokie patys 
skaitvardžiai, sudaryti iš brūkšnių ir taškų, ir labai pana- 
šus kalendorius (kaip ir sąsmaukos), turbūt išrasti pačių 
sapotekų. 

Iššifruotojų laimei, vienas is- 
panų kunigas 1578 m. išleido 
ispanų-sapotekų kalbų žody- 
ną, į kurį įtraukti 20 dienų 
pavadinimai to meto sa- 
potekų kalba, nors tie 
pavadinimai nesugre- 
tinti su atitinkamais sa- 
potekų glifais, nes jų 
rašto sistema buvo iš- 
nykusi jau prieš kelis 


Kairėje Sapotekų dienų 
pavadinimai - glifai. 
Dešinėje Tustlos 
statulėlė su 
sąsmaukos 
rašmenimis. 

šimtmečius. Tačiau šių laikų mokslininkai sugebėjo tą 
padaryti, atspėję daugelio glifų reikšmę pagal jų išvaiz- 
dą, o paskui priderinę šią reikšmę prie ispaniškos dienos 
pavadinimo reikšmės. 

Iššifruoti nekalendorinius glifus pasirodė esą daug 
kebliau. Visų pirma reikėtų nustatyti glifų kalbą. Ji gali 
būti susijusi su dabartine sapotekų kalba, tačiau tas ry- 
šys greičiausiai yra painus. Reikia atsižvelgti ne tik į kal- 
bos pokyčius per maždaug 2000 metų, bet ir į pačios 
sapotekų kalbų grupės įvairovę: ji turi tris šakas ir kelias 
labai skirtingas tarmes. Be to, žinome tik labai nedauge- 
lio senovės gyvenamųjų vietų pavadinimus — kurie, kaip 
manoma, pasirodo įrašuose — sapotekų kalba, nes dau- 
gelis Oachakos vietovių jau seniai turi pavadinimus na- 
huatlių, actekų, įsiveržusių į tą kraštą gerokai prieš ispa- 
nų užkariavimą, kalba. 

Vis dėlto mokslininkai išsiaiškino, kad sapotekų rašto 
sistemoje yra mažiausiai 100 pagrindinių ženklų; šis skai- 
čius per didelis, kad raštas būtų grynai skiemeninis, ir per 
mažas, kad būtų ideografinis-skiemeninis kaip majų raš- 
tas. Kol bus atrasta daugiau įrašų, matyt, liks neaišku, koks 
tiksliai yra sapotekų rašto sistemos pobūdis. 

Tą paų galima pasakyti ir apie sąsmaukos raštą, ta- 
čiau įdomu, kad nors turime daug mažiau jo pavyzdžių, 
jį suprantame geriau negu sapotekų raštą. Taip yra to- 
dėl, kad, pirma, didžiuma žinomo sąsmaukos rašto su- 
telkta viename ilgame, datuotame įraše su valdovo at- 
vaizdu, o antra, Tehuantepeko sąsmaukos kalbinė 
situacija kiek aiškesnė negu Oachakos valstybės. 

Sąsmaukos istorija prasideda nuo 1902 m., kai ariant 
lauką Tustlos kalnuose, netoli San Andres Tustlos piety 
Verakruse, buvo atrasta keista nefrito statulėlė. Tai bu- 
vo vyro, savo apranga vaizduojančio antį, figūra su apie 
70 ženklų įrašu nežinomu raštu. Saugojama Smithsono 
institute Vašingtone (Kolumbijos federalinėje apygar- 
doje), per dešimtmečius ji įgavo tam tikrą kultinį statu- 
są — panašiai kaip Faisto diskas, rastas keleriais metais 
vėliau, — nes neaptikta jokių kitų to rašto pavyzdžių. Ir 
štai 1986 m. La Mocharoje, mažoje gyvulių augintojų 
ir žvejų gyvenvietėje ties upe, įtekančia į Meksikos jlan- 
ką netoli Tustlos, basakojai žvejai aptiko po vandeniu 
4 tonas sveriantį išraižytą akmenį. Šioje La Mocharos 
steloje įrašytas 400-500 rašmenų tekstas (taip pat 143 
ir 156 m. datos), ir aišku, kad jis parašytas tuo pačiu 
raštu kaip Tustlos statulėlės. 

Dauguma mokslininkų sutaria, kad labiausiai tikėti- 
na kandidatė į sąsmaukos kalbą yra Zoquean kalba, Mi- 


xe-Zoquean šeimos kalbų, kuriomis šiais laikais kalbama 
sąsmaukoje ir gretimose srityse, ankstyvoji forma. Iš tik- 
ro, kai kurie mokslininkai mano, kad olmekai, sukūrę 
ankstyviausią Vidurio Amerikoje (nors ir neturinčią raš- 
to) civilizaciją, klestėjusią tame pačiame krašte kaip La 
Mochara, kalbėjo Mixe-Zoquean kalba. Todėl jie sąsmau- 
kos raštą — nors tai ir ginčytina — vadina „pirminiu ol- 
mekų raštu“. 

Tačiau Mixe-Zoquean kalbos hipotezė sunkiai įro- 
doma (panašiai kaip dravidų kalbos hipotezė, keliama 
dėl Indo rašto, žr. p. 249). Ja vadovaujantis mėginama 
suderinti aiškias sąsmaukos rašmenų struktūras ir vaiz- 
dinius su rekonstruotos Zoguean kalbos žinomais žo- 
džiais, gramatika ir sintakse, ir gaunamas galimo iššifra- 
vimo variantas. Bėda ta, kad nėra priemonių išsiaiškinti, 
ar šis sprendimas teisingas, nes nėra kitų sąsmaukos įra- 
šų, pagal kuriuos būtų galima tą iššifravimą patikrinti. 
Todėl, nors kai kas atkakliai tvirtina priešingai, Tehu- 


antepeko sąsmaukos raštas tebėra neiššifruotas. 


La Mocharos stelos piešinys. Įraše yra 400-500 rašmenų, 
tarp jų ir žyminčių datas. 

Runos ir 


simboliniai 


Laikas: II?-IX a. 
Vieta: Šiaurės Europa, 
Grenlandija 


piktų akmenys 


Apie kiekvieną runą sukuriama tiek aiškinimų, kiek mokslininkų ją tyrinėja. 


D IDŽIOJI DAUGUMA Europos raštų susidarė iš loty- 
niškų raidžių, ir tai šiek tiek nustelbė vieną reikš- 
mingą Europos raštą — runų raštą, kurio ryšiai su loty- 
nišku raštu abejotini. Žinoma, kad dar II a. runos buvo 
vartojamos ankstyvosioms gotų, danų, švedų, norvegų, 
anglų, fryzų, frankų ir įvairių vidurio Germanijos gen- 
čių kalboms užrašyti. 


„PIRMASIS RUNU DINAMIKOS DESNIS" 


Runų raštų įvairovė atspindi apimamy kalbų įvairo- 
vę. Dabar žinoma apie 5000 runų įrašų, ir dauguma jų 
rasta Šiaurės Europos kraštuose. Didžioji dauguma yra 
Švedijoje, kur iki šiol dažnai randama runų akmenų. 
Norvegija turi per 1000 įrašų, o Danija — apie 700; Is- 
landijoje jų rasta apie 60, ir visi palyginti nesenų laikų, 
be to, šiek tiek runų tekstų rasta Grenlandijoje ir Farerų 

Rioko akmuo, 
Esterjotlandas, Švedija. Šį 
ilgiausią žinomą runų įrašą 
ankstyvajame vikingų 
amžiuje parašė Varinas savo 
mirusiam sūnui Venodui 
atminti. 

salose. Kai kurie iš Britų salose — Meno saloje, Orknio 
ir Šetlendo salose, Airijoje ir Vakarų salose — rastų runų 
įrašų padaryti keliaujančių senovės skandinavų. 

Mes nežinome, kur ir kada runos išrastos. Senovinių 
daiktų su runų įrašais radiniai Rumunijoje, vidurio Vo- 
kietijoje ir Rusijoje rodo, kad runos galėjo būti išrastos 
šiame dideliame plote gyvenusių tautų, galbūt gotų, įsi- 
kūrusių Dunojaus ar Vyslos baseine. Kitos hipotezės au- 
toriai, atkreipdami dėmesį į panašumą tarp runų ir raš- 
menų įrašuose, randamuose pietų Šveicarijos ir šiaurės 
Italijos Alpių slėniuose, priskiria šį išradimą romanizuo- 
tiems tos srities germanams; galbūt net esama sąsajos su 
etruskų abėcėle. Pasak trečios hipotezės, runų pradinin- 
kė buvo viena iš Danijos, galbūt pietų Jutlandijos, ger- 
manų genčių: šiame krašte rasta daug ankstyvųjų įrašų, 
ir apskritai įvairiuose Danijos rajonuose teberandama 
runų tekstų. Tačiau dėl vieno dalyko sutaria visi runų 
tyrinėtojai: runų raštui padarė įtakos lotyniška abėcėlė. 


Runų abėcėlė 
Runų abėcėlė turi 24 raides, išdėstytas tam tikra tvarka, 


vadinama „futhark“ pagal pirmųjų šešių raidžių pavadi- 
nimus: 


Pie aa 


TENTERA 


(ng) 


Dešinėje Hanterstono sagė, 
rasta Stratklaide, Škotijoje. 
Smeigtuko kairėje esančios 
runos reiškia savininkės 
vardą Melbrigda, o dešinėje 
yra netikros runos. 


— 


Cia abėcėlė parašyta iš kairės į dešinę, bet ankstesniais 
laikais galėjo būti rašoma ir iš dešinės į kairę arba net 
bustrofedonu (kas eilutę keičiant kryptį). Atskiros rai- 
dės irgi kartais galėjo būti apgręžtos, matyt, pagal rašan- 
čiojo užgaidą, ar net apverstos. Nebuvo daroma skirtu- 
mo tarp didžiųjų ir mažųjų raidžių. 

Kai kurios raidės akivaizdžiai artimos lotyniškos abė- 
cėlės raidėms, pavyzdžiui, runos, reiškiančios garsus 7, 7 
ir b. Kitos raidės galbūt yra pritaikytos lotyniškos rai- 
dės, pavyzdžiui, reiškiančios garsus f u (apversta loty- 
niška V), (lotyniška C), 4, s £ ir / (apversta lotyniš- 
ka L). Tačiau dar kitos raidės, pavyzdžiui, reiškiančios 
g w, jir p, vargu ar panašios į lotyniškus rašmenis, žy- 
minčius tuos pačius garsus. 

Aukščiau nurodytos garsinės reikšmės beveik tapa- 
čios senųjų germanų kalbų garsams, bet nevisiškai ati- 
tinka dabartinės anglų kalbos garsus. Pavyzdžiui, yra ru- 
na, reiškianti pučiamąjį priebalsį 4, kaip anglų kalbos 
žodyje thin (ji vartota senosios anglų kalbos rašyboje ir 
vadinta thorn). Yra balsis | čia pateiktas kaip 7, nors jo 
tarimas ginčytinas. Runų rašte galėjo būti skiriamas ng 
kaip ng angliškame žodyje ungrateful ( V X) ir ng kaip 
žodyje sing (Q). 

Tačiau nors runų įrašus paprastai galima „perskaity- 
ti“ — ta pačia prasme kaip etruskų įrašus, — jų reikšmė 
dažnai sunkiai suvokiama, nes stinga žinių apie senąsias 
germanų kalbas. Iš čia kilo šiuolaikinis posakis „skaityti 
runas“, reiškiantis „mėginti ką nors išsiaiškinti, remian- 
tis menkais ir dviprasmiškais duomenimis“. 


Simboliniai piktų akmenys 
Piktų simbolinių akmenų reikšmė, ko gero, dar sunkiau 
įkandama. Jų suskaičiuota apie 630, įskaitant tuos, ku- 
rie įregistruoti kaip dingę, o randama jų tik Skoti- 
joje, piktų valdytoje IV-IX a. Yra apie 425 
įskaitomi simboliai, kuriuos galima sugru- 
puoti maždaug į 50 skirtingų ženklų, 
tarp jų dažniausiai pasitaiko pusmėnu- 

Kairėje Dažniausiai pasitai- 
kantys piktų simboliai. 
Viršuje Golspie Nr. 2 (Škotija), 
II klasės simbolių akmuo; 
tarp kitų dalykų jame 
pavaizduoti piktų žvėris, 
piktų vyras su dviašmeniu 
kirviu ir durklu, žengiantis 
priešais liūtą ir žuvį, ir dvi 
gyvatės, geliančios sau į 
žuviškas uodegas. 


RUNOS IR SIMBOLINIAI PIKTŲ AKMENYS 


Viršuje Sidabruotos ir 
emaliuotos plokštelės iš 
lobio, Norio įstatymų 
rinkinio, galbūt V a. 
Pavaizduoti simboliai: 
dvigubas diskas, Z formos 
virbas ir antspaudo galvutė. 


lis su V formos virbu, dvigubas diskas su Z formos 
virbu, „delfinas“, žuvis ir veidrodis su šukomis. Jie aiš- 
kiai nepanašūs į lotynišką abėcėlę; mat piktų simboliai 
paprastai būna nupiešti poromis, tik labai retai grupė- 
mis daugiau kaip po keturis, todėl mažai tikėtina, kad 
jie būtų alfabetiniai. 

Skiriamos dvi pagrindinės įrašų klasės. I klasės įrašai 
sudaryti vien iš simbolių, išraižytų ant neapdorotų rie- 
dulių ir neolito ar bronzos amžių monolitų. II klasę, pa- 
sižyminčią akivaizdžia krikščioniška simbolika, sudaro 
kryžiai ir dažnai nuostabūs puošiniai, išraižyti vienoje 
vietinio akmens plokštės pusėje, ir tokie pat simboliai 
kaip I klasės, taip pat su puošiniais ir kartais su antru 
kryžiumi, išraižyti kitoje pusėje. 

Kadangi piktų kalba, geilų kalbos atmaina, seniai iš- 
nykusi, aiškinti įrašus galime tik remdamiesi pačiais sim- 
boliais. (Keliuose akmenyse yra ogamo abėcėlės raidžių, 
bet kadangi šie rašmenys iš esmės nesuprantami, „dvi- 
kalbė“ šių akmenų informacija mums nenaudinga). Tik- 
riausiai piktų simboliai dažniausiai reiškia asmenvardžius, 
panašiai kaip vėlesnių laikų heraldikos priemonės, arba 
pažymi svarbius įvykius; kai kurie beveik neabejotinai 
yra antkapiai. Kitaip nei runų raštas, piktų simboliai ne- 
buvo tikra rašto sistema. 

SENOVINIAI IR NEIŠŠIFRUOTI RAŠTAI 


Rongorongo 


Laikas:??-XIX a. 
Vieta: Velykų sala 


Mūsų ko hau rongorongo prazuve! Būsimi įvykiai sunaikins šventąsias lenteles, kurias vežamės, ir tas, kurias 
pasidarysime savo naujame krašte. Kitų tautų žmonės saugos tas kelias likusias kaip neįkainojamus daiktus, o 
Ju maoriai bergždžiai jas tyrinės negalėdami perskaityti. Mūsų ko hau motu mo rongorongo bus amžinai 


prarasti. Ai! Ai! 


HOTU MATU'A (LEGENDINIS PIRMASIS VELYKŲ SALOS NAUJAKURYS) 


Yo SALA (arba Rapanujis, kaip ją vadina jos gy- 
ventojai) — nuošaliausia gyvenama vieta pasauly- 
je: jos artimiausia gyvenama kaimynė, už 2250 km į piet- 
ryčius, yra Pitkerno sala. Be to, ji mažytė, palyginti su 
kitomis salomis, — didžiausias jos ilgis 24 km. Viena iš 
daugelio jos paslapčių, tarp kurių unikalios ir įspūdin- 
gos akmens statulos moai (p. 211-215), yra tai, kad sala 
turi savo raštą, vadinamą rongorongo — tas žodis reiškia 
„giesmės“ arba „deklamavimas“. Nuo pat XIX a. septin- 
tojo dešimtmečio, kai europiečiai jį atrado, rongorongo 
savo egzotiškumu ir paslaptingumu nesulaikomai trau- 
kia jį iššifruoti. 

Žinomi 25 rongorongo įrašai, išraižyti medyje, tur- 
būt ryklio dantimi, paukščio kaulu arba obsidiano at- 
skala, išsisklaidę po pasaulį nuo Honolulu ir Santjago 
iki Europos sostinių; nė vieno neliko pačioje Velykų sa- 
loje. Dauguma pavadinti dabartinių vietovių, kuriuose 
jie rasti, vardais, pavyzdžiui, Didžioji Sankt Peterburgo 
lentelė, tačiau keletas turi pavadinimus Rapanujo kalba, 
pavyzdžiui, Mamari („kiaušinis“), nes daiktas yra kiauši- 
nio formos, o vienas — prancūzišką vardą Echancrėe(„ran- 
tuotoji“), taip pat dėl lentelės išvaizdos. Daugelis įrašų 
labai trumpi, tačiau didžiausias ir ilgiausias, Santjago laz- 
dos įrašas turi 2300 ženklų, išraižytų ant medinės 126 x 
6,5 cm dydžio lazdos, o antras įrašas, Tahua, medinėje 
lentelėje, padirbtoje iš europietiško ar amerikietiško ir- 
klo, turi apie 1825 ženklus; tai ilgiausias lentelių įrašas. 


Kokio amžiaus yra rongorongo? 

Beveik niekas neabejoja, kad rongorongo įrašai parašyti 
viena iš polineziečių kalbų, giminingų dabartinei Rapa- 
nujo kalbai. Pagrindinis uždavinys yra išsiaiškinti, kaip 


kalba keitėsi nuo to meto, kai tie įrašai padaryti, ir, ži- 
noma, susieti ją su įrašais. Tačiau niekas negali būti tik- 
ras, kokio amžiaus yra rongorongo kaip rašto sistema. Nė 
vienas iš įrašų nėra datuotas. Ar rongorongo raštas buvo 
atvežtas į salą iš Polinezijos galbūt prieš pusantro tūks- 
tančio metų, ar išrastas saloje be išorinės įtakos, ar jis 
buvo bendravimo su pirmaisiais europiečiais, pasirodžiu- 
siais XVIII a., padarinys? Randama duomenų visoms 
trims prielaidoms paremti. Jei būtų įrodyta, kad jis ne- 
priklausomai išrastas saloje, tai būtų nepaprastai svar- 
bus liudijimas, jog pasaulyje buvo keli rašto atsiradimo 
židiniai, o ne vienintelis, — kol kas tai labai ginčijamas 
klausimas (kaip minėta p. 244). 

Pasak Velykų salos padavimo, užrašyto XIX a., pir- 
masis gyventojas, legendinis Hotu Matu'a, iš savo tėvy- 
nės Polinezijoje atsigabeno 67 lenteles. Tačiau nežinome 
nė vienos rašto sistemos, kuri būtų vartota Okeanijoje prieš 
kolonijinį laikotarpį. Jei raštas buvo išrastas saloje, turėtų 


būti išlikusių akmenyse išraižytų jo pavyzdžių, tarkim, ant 


Kairėje Velykų salos 
gyventojų „parašai“ ispanų 
sutartyje, 1770 m. Kito 
puslapio viršuje Mamari 
lentelė, parašyta 
apverstiniu bustrofedonu, 
t. y. skaitytojas skaito pirmą 
eilutę iš kairės į dešinę, 
paskui, pasukęs lentelę 180 
laipsnių, ta pačia kryptimi 
skaito antrą eilutę ir t. t. 

A 13 eilutė 


A 7 eilutė 


Dešinėje „Mėnulio 
kalendorius“ Mamari lentelėje. 
Tiksliau sakant, tai greičiau ne 
kalendorius, bet sąrašas 
nurodymų, kur reikia į 29,52 


6 eilutė 


RONGORONGO 


12 eilutė T 


10 eilutė T 


8 eilutė T 


6 eilutė V 


4eilutė ¥ 


2 eilutė T 


DATA) 


7 eilutė (3) PAC LDAA) AA 


dienos turintį Mėnulio mėnesį 
įterpti dvi keliamųjų metų 
naktis, kad būtų išlaikytas 
tradicinis Mėnulio kalendorius 


(Gra 


8 eilute 


9 eilute 


SOMO MDM HR (BD QA BES 


p 
< 


su 29 ir 30 dienų mėnesiais. 


moai statulų ir urvų sienų. Nors nerasta šios rūšies duo- 
menų, esama petroglifų, šiek tiek panašių į rongorongozen- 
klus, — bet dažniausiai jie nupiešti ne ant moai. Tačiau 
visiškai galimas dalykas, kad petroglifai saloje buvo pažįs- 
tami dar prieš susidūrimą su europiečiais, tik niekas iš 
salos gyventojų nesumanė, kaip juos galėtų vartoti garsi- 
nei kalbai perteikti. Pirmieji europiečiai, apsilankę čia 
1722 m., nematė rongorongo, tačiau 1770 m., kai į salą 
atplaukė du ispanų laivai ir per karišką ceremoniją pa- 
skelbė ją tapus Ispanijos karaliaus nuosavybe, jie privertė 
salos gyventojus „pasirašyti“ sutartį. Mažiausiai du iš var- 
tory ženklų — „vulva“ ir „paukštis“ — panašūs į įprastus 
petroglifus, tačiau nepanašūs į rongorongo. Galbūt, sako 
kai kurie mokslininkai, šis raštas buvo išrastas po 1770 m., 
nusižiūrėjus į ispanų raštą. 


Bandymai iššifruoti 
Šiais laikais mokslininkai mėgina iššifruoti rongoron- 
go, derindami vidinę ženklų analizę ir rongorongo įrašų 


aiškinimus, surinktus iš vietinių gyventojų XIX a., kol 
pasakojimai dar buvo perduodami iš lūpų į lūpas, ir 
remdamiesi polineziečių kalbomis. Indėlį į šį darbą įne- 
šė daugelio šalių mokslininkai, tačiau į priekį pazengta 
menkai. Labai skiriasi nuomonės dėl žodinių XIX a. 
liudijimų pagrįstumo ir dėl rašto sistemos ženklų skai- 
čiaus. Pagal apskaičiavimus šis įvairuoja nuo 55 ar 60 
pagrindinių ženklų iki daug šimtų ženklų. Vienas iš 
nedaugelio plačiai pripažintų „iššifravimo“ variantų by- 
loja, kad Mamari lentelėje aprašytas Mėnulio kalen- 
dorius. Santjago lazdą XX a. pabaigoje bandęs iššifruoti 
Stevenas Rogeris Fischeris paskelbė, kad joje įrašyta pa- 
saulio sukūrimo giesmė. Nors toks aiškinimas kai ku- 
rių žmonių buvo entuziastingai sutiktas ir plačiai skelb- 
tas, nė vienas kitas rongorongo mokslininkas nelaiko jo 
pagrįstu. Jei nebus rasta daugiau lentelių — o tai mažai 
tikėtina, nes medis greitai supūva, — tikriausiai niekuo- 
met tiksliai nesužinosime, ką rongorongo lentelės sakė 
anuo metu. 


267 


64 


DAUGELIS MOKSLININKŲ rašo apie istoriją kaip ciklinį pro- 
cesą: sudėtingos sanklodos visuomenių atsiradimą, su- 
klestėjimą ir staigų sunykimą. Kai kurios pirmosios pa- 
saulio civilizacijos sparčiai išsivystė iš saujelės kaimų, tapo 
galingomis valstybėmis, o paskui staiga žlugo. Daug 
svarstomos ir ginčijamos įvairios galimos tokios baigties 
priežastys: ar svetimšaliai ateiviai nuvertė valdančiąją di- 
nastiją ir apiplėšė jų šventyklas bei rūmus? Ar gamtinė 
katastrofa, tarkim, didelė sausra, sugniuždė visuomenę? 
Daugelis įdomiausių archeologijos paslapčių gaubia stai- 
gų tariamai neįveikiamų ir galingų imperijų žlugimą. 
Dažnai, kaip ir Romos imperijos atveju, priežasčių 
būna kelios, ir jos tarpusavy susijusios, tačiau visuomet 
kyla didelė pagunda rasti paprastą, vienintelį paaiškini- 
mą. Viena iš tokių galimybių yra gamtinės nelaimės. Apie 
II tūkstantmečio pr. Kr. (dėl tikslios datos ginčijamasi) 
Teros salą pietinėje Egėjo jūros dalyje susprogdino smar- 
kus ugnikalnio išsiveržimas, laikomas vienu didžiausių 
žmonijos patirtų kataklizmų. Tuo metu Kretos saloje 
klestėjo Minojo civilizacija, pardavinėjanti medieną bei 
alyvų aliejų Egiptui ir kontroliuojanti visus prekybos ke- 
lius Egėjo jūroje. Ar tas didysis sprogimas visiškai pra- 
žudė Minojo civilizaciją? Nors krintantys pelenai ir po- 
tvynio bangos galėjo padaryti Minojo ekonomikai rimtų 
nuostolių, neabejotina, kad Knosas ir kiti Minojo rū- 
mai po šios nelaimės išliko. Atrodo, kad nėra visiškai 
tiesioginio ryšio tarp šios civilizacijos žlugimo ir ugni- 
kalnio išsiveržimo. Archeologijai tas išsiveržimas nau- 
dingas tuo, kad išsaugojo Minojo miestą, ypač nuosta- 


Įspūdingi protėvių Pueblų uolų rūmai Mesa Verdėje, 
Kolorade. Drauge su kitais dideliais pueblais netoli Mesa 
Verdės, jie buvo apleisti XII a. 


CIVILIZACIJŲ ŽLUGIMAS 


bius sienų paveikslus, kurie priešingu atveju turbūt ne- 
būtų išlikę iki mūsų dienų. 

Visos priešindustrinės civilizacijos buvo pažeidžiamos 
trumpalaikių klimato pokyčių. Revoliuciniai klimato- 
logijos laimėjimai duoda stulbinamų duomenų apie stai- 
gius klimato pasikeitimus per praėjusius 5000 metų: 
sausros susilpnino Mesopotamijos miestus, pražūtingi 
El Ninjo klimatiniai įvykiai padėjo sužlugdyti galingas 
valstybes Meksikoje ir Peru. Šiaurinės Peru pakrantės 
Močės civilizacija klestėjo ypač sausringoje aplinkoje dėl 
drėkinamosios slėnio žemdirbystės, palaikomos vandens 
nuotėkio iš kalnų, ir vandenyno pakrantės žvejybos. La- 
bai centralizuota močių valstybė, valdoma nelanksčią ide- 
ologiją pasitelkusių karių-žynių, buvo nepaprastai pa- 
žeidžiama smarkių El Ninjo reiškinių, sukeldavusių 
pražūtingus potvynius; vienas toks potvynis VII a. už- 
ėjo per didelę sausrą, kurią rodo aukštųjų Andų ledynų 
giluminiai bandiniai. Močių valdovai perkėlė savo sosti- 
nes į aukštupius, tačiau po šimtmečio jas vėl nuniokojo 
potvyniai. Šiuo atveju El Ninjo reiškinys tiesiog sutriuš- 
kino visuomenę, nes ji nebeturėjo kur trauktis, o politi- 
nė ir ekonominė santvarka buvo per daug nelanksti, kad 
prisitaikytų prie tokios nelaimės. 

Civilizacijos suirdavo ne vien dėl klimato permainų, 
bet ir dėl daugelio kitų veiksnių. Vakarų Romos imperi- 
jos žlugimą pagreitino germanų įsiveržimai, tačiau ilga- 
laikiai kariniai ir politiniai pralaimėjimai ir permainos 
jau seniai pranašavo nuosmukį. Galų gale imperija su- 
skilo į dvi dalis. Klasikiniai majų miestai valstybės sukū- 
rė sudėtingas žemės ūkio sistemas, imdamiesi pelkinės, 
terasinės ir lydiminės žemdirbystės. Tačiau sausros, ap- 
linkos sąlygų blogėjimas ir socialiniai neramumai, o gal- 


būt ir majų valdovų reikalavimai dirbti ir mokėti duok- 
les apie 900 m. privedė prie staigaus civilizacijos pieti- 
nėse žemumose žlugimo. Palikę miestus, gyventojai bū- 
rėsi į mažesnes bendruomenes. 

Didieji JAV pietryčių anasazių pueblai — vienos įspū- 
dingiausių archeologinių vietovių Šiaurės Amerikoje. Čako 
kanjono „didieji namai“ ypač suklestėjo X a. Paskui stai- 
ga buvo apleisti. Anasazių kultūros centras persikėlė į šiau- 
rę, į Moktesumos slėnį ir Mesa Verdės rajoną Keturių 
kampų krašte, kur tankiai gyvenančios bendruomenės gy- 
vavo iki XII a. Paskiau anasaziai vėl paslaptingai išsisklai- 
dė po didelę sritį. Ilgą laiką vadintas katastrofa, tas išsi- 
sklaidymas iš dalies buvo atsakas į didelę sausrą, apie kurią 
liudija medžių rievės. Pueblų indėnų kultūra nuo seno 
buvo įpratusi užėjus sausrai persikelti į kitą vietovę, ir tai 
buvo logiška strategija ilgalaikei sausrai įveikti. 

Dar vienas veiksnys — nežemiškų reiškinių, pavyz- 
džiui, kometų susidūrimo su Žeme, sukeltos katastro- 
fos. Paleoekologas Michaelas Baillie mano, kad moksli- 
ninkai pražiūrėjo vieną iš pagrindinių civilizacijų žlugimo 
priežasčių: kometų skeveldrų srautus. Mes žinome apie 
didžiulį susidūrimą, per kurį išnyko dinozaurai, tačiau 
Baillie įspėja, kad turėtume ieškoti mažesnių, bet galbūt 
bauginamai dažnų įvykių. Remdamasis medžių rievių 
tyrimais, jis nurodo daugybę per pastaruosius 2500 me- 
tų gamtinės aplinkos patirtų sukrėtimų, kurie galbūt su- 
kėlė tokius įvykius kaip biblinis žydų išėjimas iš Egipto, 
Egiptą ištikusios nelaimės, vienas iš didžiųjų Kinijos bad- 
mečių ir Europos tamsiųjų amžių pradžia. Baillie nuo- 
mone, seniai užmiršti reikšmingi su kometomis susiję 
įvykiai nusiaubė arba rimtai susilpnino civilizacijas, ku- 
rių žūties iki šiol neįstengiame paaiškinti. 


Kometos visada keldavo 
pagarbos ir baimės jausmus, 
kaip pavaizduota šiame 

1682 m. piešinyje; tačiau ar 
jos galėjo padaryti žmonijos 
= istorijai didesnį poveikį, 


negu iki šiol buvo 
įsivaizduojama? 

Teros ugnikalnio 
išsiveržimas ir Minojo 


Laikas: XVII ar XVI a. pr. Kr. 
Vieta: Tera (Santorinė) 


kultūros galas 


Baisus griausmas tikriausiai apkurtino ir mirtinai išgąsdino kretiečius, kurie, žinoma, negalėjo žinoti jo priežasties. 
Paskui turbūt užėjo šlamo ir pelenų lietus, tarpais šaltas, tarpais žėrintis ir deginantis. Tačiau didžiausia blogybė 
buvo salą užgriuvusios bangos, daug aukštesnės ir greitesnės negu per Krakatau išsiveržimą. 


ee SMUGIAI savaitėmis drebino salą, o iš jos 
vidury stūksančio kraterio tryško pelenų ir lavos 
srautai. Kai vulkaninės nuolaužos pasipylė ant jų namų, 
Teros žemdirbiai paliko savo laukus ir kaimus, sėdo į 
valtis ir bėgo iš salos. Paskui, vieną vasaros dieną XVII 
ar XVI a. pr. Kr. ugnikalnis sprogo su milžiniška jėga. 
Po ugnikalnio išsiveržimo nugarmėjo į jūrą ir pats kal- 
nas. Tankus pelenų sluoksnis apklojo didžiumą Kretos. 
Tačiau ar šis išsiveržimas iš tikro sunaikino Minojo civi- 
lizaciją? Kaip daugelis archeologijos paslapčių, taip ir šis 
galvosūkis sunkiai išsprendžiamas. 


Didysis kataklizmas 
Tera, dabar vadinama Santorine, yra Egėjo jūros pietinės 
Kikladų salų grupės sala, kitados turėjusi 16 km skersmens. 


Žemėlapyje parodytas Teros vulkaninių pelenų sluoksnio storis 
pagal jūros dugno grunto bandinius. Skaičiai skliausteliuose 
rodo atitinkamą pelenų sluoksnio storį sausumoje. 


Turkija 


RS Graikija 


150 km 


SPIRIDONAS MARINATAS, 1972 


Senovėje ji vadinta Kallistė („gražuole“). Tai derlinga sala 
stačiais krantais, kurios ugnikalnio kūgis iškilęs apie 
1600 m virš jūros lygio. 7500 megatonų galios sprogi- 
mas, stipresnis už atominės bombos Hirošimoje, iš vie- 
nos salos padarė tris. Jos supa 80 km? ploto kalderą su 
stačiomis vulkaninių pelenų ir pemzos uolomis. Ant salos 
iškrito milijonai tonų vulkaninių pelenų, padengdami vi- 
sas gyvenvietes storu smulkių dulkių sluoksniu. Vyrau- 
jantys šiaurvakariai vėjai tuos pačius vulkaninius pelenus 
nunešė į rytinę Kretą ir kitas rytines Viduržemio jūros 
sritis. Kelių metrų storio pelenų sluoksnis apklojo mino- 
jiečių laukus Kretoje, nusiaubdamas tų metų derlių. Imant 
bandinius iš jūros dugno, Santorinės pelenų rasta dau- 
giau kaip 300 000 km“ plote ir iki 700 km nuotoliu pavė- 
jui nuo salos. Bandinių grūdelių dydis atitinka pelenus, 
kuriuos galėjo nunešti vasaros šiaurvakariai vėjai. 
Galimas dalykas, kad iš išsiveržimo centro sklido cu- 
namiai (žemės drebėjimo sukeltos didžiulės bangos). Ma- 
žesni Santorinės ugnikalnio išsiveržimai 365 ir 1650 m. 
sukėlė potvynio bangas, padariusias didelių nuostolių 
šiaurinėje Kretos pakrantėje ir net tokiose tolimose vie- 
tose kaip Aleksandrija Egipte. Žemės drebėjimas šalia 
Amorgo 1956 m. sukėlė 40 m aukščio potvynio bangas. 
Daug galingesnio Teros kataklizmo sukeltos bangos tik- 
riausiai buvo daug didesnės dėl išsiveržimo jėgos ir jū- 
ros gylio. Tik už 100 km esanti stačiašlaitė šiaurinė Kre- 
tos pakrantė, kurioje gyveno daug Minojo kultūros 
bendruomenių, neabejotinai kentėjo nuo cunamių. 


Stichinės nelaimės auka Akrotiris 
Teros sprogimas laikomas viena didžiausių stichinių ne- 
laimių nuo akmens amžiaus laikų. Nors milžiniškas 

Dešinėje Teros išsiveržimas 
prasidėjo stipriais 
požeminiais smūgiais ir 
vulkaninių pelenų lietumi, 
kuris greitai apklojo salos 
laukus ir kaimus. 
Gyventojai bėgo iš salos 
valtimis, palikę savo 
gyvenvietes kaip Akrotirį. 
Minojiečių paliktas 
miestelis per trumpą laiką 
buvo palaidotas po daug 
metrų pelenų, kol jį atkasė 
archeologai. 


Apačioje Išlikę dviejų aukštų 
Akrotirio namai su jų 
savininkų daiktais, 
gulinčiais ten, kur buvo 
palikti. Glaudžiai susispietę 
būstai kelia gyvą minojiečių 
gyvenimo nelaimės metu 
įspūdį. 


TEROS UGNIKALNIO ISSIVERZIMAS IR MINOJO KULTŪROS GALAS 65 


Tinkuotas Akrotirio namų 
sienas puošia nuostabiai 
ištapyti frizai, pateikiantys 
spalvingą kaimo gyvenimo 
prieš daugiau kaip 3500 
metų paveikslą. Vienoje 
sienoje kumščiuojasi du 
jaunuoliai, o dešinėje 
išdidžiai vaikštinėja 
grakščios antilopės. 


Apačioje Miniatiūrinės 
freskos detalė: scena, 
vaizduojanti ginkluotus 
karius, prisidengusius oda 
aptrauktais skydais, ir 
galbūt laivo sudužimą su į 
jūrą krintančiais žmonėmis. 


Tamboros ugnikalnio išsiveržimas 1815 m. Pietryčių 
Azijoje buvo už jį stipresnis, Teros išsiveržimas pranoksta 
1883 m. Krakatau sprogimą, per kurį žuvo dešimtys 
tūkstančių žmonių ir buvo sugriautos dešimtys gyven- 
viečių. Graikų archeologas Spiridonas Marinatas aiški- 
no, kad Teros nelaimė prisidėjo prie Minojo civilizaci- 
jos žlugimo po 1500 m. pr. Kr. Dauguma archeologų 
neskubėjo pripažinti jo teorijos, kol Marinatas atrado 
Akrotirį, skubomis paliktą minojiečių gyvenvietę, palai- 
dotą po vulkaniniais pelenais pietrytiniame Teros kam- 
pe. Jos kasinėjimai padėjo suvokti stulbinantį išsiverži- 
mo stiprumą. 

Akrotiris buvo pavadintas Egėjo Pompėjais, nes visa 
gyvenvietė buvo užpilta pelenais, kurie išsaugojo ją bū- 
simoms kartoms, nors išgąsdinti gyventojai turėjo laiko 
pabėgti. Marinatas atkasė daugiau kaip 13 ha ploto mies- 
telį siauromis gatvelemis, tokį, kokių po šiai dienai daug 
matome Graikijos kaimo rajonuose. Daugelio namų iš- 
likę du ar trys aukštai. Marinatas labai rūpestingai kasi- 
nėjo kambarį po kambario ir atskleidė bendruomenės 
gyvenimo, sustabdyto tam tikru laiko momentu, vaiz- 
dą. Lovos, puodynės ir kiti daiktai stovėjo, kur buvo pa- 
likti bėgančių gyventojų. Kai kurios sienos buvo papuoš- 
tos ryškiaspalviais frizais, vaizduojančiais karius ir 
miestus, laivus, gyvūnus, augalus ir net du besikumš- 
čiuojančius berniukus. Akrotiris Minojo kultūros mas- 

tu buvo kukli gyvenvietė, tačiau ji byloja apie kasdienį 
gyvenimą daugiau nei bet kurie Kretos rūmai. 


Ugnikalnio išsiveržimo data 

Norėdamas nustatyti Akrotirio, o kartu ir ugnikalnio išsi- 
veržimo datą, Marinatas rėmėsi tuose namuose rastais ke- 
raminiais indais, lygindamas juos su žinomais pavyzdžiais 
iš garsiųjų Knoso Minojo rūmų šiaurės Kretoje. Panašių 
indų yra tarp Egipto archeologinių radinių palei Nilą, da- 
tuojamų apytikriai 1500 m. pr. Kr. Marinatas atitinkamai 
datavo tą kataklizmą apie 1450 m. pr. Kr. Kaip tik tuo me- 
tu Minojo civilizacija pradėjo silpti ir pasirodė pirmieji Kno- 
so irimo ženklai. Jis įrodinėjo, regis, visai pagrįstai, kad Te- 
tos ugnikalnio išsiveržimas prisidėjo ne tik prie Knoso, bet 
ir apskritai prie Minojo civilizacijos žlugimo, po kurio su- 
klestėjo Mikėnų kultūra Graikijos žemyne. 

Pastaraisiais metais mūsų žinios apie senovės klima- 
to pokyčius padarė didžiulį šuolį — medžių rievės ir gi- 
luminiai ledynų gręžiniai padeda nustatyti, kaip metai 
po metų, dešimtmetis po dešimtmečio keitėsi tempera- 
tūra ir kritulių kiekis. Kai kurie specialistai teigia, jog 
Šiaurės Europoje ir Grenlandijoje gauti medžių rievių ir 
ledynų gręžinių duomenys liudija, kad 1628 m. pr. Kr. 
plačioje teritorijoje buvo pažemėjusi temperatūra ir nu- 
stoję augti medžiai, o tokiam reiškiniui, kaip žinoma, 
turi įtakos vulkaniniai pelenai, trukdantys prasiskverbti 
saulės spinduliams (p. 290). Tie patys ekspertai mano, 
kad šią anomaliją galima priskirti Terai, todėl išsiverži- 
mas turėjęs įvykti XVII a. pr. Kr., net pusantro šimtme- 
čio anksčiau už galutinį Minojo civilizacijos žlugimą. 
Tačiau Marinato chronologijos šalininkai teigia, kad le- 


Vaizdas į Terą iš dabartinio 
Santorinės miestelio: Teros 
ugnikalnio išsiveržimas 
visiškai susprogdino salos 
centrą, palikdamas veikiantį 
ugnikalnio kūgį vidury 
milžiniško kraterio. 


do gręžinių ir medžių rievių rodoma klimato anomalija 
yra Šiaurės Europos ir galbūt atspindi ne Teros išsiver- 
žimą, bet mažiau žinomą vulkaninės kilmės reiškinį, įvy- 
kusį 150 metų anksčiau. 

Datavimo uždavinį dar labiau apsunkina naujas at- 
radimas. Anapus Viduržemio jūros, Egipto Nilo delto- 
je, Tel el Daboje (Avaryje) austrų mokslininkas Man- 
fredas Bietakas atrado pemzos sluoksnių, datuojamų apie 
1550 m. pr. Kr. Ši pemza galbūt irgi liudija apie didelį 
ugnikalnio išsiveržimą rytinėje Viduržemio jūros daly- 
je. Taigi dar nežinome, kuriuo metu per šį pusantro šim- 
to metų laikotarpį susprogo Tera. 


Kas atsitiko minojiečiams? 

Nėra abejonės, kad Teros nelaimė labai paveikė mino- 
jiečių, ypač rūmų ir žemdirbių bendruomenių, įsikūru- 
sių arti šiaurinės pakrantės arba vulkaninių pelenų kely- 
je rytų Kretoje, gyvenimą. Krintantys pelenai tikriausiai 
apdengė pasėlių laukus, pražudydami juos ir neleisdami 
toliau dirbti žemę. Turbūt šimtai, jei ne tūkstančiai, žmo- 
nių žuvo nuo bado ir užkrečiamų ligų, kurios yra neiš- 
vengiamas bado padarinys. Pats Knosas stovi aukštesnė- 
je vietoje, kiek atokiau nuo jūros, todėl potvynio bangos 
galbūt neužtvindė rūmų, kaip užtvindė didesnes ir ma- 
žesnes pakrantės gyvenvietes. Cunamis tikriausiai sudau- 
žė šimtus prekybos laivų, žvejų valčių ir mažesnių laivų, 
padarydamas didelę žalą prekybai su tolimais kraštais, 
ypač vyno ir alyvų aliejaus pardavimui, kuriuo vertėsi 
minojiečiai. Tačiau kataklizmas tikriausiai minojiečių ne- 
pražudė, ir atrodo, kad jie išgyveno ir net klestėjo dar 
bent kelias kartas po tos nelaimės, o gal ir ilgiau. 

Romos žlugimas 


Laikas: V a. 
Vieta: Viduržemio pajūrio vakarai 


Kol Jeruzalėje dėjosi tokie dalykai, mus pasiekė baisus 


gandas iš vakarų. Išgirdome, kad Roma apgulta, kad jos 


gyventojai auksu pirkosi saugumą ir kad šitaip apiplėšti jie vėl buvo apsiausti, todėl jiems grėsė ne vien turto, 


bet ir gyvybių praradimas. Pasiuntinys pritrūko žado, i 
užkariavo visą pasaulį, dabar pats priešų užimtas. 


AMŽIUJE įvyko Viduržemio jūros pasaulio permai- 

na, kurią įprasta vadinti Romos žlugimu. Šimt- 
mečio pradžioje Romos imperija dar driekėsi nuo Brita- 
nijos iki Sacharos, nuo Ispanijos iki Artimųjų Rytų. Ta- 
Čiau iki amžiaus pabaigos Romos vakarų provincijos 
atsidūrė barbarų karalių rankose, o pati imperija jau ap- 
siribojo rytiniais Viduržemio jūros kraštais, valdomais 
Konstantinopolio. Mokslininkai šimtmečiais suka gal- 
vas, kokios buvo tikslios šios permainos priežastys, ta- 
Čiau galima išskirti keletą aiškinimo tendencijų. 


r jo kalbą nutraukė rauda. Miestas, kuris anksčiau 


JERONIMAS, 127 LAIŠKAS, 412 


Romėnai ir barbarai 

Šiuolaikiniu požiūriu labiausiai stebinanti Romos žlu- 
gimo aplinkybė — barbarų karalysčių atsiradimas Vaka- 
ruose. Reikšmingas šį procesą skatinantis veiksnys buvo 
hunų, Centrinės Azijos klajoklių tautos, atsikraustymas 
į Rytų Europą IV a. aštuntąjį dešimtmetį. Jų migracija į 
sritis, plytinčias į šiaurę nuo Juodosios jūros, pagreitino 
daugelio gotų karalysčių, nuo III a. vidurio klestėjusių 
Romos imperijos pasienyje Dunojaus žemupyje, suiri- 
ma. 376 m., galbūt tikėdamasis paimti daug gotų į Ro- 

V a. pradžioje Romos 
imperija kentėjo nuo 
barbarų tautų veržimosi, 
ypač į jos vakarines 
provincijas, privedusio iki 
politinio susiskaldymo. 


750 km 

Romos imperija 


sritis, gotų apgyventa 
pagal 382 m. sutartį 

Viršuje Teodosijus I, pirmas imperatorius, leidęs barbarams 
steigti imperijoje autonomiškas bendruomenes. 


mos kariuomenę, imperatorius Valentas sutiko perkelti 
daugybę gotų pabėgėlių per Dunojų į Romos Balkanų 
provincijas. Tačiau atrodo, kad į imperiją patekusius go- 
tus engė ir apiplėšinėjo Romos valdininkai, o tai įžiebė 
ginkluotą gotų sukilimą. Sukėlę plataus masto suirutę 
Balkanuose, 378 m. rugpjūčio 9 d. prie Hadrianopolio 
(dabar Edirnė europinėje Turkijos dalyje) gotai stojo į 
mūšį prieš Valentą ir sutelktą rytinių provincijų kariuo- 
meng. Nuožmiose kautynėse žuvo pats Valentas ir be- 
veik du trečdaliai jo kariuomenės, palikdami Balkanus 
gotų valiai. Pasak krikščionių istoriko Rufino, rašiusio 
maždaug 25 metais vėliau, Hadrianopolio mūšis „buvo 
blogų Romos imperijos laikų pradžia“. 

Netrukus imperija, vadovaujama Teodosijaus I, jsten- 
gė šias jėgas suvaldyti, tačiau su nemaža nuolaida: nors 
gotai įsipareigojo tiekti kareivių Romos kariuomenei, 
jiems buvo leista kurti Romos krašte gyvenvietes savi- 
valdos teisėmis. Jų pavyzdžiu imperijos ribose ėmė kur- 
tis ir kitos autonominės barbarų grupės. Be to, gotų ir 


romėnų santykiai vargu ar buvo darnūs. Nepatenkinta 
Romos vadų elgesiu jų atžvilgiu, gotų vadovybė reikala- 
vo įtakingesnių postų Romos karinėje hierarchijoje, ta- 
čiau gotų siekiams trukdė imperijos valdžios nepastovu- 
mas ir intrigos. Galiausiai gotai, vadovaujami Alariko, 
keletą kartų įsiveržė į Italiją, o 410 m. net nusiaubė Ro- 
mą: tai buvo pirmas kartas per 800 metų, kai šis miestas 
pralaimėjo svetimšaliams priešams. 

Didžiąją V a. dalį toliau vykusi barbarų tautų mig- 
racija į imperiją — ypač į jos vakarų provincijas — sukėlė 
politinį susiskaldymą. Naujųjų metų išvakarėse 406 m., 
kai imperijos karinės pajėgos buvo išblaškytos dėl gotų 
veržimosi į Italiją, gotų genčių sąjungos kariuomenė per- 
sikėlė per Reiną ir sparčiai žygiuodama skynė pergales 
Galijoje ir Ispanijoje. Viena iš šių genčių, vandalai, 
429 m. perplaukė Gibraltaro sąsiaurį ir per dešimt me- 
tų užkariavo Romos provincijas Šiaurės Afrikoje. V a. 
penktąjį ir šeštąjį dešimtmetį Romos imperiją puldinėjo 
Atilos vadovaujami hunai ir pridarė daug nuostolių Bal- 
kanuose, Italijoje ir Galijoje. Imperijos valdžia vis per- 
leisdavo barbarams dalį valdžios ir teritorijos. Galų gale 
net imperijos centras pasidavė. 476 m. neįdomus politi- 
kas Romulas Augustulas, paskutinis Romą valdęs impe- 
ratorius, buvo nuverstas barbarų karvedžio Odoakro. 
Šimtmečio pabaigoje Roma ir Italija buvo prijungtos prie 
ostgotų karaliaus Teodoriko valstybės. 


Vakarų imperijos silpnosios vietos 

Norint suprasti, kodėl barbarų valstybės užėmė Vakarų 
imperijos vietą, dera analizuoti ne vien įsiveržusių bar- 
barų karinę jėgą, bet ir priežastis, dėl kurių Romos im- 
perija negalėjo atlaikyti jų antpuolio. Atskleista daug Va- 
karų imperijos silpnųjų vietų, kad ir nepakankami 
kariniai ir ekonominiai resursai. Šiaip ar taip, tai, kad 


Dešinėje Medalionas su 
Teodoriko Ostgoto, naujo 
barbariškojo Vakarų 
valdovo, atvaizdu. 

Dešinėje Vėlyvojo imperijos 
laikotarpio Romos miesto 
su sienomis ir bažnyčiomis 
atvaizdas Teodoriko 
Ostgoto Šv. Apolinaro 
bažnyčios (Ravena) 
mozaikoje. 


Apačioje Romos sienos, 
pastatytos III a. ir 
sutvirtintos V a., 
simbolizavo to meto 
nesauguma, tačiau jų 
pakako miestui apsaugoti 
nuo Alariko gotų 410 m. 

Romos imperija išliko Rytuose, rodo buvus daug skir- 
tumų tarp vienos ir kitos. Apskritai Rytų imperijai ma- 
žiau negu Vakarų imperijai grėsė puolimai iš išorės. Tai 
reiškė, kad Konstantinopolio karinės pajėgos nejautė to- 
kios nuolatinės įtampos, kokią patyrė Romos kariuo- 
menė Vakaruose. Atrodo, kad abidvi teritorijos kentėjo 
dėl imperijos gyventojų nenoro duoti kariuomenei nau- 
jokų, tačiau tai turbūt rimtesnį poveikį darė Vakarams, 
kur dažnai kylanti būtinybė gintis reikalavo nuolatos pa- 
pildyti kariuomenę. 

Panašiai ir pajamų Rytų provincijos, regis, gaudavo 
lengviau negu Vakarų. Iš dalies todėl, kad Rytuose že- 
mės ūkio gyvenimą rečiau negu Vakaruose pertraukda- 
vo priešų įsiveržimai, ir todėl, kad Rytų kariniai porei- 
kiai mažiau vargino valstybės iždą negu Vakarų. 
Archeologiniai duomenys iš tikrųjų liudija, kad Rytų 
miestai tebeklestėjo — jau vien tai byloja apie didesnes 
ekonomines lėšas, — o Vakaruose, priešingai, miestai 
akivaizdžiai silpo ir miesto gyvenimas iro. Apskritai at- 
rodo, kad imperija, besiremianti daugiausia žemės ūkiu, 
negalėjo atlaikyti ilgo krizės ir suirutės laikotarpio po- 
reikių. 

Dar viena bėda buvo tai, kad skirtingos imperijos 
dalys nesuvienijo savo pastangų krizei įveikti. 395 m. 
mirus Teodosijui I, imperijos administracija buvo pa- 
dalyta į Rytų ir Vakarų, ir kiekviena pusė turėjo savo 
rūmus, kariuomenę ir administracinę hierarchiją. Ge- 
riausiu atveju tai reiškė, kad rytinė ir vakarinė imperijos 
pusės ketina vykdyti skirtingą politiką; blogiausiu atve- 
ju tai galėjo priversti prie atviros konkurencinės kovos 
tarp dvejų imperijos rūmų. Pavyzdžiui, Alarikas, reng- 
damas karo žygius į Italiją, pasinaudojo situacija, kai vy- 
ko Rytų ir Vakarų tarpusavio vaidai. 


Permainos ir tęstinumas 

Sutelkus dėmesį į V a. įvykius, lengvai galima pasiduoti 
nuomonei, kad Vakarų imperijos suskaldymas buvo tam 
tikras apokaliptinis kataklizmas. Tačiau permainas, įvy- 
kusias laikotarpiu tarp gotų įsiveržimo 376 m. ir Ro- 
mulo Augustulo nuvertimo 476 m., galima suprasti kaip 
ilgesnį kultūrinės, politinės ir socialinės kaitos procesą, 
veikusį Viduržemio jūros baseino šalis III-VIII a. Bar- 
barų veržimasis, regis, taip greitai vykęs V a., iš tikro yra 
ilgesnio genčių migracijos ir etninio keitimosi proceso 
dalis. Žymesni barbarų puolimai imperijos pasienio sri- 
tyse prasidėjo II a. ir truko visą III a. Be to, naujų tautų 


migracija rytinio imperijos pasienio srityse truko visą 
VI a. ir iki pat islamo atsiradimo. 

Panašiai pati imperijos visuomenė ir kultūra pergy- 
veno lėtą virsmą. Geras pavyzdys yra imperijos miestai. 
Daugelyje vietų miestai tebeklestėjo. Tačiau, kur juos 
anksčiau valdė pagonių aristokratai, IV-VI a. įsiviešpa- 
tavo krikščionių elitas, vadovaujamas vyskupų. Tai pa- 
skatino fizinius pokyčius, nes pastatai, Romos pasaulyje 
tradiciškai susiję su miestų civilizacija — pavyzdžiui, šven- 
tyklos, amfiteatrai, teatrai ir maudyklės, — tapo nenau- 
dojami, o vietoj jų miestų kraštovaizdyje ėmė vyrauti 
bažnyčios. Kitaip sakant, Romos imperijoje vyko reikš- 
mingos permainos, nepriklausomos nuo tų, kurias su- 
kėlė barbarų genčių pasirodymas ir įsiveržimas. 

Kalbėti apie Romos žlugimą tam tikra prasme reiš- 
kia laikytis labai siauro istorinio požiūrio, vertinančio 
reiškinius tik pagal tai, kas atsitiko Romos civilizacijai, 
dažnai idealizuojamai. Romos civilizacija buvo dinamiška 
ir nuolatos besikeičianti. Vėlyvojo antikos laikotarpio 
įvykiai, susiję su Romos žlugimu, — tai permainų, vyku- 
sių tiek imperijoje, tiek už jos sienų, junginys. 


Viduržemio jūros pasaulio apie 500 m. žemėlapis, 
vaizduojantis naują politinę situaciją. 


= 2 


5 i 

| Au 
0 1000 km k eA 
a k 


278 


El Ninjo reiškinys ir 
Močės civilizacijos 


Laikas: VIII a. 
Vieta: šiaurinė Peru pakrantė 


Suirimas 


Milžiniški Močės visuomenės turtai buvo sutelkti rankose kelių asmenų, kurie gyveno prabangoje ir buvo apsupti 
menkesnių kilmingųjų. Kiekviename slėnyje galėjo būti vienas ar du karališkieji dvarai, beveik nepalaikantys 
tiesioginių ryšių su paprastais žmonėmis, tačiau susieti vienas su kitu kaip ir Europos karališkasis luomas. 


M OČĖS CIVILIZACIJA Peru šiaurinėje pakrantėje gy- 
vavo 100-800 m., valdoma autoritarinių karių- 
žynių. Močių valdovai niekuomet neturėjo didelių, pla- 
čių teritorijų, tik siaurą apie 400 km ilgio juostą tarp 
Lambajekės slėnio šiaurėje ir Nepenjos slėnio pietuose. 
Jų valdiniai gyveno Ramiojo vandenyno pakrantėje ar- 
ba išdžiūvusių upių slėniuose, įsirėžusiuose ne daugiau 
kaip 100 km į žemyną vienoje iš sausringiausių ir nesve- 
tingiausių pasaulio sričių. 

Moéiai klestėjo dėl unikalios krašto gamtos. Suma- 
nūs žemdirbiai, sukūrę didžiulį drėkinimo įrenginių tin- 
klą, nukreipė iš kalnų tekantį vandenį į derlingų dirvų 


WALTER ALVA IR CHRISTOPHER DONNAN, 1992 


laukus ir išaugindavo juose gausius javų derlius ir dau- 
gelį hektarų medvilnės, iš kurios ausdavo puikius audi- 
nius. Lambajekės, Močės ir kitais pajūrio slėniais drie- 
kėsi žalias laukų, drėkinamų iš ilgų kanalų, durstinys. 
O Ramiajame vandenyne, netoli žemyno krantų, šaltoji 
Humboldto srovė pakeldavo iš jūros dugno daugybę 


maistingųjų medžiagų, kuriomis maitinosi pulkai an- 


Apačioje kairėje Močės upės slėnyje stūkso gigantiškos 
Saulės piramidės, nusiaubtos konkistadorų ir El Ninjo. 
Apačioje dešinėje Šiame žemėlapyje pažymėtos tekste 
minimos gyvenvietės. Spalvotai parodyta Močės kultūros 
įtakos sritis. 


Galindas 

Kairėje Močių puodžiai 
buvo puikūs savo amato 
meistrai. Čia matome 
ramiai žvelgiančio 
močių vado, išsidažiusio 
veidą ir užsidėjusio 
apeiginį galvos 
apdangalą, atvaizdą 
savitoje puodynėje su 
ąsa ir snapeliu. 

Dešinėje Sipane rasti 
nuostabūs močių 
valdovų kapai. Čia 
parodyta vieno iš 
Sipano valdovų, 
dėvinčio įspūdingas 
regalijas ir laikančio 
skeptrą, kaip valdžios 
simbolį, žvilganti 
rekonstrukcija. 


čiuvių. Nendrinėmis kanojomis plaukiojantys močių 
žvejai gaudydavo šias jūros dovanas ir laimikį džiovin- 
davo arba sumaldavo į maistingus žuvų miltus. 

Turėdami tokius gausius maisto išteklius, močiai kles- 
tėjo valdomi turtingų valdovų, kurie gyveno didingų pi- 
ramidžių viršuje. Kariai-žyniai įsivaizdavo esą tarpinin- 
kai tarp gyvųjų ir dvasių pasaulio jėgų. Jų gyvenimas 
sukosi karo, religinių apeigų ir diplomatijos rate, vyks- 
tant nesibaigiančioms varžyboms tarp vadų. Susidaro 
įspūdis, kad močiai buvo klestinti tauta, valdoma nenu- 
galimų valdovų. Tačiau jų civilizacija staiga žlugo dėl 
priežasčių, kurios tik dabar pradedamos suprasti. 


Sausrų ciklai 
Kelkajos ledynas pietiniuose Peru Anduose išlaikė liudi- 
jimą apie prieš gerus 1500 metų vykusius kritulių kie- 
kio pokyčius. Sniego kiekio duomenys rodo, kad 534— 
540 m. močių krašte buvo trumpas sausros periodas. 
563-594 m., per 30 metų sausros laikotarpį, iškrito 30 
procentų mažiau kritulių, o tai labai pakenkė šiaurinio 
pajūrio sričių drėkinamajai žemdirbystei. 

Močių sostinė Sero Blanko buvo išsidėsčiusi aplink 
dvi milžiniškas plaušaplyčių piramides (huacas), kurių rū- 
muose gyveno kariai-žyniai, atlikdavę sudėtingas apeigas. 
Saulės piramidė (Huaca del Sol), iškilusi virš lygumos 
41 m, buvo trečdaliu žemesnė už bendraamžę Saulės pi- 
ramidę Teotihuakane, Meksikoje. VI a. užėjus didelėms 
sausroms, seko vandens šaltiniai, krito vandens lygis upių 
slėniuose ir pradėjo džiūti pasėliai. Valdovai tikriausiai 
griežtai kontroliavo grūdų atsargų vartojimą, be to, dar 
buvo žuvų ir žuvies miltų — kol ištiko El Ninjo. 

El Ninjo 
El Ninjo (ispanų k. „kūdikėlis Kristus“) — tai dėl sudė- 
tingų atmosferos ir vandenyno sąveikų Ramiojo vande- 
nyno pietvakariuose reguliariai atsirandanti priešingos 
krypties srovė, atkeliaujanti iki Peru krantų. Šilto van- 
dens antplūdis pakeičia įprastą vietinių srovių tėkmę, ir 
ančiuvių žūklė laikinai nutrūksta. Sausringąją pajūrio 
žemę ima skalbti smarkios liūtys. Srautingi potvynio van- 
denys kliokia upės slėniais, nešdamiesi viską pakeliui. 


EL NINJO REIŠKINYS IR MOČĖS CIVILIZACIJOS SUIRIMAS 


Galima įsivaizduoti, koks buvo viso to poveikis nusilpu- 
siai Močės valstybei. 

Mes nežinome, kuriais metais vyko El Ninjo reiški- 
niai, tačiau kai jie ištiko, Močės civilizacija jau buvo kri- 
tiškos būklės. Grūdų atsargos buvo labai menkos, dré- 
kinimo sistemos išeikvotos. Smarkios liūtys užtvindė 
Andus ir pajūrio lygumas. Veržlūs potvyniai šlavė viską, 
kas pasitaikė kelyje, teršė vandens šaltinius ir naikino 
daugelio kartų įrengtus kanalus ir drėkinimo tinklus. 
Dumblinas vanduo ardė karių-žynių piramides, pavers- 
damas jas duobėtomis kalvomis. Turbūt slėnyje išplito 
vidurių šiltinė ir kitos epidemijos ir išnaikino ištisas ben- 
druomenes. Staigiai padidėjo vaikų mirtingumas. Tūks- 
tančiai badavo, nes net sėkminga ančiuvių žūklė nepa- 
dėjo išmaitinti visų gyventojų. 

Močių valdovai užsakė naujus drėkinimo įrenginius, 
atsivežė daugiau sausrai atsparių kukurūzų veislių iš ry- 
tų kaimynų — tai galima atsekti iš archeologinių radi- 
nių, datuojamų netrukus po potvynio ėjusiu laikotar- 
piu. Nuostabiųjų piramidžių fasadai buvo atstatyti. 
Kuriam laikui sostinė atgavo savo didybę. Bet tuomet 
močius užgriuvo kita nelaimė. 


Žemės drebėjimai 

Močių tėvynę purtė pasikartojantys žemės drebėjimai, 
ardantys šlaitus ir uolas. Jų nuolaužos ritosi į upių slė- 
nius. Stiprūs El Ninjo potvyniai nešė tas nuosėdas pa- 
sroviui į Ramųjį vandenyną, o bangos jas išplaudavo į 
krantą. Greitai į žemyną pradėjo slinkti keliaujančios ko- 
pos, varomos stiprių vėjų iš jūros; jos ėmė stelbti pa- 
krančių bendruomenes, o vėliau ir pačią sostinę. 550— 
600 m. Sero Blanko kariai-žyniai paliko miestą ir 
persikėlė aukštupin, į strateginę slėnio sąsmauką, kur 
Močės upė tekėjo per pajūrio lygumą. 


Žlugimas 
Toks persikėlimas buvo pirmasis močių istorijoje; matyt 
jis įvyko krizės metu, kai žmonės galbūt prarado pasitikė- 
jimą savo vadais. Atrodo, kad dėl griežtos ideologijos su- 
stingdytos galvosenos močių valdovai nepajėgė pereiti prie 
lankstesnio požiūrio į žemdirbystę. Dabar jie įsikūrė arti 
vandens šaltinių, iš kurių dirbtiniais kanalais vanduo bu- 
vo tiekiamas iš slėnio į slėnį ir paskirstomas į dirbamus 
žemės sklypus. Galindas Močės slėnyje ir Pampa Grandė 
Lambajekės slėnyje tapo didelėmis gyvenvietėmis — pas- 
tarojoje gyveno 10 000-12 000 žmonių. 

Naujų gyvenamųjų vietų padėtis leido sukaupti dau- 
giau vandens atsargų, todėl sausringais metais buvo su- 

vartojama daugiau vandens, tačiau tai darė močių vi- 
suomenę dar labiau pažeidžiamą didelių potvynių atve- 
jais. Neišvengiamai, kaip graikų tragedijoje, šį kraštą 
VII a. ištiko dar vienas, nepaprastai galingas El Ninjo. 
Jis nuplovė daugelį žemdirbystės įrenginių aplink Ga- 
lindą ir Pampa Grandę. Šiaurinėje pakrantėje stojo dar 
viena sausra, padidinusi jau ir taip kritišką maisto trū- 
kumą. Susilpnėjusiai vadovybei teko grumtis su sociali- 
niais neramumais ir kalnų krašto kaimynų užpuolimais. 
Apie 700 m. močiai paliko abi gyvenvietes, galbūt pri- 
versti. Kad ir kokia buvo galutinio pasitraukimo prie- 
žastis, pasikartojusios sausros ir El Ninjo potvyniai vi- 
siškai palaužė turtingą ir galingą valstybę. Galiausiai 
konservatyvieji kariai-žyniai nebeturėjo iš ko rinktis, ir 
jų įstabioji civilizacija žlugo. 


El Ninjo metu paaukotų žmonių palaikai, aptikti tarp vandens 
sugriautų Mėnulio piramidės plaušaplyčių aikštės sienų. 

Kodėl žlugo majų 


Laikas: apie 900 m. 
Vieta: Centrinės Amerikos 
pietinės majų žemumos 


civilizacija? 


Visi statiniai, žmogaus kūrybos darbai, buvo baisingai suniokoti. Žmonės išblaškyti, sudarkyti. Burnos ir veidai 


sulaužyti ir sutraiškyti. 


yo AMERIKOS senovės majai buvo viena iš ryš- 
kiausių ir ilgiausiai gyvavusių prieškolumbinės 
Amerikos civilizacijų. Kadaise buvę kuklūs kaimo žem- 
dirbiai, majai pavertė savo atogrąžinę žemumų tėvynę į 
galingų valdovų valdomų miestų valstybių kraštą. Nuo 
paskutinių kelių amžių prieš Kristų iki 900 m. po Kr. 
majų civilizacija klestėjo pietinėse Meksikos žemumose, 
Gvatemaloje ir Hondūre. Galingos valdovų dinastijos 
vadovavo agresyviems miestams valstybėms, pavyzdžiui, 
Kopanui, Palenkei ir Tikaliui, kaip dieviškieji valdovai, 
šamanai ir tarpininkai tarp gyvųjų ir dievų bei protėvių. 


Majų tėvynės žemėlapis su pagrindiniais, tekste minimais 
miestais ir kitomis gyvenvietėmis. 

POPOL VUH, XVIA. 


Jie save laikė Pasaulio medžiais, laidininkais, per kuriuos 
žmonės bendrauja su dvasiniu pasauliu. Majų valdovas 
reiškė daug daugiau negu pasaulietinis valdovas. Jis bu- 
vo majų galia, per šventą karaliaus valdžios instituciją 
susijusi su jo gimine ir didelėmis bei mažomis bendruo- 
menėmis, o genealoginiais ryšiais — su garbinamais pro- 
teviais. Majų nelaimei, ta jų palaikoma karaliaus valdžia 
priklausė nuo žemės ūkio, o šis buvo nevienodo lygio 
priklausomai nuo aplinkos. 

Apie 800 m. pietinės žemumos majų civilizacija staiga 
sugriuvo. Didieji apeiginiai šios srities centrai buvo pa- 
likti ir didžiuliai žemės plotai apleisti, ir niekad į juos 
negrįžta. Tikalio miesto, kitados turėjusio 25 000- 
80 000 gyventojų (skaičiavimai įvairuoja), žmonių skai- 
čius sumažėjo iki trečdalio to kiekio. Likusieji būrėsi di- 
džiųjų piramidžių bei aikščių griuvėsiuose ir mėgino 
gyventi kaip anksčiau. Bet per kelias kartas išnyko ir jie. 
Mokslininkai seniai suka galvas dėl majų žūties, mėgin- 
dami paaiškinti ją ekologine permaina, socialiniais po- 
slinkiais, politine revoliucija, karu ir kitomis priežasti- 
mis. Tai lieka viena didžiausių praeities paslapčių, nors 
nauji paleoklimatologijos atradimai iškėlė sausrą kaip vie- 
ną iš pagrindinių neigiamų veiksnių. 

Visi, tiriantys majų žlugimą, sutinka, kad jį sukėlė 
ekologinių, politinių ir socialinių veiksnių sąveika. 
800 m. pietų žemumų gyventojų tankis buvo 200 žmo- 
nių kvadratiniame kilometre tokiame dideliame plote, 
kad stokojantys maisto žemdirbiai negalėjo rasti naujos, 
nedirbamos žemės. Jos paprasčiausiai nebuvo likusios. 
Kai civilizacija žlugo, majų žemės ūkio gamyba buvo 
pasiekusi savo galimybių ribas, todėl žmonėms sausra 
buvo pražūtinga. Naujos mokslininkų hipotezės didžią 
dalį kaltės priskiria trumpalaikiams klimato pokyčiams. 

Dešinėje Tatjanos 
Proskuriakov nupiešta majų 
Kopano miesto (dabar 
Hondūro teritorijoje) 
centrinės dalies 
rekonstrukcija. Archeologai 
sugebėjo atskleisti 
sudėtingą šios gyvenvietės 
architektūros istoriją; 
miesto ir apylinkių tyrimai 
parodė, kad VIII-IX a. 
katastrofiškai sumažėjo jo 
gyventojų skaičius. 


Apačioje Popol Vuh poemoje 
pateiktuose majų pasaulio 
sukūrimo mituose figūruoja 
raštininkų globėjas Tvinas 
Hunahpu. Jo tėvo, kukurūzų 
dievo, vardas užrašytas ant 
šio indo apvado. Pasak 
majų mitų, žmonija buvo 
sukurta iš kukurūzų, ir šie 
javai majams buvo labai 
svarbūs. 


Majų žemės ūkis 

Majų žemumos visiškai nepanašios į derlingajj Nilo slė- 
nį ar į tankaus drėkinimo tinklo išraižytas močių žemes 
Peru (p. 279). Jukatano pusiasalis — platus klintinis že- 
myno kyšulys, prastai nusausėjantis ir nedaug teturintis 
nuolatinių upių. Karšto ir drėgno klimato žemumose 
krituliai iškrinta nereguliariai, tačiau Čia augo tankūs pir- 
mykščiai miškai, kuriuos visus majai iškirto. Žaluma, 


KODĖL ŽLUGO MAJŲ CIVILIZACIJA? 


kurią matome šiandien, yra atkurtas miškas. Šios neat- 
laidžios žemės dirvos palyginti nederlingos, ir jas kulti- 
vuoti galima tik iškirtus ar išdeginus mišką. Iškirsti plo- 
tai, vadinami milpa, derlingi būdavo tik apie porą metų, 
paskui būdavo paliekami pūdymauti iki septynerių me- 
tų. Tokie laukai turbūt negalėjo išmaitinti didelių mies- 
tų, o ką jau kalbėti apie daugybę kaimų, todėl majai nu- 
sausindavo pelkes, paversdami žemdirbystei netinkamą 
žemę labai našiais žemės sklypais — kol buvo pakanka- 
mai gruntinio vandens. Be to, jie augino javus terasi- 
niuose šlaituose, išgaudami kiek galėdami daugiau iš 
kiekvieno apsodinto plotelio. 

Majų dirbamų žemių gamtovaizdis buvo didžiulė, 
sudėtinga mozaika, tačiau gerokai prieš valstybės žlugi- 
mą jų žemės ūkio gamyba priėjo galimybių ribas. Trum- 
pa laiką jų žemdirbystė būdavo sėkmingai intensyvina- 
ma vietiniu lygiu, ypač kai auganti valdovų ir kilmingųjų 
klasė, matyt, griežtai kontroliavo žemdirbių produkciją 
ir javų derlius, imdami duokles. Tačiau jie negalėjo stan- 
dartizuoti žemės ūkio gamybos didelėse srityse kaip egip- 
tiečiai ar močiai, kur plataus masto drėkinimo sistema 
sudarė sąlygas standartizacijai. Majų aplinka buvo labai 
įvairi, su prastomis, lengvai nualinamomis atogrąžų dir- 
vomis ir beveik nenuspėjamais kritulių kiekiais. Seimi- 
ninkai reikalavo vis didesnės duoklės, o tuo tarpu dau- 
gėjo nualintų dirvų, gausios liūtys, krintančios ant plikos 

žemės, kėlė plačiai plintančią dirvožemio eroziją ir nuo- 


latos ėmė trūkti malkų. Paskutinį smūgį sudavė didelės 
sausros laikotarpis. 


Sausros 

Tikslūs besikeičiančių klimato sąlygų liudijimai išliko 
to krašto ežeruose susikaupusių nuosėdų sluoksniuo- 
se. Čičankanabo ežeras Jukatano pusiasalyje pirmą kartą 
buvo užneštas apytikriai 6200 m. pr. Kr., kai Karibų 
jūros ir vietinių vandenų lygis smarkiai pakilo. Ežero 
nuosėdų gręžinių mėginiai rodo, kad aplinkos sąlygos 
išbuvo gana drėgnos iki maždaug 1000 m. pr. Kr., o 
tada klimatas tapo sausesnis. Sausėjimas vyko toliau, 
kol pasiekė didžiausią lygį 800—1000 m. po Kr. — ma- 
jų žlugimo laikotarpiu. Šių dviejų šimtmečių sausrų 
ciklas buvo sausringiausias pastarųjų 8000 metų lai- 
kotarpis. 

Pavyzdžiui, Punta Lagunos ežeras Kintana Roo sri- 
tyje turi sparčiai besikaupiančių nuosėdų klodus, ir jų 
gręžinių bandiniai leidžia sudaryti tokią pat tikslią drėg- 
nų ir sausringų metų chronologiją kaip medžių rievių 
seka. 585 m. būta dažnų sausringų laikotarpių, sutam- 
pančių su viena didesniųjų sausrų, atsispindinčių Kel- 

kajos ledyno sluoksniuose (Anduose), kuri paveikė mo- 
čių civilizaciją. Atrodo, kad ši sausra kiek sutrikdė majų 
gyvenimo ritmą, tačiau kiti du šimtmečiai buvo labai 
lietingi ir krašto ekonomika ėmė augti. Paskui kraštą var- 
gino ilgas sausringas laikotarpis, 725-1020 m., o di- 
džiausios sausros ištiko 862 ir 986 m. Sausros staigiai 
baigėsi 1020 m. Apie šimtą metų to ežero gamtinės są- 
lygos buvo vienos iš drėgniausių per 8000 metų. 


Žlugimas 
Užėjus didelėms VIII ir IX a. sausroms, majų civilizaci- 
ja jau juto vis didėjančią įtampą. Sparčiai augantys mies- 
tai turėjo pernelyg daug aukštuomenės, buvo ryškus su- 
siskaldymas. Jie veždavo maisto produktus iš gana tolimų 
vietovių. Varžymasis dėl karinio pranašumo ir prestižo 
vis labiau slėgė gyventojus. Užėjusios sausros perpildė 
kantrybės taurę. Sparčiai ėmė mažėti javų derliai ir mo- 
kamos duoklės. Galingieji šeimininkai pajuto, kad ma- 
žėja jų dvasinis ir pasaulietinis autoritetas neramios ir 
alkanos liaudies akivaizdoje. 

Sausros ir aplinkai padarytos žalos pasekmių negalė- 
jo atlaikyti joks valdovas. Tūkstančiams badaujant, žmo- 
nės gelbėdamiesi paliko didžiuosius miestus ir pasklido 


Kairėje Tikalis buvo vienas 
didžiausių majų miestų 
valstybių, stovintis 
strateginių prekybos kelių 
sankryžoje, o jo valdovai 
valdė kelis miestus. Po 

800 m. šis galingas 

apeiginis centras sparčiai 
sunyko. Dešinėje Majai buvo 
puikūs amatininkai ir 
menininkai: ši mozaikinė 
nefrito vaza su kukurūzų 7 
dievo galva rasta viename 7 
vėlyvojo klasikinio E 
laikotarpio kape 
Tikalyje. 


į mažesnius kaimus. Tolimųjų Kopano miesto apylin- 
kių tyrinėjimai parodė gyventojų sumažėjimą. 700- 
850 m. arti miesto ar mieste gyveno 20 000-25 000 


žmonių ir kas 80-100 metų gyventojų skaičius padvi- 
gubėdavo. Po 850 m. miestų branduolys neteko pusės 
gyventojų, o kaimo gyventojų padaugėjo beveik 20 pro- 
centų. Po 1150 m. Kopano slėnyje gyveno tik nuo 2000 
iki 5000 žmonių. 


KODĖL ŽLUGO MAJŲ CIVILIZACIJA? 


Tokiam sunykimui įtakos turėjo neramumai ir ka- 
ras. Pavyzdžiui, 645 m. Dos Pilaso (dabartinė šiaurės 
Gvatemala) valdovai surengė karinių žygių, norėdami 
išplėsti savo teritoriją. Dos Pilasas tapo turtingu preky- 
bos centru ir klestėjo, kol valdovai nepersistengė. 761 m. 
Tamarinditas užpuolė kitados galingą kaimyną ir nužu- 
dė jo valdovą. Išlikę gyvi didikai pabėgo ir pasistatydino 
gerai įtvirtintą centrą ant uolingos Agvatekos kalvos. Ne 
kartą puldinėjami, jie atsilaikė dar pusę šimtmečio, kol 
smarkūs karo veiksmai išvarė juos į išsimėčiusias gyven- 
vietes, — jas jie taip pat įtvirtino. Jų ginamuose plotuose, 
kur buvo tik perdžiūvusių dirbamos žemės sklypų, javų 
derliai turbūt sparčiai mažėjo. Nebeturėdami kur trauk- 
tis, likę gyvi agvatekiečiai apsistojo Petesbatuno ežero 
pusiasalyje ir sukūrė čia salą tvirtovę, iškasę tris griovius 
skersai sąsmaukos. Tačiau net šis apsaugos postas buvo 
paliktas, IX a. pradžioje užėjus didelei sausrai. 

Per majų kraštą nuvilnijo ilgalaikių sausros laikotar- 
pių pasekmių bangos. Pietinių žemumų civilizacija žlu- 
go beveik visiškai, ir majų gyvenimo centras persikėlė į 
šiaurės Jukataną, kur gruntinio vandens lygis buvo ar- 
čiau žemės paviršiaus. Pietuose karalių valdžią susilpni- 
no sausros ir maištinga liaudis. Per kelias kartas sudėtin- 
gos sanklodos majų miestai valstybės subyrėjo kaip kortų 
namelis. 


Apačioje Mažas majų Tulumo miestas tvirtovė įsikūręs ant 
žemų uolų šiaurės Jukatano pakrantėje. Majų civilizacija 
išsilaikė ir net klestėjo šiaurės žemumose iki ispanų 
užkariavimo. 

Kas atsitiko 


Laikas: XIII a. 
Vieta: Šiaurės Amerikos 
pietryčiai 


anasazlams? 


Per visą mūsų praeities istoriją žmonės kilnojosi iš vietos į vietą, jungėsi ir vėl skyrėsi, ir tai mes jamZinome savo 
dainose, sakmėse bei mituose, nes turime nuolatos atminti, kad be judėjimo nėra gyvenimo. 


£ buvo priešistorinė žemdirbių tauta, gy- 
venusi Kolorado plynaukštėje ir šiaurinėje Rio 
Grandės srityje (JAV pietvakariai) 800 m. pr. Kr.— 
1600 m. po Kr. Pavadinimas anasazi yra archeologų an- 
glizuotas navahų žodis. Jis reiškia „senbuviai“ arba „priešo 
palikuoniai“. „Priešas“ šiuo atveju paprasčiausiai reiškia 
„žmonės, kurie nėra mes patys“. Pueblų tautos, šių anks- 
tyvųjų žemdirbių palikuoniai, mieliau vartoja terminą 
„pueblų žmonių protėviai“. Jie garsėja įspūdingais uolų 
būstais, daugiaaukšte akmenine architektūra ir uolų me- 
nu, kuriuos paliko tokiose vietose kaip De Šeli kanjo- 
nas, Mesa Verdė, Čako kanjonas, Kanjonlendsas ir Ban- 
deljė; dabar daugelis jų valstybės saugomos kaip 
nacionaliniai parkai arba paminklai Keturių kampų kraš- 
te — Arizonoje, Naujojoje Meksikoje, Kolorade ir Juto- 
je. Tačiau šie architektūros pavyzdžiai — tik matomiausi 
pėdsakai šių lengvai prisitaikančių tautų, kurios daugiau- 
sia gyveno mažose, išsibarsčiusiose gyvenvietėse, prižiū- 
rėdamos kukurūzų, pupų ir moliūgų daržus, medžioda- 
mos laukinius žvėris ir rinkdamos maistinius augalus. 
Dėl geografinių, ekologinių ir klimato atskirų rajo- 
nų skirtumų, nevienodų kultūrinių papročių susiforma- 
vo skirtingos anasazių tradicijos, kiekviena su savitais in- 
dų puošimo būdais, mūrijimo stiliais ir architektūrinėmis 
formomis. Tarp šių įvairių anasazių tradicijų išsiskiria 
Verdžino, Kajentos, Mesa Verdės, Čako ir Rio Grandės 
šakos. Labiausiai išaugusios ir išplitusios XI a., kelios ša- 
kos buvo apgyvenusios didelę teritoriją nuo piety Neva- 
dos iki Naujosios Meksikos ir nuo šiaurės Arizonos iki 
Dešinėje Betatakino griuvėsiai. Šis uolų būstas turi 120 


kambarių ir 3 kivas. Jame 1250-1300 m. gyveno anasazių 
kultūros Kajentos šakos žmonės. 


TESSIE NARANJO, 1995 


pietų Jutos. Čako gyventojai, kurių įspūdingi bendruo- 
menių centrai stovėjo šiaurvakarių Naujosios Meksikos 
San Chuano baseine, buvo pirmoji šaka, palikusi savo 
protėvių teritoriją XII a. viduryje del iki šiol ginčijamų 
priežasčių. Tačiau XIII a. pabaigoje Verdžino, Kajentos 

ir Mesa Verdes šakų gyventojai irgi paliko savo namus 
Keturių kampų krašte ir persikėlė į pietus bei rytus. Ne- 
sikėlė tik Rio Grandės šakos gyventojai ir atskiros ben- 
druomenės pietiniuose Kolorado plynaukštės pakraščiuo- 
se. Nuo 1600 m., jei ne nuo 1450 m., šie anasazių 
palikuoniai mums žinomi kaip senosiomis hopių, zu- 
nių, keresų, tevų, tivų ir tovų kalbomis kalbantys dabar- 
tinių Arizonos ir Naujosios Meksikos pueblų indėnai. 
Šių gajy tautų istorija, kraustymasis ir išlikimas daugiau 
kaip 100 metų stebina tyrinėtojus. 

Archeologų ir vietinių amerikiečių nuomonės apie 
tai, kas paskatino senuosius pueblų gyventojus palikti 
savo namus, skiriasi, bet drauge papildo viena kitą. Dau- 
gelis archeologų mano, kad žmones iš šio krašto išvarė 
gamtinės aplinkos problemos. Jie įrodinėja, jog dėl ne- 
palankių klimato sąlygų pasidarė neįmanoma išsiaugin- 
ti pakankamai maisto, kad žmonės išgyventų. Kiti ar- 
cheologai samprotauja, kad žmones išsikelti privertė 
socialinės problemos. Šie tyrinėtojai teigia, kad vidiniai 
prieštaravimai, karas ir smurto baimė skatino tuos žmo- 
nes pirma įsirengti būstus dideliuose jungtiniuose kai- 
muose ar aukštai uolose, kur galėjo lengvai apsiginti, o 
vėliau palikti namus, kad susirastų saugesnę vietą. Dar 
kiti archeologai mano, kad iš tikro įvairūs veiksniai, tarp 
jų ir nauja religija, padidėjęs saugumas ir geresnis kli- 
matas javams auginti, išviliojo žmones iš Keturių kam- 
pų rajono. Trumpai tariant, kai kurie archeologų nuo- 
mone, anasazius iš to krašto išstūmė sunkios sąlygos, o 
kitų manymu, juos į kitus rajonus atviliojo palankios 
sąlygos, tačiau šiandien daugelis linkę manyti, kad so- 
cialinių ir gamtinės aplinkos veiksnių visuma, o ne vie- 


Viršuje kairėje Tradiciškai pripažįstamos anasazių tėvynės 
žemėlapis, didžiausio anasazių kultūros išplitimo sritis 
apie 1100 m. ir kiti penki svarbūs jos židiniai. Viršuje 13-0s 
istorinių pueblų vietos, apie 1600 m. 


nas veiksnys privertė XIII a. anasazius palikti Keturių 


kampų kraštą. 


Neigiami aplinkos ir socialiniai 

veiksniai 

Nepalankios aplinkos sąlygos, dėl kurių galėjo sumažėti 
derliai, nustatytos tiriant medžių rieves, senovės augalų 
liekanas ir salpos sluoksnių seką. Tai 24 metus trukusi 
sausra XIII a. pabaigoje, vadinama 1276-1299 m. di- 
džiąja sausra; dažni šalto oro periodai, besikartojantys 
nuo XII a. pradžios iki vidurio; laikotarpis po 1250 m., 
kai lietūs užėjo per vėlai, kad būtų galėję padėti išaugti 


Kritulių Mesa Verdės srityje tendencijos 1200-1300 m. 
Atkreipkite dėmesį į mažesnio už vidutinį kritulių kiekio 24 
metų laikotarpį, prasidėjusį 1276 m. 


Ked 
uw 


| 
11 


551 


nuo mažesnio iki didesnio už normalų 


1240 1260 1280 


metai po Kr. 


1220 

javams; gruntinių vandenų lygio sumažėjimas XIII a. pir- 
majame dešimtmetyje. Dėl visų šių veiksnių ūkininkau- 
ti sausose dirvose ir sampoje būtų buvę rizikinga, o gal 
net neįmanoma. 

Dėl sunkių gamtinių sąlygų galbūt atsirado ir socia- 
linių bėdų. Tai galėjo būti smarki konkurencija dėl ge- 
riausios dirbamos žemės; plėšikavimas žmonių, neturin- 
čių maisto atsargų; taip pat badas, ligos ir mirtis. 


Teigiami aplinkos ir socialiniai veiksniai 
XIII-XIV a. vietovių, esančių į pietus ir rytus nuo Ketu- 
rių kampų krašto, lietaus ir sniego kritimo seka buvo pa- 
tikimesnė, vienodesnė negu vietovių, esančių į šiaurę ir 
vakarus. Šie skirtumai galbūt paskatino sąmoningai keltis 
į patikimesnes vietoves, kur buvo įsikūrę draugai ir gimi- 
naičiai ir kur dar buvo galima rasti ariamos žemės. 

Faktiniai duomenys rodo, kad XIV a. į pietus nuo 
Keturių kampų krašto vyko nauja religinė ir socialinė 
veikla. Tai buvo apeiginės ir religinės organizacijos bei 
draugijos; medicininės ir karinės bendrijos; ir nauji mies- 
to dydžio kaimai, turintys įvairių viešųjų pastatų ir ben- 
druomeninio ploto. Galimas dalykas, kad šios naujovės 
prasidėjo XIII a. ir išviliojo pueblų gyventojus iš anks- 
tesniosios tėvynės. 


Pueblų tautų požiūris 

Pueblų tautos dažniausiai neginčija archeologinių aiški- 
nimų. Tačiau gyventojų sumažėjimą jie supranta ne kaip 
gimtųjų vietų palikimą, bet kaip dar vieną persikėlimą 
tarp nuolatinių migracijų, būdingų pueblų istorijai. Pa- 
sak tradicinių pasakojimų, Keturių kampų krašte tebe- 
gyvena protėviai. Be to, Keturių kampų kraštą vis dar 
įvairiais tikslais lanko ir juo naudojasi dabartiniai pueb- 
lų gyventojai. 

Aplinkos ir socialiniai veiksniai, drauge veikdami, vertė 
žmones keltis iš mažesnio našumo ir sunkiau prognozuo- 
jamo rajono į patikimesnį ir daugiau žadantį rajoną. Ana- 
saziai tiesiog reaguodavo į juos supančią fizinę ir socialinę 


aplinką. Pasikeitus sąlygoms jie kraustydavosi kitur. 


Kairėje viršuje Pueblo Bonito klestėjimo metais buvo gana 
stambi gyvenvietė su 4-5 aukštų namais; apytikriu 
apskaičiavimu ji turėjo apie 600 kambarių ir 40 kivų. Čia 
gyveno anasazių kultūros Čako šakos žmonės. Kairėje Mesa 
Verdės Uolų rūmai turi maždaug 220 kambarių ir 23 kivas. 
Juose 1250-1280 m. gyveno anasazių kultūros Mesa Verdės 
šakos žmonės. 


Katastrofinis 


kosminių jėgų 


Laikas: pastarieji 5000 metų 
Vieta: pasaulis 


poveikis? 


Ir sutrimitavo trečiasis angelas. Tada iš dangaus nupuolė didelė žvaigždė, liepsnodama tarsi deglas, ir nukrito 


ant trečdalio upių ir ant vandens šaltinių. 


U GNIS IR SIERA, maras, Sodoma ir Gomora (p. 34— 
37), septyneri Egipto bado metai ir biblinis tva- 
nas — daug yra pasakojimų apie Viešpaties kerštą, už- 
traukiantį sielvartą ir pražūtį tiems, kas Jį įžeidė. Ištisos 
archeologų ir Biblijos tyrinėtojų kartos ginčijasi dėl šių 
nelaimių istoriškumo — jos iš tiesų galbūt daugiau sim- 
bolinės negu tikros. Antra vertus, kai kuriuos gamtinius 
praeities kataklizmus dokumentai patvirtina, kaip antai 
baisų Teros ugnikalnio išsiveržimą II tūkstantmetyje pr. 
Kr. (p. 271-274), didžiulį žemės drebėjimą, 265 m. su- 
naikinusį romėnų Kuriono miestą Kipro saloje, ir 
1815 m. Tamboros ugnikalnio išsiveržimą Indonezijo- 
je, per kurį į atmosferą buvo išmesta tiek vulkaninių dul- 
kių, kad net po 12 mėnesių Europa patyrė gerai žino- 
mus „metus be vasaros“. Nors mokslininkai ir istorikai 
kartais nesutaria dėl galutinių tokių nelaimių padarinių, 
jų abejotinai esama. Tačiau kai kurie mokslininkai da- 
bar kelia naują klausimą: ar buvo ligi šiol nedokumen- 
tuotų stichinių nelaimių, kurios pakeitė istorijos eigą? 

1950 m. Immanuelis Velikovsky išleido savo garsią 
knygą „Pasaulių susidūrimas“, kurioje teigė, kad senovės 
pasaulis nukentėjęs nuo daugelio aplinkos pokyčių, su- 
keltų į Žemę atsitrenkusios kometos. Tęsdamas savo įro- 
dinėjimus, jis pareiškė, kad net Veneros ir Marso plane- 
tos sukėlė Žemės nuniokojimą II ir I tūkstantmetyje pr. 
Kr. Velikovsky teorijos sukėlė tokį karštą mokslininkų pa- 
sipriešinimą, kad buvo mėginta net uždrausti jo knygą. 
Nors jo idėjos nieko vertos, jis tiksliai aprašė pragaištingą 
meteoritų srautą, kuris galėtų bombarduoti Žemę, kometai 
skriejant pro šalį. Praėjus pusei šimtmečio po „Pasaulių 
susidūrimo“ pasirodymo, kometos vėl minimos tarp ar- 
cheologinių naujienų, bet šį kartą dėl svarių laimėjimų, 
pasiektų tiriant senovės klimato pokyčius. 


APREIŠKIMAS JONUI, 8,10 


Medžių rievės, ugnikalniai ir kometos 

Paleoekologas Michaelas Baillie yra medžių rievių ir jų 
rodomų klimato pokyčių per paskutinius 5000 metų eks- 
pertas. Jis atkreipia dėmesį į konkrečią seką klimatinių 
sukrėtimų, apie kuriuos liudija siauros rievių juostos ne 
tik jo tirtuose senovės Airijos ąžuoluose, bet ir kitų pasau- 
lio vietovių medžiuose. Jos gali būti datuojamos 2354— 


Apačioje Medžių rievės rodo metinį medžių augimą ir taip 
atspindi to meto klimato sąlygas. Pirmajame skersiniame 
pjūvyje parodytos rievės, žyminčios 540 m. įvykį; apačioje 
1159-1141 m. pr. Kr. įvykis atsispindi keturiose skirtingų 
medžių išpjovose. 

2345, 1628-1623, 1159-1141, 208-204 m. pr. Kr. ir 
526-545 m. po Kr. Dar neseniai buvo manoma, kad to- 
kias anomalijas sukelia didesnieji ugnikalnių išsiveržimai, 
išsviedžiantys į atmosferą pelenus — kaip buvo Tamboros 
atveju, — tada, sumažėjus saulės spindulių kiekiui, pablo- 
gėja klimatas ir sulėtėja medžių augimas. Be to, ugnikal- 
nių išsiveržimai palieka rūgštingumo maksimumų pėdsa- 
kus ledynų branduoliuose, kurie susidaro iš kasmetinių 
iškritusio ir suslėgto sniego sluoksnių. Šiuos sluoksnius 
galima suskaičiuoti ir datuoti, nors susieti rūgštingumo 
maksimumus su konkrečiais ugnikalniais ne visuomet įma- 
noma. Įdomu, kad nerasta jokių VI a. pradžioje įvykusios 
gamtos permainos pėdsakų rūgštingumo maksimumo pa- 
vidalu, nors ji aiškiai atsispindi medžių rievėse. 

Nustates tokias aplinkos sąlygų permainas iš medžių 
rievių, Baillie žengia į painų archeologijos, istorijos šal- 
tinių ir tautosakos labirintą. Medžio rievių duomenis jis 
mėgina vertinti, siedamas su svarbiais istoriniais ir tra- 
diciniais įvykiais: bibliniu tvanu, aprašytu Pradžios kny- 
goje, Egiptą ištikusiomis nelaimėmis žydų išėjimo iš 
Egipto metu ir badu, ištikusiu Izraelį karaliaus Dovydo 
viešpatavimo pabaigoje, Kinijos badu, padariusiu galą 
Činų dinastijai, ir galiausiai legendomis apie Merliną ir 
Artūrą ir „tamsiųjų amžių“ pradžią Britanijoje. Tačiau 
ar galimas dalykas, kad ugnikalnių išsiveržimai — vienin- 
telė tokio plataus masto dramatiškų įvykių priežastis? 
Baillie žodžiais tariant: „Ar negali būti, kad čia veikia 
dar kažkas?“ Remdamasis tradicine literatūra iš viso pa- 
saulio, Baillie daro išvadą, kad tas „kažkas“ galėtų būti 
kometų arba kometų skeveldrų susidūrimai su Žeme. 


Teros ugnikalnio išsiveržimas ir 

Išėjimas iš Egipto 

Yra nuomonių, kad 1628 m. pr. Kr. anomalija sutampa 
su Teros ugnikalnio išsiveržimu Egėjo jūroje. Baillie ma- 
no, kad tai gali būti susiję ir su Egipto Vidurinės kara- 
lystės žlugimu ir hiksų įsiveržimu į Nilo slėnį, taip pat 
bibliniu žydų išėjimu iš Egipto — šis įvykis paprastai da- 
tuojamas apie 1250 m. pr. Kr. Jis cituoja kitą autorių 
Tana Wilsona, kuris įrodinėja, jog izraelitus vedantis „de- 
besies stulpas dieną ir ugnies stulpas naktį“ buvęs vulka- 
ninių pelenų stulpas, išmestas iš Teros ugnikalnio už 
800 km. Baillie kelia klausimą, ar tai negalėjo būti žmo- 
nių, mačiusių 1628 m. pr. Kr. Teros ugnikalnio išsiver- 
žimą, pasakojimas? Cia jis paliečia opią archeologinę te- 
mą. Ne visi archeologai sutinka, kad 1628 m. pr. Kr. 
yra Teros ugnikalnio išsiveržimo data: remiantis seniai 


žinoma archeologine chronologija, pagrįsta kryžminė- 
mis datomis iš istorinių Egipto kontekstų, ta nelaimė 
datuojama apie 1500 m. pr. Kr. Tačiau Baillie dar su- 
sieja kitų pasaulio dalių, tokių tolimų kaip Airija ir Ki- 


nija, įvykius su šiuo 1628 m. pr. Kr. epizodu, vėlgi sam- 
protaudamas, kad netiesioginiai duomenys rodo, jog 
kometos galėjusios pažadinti ir ugnikalnių ar kitokį seis- 
minį aktyvumą. 

Pasak Biblijos, 480 metų skiria izraelitų išėjimą iš 
Egipto nuo Saliamono šventyklos pastatymo, kai „de- 
besis pripildė Viešpaties namus“, o 18-oje psalmėje kal- 
bama apie trumpalaikį žemės drebėjimą, kai „kalnų pa- 
matai suvirpėjo ir susvirduliavo... ir pasaulio pamatai 
atsivėrė... Viešpačiui galingai prabilus savo pykčio vie- 
sulu“. Pažymėtina, kad šis 480 metų laikotarpis labai 
artimas tarpsniui tarp dviejų Baillie iš medžių rievių 
apskaičiuotų įvykių (1628 ir 1159-1141 m. pr. Kr.). 
Baillie mano, kad Biblija taip aprašo katastrofinius ir 
labai reikšmingus su kometomis susijusius įvykius, su- 
kėlusius staigius nuosmukius rytiniame Viduržemio 
pajūryje. 

Tęsdamas šią mintį, Baillie nurodo, kad per Žemės 
egzistavimo laiką galėjo įvykti tūkstančiai kometų susi- 
dūrimų su Žeme, tačiau daugelis iš jų tikriausiai buvę 
tik oro smūgiai, nepalikę kraterių. Toks buvo atvejis, 
kai 1908 m. viena kometos skeveldrų sprogo apie 10 km 

Kairėje Taip dailininkas 
pavaizdavo apie 800 km 
skersmens asteroido 
tariamo susidūrimo su 
Žeme vaizdą iš kosmoso. 
Dešinėje Meteorito krateris 
šiaurryčių Arizonoje, 
Jungtinėse Valstijose: 200 m 
gylio ir 800 m skersmens 
įduba, padaryta maždaug 
prieš 50 000 metų 
nukritusio meteorito. Tik 
palyginti neseniai 
nustatyta, jog tai meteorito 
krateris. Galbūt ne visi 
potencialiai katastrofiški 
susidūrimai paliko tokius 
ryškius ženklus. 


aukštyje virš Tunguskos Sibire, ir 12-30 megatonų ga- 
lios oro banga išguldė didžiulį miško plotą. Sklido ne- 
aiškūs pasakojimai apie paslaptingus ženklus ir garsus, 
bet jų greičiausiai niekas nebūtų paisęs, jei smalsus rusų 
mokslininkas Leonidas Kulikas nebūtų radęs sprogimo 
vietos ir aprašęs jo padarinių. Ši nelaimė nepaliko krate- 
rio, ir amžinojo įšalo bandiniuose nebuvo aptikta šio 
smūgio pėdsakų, nors buvo žinoma, kur reikia ieškoti. 

Nauji tyrimai panaudojant infragarsą padėjo nustaty- 
ti atmosferoje vykstančių sprogimų dydį ir dažnius; jais 
remiantis galima spėti, kad per pastaruosius 5000 metų 
Žemė buvo mažiausiai vienąkart, o tikriausiai kelis kartus 
kliudyta kelių šimtų metrų skersmens kometos arba ma- 
žesnių skeveldrų grupės. Šie smūgiai galbūt nepaliko ma- 
tomų pėdsakų, tačiau Baillie mano, kad kai kurie galėjo iš 
dalies nuniokoti tankiai gyvenamas vietoves. 


Pražūtingasis VI amžius 

Medžių rievės liudija, kad 540 m. buvo susidariusi di- 
džiulė dulkių skraistė, matyt, ne ugnikalnio išsiveržimo 
padarinys. Baillie iškelia hipotezę, jog galbūt VI a. Že- 
mę bombardavo kometa ir sukėlė virtinę stichinių ne- 
laimių, tarp jų žemės drebėjimus, didžiulį badą, ypatin- 
gai šaltus orus, potvynius ir maro epidemiją. 
Prisiminimai apie šiuos įvykius daugelį šimtmečių buvo 
perduodami iš lūpų į lūpas. 

KATASTROFINIS KOSMINIU JĖGŲ POVEIKIS? 


Žurnalistas Davidas Keysas nurodo 535-536 m. kaip 
kritinį metą, kai katastrofiška stichinė nelaimė 18 mė- 
nesių neleido patekti į Žemę didžiajai daliai Saulės šilu- 


mos ir visame pasaulyje sukėlė klimato anomalijas. Dėl 
nepaprastai gausių lietų atogrąžų Afrikoje prisiveisė tiek 
žiurkių ir musių, kad tai sukėlė buboninio maro epide- 
miją, o ši VI a. išplito po Viduržemio jūros baseino šalis 
ir Europa ir sunaikino Konstantinopolį. 537—538 m. di- 
delė sausra pražudė daugybę kinų ir paveikė plačias Mon- 
golijos stepių sritis, paskatindama plataus masto gyven- 
tojų kraustymąsi Eurazijoje ir galų gale avarų imperijos 
susikūrimą Rytų Europoje ir vakarų Ukrainoje. Avarai 
galiausiai susikovė su Bizantijos imperija, kurią vargino 
lėšų stygius, avarų ir slavų antpuoliai Balkanuose, persų 
užimta didžioji rytų teritorijos dalis, maras ir religinė 
nesantaika. Keyso nuomone, šios problemos tiesiogiai 
ar netiesiogiai susijusios su gerai dokumentuotais liudi- 
jimais apie neįprastai permainingus orus Vakarų Euro- 
poje 535-555 m. 

Keysas įrodinėja, kad VI a. klimato permainų ir epi- 
demijų sukeltas domino efektas privedė prie anglosaksų 
Anglijos ekspansijos, prie plačiai išplitusios sausros ir ba- 
do. Anapus Atlanto VI a. sausra prisidėjo prie didžiojo 
Teotihuakano miesto žlugimo ir padarė didelį politinį 
poveikį majų zemumoms — čia laikinai nusilpo Tikalio 
miestas valstybė. Bandiniai, paimti iš Kelkajos ledyno 
Anduose, liudija apie VI a. kraštą ištikusias sausras ir El 
Ninjo reiškinius, kurie sunaikino Močės civilizaciją šiau- 
rinėje Peru pakrantėje ir padėjo iškilti Tivanaku miestui 
šalia Titikakos ežero kalnuotoje šalies dalyje (p. 202— 
204). Keysas mano, kad visas šias permainas sukėlė di- 

CIVILIZACIJŲ ŽLUGIMAS 


Amžiais buvo manoma, kad 


kometų pasirodymas reiškia 
dideles nelaimes. Bajė 
gobelene pavaizduotas 
Halio kometos pasirodymas 
Heistingso mūšio ir Anglijos 
karaliaus Haroldo mirties 
metu. 


džiulis ugnikalnio išsiveržimas, įvykęs 535 m. Sundos 
sąsiauryje tarp Javos ir Sumatros. Jis išmetė pelenų ir 
smulkių skeveldrų į stratosferą net iki 48 km aukščio ir 
sutrikdė pusiausvyrą daugelyje pasaulio visuomenių. Cia 
jis nesutinka su Baillie, kuris pagrindiniu veiksniu laiko 
kometų skeveldrų smūgius. 

Pasak Baillie, arti Žemės praskriejančių kometų ske- 
veldros buvo vienas pagrindinių veiksnių, keliančių per- 


Miško nuniokojimo 
Tunguskoje, Sibire, kurį 
sukėlė kometos skeveldros 
sprogimas 1908 m., to meto 
fotonuotrauka. Nuo 
sprogimo nesusidarė 
krateris, ir medžiams 
ataugus nelaimės vietoje 
neliks beveik jokių pėdsakų. 
Kiek kartų galėjo toks 
įvykis atsitikti praeityje, 
atnešdamas nelaimę 
žmonių visuomenėms, bet 
nepalikdamas ilgalaikių 
fizinių ženklų? 


mainas žmonijos istorijoje. Jo siūlomas klimato duome- 
nų, archeologinių liudijimų, istorijos šaltinių ir tautosa- 
kos derinys šiuo metu yra grynai hipotetinis scenarijus. 
Deja, sunku bus rasti mokslinį įrodymą, nes daugelis 
klimato įvykių nepalieka pėdsakų. Tačiau Baillie hipo- 
tezė mums primena, jog dar daug ką turime sužinoti 
apie klimato ir gamtos reiškinius, kurie ne kartą paveikė 
gyvenimą Žemėje ir gali vėl jį paveikti ateityje. 

Čia aprašoma septyniasdešimt didžiųjų senovės pasaulio paslapčių 


MITAI IR LEGENDOS. AR JUOSE SLYPI TIESA 


Nuo Jasono ir argonautų iki Sandoros skrynios, 
nuo Trojos karo iki majų mito: 
ar žus pasaulis 2012 metais? 


AKMENS AMŽIAUS 
PASLAPTYS 


Kaip atsirado kalba? Kas ištiko neandertaliečius? 
Kas buvo pirmieji australai? Ar egzistavo 


$ Deivės Motinos kultas? Ar Ledo žmogus buvo 


Bis piemuo, ar šamanas? Kaip buvo pastatytas 

Pražuvęs Aleksandro Didžiojo kapas. 
Negyvosios jūros lobis. Kristaus kapas. 

NEIŠŠIFRUOTI RAŠTAI 


Nuo abėcėlės atsiradimo iki Indo slėnio rašto, 
nuo etruskų abėcėlės iki runų ir rongorongo. 


Stounhendžas? 


Æ SENOVĖS CIVILIZACIJOS 


Ar egiptiečiai buvo juodaodžiai afrikiečiai? 
Kaip jie pastatė piramides ir obeliskus? 

Ar Tutanchamonas buvo nužudytas? 

Pelkių numirėliai. Žudikų ar religinės aukos? 
Dinge Romos legionai. Naskos linijų paslaptis. 
Kodėl inkai aukodavo vaikus? 


CIVILIZACIJŲ ŽLUGIMAS 


Nuo Minojo kultūros galo iki Romos žlugimo, 
nuo El Ninjo reiškinio iki katastrofinių smūgių 

